
Lorsqu'au  mois  de  janvier  1860,  je  visitai  les  biblio- 
thèques de  Rome,  je  ne  songeais  pas  à  y  entreprendre 
de  longues  et  pénibles  recherches,  mais  je  ne  pou- 
vais me  dérober  au  désir  de  saluer,  en  passant,  leurs 
richesses  encore  si  peu  connues.  Deux  ou  trois  journées 
me  permirent  de  consulter  les  catalogues  des  nombreux 
manuscrits  que  possèdent  la  Casanatense,  FAngelica,  la 
Vallicellana,  les  collections  Corsini,  Barberini  et  Chigi, 
et  tandis  que  la  plupart  des  voyageurs  qui  se  pressent 
aux  bords  du  Tibre,  se  bornent  à  parcourir  les  splen- 
dides  galeries  de  la  bibliothèque  Vaticane,  je  m'arrêtai 
pour  interroger  les  feuillets  poudreux  que  la  Rome  pon- 
tificale a  entourés  de  toutes  ces  pompes,  comme  si  elle 
avait  voulu  appeler  les  arts  à  rendre  un  éclatant  hom- 
mage à  ce  que  les  lettres  ont  produit  de  plus  digne  de 
mémoire  pendant  une  longue  suite  de  siècles. 

Ces  investigations  incomplètes  n'ont  pas  toutefois  été 
stériles.  Parmi  les  manuscrits  qui  ont  passé  sous  mes 
yeux,  il  en  est  de  fort  importants  que  j'ai  signalés  ail- 

leurs  '  :  je  n'ai  à  m'occuper  aujourd'hui  que  du  premier 
livre  des  Chroniques  de  Froissart,  qui  se  trouve  à  la 
bibliothèque  du  Vatican. 

J'avais  oublié  que  La  Porte  du  Theil  avait  été  chargé 
par  Dacier  d'examiner  les  manuscrits  de  Froissart  con- 
servés à  Rome,  et  qu'il  avait  cité  vaguement,  dans  une 
lettre  de  1 777,  le  n«  869  du  fonds  de  la  reine  de  Suède. 
La  simple  mention  de  ce  manuscrit  dans  un  catalogue 
fort  abrégé  et  fort  concis  m'engagea  à  en  solliciter  la 
communication,  etmonétonnement  fut  extrême  lorsque, 
dès  les  premières  lignes,  je  me  trouvai  en  présence 
d'une  rédaction  que  je  n'avais  jamais  rencontrée.  La 
lecture  attentive  de  quelques  chapitres  m'apprit  bientôt 
que  ce  texte  appartenait,  aux  dernières  années  de  la 
vieillesse  de  Froissart,  et  s'il  conservait  le  vif  reflet  de 
ses  premières  impressions,  il  retraçait  aussi  ce  retour 
sur  les  vanités  et  les  illusions  de  la  jeunesse,  auquel 
l'expérience  associe  un  sentiment  plus  profond  et  plus 
grave  des  devoirs  et  des  épreuves  de  la  vie. 

Froissart  avait  annoncé  lui-même  qu'il  remplirait, 
tant  qu'il  vivrait,  sa  tâche  de  chroniqueur,  revoyant, 
modifiant,  corrigeant  sans  cesse  son  œuvre,  d'après  ses 
informations  et  ses  enquêtes.  On  avait  voulu  voir  dans 
sa  retraite  à  Chimay  un  public  aveu  de  découragement 
et  de  défaillance  :  on  s'était  trompé,  car  elle  a  été  aussi 
féconde  en  travaux  qu'aucune  autre  période  de  sa  car- 
rière littéraire.  En  effet,  dans  le  manuscrit  de  Rome, 
tout  révèle  chez  Froissart,  non-seulement  J'.intention  de 

'■  Bulletins  de  l'Académie  royale  de  Belgique,  2<'  série,  t.  IX,  p.  306. 

donner  à  ses  chroniques  un  caractère  plus  original,  en 
effaçant  du  premier  livre  de  trop  nombreux  emprunts  à 
Jean  le  Bel,  mais  aussi  celle  de  comprendre  dans  ce 
vaste  travail  de  remaniement  toutes  les  années  qui 
s'étaient  écoulées  jusqu'à  l'heure  où  sa  main  presque 
glacée  renouvelait  encore  la  brillante  image  des  gran- 
deurs et  des  gloires  de  son  temps. 

Divers  passages  permettent  de  déterminer  assez 
exactement  vers  quelle  date  écrivait  Froissart.  Au  cha- 
pitre XLIII,  quelques  lignes  relatives  à  Jeanne  de  Kent 
sont  suivies  d'une  allusion  à  la  mort  de  Richard  II.  Dans 
le  chapitre  CIV,  parlant  de  la  ville  du  Quesnoi,  qui  fut 
assaillie  par  les  Français  en  1340,  il  remarque  que 
soixante  ans  après,  elle  eût  été  bien  mieux  protégée 
par  ses  retranchements.  Enfin  il  annonce,  au  cha- 
pitre CLXXXX,  qu'il  rapportera  ce  qui  s'est  passé  dans 
la  guerre  de  Frise,  en  1 398,  s'il  lui  est  donné  «  d'en 
«  avoir  le  temps,  l'espace  et  le  loisir.  » 

Il  faut  également  observer  que  plusieurs  chapitres 
(le  LXXXXIP  notamment)  donnent  sur  les  événements 
relatifs  à  Chimay  des  détails  trop  étendus  pour  que 
Froissart  ne  les  ait  pas  recueillis  dans  la  ville  même 
oîi  il  remplissait  la  charge  de  chanoine-trésorier  du 
chapitre  de  Sainte-Monegonde. 

A  ces  données  sur  l'époque  oîi  fut  rédigé  le  texte  que 
je  publie,  il  faut  joindre  certains  souvenirs  personnels, 
disséminés  dans  la  narration,  qui  offrent  un  vif  intérêt 
et  complètent  la  biographie  de  Froissart.  Ainsi,  à  deux 
reprises,  il  revient  sur  son  voyage  d'Ecosse;  il  s'arrôto 
sur  ses  relations  avec  les  Spencer,  les  Burghersh,  les 

Chandos.  Entre  autres  témoignages  qu'il  a  réunis  sur  la 
bataille  de  Crécy,  il  place  au  premier  rang  celui  du  sire 
de  Chandos,  en  ce  qui  concerne  les  Anglais,  et  celui  du 
sire  de  Montmorency,  en  ce  qui  touche  les  Français.  Il 
nomme  les  écuyers  qui  accompagnaient  le  roi  de  Bohême 
et  qui  conservèrent  à  la  postérité  le  récit  d'un  si  géné- 
reux dévouement;  mais  ce  sont  surtout  les  chevaliers 
du  Hainaut  qu'il  se  plaît  à  citer,  parce  qu'il  leur  doit  ses 
plus  précieuses  informations. 

Quant  à  la  valeur  du  texte  lui-même,  elle  me  paraît 
considérable.  Froissart,  il  est  vrai,  a  cru  devoir  sup- 
primer le  célèbre  épisode  de  la  passion  d'Edouard  III 
pour  la  comtesse  de  Salisbury,  soit  que,  arrivé  à  la  fin  de 
sa  carrière,  il  ne  le  jugeât  pas  assez  sévère,  soit  plutôt 
parce  qu  il  ne  croyait  plus  à  la  vérité  de  ce  récit  em- 
prunté, quoiqu'on  termes  fort  adoucis,  à  la  chronique 
de  Jean  le  Bel.  Mais  que  de  tableaux  nouveaux  ont  été 
ajoutés  à  la  narration,  et  avec  quel  soin  les  récits  les 
plus  admirés  n'ont -il  s  pas  été  revus  et  développés! 
Combien  la  forme  n'est-elle  pas  plus  attachante,  parce 
que  le  chroniqueur  met  davantage  ses  personnages  en 
scène  en  multipliant  les  dialogues  et  les  vives  reparties  ! 
Et  si  parfois  des  faits  déjà  connus  ont  été  laissés  dans 
l'ombre,  combien  n'y  en  a-t-il  point  qui  pour  la  pre- 
mière fois  se  trouvent  mis  en  lumière  ! 

Le  texte  du  Vatican  mérite,  à  un  autre  point  de  vue, 
toute  l'attention  du  lecteur.  Froissart,  à  peu  près  sep- 
tuagénaire, a  conservé,  je  l'ai  déjà  remarqué,  tout 
l'éclat  de  son  imagination,  mais  sa  raison  s'est  élevée  et 
s'est  mûrie.   Il  est  devenu  de  plus  en  plus  impartial 

et  comprend  mieux  combien  les  gloires  du  monde,  de- 
vant lesquelles  il  s'est  incliné,  sont  vaines  et  fugitives. 

Pour  la  première  fois,  nous  voyons  le  chroniqueur, 
méritant  le  titre  d'historien  qu'il  recherchait,  juger  les 
gouvernements  et  les  rois,  les  choses  et  les  hommes. 
Froissart,  qu'on  a  si  souvent  accusé  d'être  le  frivole  et 
insouciant  narrateur  des  joutes  chevaleresques,  devance 
de  près  d'un  siècle  Philippe  de  Gommines,  quand,  dé- 
crivant les  institutions  et  les  mœurs  des  Anglais,  il 
ajoute  :  «  Engleterre  est  la  terre  dou  monde  le  mieuls 
«  gardée.  »  En  effet,  le  roi  ne  peut  y  assujettir  ses 
sujets  à  des  tailles,  et  les  nobles  ne  demandent  au 
peuple  que  ce  qui  est  conforme  à  la  justice  et  à  la  raison. 
Néanmoins,  en  temps  de  luttes,  il  faut  prévoir  que  la 
nobresse  sera  écrasée  par  le  peuple',  et  c'est  le  sang 
même  de  la  royauté  qui  payera  les  revers  de  la  no- 
blesse. Richard  II  annonce  Charles  ^^  Quant  à  la 
France,  les  rois,  trop  absolus,  n'y  respectent  ni  les 
droits  de  la  noblesse,  ni  ceux  des  communes,  et  le  vœu 
réparateur  de  Charles  V  mourant,  restera  méconnu  par 
les  conseillers  de  son  indigne  héritier. 

Froissart,  dans  ce  nouveau  texte,  ne  juge  pas  avec 
moins  de  sagesse  les  princes  de  son  temps  ;  il  condamne 
à  la  fois,  chez  Philippe  de  Valois,  la  faiblesse  dont  il 
fait  preuve  en  abandonnant  les  seigneurs  de  Gascogne 
et  les  assiégés  de  Calais,  et  sa  cruauté  à  l'égard  des  ba- 


*  Ici  encore,  il  faut  comparer  à  ce  nouveau  texte  de  Froissart,  ce 
que  dit  Philippe  de  Commines  à  la  fin  du  cinquième  livre  de  ses  Mé- 
moires: «  Et  tourne  (en  Angleterre)  la  fortune  par  cspécial  sur  les 
«  nobles,  contre  lesquels  ils  sont  trop  envieux.  » 


rons  de  Normandie.  Il  ne  trouve,  pour  l'excuser,  qu'une 
seule  explication,  c'est  qu'il  faut  tout  attribuer  à  l'in- 
fluence d'une  femme  perverse  et  envieuse,  la  reine 
Jeanne  de  Bourgogne,  et  par  malheur,  son  fils,  le  roi 
Jean  «  tint  assez  de  ses  opinions.  »  Edouard  III,  si 
puissant  et  si  redouté,  apparaît  avec  les  vices  de  son 
éducation,  troublée  par  les  crimes  et  les  intrigues,  mais 
tempérée  par  des  maîtres  vertueux  et  par  une  com- 
pagne pieuse  et  tendre.  Son  caractère  bouillant  et  iras- 
cible ne  cède  qu'avec  peine  aux  inspirations  d'une  noble 
générosité;  mais  rien  ne  saurait  rendre  le  respect  du 
chroniqueur  pour  la  mémoire  de  madame  Philippe  de 
Hainaut,  qu'on  comparait  à  la  bonne  reine  Genièvre. 
Le  Ciel  même  semblait  la  protéger,  car  tant  qu'elle 
vécut,  l'Angleterre  n'eut  à  redouter  ni  les  famines,  ni 
les  tempêtes,  et  les  Anglais  s'écriaient  tout  d'une  voix  : 
((  Vive  la  bonne  Philippe  de  Hainnau,  la  roine  d'En- 
«  gleterre,  nostre  chière  et  redoubtée  dame,  car  elle 
((  aporta  entre  nous  honneur,  proufit,  grâce  et  tranquil- 
((  lité,  et  elle  est  de  si  bon  païs,  si  douls,  si  courtois, 
«  si  amiable  !  »  Ce  bon  pays,  c'était  celui  du  chroni- 
queur. 

L'expérience  et  la  méditation  ont  développé  en  même 
temps  chez  Fioissart  une  compassion  plus  profonde, 
non  point  seulement  des  infortunes  royales  et  des  désas- 
tres de  la  noblesse,  mais  aussi  des  misères  des  bour- 
geois et  des  laboureurs.  Ce  sentiment  est  plus  marqué 
dans  le  magnifique  épisode  du  dévouement  d'Eustache 
de  Saint-Pierre,  dont  cette  fois  tous  les  compagnons 
nous  seront  connus,  et  quand  il  rapporte  les  fêles  qui 

suivirent  la  trêve  de  1 340,  il  compare  amèrement  «  cette 
«  joie  et  ce  réveil  »  avec  la  désolation  des  pauvres  gens 
duHainaut,  qui  ne  retrouvaient  dans  les  campagnes  oii 
ils  ramenaient  la  charrue,  que  les  traces  de  la  dévasta- 
tion et  de  l'incendie. 

Le  manuscrit  qui  offre  cette  rédaction,  en  grande 
partie  inédite,  du  premier  livre  des  chroniques,  a  ap- 
partenu à  Paul  Pétau  avant  d'être  réuni  à  la  bibliothè- 
que de  la  reine  Christine  ;  mais  il  importe  de  remonter 
plus  haut  pour  en  rechercher  l'origine. 

En  examinant  avec  soin  le  manuscrit  de  la  Vaticane, 
j'avais  remarqué,  tracée  par  une  main  du  commencement 
duxv®  siècle,  la  signature  :  /.  de  ....  Malheureusement, 
le  nom  avait  été  arraché,  et  rien  n'eût  permis  de  com- 
bler cette  lacune  si  une  conjecture  que  je  formai  aussi- 
tôt, ne  s'était  trouvée  justifiée.  N'est-il  pas  probable, 
me  disais-je,  que  le  nom  de  cet  ancien  possesseur  du 
manuscrit  de  Froissart  figure  parmi  tant  d'autres  noms 
illustres  de  cette  époque,  cités  dans  ses  chroniques,  et 
s'il  en  est  ainsi,  n'y  a-t-il  pas  lieu  de  supposer  qu'il 
aura  pris  soin  de  l'indiquer  lui-même,  au  moins  par 
quelque  signe  rejeté  à  la  marge?  Bientôt  un  renvoi  frappa 
mon  attention,  et  après  avoir  relevé  les  noms  de  quel- 
ques pages,  j'acquis  la  certitude  qu'il  se  reproduisait 
toutes  les  fois  que  l'on  rencontrait  celui  de  Moreuil. 

Jean  de  Moreuil,  dont  nous  croyons  pouvoir  complé- 
ter la  signature  mutilée,  succomba  les  armes  à  la  main 
à  Azincourt,  comme  son  aïeul  avait  péri  à  Crécy.  Il  était 
le  fils  de  Rogues  de  Moreuil,  à  qui  le  titre  de  comte  de 
Soissons  fut  transmis  par  Marguerite  de  Soissons,  fennue 

de  Jean  de  Beaumont  et  mère  de  la  comtesse  de  Blois. 
Marguerite  de  Soissons  était  dame  de  Ghimay.  Il  ne  faut 
pas  s'étonner  de  trouver  ce  manuscrit  entre  les  mains 
de  Jean  de  Moreuil,  car  le  texte  que  nous  publions  n  est 
que  le  dernier  monument  de  la  fidélité  de  Froissart  à 
ces  nobles  maisons  de  Beaumont  et  de  Blois  qui  lui 
avaient  confié  le  soin  de  perpétuer  le  souvenir  de  leurs 
faits  d'armes  et  de  leurs  exploits. 

La  maison  de  Moreuil  n'était,  du  reste,  pas  moins 
animée  de  l'amour  des  lettres.  Une  sœur  de  Jean  de 
Moreuil  lui  adressa  un  livre  où,  s'appuyant  des  écrits 
de  Christine  de  Pisan,  elle  traçait  des  enseignements 
destinés  aux  jeunes  filles,  les  exhortant  à  associer  au 
plaisir  de  la  danse  et  du  luth  celui  d'entendre  lire  les 
chroniques  et  les  histoires'.  Un  demi-siècle  plus  tard, 
Ghastellain  louait  aussi  Waleran  de  Moreuil  «  comme 
((  noble  et  vaillant  entre  tous  ceulx  de  son  temps  et 
«  bien  digne  de  mémoire.  »  La  conservation  de  cette 
dernière  rédaction  de  Froissart  sera,  pour  la  maison  de 
Moreuil,  un  nouveau  titre  aux  yeux  de  la  postérité. 

Malheureusement,  le  manuscrit  du  Vatican  est  incom- 
plet. Les  derniers  feuillets  ont  été  détruits,  et  ce  qui 
nous  en  a  été  conservé  ne  donne  que  le  règne  de  Phi- 
lippe de  Valois.  Le  texte  allait-il  beaucoup  plus  loin? 
J'en  doute,  car,  vers  la  fin,  je  crois  découvrir  dans  la 
rédaction  certains  symptômes  d'épuisement  et  de  lassi- 
tude. Les  chapitres  deviennent  très-courts  ^  Le  récit, 

»  Manuscrit  de  la  Bibliothèque  impériale  de  Paris,  fonds  Saint-Ger- 
main, n»  1974. 
2  Les  cinquante-sept  premiers  chapitres  portent  seuls  un  numéro 

loin  d'être  développé  comme  dans  d'autres  parties  de 
ce  texte,  n'offre  plus  que  le  résumé  de  ce  que  nous  con- 
naissons, et  nous  avons  bien  le  droit  de  nous  demander 
si  le  jour  où  fut  suspendu  le  travail  du  chroniqueur,  ne 
fut  pas  aussi  celui  où  l'on  creusa  à  Chimay  cette  tombe 
que  l'on  ne  retrouve  plus  ' . 

Du  moins,  avant  de  rendre  le  dernier  soupir,  le  plus 
illustre  chroniqueur  d  une  époque  brillante  qui  s'effaçait 
avec  lui,  pouvait  se  rendre  ce  témoignage  qu'il  était 
constamment  resté  fidèle  à  sa  mission.  Ce  fut  la  gloire  de 
son  nom,  ce  fut  l'honneur  de  sa  vie.  La  postérité  n'a 
point  oublié  l'appel  qu'il  lui  adressait,  quand  il  lui  lé- 


d'ordre.  Les  chapitres  ne  présentent  point  de  sommaires.  J'ai  cru,  à 
l'exemple  des  anciens  éditeurs  de  Froissart,  devoir  en  ajouter  pour 
faciliter  la  lecture  et  les  recherches.  J'ajouterai  que  je  me  suis  attaché 
à  reproduire  fidèlement  l'orthographe  fort  irrégulière  du  texte,  qui 
rappelle  assez  souvent  celle  du  manuscrit  de  Valenciennes.  Enfin, 
j'exprime  le  vœu  que  l'on  me  tienne  compte  des  difficultés  d'une  édi- 
tion entreprise  et  achevée,  sans  que  j'aie  pu  coUationner  moi-même, 
avec  le  manuscrit  de  Rome,  la  copie  exécutée  par  M.  Bertolotti  qui  se 
livrait  pour  la  première  fois  à  un  travail  de  paléographe.  Je  remplis  du 
reste  un  devoir  en  exprimant  à  Monseigneur  de  San-Marsano,  préfet 
de  la  bibliothèque  Vaticane,  ma  profonde  gratitude.  C'est  grâce  à  une 
interprétation  tout  exceptionnelle  du  règlement  de  la  bibliotlièque 
Vaticane,  que  la  transcription  a  pu  être  continuée  sans  interruption. 
*  Ni  à  Chimay,  ni  à  Valenciennes,  les  archives  n'ont  conservé  les 
traces  de  notre  chroniqueur.  Mais  il  est,  je  pense,  de  mieux  en  mieux 
établi  qu'il  appartenait  à  une  famille  de  monnayeurs,  de  changeurs  et 
de  marchands  de  métaux  (ces  professions  étalent  fréquemment  réunies). 
Aussi  n'hésiterai-je  pas  à  reconnaître  le  scel  de  sa  famille  dans  le 
cachet  gravé  à  la  fin  de  cette  introduction.  On  le  trouve  au  bas  d'une 
charte  des  statuts  de  la  confrérie  de  saint  Jacques  à  Valenciennes, 
comme  y  ayant  été  apposé,  au  mois  de  mars  UOO  (1401),  par  Jehan 
Froissart,  caudrelier.  Jehan  Froissart  portait  pour  armes  :  trois  lé- 
sants et  un  faucon  {'i)  en  abîme.  M.  Boca,  archiviste  du  département  de 
la  Somme,  h  qui  appartient  ce  scel,  a  bien  voulu  m'autoriser  ù  le 
reproduire. 

guait  ((  sa  noble  et  grande  histoire  ;  »  et  en  mettant  au 
jour  ce  texte,  oublié  de]f)uis  plus  de  quatre  siècles,  qui 
rappelle  une  imagination  si  riche  et  un  zèle  si  persévé- 
rant, je  crois  rendre  à  ce  «  bon  et  doux  maistre,  »  qui 
s'appelait  messire  Jehan  Froissart,  un  nouvel  hommage 
auquel  s'associeront  tous  ceux  que  charment  ses  ré- 
cits. 


LE  PREMIER  LIVRE 


DES 


CHRONIQUES 


DE 


JEHAN  FROISSART 


■--g:5fer3^- 


CHAPITRE  PREMIER 

Comment  l'acteur,  avant  de  commencer  h  parler,  démène  le  pourpos 
et  estât  de  proèce  pour  exemplyer  les  bons. 

Afin  que  les  grans  mervelles  et  li  biau  fait  d'armes,  li- 
quel  sont  avenu  par  les  guerres  de  France  et  d'Engle- 
terre,  et  des  roiaulmes  voisins  conjoints  et  allés  avoecques 
euls,  dont  li  doi  '  sont  cause,  soient  notablement  registre, 
et  ou  temps  présent  et  à  venir ,  veu  et  congneu,  je  Jelians 
Froissars',  trésoriers  et  cbannones  de  Cbimay,  me  voel 
ensonnyer  de  les  mettre  en  prose  et  ordonner  seloncli  la 
vraie  information  que  je  ay  eu  dôs  vaillans  liommes,  che- 

'  Lidoi,  les  deux  royaumes,  la  France  et  l'Angloterro. 

valiers  et  esquiers,  qui  les  dittes  armes  ont  aidiet  à  acrois- 
tre,  et  ausi  par  aiiquns  rois  d'armes  nommés  hiraus  et  lors 
marescaus  qui  par  droit  sont  et  doient  estre  juste  inqui- 
siteur et  raporteur  de  tels  besongnes.  Et  devés  savoir  que 
je  ai  ce  livre  cronisiet  et  historyet,  ditté  et  ordonné  apriès 
et  sus  la  relation  faite  des  desus  dis ,  à  mon  loial  pooir, 
sans  faire  fait ,  ne  porter  partie ,  ne  coulourer  non  plus 
l'un  que  l'autre.  Et  seront  dedens  ce  livre,  li  bien  fait  ra- 
meutés de  ceuls  qui  l'ont  déservi ,  de  quel  païs  et  nation 
que  il  soient ,  car  esploit  d'armes  sont  si  cbièrement  com- 
paret  et  achatet ,  ce  sèvent  chil  qui  i  travellent ,  que  nul- 
lement on  n'en  doit  mentir.  Or  ai  ce  proposé,  ensi  que*  je 
voel  parler  et  tretier  de  grans  mervelles.  Voirement  se 
poront  et  deveront  ceuls  et  celles  qui  che  livre  liront, 
oront  et  veront,  esmervillier  des  grandes  aventures  que 
il  i  trouveront,  car  je  suppose  que,  depuis  la  création  dou 
monde,  et  que  premièrement  on  se  commença  à  armer, 
on  ne  trouveroit  en  nulle  histoire ,  tant  de  mervelles ,  ne 
de  grans  fais  d'armes  comme  il  sont  avenu  ens^  ou  temps 
et  termes  des  guerres  desus  dittes,  tant  par  terre  que 
par  mer,  et  desquelles  je  vous  ferai  recort  et  mention. 
Mais  avant  que  j'en  traicte  ,  ne  commence  à  parler , 
je  voel  un  petit  tenir  et  démener  le  pourpos  et  estât 
de  proèce  pour  exemplyer  les  bons  et  ceuls  qui  dési- 
rent à  estre  de  son  aliance. 

Premièrement,  tout  homme  qui  demande  à  estre  preus, 
doit  considérer  Testât  et  regarder  à  la  vie  des  ancyens  et 
de  ceuls  qui  ont  vesqu ,  comment ,  ne  par  quel  incidense 
il  i  sont  venu ,  desquels ,  espoir  \  il  portent  les  armes  et 

*  Biisi  que,  au  moment  où. 

2  Bus,  dans. 

3  Espoir^  peut-être. 

tiennent  les  hiretages.  Le  nom  de  preu  renlumine  les  coers 
preclieus  et  resplendist  en  les  salles  et  en  les  palays,  on 
l'ensengne  au  doi ,  on  recorde  son  bien  fait ,  on  li  donne 
glore  en  ce  monde.  Proèche  ne  voelt  point  séjourner  à  l'os- 
tel,  mais  errer  et  travillier  et  querre  partout  et  ens  es  pais 
prochains  et  lontains  les  armes  et  les  aventures.  Or  sont 
auquns  bacelers-  qui  s'escusent  et  dient  :  «  Je  travilleroie 
«  volontiers  et  querroie  les  armes,  mais  que  je  eursse  liien 
«  de  quoi.  »  Au  voir  dire,  la  cavance*  ayde  assés,  tant  que 
pour  aler  et  venir  par  le  monde,  mais  proèce  ne  voelt  point 
que  nuls  povres  bacelers  de  bonne  volonté  s'escuse  de  non 
quérir  les  armes  par  défaute  de  mise,  car,  se  il  le  vault, 
il  trouvera  qui  l'aidera ,  se  il  le  désert ,  qui  l'avancera  et 
paiera  selonch  son  bien  fait,  car  tousjours  viennent  li  bon 
à  meureté^  et  congnissance,  et  on  l'a  veu  avenir  en  trop  de 
lieu  s  que  moult  de  povres  bacelers  se  sont  fait  ethonnouré 
par  lor  bien  fait  et  traviel.  Et  encores  en  celle  bistore 
présent ,  se  Vous  le  lissiés  ou  oés  lire ,  de  commencement 
jusque  en  conclusion,  vous  i  verés  et  trouvères  les  noms 
de  pluisseurs  vaillans  hommes  qui  doient  bien  estre  escript 
ens  ou  nombre  des  preus.  Je  ne  les  ai  que  faire  de  nommer 
présentement,  car  il  se  nommeront,  ensi  que  il  ont  eu 
leurs  cours  et  lors  saisons,  tant  d'un  roiaulme  comme  de 
l'autre.  Or  se  débrise  et  disfère  li  mondes  en  pluisseurs 
manières.  Premièrement  li  vaillans  hommes  travellent  lors 
corps  en  armes  pour  conquérir  la  glore  et  renommée  de 
che  monde;  li  peuples  parole,  recorde  et  devise  de  lors  es- 
tas. Auquns  clers  escripsent  et  registrent  lors  teuvres  et 
baceleries,  pourquoi  elles  soient  misses  et  couchiés  en  mé- 
mores  perpétuelles ,  car  par  les  escriptures  puet-on  avoir 

'  Cavance,  cevance,  chevancCy  avoir,  biens,  ressources. 
*  Meureté,  prudence,  sagesse. 

la  congnissance  de  toutes  coses  et  sont  registre  li  bien  et 
li  mal,  les  prospérités  et  les  fortunes  des  ancyens. 

Or  ai  eu  pluisseurs  fois  grant  imagination  sus  Testât  et 
afaire  de  proèce,  et  penset  et  imaginet  comment  et  où  elle  a 
tenu  ses  termes  et  venu  d'un  roiaulme  en  l'aultre,  et  aussi 
en  ma  jonèche  j'en  ai  moult  oy  parler  auquns  Vaillans 
hommes,  liquel  s'enesmervilloient  ensique  je,  et  pour  venir 
à  la  vérité  et  apaisier  ma  imagination,  je  ai  leu  tant  eus 
es  livres  ancyens  que  je  en  cuide  savoir  auqune  cose,  et 
selonch  mon  avis,  je  en  ferai  auqune  détermination.  Vérité 
est  seloncli  les  anchy ennes  escriptures  que  apriès  le  déluge 
etqueNoé  et  sa  génération  eurent  repeuplé  le  monde  et  que 
on  se  commença  à  armer  et  à  prendre  par  le  fait  de  guerre 
l'un  sus  l'autre,  proèche  resgna  premièrement  ou  roiaulme 
de  Caldée  par  le  fait  dou  roi  Ninus  qui  fist  fonder  et  édé- 
fyer  la  grande  chité  de  Ninive ,  qui  contenoit  trois  jour- 
nées de  lonch,  et  aussi  par  la  roine  Semeramis ,  sa  femme, 
qui  fu  dame  de  grant  valeur.  Après ,  proècè  se  remua  et 
vint  resgner  en  Judée  et  Jhérusalem  par  le  fait  de  Josué, 
de  David  et  des  Macabyens.  Apriès,  elle  vint  resgnep- 
ens  ou  roiaulme  de  Perse  et  de  Mède,  par  le  fait  de  Cirus, 
le  grant  roi,  par  Assérus  et  Xersès.  Apriès,  vint  proèce 
resgner  en  Gresce ,  par  le  fait  de  Herqules ,  de  Téseus ,  de 
Jasson  et  de  Acilles  et  des  aultres  preus  chevaliers  ;  apriès, 
en  Troies  le  grant,  par  le  roi  Priant,  par  Hector  et  par  ses 
frères  ;  apriès ,  en  la  chité  de  Eome ,  par  les  nobles  signa- 
tours'  et  centurions,  et  par  le  grant  Julie  Cessar.  Apriès, 
elle  vint  demorer  en  France  par  le  fait  du  grant  Carie- 
manne  qui  fut  rois  de  France  et  d'Alemagne  et.  empereur  de 
Rome.  Apriès  a  resgné  proèce  un  temps  en  Engleterre 

^  Signatoîirs,  sénateurs. 

par  le  fait  du  roi  Édouwart  et  dô  la  bonne  roine  Phelippe 
de  Hainnau,  sa  femme,  et  par  lors  enfans  et  par  les 
vaillans  hommes  de  celi  roiaulme ,  ensi  que  vous  verés  et 
trouvères,  se  tout  le  lissiés  en  ceste  liistore.  Or  ne  sçai 
pas  se  elle  voelt  encores  aler  plus  avant  ou  retourner, 
mais  elle  est  de  si  noble  et  poissant  condition ,  que  là  où 
elle  trueve  les  hommes  qui  l'aiment  et  la  servent,  elle  s'en- 
cline  et  se  tient  et  demeure  avoecques  euls,  car  proèce  n'a 
cure  des  couwars  et  des  preceurs,  mais  les  fuit  et  esquiève, 
et  elle  a  droit.  Homs  qui  voelt  venir  à  vaillance  par 
proèce ,  considère  comment  on  asciet  à  table  don  roi ,  de 
ducli  et  de  conte,  le  preu,  et  on  met  arrière  le  couwart 
preceus ,  jà  soit-il  de  plus  hault  linage.  Et  pour  ce  que 
ceste  histore  cronisié  est  toute  remplie  de  fais  d'armes  et 
des  membres  qui  en  descendent,  je  ai  un  petit  tenu  le  degré 
de  proèce,  à  la  fin  que  tous  bacelers  qui  aimmentles  armes, 
s'i  puissent  exemplyer.  Or  s'ensieut-il ,  et  raison  le  voelt, 
que  je  remonstre  et  esclaircisse  la  cause  pour  quoi  premiè- 
rement la  guerre  s'esmut  entre  France  et  Engleterre ,  se- 
lonch  ce  que  j'en  fus  enfourmés,  car  casqune  des  parties 
dist  que  sa  querelle  est  bonne,  otretant  bien  le  deffendant 
comme  le  demandant. 

CHAPITEE  II. 

Cî  l'auteur,  entrant  en  matière ,  recorde  les  natures  et  conditions 
des  Englès. 

Premièrement,  pour  mieuls  entrer  en  la  matère  et  pour 
recorder  au  lonch  ensi  que  les  ordenances  se  sont  portées, 
vous  devés  sçavoir  que,  apriès  l'apaisement  des  guerres  de 
Flandres  qui  furent  moult  grandes  et  dont  la  bataille  de 
Courtrai  descendi,  où  tant  de  vaillans  hommes  et  de  nobles 

dou  roiaulme  de  France,*  furent  mors  et  ochis  par  l'orguel 
d'un  conte  d'Artois ,  qui  s'apelloit  Robers,  et  que  11  biaus 
rois  Phelippes  de  France  eut  mariée  sa  fille  Isabiel  au  roi 
Êdouwart  d'Engleterre,  liquels  rois  desus  dis  ne  fu  pas 
de  si  grant  sens,  ne  de  tel  proèce  comme  avoit  esté  li  bons 
rois  Édouwars,  ses  pères,  qui  tant  ot  à  faire  et  de  batailles 
as  Danois  et  as  Escos,  et  toutes  achieva  à  l'onnour  de  li 
et  au  proufit  de  son  roiaulme,  et  pour  ce  que  ses  fils  nom- 
més Édouwars  n'eut  point  celle  grasce,  ne  bonne  aventure 
d'armes,  car  tous  ne  sont  pas,  ne  ne  puent  estre  aourné  de 
bonnes  vertus,  escei-il  en  haine  et  indignation  de  son 
peuple,  mais  on  ne  li  remonstra  pas  ses  folies  sicrètes, 
avant  ot-il  fait  moult  de  grans  mauls  et  de  crueuses  jus- 
tices des  nobles  de  son  roiaulme.  Englès  sueffrent  bien  un 
temps,  mais  en  la  fin  il  paient  si  crueusement  que  on  si 
puet  bien  exemplyer,  ne  on  ne  puet  juer  à  euls,  et  se  liève 
et  couce  uns  sires  en  trop  grant  péril,  qui  les  gouverne,  car 
jà  ne  l'ameront,  ne  honoreront,  se  il  n'est  victoriens  et  se 
il  n'aime  les  armes  et  la  guerre  à  ses  voisins  et  par  espé- 
cial  à  plus  fors  et  à  plus  riches  que  il  ne  soient,  et  ont 
celle  condition;  et  tiennent  celle  opinion  et  ont  tous  jours 
tenu  et  tenront  tant  que  Engleterre  sera  terre  habitable, 
et  dient  génér animent,  et  ce  ont-il  veji  par  expériense  par 
trop  fois,  que  apriès  un  bon  roi,  il  en  ont  un  qui  n'est  de 
nulle  vaillance,  et  le  tiennent  à  endormi  et  à  pesant,  quant 
il  ne  voelt  ensievir  les  œuvres  de  son  père  ou  de  son  pré- 
décesseur, bon  roy,  qui  a  resgné  en  devant  de  li.  Et  est  lor 
terre  plus  plainne  de  ricoisses*  et  de  tous  biens,  quant  il  ont 
la  guerre  que  en  temps  de  paix,  et  en  cela  sont-il  né  et 
obstiné,  ne  nuls  ne  les  poroit  faire  entendant  le  contraire, 

*  Ricoisses,  richesses. 

Englès  sont  de  merveilleuses  conditions,  chaut  et  boul- 
lant,  tos  esmeu  eu  ire,  tart  apaisié,  ne  amodé  en  doutour*, 
et  sedélittent  et  confortent  en  batailles  et  en  ocisions,  con- 
voiteus,envieus  sont  trop  grandement  sus  le  bien  d'autrui, 
et  ne  se  puent  conj oindre  parfaitement,  ne  naturelment,  en 
Tamour,  ne  aliance  de  nation  estrange,  et  sont  couvert  et 
orguilleus,  et  par  espécial  desous  le  soleil  ne  i  a-il  pluspéril- 
leus  peuple,  tant  que  de  hommes  mestis%  comme  il  sont  en 
Engleterre;  et  trop  fort  se  diffèrent  en  Engleterre  les  natures 
et  conditions  des  nobles  aux  hommes  mestis  et  vilains,  car  li 
gentilhommes  sont  de  noble  et  loial  condition,  et  li  com- 
muns peuples  est  de  fêle,  périlleuse,  orgueilleuse  et  desloiale 
condition,  et  là  où  li  peuples  vodroit  monstrer  sa  félonie 
et  poissance ,  li  noble  n'auroient  point  de  durée  à  euls. 
Or  sont-il  et  ont  esté  un  lonch  temps  moult  bien  d'acort 
ensamble ,  car  li  noble  ne  demande  au  peuple  que  toute 
raison  ;  aussi  on  ne  li  soufferroit  point  que  il  presist  sans 
payer  un  oef,  ne  une  poulie.  Li  homme  de  mestier  et  li  la- 
boureur, parmi  Engleterre,  vivent  de  ce  que  il  sèvent 
faire,  et  li  gentilhomme,  de  lors  rentes  et  revenues,  et,  se 
li  rois  les  ensonnie*,  il  sont  payet,  non  que  li  rois  puist 
taillier  son  peuple  :  non ,  ne  li  peuples  ne  le  vodroit ,  ne 
poroit  souffrir.  Il  i  a  certainnes  ordenances  et  pactions 
assisses  sus  le  staple  des  lainnes,  et  de  ce  est  li  rois  aidiés 
au  desus  de  ses  rentes  et  revenues,  et  quant  il  fait  guerre, 
cette  paction  on  li  double.  Engleterre  est  la  terre  don  monde 
le  mieuls  gardée.  Aultrement  il  ne  poroient,  ne  sauroient 
vivre,  et  convient  bien  que  uns  rpis  qui  est  lor  sire,  se  or- 

'  Ne  amodé  en  doutour,  sans  mesure  tlans  leurs  soupçons. 

2  Couvert,  dissimulés. 

3  Hommes  mestis,  liommes  de  métiers, 
*  Les  ensonnie,  les  occupe. 

donne  apriès  euls  et  s'encline  à  moult  de  lors  volontés,  et  se 
il  fait  le  contraire  et  mauls  en  viengne,mal  l'en  prendera, 
ensi  que  il  fist  à  ce  roi  Édouwart ,  dont  je  parloie  main- 
tenant, liquels  fu  fils  au  bon  roi  Édouwart,  qui  tant  fu  de 
proèce  plains  que  il  desconfi  par  pluissieurs  fois  en  La- 
taille  les  Escoçois  et  conquist  sus  euls  la  cliité  de  Ber- 
vich  et  la  frontière  d'Escoce  jusques  en  la  cliité  d'Abre- 
dane  ;  et  prist  et  tint  Haindebourcb  *  et  le  fort  cbastiel  de 
Struvelin%  et  quant  cMls bons  rois  Édouwars  futrespassés, 
ses  fils  nommés  aussi  Edouwars  fu  rois,  mais  il  n'ensievi 
pas,  ne  en  riens,  la  vaillance  dou roi  son  père.  Car  assés 
tos  apriès  ce  que  il  fu  couronnés ,  li  rois  d'Escoce  qui  se 
nomma  Eobers  de  Brus,  desfîa  ce  roi  Édouwart,  et  ce- 
vauça  tantos  esforciement  sur  lui  et  reconquist  toute  Es- 
coce,  celle  que  li  bons  rois  Edouwars  avoit  conquis,  et 
reprist  la  cliité  de  Bervicli  et  passa  la  rivière  de  Taie ,  et 
entra  ens  ou  païs  de  Norhombrelande  et  ardi  et  essilla 
moult  dou  roiaulme  d'Engleterre  jusques  à  la  rivière  dou 
ïîiyne  et  vinrent  li  dit  Escoçois  mettrç  le  siège  devant  le 
cbastiel  de  Struvelin.  Adonc  s'esmurent  cbils  rois  Edou- 
wars, fils  au  bon  roi  Édouwart,  et  toute  la  chevalerie 
d'Engieterre  pour  lever  ce  siège ,  et  là  les  atendirent  li 
rois  Eobers  de  Brus  et  ses  gens,  et  i  ot  une  bataille  arres- 
tée  très-grande,  et  là  furent  desconfi  les  Englois  et  mis  en 
cace\  et  en  i  ot  biaucop  de  mors  et  de  pris,  et  dura  ceste 
cace  des  Escoçois  sus  les  Englès  jusques  oultre  la  rivière 
dou  Hombre,  et  se  sauva  à  grant  painne  li  rois  Edouwars, 
et  ne  fu  onquesà  ségures"^  en  chité ,  ne  en  ville,  ne  clias- 


^  Ilaindebonrcli,  ÉdimlDOurg'. 

2  Struvelin,  Stirling. 

3  Mis  en  cace,  chassés,  poursuivis. 
*  A  se'gîires,  en  sûreté. 

tiel  que  il  euist  sus  tout  son  cemin,  si  se  trouva  en  la 
cliité  de  Londres,  et  quant  il  veit  et  congneut  la  vail- 
lance de  ce  roi  Eobert  de  Brus,  il  fîst  paction  et  acordance 
à  lui,  et  demorèrent  li  doi  roiaulmes  d'Engleterre  et  d'Es- 
coce  en  trieuves,  un  grant  tempore. 

CHAPITRE  III. 
Comment  les  guerres  s'eslevèrent  entre  les  François  et  les  Englois. 

Chils  rois  d'Engleterre  dont  je  parole,  qui  recliut  ce 
grant  blâme  et  damage  devant  Struvelin  en  Escoce,  eut 
deus  frères  de  remariage,  desquels  li  uns  estoit  appelles  li 
contes  Marescaus ,  et  fu  lioms  de  sauvage  et  diverse  ma- 
nière. Li  aultres  a  voit  nom  Aymons  et  fu  contes  de  Kent, 
vaillans  Loms  et  preudoms,  courtois,  douls  et  débonnaires 
et  amés  de  toutes  gens.  Chils  rois  Êdouwars  eut  de  sa  femme 
la  roine  Issabiel,  fille  au  biau  roi  Phelippe,  deus  fils  et 
deus  filles,  desquels  fils  li  ainnés  ot  nom  Edouwars  et  fu 
rois  d'Engleterre  par  l'acort  de  tous  les  barons ,  prélas  et 
communautés  d'Engleterre,  très*  le  temps  vivant  le  roi 
Édouwart  son  père,  et  la  cause  pourquoi  et  comment,  je  le 
vous  recorderai  avant  en  l'istore.  Li  secons  des  fils  ot 
nom  Jehan  de  Eltem  et  morut  jones,  Li  ainée  des  filles  ot 
nom  Issabiel  et  fu  mariée  au  roi  David  d'Escoce,  fils  au 
roi  Robert  de  Brus,  et  li  fu  donnée  en  mariage  par  l'acort 
des  hauts  barons  de  l'un  roiaulme  et  de  l'aultre ,  et  pour 
venir  à  plus  grande  aliance  d'amour.  Li  seconde  des  filles 
ot  nom  Jeliane  et  fu  mariée  au  conte  de  Guéries.  De  ce 
conte  et  de  celle  dame  issirent  deus  fils  et  deus  filles ,  Re- 

'  Très,  depuis. 

nauls  et  Édouwars,  et  des  doi  filles  li  ainnée  fut  femme 
au  conte  de  Julîers,  et  li  aultre  morut  sans  mariage. 
Li  biaus  rois  Phelippes  de  France  ot  trois  fils ,  avecques 
celle  dame  Issabiel  qui  fu  roine  d'Engleterre ,  et  furent 
chil  troi  fils  moult  biel  et  grans  chevaliers.  Si  eut  à  nom 
l'ai nn es  Loys  et  fu  au  vivant  dou  roi  son  père ,  rois  de 
Navare,  et  fu  appelles,  avoecques  Loys,  li  rois  hustins. 
Li  secons  eut  nom  Phelippes  li  Biaus ,  et  li  tiers  ot  nom 
Caries ,  et  furent  tout  troi  roy  de  France  apriès  la  mort 
dou  biau  roi  Phelippe  leur  père,  par  droite  succession, 
l'un  apriès  l'autre,  et  furent  tout  troi  mariet,  mais  il  n'eu- 
rent nuls  hoirs  mâles  d'engendreure  par  cause  de  ma- 
riage, et  avint  que  apriès  la  mort  dou  darrain  roi  qui  fu 
nommés  Caries,  li  douse  pers  de  France  ne  donnèrent 
point  la  couronne  et  l'iretage  de  France  à  la  serour  de  ce 
roi  Carie ,  qui  estoit  roine  d'Engleterre ,  par  tant  que  il 
voellent  dire  et  maintenir ,  et  encores  maintiennent,  que  li 
roiaulmes  de  France  est  de  si  noble  condition ,  que  il  ne 
doit,  ne  puet  par  succession  venir,  ne  descendre  à  femelle, 
ne  par  conséquent  à  fils  de  femelle,  et  le  donnèrent  li 
douse  pers  de  France  par  élection  et  rieule^  naturel  et 
droiturier  que  il  ont  en  France,  et  de  laquelle  ordenance 
ancyennement  on  avoit  veu  user,  à  Phelippe  de  Valois, 
fils  jadis  à  messire  Carie,  le  conte  de  Valois,  et  frère  à  ce 
biau  roi  Phelippe  desus  dit ,  et  en  ostèrent  la  roine  d'En- 
gleterre et  son  fils  qui  estoit  hoirs  malles  et  fils  de  la 
sœur  au  roi  Carie  de  France,  et  li  rois  Phelippes  n'estoit 
que  cousins  germains.  C'est  la  cause  par  quoi  les  guerres, 
les  pestilenses  et  tribulations  sont  depuis  encourûtes  et 
venues  et  eslevées  ens  ou  roiaulme  de  France,  et  en  a  esté 

*  liieuïe,  règle. 


DEFROISSARÏ.  il 

matère  li  calenges  et  la  defFense,  ensi  que  il  vous  sera  re- 
cordé ensievant  en  l'istore,  mais  je  ni  puis  pas  sitos 
venir,  fors  ensi  que  les  actions  s'i  enclinent  et  ordonnent, 
et  encores  voel-je  un  petit  parler  de  ce  roi  Édouwart 
d'Engleterre. 

CHAPITRE  IV. 

Comment  on  murmuroit  moult  en  Engleterre  sur  messire  Hue 
li  Espensier. 

Vérité  est  que  chils  rois  d'E  ngle terre ,  liquels  ot  à 
femme  la  fille  au  biau  roi  Phelippe,  se  gouverna  ce  que  il 
dura  et  resgna,  moult  diversement,  et  crut  trop  légièrement 
mauvais  consel  et  avoit  dalés  lui  un  chevalier,  grant  ba- 
ron en  Engleterre  et  rice  homme  et  son  cousin,  lequel  on 
nommoit  messire  Hue  le  Espensier.  Chils  messires  Hues  et 
messires  Hues  ses  pères  avoient  le  roi  si  atrait  à  lor  volenté 
que  il  ne  faisoit  riens  fors  par  lor  consel,  et  plus  encores 
par  l'enort  et  consel  dou  fil  que  dou  père,  car  li  pères  estoit 
jà  très-ancyens,  et  li  fils  se  tenoit  tous  jours  dalés  le  roi, 
et  ne  faisoit  li  rois  nulle  cose,  fors  par  son  consel,  dont 
tout  homme  qui  congnissoit  Testât  dou  roi  et  ce  messire 
Hue  le  Espensier,  murmuroit  et  parloit  diversement  sus 
lui,  car,  ensi  que  je  ai  dit  ichi  desus,  Englès  ne  se  puent 
longuement  tenir,  ne  souffrir  de  un  inconvénient,  quant 
on  lor  fait,  et  se  il  le  portent  et  sueffrent  un  temps 
oultre  leur  volenté ,  si  en  prendent-il  en  la  fin  crueuls 
paiement.  Et  avint  que  onques  depuis  la  desconfiture  qui 
fu  devant  Struvelin  en  Escoce,  li  roy animes  d'Engleterre 
généraument  n'eurent  à  grâce  le  roi ,  ne  ce  messire  Hue 
le  Espensier,  et  commenchiôrent  h  murmurer  li  prélat,  li 
baron  et  li  homme  des  chités  et  bonnes  villes  d'Engleterro 

moult  fort  sus  le  roi  et  son  consel,  et  à  dire  et  proposer 
que  on  l'avoit  tant  tenu  en  wisseuses  '  et  en  délisces  que  li 
roiaulmes  d'Eng-leterre  avoit  recheu  blâme  et  dammage 
oultre  mesure,  et  que  ce  ne  se  pooit  recouvrer.  Or  se  per- 
cliut  li  dis  messires  Hues  li  Espensiers  que  on  murmuroit 
sur  lui  ;  si  se  doubta  trop  fort  que  mauls  ne  l'en  presist, 
il  qui  estoit  si  bien  dou  roi,  que  nuls  mieuls  de  li.  Dist 
et  enorta  que  pluisseurs  barons  d'Engleterre  faisoient 
aliances  ensamble  et  que  se  il  ne  s'en  prendoit  garde ,  il 
le  bouteroient  hors  de  son  roiaulme,  Li  rois  fu  pour  celle 
fois  si  acertes  enfourmés  que  il  i  pourvei  trop  grande- 
ment, car  à  un  parlement  que  il  fist  venir  à  Bristo,  là  où 
il  se  tenoit  le  plus  souvent  et  moult  volentiers,  il  fist 
prendre  jusques  à  vingt-deus  de  ces  nobles  et  Lauls  barons 
d'Engleterre  et  les  fîst  tous  déceler,  et  tout  premier  le 
conte  Thomas  de  Lancastre ,  qui  estoit  ses  oncles,  preu- 
doms  et  vaillans  hommes,  et  fist  depuis  moult  de  biaus 
miracles  ou  lieu  où  il  fu  ensevelis  %  et  se  son  frère  le  conte 
A^^mon  de  Kent  euist  esté  à  ce  parlement,  il  estoit  ordonné 
dou  faire  morir,  mais  point  n'i  fu,  car  il  estoit  dehetiés% 
si  s'escusa.  Geste  décolation  faite,  quant  la  congnissance 
en  vint  généraument  ens  ou  roiaulme  d'Engleterre,  li  rois 
et  messires  Hues  li  Espensiers  furent  aquelliet  en  grant 
haine  de  toutes  gens,  mais  nuls  n'en  osoit  parler,  là  où  la 

^  Wùseîises,  oisiveté, 

2  Le  28  juin  1*323,  Edouard  II  écrivit  à  l'évêque  de  Londres  pour  se 
plaindre  de  ce  qu'on  avait  exposé  dans  l'église  de  Saint-Paul  un  ta- 
bleau où  était  représentée  l'effigie  du  comte  de  Lancastre,  et  de  ce  qu'on 
lui  rendait  le  même  culte  qu'aux  saints,  en  répandant  le  bruit  qu'il  s'y 
,0îjérait  des  miracles;  ce  qui  était,  ajoutait-il,  à  la  honte  du  roi  et  d'un 
pernicieux  exemple  [in  nosfn  dedecus  et  perniciosum  esccmplmn).  D'a- 
près une  rumeur  populaire,  d'autres  miracles  avaient  suivi  le  supplice 
de  deux  chevaliers  qui  avaient  été  écartclés  à  Bristol. 

*  DehetUs,  malade,  indisposé. 

cougnissance  en  fiist  vénuo  au  roi,  ne  au  dit  messire  Hue 
le  Espensier  ;  car  il  estoient  si  crueuls  en  lors  fais  que  nuls, 
tant  hauls,  ne  nobles  que  il  fust,  n'estoit  espargniés,  et 
voloient  resgner  en  celle  ordennance  que  nuls  ne  parlast 
sus  lor  estât.  Encores  avecques  tout  ce,  mist  li  dis  mes- 
sires  Hues  si  très-grant  discort  entre  le  roi  et  la  roine  que 
li  rois  ne  voloit  point  veoir  sa  femme,  et  pour  tant  que  le 
conte  Aymon  de  Kent  en  parla  et  en  blâma  le  roi  son 
frère ,  présens  auquns  nobles  d'Engleterre ,  pour  ces  pa- 
roles et  pour  aultres,  avecques  tout  le  mal  et  discort  que 
messires  Hues  li  Espensiers  pooit  mettre  entre  le  roi  et  son 
frère  et  la  roine,  il  li  mist,  et  bien  le  savoient  la  roine  et  li 
contes  de  Kent,  et  s'en  vinrent  demorer  en  la  conté  de 
Kent  et  en  un  biau  chastiau  dou  dit  conte  que  on  nomme 
Ledes*,  et  là  se  tinrent  un  tempore,  car  li  rois  d'Engleterre 
ne  faisoit  compte  de  sa  femme,  ne  de  ses  enfans,  et  conve- 
noitla  roine  vivre  de  son  demainne,  car  les  roines  d'En- 
gleterre ont  grans  drois  et  biaus  hiretages  de  lors  doaires 
en  Engleterre.  Cbils  rois  ne  faisoit  compte  de  veoir  la 
roine.  Si  estoit-elle  très-belle  dame  et  féminine  et  douce- 
ment enlangagié.  Dit  fu  à  ce  conte  de  Kent  et  à  la  roine 
Issabiel  d'Engleterre  qui  se  tenoient  en  ce  cbastiel  de 
Ledes,  que  li  rois  les  feroit  prendre,  décoler  ou  noj^er  son 
frère,  et  la  roine  enmurer.  Il  doubtèrent  ces  paroles,  car 
il  sentoient  le  roi  hauster  et  crueuls  et  ce  Hue  le  Espensier 
qui  les  avoit  aquelliet  en  grant  haine.  Si  ordonnèrent 
lors  besongnes  dou  plus  tos  que  il  porent,  et  se  départirent 
d'Engleterre,  et  fu  lor  intension  que  il  venroient  en 
France  veoir  le  roi  Carie  de  France,  car  la  roine  d'Engle- 
terre ne  l'avoit  point  veu  depuis  que  premièrement  elle 

•  Leeds. 

estoit  venue  en  Engleterre,  et  venroit  en  Pontieu,  car  la 
conté  de  Pontieu  li  devoit  estre  venue  et  li  avoit  esté 
donnée  en  mariage  avecques  le  roi  d'Engleterre.  La  roine 
d'Engleterre  et  li  contes  de  Kent,  pour  le  doubte  dou  roi 
et  esquiever  les  périls,  se  départirent  d'Engleterre  dou  plus 
tos  que  il  porent,  apriès  ce  que  on  les  ot  avisés  et  enfour- 
més,  comment  li  rois  et  messires  Hues  li  Espensiers  les 
voloient  destruire,  et  n'emmenèrent  point  plenté  '  de  gens. 
En  lor  compagnie  estoit  aussi  un  chevalier  qui  se  nomma 
messire  Rogier  de  Mortemer^  et  semblèrent  secréement 
d'Engleterre  et  vinrent  à  Boulongne  et  fissent  tant  par 
lors  journées  que  il  vinrent  à  Paris  et  au  bois  de  Vi- 
çainnes  où,  pour  ce  temps,  li  rois  de  France  se  tenoit.  Li 
rois  Caries  de  France  requelli  assés  doucement  sa  serour 
et  son  joue  fil  Édouwart^  et  le  vei  moult  voientiers,  et  le 
conte  de  Kent  et  messire  Rogier  de  Mortemer ,  et  ordonna 
tantos  de  lor  estât,  quant  il  ot  entendu  recorder  sa  serour 
et  le  conte  de  Kent,  la  vie,  l'affaire  et  l'ordenance  dou 
roi  d'Engleterre  et  de  ce  Hue  le  Espensier,  mais  il  ne  dist 
pas  :  «  Belle  serour,  pour  l'amour  de  vous,  et  pour  ce  que 
«  je  voi  que  il  se  mésuse,  je  li  manderai  notorement  que 
«  il  se  mete  à  raison,  et  eslonge  de  li  son  mauvais  consel 
«  et  vous  tiengne  en  paix  et  en  estât,  ensi  que  uns  rois 
«  doit  tenir  sa  femme,  ou  je  li  ferai  guerre  »  nennil,  mais 


'  Plenté',  grand  nombre. 

2  .En  1316,  Roger  de  Mortimer  avait  reçu  le  gouvernement  de  Tir- 
lande,  avec  les  pouvoirs  les  plus  étendus,  parmi  lesquels  figurait  celui 
d'accorder  aux  Irlandais  l'usage  des  lois  anglaises.  Plus  tard,  Roger 
de  Mortimer,  enfermé  à  la  Tour  de  Londres,  réussit  à  s'enfuir,  et  une 
proclamation  royale  le  déclara  rebelle,  traître,  félon  et  mauvais. 

3  Edouard  III,  né  à  Windsor  au  mois  de  novembre  1312,  avait  eu 
pour  parrains  les  comtes  d'Évreux,  de  Ricliemont  et  de  Pembroke,  et 
ce  même  Hugues  Spencer,  à  qui  l'on  infligea  en  son  nom  un  si  afl'rcux 
supplice. 

li  (list  :  a  Ma  belle  serour ,  je  vous  pourverai  courtoise- 
«  ment  de  vostre  estât  pour  vous  et  pour  vostre  fil,  et 
«  entrues  *  s'avisera  vostres  maris,  ou  li  amour  et  la  com- 
«  pagnie  de  li  et  de  ce  Hue  le  Espensier  se  desrompera.  » 
Il  convint  la  roine  d'Engleterre  prendre  en  bon  gré  ce  que 
ses  frères,  li  rois  de  France,  li  ofiroit,  et  Ten  remercia,  et 
aussi  fîst  li  contes  de  Kent,  et  se  tinrent  à  Paris  que  là  en- 
viron, trois  ans  tous  complis  ^  et  estoient  souvent  avecques 


'  Entrues,  sur  ces  entrefaites,  pendant  ce  temps-là. 

2  La  reine  passa  moins  de  deux  années  en  France  et  en  Hainaut.  Le 
8  mars  1325,  Edouard  II  écrivit  au  pape  que  la  reine  d'Angleterre  se 
rendait  en  France  pour  négocier  elle-même  un  traité.  Mais,  dès  le 
l^*"  décembre,  il  se  plaignait  au  roi  de  France  de  ce  que  la  reine  allé- 
guait, pour  prolonger  son  séjour,  la  crainte  qu  elle  éprouvait  de  tom- 
ber au  pouvoir  de  Hugues  Spencer.  «  Certes,  disait-il,  très-amé  frère, 
«  il  ne  convient  pas  qu'elle  se  doute  de  lui,  ne  de  nul  autre  homme 
«  vivant  en  nostro  roialme  ;  quar,  par  Dieu,  il  n'y  ad  Hugh,  n'autre  vi- 
te vant  en  nostre  pooir,  qui  mal  li  vousist,  et  nous  le  puissions  sen- 
«  tir,  que  nous  le  cliastiriens  en  menère  que  autres  prenderoient 
«  essample.  »  Le  môme  jour,  il  écrivit  à  la  reine  elle-même  pour  lui 
exprimer  le  gi*and  désir  qu'il  avait  de  la  revoir  et  les  souffrances  de 
cœur  que  lui  causait  une  si  longue  absence.  Il  s'étonnait  de  ses  griefs 
contre  Hugues  Spencer,  qui  s'était  toujours  conduit  h  si  amiablement 
«  envers  elle,  »  et  qui,  à  son  départ,  lui  avait  donné  de  grandes  assu- 
rances d'amitié.  Il  rappelait  à  la  reine  que  si  parfois  il  avait  été  ré- 
duit à  lui  adresser  certaines  paroles  de  châtiment,  il  l'avait  fait  assez 
secrètement  et  sans  dureté,  et  que  son  intention  était,  en  ce  qui  tou- 
chait ses  dépenses,  de  les  régler  de  telle  sorte  qu'à  l'avenir  elle  ne 
manquerait  de  rien.  Une  troisième  lettre  était  adressée  au  jeune 
Edouard.  Il  lui  rappelait  tout  ce  qu'il  lui  avait  dit  à  son  départ  de 
Douvres  et  le  pressait  de  revenir  le  plus  tôt  possible  avec  ou  sans  sa 
mère. 

Le  18  mars  1326 ,  Edouard  II  s'adressa  au  roi  de  France  pour  se 
plaindre  de  l'absence  prolongée  de  la  reine  Isabelle.  Il  lui  reprochait 
surtout  de  manquer  à  ses  devoirs  en  se  conduisant  par  les  conseils  do 
Roger  de  Mortimer,  traître  et  ennemi  mortel,  condamné  selon  les  lois 
du  royaume.  Le  19  juin  1326,  il  réitérait  les  mômes  plaintes  dans  uno 
lettre  adressée  à  l'évêque  de  Bcauvais.  Roger  do  Mortimer  avait  ac- 
compagné le  fils  du  roi  d'Angleterre  à  la  solennité  du  couronnement  do 
Jeanne  d'Évreux,  le  jour  do  la  Pentecôte  1326. 

le  roi  Carie,  et  les  veoit  li  rois  volentiers  et  prendoit  à  la 
fois  grant  plaisance  ou  jone  Edouwart,  car  il  estoit  biaus 
fils  et  rians,  et  s'esbatoit  li  rois  qui  estoit  son  oncle,  en  ses 
jonèces.  Pour  ce  temps  que  la  roine  d'Engleterre  et  ses  fils 
et  li  contes  de  Kent  estoient  en  France,  avoit  deus  jones 
filles  en  France,  desquelles  li  rois  Caries  estoit  oncles,  car 
avoient  esté  filles  à  ses  deus  frères ,  li  roy  Lois  que  on 
nomma  le  roi  Hustin,  et  li  autre,  fille  au  roi  Phelippe  le 
Grant,  qui  ensa  jonèceavoit  esté  nommé  contes  de  Nevers. 
De  ces  deus  filles,  li  une  fu  depuis  ducoise  d'Orlyens  \  et 
li  aultre,  Marguerite,  contesse  de  Flandres  et  d'Artois,  et 
fu  adont  parole  ens  ou  consel  dou  roi  de  France ,  et  assés 
s'i  acordoit  li  rois,  que  ses  biaus  neveus  Édouwars  d'En- 
gleterre  euist  l'une  de  ses  nièces  par  mariage*  et  que  li 
roiaulmes  de  France ,  apriès  li ,  lor  retournast ,  car  il  ve- 

*  Jeanne,  fille  de  Louis  le  Hutin,  ne  fut  pas  duchesse  d'Orléans, 
mais  reine  de  Navarre. 

2  En  1319,  le  roi  d'Angleterre,  désirant  conclure  le  mariage  de  son 
fils  Edouard  avec  Sibylle,  fille  du  comte  de  Hainaut,  exposait  au  pape 
que  déjà  Charles  de  Valois  avait  obtenu  des  dispenses  afin  que  sa  fille 
pût  épouser  le  jeune  Edouard  ;  mais  il  déclarait  que  cela  avait  eu  lieu 
sans  son  assentiment  [De  qtco  profecfo  eo  veJiementms  mirari  cogimur 
quo  inter  nos  etprcefatum  Carolum  super  w.atrimoniali  contractu  ineundo, 
sicîit  nec  causa  suhfuit  ineundï,  non  fuit  liadenus  aliquid  iirœlocutum). 
Deux  ans  plus  tard,  au  mois  de  mars  1321,  Edouard  II  songeait  à  marier 
son  fils  à  la  fille  du  roi  d'Arragon.  Il  répondit,  le  6  juin  1323,  au  roi  de 
France  et  au  comte  Charles  de  Valois  qu'avant  de  conclure  le  mariage 
de  son  fils  avec  la  fille  de  Charles  de  Valois,  il  se  croyait  tenu  de  con- 
sulter le  parlement.  Enfin,  le  l**"  janvier  1326,  Edouard  II  se  plaignait 
de  ce  qu'on  voulait  marier  son  fils  en  France,  et  déclarait  qu'il  ne  per- 
mettrait pas  ce  mariage.  Le  18  mars  1326,  il  écrivit  à  son  fils  pour  lui 
ordonner,  sous  peine  d'encourir  toute  son  indignation,  de  ne  pas  se  ma- 
rier, ni  de  ne  se  laisser  marier,  avant  d'être  venu  en  Angleterre  récla- 
mer l'autorisation  paternelle.  Après  lui  avoir  rappelé  les  préceptes  du 
sage  roi  Salomon,  il  ajoutait  que,  s'il  désobéissait  à  ses  volontés,  il 
ordonnerait  les  choses  de  telle  manière  qu'il  le  sentirait  tous  les  jours 
de  sa  vie  et  que  tous  les  fils  en  prendraient  exemple  s'ils  étaient  tentés 
de  désobéir  à  leur  seigneur  et  père. 

noient  de  la  droite  lignie.  Ces  nouvelles  s'espandirent 
tant  que  elles  furent  sceues  en  Engleterre.  Quant  mes- 
sires  Hues  li  Espensiers  en  fu  enfourmés,  si  se  doubta 
grandement  que  la  poissance  dou  roi  de  France  ne  le  fesist 
tresbucliier  jus  de  ses  estas,  car  bien  imaginoit  au  fort  que 
ses  sires  li  rois  d'Engleterre  n'Oseroit  corouchier  li  roi  de 
France,  et  encores  oultre,  se  ceste  aliance  se  faisoit,  que  li 
Jones  Êdouwars  d'Engleterre  fust  mariés  en  France  et 
presist  sa  cousine  germainne,  il  ne  poroit  longuement  estre, 
ne  demorer  que  dou  costé  de  France  il  ne  venist  à  faire, 
avecques  tout  ce  encores  que  il  sentoit  bien  que  moult 
estoit  haïs  en  Eng-leterre  pour  les  crueuses  justices  et  sans 
raison,  que  il  avoit  consenti  et  consilliet  à  faire,  dont  tous 
les  jours  il  estoit  en  péril  et  en  aventure  deslinagesdeceuls 
qui  mort  estoient.  Si  se  avisa  que  à  tout  ce  il  pourveroit 
trop  grandement,  ensi  qu'il  fist.  Ils  qui  bien  savoit  que,  se 
chils  mariages  se  faisoit,  ce  seroit  par  dispensation  dou 
pape,  tantos  et  incontinent  il  fist  le  roi  d'Engleterre  escrire 
au  pape  Jehan,  qui,  pour  ce  temps,  resgnoit  et  demoroit 
en  Avignon.  Chils  papes  Jehans  estoit  gascons  et  de  la 
nation  de  Bourdiaus  * ,  et  tous  li  linages  de  ce  pape  demo- 
roient  desous  le  roi  d'Engleterre,  et  aussi  de  condition  et 
en  toutes  ses  œvres,  il  estoit  englois ,  et  ne  vosist  pour 
riens  courouchier  le  roi  d'Engleterre.  Ces  lettres  escriptes 
et  séelées,  messires  Hues  li  Espensiers,  qui  avoit  ;  escript 
ensi  comme  il  voloit  (espoir  n'en  savoit  riens  li  rois), 
prist  tantos  des  chevaliers  de  son  linage  et  les  envoia  en 
Avignon  deviers  ce  pape  Jehan.  Quant  li  papes  vei  les 
lettres  dou  roy  d'Engleterre ,  il  les  rechut  et  les  chevaliers 
en  grant  chiereté,  et  les  ouvri  et  lissi  tout  au  lonc,  et  tint 

»  Le  pape  Jean  XXII  était  né  à  Cahors. 

ces  escriptures  en  secré,  et  en  avint  que  pour  ce  jone 
Édouwart  d'Engleterre  marier  à  la  jone  dame ,  qui  fille 
avoit  esté  dou  roi  Lois  de  France  et  de  Navarre,  et  on  en 
volt  avoir  la  dispensation,  chils  papes  qui  tous  enfourmés 
estoit ,  et  qui  complaire  voloit  au  roi  d'Engleterre  et  à 
messire  Hue  le  Espensier,  respondi  à  ceuls  qui  envoyet  i 
furent  de  par  le  roi  de  France,  que  jà  ne  dispenseroit  ce 
mariage,  car  il  estoient  trop  proçain.  Ensi  fu  chils  ma- 
riages brissiés  et  rompus,  et  aussi  pluisseur  hauls  barons 
de  France  n'en  fissent  point  grant  compte,  car  jàmurmu- 
roient-il  que  de  ce  mariage  poroient  venir  trop  grant 
mauls  et  que  apriès  la  mort  dou  roi  Carie ,  qui  consentoit 
à  mettre  sus  et  avant  ces  trettiés ,  li  hiretages  de  la  cou- 
ronne de  France  ne  devoit,  ne  pooit  en  riens  descendre, 
ne  venir  à  ces  filles,  ne  as  enfans  de  la  roine  d'Engle- 
terre, par  les  previléges  et  estatus  ancyens  de  France,  et 
en  estoient  hiretiers  li  fil  au  conte  de  Valois,  Phelippes  et 
Caries,  jà  fuissent-il  de  plus  lontan  degré,  mais  li  contes 
de  Valois  lors  pères  avoit  esté  frères  au  biau  roi  Phelippe, 
roi  de  France.  Ensi  sçavoit  messires  Hues  li  Espensiers 
aler  au  devant  de  ses  besongnes,  et  bien  sçavoit  que  il 
faisoit  mal,  mais  tant  estoit  endurés  en  ses  malisces  que 
il  n'en  sçavoit,  ne  voloit  issir.  Si  en  rechut-il  très-crueuse 
punition  en  la  fin,  ensi  que  orrés  encores  assés  proçainne- 
ment  recorder  en  l'istore. 

CHAPITEE  V. 

Comment  li  Londriens  remaijdèrent  la  roine  Issabiel. 

Grandes  murmurations  et  escandales  commencbièrent  à 
monter  en  Engleterre  à  l'encontre  dou  roi  et  de  ce  Hue  le 
Espensier,  tant  des  nobles  comme  des  prélas  et  marceans, 

et  disoient  ensi  l'un  à  l'autre ,  quant  il  se  trouvoient  : 
«  Nostres  rois  se  mésuse  trop  mallement  par  l'enort  et 
«  consel  de  ce  Hue  le  Espensier.  A  quoi  es-çou  bon  que  il 
«  ont  mis  hors  d'Engleterre,  la  roinequi  est  serour  dou  roi 
«  de  France  et  une  vaillans  dame,  sage,  humble  et  dévote, 
«  et  son  jone  fil,  nostre  hiretier,  et  aussi  le  conte  de  Kent, 
«  un  vaillant  homme  et  de  bonne  conscience,  et  ne  sot  se 
«X  tenir  en  ce  païs,  pour  tant  que  il  a  parlé  à  son  frère  le 
«  roi  et  à  messire  Hue  le  Espensier  et  leur  a  blâmet  leurs  fo- 
«  lies?  Telles  coses  ne  font  pas  à  souffrir,  ne  à  consentir,  et 
«  poroient  lors  œvres  porter  trop  grant  préjudisce  à  ce 
«  roiaulme,  et  seroit  bon  que  on  i  pourveist.  »  Li  Londryens 
qui  ont  tousjours  esté,  sont  et  seront  tant  que  il  seront,  li 
plus  poissans  de  toute  Engleterre,  considérèrent  ces  affaires 
que  les  coses  aloient  en  Engleterre  trop  mallement,  et  que 
justice  ni  avoit  point  de  lieu,  ne  de  audiense,  ne  li  mar- 
ceant  n'osoient  aler,  ne  ceminer ,  ne  ne  pooient,  fors  en 
grant  péril  et  aventure  de  perdre  lors  corps  et  lors  biens, 
parmi  le  roiaiilme  d'Engleterre  ;  si  en  parlèrent  entre  euls 
et  dissent  que  il  1  convenoit  obvyer  et  que  de  la  vie  ^t 
gouvernance  dou  roi  et  de  son  consel,  c'estoit  une  pure 
perte,  et  sentirent  que  moult  de  nobles  d'Engleterre  s'en- 
clineroient  assés  tos  à  ce  que  on  i  pourveist ,  et  couroit 
secrée  renommée  que  li  rois,  par  ses  mésusances  et  folies, 
n'estoit  point  dignes  de  tenir  terre,  et  que  à  tort  et  à  pé- 
chiet  il  avoit  eslongiet  en  sus  de  11  sa  femme  la  roine  d'En- 
gleterre et  son  fil  et  son  frère  le  conte  de  Kent,  et  se  tenoit 
en  la  marce  de  Bristo,  en  wiseusses  et  en  déduis,  et  ne  fai- 
soit  compte  comment  li  roiaulmes  fust  menés,  ne  gouver- 
nés, mais  que  il  euist  ses  plaisances  et  or  et  argent  assés,  et 
tout  donnoit  à  ce  Hue  le  Espensier  et  à  ses  complisces.  Si 
regardèrent  que  on  i  pourveroit,  et  eurent  un  certain  con- 

sel  secret  ensamble  li  auquns  nobles  d'Engleterre  et  prélas, 
qui  ne  pooient  plus  souffrir  ce  que  il  véoient,  et  li  Lon- 
dryens,  que  il  remanderoient  la  roine  Issabiel  lor  dame  et 
son  fil  et  le  conte  de  Kent,  et  fesissent  tant  que  il  euissent 
jusques  à  trois  cens  armeures  de  fier,  mais  que  il  fuissent 
arivé  en  Engleterre ,  il  trouveroient  confort  et  aide  assés 
des  nobles  d'Engleterre  et  des  Londryens ,  et  certefioient 
les  lettres  que  tout  ce  que  il  venroit  en  Engleterre  de  gens 
d'armes,  il  seroient  tout  payet,  et  en  faisoient  li  Londryen 
lor  fait.  En. ce  consel,  furent  les  lettres  escriptes  et  séelées, 
et  chil  esleu ,  qui  feroient  le  message ,  et  convenoit  bien 
que  tout  ce  fust  tenu  en  secré.  Il  le  fu,  et  vinrent  chil  qui 
envoyet  i  furent  à  Paris  et  trouvèrent  la  roine  et  son  fil 
et  le  conte  de  Kent,  si  leur  baillièrent  à  part  les  lettres  :  il 
les  lissirent;  si  en  furent  tout  resjoï,  quant  il  veirent  que 
la  plus  sainne  partie  dou  païs  et  li  Londryens  les  man- 
doient ,  mais  le  plus  fort  pour  euls  estoit  à  trouver  gens 
d'armes,  et  ne  s'osa  de  ces  lettres,  ne  des  mandemens,  la 
roine  d'Engleterre  descouvrir  à  son  frère  le  roi  de  France, 
ne  à  baron  qui  fust  en  France,  et  ce  li  conseillèrent  li 
contes  de  Kent  et  messires  Rogiers  de  Mortemer,  car  li 
dis  conte  veoit  bien  que  en  l'ostel  dou  roi  et  en  sa  cambre, 
messires  Hues  li  Espensiers  avoit  jà  acquis  tant  d'amis 
par  ses  dons  et  présens,  lesquels  il  avoit  donnés  et  là  en- 
voyés et  envoioit  encores  tous  les  jours ,  que  toute  dissi- 
mulation estoit  en  place,  et  portoient  trop  fort  partie  à 
rencontre  de  la  roine  d'Engleterre  :  «  Et  quel  cose  porons- 
«  nous  faire?  »  respondi  adonc  la  roine.  —  «  Dame,  dist 
«  li  contes  de  Kent,  vous  prenderés  congiet  au  roi  et  le 
«  remercyerés  des  courtoisies  que  il  vous  a  fait,  quoique 
«  il  i  soit  assés  tenus,  car  il  ne  puet  avoir  plus  proçainne 
0  de  vous  qui  estes  sa  serour.  Il  vous  donra  congiet  assés 

«  îégièrement ,  car  vous  séjournes  ichi  à  ses  coustages, 
«  et  gens  d'ostel  qui  se  tiennent  acargiet  de  vous,  seront 
«  tout  resjoy  de  vostre  département,  et  se  il  vous  de- 
«  mande  où  vous  vc^  vodrés  retraire,  vous  vos  fainderés 
«  et  li  dires  que  vous  avés  oy  nouvelles  don  vostre  mari 
«  et  que  il  vous  remande  et  que  là  vous  vos  retrairés 
«  au  plus  tos  que  vous  pores.  Il  vous  respondera  que  ce 
«  sera  bien  fait.  Ce  congiet  pris,  nous  nos  retrairons  tout 
«  bellement  deviers  vostre  cousine  germainne,  la  contesse 
«  de  Hainnau  et  deviers  le  conte  et  son  frère  :  il  vous 
a  feront  bonne  cbière,  et  en  ce  païs  de  Hainnau ,  ce  sont 
«  gens  chevaliers  et  esquiers  de  grant  adrèce',  et  qui 
«  demandent  les  armes.  Nous  là  venus,  je  suppose  que 
«  nous  serons  adrecliié ,  conforté  et  consillié  de  tout  ce 
«  qu'il  nous  besongnc:  »  La  dame  se  ordonna  apriès  le 
consel  de  son  serourge  ^  le  conte  de  Kent  et  prist  congiet  à 
son  frère  le  roi  de  France.  Li  rois  li  donna  assés  Iégière- 
ment ,  mais  il  voloit  que  ses  neveus  Édouwars  demorast 
avecques  lui,  mais  la  dame  l'escusa  et  dist  que,  s^ns  son 
fil,  point  elle  ne  seroit  retournée  en  Engleterre.  Li  rois 
n'en  parla  plus  avant,  et  li  fîst  délivrer  par  ses  chevaliers 
d'ostel  deus  mille  florins,  pour  payer  ses  menus  frès  sus 
son  cemin,  et  pour  lors  estoit  servis  li  rois  d'un  chevalier 
de  Cambrésis  qiii  se  nommoit  li  sires  d'Esne";  li  chevaliers 
s'offri  à  cevauchier  avoecques  la  roine  et  en  demanda  con- 
giet au  roi,  et  li  rois  li  acorda. 

*  Adrèce,  prudence,  habileté.  ^  Serourge,  serouge,  benu-frère. 

*  Esne,  à  onze  kilomètres  de  Cambray.  La  soignourio  d'Esno  était 
l'une  des  douze  pairies  du  Cambrésis.  En  1310,  Mansard  d'Esne  ren- 
voya au  comte  de  Hainaut  rhomma{?e  qu'il  tenait  de  lui  afin  de  se  ran- 
ger sous  les  drapeaux  du  roi  de  France.  Ce  fut  ce  m(5mo  Mansard 
d'Esne  qui  négocia,  quelques  années  plus  tard,  la  délivrance  do  son 
cousin  Gauthier  do  Mauny. 

CHAPITRE  VI. 

Comment  la  roine  d'Engleterre  se  départi  dou  roi  de  France  et  ala 
veoir  le  conte  et  la  contesse  de  Hainnau. 


Ensi  se  départi  la  roine  d'Engleterre  dou  roi  de  France 
son  frère,  et  avoecques  li  son  fil  le  jone  Édouwars,  le  conte 
de  Kent,  messire  Rogier  deMortemer  et  toute  lor  route  ', 
qui  n'estoit  pas  tropgrans,  et  les  conduisoit  li  sires  d'Esne, 
et  les  aconduisi  et  amena  en  Cambrésis  et  furent  un  jour 
et  une  nuit  en  son  chastiel  et  de  là  vinrent  à  Buignicourt  \ 
Pour  ces  jours  i  avoit  un  chevalier  et  une  dame  de  trop 
grant  gouvernement ,  et  se  nommoit  li  sires  d'Aubreci- 
court.  Jà  estoient  les  nouvelles  venues  en  Hainnau  que  la 
roine  d'Engleterre  et  ses  fils  venoient  veoir  le  conte  et  la 
contesse  et  lors  enfans  et  les  chevaliers  et  esquiers  de 
Hainnau,  et  vint  li  sires  d'Esne,  sitos  que  la  roine  fu 
descendue  à  Buignicourt  où  elle  fu  dou  chevalier  et  de  la 
dame  très-joieusement  requelloite ,  en  la  ville  de  Valen- 
chiennes,  car  il  ni  a  pas  de  la  longue  voie  à  cevauchier. 
Pour  ces  jours  s'i  tenoient  li  contes  et  la  contesse  et  mes- 
sires  Jehans  de  Hainnau,  sires  de  Biaumont,  lors  frères,  et 
vint  deviers  euls  en  la  Salle  de  Valenchiennes  et  lor  re- 
corda ces  nouvelles  desquelles  il  furent  tout  resjoï.  Adont 
dist  li  contes  à  son  frère  :  «  Jehan,  cevauciés  jus- 
«  ques  à  Buignicourt ,  et  nous  amenés  nostre  cousine  la 
«  roine  d'Engleterre  :  nous  la  volons  festoyer  en  nostre 
«  païs.  »  Li  sires  de  Biaumont  respondi  :  «  Volentiers.  » 
Tantos  chevaus  furent  en  selle,   et  montèrent  messires 


^  Route,  compagnie, 

2  Bugnicourt,  village  à  une  lieue  d'Arleux. 

Jelians  de  Hainnau  et  sa  route ,  car  il  estoit  bien  acom- 
pagniésde  barons  et  chevaliers  de  son  païs,  et  mist  messa- 
giers  en  œvre  et  manda  le  signeur  d'Antoing",  le  sénescal 
de  Hainnau,  le  signeur  de  Ligne,  le  signeur  de  Bailluel, 
le  signeur  de  Barbançon ,  le  signeur  de  Haverecli ,  le 
signeur  de  Gommegnies ,  le  signeur  de  Vertain  et  moult 
d'autres,  que  tantos  et  sans  délai ,  il  venissent  à  Valen- 
chiennes.  Il  vinrent  tout  en  bon  arroi  et  le  plus  vestis 
des  draps  de  la  livrée  que  li  contes  donnoit,  et  aussi  dames 
et  damoiselles  vinrent  dalés  la  contesse.  Messires  Jehans 
de  Hainnau  cevauça  et  vint  à  Denaing'  oultre  Valen- 
chiennes  et  là s'aresta  et renvoia  le  signeur  d'Esneà  Bui- 
■gnicourt,  et  estoit  moult  tart,  et<li  dist  :  «  Je  serai,  à 
«  quelle  heure  que  ce  soit,,  encores  à  nuit  dalés  madame  ' 
«  la  roine.  Dites  li  ensi.  »  Et  fist  k)ut  ce  pour  mains  ^ 
cargier  l'ostel ,  car  il  sentoit  le  chevalier  et  la  dame  de 
tout  oultre  bonne  volenté.  Li  sires  d'Esne  vint  à  Buigni- 
court  et  compta  àla  roine  tout  ce  que  ilavoit  veu  et  trouvé, 
dont  la  dame  fut  moult  contente,  et  se  reconforta  mieuls 
que  devant.  Messires  Jehans  de  Hainnau  soupa  à  Denaing 
entre  les  damoiselles  de  l'abéie,  gentils  femmes  qui  là 
estoient,  et  tantos  apriès  souper,  il  prist  Phelippe  de  Chas- 
tiaus,  le  plus  proçain  esquier  que  il  eust,  et  montèrent 
as  chevaus  et  deus  pages,  et  cevaucièrent  tous  les  plains' 
et  tanfos  furent  à  Buignicourt,  et  missent  piet  à  terre,  et 
entrèrent  ens  ou  chastiel ,  car  on  les  atendoit.  Messires  Je- 
hansde  Hainnau  se  reti;(aïst  en  une  cambre  où  la  roine  d'En- 

*  Denain,  village  situé  à  deux  lieues  do  Valenciennes.  L'abbaye, 
fondée  par  saint  Aldebert  et  sainte  Reine,  au  viii*  siècle,  était  habitée 
par  des  clianoinesses  nobles  qui  n'étaient  pas  tenues  de  faire  des 
vœux. 

2  Mains,  moins. 

»  P?«îW5,  plaines. 

gleterre  estoit,  li  contes  de  Kent,  messires  Rogiers  de 
Mortemer  et  toutes  les  gens  d'honnour,  qui  issu  estoient 
d'Engleterre  avoecques  la  ditte  roine,  laquelle  estoit  toute 
droite,  et  messires  Jehans  de  Hainnau  s'enclina  moult  bas 
contre  lui .  La  dame  le  prist  par  la  main  et  le  leva  et  l'emmena 
arrière ,  et  quant  la  roine  parloit  au  chevalier ,  il  s'encli- 
noit  tous  bas,  car  des  honnours  de  ce  monde,  messires  Je- 
hans  de  Hainnau  estoit  tous  fais  et  nourris.  Là  furent  les 
aquointances  douces  et  courtoises;  là  remonstra  la  ditte 
dame  au  chevalier  moult  doucement  toutes  ses  mescances  ' 
et  comment  elle  estoit  issue  hors  d'Engleterre  en  painne  et 
en  péril  et  eslongie  de  son  mari,  qui  en  trop  grande  haine 
l'avoit  aquelliet  par  l'Bnort  et  consel  de  un  chevalier  d'En- 
gleterre et  grant  signeur  assés  qui  s'apelle  Hue  le  Espen- 
sier.  A  toutes  ces  paroles  et  remonstrances  parla  li  che- 
valiers moult  doucement  et  sagement,  et  tousjours  en 
reconfortant  la  dame.  Et  quant  la  roine  vint  à  la  parole  de 
dire  comment  li  Londryens,  par  le  consentement  de  pluis- 
seurs  prélas  et  barons  d'Engleterre,  li  mandoient  que  elle 
retournast  en  Engleterre,  et  que  elle  fesist  tant  que  elle  euist 
trois  cens  ou  quatre  cens  armeures  de  fier,  car  li  langages 
dou  prononchier  pour  le  temps  de  lors  estoit  tels,  et  les 
amenast  ou  païs,  et  li  Londryens  les  délivreroient  ^  de  tous 
poins  et  se  meteroient  en  lor  compagnie  :  «  Car  par  ma  foi, 
«  messire  Jehan  et  biau  cousin ,  je  n'ai  de  quoi  faire  ce 
«  paiement.   Je  n'ai  finance  fors  que  pour  mes  menus 
«  frès.  »  Il  respondi  promptement  et  dist  :  «  Madame, 
«  vechi  vostre  chevalier  qui  n'a  pour  le  présent  que  faire, 
c<  ne  à  quoi  entendre.  Si  voel  estre  en  vostre  service,  et 
«  n'entenderai  jamais  à  autre  cose ,  si  vous  aurai  remis  en 

^  Mescances,  aventures,  malheurs. 

2  Délivreroient,  défraieraient,  paieraient. 

«  Engleterre.  Monsigneur  mon  frère  et  moi,  avons  finance 
«  assés,  chevaliers  et  esquiers  qui  désirent  les  armes  et  qui 
«  ne  sont  pour  le  présent  de  riens  cargiet,  ne  ensonnyet  : 
«  si  ne  vous  fault  point  doubter  que  par  faute  de  mise  et 
«  de  chevalerie,  vostres  volages  soit  requlés,  car  à  l'aide 
«  de  Dieu  et  de  saint  George,  nous  l'achèverons.  »  A  ceste 
parole,  plora  moult  tendrement  la  dame  de  joie  et  de  pité 
et  l'en  remerchia  de  bon  coer,  et  puis  li  dist  messires  Je- 
hans  de  Hainnau  :  «  Madame,  monsigneur  mon  frère  et 
«  madame  ma  soer  la  contesse  de  Hainnau  vous  prient 
«  par  moi  que  vous  les  venés  veoir  et  lors  enfans.  »  Laroine 
respondi  et  dist  que  de  ce  faire,  elle  estoit  toute  preste  et 
tenue  don  faire  et  que  pour  euls  veoir  principaument,  elle 
estoit  avalée'  et  venue  de  France  jusques  à  là.  Ensi  se  por- 
tèrent les  premières  acquointances  entre  la  roine  d'En- 
gleterre  et  messire  Jehan  de  Hainnau ,  et  fu  là  environ 
deus  heures ,  et  parlèrent  de  pluisseurs  coses  assés  et  pris- 
sent vins  et  espisces  par  deus  fois.  Tout  ce  fait,  mes- 
sires Jehans  de  Hainnau  prist  congiet  à  la  roine  et  à  son  fil 
et  au  conte  de  Kent  et  à  tous  et  à  toutes,  et  issi  hors  dou 
chastiel  et  monta  à  ceval  et  son  esquier  et  leur  page  : 
li  sires  d'Esne,  li  sires  d'Aubrecicourt  et  trois  des  enfans  de 
Mauni  ^  qui  là  estoient,  Gilles,  Jehans  et  Tiéris  le  recon- 
voyèrent. Watiers  et  Willaumes  de  Mauni  demorèrent 


•  Avalée,  partie,  arrivée  en  un  autre  lieu. 

2  La  terre  de  Masny  est  située  près  de  Douay.  Dans  les  cliartcs,  on  lit 
toujours  Mauny.  Telle  est  l'ortographe  du  nom  de  Mauny  dans  une 
charte  conservée  à  Paris  aux  Archives  impériales,  où  Olivier  de  INIauny 
se  porte  plèg-e  pour  le  §ire  do  Lascours,  chevalier  breton,  et  dans  un 
document  de  1353  relatif  à  Isabeau  do  Maunj^  veuve  do  Jean  de  liar- 
bançon.  Enfin,  c'est  ainsi  que  l'écrit  Gauthier  do  Mauny  dans  une 
quittance  du  12  mai  13G2 ,  par  laquelle  il  renonce  ,  moyennant 
19,000  florins  d'or,  h  toutes  ses  prétentions  contre  Marguerite  de  Flni- 
naut  et  Aubort  do  Bavière. 

dalés  la  roine.  Et  s'en  revinrent  messires  Jehans  et  li  aultre 
à  Denaing"  et  là  demorèrent  la  nuit ,  mais  chil  qui  acom- 
pagniet  avoient  le  signeur  de  Biaumont,  retournèrent  à 
Buignicourt  dalés  la  roine  d'Engleterre. 

CHAPITRE  VIL 

Comment  la  roine  cevauclioit  en  la  compagnie  de  messire  Jelians  de 
Hainnau,  et  comment  elle  fut  requeillie  à  grant  honneur. 

Quant  messires  Jehans  de  Hainnau  eut  dormi  et  reposé 
tout  à  son  aise  en  l'abéiede  Denaing,  il  se  leva  et  apparilla, 
et  puis  monta  à  cheval  et  prist  congiet  à  dames  et  à  da- 
moiselles  qui  pour  ces  jours  i  estoient,  et  s'en  vint  à  Va- 
lenchiennes  et  descendi  à  la  Sale  dou  Conte  et  trouva  jà 
des  barons  et  des  chevaliers  de  Hainnau,  qui  estoient 
venut  :  il  se  traïst  deviers  son  frère  qui  devoit  aler  à  table, 
se  li  recorda,  avant  que  il  s'aseist,  tout  ensi  comme  il  avoit 
fait  et  Testât  et  l'ordenance  de  la  roine  et  des  paroles  et 
requ  estes  que  elle  avoit  misses  avant  et  aussi  de  celles  que 
il  avoit  respondu.  De  tout  se  contenta  li  contes  et  dist  que 
il  avoit  moult  bien  fait,  et  li  savoit  très-bon  gré  de  ce  que 
il  s'estoit  offers  et  mis  ens  ou  service  de  la  roine  d'Engle- 
terre  et  de  son  fil  et  que  point  il  ne  li  faudroit ,  fust  de 
gens,  fust  de  finance.  «  En  nom  Dieu,  biau  frère,  respondi 
«  li  sires  de  Biaumont,  sus  la  fiance  de  vous  ai-je  parlé  si 
«  hardiement,  et  aussi  certainnement  je  ai  eu  si  grant  pité 
«  de  la  bonne  dame  et  ai  encores  que  je  ne  li  poroie  fallir 
«  pour  mettre  toute  ma  cavance.  »  Adont  lavèrent  li  signeur 
et  se  asissent  à  table.  Après  disner,  ordonné  fu  que  mes- 
sires Jehans  de  Hainnau,  li  sires  d'Enghien,  li  sires  d'An- 
toing ,  li  sires  de  Ligne  et  li  sires  de  Haverech  *  chevau- 

*  Gérard  d'Enghien,  seigneur  d'Havre  et  châtelain  de  Mons. 

ceroient  ce  soir  et  iroient  à  Bouchain souper  etàlendemain 
il  iroient  quérir  la  roine  d'Engleterre  à  Buignicourt  et 
son  fil  et  le  conte  de  Kent  et  toute  lor  compagnie ,  et  les 
amenroient  disner  à  Bouchain,  et  pui^  apriès  disner,  il  s'en 
départiroient,  et  venroient  par  Haspre  et  tout  le  grant 
cliemin  de  Cambrai  et  entreroient  à  Valenchiennes  par  la 
porte  c'en  dist  Cambrissienne,et  les  amenroient  à  la  Sale  et 
là  les  recheveroient  li  contes,  la  contesse,  signeurs,  dames 
et  damoiselles  qui  lor  venroient  à  l'encontre.  Cette  orde- 
nance  sambla  bonne,  et,  se  li  hostels  dou  conte  estoit  bien 
pourveus,  encores  fu-il  renforciés,  et  furent  envoyés  à  chars 
et  à  chevaus  grandes  pourvéances  à  Bouchain,  et  là  vin- 
rent messires  Jehans  de  Hainnau  et  li  signeur  desus  nom- 
més ce  soir  souper  et  jessir.  Quant  ce  vint  à  Tendemain, 
tous  montèrent  quant  il  orent  oy  messe,  et  puis  cevau- 
chièrent  moult  ordonnéement  tout  cel  païs  et  plain  d'Os- 
trevant  et  vinrent  au  chastiel  de  Buignicourt,  et  jà  estoit 
la  roine  d'Engleterre  segnefyée  de  lor  venue  et  toute  or- 
denée  pour  partir,  car  bien  savoit  que  on  la  venoit  querre 
de  par  le  conte  de  Hainnau,  et  li  avoit  madame  Jehane  de 
Valois,  contesse  de  Hainnau,  envoyet  son  char  ordonné  et 
apparilliet  ensi  que  pour  li.  Chil  baron  de  Hainnau  vinrent 
à  la  roine  d'Engleterre,  et  l'onnourèrent  grandement, 
ensi  que  bien  le  sceurent  faire,  et  elle  euls.  Dont  prist  la 
roine  çongiet  à  la  dame  de  Buignicourt  et  à  tous  ses  enfans, 
dont  elle  avoit  assés,  fils  et  filles,  et  li  dist  et  promist  que  pour 
la  bonne  chière  que  elle  avait  trouvé  en  li  et  en  son  mari,  elle 
se  sentoit  grandement  tenue  à  euls  et  que  si  enfans,  ou  temps 
à  venir,  en.  vaudroient  mieuls.  La  bonne  dame  de  Buigni- 
court et  d'Aubrecicourt,  comme  sage  et  discrète,  se  humelia 
et  remerchia  de  tout.  Adont  entra  la  roine  ou  char  la  con- 
tesse de  Hainnau  et  mist  son  fil  Édouward  au  costé  li  et 

une  dame  d'Engleterre  qui  l'avoit  acomi:)agniet,  que  on 
nommoit  la  dame  de  Briane,  et  avoient  li  rois  et  li  Espen- 
siers  fait  décoler  son  mari  ;  et  puis  se  départirent  de  Bui- 
gnicourt  et  cevauchièrent  tout  souef  à  belle  compagnie, 
tousjours  messire  Jehans  de  Hainnau  dalés  la  roine  au 
char,  et  vinrent  à  Boucliain  et  là  disnèrent.  Apriès  disner, 
tous  s'en  départirent  et  se  missent  au  cemin  et  passèrent 
Haspre.  Quant  tous  et  toutes  orent  beu,  il  prissent  le 
cemin  de  Valenchiennes.  Ensi  que  la  roine  et  chil  signeur 
desus  nommé  descendoient  ens  es  praieries  de  Fontenielles, 
jà  estoient  venu  chevaliers  et  esquiers,  qui  bouté  s'es- 
toient  et  armé  pour  la  jouste,  ens  es  boisde  Fontenielles,  et 
aultres  officyers  de  par  le  conte,  qui  présentèrent  à  la  roine 
et  à  son  fil  et  au  conte  de  Kent  et  h  messire  Rogier  de 
Mortemer,  chevaus  et  palefrois  si  bien  aournés  de  tout  ce 
que  à  euls  apartenoit,  que  riens  ni  avoit  esté  espar- 
gniet,  laquelle  cose  la  roine  d'Engleterre  vei  moult  volen- 
tiers.  Aussi  fist  ses- fils  et  toutes  lors  gens,  et  les  avoit-on 
là  amenés  et  envoyés  pour  la  roine  et  la  dame  de  Briane  et 
les  damoiselles  monter  sus  et  renouveler  de  monteure,  mais 
la  ditte  roine,  ne  la  dame,  qui  ens  ou  char  estoient,  n'en 
issirent  point,  si  furent  venu  en  la  Sale  à  Valenchiennes; 
mais  li  jones  Édouwars  monta  sus  un  palefroi  tout  pré- 
paré et  ordonné  pour  lui.  Toute  la  compagnie  montèrent 
sus  les  camps,  en  aprochant  le  bois  de  Fontenielles,  et 
dou  bois  issirent  chevaliers  et  esquiers  armés  pour  la  jouste, 
et  là  joustèrent  moult  radement  devant  la  roine  et  les 
signeurs,  et  tout  en  venant  et  en  chevauçant  vers  Valen- 
chiennes, chevalier  et  esquier  joustoient  sans  euls  espar- 
gnier,  tels  que  li  sires  de  Gommegnies,  li  sires  de  Vertain, 
li  sires  de  Mastain,  li  sires  de  Biellain,  li  sires  de  Hordain, 
li  sires  de  Potelles ,  li  sires  de  Vendegies ,  li  Borgnes  de 

Robertsart,  Gilles  de  Mauni,  dit  Grignars,  Gilles  de  Sou- 
main  et  Ostes  ses  frères,  et  plus  de  quarante  chevaliers  et 
esquiers,  et  tout  ce  veoit  la  roine  d'Engleterre  moult  vo- 
lentiers,  et  aussi  faisoit  ses  fils,  et  durèrent  ces  joustes 
jusques  à  moult  priés  de  Valenchiennes.  Si  issirent  hors 
de  la  ville  grant  fuisson  de  bourgeois  de  Valenchiennes 
bien  montés  et  aournés  et  en  bonne  ordonnance,  et  vinrent 
contre  la  roine  et  son  fil  et  les  signeurs,  et  fu  ensi  la  roine 
d'Engleterre  amenée  honourablement  jusque  en  la  Salle 
de  Valenchiennes,  et  issi  au  piet  des  grés  hors  dou  char  et 
encontrèrent  à  l'entrée  de  la  Salle  amont  le  conte  de  Hain- 
nau,  tout  à  nu  chief ,  la  contesse  sa  fenme  et  lors  enfans, 
Marguerite,  Jehane,  Phelippe,  Issabiel  et  lor  frère  Guil- 
laume, qui  tout  estoient  jone.  Si  honnourèrent  la  roine,  et 
elle,  euls,  et  la  conjoïrent  et  la  requellièrent  moult  douce- 
ment li  contes  et  la  contesse,  ensi  comme  il  apartenoit  et  que 
bien  le"  sceurent  faire.  Et  vous  di  que  toute  la  Salle  fu 
adont  laissié  pour  la  roine  d'Engleterre  logier  et  ses  gens, 
et  li  contes  et  la  contesse  estoient  logiet  en  l'ostel  de  Hol- 
landes, et  lors  enfans,  à  Malaunoit,  et  aussi  avoient-il  là 
par  jour  lor  retret.  La  roine  d'Engleterre  veoit  que  li  contes 
de  Hainnau  et  la  contesse  li  faisoient  t-ant  d'onnour  que 
plus  ne  l'en  pooient  faire,  si  en  looit  Dieu  et  regrâtioit 
grandement  en  soi-meismes,  car  elle  espéroit  bien  que  par 
euls  et  les  Hainnuiers,  elle  seroit  conforté  et  adrechié,ensi 
que  elle  fu  si  grandement,  comme  vous  orés  recorder  avant 
en  l'histore,  et  fu  la  ditte  roine  et  ses  fils  et  li  contés  de 
Kent  grandement  tenu  au  conte  de  Hainnau  et  à  mes- 
sire  Jehans  de  Hainnau,  son  frère,  et  as  Hainnuiers,  car  elle 
ne  trouvoit  en  France,  ne  aultre  part,  nul  confort,  ne  qui 
se  vosist  ensonnyer  de  ses  besongnes,  quant  li  gentils  che- 

•  A  nu  chief,  nu-tâte. 

valiers  messires  Jehan  de  Hainnau  emprist  le  faix  et  le 
carge,  dont  pluisseurs  gens,  en  Hainnau  meismement,  l'en 
tenoient  à  fol  et  à  mal  consilliet,  quant  à  tout  une  poignie 
de  gens ,  il  se  mist  en  l'aventure  d'aler  en  Engleterre  à 
rencontre  dou  roi,  dou  signeur  Espensier  et  de  ceuls  de 
lor  sieste'.  Au  voir  dire,  se  li  Londryens  n'euissent  esté, 
et  auquns  nobles  dou  païs  qui  furent  dou  confort  et  alianco 
la  roine,  jamais  pies  n'en  fust  retournés. 

CHAPITRE  Vm. 

Comment  pluisseurs  jones  chevaliers  et  esquiers  s'offrirent  à  servir 
Jelians  de  Hainnau ,  pour  conforter  et  adrechier  la  roine  d'Engle- 
terre. 

Ens  ces  séjours,  joies  et  esbatemens  où  li  contes  Guil- 
laumes  de  Hainnau  tint  et  rechut  la  roine  d'Engleterre  en 
la  ville  de  Valenchiennes ,  fu  ordonné  de  messire  Jehans 
de  Hainnau  comment  il  feroit,  ne  quel  carge  de  gens 
d'armes  il  aueroit.  Pluisseurs  jones  chevaliers  et  esquiers 
de  Hainnau  s'oifroient  à  messire  Jehan  et  li  disoient  : 
«  Sire ,  menés-nous  a voecques  vous ,  nous  vous  volons  servir 
«  sus  ce  voiage  à  nostres  costages.  »  Li  gentils  chevaliers 
respondoit  et  disoit  :  «  Grant  merchis,  biau  signeur,  j'en 
«  aurai  avis  ;  je  ne  vous  refuse  pas,  mais  le  carge  que  je 
«  aurai,  monsigneur  mon  frère  le  me  fera.  »  Ensi  s'escusoit 
li  chevaliers,  et  fu  li  jours  asignés  le  xvjj'' jour  du  mois  de 
septembre  à  estre  à  Dourdrèse%  et  tout  se  ordonnèrent  et 
apparillièrent  chil  qui  aler  i  dévoient,  et  vinrent  devant  le 
jour  li  pluisseurs  en  la  ville  de  Dourdrèse  et  là  atendirent 

•  Sieste,  sieiUe,  parti. 

2  Dourdrèse,  Dourtrest,  Dordrecht. 

tout  l'im  l'autre.  Là  estoient  gens  d'office  de  par  mes- 
sire  Jelians  de  Hainnau ,  qui  faisoient  les  pourvéances  de 
mer  et  apparilloient  barges  et  balengliers*  pour  passer 
oultreen  Engleterre.  Toutes  ces-coses  furent  sceues  deviers 
le  roi  d'Engleterre  et  le  signeur  Espensier  et  lors  corn- 
plisces,  comment  la  roine  d'Engleterre  et  ses  fils  et  li  contes 
de  Kent  estoient  descendu  de  France  en  Hainnau  et  avoient 
tant  fait  deviers  le  conte  et  son  frère  que  messires  Jelians 
de  Hainnau,  à  poissance  de  gens  d'armes,  les  devoit  rame- 
ner et  remettre  en  Engleterre,  maugré  tous  lors  nuissans. 
Adont  i  pourveirent-il  pour  obvyer  à  l'encontre  de  euls 
et  fissent  garder  pors,  havènes  et  passages  à  grant  fuisson 
de  gens  d'armes  et  d'arcbiers,  et  lor  estoit  estroitement 
commandé  que  tout  ce  que  il  veroient,  qui  prendre  terre 
vodroient  en  Engleterre,  fuissent  mort,  sans  nului  prendre 
h  mercbi. 

CHAPITEE  IX. 


Comment  la  roine,  messires  Jelians  de  Hainnau  et  les  chevaliers  ! 
missent  en  mer  ou  havène  de  Dourdrèse. 


Quant  messires  Jehans  de  Hainnau  senti  que  toutes  les 
pourvéances  estoient  faites,  et  ses  gens  desquels  ils  se 
voloit  aidier,  venu  à  Dourdrèse,  et  plus  encores  que  il 
n'en  euist  pris  et  retenus,  il  dist  à  la  roine  d'Engleterre  : 
«  Dame,  il  est  temps  que  nous  nos  metons  à  voiage,  car 
«  ceuls  que  je  pense  amener  avecques  nous  en  Engle- 
«  terre,  sont  tout  prest  et  nous  atendent  au  passage.  »  La 
dame  respondi  :  «  Dieus  i  ait  part  !  »  Adont  prist-elle  con- 
giet  au  conte  de  Hainnau  et  à  la  contesse ,  et  les  remer- 

»  Baîenghiers,  balenghières,  grands  vaisseaux  do  guerre. 


32  CHRONIQUES 

chia  moult  doucement  de  la  bonne  et  honnourable  requel- 
loite  que  fait  li  avoient.  Là  fu  pris  li  congiés  et  baisa  la 
roine  à  son  départir  tous  les  enfans ,  l'un  apriès  l'aultre , 
de  Hainnau ,  et  aussi  fist  son  fil  Edouwars.  Phelippe  de 
Hainnau,  qui  puis  fu  roine  d'Engleterre,  commença  trop 
fort  à  plorer,  quant  li  jones  Edouwars  prist  congiet.  On  li 
demanda  pourquoi  elle  ploroit  :  «  Pour  ce,  dist-elle,  que 
«  mon  biau  cousin  Edouwars  d'Engleterre  se  départ  de 
«  moi,  et  je  l'avoie  jà  apris'.  »  Dont  commencbièrent  li 
chevalier  qui  là  estoient,  à  rire,  et  depuis  li  fu  ramentu, 
quant  li  mariages  fu  tretiés  de  lui  et  de  l'enfant  d'Engle- 
terre,  et  elle  en  respondi  adont  sagement  et  dist  que  son 
coer  s'i  traioit  trop  grandement  et  pensoit  bien  que  elle 
seroit  encores  sa  femme.  Ensi  se  départi  la  roine  d'En- 
gleterre  du  conte  de  Hainnau  et  de  la  contesse,  et  estoient, 
pour  ce  jour  que  li  congiés  fu  pris,  à  Mons  en  Hainnau, 
et  vinrent  jessir  à  Bincb  et  à  lendemain  à  Nivelle  et  à 
l'endemain  à  Villevort  et  esquievèrent  Brousselles  et 
passèrent  à  destre  et  fissent  tant  que  il  vinrent  à 
Mont-Sainte-Gertrut  et  de  là  à  Dourdrèse,  et  ne  séjour- 
nèrent que  demi  jour  que  il  entrèrent  ens  es  vassiaus, 
car  il  gissoient  ou  havène  à  l'ancre  et  estoient  tous  près, 
et  quant  li  ceval  furent  tout  guidé  ceuls  que  mener  on  en 
voloit,  et  la  mer  fu  revenue,  tout  par  ordenance  entrè- 
rent ens  es  vassiaus,  et  estoient  marescaus  de  l'ost  messires 
Jehans  de  Hainnau  et  messires  Fasterés  dou  Rues^  Quant 


*  Le  verbe  apprendre  paraît  offrir  ici  la  signification  de  la  locution 
moderne  :  s'éprendre  de  quelqu'un.  Voyez  dans  les  glossaires  le  mot 
'prendre,  source  commune  des  deux  verbes. 

2  Rœulx.  Les  seigneurs  du  Rœulx  étaient  issus  des  comtes  de  Hai- 
naut.  En  1327,  Eustache  du  Rœulx  transmit  à  son  frère,  Fastré  du 
Rœulx,  sire  deMonsteruel,  plusieurs  viviers  situés  au  Rœulx  et  ail- 
leurs. 

tout  furent  entré  ,  il  desancrèrent  et  puis  traïssent  les 
voilles  amont;  si  esquipèrent  et  se  départirent,  et  avoient 
vent  et  marée  pour  euls.  Pour  ce  temps  estoit  messires 
Jehans  de  Hainnau  en  la  droite  flour  de  sa  jonèce,  et  de 
si  grant  volenté  que  nuls  chevaliers  pooit  estre ,  et  pour 
ce  entreprist-il  le  dit  voiag*e  si  liement,  et  ne  resongnoit 
painne,  ne  péril  qui  lipeuist  avenir.  Aussi  il  ni  pensoit  point 
et  estoit  et  fu  tout  dis  ens  ou  vassiel  la  roine  d'Engleterre 
et  de  son  fil.  Or  voons,  voel  nommer  auquns  des  cheva- 
liers qui  li  fissent  compagnie  ,  premièrement  messire 
Henri  d'Antoing  \  messire  Eobert  de  Bailluel,  sire  de 
Fontainnes%  messire  Miquiel  de  Ligne  %  messire  Sanse 
de  Bousoit*,  messire  Perceval  de  Semeries^  messire  Sanse 
de  Biaurieu\  le  signeur  de  Vertain,  le  signeur  de  Wargni, 

*  Henri.  d'Antoing,  seigneur  de  Buggîienhout.  En  1339,  le  roi  de 
France  lui  donna  une  partie  des  bois  de  Glanclion,  où  s'était  caché 
le  faux  Baudouin  de  Constantinople.  Godemar  du  Fay,  g-ouverneur 
de  Lille  et  de  Tournay,  en  avait  déterminé  la  valeur.  Henri  d'An- 
toing figure  dans  une  charte  du  22  mai  1333,  comme  procureur  du 
comte  Guillaume  de  Hainaut,  alors  atteint  d'une  grave  maladie.  Le 
27  juillet  1334,  il  fut  l'une  des  cautions  du  comte  de  Hainaut  dans  un 
accord  avec  le  duc  de  Brabant. 

2  II  était  de  la  maison  de  Moriaumé  qui  s'honora  en  protégeant 
Froissart, 

«  Michel  de  Ligne,  seigneur  de  Pointoit,  fils  aîné  de  Fastré  de  Ligne 
et  de  Jeanne  de  Condé.  Il  épousa  Anne  d'Antoing.  Michel  de  Ligne 
confirma,  en  1323,  le  traité  conclu  entre  le  duc  de  Brabant  et  le  comte 
de  Hainaut.  Il  fut,  au  mois  d'octobre  1327,  l'un  des  témoins  du  ma- 
riage de  Philippe  de  Hainaut  avec  Edouard  III,  représenté  par  l'évêque 
de  Coventry.  Deux  ans  plus  tard,  il  figure  également  comme  témoin 
dans  un  traité  de  mariage  entre  le  fils  du  duc  de  Brabant  et  Isabelle 
de  Hainaut.  On  le  trouve  aussi  cité  comme  témoin  dans  le  testament 
de  la  comtesse  de  Hainaut,  en  1310. 

*  Sanche  de  Boussoit  fut  l'un  des  exécuteurs  testamentaires  de  la 
comtesse  Philippe  de  Hainaut. 

"  Perceval  de  Semeries  est  cité  dans  un  acte  du  l'""  avril  1328. 

*  A  l'année  1340,  la  chronique  imprimée  de  Froissart  nomme  Flo- 
rent do  Beaumont,  seigneur  de  Boauriou. 

le  signeur  de  Potelles,  messire  Gérart  de  Vendegies',  le 
signeur  de  Gommegnies ,  le  signeur  de  Montegni  en 
Ostrevant,  le  signeur  de  Boussut ,  messire  Colart  d'Au- 
brecicourt%  le  signeur  d'Espinoit,  le  Borgne  de  Robert- 
sart,  messire  Gille  Grignart  de  Mauni,  Willaume  dou 
Casteler%  Oste  et  Gille  de  Soumain*  et  pluisseurs  aultres, 
et  estoit  li  sires  de  Fagnoelles,  compains  à  bannière  à 
messire  Jehan  de  Hainnau,  et  marescaus  de  l'ost,  messire 
Fasterés  dou  Rues ,  et  orent  ce  premier  jour  et  le  second 
assés  bon  vent,  et  avoient  jette  lor  avis  signeurs  et  ma- 
ronniers  que  par  la  grasce  de  Dieu  ,  il  iroient  prendre 
terre  au  port  de  Orvelle  en  la  marce  de  Ecsesses\  Or  lor  vint 
un  fors  vens  contraires  qui  les  rebouta  moult  arrière  de  ce 
port,  et  ce  fu  tout  à  lor  proufit  et  droite  grasce  que Dieus  lor 
fîst,  car  se  il  fuissent  arivé  à  Orvelle,  il  euissent  trouvé 
plus  de  vint  mille  bommes,  qui  là  les  atendoient,  arcbier» 
et  aultres ,  et  pour  euls  tous  ocire  et  destruire.  Ensi  es- 
toit-il  commandé  et  ordonné  dou  roi  et  dou  signeur  Es- 
pensier  et  dou  conte  d'Arondiel  qui  estoit  de  lor  aliance,  et 
«stoient  les  pors  et  les  bavènes  d'Engleterre  si  bien  gardés 


'*  En  1353,  le  roi  Jean  donna  un  sauf-conduit  à  Gérard  de  Vende- 
gies,  afin  qu'il  pût  venir  s'excuser  en  sa  présence  de  certains  griefs 
que  lui  reprochait  l'abbé  d'Anchin. 

2  Les  services  de  Nicolas  d'Aubrecicourt  sont  rappelés  dans  une 
charte  du  8  octobre  1331,  où  une  pension  de  40  marcs  lui  est  accordée 
sur  l'échiquier  d'Angleterre. 

3  Guillaume  du  Chasteler,  châtelain  d'Ath  et  seigneur  de  Moulbais. 
Il  était  le  fils  aîné  de  Thierri  du  Chasteler,  bailli  de  Hainaut. 

*  On  lit  «  Ostelart  de  Soumain,  »  dans  les  éditions  imprimées  de 
Froissart.  Ce  fut  Oste  ou  Ostelart  de  Soumain  qui  alla  chercher  du 
secours  pour  sauver  les  assiégés  de  Thun-l'Évêque.  .Thierri  de  Sou- 
main fut  l'un  des  héros  des  guerres  d'Espagne. 

'  Le  havre  d'Orwel  est  au  nord  du  comté  d'Essex.  Là  aussi  était  le 
lieu  de  débarquement  choisi  par  les  Français  lors  du  grand  armement 
de  1386. 


DE  FROISSART.  35 

à  rencontre  de  Flandres  et  de  Hollandes  que  on  n'i  pooit 
venir,  ne  entrer,  fors  par  la  bataille.  Cliils  vens  contraires 
lor  dura  deux  jours,  et  costyèrent  Frise  et  ne  savoient 
bonnement  à  dire  li  maronniers  où  il  estoient.  Au  tierch 
jour,  vens  lor  revint  à  droit  souhet ,  et  qui  les  mena  et 
bouta  droit  contre  Engleterre ,  et  tant  que  li  maronniers 
en  orentla  congnissance.  Si  demandèrent  à  la  roine  et  as 
signeurs  quel  cose  il  voloient  faire,  et  se  il  prenderoient 
terre  à  l'aventure  en  Engleterre,  car  il  disoient  que  il 
estoient  trop  en  sus  de  Orvelle  et  de  Clocestre  *  et  des  pors 
et  des  havènes  de  celle  bende.  Il  dissent  :  «  Oïl  »  et  que 
presissent  terre  où  que  fust,  au  plus  tost  que  il  peuis- 
sent,  car  prendre  lor  convenoit  pour  euls  rafresquir  et  lors 
chevaus ,  et  vous  di  que  tout  chil  maronniers  estoient  de 
Hollandes  et  de  Zellandes^  et  ne  connissoient  pas  bien  tout 
le  païs  et  encores  ce  que  la  mer  les  a  voit  tourmentés. . 

CHAPITEE  X. 


Comment  li  maronniers  férirent  lors  nefs  sus  le  sablon  en  terre 
descongneue. 


Adont  singlèrent-il  à  l'adrèce ,  ensi  que  li  vens  les  me- 
noit  et  que  Dieus  proprement  les  conduisoit  et  voloit  que 
il  euissent  ce  cemin  et  non  aultre,  et  s'adrecièrent  contre 
Engleterre ,  que  il  veoient  devant  euls ,  et  s'en  vinrent 
férir  lors  nefs  tout  de  une  flote''  sus  le  sabelon  en  terre  des- 
congneue, où  il  n'avoit  ne  liavène,  ne  port,  mais  le  sa- 

'  Clocestre,  Colchester. 

=»  Quelques  marins  do  Bayonne  faisaient  aussi  partie  de  cotte  exp(^'- 
dition.  Ils  reçurent  t\ce  titre  un  don  d'Edouard  III,  alors  encore  gar- 
dien du  royaume.  (Rymer,  II,  2,  p.  170). 

»  Tout  de  îinejlote,  ensemble,  à  la  fois. 

belon  estoitassés  ferme  et  bon  pour  entrer  et  sans  péril,  et 
si  veoient  assés  plain  païs  et  ouni  devant  eiils  ,  fors 
tant  que  il  i  avoit  g'rant  fuisson  de  g*enéstres  et  d'épais 
buissons,  ensi  comme  en  lieu  où  nuls,  ne  nulle  ne  de- 
meure, ne  ne  converse'.  Toutesfois  il  prissent  la  terre  et 
furent  trop  resjoï  quant  il  se  veirent  à  ferme  terre  et  hors 
des  dangiers  de  la  mer ,  et  missent  lors  chevaus  petit  à 
petit  hors  des  vassiaus  et  toutes  lors  pourvéances,  et 
traïssent  tout  hors  en  sus  de  la  mer  et  là  où  elle  ne  pooit 
monter ,  ne  venir ,  et  trouvèrent  un  rieu  d'aiguë  moult 
clère,  qui  venoit  d'amont  de  fontènes ,  et  ce  fist  grant  bien 
à  euls  et  à  lors  chevaus,  car  il  en  furent  rafresqui,  et  ne 
savoient  li  contes  de  Kent,  messires  Eogiers  de  Mortemer, 
ne  nuls  Englois  qui  là  fuissent,  où  il  estoient  arivet,  fors 
tant  que  il  disoient  que  il  estoient  en  Engleterre.  Toutes- 
fois  il  se  logièrent  entre  ces  broussis,  car  il  faisoit  biel, 
chaut  et  cler,  ensi  comme  il  fait  au  mois  d'aoust,  si  por- 
toient  l'un  par  l'autre  lor  painne  et  travel ,  assés  liement 
et  légièrement ,  et  ne  savoient  à  dire  se  il  estoient  en  pooir 
d'amis  ou  d'ennemis,  et  orent,  en  trois  jours  que  il  fu- 
rent là,  tamainte^  imagination  pour  sçavoir  se  il  rentre- 
roient  en  lors  vassiaus,  et  costieroient  Engleterre  par 
mer,  tant  que  il  trouveroient  havène  ou  port.  Toutesfois 
tout  considéré ,  li  plus  des  signeurs  ne  s'acordoient  point 
de  rentrer  en  mer  pour  la  cause  de  lors  chevaus,  mais  se 


*  D'après  Robert  d'Aves'bury,  la  reine  Isabelle  aborda  le  26  sep- 
tembre 1326,  à  Harwich.  Ce  témoignage  ne  peut  s'accorder  avec  celui 
de  Froissart,  qui  place  son  débarquement  dans  un  lieu  désert,  situé  pro- 
bablement un  peu  plus  au  nord,  dans  le  Suffolk,- d'où  la  reine  se 
dirigea  vers  Sint-Edmund's-bury.  Dès  le  27  septembre,  une  procla- 
mation royale,  donnée  à  la  Tour  de  Londres,  mettait  hors  la  loi  «  les 
«  traîtres  et  ennemis,  bannys  et  futifs,  entrés  es  parties  de  Suffolc.  » 

2  Tamainte-,  mainte. 


DE  FllOlSSART  37 

voloient  mettre  au  cemin  parmi  Engleterre,  à  l'aventure. 
Cliils  consauls  fu  arestés  et  tenus ,  et  furent  les  nefs  re- 
cargiés  de  tout  ce  que  il  veoient  que  point  mener  il  ne 
pooient,  et  fu  dit  as  maronniers  :  «  Eetournés  en  arrière 
«  en  Hollandes ,  et  se  on  vous  demande  de  nous ,  si  dittes 
«  ce  que  vous  en  savés ,  et  riens  oultre ,  car  il  ni  a  nul 
«  en  nostre  compagnie  qui  sace  à  dire  où  nous  sommes , 
«  fors  en  Engleterre,  et  aclievirons  che  pourquoi  nous  i 
«  sommes  venu,  ou  nous  i  demorrons  tous.  »  Li  maron- 
niers respondirent  :  «Dieu  i  ait  part,  mais  encores  serons 
«  nousichi  à  l'ancre  jusques  à  demain,  que  vous  dittes  que 
«  vous  vos  dçslog'erés  »  et  li  signeur  respondirent  :  «  Vous 
«  dittes  bien.  »  Quant  on  vint  au  quatrième  jour,  et  que 
euls  et  lors  clievaus  furent  tout  rafresqui  et  en  grant  volenté 
de  ceminer  avant  pour  trouver  quelque  aventure,  il  se 
départirent  et  se  recommandèrent  en  la  garde  de  Dieu  et  ce- 
minèrent  parmi  ces  broussis ,  et  les  convint  aler  tout  le 
pas,  car  le  plus  de  lors  chevaus  estoient  cargiés  de  lors 
armeures  et  de  pourvéances.  Quant  li  maronniers  les  vei- 
rent  eslongiés  et  que  la  mer  fu  revenue,  il  se  départirent 
de  là,  tout  de  une  flote,  et  traïssent  les  veilles  amont  et 
entrèrent  dedens  la  mer,  et  retournèrent  arrière  sans  péril 
et  vinrent  en  lîollandes ,  et  quant  on  lor  demanda  que  la 
roine  d'Engleterre  et  messires  Jehan  de  Hainnau  et  li 
chevaliers  et  lors  gens  estoient  devenu,  il  en  respondirent 
tout  ensi  et  du  parti  où  il  les  avoient  laissiet  en  Engle- 
terre.  Et  quant  li  contes  de  Hainnau  entendi  ces  pre- 
mières nouvelles ,  si  ot  pluisseurs  dures  imaginations ,  et 
fu  en  grant  esmoi  de  son  frère  et  de  toute  la  com- 
pagnie. 

CHAPITRE  XL 

Comment  la  roine  et  sa  route  se  rafresquirent  en  l'abéie  de 
Saint- Ay  mon. 

Tant  ceminèrent  à  destre  et  à  senestre  la  roine  d'En- 
gleterre  et  ses  fils  et  messires  Jehans  de  Hainnau  et  toute  la 
route  que  il  trouvèrent  un  petit  hamelet,  où  il  n'avoit  que 
sis  maissons,  et  un  petit  oultre,  il  veirent  un  hault  mous- 
tier,  dont  furent-il  tout  resjoï  et  dissent  :  «  Nous  orons  et 
«  auerons,  se  ilplaist  à  Dieu,  proçainnement  bonnes  nou- 
«  velles.  »  Adont  s'arestèrent-il  tous  sus  les  camps,  et 
envoia  li  contes  de  Kent ,  un  varlet  à  cheval  au  village 
pour  savoir  comment  li  moustiers  que  il  veoient,  se  nom- 
moit.  Li  varlet  englois  cevauça  jusques  à  là  et  raporta  as 
signeurs  que  chils  liauls  moustiers  estoit  une  abbéie  que 
on  nomme  Saint- Aymon  et  de  noirs  monnes  * .  Adont  se  dé- 
partirent euls  de  là  et  s'adrecbièrent  viers  l'abéie.  Quant  il 
furent  là  venu,  et  il  entrèrent  dedens  la  porte,  li  monne 
cbantoient  vespres ,  mais  il  orent  si  grant  paour  que  il 
lassièrent  tout  en  un  plain,  et  s'en  alèrent  reponre\  dont 
cbà,  dont  là,  et  proprement  li  abbés  s'ala  bouter  dedens  un 
celier  et  là  enclore,  et  quidoient  bien  cbil  monnes  que 
ce  fuissent  Escoçois  ou  Danois,  de  ces  gens  d'armes,  qui  là 
fuissent  venu  par  mer,^  pour  euls  rober,  et  ne  savoient  li 
signeur  à  qui  parler,  toutesfois  tant  alèrent  et  vinrent 
que  il  trouvèrent  un  convers  qui  issoit  hors  d'un  gardin 
et  venoit  en  la  court.  Quant  il  vei  ces  gens  d'armes,  il  se 

*  L'abbaye  de  Saint-Edmond  (Sint-Edmund's-bury),  dans  le  comté 
de  Suffolk,  était  l'une  des  plus  célèbres  de  l'Angleterre.  De  nombreux 
pèlerins  venaient  y  prier  sur  la  tombe  de  saint  Edmond. 

2  Reponre^  se  cacher. 

volt  fuir,  mais  il  ne  pot,  on  le  prist,  mais  on  l'aseura,  et  li 
fu  demandé  où  l'abbé  et  li  monne  estoient  :  il  respondi  que 
il  ne  sa  voit  et  que  il  les  quidoit  ou  moustier,  dont  li  fu 
dit  que  il  les  alast  querre  et  aségurer,  car  il  ne  lor  vo- 
loient  que  tout  bien.  Li  convers,  sus  ceste  aségurance,  iîst 
tant  que  il  trouva  les  monnes,  si  les  aségura  de  par  les 
signeurs  et  les  fist  venir  avant.  Quant  il  furent  venu  , 
li  signeurs  parlèrent  doucement  à  euls,  et  se  nommèrent 
li  contes  de  Kent  et  messires  Rogiersde  Mortemer,  et  leur 
dissent  :  «  Aies  querre  vostre  abbé  et  li  dittes  que  il  ne 
«  soit  en  nulle  doubte,  et  que  la  roine  d'Engleterre  et  ses 
«  fils  le  demandent.  »  Sus  ces  paroles,  il  quissent  tant 
l'abet  que  il  le  trouvèrent,  se  li  comptèrent  ces  paroles  ' . 
Quant  il  entendi  ce ,  si  fu  tous  resjoïs ,  et  se  traïst  tantos 
avant  et  s'en  vint  deviers  la  roine  et  son  fil  et  s'umelia  et 
s'escusa  de  ce  que  il  et  si  monnes  estoient  ensi  demucliié 
et  repus,  car  il  quidièrent  bien,  tel  fois  fu,  à  estre  tout 
pris  et  perdu  d'Escoçois  ou  de  Danois  ou  d'aultres  robeours 
qui  venissent  rober  l'abbéie  :  on  les  tint  bien  pour  esqusés 
et  à  bonne  cause.  Adont  furent -il  logiet  là  dedens  se- 
loncli  l'ordenance  de  la  maison,  assés  aise,  et  eurent  li 
signeur  cambres  et  trouvèrent  grant  fuisson  de  grains  et 
de  fourages  pour  lors  clievaus ,  qui  leur  fist  grant  bien , 
et  bien  en  avoient  li  cheval  mestier^  car  il  avoient  esté 
travilliet  de  la  mer,  et  aussi  coucliiet  trois  nuis  sus  les 
bruières.  Si  prissent  en  grant  gré  cel  aise  et  che  repos,  et 
aussi  fissent  la  roine  d'Engleterre  et  li  signeur  et  lors 


'  Cet  abbé  so  nommait  Thomas  do  Dran^liton.  Edouard  II  avait 
passé  l'année  précédente  les  fôtes  de  NoOl  à  l'nbbaye  de  Saint-Edmond. 
En  1327,  des  dissensions  fort  graves  éclatèrent  entre  les  moines  et  les 
bourgeois  do  Sint-Edmund's-Bury,  et  ceux-ci  saccagèrent  l'abbaye. 

*  Mcsticr,  besoin. 

geus ,  et  se  rafresquirent  dedens  l'abéie  de  Saint- Aymon 
de  tous  poins,  et  i  furent  trois  jours,  et  lor  amenistra  li 
abbés ,  variés  pour  aler  là  où  il  les  envoyèrent.  Premiè- 
rement il  segnefyèrent  lor  venue  au  conte  Henri  de  Lan- 
castre,  au  Tors  Col,  qui  frères  avoit  esté  au  conte  Thomas 
de  Lancastre,  qui  fu  décolés,  ensi  que  vous  avés  oy;  secon- 
dement au  maire  et  à  la  ville  de  Londres ,  au  conte  de 
"Warvicb,  au  baron  de  Stanfort,  au  signeur  de  Briane,  au 
signe ur  de  Manne ,  au  signeur  de  Persi  et  à  tous  les  ba- 
rons ,  sus  laquelle  seureté  il  estoient  venu  en  Engle- 
terre, 

CHAPITRE  XH. 


Comment  li  hoosde  la  roine  traversa  le  païs  tant  que  îl  aprocîa 
Bristo. 


Li  contes  Henris  de  Lancastre  au  Tors  Col,  fu  tous  li  pre- 
miers qui  vint  à  grant  fuisson  de  gens  d'armes  et  d'ar- 
cbiers,  puis  vinrent  de  Northombrelande  li  sires  de  Persi, 
li  sires  de  Noefville ,  li  sires  de  Moutbrai  et  li  sires  de 
Lussi ,  puis  vint  li  sires  de  Stanfort ,  et  ensi  chevaliers  et 
esquiers  et  arcliiers  venoient  de  tous  lés.  Sitos  que  les 
nouvelles  furent  sceues  sus  le  païs  que  la  roine  d'Engle- 
terre  et  ses  fils  estoient  arivet  et  venu  à  belle  compagnie 
de  gens  d'armes,  li  Londryen  furent  trop  grandement 
resjoï  de  la  venue  de  la  roine,  et  s'ordonnèrent  tantos  à 
aler  à  l'encontre  de  li,  et  se  départirent  de  Londres  en  bon 
arroi  deus  mille  hommes  d'armes  et  quatre  mille  archiers, 
et  li  maires  meismes  en  fu  menères  et  conduisières.  Tous 
ne  purent  pas  venir  à  l'abéie  de  Saint- Aymon,  avant  que 
la  roine  s'en  départesist,  mais  sitos  que  li  contes  Henris 
de  Lancastre  fu  venus,  qui  grandement  honnoura  mes- 

sire  Jehan  de  Hainiiau  et  les  Hannuiers,  don  grant  et  Liau 
service  que  il  faisoient  à  la  roine  d'Engleterre  et  à  son  fil 
et  au  païs,  il  eurent  avis  et  consel  que  il  s'en  iroient  tout 
droit  viers  Bristo,  là  où  li  rois  d'Engleterre,  et  chils  Hues 
li  Espensiers  et  ses  pères  et  li  contes  d'Arondiel  se  te- 
noient.  Si  se  missent  au  cemin,  et  tous  les  jours  venoient 
gens  de  tous  costés  ens  ou  service  de  la  roine,  et  tant  que  il 
se  trouvèrent  bien  quant  li  Londryens  furent  venu,  quatre 
mille  hommes  d'armes  et  vint  mille  archiers.  Ces  nou- 
velles furent  sceues  à  Bristo ,  qui  est  une  bonne  ville  et 
forte  et  bon  port  de  mer  et  là  se  rentre  la  rivière  de  la 
Saverne  qui  départ  le  roiaulme  de  Galles  et  Engleterre , 
en  la  mer ,  et  est  la  ville  de  Bristo  forte  et  bien  fermée  et 
encores  est  li  chastiaus  plus  fors  qui  sciet  sus  la  mer,  car 
il  est  environnés  de  la  Saverne  et  de  la  mer.  Quant  li  rois 
et  li  sires  Espensiers  entendirent  que  la  roine  et  ses  fils 
venoient  là  à  poissance  de  gens  d'armes  ,  et  estoit  li 
contes  Henris  de  Lancastre  en  la  compagnie,  et  li  maires 
de  Londres  et  li  Londryens  en  lor  compagnie,  si  furent 
tout  esbahi  et  trop  esmervilliet  par  où  il  estoient  entré, 
ne  arivé  en  Engleterre ,  quant  les  pors  et  les  havènes  es- 
toient partout  si  bien  gardé  :  il  lor  fu  dit  et  compté  toute 
la  manière  ensi  que  il  lor  en  estoit  avenu.  Adont  demanda 
li  rois  consel  au  conte  d'Arondiel,  liquels  avoit  la  fille  au 
signeur  Espensier,  et  au  signeur  Espensier  le  père  et  le 
fil,  comment  il  se  poroit  cevir  de  ceste  avenue  et  résister 
à  rencontre  de  euls ,  car  fuir,  ne  eslongier  ne  lor  estoit 
proufitable ,  ne  honnourable  :  on  li  dist  :  «  Sire,  envoyés 
c(  messages  à  tous  lés  et  faites  un  commandement  que 
«  toutes  gens  viennent  et  sans  délai  et  sus  la  painne  que 
.  «  de  perdre  corps  et  avoir ,  et  espéciaument  mandés  en 
e  Galles.  Li  Galois  ne  vous  faudront  point,  nous  tenrons 

«  bien  en  ceste  ville ,  car  elle  est  forte  assés  tant  que  se- 
«  cours  vous  sera  venus  de  tous  costés ,  et  les  gens  d'ar- 
«  mes  et  les  arcliiers  que  vous  avés  establis  sur  les  pors 
«  et  sus  les  havènes,  il  ne  puet  estre  que  il  ne  soient  ores 
«  enfourmé  de  ces  nouvelles  et  créons  bien  que  il  vien- 
«  nent  efforciemment  et  que  proçainnement  il  seront 
«  cbi,  ou  il  combateront  la  roine  et  ses  gens  sus  son  ce- 
«  min.  »  Li  rois  tint  ce  consel,  autre  ne  pooit  avoir,  et 
envoya  ses  messages  et  ses  variés  partout  là  où  il  pensoit 
à  avoir  gens  et  par  espécial  en  Galles ,  car  celi  estoit  la 
terre  la  plus  proçaine.  Vous  devés  savoir  que  chil  qui 
furent  escript  et  mandé  dou  roi,  quant  il  entendirent  que 
la  roine  venoit  à  poissance  de  gens  d'armes  et  d'archiers 
et  estoient  li  Londryen  en  sa  compagnie ,  ne  se  liastoient 
point  de  venir,  mais  se  dissimuloient ,  car  il  veoient  bien 
que  les  besongnes  se  porteroient  mal  pour  le  roi  et  ses 
complisses*.  Messires  Henris  de  Biaumont,  un  grant  baron 
d'Engleterre,  et  messires  Thomas  Wage^  son  oncle,  qui 
venoient  servir  la  roine  d'Engleterre,  trouvèrent  d'aven- 
ture sus  les  camps  des  variés  dou  roi ,  liquel  estoient 
parti  de  Bristo  et  aloient  au  commandenaent  du  roi 
semondre  chevaliers  et  esquiers  et  à  euls  dire  que  tantos 
et  sans  délai  il  venissent  à  Bristo  deviers  le  roi,  et  com- 
mandoit  que  à  ce  besoing  nuls  ne  le  fausist  sus  la  painne 
de  estre  pugnis  de  corps  et  d'avoir.  Furent  requis  que  il 

*  Le  15  octobre  1326,  la  reine  publia  à  Wallingford  un  manifeste  où 
elle  annonça  qu'elle  était  arrivée  pour  délivrer  la  sainte  Église  et  le 
peuple  d'Angleterre  de  l'oppression  de  Hugues  Spenser.  Tel  était  son 
unique  but,  ajoutait-elle,  et  elle  se  plaignait  seulement  d'avoir  été  si 
longtemps  éloignée  de  la  bienveillance  du  roi.  Neuf  jours  après,  lors- 
que Bristol  lui  eut  ouvert  ses  portes,  elle  fit  déclarer  par  les  éveques 
et  les  barons  qui  l'accompagnaient,  que,  vu  l'absence  du  roi,  son  fils 
Edouard  prendrait  le  gouvernement  du  royaume. 

î^  Thomas  Wake. 

alaissent  celle  part,  il  respondirent  et  demandèrent  :  «  Et 
«  de  qui  se  doubte  li  rois?  »  et  ignorèrent  que  il  n'en 
savoient  riens.  Cliil  variés  et  messagiers  dou  roi  leur 
dissent  que  nouvelles  estoient  venues  au  roi  et  à  messire 
Hue  TEspensier  et  au  conte  d'Arondiel,  que  laroine,  ses 
fils  et  li  contes  de  Kent  avoient  pris  terre  en  Engleterre, 
et  estoient  en  sa  compagnie  grant  fuisson  de  gens  d'armes 
que  li  contes  de  Hainnau  lor  avoit  délivrés.  Cliil  doi  che- 
valiers fissent  l'esmervilliet  et  dissent  :  «  Aies,  aies, 
«  nous  alons  celle  part.  »  Il  disoient  vérité,  mais  c'estoit 
en  confortant  la  roine.  En  cemeisme  jour,  il  trouvèrent  la 
roine  et  toute  sa  route.  Si  recordèrent  ces  nouvelles  :  on 
n'en  fist  nul  compte ,  car  li  seigneur  savoient  bien  que  il 
ne  seroient  grevé,  ne  rencontré  de  nullui.  Et  sitos  que 
cliil  doi  chevaliers  furent  venu ,  messires  Thomas  Wage 
fu  ordonnés  à  estre  marescaus  de  toute  l'oost  et  chevauciè- 
rent  tant,  en  traversant  le  païs,  que  il  aprocièrent  Bristo, 
et  par  toutes  les  villes  là  où  il  venoient  et  entroient ,  on 
lor  faisoit  feste  et  honnour,  et  tout  dis  leur  venoient  gens 
à  destre  et  à  senestre  de  tous  costés,  et  tant  fissent  par  lors 
journées  que  il  vinrent  devant  la  ville  de  Bristo,  qui  est 
forte  assés  :  si  le  asségierent  à  droit  siège  fait. 

CHAPITRE  XHI. 

Comment  ceul s  de  Bristo  ouvrirent  lors  portos,  et  comment  Hues  li 
Espensiers  li  viel  et  li  contes  d'Arondiel  furent  justiciés. 

Li  rois  d'Engleterre  et  messires  Hues  li  Espensiers  li  fils 
se  tenoient  ens  ou  chastiel  et  point  n'en  issoient;  mes- 
sires Hues  li  Espensiers,  li  pères,  et  li  contes  d'Arondiel 
se  tenoient  en  la  ville ,  et  pluisseurs  aultres  qui  estoient 

de  leur  accord.  Quant  cliil  de  la  ville  de  Bristo  veirent  le 
pooir  de  la  roine  si  grant  et  si  esforcyet,  (car  priés  toute 
Engleterre  estoit  de  lor  accord,  car  là  où  li  Londryens 
s'acordent  et  aloient,  nuls  n'ose  résister,  il  puevent  plus 
que  tous  li  demorans  d'Engleterre ,  ne  nuls  ne  les  ose 
au  fort  courechier ,  car  il  sont  trop  poissant  de  mise  et 
de  gens),  il  considérèrent  le  péril  et  le  damage  où  il 
estoient  et  que  confors  ne  lor  apparoit  de  nuls  costés  et 
que  tous  chevaliers  et  esquiers,  que  li  rois  avoit  mandés, 
tous  se  traioient  viers  la  roine,  il  furent  consillié  à  ce  que 
il  se  renderoient  à  lor  dame  la  roine,  et  la  ville  aussi, 
salve  lors  corps  et  lors  biens.  Si  envoyèrent  tretyer  et  par- 
lementer deviers  la  roine  et  messire  Jehan  de  Hainnau, 
car  riens  ne  se  faisoit,  ne  passoit  fors  par  le  dit  signeur  de 
Biaumont*.  On  ne  voloit  point  ceuls  de  Bristo  prendre 
à  nulle  merchi,,  mais  lor  prommetoit-on  que  il  seroient 
tout  mort,  se  on  ne  lor  rendoit  le  conte  d'Arondiel  et 
messire  Hue  l'Espensier,  le  père.  Quant  il  veirent  que 
il  ne  pooient  finer  aultrement,  si  s'acordèrent  à  ce  et 
ouvrirent  lors  portes  ^  Messires  Thomas  Wage,  li  mares- 
chaus  de  l'ost ,  et  li  Hainnuier  entrèrent  dedens  et  trou- 
vèrent à  lors  hostels  messire  Hue  l'Espensier  le  viel  et  le 
conte  d'Arondiel,  et  furent  amené  au  logeis  de  la  roine,  et 
aussi  troi  enfant ,  uns  fils  et  deus  filles  qui  estoient  en  la 
garde  du  dit  messire  Hue  et  estoient  enfans  dou  roi  et  de 
la  roine.  Si  furent  remis  avecques  Édouwart  lor  frère,  et 
volentiers  vei  la  roine  ses  enfans  ensamble,  et  s'en  vinrent 

»  On  comprend  avec  quel  soin  Froissart  enregistre  tout  ce  qui  re- 
trace la  part  prise  par  les  chevaliers  du  Hainaut  à- cette  expédition. 
Un  chroniqueur  qui  écrit  en  latin,  appelle  l'année  1327  :  Annus  jucun- 
dus  Hannoniœ. 

2  D'après  Ranulf  Hygden  de  Chester,  la  reine  entra  à  Bristol,  le 
27  octobre  1326. 

la  roine  et  li  signeur  logier  dedens  la  ville,  qui  logier  s'y 
pot,  et  lor  fu  avis  que  lors  volages  estoit  acliievés  puisque 
il  avoient  enclos  le  roi  en  son  cliastiel  de  Bristo,  et  mes- 
sire  Hue  le  Espensier,  et  que  il  tenoient  le  père  et  le  conte 
d'Arondiel.  Messires  Hues  li  Espensiers  li  viel  et  li  contes 
d'Arondiel,  au  prendre,  dissent  ensi  à  messire  Thomas 
Wage  et  requissent  moult  liault  que  on  lor  fesist  droit  et 
loy,  et  que  il  fuissent  menet  devant  la  roine  et  son  fil  :  il 
le  furent  et  devant  tous  les  barons  qui  là  estoient,  et  leur 
dist  que  elle  et  ses  fils  leur  feroient  droit  et  loi  et  bon 
jugement,  selonch  lors  fais  et  lors  œvres.  Adonc  respondi 
messires  Hues  et  dist  :  «  Ha  !  madame,  Dieus  nous  voelle 
«  donner  bon  juge  et  bon  jugement,  et  se  nous  ne  le  poons 
«  avoir  en  ce  siècle,  se  le  nous  donne  en  l'autre.  »  Il 
furent  tous  doi  mis  en  la  garde  de  messire  Thomas  Wage, 
qui  bien  ensongna  dou  garder  puisque  recommandé  il  li 
estoient,  tant  que  la  roine  auroit  consel  quel  cose  en  seroit 
bonne  à  faire.  Et  regardèrent  là  li  signeur  ensamble  que 
on  renvoieroit  les  Londrjens  et  que  il  estoient  au  desus  de 
lors  besongnes,  car  otretant  bien  aueroit-on  le  roi  et  mes- 
sire Hue  le  Espensier  le  jeune  que  on  avoit  eu  les  aultres. 
Si  fu  appelles  le  maires  de  Londres  et  remercyés  de  la 
roine  et  de  son  fil,  de  ce  que  fait  avoit,  et  que  bien  se 
pooient  partir,  quant  il  voloient  et  retraire  viers  Londres. 
A  tout  ce  s'acordèrent  li  Londryens  et  se  ordonnèrent  de 
départir  et  de  retourner  en  lor  lieu.  Le  second  jour,  apriès 
ce  que  il  se  furent  départi,  on  ot  consel  en  l'ost  de  la 
roine  que  on  délivreroit  par  jugement  le  conte  d'Arondiel 
et  messire  Hue  le  Espensier  le  viel.  Si  furent  amené  en 
place  devant  les  barons  d'Engleterre ,  liquel  furent  or- 
donné pour  euls  juger.  Adonc  se  leva  messires  Thomas 
Wage,  bons  chevaliers,  sages  et  courtois,  et  recorda  tous 

les  fais  des  dessus  dis  et  les  bailla  par  escript ,  et  tourna 
en  droit  ce  jugement  sus  un  ancyen  chevalier  qui  présens 
estoit,  à  fin  que  il  raportast  sus  sa  féaulté  que  faire  avoit 
de  tels  personnes  par  jugement  et  de  tels  fais.  Li  dis  che- 
valiers se  consilla  as  aultres  barons  et  chevaliers  et  raporta 
par  plainne  sieute  que  il  avoient  bien  mort  deservi  selonch 
la  prise  et  la  teneur  de  pluisseurs  oribles  fais  que  il 
avoient  là  oy  recorder  et  les  tenoient  pour  tous  vrais  et 
tous  clers.  Et  avoient  deservi  par  la  diverseté  de  lors  fais 
à  estre  justichiet  en  trois  manières,  c'est  assavoir  premiers 
trainnés  et  puis  décolés,  apriès  pendus  à  un  ghibet.  Adonc 
en  la  manière  que  il  furent  jugiet,  furent-il  tantos  jus- 
tichiet par  devant  le  castel  de  Bristo,  veant  le  roi  et  veant 
messire  Hue  le  fil  et  tous  cheuls  de  là  dedens,  qui  grant 
despit  en  orent,  et  puet  et  doit  casquns  sçavoir  que  il 
estoient  à  grant  mescief  de  coer.  Geste  justice  fu  faite 
l'an  de  grâce  1326,  un  vendredi,  et  ce  jour  fu  le  jour  Saint- 
Denis  en  octembre  ' . 

CHAPITRE  XIV. 

Comment  li  rois  fu  pris  et  mené  ou  chastiel  de  Bercler. 

Apriès  ce  que  ceste  justice  fu  faite,  ensi  que  vous  avés 
oy ,  li  rois  et  messires  Hues  li  Espensiers,  qui  se  veoient 
asségiet  à  tel  angoisse  et  tel  mescief  et  nesçavoient  nul  con- 
fort quilorpeuist  venir  de  nulcosté,  tant  estoient  destourbé 
et  destraint  de  coer  que  il  ne  sçavoient  que  faire  et  veoient 
bien,  se  il  estoient  pris,  il  estoient  mort,  et  espéciaulment 

*  En  1326,  la  fête  de  la  Saint-Denis  fut  célébrée  le  jeudi  9  octobre. 
Le  supplice  de  Hugues  Spencer,  le  vieux,  eut  lieu  quelques  jours  plus 
tard. 

messires  Hues  li  Espensiers  par  lequel  tout  chil  mesciefs 
cstoient  avenu,  et  regardèrent  pour  euls  sauver  et  esquiever 
la  mort,  que  il  se  meteroient,  en  un  batiel  de  pesceour*  et 
«ntreroient  en  la  mer ,  et  s'en  iroient  à  l'aventure  là  où  la 
marée  et  li  vens  les  menroient,  fust  en  Galles  ou  en  Ir- 
lande. Tout  ensi  comme  il  l'avisèrent,  il  le  fissent,  et 
entrèrent  une  matinée  en  une  petite  barge  qui  estoit  dou 
cliastiel  de  Bristo,  sans  clie  que  chil  de  l'ost  en  seuissent 
riens,  et  tout  che  il  pooient  bien  faire,  car  au  derrière  dou 
cliastiel,  la  mer  bat  assés  priés  et  là  a  un  courant  qui  entre 
dedensle  chastiel,  et  de  ce  courant  on  va  en  la  mer,  et  n'es- 
toient  que  euls  sept  dedens  celle  barge  et  se  boutèrent  une 
matinée  dedens  la  mer,  et  se  fuissent  volontiers  sauvé  se 
il  peuissent,  mais  Dieus  ne  le  volt  pas  consentir  ensi  que 
il  fu  apparans,  car  lors  péciés  les  encombroit,  et  furent 
onse  jours  tous  plains  sus  la  mer  à  laveue  de  ceuls  de  l'ost, 
que  oncques  il  ne  peurent  eslongier  Bristo  plus  hault  de 
deus  lieues  en  mer,  et  quant  il  quidoient  aler  avant,  li 
vens  les  ramenoit  maugré  euls  et  toute  lor  poissance  join- 
dant  Bristo,  et  toutes  fois  il  faisoient  trop  grandement 
lor  pooir  de  l'estriver,  et  tant  que  chil  de  l'ost  s'en  per- 
churent,  et  se  commenchièrent  à  esmervillier  et  à  parler 
l'un  à  l'aultre  et  à  dire  li  auquns  par  imagination  :  «  Nous 
«  veons  mervelles;  nous  avons  veu  celle  barge,  passé  a 
a  sept  jours,  estriver  ^  contre  le  vent  et  se  voelt  bouter  en 
«  la  mer  et  se  ne  puet.  Il  fault  que  ce  soit  cose  à  soupe- 
«  çon,  car  chil  qui  sont  dedens  ne  voellent  point  venir  à 
«  Bristo,  mais  l'esquièvent  et  fuient  ce  que  il  puevent.  » 
Messires  Henris  de  Biaumont  qui  estoit  uns  jones  che- 
valiers et  do  grant  volonté,  s'asaia^  et  dit  que  il  iroit 

*  Pesceour,  pôchciir.  ^  Estriver,  lutter. 
'  S'asaia,  se  mit  en  avant,  se  présenta. 

veoir  que  c'estoit,  et  entra  dedens  une  barge  grosse  assés 
et  environ  trente  archiers  en  sa  compagnie,  et  se  fist 
à  fgrce  de  rimes  ^  mener  jusques  à  la  barge  dou  roi.  Quant 
il  furent  là  venu,  il  l'arestèrent  et  veirent  que  li  rois 
estoit  dedens  et  son  consillier  messires  Hues  li  Espensiers. 
En  euls,  ne  en  lors  gens  ni  ot  point  de  deiîense  :  la  barge 
par  ceuls  meismes  qui  la  menoient,  et  par  auquns  des 
hommes  à  messire  Henri,  fu  ramenée  ou  bavène  de  Bristo^ 
Toutes  joies  i  furent  de  toutes  gens,  qui  là  vinrent  au  de- 
vant, quant  il  sceurent  que  ce  estoit  li  rois  et  messire  Hues 
li  Espensiers  et  dissent  :  «  Considérés  comment  Dieus  est 
«  pour  madame  la  roine  et  son  fil,  quant  il  ne  voelt  point, 
«  ne  n'a  volu,  ne  consenti  que  il  soient  eslongiet,  ne 
«  escapet;  il  appert  que  il  sont  mauvais  et  que  il  est 
«  temps  que  il  soient  pugni  et  corrigiet  de  lors  mesfais, 
«  lesquels  il  ont  fais,  car  ont  fait  morir  et  déceler  en  ce 
«  païs-chi,  maint  vaillant  homme,  sans  conscience,  sans 
«  raison.  »  Ces  nouvelles  vinrent  à  la  roine  et  à  messire 
Jehan  de  Hainnau  que  li  rois  et  li  Espensiers  estoient 
pris,  et  que  ce  estoient  chil  qui  waucroient^  par  mer. 

De  ces  nouvelles  fut  la  roine  grandement  resjoïe ,  et  en 
loa  Dieu,  à  jointes  mains,  de  che  que  ses  besongnes  ve- 
noient  à  si  bon  chief,  et  se  la  roine  fu  resjoïe,  aussi  furent 
tout  li  aultre,  tant  Englois  comme  Hainnuiers.  Assés  tos 
apriès  ce  que  li  rois  fu  pris  et  que  messires  Thomas  Wage, 


*  Rhnes,  rames. 

2  D'après  le  récit  de  Thomas  de  la  Moor,  Edouard  II  voulait  se  réfu- 
gier dans  l'île  de  Conday,  à  l'embouchure  de  la  Savern,  quand  la  tem- 
pête le  rejeta  sur  les  côtes  de  Glamorgan.  Il  tomba  au  pouvoir  des 
insurgés  près  du  château  de  Laturssan,  le  20  novembre  1326.  Le  trésor 
d'Edouard  II  avait  été  caché  dans  le  Glamorgan;  on  ne  le  retrouva  quo 
dix  ans  après. 

"^  Tr^?;cro2^«^,  erraient,  allaient  çà. et  là. 

marescaus  de  la  roine,  lot  en  sa  garde,  on'  ...  .  mes- 
sire  Hue  le  Espensier,  et  se  missent  li  élgneur  ensamble  à 
savoir  quel  cose  on  en  feroit,  et  à  ce  consel  fu  tous  pre- 
miers appelles  messires  Jehans  de  Hainnau,  et  li  fu  de- 
mandé quel  cose  il  consilloit  à  faire  dou  roi,  fust  de  mort 
ou  de  prison,  il  respondi  et  dist  :  «  Puisque  vous  tournés 
»  ceste  demande  sur  mi ,  je  vous  en  responderai.  Li  rois 
»  est  rois  d'Engleterre,  et  quoique  il  se  soit  mesfais,  ensi 
»  comme  il  est  apparans,  par  ses  œvres,  il  a  tout  ce  fait  par 
»  mauvais  enort  et  consel.  Il  n'est  nuls,  ne  moi,  ne 
»  aultres,  qui  le  doient  jugier  à  mort,  mais  avisés  une  place 
»  et  un  chastiel  et  un  chevalier,  et  le  recargiés  à  celi,  et 
»  li  faites  avoir  son  estât  et  vivre  raisonnablement  toute 
»  sa  vie.  Encores  se  pora-il  amender  en  conscience,  de 
»  quoi,  tant  qu'à  Dieu,  il  en  vaudra  grandement  mieuls  : 
»  c'est  le  jugement  que  je  li  ordonne.  »  Tous  respondirent 
li  baron,  et  de  une  sieute  \  qui  là  estoient  :  «  Vous  avés  bien 
»  et  loiaument  parlé,  et  il  sera  fait  ensi.  »  Adonc  fu 
appelles  li  sires  de  Bercler,  un  grant  baron  en  Engleterre, 
et  de  la  marce  de  Bristo,  et  a  un  chastiel  biel  et  bon 
et  fort  séant  sus  la  rivière  de  Saverne,  et  li  fu  dit  et  com- 
mandé de  par  la  roine  et  son  fil  que  il  presist  en  garde  le 
roi  d'Engleterre,  et  l'euist  cel  et  ses  gens  que  il  en  seuist 
à  rendre  compte,  quant  il  en  seroit  demandés,  et  que  de 
son  estât  on  ordonneroit.  Li  sires  de  Bercler,  qui  s'apel- 
loit  Thomas,  respondi  et  dist  que  il  en  feroit  bien  son  acquit 
et  tout  che  que  madame  la  roine  et  ses  consauls  avoient 
ordonné.  Si  se  départi  tantos  et  sans  délai  de  Bristo  et  en- 
mena  le  roi ,  bien  acompagniés  de  gens  d'armes  et  d'archiers, 
et  vint  chiés  soi  ens  ou  chastiel  de  Bercler ,  et  mist  le  roi 

»  Lacune  dans  le  manuscrit. 

»  De  une  sieute,  tout  d'une  sieute,  par  le  commun  avis,  unanimement. 

en  bonne  garde  et  en  fu  tousjours  si  au-desus  que,  se  on  li 
euist  demandé,  il^-'euist  rendu,  mais  on  le  mi^t  en  oubli, 
et  ne  vesqui  li  rois,  puis  que  il  fu  venus  à  Bercler,  trop 
longuement,  et  comment  euist-il  vesqu,  par  la  manière  que 
je  vous  dirai?  car  je  Jehan  Froissars,  actères  de  ceste 
histore,  fui  eus  ou  cbastiel  de  Bercler,  l'an  de  grasce  Nostre- 
Signeur  mille  ccc.lxvi,  ou  mois  de  septembre,  en  la  com- 
pagnie de  messire  Édouwart  le  Espensier,  liquels  fu  fils 
dou  fil  de  ce  messire  Hue  le  Espensier,  dont  je  parlerai 
assés  tos,  et  fûmes,  dedens  le  chastiel  que  ens  es  esbate- 
mens  là  environ,  trois  jours.  Si  demandai  de  che  roi,  pour 
justefier  mon  histore,  que  il  estoit  devenus.  Uns  ancyens 
esquiers  me  dist  que  dedens  la  propre  année  que  il  fu  là 
amenés,  il  fu  mors,  car  on  li  acourça  sa  vie'.  Ensi  fina 
chils  rois  d'Engleterre  et  ne  parlerons  plus  de  li,  mais  de 
la  roine  et  de  son  fil. 


*  Thomas  de  Berkeley  et  Jean  Mautravers  avaient  été  chargés  de  la 
garde  d'Edouard  IL  Ils  recevaient  à  ce  titre  cent  sous  par  jour.  Au 
mois  d'août  1327,  Guillaume  d'Aylesmere  forma  le  projet  de  délivrer 
le  monarque  prisonnier.  Un  mois  plus  tard,  Edouard  II  périssait  as- 
sassiné, et  une  rente  de  quelques  sous  était  accordée  aux  religieux  du 
monastère  de  Crokesden,  pour  que  chaque  année,  le  jour  de  la  fête  de 
Saint-Matthieu,  ils  célébrassent  un  service  anniversaire  pour  le  repos 
de  1  ame  d'Edouard  de  célèbre  mémoire,  récemment  roi  d'Angleterre. 
Un  autre  don  fut  fait  au  monastère  de  Saint-Pierre  de  Glocester,  où 
les  obsèques  d'Edouard  II  avaient  été  célébrées  avec  magnificence,  si 
Ton  peut  croire  l'assertion  d'une  charte  démentie  par  le  récit  des  his- 
toriens. Ce  qui  est  mieux  établi,  c'est  qu'aucune  recherche  au  sujet  de 
ce  meurtre  n'eut  lieu  tant  que  vécut  Roger  de  Mortimer.  Ce  ne  fut 
qu'en  1331  que  Thomas  de  Gournay,  à  qui  on  reprochait  ce  crime,  fut 
arrêté  en  Castille  et  livré  au  roi  d'Angleterre  qui  le  fit  décapiter.  En 
1329,  Jean  Mautravers  avait  assisté  à  1  hommage  d'Amiens,  comme 
sénéchal  du  roi  d'Angleterre.  Quelques  années  plus  tard,  Thomas  de 
Berkeley,  cité  devant  le  parlement  qui  se  réunit  à  Westminster  au 
mois  de  septembre  1336,  établit  qu'il  était  resté  complètement  étranger 
h  la  mort  d'Edouard  II.  Cf.  le  récit  de  Thomas  de  la  Moor,  qui  assure 
avoir  tout  appris  de  l'un  des  coupables. 

CHAPITRE  XV. 

Corament  messires  Hues  li  Espensiers  fu  jugiés  à  morir. 

Quant  la  roine  d'Engleterre  fu  au-desusdeses  besongnes, 
elle  donna  à  une  grant  partie  de  ses  gens  d'armes  congiet, 
et  en  retint  auquns,  et  tous  jours  estoient  li  Hainnuier 
logiet  au  plus  priés  de  li,  et  li  plus  espécial  de  sa  court  et 
le  mieuls  délivret.  Or  fu  avisé  et  ordonné  que  la  roine  se 
départiroit  de  là  et  se  retrairoit  viers  Londres.  Messires 
Thomas  Wage,  au  département  de  la  roine,  avoit  ordonné 
un  tabar'  armoiriet  des  armes  le  signeur  Espensier,  et  ce 
tabar  semet  de  cloquètes,  on  le  vesti  et  afubla  le  dit  mes- 
sire  Hue,  et  fu  montés  sus  un  magre  cheval  et  chevauça 
en  la  compagnie  et  ensievant  la  roine  ensi,  et  par  toutes 
les  villes  où  il  passoient,  par-devant  le  dis  messire  Hue, 
on  sonnoit  grant  fuisson  de  trompes  et  de  trompètes  et 
de  taburs',  et  tout  par  manière  et  ordenance  de  dérision. 
Avecques  tout  ce,  en  toutes  les  villes  où  il  venoient,  on 
lissoit  publiquement  par  un  rolet  les  fais  dou  dit  messire 
Hue  en  la  présense  de  li ,  et  tant  ceminèrent  que  il  vin- 
rent en  une  bonne  chité,  laquelle  on  appelle  Harfort%  et  là 
s'arestèrent  et  rafresquirent  et  i  tinrent  la  roine  et  lors 
gens  la  golempnité  de  la  feste  de  la  Toussains.  Quant  la  feste 
fu  passé ,  messires  Hues  li  Espensiers  qui  point  n  estoit 
amés,  etonli  monstrabien,  fu  amenés  par-devant  les  barons 
et  chevaliers  d'Engleterre ,  et  là  estoit  la  roine  d'Engle- 

*  Tabar,  espèce  de  cotte  d'armes. 
^  Taburs,  tamboura. 

•  Hartford,  au  N.  0.  de  Londres. 

terre  et  son  fils  et  messires  Jehans  de  Hainnau.  Là  furent 
recordé  et  leu  au  lonch  et  tout  hault,  li  mesfait  de  messire 
Hue  le  Espensier,  ne  à  nuls  des  articles  il  n'opposa,  ne  ne 
dist  riens  à  l'encontre.  Et  là  endroit,  il  fu  jugiés  à  morir 
par  plaine  sieute  des  barons  et  chevaliers,  et  de  tel  justice 
et  punition  que  je  vous  dirai  :  premièrement,  il  fu  trainnés 
sus  un  bahut,  à  trompes  et  à  trompètes,  par  toute  la  chité 
de  Harfort  de  rue  en  rue,  et  puis  fu  amenés  en  une  grande 
place  là  où  tous  li  peuples  estoit  assamblés.  Là  endroit'  fu- 
il  loyés  hault  sus  une  esquielle,  siques  casquns ,  petis  et 
grans,  le  pooient  veoir,  et  avoit-on  fait  en  la  ditte  place 
un  grant  feu.  Quant  il  fu  ensi  loyés,  tout  premiers  on  li 
copa  le  vit  et  les  coulions,  pour  tant  que  il  estoit  et  avoit 
esté  hérites  et  sodomites,  ensi  que  renommée  publique  cou- 
roit  par  toute  Engleterre,  et  dou  roi  meismes,  et  pour  ce 
vilain  et  ort  péchiet,  li  rois  avoit  escaciet  la  roine  sa  femme 
en  sus  de  lui.  Quant  ce  desus  nommé  furent  copet,  on  les 
jetta  ou  feu.  Apriès,  on  li  ouvri  le  ventre,  et  li  furent  osté 
coer,  coraille^  et  tout  ce  que  ou  ventre  avoit,  et  jette  ou  feu, 
et  li  fu  ce  fait  pour  tant  que  il  avoit  esté  faus  et  traîtres  et 
que  par  son  traître  et  faus  consel  et  enort,  li  rois  avoit 
honni  son  roiaulme,  et  mis  à  mort  les  vaillans  hommes, 
dont  toute  Engleterre  estoit  afoiblie.  Apriès,  quant  cela 
fu  fait,  on  le  desloia  et  li  fu  la  teste  copée  et  ses  corps  mis 
en  quatre  quartiers,  et  fu  la  teste  envoyée  à  Londres  et 
mise  sus  une  glave  au  pont  de  Londres,  et  des  quartiers,  li 
uns  en  demora  à  Harfort,  li  aultres  fu  envoyés  à  lorch,  li 
tiers  à  Cantorbie,  et  li  quars  à  Sasleberi\  Ensi  furent-il 
espars  ens  aus  quatre  parties  d'Engleterre. 

*  LU  endroit,  là,  de  cette  manière. 

*  Coraille,  entrailles. 

'  ^alseberi,  Salisbury. 

CHAPITRE  XVI. 


Comment  la  roine,  aconvoyée  de  messire  Jehan  de  Hainnau, 
entra  à  Londres. 


Apriès  ceste  justice  faite,  la  roine  et  tout  li  signeur 
et  grant  fuisson  dou  commun  dou  païs,  se  missent  au  ce- 
min  pour  venir  à  Londres,  et  fissent  tant  par  lors  journées 
que  il  i  parvinrent  à  grant  compagnie.  Quant  la  roine  et 
si  enfant  et  li  signeur  deurent  entrer  dedens  Londres, 
toutes  ordenances  de  gens  issirent  hors  à  llencontre,  cas- 
quns  parés  et  vestu  si  ricement  comme  on  pooit  estre,  et 
tous  montés  à  chevaus.  Et  estoient  les  rues  parées  et  cou- 
vertes de  draps  et  de  jeuiauls  moult  estoféement,  et  s'esfor- 
çoient  toutes  gens  de  honnourer  lor  dame  la  roine,  ce  que 
il  pooient,  et  messire  Jehan  de  Hainnau  et  tous  les  cheva- 
liers de  sa  route,  et  fu,  en  ce  jour,  moult  regardés  de  toutes 
gens,  et  séoit  sus  un  noir  hault  palefroi  moult  bien  aourné 
que  la  chité  de  Londres  li  avoit  donné,  et  fu  moult  pris- 
siés  en  arroi ,  en  persone  et  en  contenance ,  et  disoient 
toutes  gens  que  il  avoit  bien  fourme  et  regard  de  vaillant 
homme,  et  portoit  sus  son  chief  tout  nu  un  capelet  de 
pierres  présieuses  moult  rices,  qui  trop  bien  li  estoit  séans. 
Et  par  espécial  la  grant  rue  de  Cep  '  estoit  parée  et  aour- 
née  oultre  mesure,  et  donna  ce  jour  la  fontainne  tout  au 
lonc  dou  jour  par  les  brocerons%  vins  blanc  et  vermeil  à 
tous  ceuls  qui  en  peurent  ou  vorrent  avoir.  Et  fu  ensi  la 
roine  aconvoyé  ju'sques  au  chastiel,  et  là  descendi  et  si 

'  Cheapside. 

»  Brocerons,  tuyaux,  jets  d'une  fontaine. 

enfant  Êdouwars  et  Jehans  de  Eltem ,  et  ses  deus  filles, 
Isabiel  et  Kateline',  et  messires  Jehans  de  Hainnau 
estoit  et  fu  tout  dis  dalés  la  roine,  et  ses  corps  logiés  ens 
ou  chastiel  et  toutes  ses  gens  au  plus  priés  de  li  que  on 
pooit,  et  estoient  toutes  coses  ouvertes  et  apparilliées  à  lor 
commandement.  Toutes  gens  les  honnouroient  et  conjoïs- 
soient;  il  estoit  ensi  ordonné  et  commandé  de  parles  ojBGl- 
cyers  la  roine  et  le  maire  de  Londres,  et  n'estoient  et  ne 
furent  un  grant  temps  que  festes,  solas  et  esbatemens 
avaut  ^  Londres,  et  parellement  parmi  tout  le  roiaulme  d'En- 
gleterre.  Et  estoit  avis  au  peuple  que  il  estoient  qui  te  d'un 
encombrier'  et  délivré  d'un  pesant  faix,  quant  il  se  veoient 
délivré  dou  roi  et  de  son  consel ,  et  disoient  à  Londres  et 
parmi  Engleterre  :  «  Il  nous  fault  réfourmer  et  prendre 
»  une  nouvelle  ordonnance,  car  celle  que  nous  avons  eu, 
»  nous  a  trop  hodé*  et  travilliet,  ne  chils  roiaulmes-chi  ne 
»  vault  riens  sans  un  bon  cbief ,  et  nous  l'avons  eu  si  mau- 
»  vais  que  nous  le  poions  avoir.  Il  nous  fault  le  jone 
y>  Edouwart  couronner  et  faire  roi,  et  mettre  dalés  li 
»  hommes  de  sens  et  de  vaillance,  par  quoi  il  soit  espers  et 
»  resvilliés,  car  nous  n  avons  que  faire  d'un  roi  endormit, 
))  ne  pesant,  qui  trop  demande  ses  aises  et  ses  déduis. 
»  Nous  en  ocirions  avant  un  demi-cent,  tous  l'un  apriès 
»  l'autre,  que  nous  n'euissions  un  roi  à  nostre  séance  et 
»  volenté.  »  Ensi  disoient-il  généraument  en  Londres,  et 
parmi  toute  Engleterre. 

>  Les  généalogistes  ne  sont  pas  d'accord  avec  Froissait  sur  les  noms 
des  filles  d'Edouard  II. 

2  Avaut,  aval,  dans,  par.  On  lit  dans  une  chronique  écrite  à  Tournay  : 
«  rvjur  aler  avaut  la  ville.  » 

*  Encombrier,  embarras. 

•  Hodé,  fatigué. 

CHAPITRE  XVII. 


Comment  les  cheraliers  et  esquiers  de  Hainnau  prissent  congiet 
de  la  roine  d'Engleterre. 


Quant  chil  chevaliers  et 'esquiers  de  Hainnau,  qui  en 
la  compagnie  de  la  roine  d'Engleterre  estoient  venu,  vei- 
rent  que  lor  emprise  estoit  acliievée  et  que  il  ne  faisoient 
là  que  boire  et  mengier,  dormir  et  reposer,  danser  et  ca- 
roler,  quoique  on  les  veist  très-volentiers  et  que  tout  estoit 
payet  quanque  il  prendoient,  si  se  commenchièrent-il  à 
hoder  et  à  taner  '  et  à  dire  l'un  à  l'autre  :  «  Nous  en  volons 
»  retourner  en  Hainnau.  Nous  ne  faisons  riens  chi  ;  nous 
»  cargons  trop  madame  la  roine  et  le  pais.  Il  est  heure 
»  dou  départir,  car  toutes  nostres  emprisses  sont  achie- 
»  vées.  »  Il  s'en  vinrent  généraument  à  messire  Jehan  de 
Hainnau,  lor  chief,  et  li  remonstrèrent  lour  pourpos  sus  la 
fourme  que  je  vous  di.  Quant  messires  Jehans  de  Hainnau 
les  vei  en  celle  volonté ,  et  senti  que  il  remonstroient  rai- 
son, si  leur  dist  :  «  Biau  signeur,  je  parlerai  à  madame  la 
»  roine ,  et  prenderai  congiet ,  et  me  départirai  avecques 
»  vous.  Attendes  encores  un  petit.  »  Lidis  messires  Jehans, 
quant  il  vei  que  heure  fu,  parla  à  la  roine  et  au  conte  de 
Kent,  et  lor  remonstra  que  ses  gens  se  voloient  départir  et 
retourner  en  Hainnau.  Ces  paroles  vinrent  moult  au  con- 
traire à  la  roine,  et  fist  appeller  les  chevaliers  de  Hainnau 
devant  li,  et  quant  il  furent  venu,  elle  lor  demanda  : 
«  Biau  signeur,  pourquoi  vous  anoie-il  en  ce  païs?  on  vous 
»  i  voit  volen tiers.  Demorés  dalés  nous,  tant  qi^^p  li  iviers 

»  Taner,  se  lasser. 

»  soit  passés.  »  Li  chevaliers  de  Hainnau,  à  la  parole  de 
la  roine  respondirent  courtoisement  et  dissent  :  «  Madame, 
»  nous  veons  et  savons  bien  que  moult  volentiers  vous  et 
»  li  vostre  nous  voient  en  ce  païs,  mais,  madame,  nous  re- 
»  gardons  et  considérons  que  ce  pour  quoi  nous  partesîmes 
»  de  Hainnau  avecques  vous,  est  tout  achievé,  car  se  nous 
»  sentions  que  vous,  ne  li  vostre,  euissiés  nuls  besoings 
»  de  nostres  servisces,  li  départemens  ne  nous  touche  pas 
»  de  si  priés,  ne  tant,  que  nous  ne  demorisions  tant  que 
»  tout  seroit  acompli  ;  mais  nous  cargons  vostre  ostel  et 
»  le  païs  de  nous  et  à  riens  faire,  et  nous  avons  bien  ail- 
»  leurs  mestier,  et  si  verions  volentiers  nostres  femmes  et 
»  nostres  enfans,  et  savons  bien  que  il  nous  désirent  à 
»  veoir.  Si  vous  prions  que  vous  nous  donnés  congiet,  et 
»  nous  nos  offrons  à  vous  et  disons  de  bonne  volenté 
)^  que,  se  besoings  vous  croist,  ne  touce,  et  nous  en  soions 
»  segnefyet,  nous  venrons  tantos  et  sans  délai  en  vostre 
»  service.  »  La  roine  respondi  :  «  Grant  merchis!  »  et  puis 
se  retourna  deviers  messire  Jehan  de  Hainnau  et  li  dist  : 
«  Biaus  cousins,  vous  ne  voés  pas  partir  encores  de  moi 
»  jusque  apriès  Noël,  car  contre  les  festes  dou  Noël,  tous 
»  li  consauls  d'Engleterre ,  prélas,  barons,  chevaliers  et 
»  bonnes  villes  doient  estre  à  Wesmoustier',  et  là  auront- 
»  il  avis  et  consel  quel  cose  on  fera  dou  roi,  qui  est  à 
»  Bercler,  ensi  que  vous  savés.  Si  retenés  auquns  de  vos- 
»  très  chevaliers  dalés  vous  pour  vostre  estât,  car  je  voel 
»  que  vous  seyés  à  ce  parlement  et  que  chil  qui  point  ne 
»  vous  ont  encores  veu ,  vous  voient ,  et  li  demorans  de 
»  vostres  gens  se  départiront  dedens  quatre  jours  puisque 
»  partir  .voellent  »  Li  gentis  chevaliers  respondi  et  dist  : 

*  Westminster. 

«  Madame,  volen tiers.  »  Depuis  ceste  parole,  parla  mes- 
sires  Jehans  de  Hainnau  à  ses  gens  et  ordonna  ceuls  que  il 
voloit  que  il  demorassent  avecques  lui,  et  as  aultres  dist  : 
«  Vous  vos  partirés  dedens  tel  jour  ;  madame  le  m'a  dit, 
»  mais  au  départir,  elle  voult  parler  à  vous  et  payer  vostre 
»  bien  alée.  » 

.    CHAPITRE  XVIII. 

Comment  la  roine  fit  grant  honnour  as  chevaliers  de  Hainnau, 
en  la  sale  à  Eltem. 

La  roine  d'Engleterre  qui  se  sentoit  tenue  enviers  ces 
chevaliers  et  esquiers  de  Hainnau  pour  le  biel  et  grant 
servisce  que  fait  li  avoient,  quant  elle  vei  que  plus  demorer 
il  ne  voloient ,  elle  s'en  vint  à  Eltem  '  à  sept  milles  de 
Londres  et  sus  le  cemin  de  la  mer  et  de  lor  retour,  et 
amena  là  ses  enfans  et  le  conte  de  Kent  et  son  estât  un 
petit  plus  efforchiet  que  une  aultre  fois,  et  là  furent  segne- 
fjet  tout  li  chevaliers  et  esquiers  de  Hainnau  à  estre,  qui 
partir  voloient,  et  i  furent,  et  messires  Jehans  de  Hainnau 
aussi.  Quant  il  furent  tout  venu,  la  roine  tint  son  estât  et 
sist  à  table  solempnement  en  la  sale.  Là  furent  assis  à  table 
tous  chevaliers  et  esquiers  de  Hainnau  qui  partir  voloient, 
et  servi  de  tous  mes  grandement  et  largement  selonch  l'u- 
sage d'Engleterre,  et  sus  la  fin  dou  disner,  entrues  que'  on 
entendoit  à  regarder  la  roine,  entrèrent  dedens  la  sale 

*  Château  royal  fort  renommé  au  xiv«  siècle,  à  trois  milles  de  Green- 
wich.  Dans  quelques  lignes  inédites  que  donne  lo  manuscrit  du 
IV«  livre,  conservé  à  Mons,  Froissart  rappelle  les  entretiens  qu'il  eut 
avec  Richard  Stury,  «  en  gambiantles  galleries  ù,  Tostel  de  Elthem  où 
»  il  faisoit  moult  bel  et  moult  plaisant  et  ombru,  car  les  alées  pour 
»  lors  estoient  toutes  couvertes  de  vignes.  » 

2  Sntrues  que,  tandis  que. 

trompes  et  ménestrels  qui  faisoient  lor  mestier,  et  tantos 
apriès  euls,  douse  chevaliers  parés  et  vestis  tous  parelle- 
ment  et  d'une  livrée  très-rice,  et  les  sievoient  douse  esquiers 
parés  et  vestis  aussi  de  une  livrée,  et  portoient  chil  esquiers, 
deus  et  deus,  casquns,  une  grande  corbille  à  deus  anniaus, 
toutes  plainnes  de  vaselle  d'argent,  de  pos,  de  plas,  de  dra- 
geoirs,  de  coupes,  de  lianas,  desquelles,  de  temproirs '  et  de 
toute  vasselle,  et  alèrent  li  ménestrels  et  li  chevaliers  et  11 
esquiers  qui  ces  corbilles  portoient ,  autour  des  tables,  et 
quant  il  orent  fait  lor  tour,  il  s'ar estèrent  devant  la  table 
des  plus  grans  signeurs,  et  n  estoit  nuls  à  table  fors  chil 
qui  partir  se  dévoient,  réservé  messires  Jehans  de  Hainnau. 
Chil  séoit  à  la  table  de  la  roine.  Là  furent  misses  ces  cor- 
billes  jus  et  sus  casqune,  et  vinrent  doi  chevalier  tout  avisé 
de  ce  que  il  dévoient  faire  et  départirent  tous  ces  jeuiauls 
as  chevaliers  et  as  esquiers,  et  casquns  selonch  son  estât. 
Tout  en  furent  servi,  et  mis  devant  euls  sur  les  tables, 
et  depuis  li  mestres  d'ostel  de  la  roine  issirent  hor&  de  la 
salle  et  vinrent  en  la  court,  et  fissent  venir  avant ,  tous 
les  variés  et  pages  de  ces  chevaliers  et  esquiers  de  Hain- 
nau qui  partir  dévoient,  et  là  avoient  en  un  sach  cent  livres 
d'estrelins,  monnoie  d'Engleterre,  car  adonc  il  n  estoit  en- 
cores  nulles  nouvelles  de  nobles.  Et  quant  chil  variés  furent 
venut,  li  mestres  d'ostel  dissent  tout  hault  en  prennant  le 
sac  qui  estoit  de  quir  tanés  :  «  Entre  vous,  variés  des 
»  Hainnuiers  qui  partir  devés,  madame  la  roine  vous 
fit  donne  cent  livres  d'estrelins  :  pryés  pour  lui.  »  Tout  ou 
en  partie  respondirent  et  dissent  :  «  Dieu  doinst  à  madame 
«  la  roine  bonne  vie  !  »  Se  lor  deùiora  chils  argens  et  le  dé- 
partirent entre  euls  à  grant  joie.  Il  en  i  ot  auquns  qui  bien 

?  Temproirs.  espèce  de  tasses . 

le  gardèrent  ce  que  en  lor  pareçon  en  eschei  et  en  devinrent 
puis  rice,  pour  mettre  en  bonne  moutepliance,  et  li  aultre 
le  jouèrent  as  dés,  qui  ne  s'en  savoient  conment  délivrer. 
Che  disnier  fait,  et  ces  signeurs,  chevaliers  et  esquiers  de 
Hainnau  servis  en  la  fourme  et  manière  que  je  vous  di,  et 
tous  ces  jeuiauls  requelliés  et  mis  en  paniers  et  en  bonne 
ordennance  pour  le  plus  aise  porter  et  sans  froissier,  il 
prissent  congiet  de  madame  la  roine,  de  son  fil  et  dou  conte 
de  Kent,  et  les  aconvoia  jusques  enmi  la  court  à  Eltem  li 
sires  de  Biaumont,  messires  Jehans  de  Hainnau,  et  tout  un 
et  un  prissent  congiet  à  lui ,  et  il  lor  donna.  Adonc  montèrent- 
il,  et  messires  Thomas  Wage,  aussitos  comme  il  fissent; 
et  se  départirent  de  Eltem  et  jà  estoit  tout  tart  et  vinrent 
jessir  à  Dardeforde  ',  et  à  l'endemain  à  Eocestre  et  au  tiers 
jour  à  Saint-Thomas  de  Cantorbie  et  fissent  là  lor  offrande 
au  corps  saint,  et  apriès  disner,  il  cevauchièrent  et  vinrent 
à  Douvres,  et  tout  partout  estoient  délivré  de  par  les  gens 
la  roine.  Quant  il  furent  venu  à  Douvres,  on  lor  pourvei 
vassiaus  de  par  la  roine ,  il  esquipèrent  lors  chevaus  et 
puis  entrèrent  ens  es  vassiaus  passagiers,  et  là  prist  mes- 
sires Thomas  Wage  congiet  à  euls  et  retourna  deviers  la 
roine  et  la  trouva  à  son  retour  à  Eltem  et  messire  Jehan 
de  Hainnau.  Et  li  Hainnuier  singlèrent  par  mer  et  furent 
tantos  à  Wissan  :  pour  ce  temps  il  i  avoit  une  très-bonne 
ville  et  sciet  entre  Boulongne  et  Calais.  Et  devés  savoir  que 
avant  que  li  Hainnuier  issirent  de  Londres,  il  furent  payet 
en  deniers  apparilliés,  ensi  que  convenance  se  porta  au  dé* 
partir  de  Hainnau  entre  la  roine  et  euls,  si  largement  que 
tous  s'en  contentèrent,  et  retournèrent  en  Hainnau  tout 
fouci'  d'argent  et  de  jeuiauls,  et  vinrent  à  Valenchiennes 

»  Dartford.  *  Fouci,  bien  pourvu. 

deviers  le  conte  et  la  contesse  qui  les  veirent  volentiers,  et 
lors  recordèrent  des  nouvelles  d'Engleterre,  et  sus  moins 
de  quatre  mois  orent-il  fait  tout  ce  voiage.  Nous  retour- 
nerons à  parler  de  la  roine  d'Engleterre  et  des  orde- 
nances  dou  païs. 

CHAPITRE  XIX. 


Comment  il  fu  dit  et  aresté  que  li  rois  n'estoit  point  dignes  de  porter 

couronne. 


Environ  sys  jours  devant  la  feste  dou  Noël  que  on  apelle 
en  France  Calendes,  furent  venu  en  la  chité  de  Londres  de 
toutes  les  parties  d'Engleterre  li  signeur  et  li  prélat  et  li 
consauls  des  bonnes  villes,  et  là  ot  un  grant  parlement  au 
palais  de  Wesmoustier,  présente  la  roine  et  son  fil;  et 
estoient  tout  li  fait  dou  roi  Édouwart,  liquels  estoit  ens 
ou  chastiel  de  Bercler,  ensi  que  clii-desus  est  dit,  tous  par 
articles  mis  en  escript,  et  là  ot  un  clerc  qui  les  lissi  tout 
en  public  devant  le  peuple.  Quant  il  furent  tout  leu,  li 
arcevesques  de  Cantorbie  se  leva  et  demanda  de  par  la 
roine  d'Engleterre  quel  cose  en  estoit  bonne  à  faire,  et 
prioit  par  la  bouce  dou  dit  arcevesque  que  elle  fust  si 
consillée  que  elle  et  li  roiaulmes  d'Engleterre  i  eussent 
honneur  et  pourfit,  car  de  ces  cas  elle  en  cargoit  tous  ses 
hommes  et  en  descargoit  sa  conscience.  Quant  on  ot  bien 
conceu  et  entendu  les  paroles  de  l'arcevesque  et  oï  lire  tous 
les  mauvais  usages  dou  roi  et  comment  par  mauvais  con- 
sel,  sans  loi  et  jugement,  on  avoit  décelé  tant  de  nobles 
d'Engleterre  que  li  roiaulmes  en  estoit  moult  afoiblis,  li 
prélat,  li  baron,  li  chevalier  et  tous  les  consauls  des  chi- 
tés  et  bonnes  villes  d'Engleterre  se  traïssent  ensamble,  et 

là  fu  dit  et  aresté  et  par  bonne  science  l'un  de  l'autre,  que 
tels  hommes  liquels  estoit  encourus  en  tel  cas,  n'estoit 
point  dignes  de  jamais  porter  couronne,  ne  de  gouverner 
roiaulme,  ne  de  estre  veus  au  monde,  et  que  il  demorast 
pour  tousjours  mais,  là  où  on  l'avait  ordonné  à  demorer, 
sus  certainnes  gardes  qui  fuissent  songneus  de  li  garder, 
que  jamais  de  là  par  prise  il  ne  issist,  et  euist  son  vivre'. 
Et  pour  ce  que  li  roiaulmes  ne  puet  estre  sans  chief  et  sans 
gouverneur,  et  que  il  apartient  que  en  Engleterre  ait  roi, 
ordonné  fu  et  aresté  que  Édouwars  ses  fils  seroit  rois  cou- 
ronnés et  solempnyés  à  roi,  le  jour  de  la  Nativité  Nostre- 
Signeur,  et  presist  consel  bon,  sage  et  meur  dalés  lui,  par 
quoi  li  roiaulmes  et  li  païs  fust  en  avant  mieuls  gouver- 
nés que  esté  n'euist,  par  quoi  en  nul  tourble,  ne  disension 
li  dis  roiaulmes  ne  se  peuist  esmouvoir.  Adonc  fu  chils 
consauls  ouvers,  et  revinrent  li  vaillant  homme  et  li  sage 
et  li  prélat  sus  lesquels  on  avoit  assis  et  tourné  ce  consel, 
en  la  présence  de  la  roine  et  de  son  fil  et  de  messire  Jehan 
de  Hainnau  et  dou  conte  de  Kent  et  aussi  dou  consel  des 
bonnes  villes,  et  fu  tout  ce  publyet  généraulment^;  et  se 
départi  li  consauls  sus  celle  entente  et  volenté  que  li  jones 
Edouwars  seroit  rois  oins  et  sacrés  le  jour  de  la  Nativité 
Nostre-Signeur,  et  demorèrent  tout  signeur  et  tout  prélat 

*  Bien  que  l'on  présentât  au  peuple  la  déchéance  d'Edouard  II  comma 
le  résultat  d'une  abdication  volontaire,  Ranulf  Hygden  de  Chester 
rapporte  que  Guillaume  Trussell,  procureur  du  parlement,  lui  déclara 
en  ces  termes  que  le  peuple  d'Angleterre  était  délié  de  ses  serments  : 
«  Ego  Wilhelmus  Trussel,  vice  omnium  de  terra  Anglise  et  totius  par- 
»  liamenti  procurator,  tibi,  Edwarde,  reddo  horaagium  prius  tibi  fac- 
»  tum  et  ex  nunc  diffido  te  et  privo  omni  potestate  regia  etdignitato, 
»  nequaquam  tibi  de  cetero  tanquam  régi  pariturus.  » 

'  Ce  fut  seulement  après  la  réunion  du  parlement  que  l'abdication 
du  roi  fut  proclamée,  le  24  janvier  1327.  On  publia  en  môme  temps  la 
paix  du  nouveau  roi  afin  de  mettre  un  terme  aux  actes  do  force  et  de 
violence. 

et  toutes  g-ens  qui  là  estoient  venus,  à  la  pryère  et  orde- 
nance  la  roine ,  pour  estre  à  celle  solempnité ,  et  furent 
toutes  ordenances  aministrées,  qui  apartenoient  à  estre  et 
à  avoir,  tant  d'abis  que  d'autres  coses,  pour  le  dit  jone  roi 
et  li  église  de  Wesmoustierapparilliertrès-révéramment'. 


CHAPITRE  XX. 


Comment  Edouwars  de  Windesore  fu  couronnés  à  roi  d'Engleterre,  et 
comment  messires  Jehans  de  Hainnau  se  départi. 


Le  jour  de  la  Nativité  Nostre-Signeur,  que  on  compta  en 
l'an  de  grasce  m.ccc  et  vint-sys%  fu  couronnés  à  roi  d'En- 
gleterre Edouwars  de  Windesore,  liquels  en  son  temps 
a  eu  tant  de  belles  aventures  d'armes  et  victorieuses,  ensi 
que  elles  vous  seront  remonstrées  et  recordées  ensievant 
en  l'istore,  et  fu  consacrés  et  oins  solempnement  selonch 
l'ordenance  d'Engleterre,  et  furent  à  sa  consacration  deus 
archevesques  et  douse  évesques  et  quarante-wit  abbés  d'En- 
gleterre, et  rechut  li  rois  toutes  les  dignités  et  solempnités 
que  rois  doit  et  puet  recevoir,  et  estoit  pour  lors  ou  sessième 
an  de  son  eage  (il  les  ot  complis  à  la  Conversion  Saint-Pol 
apriès)  et  porta  ce  jour  la  courone  de  saint  Édouwart,  la- 

»  Ranulf  Hygden  de  Chester  (Ms.  9890  de  la  Bibliothèque  de  Bour- 
gogne) remarque  que  l'avèuement  d'Edouard  III  eut  lieu  sous  les  plus 
heureux  auspices  :  «  Nam  et  tune  terra  recepit  ubertatem,  aer  tempe- 
riem,  mare  tranquillitatem  et  ecclesia  Ubertatem.  » 

2  Le  couronnemcTit  d'Edouard  III  eut  lieu  le  dimanche  après  la  Con- 
version de  saint  Paul,  dans  l'église  de  Westminster,  en  présence  de 
Jean  deHainaut  et  de  lloger  de  Mortimer.  Le  roi  promit  de  maintenir 
les  franchises  octroyées  au  clergé  et  au  peuple  par  le  glorieux  roi 
saint  Edouard,  de  n'écouter  en  toutes  choses  que  la  justice,  la  raison, 
la  miséricorde  et  la  vérité,  de  défendre  et  de  fortifier  à  Ihonneur  de 
Dieu  les  bonnes  coutumes  de  la  communauté  de  son  royaume. 

quelle  est  moult  digne  et  moult  riche,  et  furent  fais  h  sa 
coronation  nouviauls  chevaliers  quatre   cens  et   quinse 
et  vellièrent  le  nuit  de  Noël  toute  la  nuit  en  l'église  de 
l'ahéie  de  Wesmoustier,  et  quant  li  rois  vint  de  l'église 
au  palais,  montés  sus  un  blanc  coursier,  paré  et  vestis  de 
sambuc  '  jusques  eus  es  fallons  des  pies,  armoyés  des  armes 
d'Engleterre  d'une  part,  et  des  armes  de  saint  Édouwart 
de  l'autre  part ,  tout  chil  nouviel  chevaliers  chevauchiè- 
rent  devant  lui ,  et  fu  ensi  amenés  de  l'église  dedens  le 
palais,  liquels  estoit  aournés  si  ricement  comme  on  pooit, 
et  sist  à  table  deus  arcevesques,  de  Cantorbie  et  d'Iorch 
au-desus  de  li,  et  puis  li  rois  et  puis  la  roine  sa  mère  et 
puis  messires  Jehans  de  Hainnau  et  puis  li  contes  de  Kent 
et  puis  li  contes  Henris  de  Lancastre.  Vous  devés  sçavoir 
que  messires  Jehans  de  Hainnau  fu  ce  jour  moult  regar- 
dés de  contes,  de  barons  et  de  chevaliers  d'Engleterre  qui 
en  devant  point  veu  ne  l'avoient,  conjoïs  et  festoyés,  et 
rechut  moult  d'onnours,  et  là  furent  donné  biausjeuiauls  et 
riches  au  dit  messire  Jehan  de  Hainnau  et  à  tous  les  che- 
valiers et  esquiers  qui  demoret  estoient  avecques  lui,  de 
par  le  roi  d'Engleterre.  Tous  ces  Noëls  furent  les  festes  et 
les  esbatemens  moult  grans,  ens  ou  palais  de  Wesmoustier, 
des  signeurs  et  des  dames  dou  païs,  et  se  esforçoient  tout 
signeur,  toutes  dames  et  damoiselles,  de  honnourer  messire 
Jehan  de  Hainnau  et  les  Hainnuiers.  Ensi  se  continuèrent 
ces  festes,  et  prissent  congiet  au  roi  et  à  madame  sa  mère 
et  à  messire  Jehan  de  Hainnau,  prélas,  barons  et  cheva- 
liers ,  et  puis  s'en  retourna  casquns  en  son  lieu  et  chiés 
soi,  et  madame  la  roine  et  li  rois  vinrent  tenir  lor  mansion  V 
à  Windesore,  et  en  ama  li  rois  grandement  le  lieu  et  la 

*  Sambuc,  hovtsse. 
»  Mansion,  demeure. 

place  pour  tant  que  il  i  fu  nés ,  et  tout  partout  où  il 
aloient,  messires  Jehans  de  Hainnau  aloit.  Tantos  apriès 
l'Aparition  des  Eois,  nouvelles  vinrent  à  messire  Jehan 
de  Hainnau  que  li  rois  de  Behagne*,  son  chier  et  amé  cou- 
sin, avoit  fait  cryer  un  tournoi  et  assis  à  estre  sus  le  sabe- 
lon ,  à  Condet  en  Hainnau.  Quant  les  nouvelles  furent 
venues  en  Engleterre  et  messires  Jehans  de  Hainnau  en 
ot  la  congnissance,  nuls  ne  le  euist  retenu  en  Engleterre, 
car  li  rois  de  Behagne  li  escripvoit  que  à  ce  tournoi  il 
dévoient  estre  compagnon  ensamble.  Et  monstra  li  gentils 
chevaliers  les  lettres  à  la  roine  et  au  roi  aussi,  et  dist  que 
il  le  convenoit  partir,  et  tous  jours  estoit-il  près  de  faire 
service  au  roi  là  où  il  en  seroit  requis.  Adonc  veirent  bien 
li  rois  et  madame  sa  mère  et  les  consauls  que  c'estoit  tout 
certes;  se  ne  le  vorrent  plus  presser,  et  li  donnèrent  con- 
giet  moult  en  vis.  Se  li  donna  li  jones  rois  Édouwars,  par 
le  consel  de  madame  sa  mère,  quatre  cens  mars  d'estrelins, 
un  estrelin  pour  un  denier,  de  revenue  par  an,  à  tenir  dou 
roi  en  fief,  et  à  payer  cascun  an  as  canges  à  Bruges  ^  Et 
fu  donné  encores,  et  là  présentement,  à  Phelippes  de  Chas- 
teauls,  son  mestre  esquier  et  souverain  consillier,  cent  li- 
vres à  l'estrelin  de  revenue  par  an  et  à  payer  à  Bruges  et  à 
tenir  en  fief  dou  roi,  et  avoec  les  dons  on  bailla  les  lettres 
toutes  Séelées  dou  séel  dou  roi,  qui  tesmongnoient  et  certe- 
fioient  ces  dons.  Encores  fu-il  délivré  au  mestre  d'ostel  de 

*  Jean,  roi  de  Bohême,  si  fameux  par  sa  mort  à  Crécy.  Un  grand 
nombre  de  chartes  rappellent  sa  présence  à  la  cour  de  Hainaut;  la  plu- 
part se  rapportent  à  des  emprunts.  Sa  royauté  de  Bohême  ne  lui  don- 
nait pas  plus  de  revenus  que  celle  de  Pologne,  à  laquelle  il  prétendait 
également. 

*  Par  une  charte  du  16  février  1327,  le  roi  reconnut  les  bons  services 
de  Jean  de  Hainaut,  en  lui  accordant  une  rente  annuelle  de  mille 
marcs,  à  prendre  sur  le  produit  des  droits  d'issue  que  l'on  payait  à 
Londres  sur  les  laines,  les  peaux  et  les  cuirs. 

messire  Jehan  de  Hainnau,  grant  fuissonde  blance  monnoie 
d'Engleterre  pour  payer  lors  menus  frès  sus  le  cemin. 
Adonc  se  départi  messires  Jelians  de  Hainnau  dou  roi  et 
de  sa  mère,  dou  conte  de  Kent  et  de  messire  Eogier  de 
Mortemer;  si  fu  acompagniés  et  aconvoyés  de  messire 
Thomas  Wage  et  des  chevaliers  dou  roi,  et  li  maires  de 
Londres  et  plus  de  cens  hommes  donneur  de  Londres  l'a- 
com^agnièrent  jusques  à  Dardeforde  et  prissent  là  congiet 
à  lui  et  puis  retournèrent,  mais  li  chevaliers  dou  roi  et  de 
la  roine  l'acompagnièrent  jusques  à  Douvres  et  payoient 
partout  les  frès  de  li  et  de  ses  gens,  et  leur  pourvoiront 
vassiaus  passagiers,  qui  les  passèrent  à  Wissant.  Et  passè- 
rent adonc  oultrelamer,avoecques  messire  Jehan  de  Hain- 
nau quinse  Jones  chevaliers  englois  pour  estre  à  ce  tournoi 
à  Condet-sus-l'Escaut  et  pour  l'avancement  de  lors  corps, 
et  les  amena  messires  Jehans  de  Hainnau  à  Valenchiennes 
deviers  le  conte  son  frère  et  la  contesse  qui  les  conjoïrent 
et  requellièrent  bellement  pour  l'onnour  et  amour  dou  roi 
d'Engleterre  et  de  madame  sa  mère.  Si  se  tint  li  tournois  à 
Condet-sus-Escaut ,  ensi  que  nonchyet  et  cryet  fu,  et  i  ot 
deux  cens  et  soissante  chevaliers  tournoians.  Si  en  i  ot 
des  bien  batus.  Des  François  en  ot  le  pris  pour  le  mieuls 
tournoiant  et  prenant  painne  li  sires  de  Biausaut  dalés 
Montdidier,  et  des  Hainnuiers  messires  Miquielsde  Ligne. 
Ce  tournoi  fait,  chil  signeur  s'espardirent,  et  retourna 
casquns  en  son  païs. 


6.6  CHRONIQUES 

CHAPITRE  XXI. 

Comment  la  femme  à  messire  Hue  l'Espensier  clama  son  iretage. 

Apriès  ce  que  messires  Jehans  de  Hainnau  se  fu  dépar- 
tis d'Engleterre,  li  jones  rois  et  madame  sa  mère  gouver- 
nèrent le  païs  par  le  consel  dou  conte  de  Kent  et  de  mes- 
sire Rogier  de  Mortemer  et  de  messire  Thomas  de  Wage 
et  par  le  consel  de  pluisseurs  aultres  que  on  tenoit  le  plus 
sages  d'Engleterre,  et  fu  tous  li  roiaulmes  réconcilyés  et 
venus  en  bon  estât,  et  estoit  justice  gardée  souverainne- 
ment.  Celle  première  année  dou  resgne  le  jone  roi  Édou- 
wart ,  avint  que  la  femme  à  messire  Hue  l'Espensier,  qui 
justi ciliés  fu,  ensi  que  vous  avés  oy,  se  traïst  deviers  le 
roi  et  son  consel  et  amena  un  moult  biau  fil,  que  elle  avoit 
de  l'eage  de  neuf  ans  et  estoit  nommés  Édouwars,  etmist 
avant  par  un  avocat  une  plainte,  et  dist  ensi  la  dame  par 
la  parole  de  l'avocat  que,  si  son  mari  avoit  fourfait  le  sien, 
il  ne  pooit  fourfaire  l'iretage  de  la  dame,  et  le  convenoit 
vivre  li  et  son  fiP.  Or  estoit  avenu  que  on  avoit  confisquet 
et  atribuet  à  la  couronne  d'Engleterre  tous  meubles  ethire- 
tages  que  li  Espensier  avoient,  li  pères  et  li  fils,  par  tout  le 
roiaulme  d'Engleterre,  et  tenoient  bien  soissante  mille 
[marcs]  de  revenue.  La  roine  d'Engleterre  et  li  rois  ses  fils 
eurent  pité  delà  dame,  car  elle  estoit  des  plus  nobles  d'Engle- 
terre, si  s'enclinèrent  à  ce  que  la  dame  fust  aidiée  et  ses 
fils  aussi,  et  li  fiirent  rendu  et  restitué  tout  li  hiretage  qui 
-venoientde  son  costé  et  par  espécial  en  la  contrée  de  Galles, 
et  retourna  bien  la  dame  à  quatre  mille  marcs  de  revenue 

^  Un  sauf-conduit  avait  été  accordé,  le  26  février  1328,  à  Éléonore, 
veuve  de  Hugues  Spencer. 

par  an.  Et  depuis  avint  que  quant  le  fils  ot  eage,  li  rois  le 
maria,  mais  ce  ne  fu  pas  selonch  le  linage  dont  il  estoit 
issus,  ce  fu  à  la  fille  d'un  sien  chevalier  baceler  que  on 
nomma  messire  Eaoul  de  Ferrières.  Chils  Êdouwars  li  Es- 
pensiers  et  sa  femme  ne  furent  que  cliinq  ans  en  mariage, 
(car  il  fuocis  ens  es  guerres  de  Bretagne,  ensi  que  vous  orés 
recorder  en  histore,  mais  ce  sera  Lien  avant  ^),  et  orent  quatre 
fils  :  li  troi  en  furent  chevaliers,  Êdouwars,  Hues  et  Tho- 
mas, et  li  quars  ot  nom  Henris  et  fu  évesques  de  Nord- 
vich.  Je  Froissars,  actères  de  ces  croniques,  le  di  pour  tant 
que,  en  ma  jonèce,  je  fui  moult  bien  et  tous  dis  amés  de 
l'ainnet  frère  Espensier%  que  on  nomma  Êdouwars,  ensi 
que  son  père,  et  ot  en  mariage  la  fille  à  messire  Bietremieu 
de  Bruhes',  un  moult  vaillant  chevalier.  Et  fu  cils  sires 
Espensiers,  de  son  temps  et  don  mien,  li  plus  jolis  cheva- 
liers, li  plus  courtois,  li  plus  honnourables  et  amoreus  et 
bacelereus  assés  qui  fust  en  toute  Engleterre,  et  le  plus 
larges  de  donner  le  sien  là  où  il  veoit  que  il  estoit  bien 
employet,  et  qui  mieuls  sceut  vivre  et  dou  plus  biel  estât  et 

*  Voyez  plus  loin,  chapitre  LXV. 

*  Dans  ses  poésies,  Froissait  rappelle  tout  ce  qu'il  dut  à  la  générosité 
d'Edouard  Spencer  : 

Le  grant  seigneur  Espensier, 

Qui  de  larghèce  est  despensier. 

Que  t'a-t-il  fait? — Quoi,  dis-je?  assés, 

Car  il  ne  fu  oncques  lassés 

De  moi  donner,  quel  part  qu'il  fust. 

Ce  n'estoient  cailliel,  ne  fust, 

Mes  chevaus  et  florins  sans  compte  : 

Entre  mes  mestres  je  le  compte 

Pour  seigneur,  et  c'en  est  li  uns. 

«  Il  fut,  dit-il  ailleurs,  moult  plaint  et  moult  regretté  de  ses  amis, 
w  car  ce  fut  un  gentil  cœur  et  vaillant  chevalier,  fresque  et  gentil, 
«  large  et  courtois,  et  grand  capitaine  do  gens  d'armes.  » 

*  Barthélemi  do  Burghersh,  autre  ami  ou  protecteur  do  Froissart. 

bien  ordonné.  Et  oy  dire  en  mon  temps  les  plus  hautes  et 
nobles  dames  dou  païs  que  nulle  feste  n'estoit  parfaite,  se 
li  sires  Espensiers  ni  estoit,  et  pluisseurs  fois  avint  que 
quant  je  cevauchoie  sus  le  païs  avoecques  lui,  car  les  terres 
et  revenues  des  barons  d'Engleterre  sont  par  places  et 
moult  esparses ,  il  m'apelloit  et  me  dissoit  :  «  Froissart, 
«  voés-vous  celle  grande  ville  à  ce  haut  clochier?  »  —  Je 
respondoie  :  «  Monsigneur,  oïl  :  pourquoi  le  dittes-vous?  » 
■ —  «  Je  le  di  pour  ce  :  elle  deuist  estre  mienne,  mais  il  i  ot 
«  une  maie  roine  en  ce  païs,  qui  tout  nous  tolli.  »  Et  ensi 
par  pluisseurs  fois  m'en  monstra-il  semées  en  Engleterre 
plus  de  quarante,  et  appelloit  la  roine  Issabiel,  mère  au  roi 
Édouwart,  la  maie  roine,  et  aussi  faisoient  si  frères. 


CHAPITRE  XXIL 


Comment  Robers  de  Brus,  rois  d'Escoce,  desfya  le  roi  Edouwart,  et 
comment  messires  Jelians  de  Hainnau  revint  eu  Engleterre. 


En  ce  temps  dont  je  parole,  et  que  li  roiaulmes  d'En- 
gleterre  estoit  tous  en  paix  et  ou  gouvernement  de  la  roine 
Issabiel  et  dou  conte  de  Kent  et  dou  jone  roi  et  de  lor 
consel,  avint  que  Eobers  de  Brus,  rois  d'Escoce,  qui  en  son 
temps  ot  moult  à  faire  contre  les  Englois  et  qui  tous  jours 
les  tint  en  guerre  et  reconquist  sus  euls  ce  que  si  prédéces- 
seurs avoient  perdu  encontre  le  bon  roi  Édouwart  et  les 
desconfi  par  bataille  devant  Struvelin ,  et  dura  la  cace 
jusques  oultre  la  rivière  du  Thin,  et  reprist  Bervich,  Dom- 
bare  et  pluisseurs  chastiaus  que  li  Englois  tenoient  en 
Escoce,  chils  rois  Eobers  de  Brus  entendi  comment  li  rois 
d'Engleterre  avoit  esté  pris  et  déposés  de  sa  couronne,  et 

ses  consauls  justichiés';  si  s'apensa  que  il  desfieroit  ce  jone 
roi  Édouwart ,  et  supposa  que  grandes  hainnes  estoient 
nouries  et  engendrées  en  Engleterre  par  les  mors  des 
signeurs  Espensiers  etdou  conte  d'Arondiel,etque,  quant 
ses  gens  se  meteroient  sus  les  camps,  li  linages  des  desus- 
dis  se  bouteroient  en  lor  compagnie  pour  contrevengier 
lors  amis.  Si  envoia  desfyer  le  roi  Édouwart  et  toute  sa 
poissance,  et  aporta  la  desfîance  uns  hiraus  d'Escoce,  le- 
quel on  nommoit  Glas,  et  estoit  contenu  en  la  lettre  séelée 
dou  roi  d'Escoce  et  des  barons  de  celi  païs,  que  jamais  il 
n'entenderoit  à  aultre  cose,  si  auroit  si  avant  courut  en 
Engleterre  que  passet  la  rivière  dou  Thin  et  le  Homre  ^  et 
contrevengiet  tous  ses  torsfais,  et  se  combatre  on  le  voloit, 
il  li  assignoit  journée  devant  Ebruich".  Quant  li  joues 
rois  d'Engleterre  ot  recheu  oes  desfîances  ou  premier  an 
de  sa  création,  li  coers  li  commença  à  engrossier,  etnemon- 
stra  pas,  ne  ne  dist  au  hiraut  toute  sa  pensée,  mais  li  fist 
donner  un  mantiel  qui  bien  valoit  cent  florins,  et  aussi  la 
royne,  li  contes  de  Kent,  messires  Rogiers  de  Mortemer,  et 
li  signeur  li  donnèrent  tant  que  il  fu  tous  rices,  et  li  fu  dit 
de  l'un  des  cbevaliers  dou  roi  :  «  Glas ,  vous  vos  poés  bien 
«  partir,  quant  il  vous  plaist,  car  li  rois  et  li  païs  se  tient  à 
«  tout  desfyés  sus  les  lettres  que  vous  avés  aporté.  »  Adont 
se  départi  li  hiraut ,  et  li  rois  et  ses  consauls  et  toute  En- 
gleterre demorèrent  en  ces  desfiances ,  et  bien  sentirent 
toutes  gens,  asquels  la  congnissance  en  vint,  que  de  par  les 
Escoçois  il  aueroient  la  guerre.  Or  fu  consillié  en  la  cam- 
bre dou  roi  que  tantos  et  sans  délai,  li  rois  envoiast  ses  mes- 
sages et  ses  lettres  deviers  messire  Jeban  de  Hainnau  et  li 

*  Il  est  probable  que  Froissart  lïa  pas  eu  lo  loisir  tîe  corrig-er  cette 
phrase,  fort  longue  et  assez  confuse. 
2  LaTyne  et  le  Humber.  ^  Ebruich  [Eboraam),  York. 

priast  que  il  le  venist  veoir  et  servir,  et  se  pourveist  dé  cinq 
cens  armeures  de  fier,  chevaliers  et  esquiers,  ettoutseroient 
délivret  et  bien  payet,  et  li  escripsist  que  c'estoit  pour  aler 
en  Escoce,  car  li  rois  d'Escoce  et  li  Escoçois  l'avoient  des- 
fiet.  Et  fu  dit  ensi  en  la  cambre  dou  roi  et  en  consel  que 
on  ne  pooit  mieuls  employer  lettres,  ne  messages,  que  d'en- 
voyer en  Hainnau.  Tout  ensi  comme  il  fu  ordonné,  il  fu 
fait,  et  escripsi  li  rois  d'Engleterre  à  messire  Jeban  de 
Hainnau  et  envoia  ses  messages,  qui  passèrent  la  mer  et 
vinrent  en  Hainnau,  et  trouvèrent  le  gentil  chevalier  que 
il  demandoient,  en  la  ville  de  Biaumont  dont  il  portoit  le 
nom,  et  li  baillièrent  les  lettres  que  il  li  aportoient  tant  de 
par  le  roi  que  de  par  la  roine  d'Engleterre.  Il  les  lissi.  Quant 
il  les  ot  ouvertes,  et  considéra  comment  on  le  prioit  et  man- 
doit,  si  fu  tous  resjoïs  de  ces  nouvelles  et  dist  que  il  estoit 
tenus  de  servir  le  roi  et  le  païs  d'Engleterre  puisque  il 
s'estoit  abers^  et  aloyés  à  euls  de  foi  et  dommage,  et  res- 
cripsi  au  roi  d'Engleterre  et  à  la  roine  par  ceuls-meismes 
qui  ces  lettres  a  voient  aporté,  et  fu  contenu  ens  es  dittes 
lettres  que  il  seroit  en  Engleterre,  et  à  ce  n'aueroit  nulle 
défaute ,  dedens  le  jour  que  on  li  avoit  assis  et  à  otant  de 
gens  ou  plus  que  on  ne  li  avoit  escript.  Li  messagiers  d'En- 
gleterre retournèrent.  Messires  Jebans  de  Hainnau  se 
pourvei,  et  escripsi  et  manda  as  chevaliers  et  esquiers 
autour  de  li ,  desquels  il  pensoit  à  estre  acompagniés  et 
servis,  tant  en  Hainnau,  en  Brebant,  en  Flandres  et  en 
Hasbaing.  Tout  furent  apparilliet  à  sa  pryère  et  orden- 
nance,  et  se  pourveirent  tantos  et  sans  délai  de  tout  ce  que 
à  lor  estât  apartenoit ,  et  se  départirent  de  lors  liens ,  et 
vinrent  li  auqun  à  Wissant  et  li  aultre  à  Calais.  Toutes  fois 

»  Ahers,  attaché,  lié  par  un  acte  d'adhésion. 

messires  Jehans  de  Hainnau  vint  à  Wissan,  et  passèrent 
oultre,  car  il  trouvèrent  les  vassiaus  passagers  que  li  rois 
d'Engleterre  lor  avoit  envoyés,  et  tant  fissent  que  il  furent 
oultre  et  en  Engleterre,  et  atendirent  tous  l'un  l'autre  à 
Cantorbie  et  entendirent  que  li  rois  et  la  roine  et  li  signeur 
s'en  aloient  à  grant  esfort  viers  Escoce.  Si  se  esploitièrent 
li  Hainnuiers  ce  qu'il  peurent,  et  passèrent  Rocestre  et 
Dardeforde  et  vinrent  à  Londres,  et  là  se  rafresquirent  de 
tout  ce  que  il  lor  besongnoit  de  clievaus,  de  sellerie,  d'ar- 
meures  et  de  toutes  aultres  coses  qui  appartiennent  à  gens 
d'armes.  Et  là  trouvèrent  le  trésorier  des  guerres  dou  roi, 
qui  lor  délivra  monnoie  et  paiement  bien  et  largement,  et 
puis  il  se  départirent  et  missent  ou  cemin  et  passèrent  le 
Ware  et  Lincole,  et  partout  où  il  venoient,  il  estoient  re- 
quelliet  liement,  conjoï  et  festyet,  et  passèrent  à  Danfront 
et  à  Dancastre ,  et  vinrent  à  Ebruich,  une  grosse  chité  et 
bonne,  qui  sciet  en  bon  païs  et  passé  la  rivière  dou  Hom- 
bre  tout  parmi  qui  va  ceoir  en  la  mer.  Jà  sa  voient  li  rois 
d'Engleterre,  madame  sa  mère  et  li  baron  d'Engleterre  que 
messires  Jelians  de  Hainnau  venoit  à  belle  compagnie  de 
gens  d'armes,  encores  plus  assés  que  on  ne  li  euist  escript 
et  mandé.  Sien  estoient  tout  resjoy  et  atendoient  sa^venue, 
et  devés  sçavoir  que  li  Escoçois  avoient  passet  la  rivière 
dou  Thin  à  mont  viers  les  montagnes  qui  départent  Galles 
et  Engleterre,  et  moult  priés  de  une  cliité  que  on  nomme 
Carlion ,  et  estoient  venu  entre  la  cliité  de  Durâmes  et 
Ebruich ,  et  ardoient  le  plat  païs ,  tant  que  on  en  pooit 
bien  veoir  les  fumières,  et  n'estoit  point  li  rois  Robers 
d'Escoce  en  celle  clievauciée,  mais  se  tenoit  h  Hainde- 
bourch  en  Escoce  sus  la  litière,  car  il  estoit  si  utnins  de  la 
grosse  maladie  '  que  il  ne  pooit  mais  ccvaucliier ,  et  là 

'  la  grosse  maladie,  la  lèpre. 

estoient  pour  lui  li  contes  de  Moret  et  messires  Guillaumes 
dou  Glas,  doi  vaillant  chevalier  qui  conduisoient  les  Es- 
coçois,  où  moult  avoit  de  bons  chevaliers  et  esquiers  et  vail- 
lans  as  armes.  Je  ne  vous  ai  point  nommé  encores  les 
chevaliers  qui  furent  en  ce  voiage  avecques  messire  Jehan 
de  Hainnau,  mais  je  les  vous  nommerai  et  premièrement  li 
Hainnuiers,  le  signeur  d'Enghien  qui  se  nomma  Watier,le 
signeur  d'Antoing  qui  se  nomma  Henri,  le  signeur  de  Fa- 
gnoelles,  messire  Miquiel  de  Ligne ,  messire  Fastères  de 
Eues,  messire  Robert  de  Bailluel,  sire  de  Fontainnes,  et 
messire  Guillaume  de  Bailluel,  son  frère,  le  signeur  de 
Haverech ,  messire  Alart  de  Brifuel ,  messire  Jehan  de 
Montegni  li  jeunes  et  ses  frères,  messire  Sanse  deBoussoit, 
messire  Perce  val  de  Semeries,  messire  Sanse  de  Biaurieu, 
le  signeur  de  Floion,  le  signeur  de  Wargni,  le  signeur  de 
Gommegnies,  le  signeur  de  Vertain,  le  signeur  de  Po- 
telles,  le  signeur  de  Blargnies,  le  signeur  de  Mastain, 
messire  Nicole  d'Aubrecicourt ,  le  signeur  de  Flosies,  le 
Borgne  de  Robertsart;  et  de  Flandres  le  vinrent  servir  mes- 
sires Hectors  Vilains,  messires  Jehans  de  Rodes,  messires 
Wauflars  de  Ghistelle,  messires  Guillaumes  de  Strates, 
messires  Goswins  de  la  Muelle  ;  et  de  Braibant,  li  sires  de 
Duffle,  messires  Tiéris  de  Wallecourt,  messires  Rasses  de 
Grés,  messires  Jehans  de  Gassebeque,  messires  Jehans 
Pilifre,  messires  Gilles  de  Cotereble,  li  trois  frères  de  Har- 
lebeque,  messire  Gautier  de  Hoteberghe;  li  Hasbegnons, 
messires  Jehans  li  Biaus ,  messires  Henris  li  Biaus ,  ses 
frères,  messires  Godefrois  de  la Capelle,  messires  Hues  Hay , 
messires  Jehans  de  Libines,  messires  Lambers  dou  Pel, 
messires  Ghilebers  de  Hers ,  et  si  i  vinrent  auquns  che- 
valiers d'Artois  et  de  Cambrésis,  nonobstant  qu'il  ne 
fuissent  point  escript,  ne  mandet,  et  tant  qu'il  furent  plus 

de  cinq  cens  armeures  de  fier,  chevaliers  et  esquiers,  tous 
bien  montet  et  ricement  estofet,  sans  riens  espargnier. 

CHAPITRE  XXIII. 


Comment  uns  grans  hustins  commença  entre  les  Hainnuiers  et  les 
archiers  d'Engleterre. 


Quant  messires  Jehans  de  Hainnau  et  toute  sa  compagnie 
furent  venu  à  Ebruich ,  li  rois  d'Engleterre,  madame  sa 
mère  et  tout  li  signeur  en  furent  grandement  resjoy ,  et 
les  requillièrent  liement  et  doucement,  et  fîst-on  restrain- 
dre  toutes  manières  de  gens  pour  estre  logiés  les  Hain- 
nuiers mieuls  à  lor  aise,  et  leur  fu  délivré  le  plus  biel  et  le 
plus  grant  fourbours  de  la  dicte  cbité  de  Ebruich.  Et  fu 
délivrée  à  messire  Jehan  de  Hainnau  une  abbéie  de  blans 
monnes  pour  tenir  son  estât.  Ens  es  festes  de  la  Pente- 
couste',  vinrent  messires  Guillaumes  de  Jullers,  fils  au 
marquis  de  JuUers  (et  puis  fu-il  duc  de  Jullers),  et  messires 
Tiéris  de  Hainsberghe,  (qui  puis  fu  conte  de  Los),  à  belle 
route,  et  estoient  chil  doi  signeur  de  la  route  et  compagnie 
et  délivrance  de  messire  Jehan  de  Hainnau.  Li  jones  rois 
d'Engleterre ,  pour  mieuls  festoyer  ces  signeurs  et  toute 
lor  compagnie,  tint  une  grande  court  au  jour  de  la  Trinité, 
en  la  maison  des  Frères  Meneurs ,  là  où  ils  et  madame  sa 
mère  estoient  logiet,  et  tenoient  lor  tinel,  cascuns  par  lui, 
c'est-à-savoir  li  rois  de  ses  chevaliers ,  et  la  roine  de  ses 
dames ,  dont  elle  avoit  grant  fuisson  en  sa  compagnie.  A 
celle  court  et  feste  de  la  Trinité,  ot  bien  li  rois  sis  cens  che- 

*  Nous  voyons  par  une  charte  donnée  h  York,  le  20  mai  1327,  qu'on  y 
attendait  Jean  do  Hainautpour  combattre  les  Écossais.  Il  était  arrivé  à 
york  avant  le  28  juin. 

valiers,  séans  à  table  en  la  salle  et  en  le  clostre.  Et  y  eut 
en  ce  jour  fais  quinse  nouviaus  chevaliers.  Et  madame  la 
roine  tint  sa  court  et  son  asisse  ens  ou  dortoir,  et  eut  bien 
séans  à  table  soissante  dames,  lesquelles  estoient  pryées  et 
mandées  là  environ  et  ou  païs  de  Nortbombrelant  pour 
mieuls  festoyer  messire  Jehan  de  Hainnau  et  les  Hain- 
nuiers.  Là  pooit-on  veoir  de  Testât  grant  noblèce  de  bien 
servir  de  grant  fuisson  de  mes  et  d'entremès  si  estranges 
et  si  bien  ordonnés  que  on  ne  les  sauroit  deviser,  fors 
cheuls  qui  sont  mestres  dou  faire.  Là  pooit-on  veoir  dames 
noblement  parées  et  richement ,  qui  eust  eu  loisir,  mais 
on  ne  put,  car  uns  jgrans  troubles  monta  en  la  ville, 
don-t  la  cose  fu  toute  esquellie  et  sus  le  point  de  venir 
uns  si  grans  mauls  que  de  euls  tous  entre-ocire.  Car  sus  le 
point  que  signeurs  et  dames  dévoient  danser  et  esbatre, 
uns  grans  hustins  commença  entre  les  garçons  des  Hain- 
nuiers  et  archiers  d'Engleterre  en  l'oquison  d'un  jeu  de 
dés,  de  quoi  grans  mauls  vint  sus  heure  et  mouteplia.  Car 
ensi  que  chil  garçon  se  combatoient  à  auquns  des  ces  En- 
glois,  la  noise  se  commença  à  monter  en  la  ville,  et  cryè- 
rent  :  «  Lincole  î  »  Chil  de  la  nation  de  Lincole  estoient  là 
grant  fuisson  :  si  se  missent  tantos  ensamble,  et  prissent 
lors  ars  et  se  rengièrent  et  entrèrent  en  la  rue  où  li  Hain- 
nuiers  estoient  logiet ,  et  convint  ceuls  qui  là  estoient  des 
Hainnuiers,  retraire  dedens  lors  hostels.  Encoi:es  estoient 
li  signeur  et  li  plus  des  chevaliers  à  la  court  dou  roi,  et 
atendoient  là  pour  veoir  Testât  et  les  danses  et  esbatemens 
qui  s'apparilloient  à  faire.  Si  trèstos  que  il  oïrent  nouvelles 
de  ce  hustin,  il  se  départirent  de  la  court  et  s'en  vinrent  le 
bon  pas  viers  lors  hostels,  les  uns  à  piet,  les  aultres  à  che- 
val. Qui  pot  entrer  dedens  son  hostel,  il  i  entra,  et  qui  ne 
pot  entrer,  il  demora  dehors  en  grant  péril,  car  chil  ar- 

chier  traioient  moult  estrangement  pour  ocire  mestres  et 
variés,  et  voolleut  li  auqun  dire  que  ce  fu  uns  fais  tous 
avisés  des  proismes  ^  et  amis  dou  signeur  Espensier  et  dou 
conte  d'Arondiel,  qui  tout  clie''  faisoient  faire  pour  euls 
contrevenger  sur  les  Hainnuiers  et  espéciaulment  sus  mes- 
sire  Jehan  de  Hainnau,  et  s  en  missent  li  Englès  en  painne. 
Or  considérés  la  grande  mau veste  des  Englois,  chiés  qui  li 
signeurs  de  Hainnau  estoient  logiet,  car  il  lor  fermoient  et 
barroient  les  huis  et  les  portes  au  devant,  ne  point  ne  les 
voloient  laissier  entrer  dedens  lors  maisons.  Car  i  avoit  au 
quns  hostels  en  ces  fourbours  où  li  signeur  estoient  herber- 
giet,  qui  avoient  issue  par  derrière  :  si  s'en  avisèrent  li  si- 
gneur et  entrèrent  par  là  dedens  lors  hostels,  et  qui  ne  pooit 
entrer  ou  sien,  il  entroit  en  celi  àe  son  compagnon,  et  si- 
tos  que  il  estoient  dedens,  il  s'armoient.  Quant  il  furent 
armé,  il  n'osèrent  issir  hors  par-devant  pour  le  trait  des 
archiers,  mais  issirent  par  derrière  et  par  les  courtils,  et 
rompirent  en  au  quns  lieus  les  paufis%  et  atendirent  li  uns 
l'aultre  en  une  place  qui  là  estoit,  tant  que  il  furent  bien 
cent  ou  plus,  tout  armet,  et  bien  otant  tout  désarmet,  qui 
ne  pooient  entrer  en  lors  hostels. 

CHAPITRE  XXIV. 

Comment  li  débas  fut  apaisiés  à  grant  painne  et  péril. 

Quant  chils  armet  furent  ensi  asamblé,  il  se  hastèrent 
pour  secourir  les  aultres  compagnons  qui  deffendoient 
lors  hostels  en  la  grande  rue  au  mieuls  que  il  pooient,  les 

'  Proismes,  parents. 

2  Paufis,  palissades?  On  lit  dans  les  anciens  textes  :  postils,  poternes, 
portes  de  derrière. 

quels  on  voloit  sus  euls  rompre  et  brisier.  Et  passèrent 
chil  armet  parmi  l'ostel  le  signeur  d'Enghien  qui  avoit 
grandes  portes  derrière  et  devant,  et  se  férirent  estoute- 
ment^  entre  ces  arcliiers.  Dou  trait  i  eut  des  Hainnuiers  au- 
qunsblecliiés,  et  là  furent  bons  chevaliers  messires  Fastères 
dou  Eues,  messires  Sanses  de  Bousoit,  messires  Percevaus 
de  Semeries.  Chil  troi  chevalier  ne  purent  onques  rentrer 
en  lors  hostels  pour  euls  armer,  mais  il  i  fissent  otant 
d'armes  que  chil  qui  estoient  armet.  Et  tenoient  grans, 
Ions  et  gros  leviers  de  chêne,  que  il  avoient  pris  chiés  un 
archier  qui  demoroit  en  celle  rue,  et  en  donnoient  les  ho- 
rions si  grans  que  nuls  ne  les  osoit  aprochier,  et  les  aba- 
toient  et  faisoient  ceoir  l'un  sus  l'aultre  ;  car  ce  furent  che- 
valiers forts  et  durs,  et  dfegros  membres  etdegrantcorage. 
Finablement  li  archier  qui  là  estoient,  furent  desconfit  et 
mis  en  cace,  et  en  i  eut  bien  mors,  que  sus  la  place  que  as 
camps,  trois  cens,  et  estoient  toutdel'évesque  deLincole.  La 
cose  ne  se  fust  point  passée  ensi,  mais  quant  les  nouvelles 
en  vinrent  à  madame  la  roine,  elle  dist  tantos  au  roi  : 
«  Biaus  fils,  montés  à  cheval  et  aies  celle  part,  et  vous 
«  trayés  avoecques  les  Hainnuiers  et  faites  un  comman- 
«  dément  très-fort  et  très-cruel  que  nuls  Englois,  sus  la 
«  painne  à  perdre  la  teste,  ne  se  mueve  et  ne  face  fait,  ne 
«  débat,  et  prendés  la  cose  sus  vous.  »  Li  rois  obéi  à  ma- 
dame sa  mère  et  monta  à  cheval,  et  montèrent  plus  de 
soissante  barons  et  chevaliers,  et  trouvèrent  sus  les  rues  mes- 
sire  Jehan  de  Hainnau,  qui  venoit  tous  armés,  et  plus  de 
trente  chevaliers  avoecques  lui,  et  crioient  :  «  Hainnau!  » 
et  estoient  en  volonté  de  ocire  tous  les  archiers  que  il  trou- 
veroient  ens  es  fourbours  où  lors  gens  estoient  logiet. 

»  Estoutement,  hardiment,  vaillamment. 

Considérés  le  grant  mescliief  que  il  f iist  tantos  avenus , 
car  ces  Eng'lès,  arcliiers  et  aultres  communautés,  se  re- 
quelloient  et  metoient  ensamble,  et  estoit  lor  intention 
d'entrer  en  ces  fourbours  et  tout  ocire  ou  bouter  le  feu 
dedens  et  tout  ardoir.  Premièrement  li  rois  s'aresta  sus  la 
rue,  car  on  li  dist  :  «  Sire,  vecbi  messire  Jehan  de  Hain- 
«  nau  et  grant  f uisson  de  Hainnuiers  a voecques  lui ,  et  vien- 
«  nent  en  ordennancede  bataille,  banières  et  pennonstous 
«  desveloppés.  Arestés-les  et  apaisiés  et  prendés  la  cose 
«  sur  vous  et  leur  dittes  que  vous  lor  ferés  amender  ce 
«  mesfait  si  grandement  comme  il  vodront,  et  leur  pryés 
«  que  il  ne  facent  pas  cose  par  quoi  vostres  volages  soit 
«  rompus.  »  Li  rois  entendi  à  ses  hommes,  et  fist  ensi  que 
il  li  consellèrent.  Messires  Jehans  de  Hainnau,  qui  avoit 
l'aïr'  en  la  teste,  et  qui  moult  dur  estoit  enfourmés  sus  ces 
archiers,  dist  en  hault  :  «  Sire,  sire,  nous  sommes  venu 
«  en  ce  paï^  pour  vous  servir  et  vostre  païs  contre  vostres 
«  ennemis;  et  vostres  communs,  entrues  que  nous  sommes 
«  en  esbatemens  dalés  vous,  esmuevent  débas  et  voellent 
«  nos  gens  ocire  et  nous  aussi.  Nous  ne  le  poons  souffrir, 
«  et  n'en  savons  prendre  milleur  amendement ,  que  sus 
«  ceuls  qui  ontesmeu  la  rihote^  »  Dont  dist  li  rois  :  «  Mes- 
«  sire  Jehan,  souffrés-vous  et  faites  tenir  en  paix  vostres 
«  gens.  Je  ferai  tenir  en  paix  aussi  tous  ceuls  de  ceste  na- 
«  tion,  et  se  ce  venoit  à  la  bataille,  je  demouroie  dalés 
«  vous,  car  je  congnois  bien  que  par  vous  et  par  vos  gens 
«  ai-je  recouvré  mon  roiaulme.  Si  vous  pri  que  vous  me 
«  donnés  ceste  besongne,  et  retournés  et  ne  venés  plus 
«  avant;  car  je  meterai  partout  celle  à  tempérance  et  par 


'  Aïr,  courroux. 

'  Rihote,  trouble,  désordre. 

«  si  bonne  ordennance  que  vous  et  li  vostre  vous  en  con- 
«  tenterés.  »  Ces  douces  paroles  que  li  rois  dist,  apaisièrent 
grandement  messire  Jehan  de  Hainnau  et  les  Hainnuiers. 
Or  voloit  li  rois  que  il  ne  venist  plus  avant,  mais  il  res- 
pondi  à  elle  et  dist  :  Sire,  sire,  il  ne  fust  riens  dou  débat  et 
«  douhustin  de  ma  gent,  puisque  vous  estes  hors  de  vostre 
«  bostel,  il  apertient  que  je  voie  et  demeure  dalés  vous, 
«  car  espoir  vous  et  vostres  consauls,  ne  savés  pas  bien  le 
«  fons  de  ceste  matère  :  otretant  bien  puet  estre  contre 
«  vous  que  contre  nous.  »  Dont  respondi  messires  Thomas 
Wage,  marescal  dou  roi,  et  dist  au  roi  en  son  langage  : 
«  Sire,  il  parole  sagement,  et  puet  estre  tout  ce  qu'il  dist.  » 
Adont  chevauchièrent  li  rois  et  toute  sa  route  et  vinrent 
ens  es  fourbours,  où  li  logeis  des  Hainnuiers  estoit;  si  trou- 
vèrent la  rue  moult  esmeue ,  et  des  mors  couchiés  sur 
les  cauchies  ' .  Dont  ala  li  rois  tout  oultre  sus  les  camps 
où  li  grans  hustins  avoit  esté,  et  encontrèrent  pluisseur 
Englois  qui  trop  fort  se  plaindirent  des  Hainnuiers, 
et  on  lor  disoit  :  «  C'est  à  bon  droit  se  vous  avés  esté 
c(  batu.  Pourquoi  les  alyés-vous  asallir  à  lors  hostels?  » 
Encores  avoecques  tout  ce ,  leur  disoit  messires  Thomas 
Wage  :  «  Li  rois  s'enfourmera  de  ce  fait,  et  chièrement 
«  le  compareront  chil  qui  ont  commenchiet  la  meslée.  » 
Quant  chil  archier  veirent  que  il  n'estoient  aultrement 
plaint  et  que  on  les  menaçoit  encores,  et  que  inquisition 
et  information  se  feroit  sus  euls ,  si  se  doubtèrent  dou 
roi  et  de  sa  justice,  et  ensepelirent  les  mors  et  enten- 
dirent as  blessés.  Li  rois  retourna  à  son  logeis,  et  mes- 
sires Jehans  de  Hainnau  avoecque  lui.  Si  fu  de  par  le 
roi,  fais  uns  bans  et  uns  cris  d'un  sergant  d'armes  à  cheval 

*  Caucliies,  pavés. 

tout  parmi  la  ville  et  chité  deEbruich,  que  nuls  sur  la  teste 
à  perdre,  ne  fesist  débat,  ne  rihote,  ne  ne  s'esmuist  jamais 
de  ce  fait  qui  avenu  estoit,  ens,  ne  hors.  Encores  avoec- 
ques  tout  che,  li  rois  envoia  deus  de  ses  banières  ens  es 
logeis  des  Hainnuiers  et  trois  chevaliers,  et  furent  ordonné 
à  euls  tenir  tous  quois  nuit  et  jour  et  garder  les  banières 
le  roi ,  par  quoi  archiers  englois,  ne  comunaulté  ne  se  es- 
muissent  de  jour,  ne  de  nuit  ;  car  vous  devés  sçavoir  que 
chil  qui  avoient  eu  lors  frères,  lors  pères,  lors  enfans,  cou- 
sins ou  proismes  mors,  avoient  grant  félonnie  ou  coer,  et 
disoient  quant  il  veoient  les  Hainnuiers  aler  ensamble  sus 
les  rues  :  «  Velà  ceuls  qui  nous  ont  ocis  nos  amis ,  et  si 
«  nous  ne  poons  aultre  cose  avoir,  par  Dieu  si  auerons  avant 
«  que  il  retournent  en  lor  pais.  »  Et  disoient  bien  li  au- 
quns  barons  et  chevaliers  d'Engleterre  as  chevaliers  de 
Hainnau  qui  point  n'entendoient  le  langage  des  Englois 
(liquel  ne  haioient  point  les  Hainnuiers,  mais  le  disoient 
pour  euls  aviser,  à  la  fin  que  il  fuissent  le  mieuls  sus  lor 
garde)  :  «  Chil  archier  de  Lincole,  et  moult  d'aultres  com- 
«  muns ,  pour  l'amour  d  euls ,  vous  ont  quelliet  en  grant 
«  haine,  et  se  il  n'estoient  brisiet  de  par  le  roi,  il  le  vous 
«  m.onstreroient  et  de  fait.  »  Li  chevaliers  de  Hainnau 
respondirent  :  «  Il  nous  en  fault  atendre  l'aventure,  et  s'il 
«  avenoit  que  nous  fuissions  asalli ,  desquels  vous  tour- 
«  neryés-vous?  »  —  «  Il  nous  est  commandé  et  ordonné, 
«  respondoient  li  chevalier  d'Engleterre,  sus  quanque  que 
«  nous  tenons  dou  roi,  que,  se  rihote  commenche  par  euls, 
«  que  nous  soions  avoecques  vous,  et  bien  nous  lor  disons 
«  et  remonstrons  que  il  se  tiengnent  en  paix,  car  se  la 
«  rihote  commence,  nous  serons  pour  vous  avoecques  euls 
«  et  contre  euls,  et  nous  est  commandé  dou  roi  ;  et  pour  ce 
«  que  il  voient  que  li  rois  et  nous,  vous  voulons  aidier  et 

«  porter  à  rencontre  de  euls ,  il  se  refrènent  de  monstrer 
«  de  fait  lor  mautalent,  et  à  ce  que  nous  entendons,  il  sont 
«  bien  euls  sys  mille  de  une  aliance.  »  Sus  cel  estât  et  avis^ 
fissent  li  chevalier  de  Haînnau  pluisseurs  bonnes  orden- 
nances  pour  euls  mieuls  garder  et  deffendre,  par  lesquelles 
ordennances  il  convenoit  tout  dis  par  nuit  jésir  en  armes, 
et  par  jour  euls  tenir  en  lors  hostels,  et  lors  barnas  avoir 
apparilliet  et  les  chevaus  tous  près  et  en  selles.  Et  les 
convenoit  tout  dis  par  nuit  et  par  jour  guaittier  par  connes- 
tablies  les  camps  et  les  cemins  de  autour  de  la  ville ,  et 
envoyer  auqunes  escoutes  demi-lieue  en  sus  de  la  ville 
pour  savoir  se  cbil  archier  faisoient  nul  agait,  ne  asam- 
blée.  Et  avoient  ordonné  une  place  li  Hainnuiers  où  il  se 
dévoient  tous  retraire. 

CHAPITEE  XXV. 

Comment  li  hoos  se  deslogea  et  vint  outre  la  cité  de  Durâmes.' 

En  celle  tribulation  demorèrent  li  Hainnuiers  ens  es 
fourbours  de  Ebruicb  l'espace  de  quatre  semainnes,  et 
n'osoient  eslongier  lors  bostels,  ne  lors  armeures,  ne  à 
painnes  li  chevaliers  entrer  en  la  chité  se  il  n'estoient 
acompagniet  des  chevaliers  d'Engleterre.  Et  quant  il 
aloient  veoir  le  roi  et  la  roine  et  les  dames  et  les  damoi^ 
selles,  il  estoit  ordonné  de  par  le  roi,  à  quelle  heure  que  ce 
fust,  il  fuissent  raconvoyet  et  mis  dedens  lors  hostels.  Et 
se  li  meschiés  et  li  périls  ne  fust,  il  séjournoient  assés 
aiséement,  car  environ  Ebruicb  il  i  a  très-bon  païs  et  plen- 
tureus ,  car  dedens  sys  sepmainnes  et  plus  que  li  rois  et 
to)^t  li  signeur  d'Engleterre  et  li  estrangier  et  lors  gens 
dont  il  iavoit  plus  de  soissante  mille  hommes,  séjournèrent 

là,  onquesnonrenchièrirent  li  vivres,  que  on  n  euist  la  den- 
rée pour  un  denier  aussi  bien  que  on  avoit  eu  devant,  bons 
vins  de  Gascongne,  d'Ausai'  et  de  Rin  le  potel  pour  trois 
esterlins,  et  les  milleures  cervoisses  dou  monde,  et  les 
plus  nourissans  chars  et  poissons  et  toutes  volailles  à 
grant  marcbiet,  foin,  avainne,  litière,  à  milleur  marcliiet 
que  en  Hainnau  ou  en  Vermendois.  Quant  il  orent  là  sé- 
journé par  l'espasce  de  trois  sepmainnes  apriès  ce  que  la 
bataille  eut  esté,  on  leur  fist  asavoir  de  par  le  roi  et  les  ma- 
rescaux  que  casquns  se  pourveist  dedens  celle  aultre  sep- 
maine  de  charrettes  et  de  tentes  pour  jésir  as  camps,  et  de 
tous  aultres  hostils  nécessaires  pour  aler  oultre  par  deviers 
Escoce,  car  li  rois  ne  vouloit  là  plus  séjourner.  Sus  ceste 
ordenance,  li  signeur  se  pourveirent  et  aussi  fissent  toutes 
gens  casquns  selonch  son  estât.  Quant  tout  fu  pourveu  et  li 
jours  vint  du  département,  li  rois  prist  congiet  à  madame 
sa  mère  et  se  départi  de  Ebruich.  Ordonné  fu  de  par  le  roi 
que  messires  Jehans  de  Hainnau  et  li  Hainnuiers  fuissent 
tout  dis  sus  ce  cemin  logiet  au  plus  près  de  lui  que  nuls 
des  aultres,  tant  pour  honnour,  que  pour  les  archiers  de 
Lincole  qui.  ne  pooient,  ne  ne  voloient  oublyer  la  ocision 
et  la  perte  de  lors  amis,  et  volentiers  se  fuissent  pris  as 
Hainnuiers  se  il  ne  euissent  veu  que  point  d'avantage  il 
ne  euissent  eu  sus  euls.  Si  séjournèrent  li  rois  et  ces  pre- 
mières routes  deus  jours  pour  atendre  le  daarains  et  pour 
mieuls  aviser  à  cascun  se  il  li  falloit  riens.  Au  tierch  jour 
apriès,  toute  li  hoos  qui  estoit  là,  se  deslogea  et  se  traïst 
avant  de  jour  en  jour,  tant  que  on  vint  outre  la  chité  de 
Durâmes  *  qui  siet  sus  l'entrée  de  Northombrelande ,  et 
trueve-on  là  moult  de  povre  païs  et  despourveu  de  toutes 

'  Ausai,  Alsace. 
■  Durham. 

coses,  fors  que  de  testes,  et  court  là  une  rjvière  qui  vient 
d'amont  des  montagnes  de  deviers  Carduel  *  que  on  apelle 
le  Thin,  et  est  la  ditte  rivière  toute  plaine  de  pierres  et  de 
caillions.  Et  oultre  la  cliité  de  Duram,  siet  la  bonne  ville 
dou  Noefchastiel  sus  le  Tllin^  belle  ville  forte  et  bien 
fermée,  et  fait  la  frontière  encontre  les  Escos,  et  là  se  te- 
noient  li  mareschaus  d'Engleterre  à  grant  gens  d'armes 
pour  garder  le  païs  à  l'encontre  des  Escoçois.  Et  ne  sa- 
voient  encores  li  Englois  là  où  li  Escoçois  estoient,  et  di- 
soient li  auquns  :  «  Il  sont  retrait  en  lor  païs  :  il  ont 
«  usage  que  il  guerrient  en  courant,  et  quant  il  ont  fait 
«  celle  chose  et  il  sentent  que  gens  viennent  sus  euls  à 
«  pooir,  il  se  retraient.  »  Mais  pour  ces  jours,  il  n'estoient 
pas  retrait,  avant  ardoient  en  Northombrelant,  et  avoient 
ars  en  Galles  et  jusques  à  Carduel  et  tout  le  païs  de  là  en- 
viron. Et  tant  alèrent  chil  de  l'avant-garde  que  de  dessus 
les  montagnes  il  veirent  les  fumières  d'auquns  petis  ha- 
melès  que  li  Escoçois  faisoient,  et  li  auquns  Englès  disoient 
que  ce  n'estoient  pas  fumières  des  feus  des  Escos,  mais  de 
ouvriers  qui  faisoient  carbon  ens  es  bois.  Or  vous  voel  un 
petit  deviser  la  manière  et  la  nature  des  Escoçois,  et  com- 
ment il  scèvent  guerryer. 

CHAPITRE  XXVI. 

Comment  li  Escos  se  gouvernent  quant  il  voellent  guerryer. 

Li  Escos  sont  durs  et  hardis  et  fort  travillant  en  armes 
et  en  guerres.  Et  pour  le  temps  d'adont,  il  amiroient  et 
prisoient  moult  petit  les  Englois,  et  encores  font- il   au 

'  Carduel,  CâTlisle. 
2  Newcastle-on-Tyne. 

temps  présent.  Et  quant  il  voellent  guerryer  et  entrer  ou 
roiaulme  d'Engleterre,  il  mainnent  bien  lor  hoost  vingt  ou 
vingt-quatre  lieues  lonch,  que  de  jour,  que  de  nuit,  comment 
moult  de  gens  se  poroient  esmervillier  de  ce,  qui  ne  sau- 
roient  lor  custume.  Certain  est  que  quant  il  voellent  en- 
trer en  Engleterre,  il  sont  tous  à  chevaus  li  uns  et  li  aul- 
tres,  fors  que  la  ribaudaille  qui  les  sievent  à  piet.  Et  sont 
chevaliers  et  esquiers  bien  monté  sus  bons  gros  roncbins*, 
et  les  aultres  hommes  de  guerre  sus  jumens  ou  sus  ha- 
quenées,  et  ne  mainnent  point  de  charroi  pour  les  diverses 
montagnes  que  il  ont  à  passer  ens  ou  païs  de  Northom- 
brelande,  et  si  ne  mainnent  nulles  pourvéances  de  pain, 
ne  de  vin,  car  lors  usages  est  tels  en  guerre,  et  en  travil- 
lant  il  sont  moult  sobre,  et  se  passent  bien  deus  ou  trois 
jours  à  mengier  char  à  moitié  quite  sans  pain,  et  de  boire 
aiguë  de  rieu  courant,  sans  vin,  ne  cervoise.  Et  n'ont  que 
faire  de  chaudières,  ne  de  chauderons,  car  il  quisent  leurs 
chars  généraument,  quant  il  sont  ensi  sus  un  voiage,  ens 
es  quirs  des  bestes  quant  il  les  ont  escorchiés.  Et  s  aten- 
dent  sur  ce  que  il  sèvent  bien  que  il  trouveront  bestes  à 
grant  fuisson  ens  ou  païs  où  il  voellent  aler,  par  quoi  il 
ne  font  aultre  pourvéance  que  casquns  emporte  entre  la 
selle  et  le  penniel  dou  cheval  que  il  cevauce,  une  plate 
pierre,  et  avoech  ce  il  trousse  derrière  lui  une  besace 
plainne  de  farine,  en  celle  entente  quant  il  ont  tant  men- 
gié  de  char  mal  quite  que  lor  estomac  samble  estre  wape  ^ 
et  afoiblis,il  jettent  celle  plate  pierre  ou  feu  et  destrempent 
un  petit  de  leur  farine,  et  quant  leur  pierre  est  escaufée,  il 
jettent  de  celle  clère  paste  sus  celle  caude  pierre,  et  en 
font  un  petit  tourtiel  h  manière  do  une  oublie  de  béguine, 

*  Ronchins,  chevaux. 

et  le  mengent  pour  conforter  lor  estomacli ,  par  quoi  ce 
n'est  pas  merv elles  se  il  font  plus  grandes  journées  que 
aultresgens.  En  tel  point  estoient-il  entré  ens  oupaïs  desus 
dit  et  le  gastoient  et  ardoient,  et  trouvoient  tant  de  bestes 
que  il  n'en  savoient  que  faire.  Et  pooient  estre  environ 
trois  mille  armeures  de  fier,  chevaliers  et  esquiers  montés 
sus  bons  roncbins  et  bons  coursiers,  et  vint  mille  hommes 
d'aultres  gens  armés  à  lor  guisse,  appers  et  hardis,  montés 
sus  petites  haquenées,  qui  ne  sont  ne  logés,  ne  estrilliés, 
mais  les  envôye-on  tantos  paistre  où  on  est  descendu,  en 
prées  ou  en  bruières.  Telle  est  la  nature  et  ordenance  des 
Escos.  Et  je  Froissars,  actères  de  ces  croniques,  fui  en 
Escoce  en  l'an  de  grasce  MCCCLXV,  car  la  bonne  roine 
madame  Philippe  de  Hainnau,  roine  d'Engleterfe,  m'es- 
cripsi  *  deviers  le  roi  David  d'Escoce ,  liquels  fu  fils  au 
roi  Robert  de  Brus,  qui  pour  ce  temps  resgnoit,  et  au 
conte  de  Douglas  et  à  messire  Robert  de  Versi,  signeur  de 
Struvelin  \  et  au  conte  de  la  Mare,  liquel  pour  l'onnour 
et  amour  de  la  bonne  roine  desus  ditte  qui  tesmongnoit 
par  ses  lettres  séelées  que  je  estoie  uns  de  ses  clers  et  fa- 
miliers, me  requellièrent  tout  doucement  et  liement,  et 
fui  en  la  compagnie  dou  roi,  un  quartier  d'un  an,  et  euch 
celle  aventure ,  que ,  ce  que  je  fui  en  Escoce,  il  visita 
tout  son  païs,  par  laquelle  Visitation  je  apris  et  considérai 
moult  de  la  matère  et  ordennance  des  Escoçois,  et  sont 
de  toute  tele  condition  que  chi  desus  vous  est  devisé*.  Pour 
le  temps  que  chil  Escoçois  estoient  entré  ens  ou' païs  de 
Northombrelànde,  il  n'avoient  point  le  roi  Robert  de  Brus 

.  *  M'escripsi,  m'envoya. 

3  Froissart  donnera  d'autres  détails  sur  son  voyage  d'Ecosse,  au  cha- 
pitre CCXLII. 


DE  FROISSART.  85 

en  lor  compagnie,  mais  deiis  aultres  vaillians  hommes  à 
chapitainnes,  c'est-à-savoir  le  conte  de  Moret,  et  s'armoit 
pour  lors  d'argent  à  trois  orilliers  de  gueules ,  et  messire 
Guillaume  de  Douglas,  le  plus  hardit,  vaillant  et  entre- 
prendant  de  tous  les  aultres,  et  s'armoit  d'asur  à  un  cliief 
d'argent  à  trois  estoilles  de  gueulles  dedens  l'argent,  et 
estoient  chil  doi  baron  li  plus  poissant  et  renommé  de 
toute  Escoce. 

CHAPITRE  XXVII. 
Gomment  batailles  furent  ordonnées  pour  raconsuir  les  Escoçois. 

Quant  les  nouvelles  furent  venues  au  roi  d'Engleterre 
que  lors  gens  avoient  veu  les  fumières  que  li  Escoçois  fai- 
soient,  il  fu  ordonné  de  par  les  marescauls  et  comandé  h 
deslogier,  et  que  on  sievist  les  banières  dou  roi.  Ensi  fu 
fait,  cascuns  s'arma  et  apparilla  et  se  traïst  sus  les  camps, 
ensi  que  pour  coînbatre.  Là  furent  ordonnés  trois  grosses 
batailles  à  piet,  et  en  casqune  avoitcinq  cens  armeures  de 
fier,  qui  estoient  en  deus  èles,  et  dévoient  demorer  à  che- 
val. Et  pooient  estre  en  la  compagnie  dou  roi  huit  mille 
armeures  de  fier ,  chevaliers  et  esquiers ,  et  trente  mille 
hommes  parmi  les  archiers,  la  moitiet  monté  sus  haque- 
nées  et  l'aultre  moitiet  sergans  à  piet  envoyet  de  par  les 
bonnes  villes  d'Engleterre  et  à  lors  gages,  et  encores  sans 
les  archiers  h  cheval,  il  y  avoit  bien  vingt-trois  mille  ar- 
chiers à  piet.  Adonc,  ensi  que  les  batailles  furent  ordon- 
nées, on  cevauça  tout  rengiet  sievant  les  banières  le  roi, 
et  en  i  avoit  quatre  et  les  portoient  li  sires  de  Sées,  li  sires 
deFerrères,  li  sires  de  Morlais  et  li  sires  de  Hastinghes, 
et  chevaucoient  et  alloient  h  la  sent  dos  fumières,  et  cemi- 

nèrent  jusques  à  basses  vespres.  Adonc  se  logea  li  hoost  en 
une  grande  prée  priés  d'un  bois  et  sus  une  petite  rivière 
et  tout  au  loncb  pour  euls  aisier,  et  pour  atendre  le  charoi 
et  les  pourvéances,  et  tout  ce  jour  avoient  ars  li  Escoçois  à 
cinq  lieues  englesces  priés  d'euls,  et  ne  les  povoient  trouver, 
ne  raconsuir.  Quant  ce  vint  à  l'endemain  au  point  dou 
jour,  on  sonna  les  trompètes,  casquns  fu  armés  et  appa- 
rilliés,  et  se  traïssentles  banièressus  les  camps,  casquns  en 
sa  bataille  et  desous  la  baniére  où  ordonné  on  estoit.  Et  ce- 
vaucbièrent  les  banières  tout  ce  jour  sans  euls  desrouter  par 
montagnes  et  par  vallées,  et  oncques  ne  purent  veoir,  ne 
aprochier  les  Escoçois.  Bien  veoient  li  Englois  les  fumières 
que  les  Escos  faisoient,  mais  entre  euls  et  les  Englois  il  i 
avoit  grans  mares,  montagnes  et  désers  lesquels  on  ne 
pooit  passer  à  l'adrèce*,  mais  convenoit  ceminer  autour,  et 
n'osoit  nuls  fourpasser ,  ne  aler  devant  les  banières ,  fors 
les  marescauls.  Quant"  ce  vint  apriès  nonne,  et  toutes  gens 
et  chevaus  estoient  si  travilliet  que  plus  ne  pooient,  on  se 
logea,  et  demora  toute  li  hoost  celle  nuit  sus  une  petite 
rivière  dont  il  furent  rafresqui.  Et  li  rois  fu  logiés  en  une 
povre  court  d'âbéie  qui  là  estoit  ;  gens  d'armes  et  tous  li 
demorans,  cliaroi  et  çharetons,  furent  logiet  moult  en  sus, 
travilliet  oultre  mesure.  Quant  casquns  ot  pris  piècbe  de 
terre  poar  logier,  li  signeur  se  traïssent  ensamble  pour 
avoir  consel  comment  il  se  pourroient  maintenir,  ne  trou- 
ver la  trace  des  Escos ,  lesquel  il  désiroient  au  veoir  et 
à  combatre.  Et  fu  avis  à  auquns  que  li  Escos  s'en  raloient 
en  leurpaïs  et  que  on  ne  les  aueroit  point,  et  pooit  estreque 
il  savoient  bien  tout  le  convenant  des  Englois ,  mais  on 
ne  savoit  riens  dou  leur.  Là  fu  dit  à  ce  consel  que  se  on 

*  A  Vadrècc,  tout  droit.  Voy.  plus  haut  chapitre  X  :  Il  singlèrenf  a 
Vadrèce. 

se  voloit  lever  devant  minuit  et  à  l'endemain  un  petit  lias- 
ter,  on  leur  tolroit  *  le  passage  de  la  rivière,  et  seroient  pris 
et  enclos  en  Engleterre.  Chils  consauls  fu  arestés  et  acor- 
dés ,  et  se  retraïst  cascun  des  signeurs  en  son  logeig ,  et 
fissent  à  savoir  tout  secréement  en  pluisseurs  lieus  parmi 
l'oost  que  quant  les  trompettes  sonneroient,  on  s'armast  et 
apparillast,  et  au  second  son  de  la  trompette,  on  fust  tous 
près,  et  au  tierch  son,  on  monteroit  à  cheval.  Et  fu  ordonné 
que  on  laisseroit  là  tous  harnois  et  tous  charois,  et  que  cas- 
quns  ne>  presist  qu'un  pain  et  le  troussast  derrière  lui. 
Ensi  comme  il  fu  ordonné,  fu-il  fait,  et  soupèrent  li  pluis- 
seur  en  grant  haste  et  dormirent  un  petit,  et  li  auquns 
n'eurent  nul  loisir  de  dormir,  car  en  esté  ou  mois  de  juille, 
les  nuits  sont  moult  courtes.  Devant  mie-nuit,  un  petit,  on 
sonna  les  trompettes;  au  second  son,  on  fu  tous  près;  au 
tierch  son,  on  monta  à  cheval  et  sievi-on  les  banières  des 
mareschaus,  et  demorèrent  chars,  charettes  et  sommiers  et 
tous  vitailliers  derrière ,  et  ne  prist  casquns  que  un  pain 
ensi  que  ordonné  estoit,  et  se  hastèrent  grandement  celle 
journée  de  venir  à  ce  passage  pour  as  Escoçois  tolir  l'avan- 
tage de  la  rivière.  Et  chevaucièrent  en  haste  dispersement 
par  montagnes,  par  brùières  et  par  vallées  et  par  roquailles 
malaisiés,sans  point  de  plain  cemin.  Et  par  desus  ces  mon- 
tagnes et  ou  fons  de  ces  vallées  estoient  crolières^  et  grans 
mares  et  si  divers  passages  que  mervelles  estoit  comment 
nuls  en  pooit  issir,  car  casquns  chevauçoit  tout  dis  avant 
sans  atendresigneur,  ne  compagnon,  et  sachiés  que  qui  fust 
encrolés  en  ces  crolières  il  trouvast  h  grant  malaise  qui 
l'en  traïst  hors.  Et  s'avançoient  chil  derrière  pour  racon- 

sievir  cheuls  devant,  et  quidoient  li  pluisseur  que  on  euist 
trouvé  les  Escos  pour  la  noise  qui  estait  devant,  et  la  noise 
venoit  des  cerfs,  des  bisses  et  des  dains  que  li  premier  trou- 
voiejit.  Si  huioient  '  après  à  haute  vois,  et  tout  dis  aloient  li 
premier  avant  et  si  envoient  les  banières  des  marescaus. 

CHAPITRE  XXVIII. 

Comment  les  Englois  furent  moult  travilliet  en  lor  chevauchée. 

Ensi  cbevauça  li  jones  rois  d'Engleterre  celi  jour  et 
toute  li  hoos  parmi  ces  montagnes  et  vallées,  praieries  et 
bruières,  ne  riens  n'iavoit'espargniet,  et  dura  celle  painne 
et  cbevauchie  jusques  à  basses  vespres  en  ces  Ions  jours 
d'esté,  et  toutes  fois  il  vinrent  sus  la  rivière  dou  Tbin  et  au 
passage  que  li  Escos,  ce  disoient,  avoient  passet,  et  par  là 
les  convenoit  repasser.  Quant  il  furent  là  venu  si  travil- 
liet et  si  fourmenet  que  casquns  puet  penser,  il  passèrent 
oultre  la  rivière  à  gué  moult  à  malaise,  et  puis  se  logiè- 
rent  seloncb  la  ditte  rivière.  Et  avant  que  tout  euissent 
pris  place  et  terre  pour  euls  logier,  solaus  ^  esconsa,  et  si  i 
avoit  moult  petit  de  ceuls  qui  euissent  bapes  %  quigniées,  ne 
fîeremens  pour  coper  bois  à  euls  logier.  Et  si  en  i  avoit 
pluisseurs  qui  avoient  perdus  lors  compagnons ,  et  ne  sa- 
voient  que  il  estoient  devenu,  et  les  hommes  de  piet 
estoient  derrière  demoret,  et  si  ne  savoient  à  dire  où  il 
estoient,  ne  à  qui  demander  le  cemin.  Et  disoient  chil  qui 
le  mieuls  quidoient  congnoistre  le  païs,  que  il  avoient  ce 


'  Huioient,  criaient. 

-  Sclans,  le  soleil. 

^  Hajpes,  espèce  de  hache. 

jour  ceminet  vingt- huit  lieues  englesces,  ensi  courant 
sans  arester,  fors  que  pour  pissier  ou  pour  recengler  son 
cheval.  Ensi  travilliés,  hommes  etcevaus,  les  convint  là 
celle  nuit  jessir  sus  la  rivière  tous  armés ,  casquns  son 
cheval  en  sa  main  tenant  par  la  bride  ou  par  la  longue',  car 
on  ne  avoit  de  quoi  les  loyer,  ne  on  ne  savoit  à  quoi,  et 
tantos  fu  tout  nuis.  Et  ne  meuglèrent  li  ceval  toute  la 
nuit ,  ne  le  jour  devant  d'avainne ,  ne  de  four  âge,  fors  de 
l'erhe  de  la  prée  en  pasturant,  qui  petit  leur  dura.  Et  euls- 
meismes  n'eurent  le  jour,  ne  la  nuit,  aultre  pitance  que  le 
seul  pain  que  il  avoient  troussé  derrière  euls  ou  bouté  en 
lor  sain,  liquels  pains  estoit  tous  souilliés  et  mouilliés  de 
la  sueur  des  chevaus  ou  de  lor  sueur  meismes ,  ne  il  ne 
burent  d'aultre  breuvage  que  de  la  rivière  qui  là  cour  oit. 
Il  i  pooit  bien  avoir  auquns  signeurs  qui  avoient  troussé 
des  boutelles  plainnes  de  vin,  et  ce  leur  fist  grant  confort. 
Et  n'eurent  toute  la  nuit,  ne  feu,  ne  lumière,  hors  mis  au- 
quns signeurs  qui  avoient  aporté  tortis^  sus  leurs  som- 
miers. Ensi  que  vous  poés  oïr  et  à  tel  mescief,  passèrent- 
11  la  nuit ,  sans  o'ster  les  selles  de  lors  chevaus ,  ne  euls 
désarmer.  Et  quant  li  désirés  jours  fu  venus ,  ouquel  il 
espéroient  à  avoir  auqun  confort  et  auqune  adrèce  pour 
euls  et  pour  les  cevaus,  adonc  commença-il  à  pleuvoir  et 
plout  tout  le  jour  si  ouniement  et  si  fort  que  avant 
nonnes  passées,  la  rivière  devint  si  grande  que  nuls  ne  le 
peuist  passer.  Si  les  convint  jeûner  tout  lejourotant  bien 
que  la  nuit ,  et  les  chevaus  mengier  terre  avoecques  le 
wason  '  ou  bruière  toute  dure  ou  f  uelles  d'arbres  ;  encores 
n'en  avoit  unes  qui  valoit,  et  leur  convenoit  coper  plançons 


'  Longne?  leri que? \onge? 
'  Tords,  torches. 
"  Wason ^  gazon. 

de  bois  à  lors  espées  ou  baselaires*  tous  ploians,  pour  lors 
chevaus  loyer ,  et  verges  pour  faire  hucelettes  ^  pour  euls 
mucliier\  Considérés  Testât  d'armes  et  des  poursieutes  à 
gens  de  bien  et  d'onnour  se  il  estoient  aise,  et  ne  savoient 
à  dire  où  il  estoient.  Environ  heure  de  nonne,  auquns 
povres  hommes,  ouvriers  de  carbon  au  bois,  furent  trouvé 
des  variés  qui  estoient  aies  as  verghes  au  bois  pour  euls 
logier  ;  il  furent  amené  devant  les  signeurs  liquel  orent 
de  lor  venue  très-grant  joie.  Il  lor  fu  demandé  où  il  es- 
toient :  il  respondirent  que  il  estoient  à  quatorse  lieues 
englesces  priés  dou  Neufchastiel-sur-Thin  et  à  onse  lieues 
de  Carduel  en  Galles,  et  si  n'avoit  nulle  ville  plus  priés  de 
là,  où  on  peuist  riens  trouver  pour  euls  aisier.  On  prist  ces 
hommes,  on  les  monta  sus  chevaus  pour  ensengnier  le  che- 
min, on  envoia  tantos  et  sans  délai  de  par  le  roi  nonchier 
au  Neufchastiel-sur-Thin  que  qui  voloit  gaigner,on  venist 
avitallier  l'oost.  Et  i  furent  deToost  envoyés  plus  de  deux 
cens  petis  chevaus  pour  aporter  vivres  pour  lors  mestres , 
mais  li  cheval  estoient  si  foullé  et  si  lassé  que  il  ne  pooient 
aler  que  le  pas,  et  fut  tout  nuis  avant  que  il  venissent  au 
Neufchastiel.  Quant  ces  nouvelles  furent  sceues  au  Neuf- 
chastiel,  que  li  rois,  lors  sires,  et  lors  gens  estoient  en  tel 
lieu  et  en  tel  dangier,  toutes  manières  de  gens  si  prissent 
priesque  de  trousser  vins  et  viandes  et  cervoises,  et  foins 
et  avainnes  pour  les  chevaus,  et  se  missent  tantos  à  voie, 
non  sus  les  chevaus  que  il  avoient  amenés,  mais  sus  au- 
tres qu'il  prissent  tout  reposés.  Environ  mie-nuit  vinrent 
li  premier  en  l'oost,  dont  on  ot  grant  joie,  car  hommes  et 
chevaus  estoient  si  afamet  que  plus  ne  pooient. 

'  Baselaires,  coutelas. 
-  Hîccelettes,  cabanes. 
^  Muc1iiei\  couvrir,  cacher,  abriter. 


DE  FROISSARÏ.  9i 

CHAPITRE  XXIX. 

Comment  li  rois  séjourna  huit  jours  sus  la  rivière  dou  Thin. 

A  rendemaîn  dedens  heure  de  tierce,  fu  li  hoos  assés 
avitaillié,  et  qiiisierent  toute  celle  nuit  li  four,  et  se  has- 
tèrent  à  faire  dou  pain  :  à  painnes  estoit  la  paste  es- 
caufée  quant  il  le  traioient  hors  dou  four,  et  le  metoient 
en  sas  et  en  paniers,  et  puis  sus  petis  chevaus  il  vinrent 
en  l'oost.  Tout  estoit  requelliet  en  bon  gré  et  vendu,  et  fu- 
rent chil  de  l'oost  grandement  apaisiet,  et  fist  li  rois  don- 
ner as  trois  povres  hommes  que  lors  gens  avoient  trouvé, 
dont  il  avoient  eu  celle  adrèche,  vint  livres  à  l'estrelin.  Et 
séjournèrent  là  li  rois  et  toute  li  hoos  sus  la  rivière  de 
Thin  huit  jours  tous  entiers,  attendans  que  li  Escoçois 
retournassent ,  mais  il  n'en  avoient,  ne  oïrent  nulles  nou- 
velles. Aussi  li  Escoçois  ne  savoient  riens  des  Englès  et  les 
esquievoient  par  avis  de  païs  che  qu'il  pooient,  et  se  te- 
noient  en  la  marche  de  Carduel,  entre  roces  et  montagnes, 
es  païs  inhabitable.  Ces  huit  jours  que  les  Englois  sé- 
journèrent sus  la  rivière  de  Thin,  attendans  la  revenue  des 
Escoçois,  il  travillièrent  tellement  le  païs  de  pourvéances 
et  si  les  quissent  que  un  pain  d'un  estrelin,  on  lor  vendoit 
sys.  Encores  le  toloient-il  l'un  l'aultre.  Vin  tout  behuté', 
le  galon  qui  ne  valoit  en  devant  que  sys  estrelins,  il  l'a- 
chatoient  vingt-quatre  estrelins.  Chars  avoient-il  assés, 
mais  toutes  aultres  coses  lor  estoient  si  chières  et  si  court 
tenues  qu'il  n'en  pooient  recouvrer.  Et  encores  avoecques 
tout  ce  meschief,  il  ne  cessoit  point  de  pleuvoir,  par  quoi 

*  Behuié^  en  cruches? 

lors  selles,  panne.aulx  et  contresengles  furent  tout  pouris, 
et  tout  li  cheval  ou  la  plus  g*rant  partie  quassé  '  sus  le  dos, 
et  ne  savoient  de  quoi  cheuls  ferrer  qui  estoient  desferret, 
ne  de  quoi  couvrir  fors  que  de  leurs  tournequiaus  d'ar- 
mes, ne  euls-meismes  encontre  la  plueve  il  ne  se  savoient 
comment  deffendre,  et  passoient  bien  souvent,  quant  il 
aloient  et  venoient  pour  quérir  pourvéances  ou  pour  veoir 
l'un  l'aultre,  en  la  bourbe  jusques  as  queuvilles\  Et  en- 
cores  avoient  li  Hainnuiers  trop  plus  dur  parti  que  li 
Englois,  car  depuis  basses  vespres  il  ne  s'osoient  desfou- 
chier  %  mais  tenir  ensamble  et  faire  doubles  gais  toute  nuit 
pour  la  doubtance  des  archiers  de  Lincole,  qui  volen tiers 
les  eussent  couru  sus  et  fait  grant  damage,  se  il  ne  doub- 
tassent  le  roi  et  les  signeurs  à  courouchier.  Et  n'avoient  de 
quoi  faire  feu  fors  que  de  verde  lagne  ''  qui  ne  voloit  ar- 
doir,  et  n'avoient  ne  pot,  ne  chaudière,  ne  caudron;  car 
tous  lors  charois  estoit  demorés  derrière,  qui  ne  pooit  venir 
par  nul  cemin  jusques  à  euls  pour  la  diverseté  dou  païs, 
et  rotissoient  toutes  lors  cars^  et  avoient  trop  grant  défaute 
de  sel  et  ne  savoient  à  quoi  boire  de  l'aiguë  ou  de  l'aultre 
l)reuvage,  quant  il  en  pooient  avoir,  fors  en  vasselles  que 
il  avoient  fais  des  escorces  des  ormiaus  et  d'aultres  arbres 
dou  bois. 


*  Quassé,  blessés,  couverts  de  plaies. 
2  Queuvilles.  chevilles.. 

?  Se  desfouchier,  se  séparer. 

*  Lagne,  laigne,  bois. 

5  Car,  char,  chair,  viande. 

CHAPITRE  XXX. 

Comment  il  fut  ordonné  que  li  lioos  se  dèslogeroit. 

A  tel  mescief,  mésaise  et  povreté,  demorèrent  li  jones 
rois  d'Engleterre  et  ses  gens  entre  ces  montagnes,  sus  la 
rivière  dou  Thin  toute  une  sepmaine,  sans  oïr,  ne  savoir 
nulles  nouvelles  des  Escos,  et  les  atendoient  sus  le  pas  où 
il  quidoient  que  il  deussent  repasser,  mais  li  Escoçois  qui 
sont  soutil  de  guerre ,  sceurent  bien  prendre  un  aultre  ce- 
min  ;  car  il  congnoissent  otant  bien  toute  le  marce  où  il 
estoient,  aloient  et  venoient,  que  il  font  lor  pais  d'Escoce. 
Quant  les  Englois  veirent  le  dangier  où  il  estoient  et  ni 
avoit  si  fort,  si  jone,  ne  si  joli  '  qui  ne  fust  tous  pesans  de 
mérancolie,  grande  murmuration  se  commença  à  eslever 
en  l'oost,  et  parloient  moult  diversement  li  pluisseurs  En- 
glois sus  ceuls  qui  donné  avoient  ce  consel  delà  venir  le  roi, 
et  que  tout  avoit  esté  fait  pour  li  trahir  et  ses  gens  aussi. 
Quant  cbil  qui  ce  consel  avoient  donné,  entendirent  que  li 
peuples  parloit  estrangement  sus  euls,  si  se  doubtèrent 
que  rébellion  ne  montast  en  l'oost,  et  aussi  li  rois  dist,  qui 
oy  son  peuple  murmurer,  (car  les  plaintes  en  vinrent  jus- 
ques  à  lui),  que  on  euist  aultre  ordenance,  car  ceste  ne  va- 
loit  riens.  Adonc  fu  avisé  et  ordonné  que  on  se  départiroit 
de  là  et  cemineroit-on  sept  lieues  plus  hault  viers  Carduel 
au-desus  de  la  rivière,  et  là  le  repasseroient  toutes  gens  au 
large  assés  aisiement.  Si  se  deslogièrent  dou  lieu,  où  il 
avoient  esté  huit  jours,  le  bon  matin,  et  sievirent  les  ba- 
nières  le  roi,  ensi  que  li  marescal  de  l'oost  les  monoient.  Et 

»  Joli,  gai,  joyeux. 

fu  adonc  nonchié  et  cryé  de  par  le  roi  que  qui  se  vodroit 
tant  avanchier  ettravillier  que  on  peuist  trouver  lesEscos, 
chils  qui  les  premières  nouvelles  certainnes  en  raporteroit, 
li  rois  li  feroit  délivrer  en  deniers  apparilliés  cent  livres 
d'estrelins.  Adonc  se  missent  en  queste  auquns  esquiers 
dou  païs,  chil  qui  mieuls  le  congnissoient,  pour  la  convoi- 
tise de  gaignier  celle  prommesse  et  passèrent  la  rivière  en 
grant  péril  et  montèrent  les  montagnes,  et  puis  si  se  dépar- 
tirent li  uns  ça  et  li  autres  là,  et  se  ordonnèrent  à  trouver 
les  Escos.  A  l'endemain  toute  li  hoos  se  deslogea,  et  cevau- 
cliièrent  ce  jour  assés  bellement  \  car  lor  clievaus  estoient 
moult  foullé,  et  vinrent  là  à  l'endroit  où  ordonné  estoit  de 
repasser  la  rivière  et  la  repassèrent  en  grant  péril.  Quant 
il  furent  tout  passet ,  une  petite  lieue  en  sus ,  il  trouvè- 
rent un  village  que  li  Escoçois  avoient  ars  à  lor  passer,  et 
une  belle  prée  qui  respondoit  au  dit  village  et  à  la  rivière, 
et  là  se  logièrent  et  prissent  en  grant  plaisance  ce  qu'il 
trouvèrent,  car  il  lor  fu  avis,  temprement  il  auroient  nou- 
velles des  Escos ,  car  il  convenoit  que  il  fuissent  passet 
par  là  et  en  trou  voient  les  traces,  et  se  tinrent  là  celle  seule 
nuit.  A  l'endemain ,  il  s'en  départirent  et  cevauchièrent 
par  montagnes  et  par  vallées,  et  trouvèrent  auquns  petis 
hamelès  que  les  Escoçois  avoient  ars,  mais  il  ne  veoient 
homme,  ne  femme,  tout  s'en  estoit  fui  et  repus  pour  la 
doubtanced'euls,  et  trouvèrent  auqunes  petites  campagnes 
de  bleds  et  de  prées,  et  là  se  logièrent  toute  li  hoost.  Et  le 
tiercb  jour  cbevauchièrent  en  tel  manière,  et  ne  savoient 
li  plus  où  on  les  menoit,  et  n'ooient  nulles  nouvelles  des 
Escos.  Considérés  la  grant  painne  et  diligense  que  il  ren- 
doient  à  trouver  les  maleois^  Escoçois,  et  se  contentoient 

»  Bellement,  doucement.  ^  Maleois,  maudits. 

mal  li  auquns  de  ce  que  on  les  pourmenoit  ensi  et  disoient  : 
«  Nennil,  nous  travillons  en  vain  :  les  Escos  sont  retrait, 
«  grans  jours  sont  passé,  car  aultrement  se  il  ne  fuissent 
«  enclos  en  terre ,  nous  en  euissions  oy  nouvelles.  »  Au 
quart  jour  sus  l'eure  de  tierce,  evous'  revenu  trois  esquiers 
deviers  les  marescaus,  qui  les  Escoçois  avoient  trouvés  et 
parlé  à  euls.  Tantos  li  deus  marescaus,  messires  Thomas 
Wage  et  messires  LoïsHay  fissent  cesser'  l'oost,  dont  dis- 
sent toutes  gens:  «  Nous  avons  nouvelles  :  cliil  clievauceant 
«  ont  trouvé  les  Escos.  »  Messires  Thomas  Wage  amena 
ces  esquiers  deviers  le  roi.  Quant  il  furent  venujusques  au 
roi,  il  li  dissent  :  «  Sire ,  certainement  nous  avons  veu  les 
«  Escos,  et  la  place  là  où  il  sont  logiet  et  aresté,  et  à  ce 
«  que  il  monstrent ,  il  vous  atendent ,  et  avons  parlé  à 
«  l'un  de  lors  hiraus ,  et  disoit  que  il  venoit  de  Durâmes 
«  et  vous  quidoit  là  trouver  et  vous  portoit  la  bataille,  et 
«  nous  mena  si  avant  sus  son  conduit  que  nous  avons  veu 
«  une  partie  de  lor  convenant,  et  là  vous  menrons,  se  vous 
«  volés.  »  —  «  Oïl,  dist  li  rois,  nous  ne  désirons  aultre  cose.  » 
«  —  Et  sont-il  lonch  de  chi?  »  demanda  li  rois.  — «  Sire, 
«  nil  :  environ  sys  lieues  englesces.  »  Adont  se  traïssent  li 
signeur  en  consel,  et  fu  conseillé  que  ce  jour  on  entende- 
roit  à  ses  armeures  remettre  à  point,  qui  estoient  souillés,  et 
à  l'endemain  tout  le  pas  on  iroit  celle  part.  Si  se  logea  toute 
li  hoos  celle  nuit  en  une  belle  campagne  de  bleds,  et  fu  li 
rois  logiés  en  une  abbéie  que  on  clame  ou  païs  le  clostre 
Saint-Pierre,  et  est  de  blans  monnes,  et  ne  l'a  voient  point 
ars  li  Escoçois  pour  tant  que  l'abbé  estoit  cousins  à  un 
baron  d'Escoce,  le  signeur  de  Lindesée,  et  estoit  chils  en 


»  JSvous  {itù.[iQn€VVOî)  voici. 
*  Cesser,  arrôter. 

celle  cevauchiée' .  Encores  fu  demandé  à  ces  trois  esquiers 
pourquoi  li  liiraus  n'estoit  venus  parler  au  roi,  quant  si 
mestres  l'avoient  envojet  jusques  à  Durâmes  pour  li  trou- 
ver et  les  signeurs,  et  faire  son  message.  Il  respondirent 
à  ce  et  dissent  :  «  Nous  li  remonstrâmes  bien  et  le  volions 
«  amener  avoecques  nous,  mais  il  nous  pria  que  nous 
«  vosisions  faire  son  message,  et  se  monstroit  à  estre 
«  dehetiés  :  c'est  la  cause  pour  quoi  il  s'en  retourna  de- 


CHAPITRE  XXXI. 

Comment  li  rois  d'Engleterre  s'ordonna  pour  combatre  les  Escos. 

En  celle  abbéie  se  logea  li  rois  celle  nuit,  et  toute  li  hoost 
là  environ,  et  pooit  avoir  quatre  lieues  englesces  de  là  où  li 
Escoçois  estoient  logiet.  Quant  ce  vint  au  matin,  on  sonna 
le  premier  son  des  trompètes,  dont  s'ordonnèrent  et  appa- 
rillièrent  toutes  gens  et  se  traïssent  li  signeur  deviers 
l'abéie,  et  trouva-on  les  monnes  et  biaucop  de  prostrés, 
tous  revestis  et  apparilliés  pour  dire  messe.  Si  se  confessè- 
rent et  aquommunièrent  grant  fuisson  de  ceuls  de  l'oost  et 
missent  en  bon  estât  ensique  pour  entrer  en  bataille  et 
atendre  l'aventure.  Les  messes  dittes,  on  sonna  seconde- 
ment les  trompètes.  Adont  se  dèsmuerent  toutes  gens  et 
prissent  en  gré  ce  que  il  avoient.   Au  tierch  son  de  la 


*  Dans  les  textes  imprimés,  Froissart  rapporte  au  contraire  qu'E- 
douard III  campa  près  d'une  abbaye,  brûlée  par  les  Écossais,  qu'on 
appelait  du  temps  du  roi  Artus  la  Lande  Blanche.  Ceci  doit  s'entendre 
du  monastère  de  Blancland  [Alba  Landa),  fondé  en  1165,  par  Gauthiei' 
de  Bolbec. 

trompeté  dou  roi,  on  fu  tous  près,  on  monta  à  cheval,  on 
se  départi,  et  aloient  li  troi  esquier,  qui  les  nouvelles 
avoient  aporté  des  Escoçois,  devant,  et  menoient  les  ba- 
nières,  et  tant  chevauchièrent,  en  tournant  deus  monta- 
gnes, que  il  vinrent  si  priés  des  Escos  que  il  les  veirent 
tout  clèrement,  et  les  Escos  euls.  Si  trètos  que  les  Escos 
veirent  les  Englois,  il  issirent  hors  de  lors  logeis  tout  à 
piet,  et  ordonnèrent  trois  bonnes  batailles  moult  franche- 
ment sous  le  desvaler  de  la  montagne,  là  où  il  estoient 
logiet.  Par  desous  celle  montagne  côuroit  une  rivière  forte 
et  rade  et  plaine  de  cailloulx  et  de  si  grosses  pierres ,  que 
on  ne  le  peuist  en  haste  passer,  maugré  euls,  sans  grant 
mescief.  Et  encores  aultre  cose,  se  li  Englois  euissent  la 
rivière  passet,  se  ni  avoit  point  de  place  entre  la  rivière 
et  la  montagne  là  où  il  peuissent  avoir  rengiet,  ne  or- 
donnet  lors  batailles.  Et  si  avoient  li  Escoçois  lors  deus 
premières  batailles  establi  sus  deus  crupes  '  de  montagne, 
là  OLinuls  ne  pooit  bonnement  monter,  ne  ramper  pour  euls 
assalir,  mais  estoient  ou  parti  que  pour  les  assallans  tous 
confroissier,  et  se  li  Englois  euissent  passet  la  rivière,  il 
ne  puissent  nullement  retourner.  Quant  li  signeur  d'En- 
gleterre  veirent  le  convenant  des  Escoçois,  il  fissent 
toutes  lors  gens  traire  à  piet  et  oster  les  esporons  et  ren- 
gier  lors  trois  batailles ,  ensi  que  ordonné  les  avoient  en 
avant.  Là  endroit  i  furent  fait  grant  fuisson  de  nouveaulx 
chevaliers.  Quant  ces  batailles  furent  rengiées  et  ordon- 
nées, auquns  des  signeurs  d'Engleterre  amenèrent  le  jone 
roi  d'Engleterre  par  devant  toutes  les  batailles  pour  les 
gens  d'armes  plus  resbaudir,  et  aloit  li  dis  rois  tout  le  pas 
à  cheval  devant  euls  et  leur  prioit  moult  gracieusement 

»  Crupes,  croupes. 

que  casquns  se  penast  de  bien  faire  et  de  garder  son  hon- 
neur, et  faisoit  commander  sus  la  paine  de  la  teste  que 
nuls  ne  se  mesist  devant  les  banières  des  marescbaus,  ne 
se  meuist  jusques  à  tant  qu'on  le  commanderoit.  Quant  li 
rois  ot  fait  son  tour  et  visité  ensi  ses  batailles,  un  petit 
apriès,  on  commanda  que  les  batailles  alaissent  avant  par 
deviers  les  ennemis,  tout  bellement  le  pas.  Ensi  fu  fait  et 
ala  bien  casqune  bataille  en  tel  estât  un  grant  bonnier  de 
terre  avant  jusques  au  desvaler  de  la  montagne  sus  la 
quelle  li  Escoçois  estoient.  Tout  ce  fu  fait  et  ordonné  pour 
veoir  et  savoir  se  li  Escoçois  s  avaleroient  point,  et  pour 
veoir  comment  il  se  maintenroient,  mais  on  ne  put  perce- 
voir que  il  se  meuissent  en  riens,  et  si  estoient  si  priés  li 
un  de  l'autre  que  il  recongnissoient  partie  de  lor  armoierie. 
A  donc  fist-on  arester  tout  quoi  pour  avoir  aultre  consel, 
et  fist-on  auquns  compagnons  monter  sus  coursiers  pour 
escharmucbier  à  euls  et  pour  aviser  le  pasage  de  la  rivière 
et  pour  veoir  lor  convenant  de  plus  priés,  et  leur  fist-on 
asavoir  par  hiraus  que  se  il  voloient  passer  la  rivière  et 
venir  combatre  au  plain,  on  se  retrairoit  arrière  et  lor  li- 
vreroit-on  bonne  place  pour  lors  batailles  rengier,  fust 
tantos  ou  à  l'endemain  au  matin,  et  se  ce  ne  leur  plaisoit, 
il  vosissent  faire  le  cas  parel.  Quant  il  oïrent  ces  ofires  et 
ces  trettiés,  il  orent  consel.  Euls  consilliés,  il  respondirent 
et  tantos  as  liiraus  là  envoyés,  que  il  ne  f croient,  ne  l'une 
pareçon,  ne  l'aultre,  mais  li  rois  d'Engleterre  et  tout  si 
baron  veoient  bien  que  il  estoient  en  son  roiaulme  et  li 
avoient  ars  et  gasté  :  se  il  lor  en  anoioit,  se  le  venissent  la 
amender,  car  là  demorroient-il  tant  que  bon  lor  samble- 
roit,  et  se  il  ne  pooient  venir  par  là,  il  alaissent  autour  des 
montagnes  querre  la  voie. 

CHAPITRE  XXXII. 

Comment  les  Englois  ne  purent  approchier  lesEscoçois. 

Quant  li  consauls  le  roi  d'Engleterre  veirent  que  il 
n'en  auroient  aultre  cose,  il  ordonnèrent  à  logier  là  en- 
droit. Tous  se  logièrent  et  furent  là  celle  nuit  moult  à  ma- 
laise sus  dure  terre  et  pierres  sauvages  et  tout  dis  armés,  et 
à  grant  meschief ,  li  garçons  recouvroient  de  pels  * ,  ne  de 
verghes  pour  loyer  lors  chevaus,  ne  fourage,  ne  litière 
pour  euls  aisier,  ne  busce  pour  faire  feu.  Et  quant  les  Es- 
coçois  perchurent  queli  Englois  se  logeoient,  il  s'ordonnè- 
rent à  euls  logier  parellement,  et  fissent  demorer  auquns 
de  lors  hommes  sus  la  place  où  il  avoient  establi  lors  ba- 
tailles, puis  se  retraïssent  sus  lors  logeis,  et  fissent  tantos 
tant  de  feus  que  mervelles  estoit  à  regarder,  et  fissent  en- 
tre nuit  et  jour  si  grant  bruit  de  cornes  et  de  buissines 
tout  à  une  fois,  et  de  juper  ^  apriès  tout  hault  et  de  diver- 
ses vois  que  li  Englois  en  furent  tout  estonné,  et  sambloit 
que  tous  les  diables  d'enfier  fuissent  là  entre  euls.  En  telle 
manière  furent -il  logiet  celle  nuit  qui  fu  la  nuit  Saint- 
Pierre  à  l'entrée  d'aoust  l'an  de  grâce  mille  ccc  et  xxvij . 
Quant  ce  vintàl'endemain,  li  signeur  oïrent  messe;  la  messe 
ditte,  on  fist  casqun  armer,  et  les  batailles  rengier,  ensi  que 
le  jour  devant.  Quant  li  Escoçois  perchurent  l'orde- 
nance  des  Englois,  il  s'en  vinrent  parellement  tout  ren- 
giet  et  se  remissent  à  veue  ensi  que  le  jour  devant.  Et  de- 
morèrent  là  les  deus  hoos  tout  rengiet  et  en  bataille  l'un 

*  Pel,  pahts,  poteau,  pieu. 

2  Juper,  pousser  des  cris  insultants,  liucr. 

devant  l'autre  tout  ce  jour  jusques  apriès  nonne,  que  on- 
ques  les  Escoçois  ne  fissent  samblant  de  venir  sus  les  En- 
glois,  ne  les  Englois  sus  euls,  car  il  ne  les  pooient  bonne- 
ment aprocWer  sans  trop  grant  meschief.  Et  avint  que 
pluisseurs  compagnons  englois,  liquel  avoient  clievaus, 
dont  il  se  pooient  aidier,  passèrent  la  rivière,  et  li  auquns 
àpiet  pourescarmuchier  àeuls,  et  aussi  se  desroutèrent  au- 
quns Escoçois  qui  couroient  et  recouroient  tout  escarmu- 
chant  li  un  à  l'aultre,  tant  que  il  i  eut  des  mors,  des  ble- 
ciés  et  des  pris,  des  uns  et  des  aultres.  Sus  celle  heure,  li 
signeur  d'Engleterre  fissent  à  savoir  que  casquns  se  re- 
traisistas  logeis,  car  bien  veoient  que  il  estoient  là  pour 
noient.  Si  se  retraïst  casquns  à  son  logiers.  En  tel  estât  fu- 
rent-il  par  trois  jours,  et  li  Escos  d'aultre  part  sus  leur 
montagne,  sans  départir,  et  tous  les  jours  i  avoit  hommes 
escarmuchans  de  une  part  et  d'aultre,  et  souvent  des  mors 
et  des  pris.  Et  toutes  les  viesprées,  les  Escos  faisoient  par 
costume  si  grans  feus  et  tant  et  si  grant  bruit  de  juper  et 
de  corner  que  ce  pooit  estre  une  mervelle;  mais  li  Englois 
qui  congnoissent  lor  manière,  n'en  font  compte  et  bien 
dient  :  «  Olà  les  diables  qui  se  resvellent,  qui  nous  quident 
«  esfréer  et  eshider  par  lor  juperie.  »  Li  intension  des 
signeurs  d'Engleterre  estoit  que  de  tenir  ces  Escos  là  en- 
droit pour  asségiés  puisque  il  ne  se  pooient  bonnement  à 
euls  combatre  et  les  quidoient  bien  aifamer,  car  nulles 
pourvéances  ne  lor  pooient  venir,  et  si  ne  se  pooient  de  là 
partir,  ensi  que  il  quidoient,  pour  râler  en  lor  païs  fors 
que  par  lor  dangier.  Et  si  savoient  bien  li  Englois  par  les 
prisonniers  qui  pris  estoient,  que  les  Escos  n'avoient  nulles 
pourvéances  de  vin,  de  pain,  ne  de  sel.  Des  bestes  avoient- 
il  assés,  si  en  pooient  mengier  en  sève  et  en  rost,  sans  pain 
et  sans  sel,  à  laquelle  cose,  quant  il  lor  touche,  il  n'acomp- 

tent  point  granment,  mais  que  il  aient  de  la  farine  et  une 
plate  pierre  à  faire  des  oublies,  et  aussi  ne  font  auquns  En- 
glois,  ne  Gallois  :  il  sont  tout  de  une  painne  et  de  une 
matère  et  condition.  Oravintque  le  quatrime  jourau  ma- 
tin que  li  Englès  orent  là  esté  logiet,  il  regardèrent  par 
deviers  la  montagne  où  il  pensoient  les  Escos,  si  ne  vei- 
rent  nului,  car  il  s'en  estoient  parti  à  la  mienuit  Si  en 
orent  li  signeur  grant  mervelle  et  ne  pooient  à  penser  que 
il  estoient  devenu.  Si  envoyèrent  tantos  hommes  à  clie- 
vals  et  à  piet  par  ces  montagnes,  liquels  les  trouvèrent,  en- 
viron heure  de  prime,  logiés  sus  une  aultre  montagne  plus 
malaisié  à  monter  et  à  ramper  que  celle  de  devant  n'estoit, 
et  sus  celle  rivière  meismes.  Et  estoient  logiet  en  un  bois 
pour  estre  plus  repus  et  pour  plus  secréement  aler  et  venir 
quant  il  vodroient.  Quant  les  nouvelles  furent  scènes,  on 
list  les  Englois  deslogier  et  traire  celle  part  tout  ordon- 
néement  et  logier  sus  une  aultre  montagne  droit  à  ren- 
contre d'euls.  Et  fist-on  les  batailles  rengier,  et  samblant 
que  d'aler  viers  euls;  mais  si  trètos  que  il  veirent  l'orde- 
nance  as  Englès,  et  euls  aprochier,  il  issirent  hors  de  lor 
logeis  et  s'en  vinrent  rengier  faiticement  asses  priés  de  la 
rivière  contre  les  Englois,  mais  onques  ne  vorrent  descen- 
dre, ne  venir  viers  les  Englès.  Et  li  Englès,  par  nulle  voie 
ne  pooient  aler  à  euls  que  il  ne  fuissent  tout  mort  davan- 
tage ou  pris  à  grant  meschief.  Si  se  logièrent  là  endroit 
encontre  euls  et  demorèrent  dis-wit  jours  tous  plains,  sus 
celle  seconde  montagne,  et  tous  les  jours  rengiés  encontre 
euls.  Et  envoyèrent  li  signeur  d'Engleterre  par  pluisseurs 
fois  lors  hiraus  deviers  euls  trettyer  et  parlementer  que  il 
vosissent  livrer  place  et  pièce  de  terre  pour  combatre  ou 
on  lor  livreroit,  mais  onques  à  nulle  de  ces  pareçons,  il  ne 
ne  se  vorrent  acorder.  On  se  puet  et  doit  esmervillier,  se- 

loncli  le  povre  pais  où  il  estoient,  comment  il  purent  ce 
dangier  porter  et  endurer,  mais  le  grant  plaisance  que  il 
avoient  as  armes,  les  faisoit  estre  ensi. 


CHAPITEE  XXXIII. 


Comment  messires  Guillaumes  de  Douglas  fit  une  envaïe  en  l'oost  des 
Englois,  et  comment  les  Escoçois  se  départirent. 


La  première  nuit  que  li  Englois  furent  logiet  sus  celle 
seconde  montagne  à  l'encontre  des  Escos,  messires  Guil- 
laumes de  Douglas,  comme  preus  et  entreprendans  cheva- 
liers qu'il  fu,  issi  de  lor  hoost  environ  l'eure  de  mienuit, 
atout  deus  cens  armeures  de  fier  en  sa  compagnie,  et  passa 
celle  rivière  bien  lonch  de  lor  hoost,  par  quoi  on  ne  s'en 
peuist  apercevoir,  et  se  féri  moult  vassaument  en  l'oost^ 
des  Englois  en  criant  :  «  Glas  !  Glas  !  »  et  commenchiè- 
rent  il  et  si  compagnon  à  faire  une  grande  envaïe  et  à 
coper  et  mehagnier  gens  et  à  abatre ,  (car  ce  fu  sus  le 
point  dou  premier  somme),  et  portèrent  grant  damage  à 
l'oost ,  avant  que  on  puist  estre  fors  pour  euls  rebouter, 
et  furent  si  priés  de  la  tente  dou  roi  que  il  copèrent  des 
cordes  de  sa  tente,  et  puis  se  retraïst  sagement  et  à  petit 
de  damage.  Celle  envaïe  fist  li  chevaliers,  dont  il  ac- 
quist  tant  grant  renomée  des  Englès  meismement.  Et 
pour  la  doubtance  de  lui  et  que  tels  escarmuces  ne  lor 
sourdesissent,  li  Enflés  renforchièrent  lors  gais  et  mis- 
sent grant  gardes  et  escoutes,  autour  de  lor  hoost,  afin 
que  de  nuit  il  ne  fuissent  sourpris.  En  cel  estât  furent-il 
vint-deux  jours  sus  ces  deus  montagnes,  li  un  devant 
l'aultre,  et  tous  les  jours  i  avoit  des  escarmuces,  et  des 

mors ,  des  pris  et  des  bleciés.  Le  darrain  jour  des  vint- 
deus ,  fu  pris  un  chevaliers  des  Escos  à  l'escarmuce,  qui 
moult  en  vis  voloit  dire  as  signeurs  d'Engleterre  le  conve- 
nant des  leurs.  Se  fu-il  tant  enquis  et  examinés  que  il  dist 
que  lors  cliapitainnes  avoient  entre  euls  acordé  le  matin 
que  casquns  fust  armés  au  vespre,  et  que  casquns  sievist 
la  bannière  messire  Guillaume  Douglas,  quel  part  que  il^ 
vodroit  aler,  et  que  casquns  le  tenist  en  secré,  mais  li  che- 
valiers ne  pooit  savoir  quel  part  la  banière  voloit  aler.  Sus 
ceste  parole,  li  signeur  d'Engleterre  se  consillièrent  ensam- 
ble  et  ne  pooient  penser  où  ceste  banière  se  vodroit  traire, 
et  faisoient  doubte  que  il  ne  les  venissent  escarmuchierpar 
nuit  et  brissier  lor  hoost  sus  deus  costés,  pour  euls  mieuls 
mettre  en  aventure  de  vivre  ou  de  morir ,  car  il  avoient 
entre  euls  grant  famine.  Si  ordonnèrent  li  Englès  entre 
euls  trois  batailles  et  se  rengièrent  sus  trois  lieus  devant 
leur  logeis  et  fissent  grant  fuisson  de  feus  pour  veoir  plus 
cler  autour  de  euls,  et  fissent  demorer  tous  les  garçons  en 
lors  logeis  pour  garder  les  chevaus  et  se  tinrent  ensi  celle 
nuit  tout  armet,  casquns  desous  sa  banière  ou  son  pen- 
non ,  et  proprement  li  rois  i  estoit ,  et  le  convint  veillier 
aussi  bien  comme  les  aultres,  et  attendirent  les  Escoçois  en 
cel  estât ,  qui  point  ne  vinrent ,  mais  ordonnèrent  autre- 
ment bien  et  sagement,  car  si  tos  que  la  nuis  fu  venue,  il 
furent  tout  prest  et  se  départirent  sans  faire  noise,  ne  cri, 
et  furent  moult  eslongié  avant  que  il  fust  jours.  Quant  ce 
vint  sus  le  point  dou  jour,  doi  trompeurs  '  d'Escoce  qui  trop 
avoient  dormi ,  s'embatirent  sus  un  guet  qui  guetoit  les 
camps  et  estoit  là  establis  à  manière  d'escoute.  Li  trompeur 
furent  pris  de  ceuls  et  amenet  devant  les  signeurs  dou  con- 

*  Trompeurs,  joueurs  de  cornemuse. 

sel  dou  roi.  Pour  tant  que  il  estoient  Escot,  on  lor. de- 
manda où  il  aloient  et  quel  cose  il  quéroient.  Il  con- 
gneurent  vérité  et  dissent  que  lors  gens  estoient  parti  tan- 
tos  sus  la  vesprée  et  s'en  aloient  férant  à  l'esperon  arrière 
en  Escoce.  Tantos  li  signeur  fissent  monter  trois  ou  qua- 
tre hommes  des  leurs  et  aler  veoir  sus  la  montagne  se  il 
disoient  vérité  ;  il  raportèrent  (chil  qui  envoyet  i  furent) 
que  oïl,  et  que  voirement  en  estoient  li  Escoçois  aie.  Dont 
se  tinrent  li  signeur  à  deceu  et  veirent  bien  que  li  pour^ 
sievir  ne  lor  valoit  riens.  Or  montèrent  pluisseurs  En- 
glois  sus  la  montagne  pour  veoir  comment  les  Escos 
estoient  là  ordonné  et  quel  cose  il  avoient  laissiet  der- 
rière. Chil  qui  montèrent  à  mont  à  grant  painne,  trouvè- 
rent grant  fuisson  de  grosses  Lestes,  vaces,  buefs  et  viauls 
tantos  mors,  que  les  Escoçois  avant  lor  département  avoient 
ocis  afin  que  les  Englois  n'en  euissent  aise.  Et  trouvèrent 
plus  de  trois  cens  caudrons  pendans  à  havos  de  bois,  plains 
d'aiguë  et  de  car ,  et  ces  caudrons  fais  des  quirs  à  tout  le 
poil,  et  trouvèrent  plus  de  mille  hastiers  '  plains  de  cbars 
pour  rostir  au  feu ,  et  trouvèrent  plus  de  dys  mille  viels 
solers  fais  de  quirs  tous  crus  à  tout  le  poil,  que  les  Escos 
avoient  là  laissiet,  et  trouvèrent  cinq povres  prisonniers  en- 
glès  que  les  Escos  avoient  tous  mis  lojés  as  arbres;  si  les 
desloyèrent  et  deus  aultresàqui  li  Escot  avoient  les  jambes 
brisiés,  et  puis  retournèrent  en  l'oost  si  à  point  que  casquns 
se  deslogeoit  et  ordonnoit  pour  retourner  viers  Engleterre. 
Si  suy virent  tout  ce  jour  les  banières  des  marescbaus  et 
vinrent  logier  de  haute  heure  en  une  moult  belle  prée  où 
il  trouvèrent  fourage  assés  pour  lors  chevaus,  qui  lor  fist 
grant  bien,  car  il  estoient  si  foibles  que  à  painne  pooient- 

»  Hastiers,  broches. 


DE  FROISSART.  105 

il  aler  avant,  et  trouvèrent  une  grande  court  d'abéie  où  li 
roisfu  logiés  celle  nuit,  et  estoient  à  deus  lieues  de  Duram. 
Encores  se  tint  là  li  hoos  à  l'endemain ,  car  il  trouvèrent 
pour  lors  chevaus,  vèces,  bleds  et  avoinnes  et  bons  foins, 
qui  lor  vint  trop  grandement  bien  à  point ,  et  li  rois  ala 
oultre  à  Durâmes  et  tout  premiers  à  l'église  catédral  et  i 
fist  féaulté,  car  encores  il  ne  li  avoit  point  fait  et  se  li  de- 
voit  faire,  et  aussi  as  bourgois  de  laditte  ville,  et  sus  le 
point  de  nonne,  toute  li  hoos  s'avala  à  Durâmes,  et  se  lo- 
gièrent  là  ou  environ,  et  pansèrent  les  valès  lors  cbe- 
vauls,  et  bien  avoient  mestier  de  trouver  foin,  avoinne  et 
litière'. 

CHAPITEE  XXXIV, 


Comment  li  rois  Édouwars  donna  congiet  à  toutes  gens  et  comment  li 
Hainnuiers  retournèrent  en  lor  païs. 


En  la  cbité  de  Durâmes  trouvèrent  les  signeurs  lors  cLa- 
retons  et  lors  carettes  et  tout  lors  barnas  que  il  avoient 
laissiet,  trente-deus  jours  avoit,  en  un  bois  à  mienuit, 
sicom  il  est  contenu  icbi  desus  en  nostre  histore ,  que  les 
bourgois  de  Duram  avoient  là  amenet  et  boutet  en  wides 
granges,  etcasqun  char  et  charette  son  banière  ou  pennon- 
ciel,  et  les  avoient  les  dis  bourgois  gouvernés  jusques  à  ce 
jour.  Si  furent  moult  resjoï  li  signeur  quant  il  les  trou- 
vèrent, lors  variés  et  lors  cevaus  tous  rafresquis.  Si  se  tin- 
rent là  trois  jours  et  s'i  rafresquirent  et  fissent  ferrer  lors 
chevaus  qui  grant  besongne  en  avoient,  et  tant  en  chéi  à 

'  Du  15  au  17  juillet  le  roi  se  trouva  à  Durham  ,  tlii  2  au  7  août  j> 
Stanhopo  ;  le  15  août  il  était  rentré  à  York. 

referrer  que  li  fiers  falli,  et  se  convint  aidier  deceminiaus\ 
de  bandes  de  chars  et  de  hastiers  de  fier  et  de  quievilles,  et 
coustoit  un  fiers  pour  un  cheval  d'un  seul  piet  sept  sols 
estrelins.  Encores  i  eut  si  grant  presse  sus  les  trois  jours 
que  il  furent  à  Durâmes  que  bien  la  tierce  pars  des  çhe- 
vaus  furent  encloés.  Au  quatrième  jour,  on  se  départi  de 
Durâmes  et  donna  li  rois  congiet  à  toutes  gens  de  retour- 
ner en  lors  lieus ,  réservé  les  Hainnuiers,  et  se  commen- 
chièrent  toutes  manières  de  gens  d'armes  et  d'archiers  à 
départir  et  à  retraire  sus  lors  lieus,  et  li  rois  vint  à  Ebruich 
c'on  dist  lorcli,  et  là  trouva  madame  sa  mère  et  grant 
fuisson  des  dames  dou  païs  qui  li  faisoient  compagnie.  Si 
se  reposèrent  là  li  auquns  signeurs  dalés  le  roi  et  les 
dames ,  et  relivrèrent  li  Hainnuier  lors  chevaus  qui  tout 
estoient  effondut  et  afollet.  Au  consel  dou  roi ,  on  les  re- 
quelli  courtoisement,  et  orent  dou  nouviel  argent  pour  raca- 
ter  des  aultres,  et  fu  compté  et  sommé  à  tous  barons,  che- 
valiers et  esquiers  de  Hainnau  en  combien,  tant  pourcevaus 
que  pour  gages,  li  rois  estoit  tenus  envers  euls,  et  en  fist  li 
rois  sa  dette  enviers  messire  Jehan  de  Hainnau  %  et  li 
chevaliers  enviers  ceuls  qui  l'avoient  acompagniet  en  ce 
voiage,  et  se  portèrent  li  compte  et  les  sommes  si  courtoi- 
sement que  tout  s'en  contentèrent,  et  ne  furent  pas  adont 
tout  hors  payet  en  deniers  apparilliés ,  car  li  receveur  et 
ofilcyer  dou  roi  avoient  trop  mis  hors  d'argent  pour  ce 
voiage,  et  quant  finance  fu  revenue,  on  en  fist  paiement  à 
Bruges.  Si  fucasquns  payés  et  satisfais  selonch  sa  porsion. 
Environ   sept  jours    se    tinrent  messires  Jehans    de 


1  Ceminïaus,  chenets. 

2  Le  20  août  1327,  Edouard  III  ordonna  de  remettre  4,000  livres  à 
Jean  de  Hainaut;  si  cette  somme  n'existait  pas  au  trésor,  on  devait  la 
prendre  sur  les  joyaux  déposés  à  la  Tour  do  Londres. 

Hainnau  et  li  Hainnuier  à  Ebruich  c'on  dist  lorch,  depuis 
la  revenue  dont  je  vous  ai  parlé,  dalés  le  roi  et  madame  la 
roine  et  les  signeurs  d'Engleterre,  et  puis  prissent  congiet 
et....  '  tousjours  près  et  apparilliés  de  faire  service  a,ù  roi 
et  au  païs  d'Engleterre.  On  les  en  remerchia  moult  de  fois. 
Ensi  se  départirent  li  Hainnuier  dou  roi  et  des  signeurs , 
mais  il  envoyèrent  par  la  rivière  dou  Hombre  qui  rechiet 
en  la  mer  et  par  vassiaus,  la  grignour  partie  de  lors  har- 
nois  et  de  lors  variés ,  liquel  vinrent  depuis  à  l'aide  de 
Dieu  et  dou  vent  à  l'Escluse  en  Flandres,  et  il  ceminèrent 
par  terre  et  vinrent  à  Londres,  et  les  fist  li  rois  aconvoyer 
et  acompagnier  de  messire  Thomas  Wage,  marescal  d'En- 
gleterre, pour  la  doubtance  des  archiers  de  Lincole,  car  il 
les  convenoit  repasser  parmi  lor  païs,  et  ne  trouvèrent , 
Dieu  merchi,  nul  encombrier.  Et  orent  li  Hainnuier  moult 
àcevauchier  de  lorch  jusques  à  Londres,  et  quant  il  furent 
là  venu,  il  s'i  rafresquirent  deus  jours  et  puis  s'en  dépar- 
tirent, et  se  missent  au  cemin  et  ne  les  laissa  messires  Tho- 
mas Wage.  Si  furent  à  Douvres  et  là  montèrent -il  eu 
mer,  et  arivèrent  à  Wissan.  Si  issir ent  des  vassiaus,  et 
quant  il  orent  lors  chevaus,  li  pluisseur  alèrent  en  pèleri- 
nage à  Nostre-Dame  de  Boulongne,  et  li  aultre  vinrent  à 
Saint-Omer,  et  tous  retournèrent  en  Hainnau.  Messires 
Jehans  de  Hainnau  vint  deviers  son  frère  le  conte  et  ma- 
dame la  contesse,  qui  les  veirent  volentiers,  li,  le  signeur 
de  Ligne  et  les  barons  et  chevaliers  qui  en  sa  compagnie 
avoient  esté.  Ensi  se  portèrent  en  celle  saison  les  beson- 
gnes  en  Engleterre. 

*  Lacune.  Suppléez  :  déclarèrent  qu'il  seraient. 

CHAPITRE  XXXV. 


Comment  il  fu  tretié  doù  mariage  du  jone  roi  Édouwartet  de  madamoi- 
selle  Phelippe  de  Hainnau. 


Depuis  ne  demora  pas  demi-an  que  madame  la  roine 
d'Eng-leterre  et  tous  li  consauls  de  li  et  de  son  fil  le  roi 
avisèrent  l'un  parmi  Taultre  que  il  convenoit  le  jone  Édou- 
wart  roi  d'Engleterre  marier  ',  et  ne  pooient  veoir  lieu,  ne 


*  Ce  que  dit  Froissart,  n'est  pas  tout  à  fait  exact.  Le  mariage 
d'Edouard  III  et  de  Philippe  de  Hainaut  avait  été  résolu  pendant  son 
séjour  à  Mons,  au  mois  d'août  1326.  La  promesse  du  jeune  prince  était 
conçue  en  ces  termes  : 

«  Nous  Edwars,  dux  de  Guyane,  aisnels  fils  de  très-excellent  prince 
Mons.  Edwars,  par  la  grasce  de  Dieu,  roy  d'Engletere,  faisons  savoir  à 
tous  ke  nous  avons  promis  et  prometons  sollempnelment  par  nostre 
foy,  loyaltei  et  sairement  fait  et  prestei  sour  les  saintes  Éwangilles, 
que  nous  prenderons  à  femme  et  à  espeuse  demisèle  Phelippe,  fille 
Monsigneur  Guillaume,  conte  de  Haynau,  de  Hollande,  de  Zéelande,  et 
signeur  de  Frise,  dedens  deus  ans  de  le  date  de  ces  présentes  lettres. 
Et  tout  avant  le  dit  mariage,  nous  le  doerons  et  li  assignerons  douayre 
u  donation  par  mariage  bien  et  soffisamment,  si  comme  il  afflert  à 
royne  d'Engletere  et  qu'elles  ont  estei  douées,  et  ke  dedens  cel  dit 
terme,  nous  pourkacherons  par  nous  et  par  autrui  que  il  sera  dispen- 
seit  et  dispensation  impétrée  dou  linage  qui  est  entre  nous  et  le  dite 
demisèle  Phelippe,  et  que  tout  alti*e  empéechement  seront  osté,  par 
quoi  nous  perrons  parfaire  le  dit  mariage  entirement  dedens  le  terme 
devant  nommeit,  ne  jamais  n'aurons,  ne  prendrons  autre  femme,  ne 
espeuse  que  le  demisèle  devant  dite  ,  se  il  n'estoit  ensi  que  li  dis  ma- 
riages que  nous  ferons  avoekes  li  et  arons  fait,  fust  dissolus  et  dese- 
vrés  par  le  mort  de  le  demisèle  devant  dite,  et  non  por  quant  s'il 
avenoit  cose  que  nous  peuissiens  le  dite  dispensation  impétrer  et  le 
mariage  parfaire  devant  le  terme  devant  nommei,  si  prometons-nous 
et  avons  couvent  sour  les  sairemens  et  obligations  devant  dites  que 
nous  impéterrons  le  dite  dispensation  et  parferons  le  dit  mariage  de- 
vant le  dit  terme  au  plus  tost  que  nous  porons.  En  tiesmoing  des- 
queles  coses,  nous  avons  ces  présentes  lettres  séelées  de  no  proppre 
séel.  Ce  fu  fait  et  acordeit  à  Mons  en  Haynau  le  merquedi  apriès  le 

hostel ,  par  l'avis  et  imagination  de  tous  et  de  toutes ,  où 
il  euist  femme  mieuls  à  la  plaisance  de  li ,  (car  on  li  de- 
manda), que  en  l'ostel  de  Hainnau  à  l'une  des  filles  le  ^en- 


fiesteSaint-Berteimieu,  apostle,  l'an  degrasce  mil  trois cens-vint  et  sys.» 
(Archives  de  l'État,  à  Mons.) 

Le  comte  de  Kent,  en  confirmant  cet  engagement,  y  ajoutait  la 
clause  suivante  qui  mérite  d'être  reproduite  : 

«  Nous  Aymes,  fils  de  roy  d'Engletere,  cuens  de  Kent,  faisons  savoir 
à  tous  que  nos  avons  en  covent  et  promis  et  promettons  par  nostre  foi, 
loyaltei  et  sairement  fait  et  presteit  sollempnelment  sour  les  saintes 
Éwangiles,  que  nos  pourcacherons  et  procurrons  par  nous  et  par  au- 
truy  que  excellens  princes  nos  chiers  et  amés  messires  Edwars  dux  de 
Guyane,  fils  à  nostre  très-cher  seigneur  et  frère,  Mons.  Edward,  roy 
d'Engletere,  prendera  à  femme  et  à  espeuse,  dedens  deus  ans  prochai- 
nement venans  de  le  date  de  ches  présentes  lettres,  demisielle  Phe- 
lippe,  fille  de  haut  homme  et  poissant  Mons.  Guillaume,  conte  do 
Haynnau,  de  Hollande,  de  Zéelande,  et  signeur  de  Frise,  et  que  avant 
le  dit  mariage  il  le  doera  et  assennera  à  li  doaire  u  donation  pour  ma- 
riage bien  et  souffissanment,  si  comme  il  aflSert  à  royne  d'Engletere 
et  qu'elles  ont  esteit  doées,  et  que  li  dispensations  sera  faite  et  impétrée 
dou  linage  qui  est  entre  no  dit  neveu-  et  le  ditte  demisielle,  et  tout 
autre  empéechement  osteit,  pour  quoi  li  dis  mariage  et  toutes  les  autres 
coses  dessus  dites  seront  et  poront  iestre  faites  entirement  dedens  le 
terme  devant  dit  et  encore  devant  che,  se  faire  se  pueent,  sans  mal  en- 
gien.  Et  s'il  avenoit  cose  que  jà  n'aviengne  que  toutes  les  coses  dessus 
dittes  ne  fuissent  parfaites  dedens  ledit  terme,  nous  seriens  tenut  par 
nos  loyaltés  et  nos  sairemens  dessus  dis  d'envoyer  dedens  le  ville  do 
Valenchiennes,  en  ?ïaynnau,  quatre  chevaliers,,  frans  hommes  de  li- 
nage, dedens  le  mois  apriès  le  dit  terme,  sans  autre  semonse  faire, 
liquel  chevalier  demorront  et  devront  demorer  en  le  ditte  ville,  et  tous 
les  jours  aus  représenter  une  fois  par  devant  le  prévost  le  conte  do 
Haynnau  u  sen  lieutenant,  et  là  iestre  sans  départir,  il,  leur  maisnio 
et  leur  cheval,  en  le  manière  qu'il  affiert  à  frans  chevaliers  de  linage^ 
dusques  à  tant  que  toutes  les  coses  dessus  dites  et  cascune  d'elles  se- 
roient  parfaites  entirement,  et  s'il  avenoit  que  des  chevaliers  dessus 
dis  uns  u  pluisour  trespassaissent  do  cest  siècle,  nous  seriens  tenut, 
toutes  fois  et  tantes  fois  que  il  trespasseroient,  es  lieus  des  trespassés, 
renvoyer  aussi  souffissans  dedens  deus  mois  apriès  leur  trespas,  liquel 
deveroient  demorer  au  dit  lieu  en  le  manière  que  dit  est.  » 

L'engagement  d'Edouard  HI  fut  confirmé  dans  les  mômes  termes 
par  Rogler  do  Mortimer.  Quant  h  la  ratification  de  la  reine  Isabelle, 
elle  n'existe  plus  aux  archives  de  Mons. 

til  conte  Guillaume  de  Hainnau,  et  quant  il  li  fu  demandé 
il  commença  à  rire  et  dist  :  «  Oïl ,  il  me  plaist  mieuls  là 
«  que  d  aultre  part  et  à  Phelippe,  car  elle  et  moi  nous  con- 
«  cordions  trop  bien  ensamble  et  plora ,  je  le  sçai  bien , 
«  quant  je  pris  congiet  à  lui  et  je  me  parti.  »  Adonc  dist 
madame  sa  mère  :  «  Biaus  fils ,  vous  dittes  voir ,  et  nous 
«  sommes  moi  et  vous  grandement  tenu  à  nostre  cousin 
«  de  Hainnau  et  vous  verrai  là  plus  volontiers  mariet  que 
«  ailleurs,  et  i  envoierons  soufissans  messages,  car  la 
«  damoiselle  le  vault  bien,  et  escriprons  et  prierons  à  mes- 
«  sire  Jeban  de  Hainnau  que  il  s'en  voelle  dou  tretyer , 
«  comme  bons  moyens,  ensonyer.  »  On  ne  recula  point 
de  ce  pourpos,  mais  furent  ordonné  li  évesques  de  Du- 
râmes et  doi  baron  d'Engleterre,  li  signeur  de  Biaucamp 
et  messire  Eenault  de  Gobehem,  et  leur  furent  délivret 
lettres  et  dou  sourplus  quanque  ou  dit  voiage  pooit  aper- 
tenir,  et  passèrent  la  mer  à  Douvres  et  vinrent  à  Wissan 
et  ne  cessèrent,  si  vinrent  à  Valencbiennes.  Si  se  traïssent 
à  hostels  sus  le  marchiet ,  au  Chine ,  à  le  Bourse  et  à  la 
Clef.  Pour  ces  jours  estoient  li  contes  de  Hainnau  et  la 
contesse  et  si  enfant  au  Quesnoi.  Il  demandèrent  où  mes- 
sires  Jehans  de  Hainnau  estoit.  On  leur  dist  que  il  en 
oroient  nouvelles  à  Biaumont  en  Hainnau.  D'aventure  ils 
trouvèrent  Phelippe  de  Castiaus  qui  estoit  venus  à  Valen- 
cbiennes. Tantos  que  il  sceut  lor  venue,  il  se  trest  viers 
euls.  Il  le  recongneurent,  car  il  l'avoient  veu  en  Engle- 
terre,  et  estoit  li  plus  proçains  de  messire  Jehan  de  Hain- 
nau. Il  en  demandèrent  à  lui,  et  il  l'en  dist  la  vérité  et 
cevauça  à  l'endemain  avoecques  euls  et  les  amena  à  Biau- 
mont. Messires  Jehans  de  Hainnau  fu  très-grandement  res- 
joïs  de  lor  venue ,  et  le  trouvèrent  pourveu  et  aourné  de 
chevaliers  et  d'esquiers,  et  madame  sa  femme,  contesse  de 

Soissons  et  dame  de  Dargies,  aussi  pourveue  de  dames  et 
de  damoiselles.  Là  estoient  li  sires  de  Fagnoelles,  li  sires 
de  Haverés ,  li  sires  de  Wargni ,  li  sires  de  Potelles  et  li 
sires  de  Montegni.  Chil  signeur  d'Engleterre  recomendè- 
rent  grandement  Testât  de  li  et  de  sa  femme.  Il  monstrè- 
rent  les  lettres  que  il  avoient  de  par  madame  d'Engleterre 
et  le  jone  roi  son  fil  et  lors  consauls.  Messires  Jehans  de 
Hainnau  rechut  les  lettres  et  les  ouvri  et  lissi  tout  au 
lonch ,  et  quant  il  ot  veu  et  entendu  la  matère  dont  elles 
parloient  et  que  c'estoit  pour  l'avancement  et  mariage  de 
sa  cousine  de  Hainnau,  si  en  fu  grandement  resjoïs  et  dist 
à  Tévesque  et  as  chevaliers  qui  là  estoient,  que  il  obéir  oit 
volentiers  à  tout  ce  que  on  li  avoit  escript,  car  il  i  estoit 
tenus  de  foi  et  d'hommage.  Li  gentils  chevaliers  fist  à  ces 
signeurs  d'Engleterre  la  milleure  chière  que  faire  lor  pot, 
car  bien  le  savoit  faire  et  tant  que  tous  s'en  contentèrent, 
et  les  tint  à  Biaumont  deus  jours  tout  aise,  et  puis  au  tierch 
jour,  il  s'en  départirent  tout  ensamhle  et  vinrent  à  Mau- 
buege  et  de  là  au  Quesnoi  et  trouvèrent  le  conte  et  la  con- 
tesse  bien  acompagniet  de  chevaliers  et  d'esquiers,  de 
dames  et  de  damoiselles  dou  pais ,  qui  requellièrent  toute 
la  compagnie  moult  doucement  et  liement ,  ensi  que  bien 
le  savoient  faire.  Messires  Jehans  de  Hainnau  fu  promo- 
tères  de  ce  mariage  et  s'en  aquita  bien ,  ensi  que  escript 
on  l'en  avoit,  et  tant  que  li  contes  de  Hainnau  acorda  Phe- 
lippe  sa  fille  en  cause  de  mariage  au  jone  roi  d'Engleterre, 
voires  là  où  li  papes  les  vodroit  dispenser  pour  le  linage , 
car  il  estoient  moult  proçain,  lors  deus  mères  cousines 
germainnes.  En  tant  que  de  la  dispensation ,  li  ambasa- 
dour  d'Engleterre  s'en  cargièrent  et  envoyèrent  en  Avi- 
gnon deus  chevaliers  et  deus  clers  de  droit.  Pour  ce  temps 
resgnoit  papes  Jehans,  qui  descend!  tantes  à  la  dispensa- 

tion  faire  dou  mariage  d'Engleterre  et  de  Hainnau ,  et  li 
fu  avis  et  à  tout  le  colége  que  c'estoit  une  cose  bien  prise, 
et  retournèrent  arrière  à  toutes  les  bulles  de  dispensation  ' 
et  vinrent  à  Valenchiennes  deviers  les  signeiirs,  1  evesque 
de  Durâmes  et  les  aultres  qui  là  les  atendoient.  Si  en  orent 
toutes  les  parties  grant  joie  et  fu  la  damoiselle  espousée 
par  la  vertu  de  une  procuration  et  puis  retournèrent  en 
Angleterre  nonchier  ces  nouvelles.  Pour  lors  estoit  Phe- 
lippe  de  Hainnau ,  ou  tressime  an  de  son  eage.  Longe  et 
droite  estoit,  sage,  lie,  liumle,  dévote,  large,  courtoise,  et 
fu  en  son  temps  aournée  et  parée  de  toutes  nobles  vertus 
et  amée  de  Dieu  et  dou  monde. 

CHAPITEE  XXXVI. 

Comment  madamoiselle  Phelippe  de  Hainnau  entra  en  Engleterre. 

Quant  li  contes  et  la  contesse  de  Hainnau  orent  ordonné 
et  entendu  à  Testât  de  madamoiselle  Phelippe  lor  fille,  et 
aourné  ensi  comme  à  lui  apertenoit,  qui  devoit  estre  roine 
d'Engleterre,  on  pourvei  chevaliers  et  esquiers  qui  avoec- 
ques  li  dévoient  partir  ^  Adonc  prist-elle  congiet  à  son  si- 
gneur  de  père  et  à  madame  sa  mère  et  à  Guillaume  de 
Hainnau  son  frère,  et  à  Jehane  et  à  Issabiel  ses  serours, 
car  Marguerite  li  ainnée  n'estoit  point  là  :  avant  estoit  en 
Alemagne,  et  aconvenenchiée  à  l'empereur  le  roi  Lois  de 
Bavière,  roi  d Alemagne  et  empereur  de  Eome.  Apriès 

*  Les  dispenses  pontificales  accordées  pour  le  mariag-e  d'Edouard  III 
et  de  Philippe  de  Hainaut  portent  la  date  du  30  août  1327. 

2  Le  sauf-conduit  donné  au  comte  de  Hainaut  et  à  sa  fille  est  du  28 
novembre  1327.  Il  ne  paraît  pas  toutefois  que  le  comte  de  Hainaut  se 
soit  rendu  à  cette  époque  en  Ang^leterre. 

tous  ces  congiés,  la  jone  roine  Phelippe  d'Engleterre,  en 
Teage  entre  trèse  et  quatorse  ans,  se  départi  de  Valen- 
chiennes  en  la  compagnie  de  messire  Jehan  de  Hainnau 
son  oncle,  dou  signeur  de  Fagnoelles,  don  signeur  de  Ligne, 
dou  signeur  de  Brifuel,  dou  signeur  de  Haverech,  dou  si- 
gneur de  Wargni  et  plus  de  quarante  chevaliers  et  esquiers 
de  Hainnau,  etservoit  devant  lui  adonc  uns  jones  esquiers 
qui  se  nommoit  Watelès  de  Manni,  qui  puis  fu  messires 
Watiers,  vaillans  homme  et  preus  as  armes,  ensi  que  vous 
trouvères  ses  grans  proèces  escriptes  en  cette  histore,  car 
ce  fu  uns  homme  qui  fîst  en  son  temps  par  sens  et  par  proèce 
le  corps  et  la  cavance',  et  se  départirent  de  Hainnau 
pluisseurs  jones  esquiers  en  entente  que  pour  demorer  en 
Engleterre  avoecques  la  roine.  Si  cheminèrent  tant  que  il 
vinrent  à  Wissan;  si  furent  esquipé  lors  chevaus  et  mis  ens 
es  vassiaus  passagiers  d'Engleterre  qui  là  les  atendoient. 
Si  furent  tantos  oùltre,  et  là  estoient  li  sires  de  Biaucamp 
et  messires  Renault  de  Gobehem,  liquel  avoient  atendu  la 
venue  de  la  jone  roine  bieju  quatre  jours.  Si  entra  la  ditte 
roine  Phelippe  de  Hainnau  en  Engleterre  à  si  bonne  heure 
que  tousli  roi  animes  en  deubt  estre  resjoïs  et  fu;  car  de- 
puis le  temps  de  la  roine  Genièvre  qui  fu  femme  au  roi  Artus 
et  roine  d'Engleterre  que  on  nommoit  adonc  la  Grant-Bre- 
tagne,  si  bonne  roine  ni  entra,  ne  qui  tant  d'onnour  re- 
çust,  ne  qui  si  belle  génération  euist,  car  elle  eut  dou  roi 
Édouwart  son  mari,  en  son  temps,  sept  fils  et  cinq  filles,  et 
tant  comme  elle  vesqui ,  le  roiaulme  d'Engleterre  eut 
grasce,  prospérité,  honnour  et  toutes  bonnes  aventures,  ne 
onques  famine,  ne  chier  temps,  de  son  resgne,  ni  demorô- 
rent,  ensi  que  vous  orés  recorder  en  l'istore. 

*  ^f  (5  dans  le  manuscrit. 

CHAPITRE  XXXVIÏ. 


Comment  les  noces  du  roi  Edouwart  furent  célébrées  à  grant  solemp- 
nité  à  Ebruich. 


Tant  esploita  la  joneroine  d'Engleterre  et  sa  compagnie 
que  il  vinrent  en  la  chité  de  Cantorbie,  et  alèrent  veoir 
le  corps,  saint  Thomas  et  i  fissent  lor  offrande ,  et  pnis 
passèrent  oultre,  et  par  toutes  les  villes  où  il  passoient,  on 
lor  faisoit  feste  et  honneur,  dons  et  présens,  et  passèrent 
à  Eocestre  et  puis  à  Pardeforde  et  vinrent  à  Eltem  et  là 
s'arestèrent ,  et  là  estoit  li  évesques  de  Durâmes  qui  par 
procuration  l'avoit  espousé  à  Valenchiennes  ou  nom  dou 
roi,  et  grant  fuisson  dosigneurs  et  de  dames  d'Engleterre, 
qui  requellièrent  doucement  la  roine  et  toute  sa  compagnie, 
et  m'est  avis  que  m^sires  Jehans  de  Hainnau  pour  celle 
fois,  ne  li  chevaliers  et  esquiers  qui  la  roine  avoient  acom- 
pagniet,  n' alèrent  plus  avant,  fors  chil  et  celles  qui  avoec- 
qu€S  lui  dévoient  demorer,  car  li  rois,  pour  ces  jours,  et 
madame  sa  mère  et  li  contes  de  Kent  estoient  en  la  marce 
deNorthombrelande.  Si  regardèrent  li  signeurs  d'Engle- 
terre que  li  Hainnuier  aueroient  trop  de  painne  à  aler  si 
lonch,  et  en  furent  déporté,  et  là  donnés  et  pris  li  congiés 
de  toutes  parties.  Et  plora  la  jone  roine  Phelippe  assés, 
quant  son  oncle  et  li  chevaliers  de  Hainnau  la  laissièrent. 
Toutes  fois  ensi  fufait.  Il  s'en  retournèrent  en  Hainnau,  et 
li  signeur  et  les  dames  d'Engleterre,  qui  de  ce  faire  estoient 
cargiet,  ordonnèrent  lor  jone  dame  et  l'emmenèrent,  et 
passa  tout  parmi  Londres,  mais  adont  point  ni  aresta; 
car  on  voloit  que  li  Londryen  la  rechussent  une  aultre  fois, 
quant  li  rois  l'auroit  espousé,  et  elle  seroit  roine  d*Engle- 

terre,  de  tous  poins  et  à  telle  solempnité  comme  il  estoient 
et  sont  tenu  dou  faire  quant  une  roine  d'Engleterre  (et  li 
rois  Ta  espousé),  entre  la  première  fois  en  la  cMté  de  Lon- 
dres. Tant  esploitièrent  chil  qui  la  jone  roine  menoient, 
que  il  vinrent  à  Ebruich.  Là  fu-elle  recheute  très-solemp- 
nement  et  grandement,  et  issirent  en  bonne  ordenancetout 
li  signeur  d'Engleterre  qui  là  estoient,  à  l'encontre  de  li, 
et  meismement  li  jones  rois  qui  la  trouva  sus  les  camps 
montée  sus  une  haquenée  très-bien  amblans  et  très-rice- 
ment  aournée  et  parée,  et  la  prist  par  la  main  et  puis 
racola  et  baisa,  et  cevauchièrent  coste  à  coste,  et  à  grant 
fuisson  de  ménestrandies  et  d'onnours  il  entrèrent  dedens 
la  chité,  et  ensi  fu  amenée  jusques  au  lieu  où  li  rois  et  ma- 
dame sa  mère  estoient  logiet.  La  roine  mère  dou  roi  rechut 
celle  jone  roine  moult  doucement,  car  elle  savoit  d'onnours 
tout  quanque  on  en  pooit  sçavoir.  Je  n'ai  que  faire  de 
plus  démener  ce  pourpos.  Li  jones  rois  Édouwars  espousa 
Phelippe  de  Hainnau  en  l'église  catédral  que  on  dist  de 
Saint-Guillaume,  et  les  espousa  li  arcevesques  dou  lieu  par 
la  vertu  de  la  dispensation  que  on  avoit  empêtré  en  Avi- 
gnon, et  fu  le  jour  de  la  Conversion  Saint-Pol  et  avoit  li 
rois  dis-sept  ans  d'eage  et  la  jone  roine  sus  le  point  de 
quatorze  ans,  et  fu  en  l'an  de  grâce  Nostre-Signeur  mille 
trois  cens  xxvij'  .  Si  poés  et  devés  sçavoir  que  toutes  so- 
lempnités  et  festes  sans  riens  espargnier  furent  à  ces  jours, 
et  hiraus  et  ménestrel  largement  pay et.  Et  se  tint  depuis 


*  Lorsqup  la  reine  Philippe  fut  couronnée,  Robert  de  Veer,  comte 
d'Oxford,  représenta  que  comme  chambellan  héréditaire  de  la  reine 
d'Angleterre,  il  avait  droit  à  son  lit  et  à  ses  chaussures,  et  de  plus  h 
trois  bassins  d'argent.  Edouard  III  fit  remettre  les  chaussures  et  les 
bassins  d'argent  et  racheta  le  lit  au  prix  de  cent  marcs.  (Rymer,  II, 
3,  p.  41.) 

ces  espousailles  li  rois  Édoiiwars,  madame  sa  mère  et  la 
jone  roine  lor  fille  à  Ebruich  ou  là  environ,  jusques  au 
temps  Pasqour,  que  il  vinrent  à  Londres  et  à  Windesore, 
et  furent  de  rechief  là  toutes  festes  faites,  et  i  ot  ou  mois 
de  mai  que  la  roine  entra  en  Londres,  grandes  joustes  faites, 
et  i  furent  grant  fuisson  de  Hainnuiers  et  par  espécial 
messires  Jelians  de  Hainnau  et  messires  Guillaumes  de 
Villers  i  furent,  et  li  sires  d'Enghien  qui  fourjousta  les 
joustes.  Je  me  tairai  un  petit  à  parler  de  ceste  matère,  et 
parlerai  des  Escoçois. 

CHAPITRE  XXXVIIL 


Comment  unes  trieuves  fut  accordée  et  comment  li  rois  d'Escosse  en- 
carga  messire  Guillaume  de  Douglas  de  porter  son  ci^er  au  Saint- 
Sépulcre. 


Apriès  ce  que  les  Escos  se  départirent  par  nuit  de  la 
montagne  là  où  li  jones  rois  d'Engleterre  et  li  baron  de 
celi  païs  les  avoient  asségiés,  ensi  que  vous  avés  oï  recor- 
der icM  desus  en  nostre  Mstore,  celle  nuit  et  à  l'endemain 
avant  que  il  fust  tiercbe ,  il  chevaucbièrent  vint  et  deus 
lieues  de  celi  païs  pour  eslongier  les  Englois,  et  passèrent 
celle  rivière  de  Tbin  assès  priés  de  Carduel  en  Galles. 
Quant  il  se  veirent  si  eslongiet  des  Englois  et  il  senti- 
rent lor  cbevaus  fouUés,  il  se  logièrent  entre  montagnes 
et  bois  et  furent  là  toute  la  nuit,  et  ne  mengièrent,  ne  men- 
giet  n'avoient,  quinsejour  estoient  passet,  les  trois  parts 
de  l'oost,  ne  pain,  ne  paste,  fors  que  chars,  et  beu  de  lai- 
gue,  et  se  li  Englès  avoient  eu  painne  de  euls  poursievir, 
li  Escoçois,  pour  euls  garder  et  sauver,  avoient  eu  painne 
et  souffrèce  de  toutes  coses  au  double.  A  l'endemain  il  fu- 

rent  enlorpaïs  :  si  prissent  congiet  li  un  à  l'autre  et  s'espar- 
dirent,  et  se  retraïst  casquns  sus  son  lieu,  et  se  reposèrent 
et  rafresquirent,  casquns  ciliés  soi,  car  bien  leur  faisoit 
mestier.  Assés  tos  apriès  ce  que  les  nouvelles  furent  ve- 
nues en  Escoce  que  li  jones  rois  Édouwars  estoit  mariés  à 
la  fille  dou  conte  de  Hainnau  (et  encores  se  tenoit-il  à 
Ebruicli  là  où  les  noces  et  festes  avoient  esté),  auquns  ba- 
rons d'Escoce  et  de  Northombrelande  se  missent  ensamble 
sus  aséqurances  et  vinrent  sus  une  place  que  on  dist  la 
Mourlane  '  entre  Escoce  et  Engleterre,  et  là  parlementè- 
rent tant  li  un  à  l'aultre  que  unes  trieuves  fut  prises 
à  durer  trois  ans  entre  Engleterre  et  Escoce,  et  pour  ce  se 
tint  li  jones  roisd'Engleterre  si  longuement  àVarvich^que 
li  trettié  de  ces  treuves  estoient,  et  quant  elles  furent  don- 
nées et  acordées  de  toutes  parties ,  li  rois  d'Engleterre, 
contre  "  le  mois  de  mai,  retourna  en  la  marce  de  Londres  et 
madame  sa  mère  et  la  jone  roine  Philippe ,  et  furent  les 
festes  adont  à  Londres  à  la  venue  de  la  roine,  ensi  comme 
il  est  contenu  ichi  desus. 

Or  voel  parler  dou  roi  Robert  de  Brus,  le  roi  d'Escoce, 
liquels  en  son  temps  avoit  esté  moult  preux,  et  moult  avoit 
donné  les  Engloie  à  faire  et  recouvré  son  roiaulme  contre 
les  Englès  et  euls  porté  grant  damage ,  et  estoit  devenus 
vieuls  et  frailles  et  cargiés  de  la  grose  maladie*  et  si 
menés  que  jusques  sus  la  fin  de  ses  jours.  Quant  il  vei  et 
senti  que  morir  le  convenoit ,  il  manda  tous  les  barons  de 
son  roiaulme,  voire  ceuls  où  il  avoit  la  grignor  fiance. 

•  Morhane  sur  la  Merse,  selon  M.  Buchon. 
2  Warwick. 

'  Contre,  vers. 

*  De  la  lèpre.  Cette  horrible  maladie  n'épargnait  pas  les  princes.  Un 
petit-fils  d'Edouard  III,  le  roi  Henri  IV,  en  mourut,  assuro-t-on.  La 
lèpre  lui  avait  été  transmise  par  sa  mère  Blanche  de  Lancastro. 

Quant  il  furent  devant  li,  si  leur  dist  :  «  Biau  signeur,  je 
«  voi  bien  que  il  me  convient  aler  la  voie  commune  :  à 
«  cela  ni  a  nul  remède.  Je  vous  recommande  David,  mon 
«  fil.  Li  enfès  est  jones*  et  auera  mestier  d'avoir  bon  con- 
«  sel.  Se  li  bailliés  tel  que  li  roiaulmes  en  vaille  mieuls, 
«  et  à  vous,  messire  Guillaume  Douglas',  compains  et 
«  très-grans  amis,  (je  vous  ai  tousjours  trouvé  fiable  de 
«  bon  consel  et  de  haute  emprise),  je  vous  pri  que  vous  me 
«  voelliés  donner  un  don  que  je  vous  demanderai,  et 
«  quant  vous  le  m'auerés  acordé,  j'en  morrai  plus  aise.  » 
Li  gentils  chevaliers,  tout  en  plorant,  li  acorda  et  li  dist  : 
«  Monsigneur,  dites  et  demandés  :  je  le  vous  acorde,  mais 
«  que  ce  soit  cose  licite,  et  que  je  puisse  faire.  »  —  «Oïl, 
«  respondi  li  rois.  Chiers  compains  et  amis,  voué  ai  une 
«  fois  à  Dieu,  et  ce  veu,  je  l'ai  tousjours  tenu  en  secré, 
«  que,  se  je  pooie  reveoirletempset  les  jours  que  le  roiaulme 
«  d'Escoce  je  peuisse  obtenir  en  paix  à  l'encontre  des  En- 
te glois,  en  l'onnour  de  Jhésu-Cris,  qui  volt  mort  recevoir 
«  ent  crois  pour  nous  et  son  sanch  espandre,  je  voloie 
«  faire  un  voiage  sus  les  ennemis  de  Dieu  et  là  exposer 
«  mon  corps  et  mes  biens.  Or  ay-je  tousjours  eu  tant  à 
«  faire  encontre  les  Englois,  ensi  que  vt)us  savés,  que  je 
«  sui  devenus  vieuls  et  cheus  en  débilité  de  corps  et  de 
«  maladie,  par  quoi  je  ne  peus  mon  veu  acomplir,  et  puis, 
«  chiers  compains  et  amis,  que  li  corps  ne  puet  faire  le 
«  voiage  d'oultre-mer,  ne  aler  au  Saint-Sépulcre,  ne  espa- 
«  nir''  mes  péchiés,  sus  les  ennemis  de  Dieu,  laquelle  cose 

»  A  la  mort  de  Robert  Bruce,  son  fils  David  était  âgé  de  sept  ou  huit 
ans,  selon  Walsingham. 

2  Ce  chevalier  était  le  fils  de  Guillaume  de  Douglas.  Il  s'appelait 
Jacques,  et  le  l^r  septembre  1329,  le  roi  Edouard  III  lui  fit  délivrer  un 
sauf-conduit,  où  il  rappelait  son  projet  de  se  rendre  en  Terre-Sainte 
avec  le  cœur  de  Robert  Bruce.  *  JSspanir,  expier. 

«  me  touce  de  trop  priés,  je  vous  pri  que»  quant  je  serai 
«  trèspassés  de  ce  siècle,  que  vous  faites  ouvrir  mon  corps 
«  et  prendre  le  coer  et  mettre  en  telle  ordenance  comme 
«  il  apertient,  et  que  vous  le  portés  oultre  la  mer  sus  les 
«  mescréans  et  jusques  au  Saint-Sépulcre,  et  là  le  laissiés, 
«  se  l'aventure  poés  avoir  d'aler  si  avant.  Or  me  respondés 
«  se  vous  m'acomplirés  mon  darrain  désiryer.  »  Messires 
Guillaumes  Douglas  respondi  tout  en  plorant  et  dist  : 
«  Monsigneur,  puisque  vous  me  volés  cargier  de  si  grant 
«  cose,  jà  soit  que  point  ne  le  vaille,  s'en  ferai  mon  dé- 
fi voir  et  mon  pooir.  »  Et  li  rois  respondi  et  dist  :  «  Grant 
«  merchis.  »  Depuis  ceste  ordenance  faite,  îi  rois  Robers 
de  Brus  ne  vesqui  que  trois  jours,  si  fu  ouvers  et  embasmé 
et  son  coer  pris  et  enbaupsmiés  et  conciliés  en  petit  vas- 
selet  d'or  si  ricement  ouvré  que  on  ne  pooit  mieuls,  et  mis 
en  une  chainne  d'or,  et  tout  cela  encarga  li  gentils  cheva- 
liers de  Douglas  au  jour  que  on  fist  l'obsèque  don  roi  Ro- 
bert en  l'abaïe  de  Donfremelin'  en  Escoce.  Là  fu  li  rois 
Robert  ensepelis  et  présens  les  barons,  les  prélas  et  les 
chevaliers ,  messire  Guillaumes  Douglas  en  encarga  la 
cbaine  et  le  vasselet  d'or,  où  li  coers  don  roi  Robert  estoit 
enclus,  et  le  mist  en  son  baterieP,  et  dist  que  jamais  de  là 
ne  partiroit  de  nuit,  ne  de  jour,  si  l'aueroit  porté  oultre-mer 
et  sus  les  mescréans  et  laissiet  au  Saint-Sépulcre  en  Hié- 
rusalem,  ensi  que  proumis  avoit.  Et  trèspassa  de  ce  siècle 
li  rois  Robers  de  Brus  en  l'an  de  grasce  Nostre-Signeur 
mil  trois  cent  vingt-huit,  le  septième  jour  don  mois  de 
june',  qui  fu  la  nuit  don  Saint-Sacrement,  et  le  jour 

»  Dumfermlinff,  célèbre  abbaye,  construite  par  le  roi  Malcolm  III, 
qui  y  fut  enseveli. 

*  Hateriel,  cou. 

*  La  môme  date  est  donnée  par  Walsingham.  Les  éditions  do  Frois- 
sart  portent  :  le  7  novembre  1327. 

Saint-Jehan-Baptiste  ensievant  fu  couronnés  à  roi  David 
ses  fils,  et  li  fissent  tout  li  baron  d'Escoce  féaulté,  et  hom- 
mage les  hommes  des  chités  et  des  bonnes  villes,  des  pors 
et  des  havènes,  et  estoit  en  onsime  an  de  son  eage  et  de- 
mora  ou  gouernement  dou  conte  de  Moret,  de  messire 
Robert  de  Versi  et  d'Arcebaut  Douglas. 


CHAPITRE  XXXIX, 


Comment  messires  Guillaumes  de  Douglas  fut  occis  par  les  Sarrasins 
de  Grenade. 


Assés  tos  apriès  le  couronnement  dou  jone  roi  David 
d'Escoce,  ordonna  ses  besongnes  chils  gentils  et  vaillans 
chevaliers  messires  Guillaumes  Douglas  pour  faire  son 
voiage,  ensi  que  proumis  l'avoit,  et  monta  à  mer  au  port 
de  Morois^  en  Escoce,  et  s'en  vint  à  l'Escluse  en  Flandres 
et  là  s  aresta  pour  oïr  nouvelles  et  pour  sçavoir  se  nuls  de 
deçà  la  mer  s'aparelloit  pour  aler  oultre  par  deviers  la 
Sainte -Terre  de  Hiérusalem,  à  la  fin  que  il  peuist  avoir 
milleur  compagnie.  Et  séjourna  à  l'Escluse  par  l'espace  de 
douze  jours  et  ne  volt  onques  issir  de  son  vassiel  et  tenoit  son 
estât  sus  l'aiguë  et  en  son  vassiel  honnourablement  à  trom- 
pes et  à  naquaires,  comme  ce  fust  li  rois  d'Escoce,  et  avoit 
en  sa  compagnie  un  baron  et  sys  chevalières  et  trente  es- 
quiers  et  tous  à  sa  délivrance  sans  l'autre  mesnie  %  et  avoit 
toute  vassielle  d'or  et  d'argent,  pos,  bachins,  esquieuUes, 
hanaps,  boutelles,  barils;  et  tout  chilqui  le  voloient-aler 
veoir,  estoient  liement  requelliet  et  festyet  de  li  et  de  ses 

*  Morois,  Monrose. 

*  Mesnie i  suite,  domestiques. 

hommes  et  servis  de  deus  ou  trois  manières  de  vins,  et 
casquns  selonch  son  estât,  et  le  vinrent  veoir  de  Flandres 
pluisseurs  chevaliers  et  esquiers,  et  de  Hainnau  et  d'Ar- 
tois ,  et  à  tous  il  fîst  bonne  chière.  En  l'espace  que  il  sé- 
journa là,  il  entendi  que  Alphons,  li  rois  de  Chastelle', 
avoit  guerre  contre  le  roi  de  Grenade  et  au  roi  de  Bougie 
et  au  roi  de  Thunes  et  au  roi  de  Bellemarie,  et  tous  estoient 
Sarrasin.  Si  eut  avis  que  il  trairoit  celle  part  pour  mieuls 
employer  son  voiage  et  fist  repourveir  son  vassiel  et  ra- 
fresquir  de  toutes  coses  qui  nécessaires  li  pooient  estre  et  à 
ses  gens,  et  puis  se  départi  de  l'Escluse,  et  orent  li  maron- 
ner vent  à  volenté,  et  singlèrent  sans  péril  et  sans  da- 
mage et  vinrent  à  la  Calongne  ^  en  Galise ,  et  là  quant  il 
furent  issu  de  lor  vassiel  qui  estoit  grans  et  biaus  et  l'avoit 
fait  faire  et  ouvrer  li  rois  Robers  de  Brus,  et  il  furent  sus 
terre,  il  se  pourveirent  de  chevaus  et  puis  s'en  alèrent 
deviers  le  roi  d'Espagne  qui  se  tenoit  à  Burs  "  en  Espagne 
et  s'aquointièrent  de  li.  Li  rois  avoit  bien  oï  parler  de  mes- 
sire  Guillaume  Douglas  et  de  ses  proèces  :  se  li  fu  li  très- 
bien  venus ,  et  le  rechut  à  grant  joie  et  toute  sa  compa- 
gnie, et  li  fist  avoir  sa  délivrance  et  son  estât  bien  et 
grandement  et  le  plus  à  ses  coustages.  Avint  que  li  rois 
Alphons  d'Espagne  entendi  que  li  rois  de  Grenade,  lui 
quatrime  de  rois,  estoit  venus  à  poissance  logier  à  l'entrée 
de  son  païs.  Jà  avoit-il  mandé  ses  hommes  et  se  mist 
aussi  à  poissance  à  l'encontre  de  ses  ennemis.  Quant  ces 
deus  hoos*  se  veirent  l'un  devant  l'autre  en  biel  plain  païs, 

•  Alphonse  XI,  roi  do  Castille. 

»  La  Calongne,  la  Corogne.  On  lit  :  Valence,  dans  les  éditions  do 
Froissart. 
'  Burs^  Burgos. 

♦  Hoos^  hoostSf  armées. 

un  jour  par  Tacord  de  toutes  parties,  il  s'armèrent  et 
s'ordonnèrent  et  rengièrent  tous  sus  les  camps,  ensi  que 
pour  combatre.  Li  dis  messires  Guillaumes  de  Douglas  se 
traïst  à  l'un  des  costés  à  toute  sa  route  pour  mieuls  faire 
sa  besongne  et  pour  mieuls  monstrer  son  acquit  et  sa 
vaillance.  Quant  il  vei  toutes  les  batailles  rengiés  de  une 
part  et  d'aultre,  et  il  vei  la  bataille  le  roi  un  petit  esmou- 
voir,  il  quida  que  elle  s'en  alast  assambler  '  ;  ils  qui  voloit 
estre  des  premiers  assallans,  broça  ce  val  des  espérons,  et 
toute  sa  compagnie  apriès  lui,  et  s'en  vinrent  férir  et 
assambler  à  la  bataille  le  roi  de  Grenade,  et  pensoit  en 
alant  que  li  rois  d'Espagne  et  toutes  les  batailles  le  sie vis- 
sent, mais  non  fissent,  dont  il  en  fu  déceus,  mais  se  tin- 
rent li  crestyentout  quoi,  réservé  li  et  ses  gens.  Ces  mes- 
créans,  quant  il  les  veirent  venir  sus  euls,  s'ouvrirent  et 
lesencloïrent^  Considérés  la  grant  mauvesté  descrestyens 

*  Assambler,  combattre. 

*  Les  exploits  du  sire  de  Douglas  excitèrent  une  si  vive  admiration 
parmi  les  chevaliers,  que  le  comte  de  Hainaut  résolut  quelques  années 
plus  tard  de  laisser  à  son  oncle  Jean  de  Beaumont  le  gouvernement  de 
ses  États,  tandis  qu'il  irait  lui-même  combattre  les  Sarrasins  de  Gre- 
nade : 

«  Guillaume,  cuens  de  Haynnau,  de  Hollande,  de  Zélande  et  sires 
«  de  Frise,  faisons  savoir  à  tous,  que  comme  nous  ayèmes  empris  et 
«  en  pourpos,  s'il  plaist  Dieu,  d'aleir  en  Grenate,  par  coy  il  nous  con- 
«  vient  absenter  une  pièche  et  hors  de  nos  pays  demoreir,  nous,  pour 
M  gouverneir  nos  contés,  terres  et  pays  de  Haynnau,  de  Hollande,  de 
«  Zèlande  et  de  Frise,  en  nostre  absence,  avons  mis  et  estavlit,  raet- 
«  tons  et  estavlissons  no  chier  et  ameit  oncle  le  signeur  de  Biaulmont, 
«  pour  nous  et  en  no  liu,  baut  et  souverain  de  par  nous  et  en  no  nom 
«  de  tous  nos  pays  dessus  dis,  et  li  avons  donneit  et  donnons  plain 
«  pooir  et  mandement  espéciaul,  d'osteir  et  de  mettre  baillieus,  reche- 
«  veurs,  sergeans  et  tous  offlcyers  quels  qu'il  soient,  par  tous  nos  dis 
«  pays  en  tous  nos  offices  et  lieus  ù  il  appartenra  ;  et  ossy  d'otant  faire 
«  et  dire  en  toutes  coses  généraulment  et  espéciaulment  comme  nous 
«  meismes  diriens  et  ferions  se  nous  y  estiens  présent.  Si  mandons  et 
«  prions  à  tous  nos  foyavles,  nobles  et  non  nobles  de  nos  pays,  et 
a  terres  dessus  dittes  et  à  cascun  par  lui,  que  h  no  dit  oncle  obéissent 

qui  laissièreut  perdre  ce  vaillant  homme  ensi  et  tous  les 
siens;  car  il  furent  là  tous  mort,  ne  onques  ce  jour  li  rois 
d'Espagne,  ne  li  sien  ne  se  combatirent,  mais  messires 
Guillaumes  Douglas  et  li  Escoçois  i  fissent  mervelles 
d'armes ,  et  ocirent  et  abatirent  moult  grant  f dsson  de 
Sarrasins.  Finablement,  il  demorèrentlà  tous  mort  sus  la 
place,  dont  ce  fu  damages  et  grant  mauvesté  pour  les  Es- 
pagnols, mais  li  auqun  dient  que  il  le  fissent  tout  volen- 
tiers  et  par  envie.  Ensi  demora  li  coers  dou  roi  Eobert  de 
Brus  là,  et  li  gentils  chevaliers  qui  li  portoit  et  toute  la 
route  des  Escos,  réservé  les  variés. 

CHAPITRE  XL. 

Comment  li  rois  David  d'Escosse  espousa  la  serour  le  roi  d'Engleterre. 

Considérés  entre  vous  qui  entendes  raison,  la  povre 
aventure  chils  gentils  chevaliers  messires  Guillaumes 
Douglas  eut  et  rechut  en  roiaulme  estrange  et  lontain 
pour  bien  faire.  Finisseur  voellent  dire  et  supposer  que  li 
Espagnol  orent  envie  sur  lui  et  sus  ses  compagnons  pour 
tant  que  il  s'avanchièrent  de  estre  li  premier  requérant  les 
ennemis  et  assallant,  et  que  il  vodrent  avoir  celle  honnour 

«  en  tout  cliose  qu'il  leur  dira  et  requerra  de  par  nous  ;  et  mandons 
«  ossy  et  commandons  à  tous  nos  ofiQcyers  et  subgès  queil  qu'il  soient, 
a  que  sans  nul  délay  il  et  cascuns  d'yaus  fâchent  tout  chou  qu'il  leur 
«  verra  de  par  nous,  dire,  mandeir  u  commander,  ossy  comme  pour 
«  nous  meismes  ;  car  tout  chose  que  par  no  dit  oncle  représentant  no 
«  lieu  et  no  persoine,  sera  dit,  fait  etordeneit  en  quelconques  manière 
«  que  soit  et  en  tous  cas,  nous  l'avons  et  arons  on  boino  foit  loyaul- 
«  mont  h  tous  jours  pour  ferme  et  pour  estavle.  Par  le  tesmoing  de 
«  ces  lettres  sayollées  do  no  séel,  données  à  Valenchionnes,  xx  jours 
M  en  march,  l'an  mil  troift  cens  quarante  et  deus.  »  (Archives  du 
Hainaut.) 

devant  euls.  Quant  les  nouvelles  furent  sceues  en  Escoce 
de  la  mort  dou  gentil  chevalier,  tout  chil  dou  roiaulme  en 
furent  courouchié,  car  il  avoient  perdu  un  trop  grant  cha- 
pitainne,  et  le  regretèrent  moult  et  li  fissent  faire  si  parent 
et  li  baron  et  chevalier  d'Escoce,  son  obsèque  aussi  so- 
lempnement  que  dont  que  li  corps  fust  présens,  et  chanta 
la  messe,  en  l'abéie  de  Sainte-Crois,  en  labéie  de  Hainde- 
bourch ,  li  évesques  de  Saint- Andrieu  en  Escoce ,  et  i  fu- 
rent tout  li  baron  et  li  prélat  d'Escoce. 

En  cel  meisme  an  trèspassa  aussi  sus  son  lit  li  contes 
de  Moret  d'Escoce.  Ensi  fu  li  roiaulmes  d'Escoce  afoiblis 
de  deus  vaillans  hommes  et  d'un  vaillant  roi,  le  roi  Eobert 
de  Brus,  père  au  roi  David. 

Quant  li  demorant  des  barons  et  chevaliers  d'Escoce 
veirent  que  il  estoient  ensi  afoiblis  de  vaillans  hommes  et 
avoient  un  jone  roi,  si  orent  consel  ensamble,  à  savoir  là 
où  il  povoient  lor  roi  marier  et  asener'  en  lieu  dont  il 
vausissent  le  mieuls,  mais  bien  sçavoient  chil  qui  congni- 
soient  le  roiaulme  d'Engleterre  que  li  jones  rois  Édouwars 
avoit  une  jone  soer  à  marier,  si  regardèrent  et  jettèrent  lor 
visée  à  ce  que,  se  lors  sires  li  rois  David  pooit  avoir  à  femme 
et  espouse,  la  serour  le  roi  d'Engleterre,  par  ceste  aliance 
ou  temps  avenir,  il  en  de  ver  oient  mieuls  valoir,  et  que 
paix  raisonnable  en  povoit  bien  venir,  au  pourfit  de  l'un 
roiaulme  et  de  l'autre,  car  la  guerre  avoit  trop  longuement 
duré.  Si  s'en  ensonnyèrent  auquns  vaillans  hommes  d'Es- 
coce, prélas  et  autres,  et  tretyèrent  premièrement  de- 
viers  le  conte  Aymmon  de  Kent  et  messire  Rogier  de  Mor- 
temer,  qui  pour  lors  avoient  en  gouvernement  le  roiaulme 
d'Engleterre.  Chil  doi  signeur  assés  légièrement  s'encli- 

*  Asener,  assener,  établir. 

nèrent  as  requestes  et  tretiés  des  Escoçois  '  et  délivrèrent 
la  serour  dou  jone  roi  d'Engleterre,  madame  Isabiel,  à 
ambassadeurs  dou  roi  d'Escoce,  et  lor  fu  menée  au  Noef- 
Cbastiel-sur-Thin,  sans  ce  que  prélas,  barons,  ne  li  con- 
sauls  des  cbités  et  bonnes  villes  d'Engleterre  en  seuissent 
riens,  ne  fuissent  apellé,  pour  laquelle  cose  grant  murmu- 
ration  s'en  esleva  en  Engleterre  contre  le  conte  de  Kent 
et  messire  Eogier  de  Mortemer,  et  disoit  la  renommée  dou 
païs  que  il  ne  deuissent  pas  cela  avoir  fait,  ne  le  mariage 
acordé  si  légièrement,  de  la  fille  d'Engleterre  à  lor  adver- 
saire le  roi  d'Escoce,  que  il  n'euissent  convoquiet  l'espécial 
et  général  consel  dou  païs,  et  convenoit  que  il  euist  entre 
ceuls  qui  de  ce  mariage  s'estoient  ensonnyet,  auqune  eau- 
telle  secrée  qui  se  descouveroit,  quanq  que  ce  fust.  Vous 
devés  sçavoir  que  pour  celi  cause  pluisseur  en  Engleterre 
entrèrent  en  doubte  et  en  soupeçon  mauvaise,  jà  ni  euist 
nulle  cause,  à  l'encontre  des  desus  dis  le  conte  de  Kent  et 
messire  Rogier  de  Mortemer,  et  les  prissent  à  grant  haine, 
car  Englès  sont  mervilleus  et  croient  plus  légièrement  le 
mal  que  le  bien.  Toutesfois,  la  jone  dame  d'Engleterre  fu 
délivrée  as  barons  et  prélas  d'Escoce  et  le  prissent  au  Noef- 
Cbastiel-sur-Thin  et  l'enmenèrent  en  la  chité  de  Bervich 
c'ondist  en  Escoce  \  et  làl'espousali  rois  David  d'Escoce,  et 
vint  faire  sa  feste  depuis  en  Haindebourgli  en  Escoce,  et  i 
ot  joustes  nonciés  et  publyés  tout  parmi  le  roiaulme  d'En- 
gleterre ,  mais  moult  petit  de  chevaliers  d'Engleterre  i 
furent,  car  il  considérèrent  la  vois  commune  dou  païs  que 
chils  mariages  n'estoit  pas  fais  à  la  plaisance  dou  païs 
d'Engleterre,  fors  que  de  euls  deus.  Si  nous  nos  souiFe- 

*  La  charte  relative  à  la  dot  de  Jeanne  d'Angleterre,  qui  devait 
épouser  David,  fils  du  roi  d'Ecosse,  est  du  21  mai  1328. 

*  Berwick  se  trouve  au  nord  de  la  Tweed. 

rons  un  petit  à  parler  d'Escoce  et  d'Engleterre,  et  parle- 
rons dou  roi  Carie  de  France,  frère  à  la  roine  Isabiel 
d'Engleterre. 

CHAPITEE  XLI. 
Comment  monseigneur  Phelippes  de  Valois  fu  couromiés  à  Rains. 

Li  rois  Caries  de  France,  fils  au  biau  roi  Phelippe  de 
France,  fu  trois  fois  mariés  et  trèspassa  de  ce  siècle  sans 
avoir  hoir  mâJe  de  nulles  de  ses  femmes,  dont  ce  fu  da- 
mages pour  leroiaulme  de  France,  ensi  que  vous  orés  re- 
eorder  en  sievant  l'istore.  La  première  des  femmes  ce  roi 
Carie  fu  li  une  des  plus  belles  dames  dou  monde  resgnans 
en  ce  temps,  et  fu  fille  au  conte  d'Artois  et  à  la  contesse. 
Celle  dame  ot  nom  Jehane,  et  garda  mal  son  mariage  et 
se  sourfist,  pour  quoi  elle  en  demora  lonch  temps  ens  on 
Chastiel-Gaillart  en  prison  avant  ce  que  son  mari  fust 
rois.  Quant  li  roiaulmes  de  France  li  fu  escbeus  par  la 
succession  de  ses  frères,  le  roi  Loïs  et  le  roi  Phelippe,  et 
que  li  douse  per  l'eurent  couronné  à  roi,  il  regardèrent  que 
li  roiaulmes  de  France  demorroit  sans  hoir,  se  chils  rois 
Caries  ne  se  remarioit  :  si  quissent  voie  et  avis  par  quoi 
li  rois  Caries  fut  remariés  à  la  fille  l'empereour  Henri  de 
Lucembourch  et  serour  au  gentil  roi  de  Behagne.  De  la 
seconde  dame  de  Lucembourch  qui  fu;  momlt  humble  et 
moult  dévote,  ot  li  rois  un  fil,  dont  tous  li  roiaulmes  fu 
resjoïs,  mais  il  morut  jones^  et  assés  tos  apriès  morut  la 
dame  à  Issodun  en  Berry,  et  morurent  tout  dai  assés 
soupeçonneusement,  de  quoi  auqunes  gens  furent  encoul- 
pés  en  derrière  couvertement.  Apriès,  chils  rois  Caries  fu 
remariés  tier cément  à  la  fille  de  son  oncle  de  remariage, 


DE  FROISSART.  427 

la  fille  de  monsigneur  Lois  de  France,  conte  d'Evrues,  et 
fu  ceste  dame  roine  de  France,  appellée  Jehane,  et  serour 
au  roi  Lois  de  Navare,  qui  pour  ce  temps  resgnoit,  Avint 
que  celle  dame  fu  ençainte,  et  li  rois  Caries  ses  maris  s'a- 
couça  au  lit  de  la  mort.  Quant  il  senti  et  congnut  que 
morir  le  convenoit,  il  manda  les  nobles  de  son  roiaulme^ 
ceuls  que  en  haste  on  peut  avoir,  tant  des  douse  pers  de 
France,  comme  des  aultres,  et  quant  il  furent  en  la  pré- 
sence de  li,  il  leur  dist  :  «  Biau  signeur,  vous  estes  tous 
«  mi  obéissant  et  de  mon  linage.  Je  sens  bien  et  congnois 
«  que  aler  me  convient  en  la  commune  voie,  ensi  que  li 
«  aultre  vont.  Je  vous  laisse  ma  femme  la  roine  en- 
«  cbainte.  Se  il  avient  que  Dieus  li  donne  un  hoir  mâle, 
«  ce  que  la  couronne  de  France  désire  à  avoir,  je  vous 
«  prie  que  vous  en  faites  bonne  garde  et  le  couronnés  à 
«  roi,  quant  il  vous  samblera  que  il  apertiengne  h  estre, 
«  et  se  elle  est  femme,  si  ordonnés  de  la  couronne  de 
«  France  ajuste  élection,  car  bien  sçai,  se  elle  est  fille,  par 
«  les  estatus  et  ordenance  de  France,  elle  ne  le  poet 
«  avoir.  »  Tous  li  orent  convenant,  que  loiament  s'en 
aquiteroient.  Sur  ce>  B  rois  Caries  ala  morir  la  nuit  de  la 
Pentecouste  ',  Tan  de  grasce  mil  trois  cens  vint-huit.  Assés 
tos  apriès  son  trèspas,  la  roine  Jehane  qui  sa  femme  avoit 
esté,  acoucha  de  une  fille,  de  quoi  tous  li  roiaulmes  de 
France  fu  grandement  troublés.  Quant  li  douse  per  de 
France  et  li  hault  baron  de  celi  roiaulme  sçeurent  che  que 
la  roine  estoit  acoucbié  de  une  fille,  il  s'assemblèrent  tous 
à  Paris  pour  avoir  avis  et  consel  à  qui  li  roiaulmes  de 
France  devoit  parvenir,  et  qui  il  feroient  roi.  Là  ot  moult 
de  paroles  retournées  et  misses  en  termes,  et  fu  bien  nou- 

»  lifaut  lire  :  la  reille  de  la  Purification  (1"  février). 

velle  de  Édouwart  le  jone  roi  d'Engleterre,  fil  de  sa  se- 
rour,  mais  la  querelle  fut  débatue  et  point  longuement 
soustenue  ' ,  car  li  douse  per  de  France  dissent  et  encores 
dient  que  la  couronne  de  France  est  de  si  noble  condition 
qu'elle  ne  puet  venir  par  nulle  succession  à  femelle,  ne  à 
fil  de  femelle.  Si  regardèrent  li  douse  per  de  France  à 
messirePhelippe  de  Valois,  fil  au  conte  de  Valois,  qui  frères 
avoit  esté  au  biau  roi  Phelippe,  et  estoit  cousins  germains 
à  ce  roi  Carie  darrain  mort.  A  celle  concordation  de  la 
couronne  de  France  donner,  et  Phelippe  de  Valois  cou- 
ronner, rendirent  grant  painne  li  contes  de  Hainnau,  li 
contes  Guis  de  Blois  et  messires  Robers  d'Artois,  car  chil 
troi  prince  avoient  ses  trois  serours  espousées.  Et  fu  cou- 
ronnés en  l'église  catédral  de  Nostre-Dame  de  Eains  li 
rois  Phelippes,  et  rechut  toutes  les  solempnités  que  rois 
de  France  doit  recevoir,  et  là  ot  en  convenant  au  conte 
Loïs  de  Flandres,  son  cousin  et  son  compère,  que  jamais 
n'entreroit  en  la  chité  de  Paris,  si  aueroit  esté  en  Flandres 
et  osté  et  abatu  l'orguel  des  Flamens,  liquel  estoient  rebelé 
à  rencontre  dou  conte,  non  que  Gant,  Bruges,  Courtrai, 
Granmont  et  Ypre  en  fesissent  fait,  mais  s'en  dissimu- 
loient  et  consentoient  bien  que  une  congrégation  de  four- 
banis  de  Flandres  fuissent  à  l'encontre  dou  dit  conte,  et 
l'avoient  bouté  hors  de  son  païs,  et  fait  un  chapitainne, 
qui  se  nommoit  Clais  Dennequins  ^  Li  rois  Phelippes  tint 
bien  au  conte  de  Flandres,  son  cousin,  tout  che  que  il  li 


*  Il  est  à  remarquer  qu'au  mois  de  mai  1328,  Edouard  III  réclama  la 
couronne  de  France,  et  déjà  à  cette  époque,  pour  soutenir  ses  préten- 
tions, il  recherchait  l'alliance  du  duc  de  Brabant  et  des  comtes  de 
Gueldre  et  de  Loos.  (Rymer,  II,  3,  pp.  12, 17  et  23.)  Ces  projets  furent 
repris  au  mois  d'octobre  1330.  {Rymer,  II,  3,  p.  51.) 

*  Nicolas  Zannequin. 

eut  en  convenant,  car  li  estans  en  la  marce  de  Rains,  tan- 
tos  apriès  son  couronnement,  il  mist  clers  en  oeuvre  pour 
escrire  lettres  et  messagiers  et  envoia  semonre  ses  hommes 
et  vint  de  Rains  à  Piéronne,  et  puis  à  Arras,  et  là  atendi 
tous  ceuls  que  il  avoit  mandés.  Li  contes  de  Hainnau  ses 
serouges,  et  messires  Jehans  de  Hainnau,  son  frère,  le 
vinrent  servir  par  pryère  et  par  amours,  et  amenèrent 
belle  route  de  gens  d'armes,  chevaliers  et  esquiers.  Aussi 
fissent  li  signeur  de  France  qui  estoient  tenu  de  ce  faire. 


CHAPITRE  XLII. 
La  bataille  de  Cassiel. 

Quant  le  chapitainne  de  ces  Flamens,  qui  se  nommoit 
Clais  Dennequins,  entendi  que  li  rois  de  France,  en  sa 
nouvelle  régnation,  avoit  juré  que  jamais  il  n'entreroit  en 
Paris,  ne  entenderoit  à  aultre  cose  si  aueroit  remis  en 
Flandres  le  conte  Lois  et  confondus  tous  ses  ginemis  et 
nuisans,  si  s'en  enfellona  grandement,  et  dist  que  chils 
rois  poroit  bien  fallir  à  ses  pourpos,  et  toutes  fois  pour  lui 
brisier,  il  s'en  meteroit  en  painne.  Et  asambla  tous  ceuls 
desquels  il  pensoit  à  estre  aidiés,  car  cbil  de  Bruges, 
d'Ippre  et  de  Courtrai  l'aidoient  couvertement,  et  avoient 
banis  et  mis  hors  de  lors  villes,  des  fors  et  jones  compa- 
gnons, tisserans  et  aultres,  qui  tous  estoient  de  l'aliance 
de  Clais  Dennequin,  et  s'en  vint  logier  sus  le  dit  mont  de 
Cassiel,  et  pooient  estre  en  sa  compagnie  environ  seize  mil 
hommes,  tous  des  plus  crueuls  et  envenimés  de  Flandres, 
et  tous  as  gages  des  bonnes  villes  de  Flandres,  réservet 
Gant  ;  car  chil-là,  tant  que  des  rices  hommes  de  Gant,  s'en 

dissimuloient,  et  ne  faisoient  point  partie  à  rencontre  doii 
conte  ;  or  vous  recorderai  cornent  il  en  avint  * . 

Li  rois  Plielippes  à  poissance  s'en  vint  d'Arras  à  Lens 
enxirtois,  et  de  là  à  Biétune  et  puis  à  Aire  et  se  logea  entre 


*  Labibliothèiiue  del'ArseTial  possède  [Histoire^  n"  148)  une  chronique 
manuscrite  du  xiv^  siècle  qui  m'a  été  signalée  avec  une  extrême  obli- 
geance par  M.  Paul  Lacroix.  L'auteur  était  de  Valenciennes ,  mais 
.i'ig-nore  le  nom  de  ce  concitoyen  et  contemporain  de  Froissart.  J'ai 
jugé  intéressant  de  mettre  parfois  sous  les  yeux  du  lecteur  cette  nar- 
ration qui  paraît  faite  avec  soin  et  d'après  des  renseignements  dignes 
de  foi.  Le  lecteur  comparera  utilement  le  texte  de  Froissart  et  celui 
de  ce  chroniqueur  anonyme  qui  a  peut-être  devancé  Froissart  de  quel- 
ques années  : 

«  Après  la  grande  et  murdrière  bataille  des  Englecs  et  des  Escochois 
dont  nous  venons  de  faire  mention,  et  tost  après  ce  que  le  roy  Phelippe 
de  France  eult  esté  couronné  et  qu'il  eult  assemblé  son  ost,  luy  et  le 
conte  de  Flandres,  comme  dessus  avez  oy,  le  roy  passa  le  Lis  au  lez 
devers  Aire,  pour  aller  en  Flandres,  et  quant  ils  entrèrent  en  la  conté, 
ils  commencbèrent  à  brusler  et  gaster  le  pays  :  et  alla  le  roy  logier  au 
pied  du  Mont  de  Cassel  à  l'un  des  lez,  et  le  conte  Guillaume  de  Hay- 
nault  et  le  conte  de  Bar  à  l'autre  lez,  et  tous  lesaultres  princes  au  plus 
près  qu'ils  peurent.  Sy  y  sist  un  grande  espasse  de  tamps.  Et  quant  ce 
vint  le  mnrdy  qui  fut  la  nuit  Saint-Bertelemieu  en  aoust  mil  et  \\v  et 
xxviij,  les  Flamensqui  estoient  assemblés  sur  le  Mont  de  Cassel,  de 
Bergues  et  des  villes  voisines,  descendirent  de  celuy  mont,  sans  nul  ca- 
pitaine, en  trois  batailles,  pour  eulx  adreschier  droit  aux  tentes  du  roy. 
Ainsy  estoit  leur  propos.  Et  tout  quoit  taisant,  commencbèrent  à  passer 
et  à  entrer  en  l'ost.  sans  parler,  ne  faire  noise,  ne  sans  rien  fourfaire, 
hardiement  et  soubtillement,  jusques  là  où  on  vendoit  le  vin  et  les 
viandes.  Et  adont  se  percburent  les  dis  vendeurs  de  denrées,  que 
estoient  Flamens  qui  ainsy  venoient  espès  et  drus,  ces  goudendas  et 
ces  picques  à  leurs  cols.  Et  adont  se  commencba  l'ost  à  esmouvoir  de 
toutes  pars  et  à  cryer  à  l'arme  :  dont  se  commencbèrent  les  Flamens  à 
tenir  quois,  et  commencbèrent  la  bataille  bien  et  asprement,  et  à  férir 
et  à  tuer  et  à  décopper  de  haches  et  goudendas,  et  Hainnuiers  et  Barois 
à  eulx  deffendre,  et  François  à  sourvenir,  et  chevaliers  et  gens  d'armes 
à  yssir  de  leurs  tentes  et  courir  sus  aux  Flamens  hardiement.  Adont  leur 
coururent  sus  toutes  manières  de  gens,  François  et  aultres.  Sy  y  eult 
sy  grande  bataille  et  sy  grande  abatison  en  plusieurs  lieux  et  sy  grande 
noise,  que  ce  fut  une  merveille  ;  et  Flamensqui  estoient  sans  capitaine 
commencbèrent  à  perdre  corroy,  et  eulx  rassambler  au  mieulx  qu'ils 
peurent,  mais  peu  leur  valu,  car  ainsy  qu'ils  s'en  voloient  râler  vers  le 

Aire  et  le  mont  de  Cassiel  et  avoit  la  plus  belle  lioost  et 
plus  belle  gent  dou  monde.  Et  avoient  li  signeur  tendu 
tentes,  très,  auqubes'  et  pavillons  sus  les  camps,  et  sam- 
bloit  que  ce  fuissent  grandes  villes  de  lor  logeis,  et  là 

Mont,  la  bataille  du  comte  Gnillaumede  Haynault  leur  vint  au-devant, 
qu'ils  leur  tolirentle  pas,  et  là  eult  grande  bataille  et.  grande  ocliision, 
et  là  eult  le  conte  de  Haynault  et  son  frère  et  leurs  gens  moult  à  faire, 
et  d'aultre  part  le  conte  de  Bar  et  ses  gens,  Et  y  futJe  conte  de  Hay- 
nault moult  froissés  en  ses  jambes  et  en  ses  pieds,  de  coups  de  gouden- 
das  et  d'aultres  bastons,  et  moult  y  eult  grant  caplison  entour  luy,  car 
il  avoit  bien  les  deus  pars  des  Flamens  sur  sa  bataille.  Sy  y  eult  grande 
ocliision,  et  fut  son  cheval  tué  dessoubs  luy  de  picques  et  goudendas ,  et 
durement  y  fut  blechiés,  mais  ses  gens  le  rescourent  et  remontèrent 
bien,  et  vigoureusement.  Adont  recommenclia  la  bataille  plus  forte  que 
devant  en  plusieurs  lieux,  et  longuement  dura.  Et  en  celle  bataille  y 
fut  le  Borgne  de  Uobersart  féru  d'une  picque,  deseure  son  senestre  œil 
dessoubs  son  bachinet,  dont  jamais  puis  ne  parla,  dont  ce  fut  grant 
domage,  car  il  estoit  bon  escuier  et  avoit  esté  en  maintes  bonnes  be-^- 
sognes.  Et  là  fisrent  bien  les  royaulx,  les  Barois  et  les  Hainnuiers.  En 
la  fin  Flamens  furent  desconfis  et  tous  tués,  ne  nul  n'en  eschappa,  se 
petit  non,  de  bien  xv  mille  Flamens,  sans  les  Francliois,  Hainnuiers 
et  Barois  qui  y  furent  tués.  Et  dura  la  bataille  depuis  nonne  jusques 
au  vespreque  les  banières  du  roy  et  les  banières  du  comte  de  Haynault 
entrèrent  et  furent  mises  en  Cassel,  et  bouta-on  le  feu  dedens  la  ville 
qui  fut  toute  arsse,  et  le  joeudy  après,  le  roy  se  deslogea  et  alla  devant 
Yppre  et  se  logea  en  la  ville  de  Fourmisièlo  et  laissa  monsieur  Ferry 
de  Picquegny  gardien  de  Bergues  et  des  frontières  environ ,  laquele 
ville  de  Bergues  s'estoit  rendue  au  roy  et  venueàmercy.  Sy  les  chargea 
et  bailla  à  Mons.  Ferry  et  le  mena-on  h  Bergues.  Et  quant  le. roy  eult 
une  espasse  tenu  son  siège  devant  Yppre,  elle  se  rendy,  et  lendemain 
on  bany  hors  de  la  ville  d'Yppre  et  de  la  conté  de  Flandres  environ  xp 
de  ceulx  qui  estoient  contraires  à  la  ville  et  anemis.  Et  leur  fist-on 
laisser  toutes  leurs  armures  et  leurs  parements.  Et  ossy  se  rendy  la 
ville  de  Bruges  :  sy  en  bannit-on  ossi  grant  plenté  des  mauvais  :  et  ossy 
fit-on  de  Gand.  Et  le  conte  leur  eult  en  couvent  à  tenir,  paisibles  aux  us 
et  aux  coustumes  do  ses  ancesseurs,  mais  non  fist,  dont  il  fist  folyo, 
car  il  fist  puis  copper  les  testes  à  maints  proudhommes  qui  couppe  n'y 
avoient,  etenroer  et  martirissier  et  mettre  sur  quars  tout  nuds  et  faire 
copper  lescoroyes  de  leurs  chars,  et  puis  s'aller  à  mauvaise  cause,  dont 
il  no  soyt  oncques  puisse  dy  do  Flandres  tant  comme  sire  :  et  fut  puis 
tués  en  la  bataille  à  Cressy  à  lo  Blanche-Tache  avoec  les  aultres,  sy 
comme  vous  orez  chy  avant. 
»  Par  (rès  et  auqubes^  il  faut  aussi  entendre  des  tentes. 

estoit  li  bons  rois  de  Boesme  en  grand  awet  ' ,  li  contes  dé 
Hainnau  et  messires  Jehans  de  Hainnau  ses  frères,  li 
contes  Guis  de  Blois,  li  dus  de  Lorraine,  li  dus  de  Bar, 
messires  Eobers  d'Artois,  et  tenoient  li  signeur  li  grant 
estât  et  noble,  et  li  Flamencli  estoient  sus  le  mont  de  Cas- 
siel  et  logiet  d'aultre  part  au  lez  deviers  Ippre,  et  veoient 
tout  contre  val  les  logeis  dou  roi  de  France,  et  eurent 
espies  qui  lor  vinrent  raporter  tout  le  convenant  des  Fran- 
çois, et  comment  il  estoient  logiet  espars.  Si  se  avisèrent, 
ensi  comme  fol  et  outrequidié  qu'il  furent,  que  il  descende- 
roient  sus  l'eure  dou  souper,  dou  mont  de  Cassiel,  et  quant 
il  seroient  avalé,  il  s'esparderoient  en  trois  batailles,  et 
iroit  casqune  bataille  assallir  et  faire  son  fait  en  l'oost, 
Clais  Dennequins  iroit  tout  droit  devant  lui  à  la  tente  dou 
roi  de  France  et  le  trouveroient  soupant,  et  li  aultre  ba- 
taille s'adrèceroit  droit  à  la  tente  dou  roi  de  Boesme,  et 
la  tierce  bataille,  à  la  tente  dou  conte  de  Hainnau  et  de 
son  frère,  et  les  dévoient  hommes  de  lors  costés  qui  les 
avoient  espyés,  mener ^  tout  droit  as  logeis  des  signeurs 
desus  nommés,  ensi  qu'il  fissent.  Chil  Flamens  furent  tout 
pourveu  de  lor  fait  et  s'avalèrent^  un  jour  sus  l'eure  de 
basses  vespres  dou  mont  de  Cassiel  et  s'en  vinrent  tout 
droit  sans  euls  tourner,  ne  boustourner  ^  Et  vint  la  pre- 
mière bataille  férir  sus  les  logeis  dou  roi  de  France,  et 
devoit  tantos  aseoir  au  souper,  et  furent  sus  le  point  li 
François  que  de  estre  souspris,  quant  on  cria  :  «  A  l'arme! 
«  Monjoie  Saint-Denis'!  »  Lors  se  commenchièrent  toutes 

*  Arcet,  garde,  vigilance. 

2  Boustourner ^  se  heurter, 

3  Quatre  cents  sergents  de  Tournay,  vêtus  de  tuniques  rouges  or- 
nées de  châtelets  d'argent,  avaient  pris  les  premiers  les  armes  à  la  voix 
de  leur  chef,  Gauthier  de  Galonné,  et  leurs  cris  annoncèrent  l'approche 
des  Flamands.  A  cette  époque  remonte  le  privilège  des  bourgeois  de 

gens  à  estourmir  '  et  à  venir  à  pooir  sus  ces  Flamens  et 
euls  enclore.  Chil  qui  vinrent  à  latente  le  roi  de  Boesme 
fissent  ensi  et  se  taisoient  tout  quoi,  et  furent  priés  sous- 
pris  aussi  li  rois  et  ses  gens  ;  et  li  aultre  bataille  qui  venoit 
à  la  tente  dou  conte  de  Hainnau  et  de  son  frère,  à  grant 
painne  peurent  les  gens  de  ces  signeurs  estre  armé,  ne 
pourveu  pour  euls  deiïendre.  Toutes  fois  Dieus  ne  volt  pas 
consentir  que  li  signeur  fuissent  là  desconfi  de  tel  mer- 
daille.  Casquns  sires  entre  ses  gens  desconfi  la  bataille  des 
Flamens  et  sans  ce  que  nuls  seuist  riens  l'un  de  l'aultre 
jusques  à  tant  que  ce  fu  tout  fait;  et  i  fu  mors  lor  cbapi- 
tainnes  Clais  Dennequins,  et  de  sesse  mille  hommes  que  il 
estoient,  il  n  en  escapa  onques  nuls,  que  tous  ne  fuissent 
mort  et  ocis  et  abatu  l'un  sus  l'aultre,  car  il  ne  daignèrent 
fuir^  et  là  fu  tués  li  Borgnes  de  Robersart  par  son  oul- 
trage  \  car  il  s'avança  trop  follement  en  lacace.  Si  fu  férus 
d'un  fier  de  pique  qui  lui  coula  et  avala  desous  le  bacliinet 
et  li  entra  tout  dedens,  douquel  cop  il  morut,  et  en  furent 
li  signeur  moult  courouchiet. 

Ceste  bataille  fu  le  jour  Saint-Bietremieu  au  soir  *,  en 
Tan  de  grâce  Nostre-Signeur  mil  trois  cens  vint-huit. 
Quant  ce  vint  à  l'endemain,  li  rois  de  France  envoia  ses 
marescaus,  le  signeur  de  Montmorensi  et  le  sig^neur  de 

Tôurnay  d'être  chargés  de  la  garde  de  la  tente  des  rois  de  France,  et 
c'est  là  peut-être  qu'il  faut  trouver  l'origine  du  proverbe  : 

Chevaliers  de  Champagne, 
Écuyers  de  Bourgogne, 
Sergents  de  Hainaut. 

*  Estourmir,  combattre,  résister. 

2  Pugnantium  uuicus  qui  nuncia  déférât,  non  ovasit.  Will.  mon. 
EOM.,1328. 
'  Outrage^  excès  de  courage,  témérité. 

♦  La  bataille  do  Cassel  fut  livrée  le  23  août  1328. 

Trie  et  ses  banières  sus  le  mont.  Et  vinrent  se  rendre  au 
roy  ceulx  des  chastelleries  et  des  villes  de  Flandres  et  dou 
tiéroir  dou  Franc,  et  ne,  s'en  parti  li  rois,  si  furent  tout  li 
homme  de  Flandres,  c'est  à  entendre  li  consauls  des  bon- 
nes villes,  venu  à  obéisance  au  conte  de  Flandres,  et  li 
jurèrent  à  tenir  foi  et  hommage  à  tous  jours  mes;  mais 
depuis  le  relenquirent  '  et  boutèrent  hors  de  Flandres, 
ensi  que  vous  orés  recorder  en  l'istore ,  et  ne  le  peurent 
onque^  parfaitement  amer,  et  disoient  que  il  estoit  trop 
françois  et  que  il  ne  savoit  estre  en  paix  et  en  amour 
avoecques  ses  gens. 

CHAPITRE  XLIIL 

Comment  li  rois  Plielippes  entra  à  Paris  et  comment  li  contes  de  Kent 
fu  décolés  es  gardins  de  Wesmoustier. 


Quant  li  rois  Phelippes  de  France  eut  remis  le  conte  de 
Flandres  en  son  païs  et  desconfi  lesFlamens,  il  se  retourna 
à  Aire  et  remercia  les  signeurs  qui  l'estoient  venu  servir, 
le  conte  de'Hainnau  son  serourge,  et  le  sigmeur  de  Biau- 
mont  son  frère,  lé  duch  de  Bar,  le  duch  de  Lorrainne  et 
les  lontains,  et  donna  à  tout  homme  cOngiet  de  retourner 
en  son  lieu,  et  ils-meismes  prist  le  cemin  de  France  et 
esploita  tant  par  ses  journées  que  il  vint  à  Compiengne,  et 
là  se  tint,  car  il  volt  ordonner  une  grande  feste  à  estre  à 
Paris  à  sa  bien  venue,  car  encores  il  n'i  avoit  point  entré 
comme  rois,  et  quant  il  i  entra,  ce  fu  à  très-haute  solemp- 
nité,  et  fut  adestrés  dou  roi  de  Boesme  et  dou  roi  de  Na- 
vare,  et  cevauca  tout  premiers  à  l'église  Nostre-Dame  de 

*  Le  relenquirent,  l'abandonnèrent. 

Paris,  et  de  là  il  retourna  au  palais,  et  là  tint  son  estât  et 
aussi  fist  la  roine  sa  femme,  et  i  ot  tant  de  noblèces  ce  jour 
que  mervelles  seroit  à  penser,  ne  à  recorder.  Chils  rois 
Plielippes  augmenta  grandement  lestât  roial  de  finance  et 
ama  à  faire  joustes  et  tournois  et  tous  esbatemens,  et  avoit 
un  jone  fil,  lequel  on  appelloit  Jehan,  et  le  fist  ducli  de 
Normendie  et  le  maria  à  la  fille  dou  bon  roi  de  Boesme. 
Cbils  rois  Phelippes,  en  son  jone  temps,  avoit  esté  uns 
rustes  '  et  poursievoit  joustes  et  tournois,  et  encores  amoit- 
il  moult  les  armes,  quoique  son  estât  fust  moult  aute- 
menté';  maisilcreoit  legièrement  fol  consel,  et,  en  son  aïr, 
il  fu  crueuls  et  hausters,  et  aussi  fu  la  roine  sa  femme  et 
périlleuse,  la  mère  dou  roi  Jehan,  qui  fille  fu  au  duch  Ode 
de  Bourgongne*.  Chil  rois  fist  en  son  temps  tamainte  has- 
tieve  justice  dont  il  se  fust  bien  déportés,  se  il  vosist.  Il 
fist  pendre  à  Montfaucon  messire  Engherant  de  Marigny, 
un  très-vaillant  et  sage  chevalier,  et  qui  tamaint  bon  con- 
sel 11  avoit  donné,  et  tout  ce  fist  faire  la  roine  de  France  sa 
femme.  Quant  elle  avoit  aquelliet  en  haine  un  baron,  un 
chevalier,  quels  qu'il  fust,  se  il  estoit  tenus,  ne  trouvés,  il 
en  estoit  ordonné  et  il  convenoit  qu'il  fust  mors.  Trop  maie  * 
et  périlleuse  fu  celle  roine  de  France,  la  mère  dou  roi 
Jehan,  et  aussi  elle  morut  de  maie  mort. 

Je  voel  un  petit  laissier  à  parler  des  besongnes  de 
France  et  retournerai  h  cosses'  d'Engleterre,  qui  furent 

»  Rustes,  homme  entreprenant,  hardi.  On  a  donné  le  nom  de  rustes 
à  certaines  troupes  d'aventuriers. 

2  Auteinenté,é\Qyé,  porté  plus  haut. 

»  Ici  nous  rencontrons  des  lacunes  ou  des  erreurs,  difficiles  à  expli- 
quer, puisque  nous  n'avons  plus  sous  les  yeux  le  manuscrit  du  Vatican. 
C'est  Philippe  le  Long  et  non  Philippe  do  Valois,  qui  épousa  une  fllle 
du  duc  Othon  de  Bourgogne,  morte,  dit-on,  empoisonnée  ;  c'est  Louis  X 
qui  fit  pendre  Marigny. 

-*  Malc,  mauvaise.  '  Cosses,  cases,  choses,  affaires. 

moult  piteuses.  Vous  avés  souvent  oï  dire  et  recorder  que 
envie  et  discorde  se  boutent  volentiers  en  maison  où  paix 
est,  pour  tout  touellier '.  Pour  ces  jours,  toute  paix,  toute 
amour  et  toute  concorde  estoient  en  Engleterre,  et  gou- 
vernoient  le  roiaulme,  li  contes  de  Kent  et  messires  Eo- 
giers  de  Mortemer,  et  tout  se  passoit  par  ces  deus,  liquel 
avoient  esté  si  bien  d'acort  ensamble  tous  jours  que  nul 
différent  on  ni  avoit  point  veu.  Or  avint  que  messires  Je- 
han d'Eltem,  frères  mainnés  dou  roi  et  que  li  rois  amoit 
otant  que  soi-meismes,  ala  morir  assés  soudainnement,  de 
laquelle  mort  on  fu  moult  esmerveilliet  et  couroucbiet,  et 
en  parlèrent  pluisseurs  gens  assés  estrangement  et  mur- 
murèrent sus  le  conte  Aymon  de  Kent  pour  tant  que  li 
enfès  estoit  en  sa  garde,  et  meismement  li  rois  en  fu  trop 
grandement  couroucbiés  sus  son  oncle.  Avint  assés  tos 
apriés  que  discorde  et  haine  s'esmurent  entre  le  conte  de 
Kent  et  messire  Eogier  de  Mortemer,  et  si' grosses  paroles 
que  il  desmentirent  l'un  l'aultre ,  et  sentoit  bien  li  dis 
messire  Rogiers  que  li  contes  de  Kent  n'estoit  pas  bien  en  la 
grâce  dou  roi ,  car  se  il  euist  esté ,  les  paroles  fuissent 
aultrement  tournées,  et  ne  l'euist  osé  courouchier  li  dis 
messires  Eogiers.  Avoecques  tout  ce,  la  roine  (la  mère 
dou  roi),  portoit  trop  grandement  messire  Eogier  à  rencon- 
tre dou  conte  de  Kent,  et  se  mouteplyèrent  tellement  ces 
haines  entre  ces  deus  signeurs  que  la  conclusion  en  fu 
très-male;  car  li  rois  fu  enfourmés  de  messire  Eogier  de 
Mortemer  et  d' autrui  que  li  contes  de  Kent  voloit  empoi- 
sonner le  roi  et  faire  morir  ensi  que  il  avoit  fait  messire 
Jehan  d'Eltem,  et  pour  venir  à  la  couronne  d'Engleterre. 
Li  rois  crut  ces  paroles  légièrement  et  en  parla  à  madame 

»  Touellier,  gâter,  troubler, 

sa  mère,  la  roine  Issabiel,  qui  mieuls  amoit  messire  Ro- 
gier  que  le  conte  de  Kent,  ne  l'escusa  aultrement  que  elle 
dist  :  «  Ce  poroit  bien  estre,  biaus  fils,  on  ne  scet  en  qui 
«  avoir  fiance  aujourd'hui.  On  li  donne  en  ce  païs  povre 
«  renommée  de  vostre  frère,  et  se  vous  estiés  mors,  il 
«  seroit  rois  d'Engleterre  :  c'est  li  plus  proçains.  »  Ces 
paroles  entrèrent  tellement  en  coer  le  roi  d'Eng-leterre  qui 
estoit  Jones,  que  onques  depuis  elles  ne  li  porent  issir,  et 
fist  prendre  son  oncle  et  mener  en  la  Tour  à  Londres,  et  de 
là  au  palais  de  Wesmoustier.  Li  contes  de  Kent,  qui  avoit 
esté  tenus  tous  jours  à  preudomme  et  sage  et  vaillant 
homme  ot  cel  inconvénient  si  grant  contre  li  que  morir  le 
convint,  et  fu  décolés  ens  es  gardins  de  Wesmoustier',  là 
où  li  rois  Êdouwars,  ses  frères,  en  avoit  fait  déceler  des 
plus  grans  barons  d'Engleterre  jusques  à  vint-deux,  et  ce 
greva  et  apesa  trop  grandement  le  conte  Aimmon  de  Kent 
en  la  grâce  et  renommée  des  Londryens,  que  il  avoit  sa 
cousine  la  soer  au  roi  d'Engleterre  donné  et  acordé  en 
mariage  au  roi  David  d'Escoce,  sans  ce  que  li  païs  en 
sceust  riens,  et  non  fu  point  tant  plains  que  il  euist  esté  et 
aidiés,  se  il  n'euist  fait  ce  marcié.  De  ce  conte  de  Kent 
mort  et  décelé,  demora  une  jone  fille  '.  Pour  lors,  elle  pooit 
avoir  sept  ans.  Se  la  prist  la  jone  roine  Philippe  ddés 
lui,  qui  en  ot  pi  té  et  euist  volentiers  aidié  à  son  père  que  il 

»  Le  24  mars  1330,  Edouard  III  écrivit  au  pape  pour  justifier  sa 
conduite  vis-à-vis  du  comte  de  Kent.  Il  prétendait  que  celui-ci  s'était 
adressé  à  un  religieux  qui  avait  évoqué  le  démon,  et  qu'il  racontait  que 
le  démon  lui  avait  annoncé  que  le  roi  Edouard  II  vivait  encore.  Cette 
rumeur  s'était  répandue  dans  toute  l'Angleterre,  et  déjà  les  Gallois 
étaient  prôts  à  prendre  les  armes.  Selon  Wulsingham,  plusieurs  heures 
se  passèrent  au  milieu  des  apprôts  du  supplice,  avant  que  l'on  trouvât 
quelqu'un  qui  consentît  à  frapper  le  comte  do  Kent. 

*  Il  s'agit  ici  do  Jeanne  do  Kent,  qui  épousa  le  prince  Noir,  et  fut 
mère  do  Richard  II. 

ne  fust  point  mors,  mais  quant  chil  qui  le  haïssoient  vei-^ 
rent  que  elle  s'en  voloit  ensonnyer,  il  le  hastèrent  et  le 
convint  morir,  ensi  que  vousavés  oy.  Celle  jone  damoiselle 
de  Kent  estoit  cousine  germainne  dou  roi  Édouwart  d'En- 
gleterre,  et  fu  en  son  temps  la  plus  belle  dame  de  tout 
le  roiaulme  d'Engleterre ,  et  la  plus  amoureuse,  mais 
toute  sa  génération  vint  à  povre  conclusion  par  les  for- 
tunes de  ce  monde  qui  sont  moult  diverses,  ensi  que  vous 
orés  recorder  avant  en  l'istore. 


CHAPITRE  XLIV. 

Comment  messires  Rogiers  de  Mortemer  fu  justicliiés. 

De  la  mort  et  décolation  le  conte  Aymmon  de  Kent  fu 
li  roiaulmes  d'Engleterre  moult  afoiblis,  et  li  rois  en 
pluisseurs  lieus  grandement  blâmés,  quant  il  avoit  fait 
morir  son  oncle,  et  tout  chil  qui  ce  consel  li  avoient  don- 
net  et  par  espécial  messires  Rogiers  de  Mortemer.  En 
celle  propre  année  avint  que  famé  *  issi  hors  sus  la  roine 
Issabiel  d'Engleterre,  mère  dou  jone  roi  Édouwart,  que 
elle  estoit  encbainte  d'enfant,  et  n'estoit  nuls  encoupés^  de 
ce  fait,  fors  messires  Rogiers  de  Mortemer.  Et  commença 
cbils  escandèles  '  tant  à  mouteplyer  que  li  jones  rois  en  fu 
enfourmés  soufissianment,  et  li  fu  dit  pour  son  honneur,  il 
€onvenoit  que  il  i  pourveist.  Messires  Rogiers  fu  pris  et 
amenés  à  Londres*.  Adonc  furent  mandé  grant  fuisson 


*  Fame^  bruit,  renommée. 

"  Encoupés,  encoulp^s,  accusé. 
3  Escandèle,  scandale. 

*  Roger  de  Mortimer  fut  arrêté  au  château  de  Nottingliam;  mais  ce 

des  barons  et  des  nobles  d'Engleterre.  Quant  il  furent 
venu,  on  les  mist  ensamble  et  là  fu  li  rois  présens  et  feist 
compter  par  un  sien  chevalier  tous  les  fais  à  messire  Rogier 
de  Mortemer ,  qui  sus  lui  estoient  prouvé  soufissamment , 
et  quant  il  furent  tout  dit  et  compté  et  bailliet  oultre  par 
escript,  li  rois  demanda  à  tous  quel  cose  en  estoit  bonne  à 
faire,  il  respondirent  que  il  s'en  conselleroient.  Adonc  en- 
trèrent tout  cbil  signeur  en  une  aultre  cambre  et  parlè- 
rent ensamble  :  il  furent  tantos  consilliet,  car  la  cose  estoit 
toute  clère  et  bien  sceue,  si  retournèrent  dévier  s  le  roi  :  si 
en  respondirent  et  dissent  tout  de  une  seute  que  il  devoit 
morir  de  la  mort  parelle  à  messire  Hue  l'Espensier,  car  il 
estoit  fauls,  mauvais  et  traîtres  contre  son  signeur.  A  ce 
jugement  n'eut  nulle  merchi,  mais  fu  tantos  dou  palais  de 
Wesmoustier  trainés  sus  un  bahut  tout  au  lonch  de  la 
chité  de  Londres  et  puis  amenés  en  la  grande  rue  de  Cep  ' , 
et  là  loyés  sus  une  escelle,  et  li  furent  copés  li  vis  et  les 
coulles  et  ruet  en  ung  feu  que  on  avoit  fait  devant  lui,  et 
puis  li  ventres  ouvers  et  trait  hors  son  coer  et  sa  coraille, 
et  jette  ens  ou  feu,  et  puis  fu  mis  jus  de  Tescelle  et  esten- 
dus  sus  un  estai  de  bouchier  et  copés  Is^  teste  et  esquarte- 
lés  et  envoyés  les  quarts  en  quatre  souverainnes  chités 
d'Engleterre,  et  la  teste  de  lui  fu  misse  sus  une  glave  au 
pont  de  Londres.  Ensi  fina  messires  Rogiers  de  Morte- 
mer^  .  Tantos  apriès  celle  justiche  faite,  li  rois  d'Engleterre, 
par  le  consel  qu'il  ot,  fist  madame  sa  mère  envoyer  en  un 
castiel  et  là  tenir  sans  point  issir  de  la  pourprise%  et  li 

ne  fut  qu'après  que  deux  chevaliers  eurent  été  tués  en  chercliant  à  le 
défendre. 

'  Cep,  Cheapsido. 

2  Robert  d'Avesbury  qui  raconte  d'une  autre  manière  le  supplice  de 
Mortimer,  en  fixe  la  date  au  29  novembre  1330. 

^  Pourprise,  enclos  fermé  de  murs  ou  do  haies. 

fîst  avoir  son  estât,  chevaliers,  dames  et  damoiselles  et  tous 
ofïïcyers  et  rentes  et  revenues  et  bien  payés  de  terme  en 
terme.  Depuis  vesqui  la  roine  Issabiel  là  en  cel  estât,  bien 
trente-quatre  ans. 

CHAPITRE   XLV. 

Comment  li  rois  d'Engleterre  fit  hommage  au  roi  de  France. 

Apriès  toutes  ces  avenues  desus  dittes,  li  joues  rois 
d'Engleterre  prist  et  mist  dalés  li,  bon  consel  et  meur  de 
sag-es  et  de  vaillans  hommes  de  son  roiaulme.  Or  avint 
que  environ  ung  an  que  li  rois  Phelippes  eut  esté  couron- 
nés à  roi  de  France,  et  que  tout  chil  qui  de  li  tenoient, 
eurent  fait  foi  et  hommage,  ensi  que  faire  le  dévoient  et 
que  tenu  i  estoient,  il  fu  regardé  ou  consel  de  France  que 
li  rois  escriproit  et  manderoit  son  cousin  et  son  homme  le 
joue  roi  d'Engleterre  que  il  venist  faire  son  devoir  et  re- 
lever dou  dit  roi  tout  ce  dont  tenus  il  estoit,  tant  de  laducée 
de  Guienne  comme  de  la  conté  de  Pontieu.  Si  furent  let- 
tres escriptes  et  scelées  et  envoyées  de  par  le  roi  de  France 
en  Engleterre,  et  vinrent  li  messagier  deviers  le  jone  roi 
qui  se  tenoit  pour  lors  à  Windesore ,  et  la  roine  Phelippe 
sa  femme,  qui  requellièrent  les  messagiers  dou  roi  de 
France  moult  Jiement.  Li  roisÉdouwars,  par  un  sien  clerc, 
fist  lire  les  lettres  tout  au  loue  que  on  li  envoioit,  et  quant 
il  ot  veu  et  entendu  le  contenu,  il  respondi  et  dist  que  de 
tout  ce,  il  se  consilleroit  et  en  feroit  volontiers  ce  que  bon 
sambleroit  à  son  consel.  Li  messagier  se  contentèrent  assés 
de  ceste  response ,  et  atendirent  à  la  plaisance  dou  roi 
d'Engleterre  tant  que  consilliés  fu  de  respondre.  Il  ne  fist 

aultre  response  ;  il  rescripsi  au  roi  de  France  sus  la  fourme 
des  lettres  que  on  li  avoit  envoyet,  et  estoit  contenu  de- 
dens  que  volentiers  et  aparliement'  il  feroit  ce  en  quoi  il 
estoit  tenus,  et  que  on  li  asignast  journée  et  à  celle  il  se- 
roit.  Li  messagier  dou  roi  de  France  retournèrent  en 
France  et  aportèrent  ces  lettres.  Quant  li  rois  Phelippes  et 
ses  consauls  les  veirent,  il  s'en  contentèrent  assés.  Depuis 
les  coses  s  aprochièrent,  et  fu  avisé  et  regardé  ou  consel 
de  France  que  on  asig-neroit  le  roi  d'Engleterre  journée  à 
estre  en  la  cliité  d'Amiens,  et  que  là  tenroit  li  rois  son  estât 
et  i  seroient  à  ce  jour  li  douse  per  de  France  ou  cliil  qui  i 
poroient  estre.  De  toutes  ces  coses  fu  li  rois  d'Engleterre 
signifyés  et  se  ordonna  selonch  ce,  et  furent  nommé  et 
mandé  tous  ceuls  que  on  voloit  que  il  passassent  la  mer 
avoecques  le  roi  pour  venir  en  France,  et  furent  les  pour- 
véances  faites  grandes  et  grosses,  ensi  que  à  Testât  dou  roi 
d'Engleterre  apartenoit,  et  envoia  ses  lettres  en  Hainnau 
deviers  le  signeur  de  Biaumont  et  li  manda  que  il  fust  à 
Amiens  en  ce  jour,  car  il  i  seroit.  Messires  Jehans  de 
Hainnau  ne  l'euist  jamais  laissiet  que  il  ni  fust  venus.  Li 
rois  d'Engleterre  passa  la  mer  en  grant  arroi  \  et  vint  à 
Boulongne  et  de  là  à  Amiens ,  et  bien  acompagniés  de 
contes,  de  barons  et  de  prélas  d'Engleterre.  Che  propre 
jour  que  le  roi  vint,  entra  en  la  chité  d'Amiens  messires 
Jehans  de  Hainnau,  de  quoi  li  rois  et  tout  li  Englois  furent 
moult  resjoy.  Li  rois  de  France  de  sa  personne,  honnoura 
moult  le  roi  d'Engleterre,  et  furent  aussi  tout  chil  qui  en 
sa  compagnie  estoient,  moult  bonnouré.  Là  furent  en  la 
compagnie  dou  roi  de  France  et  à  sa  délivrance  li  rois  de 

*  Aparliement,  avec  plaisir. 

3  Edouard  III  s'était  etnburqué  à  Douvres  le  26  mai  1329.  Il  y  revint 
le  11  juin. 

Boesme,  li  rois  de  Navare  et  li  rois  de  Majogres^  Là  fu- 
rent donné  gTans  disners  et  biaus  et  bien  estofés  :  tout 
estât  i  furent  tout  sustenu  en  ces  jours,  et  pour  quoi  li  rois 
d'Eng'leterre  avoit  esté  là  mandés  et  estoit  venus,  il  fu 
requis  souiîssamment  dou  consel  le  roi  de  France,  que  il 
vosist  faire  son  devoir.  Il  m'est  avis  que  sus  ceste  requeste 
li  Jones  rois  Édouwars  d'Eng-leterre  fîst  adonc^  hommage 
au  roi  de  France  de  bouce  et  de  parole  tant  seullement, 
sans  les  mains  mettre  entre  les  mains  dou  roi  de  France  % 
et  non  volt  adonc  lirois  d'Engleterre,  par  le  consel  qu'il  ot, 
procéder  plus  avant,  si  seroit  retournés  en  Engleterre,  et 
aueroient  ils  et  ses  gens  veus,  leus  et  examinés  les  privi- 
légies de  jadis,  qui  dévoient  esclaircir  le  dit  hommage  et 
monstrer  conment  et  de  quoi  li  rois  d'Eilgleterre  devoit 
estre  homme  au  roi  de  France.  Li  rois  de  France  qui  veoit 
adonc  son  cousin  le  roi  d'Engleterre  jone,  entendi  bien 
toutes  ces  paroles,  et  ne  volt  pour  l'eure  que  il  fust  en  riens 
plus  pressés,  car  bien  sçavoit  que  à  tout  ce  il  recouvreroit 
quant  il  vodroit.  La  nature  des  Englès  est  telle  que  tous 
jours  il  se  crièment*  à  estre  decheu  et  répliquent  tant 
apriès  une  cose  que  mervelles,  et  ce  que  il  aueront  en  con- 
venant ung  jour,  il  le  dilueront  *  l'autre,  et  à  tout  ce  les 
encline  a  faire  ce  que  il  n'entendent  point  bien  tous  les 
termes  dou  langage  de  France,  ne  on  ne  lor  scet  comment 

*  M aj ogres,  Majorque. 

2  Cette  cérémonie  eut  lieu  dans  la  cathédrale,  «  la  belle  église 
d'Amiens,  »  comme  l'appelle  ailleurs  Froissart. 

'  Le  procès-verbal  de  l'hommage  rendu  au  roi  de  France  porte  que 
les  mains  du  roi  d'Angleterre  furent  mises  entre  les  mains  du  roi  de 
France;  mais  cette  phrase  est  placée  entre  des  crochets  dans  l'édition 
de  Rymer,  et  peut-être  ne  figurait-elle  que  dans  une  rédaction  pré- 
parée d'avance.  Il  en  est  de  môme  d'une  autre  phrase  relative  à  la 
présence  de  l'évoque  de  Lincoln,  qui  n'est  pas  cité  toutefois  parmi  les 
témoins. 

*  Crièmenù,  crèment,  craignent.   «  Dilueront,  détruiront,  déferont. 

bouter  en  la  teste,  se  ce  n'est  tout  dis  èi  lor  proufit,  et  en- 
core en  avint  adonc  ensi  :  dont  li  signeur  et  li  per  de 
, France,  qui  là  estoient  venu  et  asamblé  pour  celle  matère, 
en  furent  trop  fort  esmervilliet,  et  en  parlèrent  espéciau- 
ment  à  messire  Jehan  de  Hainnau  et  li  remonstrèrent  tous 
les  poins  et  les  articles  dou  dit  liommage  comment  il  se 
devoit  faire.  Messires  Jehans  de  Hainnau  qui  estoit  ensi 
que  moyens*  entre  ces  parties,  remonstra  ce  au  consel  le 
roi  d'Engleterre,  et  les  paroles  des  François,  et  quel  cose  il 
disoient,  comment  il  deuissent  estre  là  venu  aultrement 
pourveu  que  il  n'estoient  :  il  respondirent  à  ce  et  s'escusè- 
rent  que  il  apertient  et  convient  que  as  parlemens  qui  sont 
à  la  Saint-Michiel  à  Wesmoustier,  où  tous  li  consauls  gé- 
nérauls  d'Engleterre  est,  soient  remonstrées  tels  coses, 
car  bonnement  il  ne  le  poroit  faire  sans  le  sceu  de  tout  le 
païs,  et  se  li  rois  fait  l'avoit,  il  en  seroit  blâmés,  et  aussi 
seroient  tout  chil  qui  conseilliet  li  aueroient,  et  n'en  vo- 
droient  riens  tenir  en  Engleterre,  et  diroient  que  il  aue- 
roient esté  décheu  ^  siqiies  sus  cel  estât,  messires  Jebans 
de  Hainnau  en  fist  response  àceulsqui  cargietl'en  avoient; 
et  quant  il  veii^nt  que  soufrir  leur  convenoit,  il  le  portè- 
rent et  passèrent  courtoisement,  et  li  rois  de  France  très- 
plus  doucement  encores  que  son  consel,  car  il  avoit  en 
imagination  que  d'emprendre  la  crois  et  aler  au  Saint- 
Sépulcbre  et  délivrer  des  mescréans,  ouquel  voiage  il 
enmenroit  avoecques  lui,  ce  disoit,  son  cousin  le  jone  roi 
d'Engleterre,  si  le  voloit  tenir  en  amour  et  faire  pour  li 
tout  che  que  il  poroit.  Quant  cliil  roi  et  chil  signeur  oient 
esté  en  la  chité  d'Amiens  environ  huit  jours',  et  que  on  i 


•  Moyens,  arbître. 

2  On  lit  :  quinzo  jours,  dans  les  éditions  de  Froissart.  Lo  texte  de  notre 
manuscrit  est  plus  exact. 

ot  tenu  et  fait  des  festes  et  solempnités  moult  grandes,  il 
prissent  congiet  l'un  de  l'autre,  et  s'en  retourna  casquns  en 
son  lieu,  li  rois  de  France  en  France,  et  li  rois  d'Engle- 
terre  en  Engleterre. 

CHAPITRE  XLVI. 

Des  parlemens  qui  se  tinrent  en  Engleterre  sur  le  fait  de  l'hommage. 

Ne  demora  gaires  de  temps  depuis  que  li  rois  de  France 
envoia  en  Engleterre  de  son  plus  espécial  consel  l'évesque 
de  Chartres  et  l'évesque  de  Biauvais,  et  aussi  messire  Lois 
de  Clermont,  duch  de  Bourbon,  le  conte  de  Harcourt  et  le 
conte  dé  Tanquarville,  et  des  aultres  chevaliers  et  clercs 
en  droit  pour  estre  as  consauls  le  roi  d'Engleterre  qui  se 
dévoient  tenir  à  Londres  au  palais  de  Wesmoustier  sur 
Testât  que  vous  avés  ouy ,  ensi  que  li  rois  d'Engleterre 
avoit  proumis,  et  lui  retourné  en  son  païs,  on  i  devoit  re- 
garder comment  anchiennement  de  cel  hommage  si  pré- 
décesseur en  avoient  usé  et  d'où  il  s'estoient  appelle  ducs 
de  Guienne,  car  jàmurmuroient  lipluisseur  en  Engleterre 
que  li  rois,  lors  sire,  estoit  plus  prochains  de  l'iretage  de 
France,  que  li  rois  Phelippes  n'estoit.  Li  rois  d'Engleterre 
et  ses  consauls  ignoroient  de  toutes  ces  coses,  mais  grans 
parlemens  et  assamblées  sus  le  dit  hommage,  furent  en 
celle  saison  en  Engleterre,  et  i  séjournèrent  li  desus 
nommé  prélas  et  barons  envoyés  dou  roi  de  France  tout 
l'ivier  et  jusques  à  l'issue  dou  mois  de  may  ensuivant,  que 
il  ne  pooient  avoir  nulle  response.  Toutes  fois,  quoique  il 
fust  détryet,  finablement  li  rois  d'Engleterre,  par  l'avis  de 
ses  prévilèges  asquels  il  ajoustoit  grant  foi,  fu  consilliés 

de  escrire  ensi  lettres  patentes  scellées  de  son  grant  séel, 
en  recongnoissant  l'ommage  tel  que  il  le  doit  et  devoit 
adonc  faire  au  roi  de  France,  laquelle  tenour  de  la  lettre 
s'ensieut  ensi  : 


CHAPITRE  XLVII. 

Cy  s'ensuit  unes  lettres,  renfermant  le  dit  hommage. 

«  Édouwars,  par  la  grâce  de  Dieu,  roi  d'Engleterre, 
«  signeur  d'Irlande  et  dus  d'Acquitaine.  A  tous  ceuls  qui 
«  ces  présentes  lettres  veront  et  oront,  salut.  Savoir  fai- 
te sons  comme  nous  feissons  à  Amiens  hommage  à  excel- 
«  lent  prinche,  nostre  chier  signeur  et  cousin  Phelippe, 
<(  roi  de  France,  lors  nous  fu  dit  et  requis  de  par  lui  que 
«  nous  reconnaissions  le  dit  hommage  estre  lige  et  que 
«  nous,  en  faisant  li  dit  hoinage,  li  proumissions  expres- 
«  séement  foi  et  loiauté  porter,  laquelle  cose  nous  ne  îe- 
«  simes  pas  lors,  pour  ce  que  nous  estions  enfourmés  que 
«  point  ne  se  devoit  ensi  faire.  Et  fesimes  lors  au  dit  roi 
«  de  France  honimage  par  paroles  générales,  en  disant 
«  que  nous  entrions  en  son  hommage,  par  ensi  que  nostre 
«  prédicesseur  duc  de  Guienne  estoient  de  jadis  entrés  en 
«  l'ommage  des  rois  de  France  qui  avoient  esté  pour  le 
«  temps.  Et  depuis  en  ça  nous  soions  bien  enfourmés  et 
«  acertenés  de  la  vérité,  recongnissons  par  ces  présentes 
«  lettres  que  le  dit  hommage  que  nous  fesimes  à  Amiens 
«  au  roi  de  France,  comment  que  nous  le  fesimes  par 
«  paroles  générales,  fu,  est  et  doit  estre  entendu  lige,  et 
«  que  nous  li  devons  foi  et  loiauté  porter  pour  ce,  comme 
«  duc  d'Acquitaine  et  pers  de  France  et  contes  do  Pon- 

«  tieu  et  de  Monsteruel,  et  li  proumetons  dès  ore  en  avant 
«  foi  et  loiauté  porter.  Et  pour  ce  que  ou  temps  avenir 
«  de  ce,  ne  soit  jamais  discors,  ne  question  à  faire  le  dit 
«  hommage,  nous  proumettons  en  bonne  foi  pour  nous  et 
«  nos  successeurs  dus  de  Guienne,  qui  seront  pour  le 
«  temps  que,  toutes  fois  que  nous  et  nos  successeurs 
«  ducs  de  Guienne  entrerons  en  l'hommage  du  roi  de 
'«  France  et  de  ses  successeurs  qui  seront  pour  le  temps, 
«  le  dit  hommage  se  fera  en  ceste  manière.  Li  roisd'En- 
«  gleterre,  duc  de  Guienne,  tienra  ses  mains  entre  les 
«  mains  dou  roi  de  France,  et  chils  qui  adrècera  les  pa- 
«  rôles  au  roi  d'Engleterre  dira  ensi  :  «  Vaus  devenés 
«  homme  lige  au  roi  de  France,  monsigneur,  qui  chi  est, 
«  comme  dus  de  Guienne  et  pers  de  Franche,  et  li  prou- 
«  mettes  foi  et  loiauté  porter.  Dittes  :  Voire;  et  li  rois 
«  d'Engleterre,  dus  de  Guienne,  et  si  successeur  diront  : 
«  Voire.  »  Et  lors  li  rois  de  France  recevera  le  dit  roi  d'En- 
«  gleterre  et  duc  de  Guienne  au  dit  hommage  lige,  à  la  foi 
«  et  à  la  bouçe,  sauf  son  droit  et  l'autrui.  De  rechief,  quant 
«  le  dit  roi  et  duc  entrera  en  l'ommaige  dou  roi  de  France 
«  et  de  ses  successeurs  rois  de  France  pour  le  conté  de 
«(  Pontieu  et  de  Menstruel,  il  metera  ses  mains  entre  les 
«  mains  dou  roi  de  France,  et  chils  qui  parlera  pour  le  roi 
«  de  France,  adrècera  ses  paroles  au  dit  roi  et  duch,  et 
«  dira  ensi  :  «  Vous  devenés  homme  lige  au  roi  de  France i, 
«  mon  signeur,  qui  chi  est,  comme  comte  de  Pontieu  et  de 
«  Menstruel,  et  li  proumettés  foi  et  loiauté  porter.  Bittes  : 
«  Voire.  »  Et  le  dit  roi  et  duc,  conte  de  Pontieu,  dira  : 
«  Voire.  »Et  lors  li  rois  de  France  recevera  le  roi  et  duc  et 
«  conte  au  dit  hommage  lige  à  la  foi  et  à  la  bouce,  sauf 
«  son  droit  et  l'autrui.  Et  ainssi  fait  et  renouvelle  toutes 
«  fois  que  l'ommage  se  fera,  et  de  ce  baillerons  nous 

«  et  nos  successours  ducs  de  Guienne,  faits  lesdits  hom- 
«  mages,  lettres  patentes  scellées  de  nos  grands  sceaux, 
«  si  le  roi  de  France  le  requiert;  et  avec  ce  nous  proumet- 
«  tons  en  bonne  foi  tenir  et  garder  les  paix  et  acords  faits 
«  entre  les  rois  de  France  et  les  dits  rois  d'Engleterre, 
«  ducs  de  Guienne,  et  leurs  prédicesseurs  rois  de  France 
«  et  dus  de  Guienne.  Et  en  ceste  manière  sera  fait,  et  se- 
«  ront  renouvelles  les  dittes  lettres  par  les  dis  rois  et  dus 
«  et  leurs  successeurs,  dus  de  Guienne  et  contes  de  Pon- 
«  tieu  et  de  Menstruel,  toutes  les  fois  que  le  roi  d'Engle- 
«  terre,  dus  de  Guienne,  et  ses  successours,  dus  de  Guienne 
«  et  contes  de  Pontieu  et  de  Menstruel  qui  seront  pour  le 
«  temps ,  entreront  en  l'ommage  dou  roi  de  France  et  de 
«  ses  successours  rois  de  France.  En  tesmoing  desquelles 
«  coses,  à  cestes  nos  lettres  ouvertes,  avons  fait  mettre 
«  nostre  grant  séel.  Données  à  Eltem,  le  trentième  jour 
«  dou  mois  de  marcli,  l'an  de  grâce  mil  trois  cens  et 
«  trente.  » 

Ces  lettres  rapportèrent  en  France  li  dessus  nommé  si- 
gneur  à  lor  retour  d'Engleterre  :  si  les  monstrèrent  au 
roi  et  à  son  consel.  Tous  s'en  contentèrent.  Nous  nous 
soufferons  h  parler  de  ceste  matère  et  parlerons  de  ce  qui 
pour  ce  temps  avint  ens  ou  roiaulme  de  France. 

CHAPITEE  XLVIII. 

Comment  li  rois  de  France  fut  enfourmés  contre  Robert  d'Artois. 

Li  hommes  del  monde  qui  plus  aida  le  roi  Plielippe  à 
parvenir  à  la  couronne  de  France  et  à  l'iretage,  ce  fu  mes- 
sires  Eobers  d'Artois,  qui  estoit  li  uns  des  plus  hauts  ba- 
rons de  France,  et  le  mieuls  enlinagiés  et  estrais  et  des- 

cendtis  des  roiauls,  et  avoit  à  femme  la  serour  germaine 
dou  dit  rai  Phelippe  et  avoit  tout  dis  esté  ses  plus  espé- 
ciauls  compains  et  amis  en  tous  estas,  et  fu  bien  par  l'es- 
pace de  trois  ans  que  en  France  n'estoit  riens  fait  sans  li 
et  par  li  estoit  tout  fait.  Avint  que  li  rois  Plielippes  em- 
prist  et  aquellia  ce  messire  Robert  d'Artois  en  si  grant 
haine  en  l'oquison  d'un  plait  qui  esmeus  estoit  en  parle- 
ment à  Paris,  dont  la  conté  d'Artois  estoit  cause.  La  conté 
messires  Robers  d'Artois  proposoit  et  calengeoit  comme 
sienne,  car  il  en  venoit  d'estraction,  mais  la  maie  roine 
de  France,  femme  au  roi  Phelippe,  aidoit  trop  fort  son 
averse  partie  et  tant  que  elle  li  monstra  et  prouva  mer- 
villeusement  à  fausse  une  lettre,  laquelle  li  dis  messires 
Robers  d'Artois  mist  avant  et  s'en  voloit  aidier,  et  fu  celle 
lettre  condampnée  en  parlement  à  Paris,  et  une  damoiselle 
d'Artois,  arse,  que  on  clamoit  la  damoiselle  Divyon,  et 
messires  Robers  d'Artois  jugiés  à  morir  honteusement  se 
on  l'euist  tenu,  ne  onques  li  rois  Phelippes  ne  le  volt  sous- 
porter,  tant  fu-il  dur  enfourmés  contre  li,  et  tout  par  la 
roine  > de  France;  et  convint  ledit  messire  Robert  sou- 
dainnement  laissier  femme  et  enfans  desquels  li  rois  de 
France  estoit  oncles,  et  partir  dou  roiaulme  et  venir  en 
l'empire,  et  se  tint  à  Namur  un  petit  de  temps,  car  la  con- 
tesse  estoit  sa  serour,  et  de  là  il  vint  en  Braibant,  et  le 
quida  li  dus  de  Braibant  apaisier  au  roi  de  France,  mais 
il  ne  peut.  Adonc  vin-il  en  Hainnau,  car  li  contes  et  li 
avoient  deus  serours.  Li  contes  se  mist  en  painne  de  re- 
mettre à  paix  messire  Robert  d'Artois  au  roi  de  France, 
et  i  envoia  sa  femme,  qui  serour  estoit  dou  roi  Phelippe, 
et  messire  Jehan  de  Hainnau,  son  frère;  mais  il  retour- 
nèrent sans  riens  faire.  Et  fit  mètre  li  rois  Phelippes  en 
prison  sa. serour  la  femme  à  messire  Robert  et  ses  enfans. 

Jehan  et  Carie,  et  jura  que  jamais  de  là  il  ne  partiroient 
tant  que  il  viveroit.  Il  tint  bien  son  sairement,  si  en  fu-il 
blâmés  en  derrière  de  pluisseurs  barons  de  France.  Ne- 
quedent  *  tous  jours  persévéra  li  rois  en  sa  durté. 

CHAPITRE  XLIX. 


Comment  messires  Robicrs  d'Artois  quitta  la  duchée  de  Braibant 
et  vint  en  Engleterre. 


Quant  messires  Robiers  d'Artois  se  vei  ensi  aquelliés 
dou  roi  Phelippe  et  de  la  roine  et  que  à  la  pryère  dou  duch 
de  Braibant,  dou,  conte  de  Hainnau  et  dou  conte  de  Blois, 
il  ne  pooit  venir  à.  paix,  et  estoient  sa  femme  et  si  enfant 
emprisonné,  il  le  deubt  tenir  et  tourner  à  grant  desplai- 
sance, car  encores  n'avoit-il  de  quoi  vivre  se  li  sig'neur  ne 
li  aidoient.  Si  s'avisa  puisque  ensi  estoit,  il  honniroit  tout, 
et  meteroit  tel  trouble  et  descort  en  France  que  les  traces 
i  demorroient  deus  cens  ans  à  venir.  Il  prist  congiet  au 
conte  de  Hainnau  et  àla^contesse.  Ce  fu  li  darrains  lios- 
tels  adonc,  dont  il  se  parti.  Li  contes  qui  fut  moult  amis 
et  honnourables,  et  qui  avoit  grant  pité  de  li,  et  aussi 
avoient  tout  signeur  et  toutes  dames  de  bien,  li  fist  déli- 
vrer et  baillier  or  et  argent  pour  payer  ses  menus  frès, 
car  il  s'en  voloit  aler  en  Engleterré,  mais  il  s'avisa  que  il 
iroit  prendre  congiet  aussi  au  ducli  de  Braibant,  qui  moult 
Tamoit,  et  li  contes  de  Hainnau  li  consella.  Si  se  départi 
de-Valenchiennes  et  vint  à  Mons,  et  puis  h  Halle  et  h 
Brouselles,  et  là  trouva  le  duch  de  Braibant.  Se  li  remons- 
tra,  quoique  li  dus  en  sceuist  assés  ,  toutes  ses  tribula- 

*  Nequedent,  néanmoins. 

fions.  Li  dus  en  ot  pité  et  li  dist  :  «  Biaus  cousins,  on 
«  vous  fait  tort,  et  li  rois  de  France  est  mal  consilliés. 
«  Bien  veons  et  entendons  qu'il  est  aournés  et  parés  de 
«  mauvais  consel  :  se  l'en  pora  bien  mescéir.  Nous  avons 
«  terre  et  païs  assés  pour  vous  tenir  à  l'encontre  de  tous 
«  vos  nuisans.  »  De  ces  proumesses  se  resjoï  messires 
Eobers  d'Artois  et  se  tint  dalés  le  ducli  de  Braibant,  son 
cousin,  pour  tant  que  il  en  pensoit  mieuls  à  valoir,  et  que 
li  dis  dus  qui  rices  et  poissans,  estoit,  le  deuist  mettre  à 
coron  ^  de  tous  ses  inconvéniens,  mais  non  fist;  car  la 
poissance  dou  roi  de  France  est  trop  grande  et  avoit  en 
trop  grande  baine  encargié  ledit  messire  Robert  d'Artois, 
ensi  que  il  fu  apparans,  car  si  trètos  que  les  nouvelles 
furent  venues  jusques  à  lui ,  il  envoia  tantos  lettres  et 
messages  deviers  le  ducb  de  Braibant,  et  li  manda  et  com- 
manda que  il  mesist  bors  de  son  païs  messire  Eobert  d'Ar- 
tois, ou  il  n'aueroit  piour  ^  ennemi  de  lui.  Quant  li  dus  de 
Braibant  oï  ces  menaces,  si  se  commença  à  doubter,  et  res- 
cripsi  au  roi  que  volentiers  il  feroit  ce  que  il  li  mandoit,  et 
retournèrent  li  message  à  Paris  deviers  le  roi,  et  li  bail- 
lièrent  les  lettres  dou  ducb  de  Braibant.  Li  rois  les  ouvri 
et  lissi,  et  se  apaisa  sur  ce  que  il  trouva  dedens.  Li  dus  de 
Braibant  se  dissimula  de  ces  premières  lettres  et  quida  le 
roi  mener  par  aultre  voie,  et  presta  à  messire  Robert  d'Ar- 
tois le  cbastiel  d'Argentuel,  jusques  à  tant  que  on  veroit 
conjment  li  rois  se  vodroit  maintenir  de  celle  baine.  Fina- 
blement  li  rois  le  sceut,  qui  partout  avoit  ses  espies;  si  se 
courouça  si  acertes  à  lui  que  il  li  monstra,  et  acquist  par 
son  or  et  par  son  argent  des  grans  amis  en  Alemagne, 
tels  que  le  conte  de  Guerlles,le  marcbis  de  Jullers,  l'arce- 

'  Coron,  terme,  extrémité. 
2  Piour,  pire. 

vesque  de  Coulongne,  l'arcevesque  de  Trêves,  l'évesque 
dou  Liège,  le  comte  de  Los  et  le  signeur  de  Fauquemont. 
Tout  chil  signeur  desfyèrent  le  duc  de  Braibant  sus  un 
jour  et  à  une  fois,  et  entrèrent  en  son  païs  au  costé  deviers 
le  Hesbain  et  l'ardirent,  et  vinrent  jusques  à  Hanut  et  de- 
morèrent  deus  jours.  Celle  desplaisance  et  ce  contraire 
fîst  faire  li  rois  de  France  au  ducli  de  Braibant  en  l'oqui- 
son  de  messire  Eobert  d'Artois.  Quant  li  dus  vei  qu'il 
estoit  ensi  guerryés  et  de  tant  de  signours,  (et  ni  savoit  com- 
ment pourvoir,  fors  que  par  eslongier  messire  Robert 
d'Artois  de  li  et  de  son  païs),  si  fu  consilliés  à  ce  que  il 
diroit  à  messire  Robert  que  il  le  convenoit  partir  de  li  et 
aler  ailleurs  en  Engleterre,  et  que  là  seroit-il  soustenus, 
Messires  Robers  qui  considéroit  bien  toutes  ces  coses  et 
que  jDoint  ne  venroit  à  paix,  prist  congiet  au  ducli  de 
Braibant,  et  li  dus  le  fîst  convoyer  jusques  en  la  ville 
d'Anwiers  qui  pour  lors  estoit  ducée  de  Braibant,  et  li 
fist  à  ses  despens  avoir  passage,  et  entra  li  dis  messires 
Robers  en  mer  pour  venir  en  Engleterre.  Et  quoique  li 
dus  de  Braibant  li  euist  ensi  donné  congiet  et  que  li  rois 
de  France  le  sceuist  bien,  se  ne  peut-il,  fors  àgrant  painne, 
venir  à  paix  au  roi  de  France,  et  en  convint  le  conte  de 
Hainnau  ensonnyer,  et  envoia  à  Paris  son  frère  et  la  con- 
tesse  sa  femme,  serour  au  roi  de  France,  pour  apaisier  le 
roi  et  le  duch  de  Braibant  réconcilyer  à  lui  à  la  pryère 
dou  conte  de  Hainnau  et  de  la  contesse  et  de  messire  Jelian 
de  Hainnau.  Li  rois  de  France  adouci  son  mautalent  ',  et 
se  mist  de  toutes  ces  coses  pour  amender  à  sa  pure  vo- 
lenté  li  dus  de  Braibant  ou  plaisir  dou  roi  de  France,  et 
en  dévoient  estre  disour  et  ordonour ,  li  contes  de  Ilain- 

*  Mautalent,  mécontentement,  rancune,  colère. 

nau  et  messires  Jehans  ses  frères.  Entrues  que  ces  ave- 
nues avinrent  de  •  messire  Eobiert  d'Artois  et  des  grans 
tribulations  que  il  ot  (je  ne  sçai  se  il  i  eut  cause),  avinrent 
aussi  entre  Engleterre  et  Escoce  aultres  besongnes  et 
grans  fais  d'armes,  desquelles  je  vouS'parlerai,car  la  ma- 
tère  le  demande. 

CHAPITRE  L. 

Comment  les  trieuwes  fallirent  entre  Engleterre  et  Escosse. 

Vous  sçavés,  sicom  il  est  contenu  icbi  desus  en  nostre 
histore,  comment  les  trieuwes  furent  prisses  et  données 
entre  Engleterre  et  Escoce,  et  aussi  comment  li  mariages 
fu  fais  dou  jone  roi  David  d'Escoce  à  la  serour  le  roi  d'En- 
gleterre,  de  quoi  li  Escoçoisen  quidièrent  trop  grandement 
mieuls  valoir,  mais  li  Englès  ne  l'entendoient  pas  ensi, 
euls  qui  ne  pueent  amer  les  Escos,  ne  ne  fissent  onques, 
ne  jà  ne  feront.  Quant  les  trieuwes  furent  failles,  entre 
euls  et  les  Escos,  qui  avoient  dur  et  trois  ans,  il  ne  vodrent 
point  souffrir  par  nulle  voie  que  les  trieuwes  fuissent 
reprisses,  car  il  voloient  avoir  la  guerre,  car  li  séjourners 
lor  desplaisoit  trop  grandement.  Englès  sont  de  celle  na- 
ture :  il  ne  scèvent,  ne  puent,  ne  voellent  longuement  sé- 
journer sans  euls  ensonnyer  en  guerre  et  demandent  les 
armes,  n'ont  cure  à  quel  title,  et  trop  grandement  s'i  déli- 
tent et  abilitent.  Encores  estoient  les  Escoçois  assés  au- 
dessus  de  lors  besongnes  et  tenoient  la  cMté  de  Bervic, 
que  li  rois  Robers  de  Brus,  quant  il  laia^  le  siège  de  Stru- 
velin,  avoit  conquis  sus  le  roi  Édouwart,  père  au  jone  roi 
Êdouwart,  dont  il  desplaisoit  grandement  as  Englès,  et 

»  laia,  laissa,  quitta. 

pour  ce  avoient  li  auqun  parlé  vilainnement  en  Engleterre 
sus  le  conte  de  Kent,  quant  il  acorda  si  tes  sa  cousine,  Isa- 
biel  d'Engleterre,  par  mariage  au  roi  d'Escoce,  lor  ad- 
versaire. Quant  les  trieuwes  furent  failles  d'Engleterre 
et  d'Escoce,  li  Escoçois  qui  quidièrent  trouver  auquns 
amour  et  aliance  deviers  le  roi  d'Engleterre  et  son  con- 
sel  pour  la  cause  de  ce  que  lors  sires  avoit  à  femme  la 
serour  le  roi  d'Engleterre ,  envoyèrent  ambassadeurs 
d'Escoce,  tels  que  l'évesque  de  Saint -Andrieu,  l'évesque 
d'Abredane',  messire  Robert  de  Versi,  messire  Arcebaut 
Douglas,  messire  Simon  Fresel  et  messire  Alixandre  de 
Ramesai  deviers  le  roi  d'Engleterre  et  son  consel,  et 
vinrent  cbil  prélat  et  chil  chevalier  d'Escoce  sus  bonnes 
aségurances  en  la  cbité  de  Londres.  Pour  lors  li  rois 
d'Engleterre  et  la  roine  Phelippe  tenoient  leur  hostel  une 
fois  à  Eltem  et  l'autre  fois  en  Windesore.  Pour  ces  jours 
que  li  Escoçois  vinrent,  estoient  li  rois  et  la  roine  à  El- 
tem. Si  se  traïssent  deviers  euls  tout  premièrement,  ensi 
que  pour  mieuls  valloir,  car  au  voir  dire,  il  avoient  plus 
cbier  à  entendre  à  unes  longues  trieuves  ou  avoir  paix  que 
la  guerre,  car  lor  poissance  en  Escoce  estoit  trop  afoiblie 
tant  dou  roi  Robert  qui  mors  estoit,  que  de  messire  Guil- 
laume Douglas  et  dou  conte  de  Moret.  Li  rois  d'Engleterre 
et  la  roine  et  li  chevalier  d'ostel  requellièrent  assés  cour- 
toisement ces  signeurs  d'Escoce  pour  la  cause  de  ce  que  li 
rois  Davis,  lors  sires,  avoit  à  femme  leur  serour,  et  re- 
monstrèrent  au  roi  moult  doucement  ce  pourquoi  il 
estoient  là  venu  et  envoyet  de  par  tout  le  pais.  Li  rois  res- 
pondi  à  ce  et  dist  que  il  fuissent  li  bien  venu,  et  que  volen- 
tiers  il  meteroit  son  consel  ensamble  et  là  seroit,  et  toute 
l'adrèce*  que  il  poroit  faire,  fust  de  trieuves  ou  de  paix, 

*  Abredanc,  Abcrdeen.  ^  Adresse,  adrèce.,  remède,  voie,  moyen. 

salve  l'onnour  de  li  et  de  son  roiaulme,  il  meteroit.  Geste 
response  souffi  assés  as  Escoçois,  et  retournèrent  en  la 
chité  de  Londres. 

CHAPITRE  LI. 

Quelle  réponse  fut  faicte  as  ambassadours  d'Escoce. 


Depuis  ne  demorèrent  point  Ions  jours  que  li  rois  d'En- 
gleterre  avoya*  tous  les  barons  et  prélas  d^Engleterre  qui 
ordonné  estoient  à  lui  consillier,  et  les  hommes  des  bonnes 
cliités  et  villes  qui  par  droit  esta,tut  i  dévoient  estre  con- 
voquiet,  car  il  estoit  ensi  acordé  que  riens  ne  se  de  voit,  ne 
pooit  passer  sans  euls.  Quant  tout  furent  venu  à  Londres,  li 
parlement  et  li  consel  commencbièrent  à  Wesmoustier  et 
furent  li  ambassadeur  d'Escoce  apellé.  Il  vinrent  et  en- 
trèrent tout  en  la  cambre  dou  consel,  et  là  estoit  li  rois 
d'Engieterre  présens.  Làlor  fu  demandé  quelbesgngne  les 
amenoit  pour  ces  jours  en  Engleterre.  Li  évesques  de 
Saint-Andrieu  d'Escoce,  qui  fu  uns  moult  sages  et  discrès 
hommes,  remonstra  la  parole  pour  tous  et  bien  le  sceut 
faire.  Quant  il  ot  parlé,  on  les  fist  issir  de  la  cambre  pour 
euls  consillier  et  faire  response.  Il  alèrent  pétyer^  le  par- 
vis et  le  clostre  tant  qu'il  fuissent  rapellé.  Or  commen- 
chièrent  chil  dou  consel  à  parler  et  à  proposer  pluisseurs 
coses  et  ne  peurent  estre  d'acort,  et  furent  li  Escoçois 
appelle.  Il  vinrent  :  quant  il  furent  venu,  li  archevesques 
de  Cantorbie  lor  dist  que  il  ne  pooient  estre  si  tos  définiti- 


*  Avoya,  convoqua. 

2  Pétyer,  marcher,  parcourir  à  grands  pas. 

veinent  respondu,  mais  il  le  seroient  au  plus  tos  que  on 
poroit,  et  que  lor  demande  ne  requéroit  pas  si  brief  con- 
sel.  Il  n'en  porent  aultre  cose  avoir,  et  se  départirent  de 
là  et  retournèrent  à  lors  hostels,  et  li  consaus  demora,  et 
parlèrent  d'aultres  besongnes  qui  lor  touçoient,  car  il  n  es- 
toient  pas  asamblé  tout  pour  une  cose,  et  li  rois  s'en  vint  > 
à  Cènes',  assés  près  de  Wesmoustier,  un  hostel  roialqui 
sciet  sus  la  Tamise.  Chil  Escoçois  demorèrent  plus  d'un 
mois  à  Londres  et  ne  pooient  estre  respondu,  car  li  con- 
sauls  ne  voloit,  et  tant  que  il  furent  si  hodé  et  si  tané 
que  il  requissent  et  pryèrent  que,  fust  pour  euls  ou  contre 
euls,  il  fuissent  respondu.  La  cause  qui  metoit  détriance^ 
ou  consel  dou  roi,  je  le  vous  dirai.  Il  considéroient  géné- 
raulment  entre  euls  deus  coses  :  li  une  si  estoit  que  lors 
sires  li  rois  estoit  jones  et  à  faire,  et  ne  le  voloient  pas 
tenir,  ne  nourir  en  wiseuses,  mais  en  painne  et  en  travel 
d'armes,  car  par  les  wiseuses  que  ses  pères  avoit  eu,  estoit 
d'onneur  li  roiaulmes  d'Engleterre  requlés  ,  à  laquelle 
cose  il  voloient  retourner  ou  tout  parperdre.  Li  secons 
articles  estoit  que  li  Escoçois  tenoient  la  cliité  de  Bervich 
et  Struvelin,  Dombare,  Dalquest,  Haindebourcli  et  tout 
le  pais  jusques  à  un  pas  que  on  dist  Quinnesferi  \  où  la 
mer  d'Escoce  doit  départir  les  deus  roiaulmes,  et  que  li 
Escoçois  l'aueroient  trop  bon  parti,  se  uns  si  grans  liire- 
tages  lor  demoroit  pasievlement,  et  que  ce  ne  faisoit  pas  à 
requerre,  ne  à  souffrir  :  «  Voire ,  disoient  li  auqun  vail- 
«  lant  homme  ou  consel  dou  roi,  li  Escoçois  sont  bien  fol 
«  et  ignorant,  qui  quident  por  une  femme  qui  est  serour 
«  de  nostre  roi,  que  nous  doions  cest  que  est  liiretages  à 

*  Cènes,  Sheon. 

2  Détriance,  d61ai,  retard. 

»  Quinnesferi,  Queenes-ferry. 

«  la  couronne  d'Eng-leterre,  quiter.  Il  nous  tourneroit  à 
«  grant  blâme  et  reproce,  et  aussi  nous  ne  le  poons  faire. 
«  Nous  avons  cause  raisonnable  de  respondre  as  Escoçois 
«  et  dire  ensi  :  Il  nous  rendent  Bervich  et  tout  le  païs 
«  ensi  que  li  bons  rois  Édouwars  le  tint  en  son  temps,  et 
«  puis  dou  sourplus,  nous  entenderons  à  lors  tretiés.  » 
Ensi  fu  conclu  ens  ou  consel  d'Engleterre,  et  li  Escoçois 
respondu,  quant  il  orent  séjourné  à  Londres  bien  un  mois. 
Quant  li  Escoçois  oïrent  ceste  response,  il  furent  tout 
abus  et  veirent  bien  que  li  Englès  voloient  la  guerre. 
Toutes  fois,  il  respondirent  et  dissent  que  il  n'estoient  pas 
cargié  de  procéder  sus  tels  trettiés  et  que  les  paroles  que 
il  avoient  oy  et  entendu,  seroient  reportées  au  païs.  Si 
issirent  hors  dou  consel  et  montèrent  sus  lors  cevaus  et 
se  départirent  dou  palais  de  Wesmoustier,  et  cevaucHè- 
rent  au  lonch  de  Londres  et  vinrent  à  Saint  Jehan  Lane 
en  GrescorcheS  là  où  il  estoient  descendu,  et  fissent  par 
tout  lors  hostels  compter  et  payer,  et  puis  issirent  de  Lon- 
dres et  cevauchièrent  tant  par  lors  journées  que  il  re- 
tournèrent en  Escoce.  On  estoit  trop  esmervillié  pourquoi 
il  demoroient  tant.  Quant  il  furent  revenu,  li  baron  et  li 
signeur  d'Escoce  vodrent  savoir  des  nouvelles.  Il  ne  les 
publyèrent  pas  sitos  que  il  furent  revenu,  mais  fissent 
venir  à  Haindebourg  tous  ceuls  qui  tailliet  estoient  d'en 
savoir.  Quant  tout  furent  venu  en  la  présence  dou  roi 
meismes,  li  évesques  de  Saint- Andrieu  parla  et  remonstra 
toute  l'ordenance  de  lor  voiage  et  quel  et  comment  il 
avoient  trové  le  roi  d'Engleterre  et  son  consel  et  que  plus 
d'un  mois  il  avoient  atendu  à  avoir  response.  En  la  fin  il 
l'eurent  tele.   Adont  lor  remonstra  li  dis  évesques  toute 

*  Grace-church,  dans  la  Cité  de  Londres. 

l'ordenance  des  paroles  que  li  consauls  d'Engleterre 
avoient  respondu.  Quant  cliil  qui  là  estoient,  entendirent 
que  les  besongnes  se  portoient  ensi,  si  furent  tout  abus  et 
dissent  li  plus  sage  :  «  Nous  auerons  la  guerre  à  manque 
«  dou  pourvoir.  A  celle  fois  icbi,  li  Englès  nous  rueront 
«  jus  ou  nous  les  meterons  en  ce  pas*.  Nostres  rois  est 
t(  Jones  et  aussi  est  le  leur.  Il  fault  que  il  s'asaient.  Desous 
«  le  solel,  n'a  plus  orguilleus,  ne  présomptueus  peuple 
«  que  le  peuple  d'Engleterre  est.  »  Li  jone  chevalier  et 
esquier  d'Escoce  qui  amoient  les  armes,  et  qui  se  désiroient 
à  avanchier,  furent  tout  resjoy  de  ces  nouvelles,  car  il 
avoient  assés  plus  chier  la  guerre  que  la  paix. 

CHAPITRE  LU. 

Comment  li  rois  d'Engleterre  s'en  ala  logier  sus  la  frontière  d'Escoce. 

Environ  la  Saint-Jehan-Baptiste  que  on  compta  l'an  de 
grasce  mil  trois  cens  trente-un  %  li  jones  rois  Édouwars 
d'Engleterre  et  la  roine  s'en  vinrent  à  Ebruich  euls  tenir  et 
lor  estât,  et  cachier  as  cerfs,  as  dains  et  as  cheviruels,  et 
^entrues  se  ordonnèrent  les  pourvéances ,  et  se  faisoient 
très-grandes  et  très-grosses  pour  aler  eus  ou  roiaume 
d'Escoce,  et  fîst  li  rois  faire  un  mandement  que  toutes  gens 
tenans  de  li,  portans  armes,  fuissent  le  premier  jour 


*  Pas?  lecture  douteuse. 

2  Cette  date  est  tout  à  fait  inexacte  :  cette  guerre  d'Ecosse  n'eut  lieu 
qu'en  1333. 

Le  30  mars  1333,  Edouard  III  avait  fixé  à  Newcastle  la  réunion  de 
l'armée  destinée  h  envahir  l'Ecosse.  Il  s'y  trouvait  lui-mÔme  le  27  avril, 
lorsqu'il  écrivit  au  comte  de  Flandre  pour  le  prier  do  ue  pas  aider  ses 
ennemis.  Il  se  tint  k  Twedemuth  depuis  le  2*7  mai  jusqu'au  6  juillet. 


158  .  CHRONIQUES 

d'aoust  à  Ebruich.  Li  mandemens  dou  roi  s'estendi  par 
toutes  les  parties  d'Engleterre  jusques  ens  au  fons  de 
Cornuaille,  et  tout  vinrent  à  Ebruicli.  Adont  se  deslogea 
li  rois  et  vint  à  Duram,  et  ensi  que  il  ceminoit,  la  roine  sa 
femme  le  sievoit,  et  vint  li  rois  au  Noef-Chastiel  et  là  s'a- 
resta  pour  tant  que  tous  ceuls  des  lontainnes  marées  d'En- 
gleterre n'estoient  point  encores  venu. 

Ces  nouvelles  estoient  bien  sceues  en  Escoce,  comment 
li  rois  d'Engleterre,  à  poissance  de  gens  d'armes  et  d'ar- 
chiers,  les  venoit  veoir.  Les  auquns  en  faisoient  grant 
doubte,  et  li  aultre  non.  Toutes  fois,  il  pourveirent  les 
villes  et  les  cbastiaus  tenables,  et  par  espécial  la  chité  de 
Bervic,  et  i  ordonnèrent  li  signeur  d'Escoce  à  cbapi- 
tainne,  messire  Alexandre  de  Ramesai,  un  très-vaillant  et 
sage  chevalier,  et  des  aultres  chevaliers  et  esquiers  assés 
avoecques  lui.  Et  li  rois  et  la  roine  se  tinrent  en  la  marce 
de  Haindebourch.  Et  n'avoient  pas  li  Escoçois  entention 
que  d'atendre  le  roi  d'Engleterre,  et  de  combatre  les  En- 
glois.  Il  laisser  oient  bien  perdre  une  partie  de  lor  païs  et 
puis  le  recouveroient,  et  aussi  il  poursievroient  les  Englès 
sus  lors  logeis,  de  nuit  ou  de  jour,  et  lor  poroient  bien  par 
ce  parti  porter  aucun  damage.  En  ce  consel  s'arestèrent-il, 
et  li  rois  d'Engleterre  se  tenoit  au  Noef-Chastiel-sur-Thin, 
et  toutes  ses  gens  estoient  logiet  autour  de  li,  mais  point 
n'avoient  encores  passé  la  rivière  pour  la  doubtance  des 
Escos. 

Entrues  que  li  rois  d'Engleterre  estoit  sus  ce  voiage, 
vint  deviers  lui  messires  Robers  d'Artois,  ensi  comme  uns 
chevaliers  tous  desconfortés,  et  il  le  savoit  bien  où  pren- 
dre. Li  rois  d'Engleterre  et  la  roine  le  requellièrent  moult 
doucement,  car  il  lor  estoit  moult  proçains  de  linage,  et 
li  dist  li  rois  :  «  Messires  Robers,  biaus  cousins,  nous 

«  avons  assés  pour  nous  et  pour  vous.  Puisque  vostres 
«  amis  de  delà  la  mer  vous  deif aillent,  nous  ne  vous 
«  faudrons  point  à  vostre  besoing.  »  Et  messires  RoLers  li 
avoit  respondu  et  dit  :  «  Monsigneur,  g-rant  mercMs.  » 
Li  intension  dou  roi  et  de  son  consel  estoit  tele  que  le  roi 
retourné  de  ce  voiage  et  venu  en  la  marce  de  Londres, 
il  li  asigneroit  en  Engle terre  terre,  rentes  et  revenues 
pour  vivre  honnourablement  et  tenir  son  estât.  Quant  li 
rois  ot  séjourné  au  Noef-Chastiel-sur-Thin  environ  douse 
jours  et  toutes  ses  gens  furent  venu,  moult  i  avoit  grant 
peuple.  On  nombra  les  hommes  d'armes,  chevaliers  et 
esquiers  à  sys  mille  hommes,  et  les  archiers  à  chinquante 
mille.  Si  passèrent  tout  oultre  la  rivière  dou  Thin  sus 
le  pont  dou  Noef-Chastiel  (ailleurs  ne  le  pooient  passer) 
et  passèrent  chil  de  l'avant -garde  laquelle  li  connesta- 
bles  d'Engleterre  et  li  marescal  menoient  et  s'en  alèrent 
logier  sus  le  païs  encontre  la  frontière  de  Northombre- 
lande ,  et  ne  prissent  pas  le  cemin  pour  aler  viers  Ber- 
vich,  mais  viers  Eosebourch',  et  vinrent  à  Anwuich^ 
et  en  la  terre  le  signeur  de  Persi.  Ensi  que  li  rois  d'En- 
gleterre estoit  logiés  en  la  ville  de  Anwuich  et  toutes  ses 
gens  là  environ, uns  hiraus  d'Escoce,  qui  s'apelloitDondee, 
vint  deviers  le  roi  et  deviers  les  signeurs ,  et  priet  que  il 
peuist  estre  oïs  :  il  le  fu.  Il  dist  au  roi,  présens  ceuls  qui  le 
peurent  oïr  :  «  Très-chiers  sires,  je  suis  chi  envoyés  de 
«  par  aucuns  prélas  et  barons  d'Escoce,  qui  sont  venu  jus- 
«  ques  à  la  Mourlane,  et  là  me  doient-il  atendre  tant  que 
«  je  soie  retournés  deviers  euls,  et  venroient  volentiers 
«  parler  à  vous  et  à  vostre  consel ,  sauf  venant  et  sauf 


»  Rosebourg,  Rosburgh  ou  Roxburgli. 
2  Anwuich,  Hawick. 

«  retournant.  »  Li  rois  regarda  sus  le  conte  Henri  de  Lan- 
castre  et  sus  auquns  barons  et  prélas  qui  là  estoient.  Adont 
fist-on  traire  •  li  hiraut  arrière ,  tant  que  li  rois  fu  consil- 
liés.  Acordé  fu  que  li  liiraus  les  nommast  là  par  noms,  li- 
quel  c'estoient,  qui  venir  voloient  :  on  lor  acordoit  volen- 
tiers  la  venue  et  le  retour.  Li  hiraus  les  nomma  :  il  en  i  avoit 
sept,  deus  prélas,  et  chevaliers  jusquQS  à  chine.  Tantos, 
une  lettre  de  sauf-conduit  fu  escripte  et  séelée  et  délivrée'' 
au  hiraut  qui  se  départi  de  là  et  retourna  à  ses  mestres,  et 
leur  bailla  le  sauf-conduit.  Quant  il  l'orent ,  il  i  ajoustè- 
rent  foi  et  se  départirent  de  la  Mourlane  et  cevaucièrent 
tant  que  il  vinrent  à  Anwuich.  Li  rois  d'Engleterre,  à 
l'eure  que  li  Escos  vinrent,  estoit  aies  logier  ou  chastiel 
et  là  tenoit  son  estât.  Quant  li  Escoçois  furent  venu  et 
descendu  de  lors  chevaus,  il  furent  logiet  de  par  les  offi- 
cyers  dou  roi.  Adont  vinrent  auqun  chevalier  d'Engleterre 
qui  les  requellièrent  et  qui  à  ce  faire  estoient  commis,  et 
les  enmenèrent  deviers  le  roi  et  les  signeurs  qui  atendoient 
lor  venue.  Tout  li  signeur  d'Engleterre  qui  là -estoient  en 
la  présence  dou  roi,  s'ouvrirent  et  laissièrent  les  Escoçois 
passer.  Il  enclinèrent  le  roi,  et  non  plus  avant,  li  roi  les 
requelli  de  une  parole  tant  seullement,  ce  fu  que  il  dist 
en  son  langage  :  «  Bien  venant.  »  De  trop  petit  se  dis- 
fère  li  uns  langage  de  l'autre. 

Or  vous  nonmerai  les  deus  prélas  et  les  chine  cheva- 
liers, l'évesque  de  Saint-Andrieu  etl'évesqued'Abredane, 
messire  Jame  Douglas,  frère  à  messire  Guillaume  qui 
porta  le  coer  dou  roi  Eobert  de  Brus  en  Grenade  et  là  mo- 
rut,  messire  Arcebaus  Douglas,  son  fil,  le  conte  de  Quar- 
rich  \  mesire  Robert  de  Versi  et  mesire  Simon  Fresiel.  Li 

*■  Quarrich,  Carrict. 

évesques  de  Saint- Andrieu  fu  chils  qui  remonstra  la  pa- 
role et  dist  :  «  Sire  rois,  et  vous  baron  et  prélat  d'Engle- 
«  terre ,  qui  chi  estes ,  nous  sommes  ichi  envoyés  de  par 
«  toute  la  généralité  dou  roiaulme  d'Escoce ,  et  sommes 
«  esmervillié,  euls  avoecques  nous,  et  nous  avoecques 
«  euls,  à  quel  title  si  soudainnement  apriès  les  trieuves 
«  failles  entre  Escoce  et  Engleterre,  vous  estes  esmeu  à 
«  nous  faire  guerre,  quant  nostres  sires  li  rois  d'Escoce  à 
«  vous,  sire  rois  d'Engleterre,  espouse  vostre  soer.  Nousi 
«  adjoustions  au  dit  mariage  grans  aliances,  et  fuimes 
«  généraulment  en  toute  Escoce  moult  resjoï  quant  la 
«  dame  nous  demora  roine,  et  nous  torne  à  grant  mer- 
«  velle  celle  dureté  que  vous  avés  empris  à  faire  à  vostre 
«  frère  nostre  roi  et  vostre  serour,  nostre  roine,  quant  ce 
«  tant  de  petit  hiretage  que  Dieus  lor  a  donné,  vous  volés 
«  destruire.  Si  vous  prient  par  nous,  nostres  sires  li  rois  et 
«  madame  la  roine  que  vous  ne  voelliés  pas  faire  celle 
«  cruaulté  que  d'ardoir  et  essillier  lor  hiretage,  et  re- 
«  trayés-vous  et  faites  retraire  vos  hommes  et  leur  donnés 
«  congié  casqun  de  retourner  en  son  lieu  et  prenés  trois 
«  ou  quatre  prélas  des  vostres  et  otant  des  vostres  barons 
a  d'Engleterre ,  et  nostres  sires  li  rois  en  metera  otretant 
«  à  rencontre ,  et  ce  que  chil  trouveront  ou  decré  de  lor 
«  disposition,  il  déposeront  sus  l'ordenance  des  deus 
«  roiaulmes,  et  sera  tenu  à  ferme  et  à  estable,  pour  tous 
«  jours  mes,  ce  que  disposé  en  sera,  et  demorrés,  vous  et 
«  vostre  frère,  en  paix,  et  ensi  vostre  hiretage.  C'est  la 
«  parole  que  nous  vous  remonstrons  et  pour  quoy  nous 
«  sommes  venu,  et  sur  ce  nous  demandons  à  avoir  res- 
«  ponse.  » 


ii 

CHAPITRE  LUI. 

Comment  Renault  de  Gobeliem  parla  ou  nom  dou  roi  d'Engleterre. 

Quant  li  évesques  de  Saint -Andrieu  d'Escoce  ot  ensi 
parlé,  il  fu  moult  bien  oïs  et  entendus,  dont  fu  dit  as  Es- 
coçois  que  se  il  traïssent  arrière,  on  conselleroit  lor  parole 
et  puis  aueroient,  response.  Il  le  fissent  et  s'en  alèrent  li 
Escoçois  tout  ensamble  en  une  aultre  cambre  qui  estoit 
ordonnée  pour  euls.  Encores  fu  conmandé  que  tout  wi- 
dassent  delà  cambre  dou  roi,  réservé  ceuls  dou  consel.  Il 
widièrent  chil  qui  là  n'avoient  que  faire.  Là  repli quièrent 
li  si^neur  en  la  présence  dou  roi  toutes  les  paroles  et  re- 
questes  des  Escoçois  et  demandèrent  :  «  Or  sus,  qui  fera 
«  la  response  et  qui  parlera  à  point  sus  che  que  il  ont  dit 
«  et  proposé?»  Dont  iDarlamessiresEenauls  de  Gobeliem ', 
uns  moult  sages  et  vaillans  chevaliers,  pères  à  messire 
Renault,  qui  fu  depuis  aussi  uns  moult  preus  et  vaillans 
chevaliers,  et  dist  :  «  A  tout  ce  que  chil  Escoçois  requiè- 
«  rent  et  demandent ,  ne  fault  pas  trop  grant  consel.  Il 
«  seront  respondu  ensi  pour  ce  qu'il  ont  demandé  à  quel 
«  title  li  rois  nostres  sires  et  nous  lor  faissons  guerre  : 
«  c'est  por  le  mauvesté  et  rudèce  de  euls  ;  car  jà  sèvent-il 
«  et  ont  sceu  leur  père,  passé  sont  li  terme  de  cinq  ans  que 
«  li  rois  d'Escoce  doit  tenir  et  relever  et  faire  hommage 
«  au  roi  d'Engleterre  de  tout  le  roiaulme  d'Escoce,  ré- 
«  serve  auquns  isles  qui  marcissent  à  l'encontre  d'Irlande 
«  et  de  Norvègue,  lesquels  isles  sont  nommé  les  sau- 
ce vages  Escos  et  ont  ung  signeurpour  euls,  qui  se  nomme 

»  Renaud  de  Cobham. 

a  Jehans  des  Adultilles  '.  Chils  obéist  au  roi  d'Escoce, 
«  et  non  à  nous;  et  ceste  raison,  on  lor  metera  en  termes 
«  tout  premiers,  car  elle  est  toute  clère,  et  bien  le  scèvent, 
«  quoique  il  en  ignorent  :  secondement,  pour  reconquerre 
c(  ce  qui  est  nostre,  la  chité  de  Bervich  et  tout  le  païs  jus- 
ce  ques  à  la  mer  c'on  dist  d'Escoce,  et  se  ce  il  nous  voel- 
«  lent  rendre  débonnairement ,  et  que  li  rois  viengne  à 
c(  hommage  au  roi  nostre  sire  et  recongnoisse  l'ommage  à 
«  estre  lige,  présens  les  barons  d'Engleterre  et  ceuls  d'Es- 
«  coce,  et  que  de  ce  soient  lettres  escriptes  et  séelées  dou 
c  roi  d'Escoce  et  des  barons  d'Escoce,  il  demorront  en 
«  paix.  »  Adont  fu  dit  à  messire  Eenault  de  Gobebem  : 
«  Sire,  il  plaist  au  roi  que  vous  fachiés  la  response,  car 
«  avés  la  matère  toute  pourveue.  »  Dont  respondi  mes- 
sires  Eenault  et  dist  :  «  Je  le  ferai  volentiers.  »  Adont 
furent  appelle  li  Escos.  Il  vinrent  avant  et  entrèrent  de- 
dens  la  cambre  et  nuls  fors  euls.  Li  consauls  dou  roi  se 
mist  sus  deus  èles ,  et  les  Escoçois  enmi  euls.  Quant  il 
furent  tout  aquoisié  %  messires  Renault  de  Gobebem  parla 
et  dist  :  «  Entre  vous,  signeur  d'Escoce,  vous  demandés  à 
«  avoir  response  et  non  aultre  cose ,  et  vous  l'auerés ,  et 
«  bien  briefment.  Vous  avés  demandé  à  quel  title  nous 
«  vous  volons  présentement  faire  guerre.  Vous  le  savés 
ce  bien  quoique  vous  ignorés  ;  mais  puis  que  il  fault  que 
«  nous  renouvelions  la  parole ,  je  parole  pour  nostre  sire 
«  le  roi  et  pour  tout  le  païs  généraument  d'Engleterre,  et 
«  dissons  que  vostres  rois  est  tenus,  et  ont  esté  tout  si  pré- 

«  S'agit-il  ici  d'un  seigneur  d'Argyle  dont  dépendaient  plusieurs  des 
îles  Hébrides?  Ceci  est  fort  douteux,  et  il  est  plus  probable  que  Jean 
des  Adultilles  est  ainsi  nommé  d'un  endroit  offrant  la  désinence  diîl 
ou  lui,  fort  commune  dans  les  Hébrides.  Il  est  appelé  :  Johannes  do 
Insulis,  dans  les  Actes  de  Rymer,  HI,  2,  p.  197. 

2  Aquoisiés,  apaisés,  gardant  le  silence. 

«  dicesseur,  roi  d'Escoce,  et  seront  li  successeur,  à  faire 
«  hommage  au  roi  d'Engleterre,  à  ceuls  qui  furent  et  se- 
«  ront,  et  cela  avoech  le  calenge  \  nous  volons  tenir  en 
«  droit,  et  le  demandons  et  requérons  comme  le  bon  hire- 
«  tage  à  la  couronne  d'Engleterre.  Avoecques  tout  ce, 
«  nous  disons,  et  pour  ce  sommes-nous  logiet  sus  les 
«  camps,  que  vous  qui  estes  d'Escoce  des  plus  grans  et 
«  li  consauls  dou  roi,  tenés  contre  l'onnour  et  majesté  roial 
«  du  roi' d'Engleterre  et  de  ses  hoirs,  la  chité  de  Bervich 
«  et  grant  païs  qui  s'estent  jusques  à  bonnes  ^  de  la  mer 
«  d'Escoce,  et  volés  demorer  en  celle  tenure  par  manière 
«  de  convens.  Sachiés  que  nostres  sires  li  rois  ne  le  puet 
«  souffrir,  ne  voolt,  et  se  il  le  voloit  par  auqune  dissimu- 
«  lacion,  pour  tant  que  avés  mis  en  termes  que  il  deveroit 
«  tenir  en  pais  ce  tant  de  petit  hiretage  que  son  frère  le 
«  roi  d'Escoce  et  saserour  ont  et  tiennent  à  présent,  se  ne 
«  le  soufferroient  pas  si  homme  et  sont  tout  conforté  que 
«  toutes  ces  coses  vous  remeterés  arrière  et  fera  vostres 
«  sires  li  rois  foi  et  hommage  lige  à  nostre  sire  le  roi 
«  d'Engleterre ,  se  il  voelt  demorer  en  paix ,  et  le  feront 
«  aussi  tout  chil  qui  sont  en  cyte  '  et  conclave  ens  es 
«  terres  qui  sont  et  doient  estre  tenues  et  relevées  de  foi 
«  et  d'ommage  de  nostre  signeur  le  roi  d'Engleterre ,  et 
«  se  vous  estes  fort  de  par  vostre  roi  et  les  vostres  de  acor- 
«  der  toutes  ces  coses  recordées,  si  dites  oïl;  et  nous  en- 
«  tenderons  à  la  paix.  »  Dont  respondirent  li  Escoçois  et 
dissent  :  «  Nennil ,  ne  nous  n'en  sommes  ne  cargié ,  ne 
«  introduit.  »  Dont  respondi  li  chevaliers  englois  et  dist  : 
«  Vous  perdes  aultrement  vostre  langage,  et  puisque  vous 

*  Avoech  le  calenge,  ^2iTàéû. 

2  Bonnes,  frontières. 

»  Cyte,  assemblée  de  bourgeois,  conseil  communal. 

«  volés  procéder  dou  contraire,  retrayés-vous  viers  les  vos- 
«  très  et  lor  dites  ce  que  vous  avés  trouvé  en  nous ,  car 
«  vous  n'emporterés  aultre  cose.  » 


CHAPITRE  LIV. 

Comment  li  roisd'Engleterre  chevaucha  toute  laplainne  Escoce. 

Quant  li  Escoçois  orent  entendu  messire  Renault  de 
Gobehem  ensi  parler  et  soustenir  la  querelle  des  Anglois 
par  celle  voie,  si  furent  tout  abus  et  ne  sceurent  que  dire, 
ne  que  répliquier ,  mais  il  prissent  congiet  dou  retraire  : 
on  lor  donna,  et  issir ent  dou  cbastiel  et  retournèrent  là  où 
lor  cheval  estoient,  et  burent  ung  cop  et  mengièrent,  car 
des  biens  de  l'ostel  dou  roi  on  lor  envoia  assés,  et  puis 
montèrent  sus  lors  cbevaus  et  partirent  de  Anwuicb  et 
chevauchièrent  tant  que  il  trouvèrent  le  roi  et  auquns  des 
signeurs  d'Escoce ,  par  lequel  consel  il  estoient  venu  de- 
viers  le  roi  d'Engleterre  et  son  consel.  Si  lor  recordèrent 
tout  au  lonch  quel  cose  il  avoient  trouvé ,  et  la  response 
grande  et  orguilleuse  que  il  avoient  eu  des  Englois,  et 
monstroient  bien  en  lor  parole  que  li  rois  d'Engleterre 
n  avoit  en  toutes  ces  coses  nulle  poissance  et  que  li  païs 
et  roi  animes  d'Engleterre  faisoit  fait  et  partie  dou  calenge 
et  dou  procéder  avant ,  et  avoient  bien  entendu  que  se  li 
rois  d'Engleterre  se  voloit  dissimuler,  taire  tous  quois  et 
quiter  l'ommage  et  le  calenge,  se  ne  le  quiteroient  pas 
ses  gens.  Adonc  dissent  entre  euls  :  «  Confortons-nous  et 
«  faisons  dou  mieuls  que  nous  poons.  Nous  auerons  la 
«  guerre  et  ne  l'eusmes  oncques  si  dure ,  ne#i  folle  que 
«  nous  auerons  pour  le  présent.  »  Ensi  demorèrent  les 

coses  en  cel  estât,  ne  depuis  n'i  ot  trettié  nul  quelconques 
pour  celle  saison  entre  Engleterre  et  Escoce ,  mais  se  dé- 
parti li  rois  d'Engleterre  et  toute  sa  poissance  de  Anwuich 
et  de  là  environ ,  où  ses  gens  estoient  logiés.  Avoient  en- 
cores  cent  mille  chevaus,  et  ensi  que  il  ceminoient,  pour- 
véances  les  sie voient  à  eifort  as  sommiers  et  à  charroi,  et 
prissent  li  Englois  pour  celle  fois  le  cemin  de  Rosetourcli 
et  de  Miauros  \  Encores  est-ce  toute  Engleterre  jusques 
à  là.  Miauros  est  une  abbéie  de  Saint-Benoît,  et  là  se  dé- 
part à  une  petite  rivière  qui  i  court,  li  roiaulmes  d'Escoce 
d'un  lés  et  li  roiaulmes  d'Engleterre  d'aultre.  La  première 
ville  que  on  trueve  en  al'ant  en  Escoce,  c'est  la  Mourlane  : 
là  vinrent  logier  li  connestables  d'Engleterre,  li  contes  de 
Norhanton  et  li  marescal ,  li  sires  de  Felleton  et  messires 
Thomas  Wage.  Quant  ce  vint  à  l'endemain,  toute  li  hoos 
fu  logié  en  Escoce,  et  laièrent  Bervich  à  la  bonne  main. 
Bien  savoient  que  il  i  retourneroient  quant  il  aueroient 
fait  lor  emprise,  mais  il  voloient  veoir  se  il  trouveroient  à 
qui  parler,  car  il  ne  demandoient  que  la  bataille.  Si  exploi- 
tièrent  tant  li  rois  d'Engleterre  et  ses  hoos  que  il  foullè- 
rent  grandement  la  plainne  Escoce  et  ardirent  et  essilliè- 
rent  moult  de  villes  et  de  hamiaus.  Moult  petit  de  villes 
fermées  sont  en  Escoce  :  il  i  a  grant  fuisson  de  chastiaus 
et  non  pas  tant  de  dys  fois  que  il  i  a  en  Engleterre,  et 
ont  li  Escoçois  celle  manière  et  condition,  quant  il  sentent 
les  Engloisveniràpoissanche  telle  que  pour  lors  il  avoient, 
il  tiennent  les  camps  et  ne  s'encloent  point  li  signeur  en 
lors  chastiaus  et  dient  que  uns  chevaliers  qui  là  est  enclos 
ne  puet  non  plus  faire  que  un  aultre  homme.  Li  Englois 
quidièrent  trouver  le  roi  en  Haindebourc ,  car  c'est  Paris 

»  Miauros,  Melrose. 

enEscoce*,  mais  nennil  ;  car  il  en  estoit  aies  oultre  et  mené 
sa  femme  sus  la  Sauvage  Escoce  ;  et  11  chevalier  et  esquier 
dou  païs  s'estoient  requelliet  et  mis  ensamble ,  et  avoient 
fait  mener  tous  lors  meubles  et  cachier  lors  bestail ,  dont 
il  ont  grant  fuisson,  ens  es  forés  de  Gedours  '  qui  sont 
inhabitables,  et  bien  scèvent  que  les  Englès  ne  les  iroient 
jamais  la  querre,  car  point  ne  congnissoient  les  entrées  et 
les  issues,  et  sont  fortes  à  cevauchier.  Si  vinrent  li  rois 
d*Engleterre  et  ses  gens  en  la  ville  de  Haindebourc  qui  est 
grande  etplentureuse,  et  point  n  est  fermée.  Si  se  logea  li 
rois  en  l'abéie  de  Sainte-Crois,  et  tout  li  signeur  là  où  le 
mieuls  il  peurent,  et  i  furent  quinse  jours  pour  tant  que 
on  entendi  à  prendre  le  chastiel ,  liquels  se  rendi ,  salve 
lors  vies  de  ceuls  qui  dedens  estoient.  Donc  le  fist  li  rois 
d'Engleterre  remparer  grandement  et  ravitaillier  et  ra- 
fresquir  de  nouvelles  pourvéances,  et  i  mistun  chevalière 
chapitainne,  dou  païs  de  Northombrelande,  et  fu  li  enten- 
sion  dou  roi  et  de  son  consel  que  il  le  tenroient  et  en  fe- 
roient  frontière  contre  les  Escoçois.  Aussi  prissent  li 
Englois  un  aultre  chastiel  fort  assés  à  cinq  petites  lieues 
englesces  de  Haindebourc,  lequel  on  clamme  Dalquest  ",  et 
est  hiretages  à  ceuls  de  Douglas,  et  en  fissent  garnison,  et 
de  pluisseurs  aultres,  et  ardirentli  Englois  toute  l'Escoce 
jusques  à  la  ville  de  Saint-Jehan*  en  Escoce,  ne  nuls  ne  lor 
ala  au  devant,  et  ne  savoient  chil  dou  païs  à  dire  où  li  rois 
et  la  roine  estoient, 

>  Froissart  complète  ailleurs  sa  pensée.  Edimbourg  était  «  Paris  en 
Escosse,  comment  que  elle  ne  soit  point  France.  » 
2  Gedours  y  Jedburgh. 
»  Dalquest,  Dalkeith. 
*  Saint- Jean,  Sint-John's-Town,  Perth. 

CHAPITRE  LV. 

Comment  li  rois  d'Engleterre  mit  le  siège  devant  Bervich. 

Quant  li  rois  d'Engleterre  et  ses  gens  orent  chevauchié 
et  couru  toute  la  plainne  Escoce  et  ars,  et  essillié  tout  le 
plat  païs  et  n  estoit  nulle  nouvelles  des  Escos  qui  lor  con- 
tredesissent  lor  cemin  et  il  veirent  que  li  iviers  apro- 
coit  et  il  orent  pourveu  et  rafresqui  tous  les  chastiaus  que 
il  pensoient  à  tenir  pour  guerryer  et  héryer  le  demorant 
dou  païs,  il  se  missent  tout  souef  au  retour,  et  fu  li  rois 
logiés  en  une  moult  belle  petite  ville  que  on  apelle  Don- 
fremelin,  et  là  a  une  abbéie  de  noirs  monnes,  qui  est  assés 
grande  et  belle,  et  là  dedens  celle  abbéie  sont  les  sépul- 
tures communelment  des  rois  d'Escoce.  La  ville  fu  arse, 
mais  li  rois  deiFendi  à  non  ardoir  l'abéie  pour  tant  que  il 
i  avoit  esté  logiés,  puis  se  missent  li  rois  et  se  boos  au 
retour,  et  ne  prissent  pas  le  cemin  que  il  estoient  venu, 
mais  celi  desus  la  marine,  car  ce  fu  lor  intension  que  de 
ce  voiage  il  meteroient  le  siège  devant  Bervich  ;  et  esploi- 
tièrent  tant  les  Englois  que  il  vinrent  devant  Dombar  qui 
sciet  sus  la  mer,  et  furent  là  et  environ  cbinq  jours  et  se 
missent  en  grant  painne  de  le  prendre  et  de  l'avoir,  et  i 
fissent  li  arcbier  plusseurs  assaus,  et  ne  le  peurent  avoir. 
Si  passèrent  oultre  et  ceminèrent  tant  que  il  vinrent  de- 
vant la  cbité  de  Bervich.  Si  l'asiégèrent  et  se  logièrent  au 
plus  priés  que  il  porent.  Pour  ces  jours  en  estoit  chapi- 
tainne  uns  vaillans  chevaliers  d'Escoce  qui  se  nommoit 
Alixandres  Ramesai,  et  avoit  avoecques  lui  des  aultres  che- 
valiers d'Escoce  et  esquiers   qui   tous  estoient  vaillant 

homme.  Si  se  logièrent  les  Englois  au  lonc  de  la  rivière 
de  Taie'  qui  rentre  en  la  mer  desous  Bervicli,  et  est  uns 
havènes  de  mer,  et  par  là  par  mer  venoient  moult  de  pour- 
véances  au  roi  d'Engleterre  et  à  ses  gens,  dont  il  estoient 
tous  les  jours  rafresqui,  et  sciet  Bervicli  en  bon  païs  et 
pourveu  de  bleds,  d'avainnes  et  d'autres  grains  et  de  bons 
foins,  et  i  truevèrent  grand  fuisson  de  venissons  et  de 
volailles,  et  avoit  là  li  rois  d'Engleterre  ses  chiens  et  ses 
oisiaus.  Il  i  prendoit  ses  déduis,  ne  nuls  ne  U  aloit  au- 
devant,  ne  brisoit  ses  esbatemens,  car  tous  les  jours, 
quant  il  voloit  faire  ce  mestier,  li  connestables  d'En- 
gleterre, li  contes  de  Norhanton,  avoit  bien  chinq  cens 
lances  et  mille  archîers,  qui  costioient  les  bois  et  les  ri- 
vières toute  jour  tant  que  li  rois  retournoit  arrière.  Con- 
sidérés comment  les  saisons  s'i  portent  et  diffèrent  de 
l'une  à  l'autre.  Vous  trouvés  chi  desus  en  ceste  histoire, 
le  roi  Robert  de  Brus  d'Escoce  resgnant  (père  à  ce  roi 
David),  que  il  donna  moult  à  faire  as  Englois,  et  se  il  euist 
vesqu,  et  messires  Guillaumes  de  Douglas  qui  fu  ocis 
par  sa  vaillance  en  Grenade  et  li  contes  Jehans  de  Moret, 
li  rois  d'Engleterre  n'eust  osé  avoir  ensi  pris  ses  déduis  de 
chiens,  ne  d'oisiaus  en  Escoce,  ne  chevauchiet  sans  avoir 
eu  des  grans  rencontres,  mais  les  Escoçois  commençoient 
à  doubter  ce  roi  Édowart,  et  disoient  li  ancyen  et  li  sage 
en  Escoce  que  il  feroit  un  vaillant  homme  et  en  avoit  bien 
la  chière  et  la  manière,  et  en  celle  vaillance  si  homme 
d'Engleterre  l'introduisoient  et  nourissoient.  Si  faissoiènt 
bien,  car  uns  rois,  puisqu'il  voelt  tenir  terre  et  signeurir 
peuple,  doit  estre  de  hardies  et  grandes  emprises.  Encores 
disoient  les  Escoçois  liquel  congnissoient  assés  parfette- 

*  Lisez  :  la  Tweed. 

ment  la  nature  des  Englois,  l'un  à  Taultre  par  [manière]  de 
colation  *  :  «  Pensés-vous  pour  ce,  se  nos  rois  a  à  femme  a 
«  serour  dou  roi  d'Engleterre,  que  nous  en  doions  mieuls 
«  valoir  et  estre  déporté  à  non  estre  guerryet,  mais  Dieus, 
«  nennil;  il  fault  que  li  rois  d'Engleterre  obéisse  à  son 
«  peuple,  et  face  tout  ce  qu'il  voellent,  et  si  fait  le  con- 
«  traire  et  qu'il  fuie  et  liée  les  armes  et  soit  precheus  et 
«  endormis  et  quiere  et  demande  ses  déduis,  il  ne  le  po- 
«  ront  amer,  mais  le  disfameront  et  querront  sus  lui 
«  voies  et  adrèces  obliques,  jà  soit-il  preudoms  en  con- 
«  science,  par  quoi  il  le  destruiront.  Et  trop  grans  périls 
«  est  en  Engleterre  d'un  roi  qui  vient  en"îa  posession  dou 
«  roiaulme,  quant  i  auera  eu  un  vaillant  prédicesseur 
«  devant  lui,  car  se  il  n'ensieut  ses  œuvres,  il  est  tous  les 
«  jours  en  péril  et  en  aventure  d'estre  mors  de  son  peuple 
«  meismes,  ensi  comme  il  en  est  esceu  et  pris  au  roi 
«  Édouwart,  père  de  cesti  qui  resgne  en  présent,  que  si 
«  homme  ont  fait  morir  de  maie  mort  ens  ou  cbastiel  de 
«  Bercler,  et  ont  son  fil  couronné  à  roi.  Ce  sont  grant 
«  exemple  por  lui,  et  pour  tous  les  rois  qui  par  succession 
«  puevent  avenir  et  venir  à  la  couronne  d'Engleterre.  » 
Ensi  disoient  li  Escoçois  et  non  pas  euls  tant  seuUement, 
mais  toutes  aultres  nations,  qui  congnoissent  la  nature  et 
condition  des  Englois,  car  desous  le  solel  ne  sont  gens 
plus  périlleus,  ne  mervilleus  à  tenir,  ne  plus  divers  que 
sont  Englois.  Il  sont  de  belles  acquointises  et  de  biau  sam- 
blant,  mais  nuls  qui  sages  est,  n'i  doit  avoir  trop  grant 
fiance. 

»  Colation,  discouLTa. 

CHAPITRE  LVI. 

Comment  unes  trieùves  fu  accordée  pour  quinse  jours. 

Tant  fist  li  rois  Édouwars  en  celle  saison  devant  la 
chitédeBerviclique  par  poissanceillesconstraindi  et  mena 
si  avant  que  messires  Alixandres  de  Eamesai  qui  chapi- 
tainne  en  estoit,  entra  en  trettiés  dévier  s  euls,  c'est-à-en- 
tendre  deviers  le  roi  et  son  consel;  car  il  vei  que  secours, 
ne  confors  ne  li  apparoit  de  nulle  part  et  estoient  fort 
amenries  lors  pourvéances  et  lor  artellerie,  pour  les  grans 
assaus  que  on  lor  avoit  bailliet  et  livrés,  car  priesque  tous 
les  jours  i  estoient  avenu  fait  d'armes  et  escarmuces,  et 
en  avoit  parlé  à  ses  compagnons,  car  sans  l'acort  et  con- 
sentement de  euls,  il  n'en  euist  jamès  riens  fait.  Si  se 
porta  tretiés  que  il  aroient  trieuves  quinse  jours,  et 
dedens  ce  terme,  il  dévoient  envoyer  deus  de  lors  ceva- 
liers  deviers  le  roy  d'Escoce  et  son  consel  pour  compter 
lor  estât,  et  se  li  rois  d'Escoce  voloit  là  venir,  si  poissans 
que  pour  lever  le  siège,  la  chité  de  Bervich  li  demoroit, 
et  se  dedens  les  quinse  jours  il  ne  venoit,  il  se  dévoient 
rendre  au  roi  d'Engleterre,  et  de  ce  jour  en  avant  demo- 
rer  bon  Englois,  et  se  pooient  chevalier  et  esquier  qui  de- 
dens estoient,  partir  ségurement  sans  riens  perdre  dou  lour, 
et  dévoient  li  manant  de  Bervich  demorer  en  bonne  paix 
sans  estre  foullé,  ne  pressé,  ne  avoir  auqune  violense  de 
lors  corps  et  de  lors  biens.  Les  trieùves  furent  bien  tenues, 
ne  onques  tous  les  quinse  jours,  il  ni  eut  assaut,  ne 
escarmuce,  et  envoya  messires  Alixandres  de  Ramesai 
deviers  le  roi  d'Escoce  et  son  consel  qui  se  tenoit  en  Abre- 

dane,  et  là  environ  sus  la  Sauvage  Escoce,  deus  cheva- 
liers. Je  les  vous  nommerai  :  messire  Guillaume  de  Glan- 
dignin  et  messire  Robert  Vourme.  Chil  chevalier  se 
départirent  de  la  chité  de  Bervich  et  cevauchièrent  parmi 
l'Escoce,  et  trou  voient  en  cevauçant  tout  le  païs  ars  et 
destruit,  et  ne  savoient  à  qui  parler.  Tant  exploitièrent 
que  il  vinrent  en  la  chité  d'Ahredane,  et  là  trouvèrent  le 
roi  et  la  roine  et  auquns  chevaliers  d'Escoce  qui  lor  fai- 
soient  compagnie.  Quant  li  rois  vei  les  chevaliers  venus, 
il  senti  tantos  que  il  aportoient  nouvelles  ;  si  leur  dist  : 
«  Bien  venant  !  Comment  vous  portés-vous  dedens  Ber- 
«  vich?  »  Adonc  li  recordèrent  li  chevalier  toute  l'orde- 
nance  dou  trettié  jusque  il  se  portoit,  et  quant  li  rois  lot 
entendu,  si  pensa  un  petit,  et  vei  bien  que  il  n'i  pooit 
pouvoir,  si  dist  :  «  Il  me  fault  Bervich  perdre,  la  souve- 
«  rainne  chité  de  mon  roiaulme.  A  ce  ne  puis-je  aidier.  » 
Et  puis  il  dist  encores  ensi  :  «  Se  nous  le  perdons  pour  ce 
«  temps,  uns  aultres  retournera  que  nous  le  recouve- 
«  rons.  »  Et  dist  ensi  as  chevaliers  :  «  Messire  Guillaume  et 
((  vous  messire  Eobert,  je  vous  remerchie  grandement  de 
«  ce  que  si  vaillamment  vous  vous  estes  tenu  en  Bervich. 
«  Vous  veés  bien  que  il  n'est  pas  en  ma  poissance  que  je 
«  puisse  amender  à  ce  tretié.  Il  n'i  a  nului  en  Escoce  dé- 
fi puis  la  mort  de  messire  Guillaume  de  Douglas  et  dou 
«  conte  Jehan  de  Moret  ;  il  n'i  a  gaires  de  cevaliers  qui  se 
«  doient,  ne  puissent  relever  contre  la  poissance  d'Engle- 
«  terre.  Englois  sont  maie  gent.  Li  baron  de  ce  païs  tre- 
«  tyèrent  jadis,  et  n'i  a  pas  encores  chinq  ans,  dou  mariage 
«  de  ma  femme  et  de  moi,  au  conte  de  Kent  qui  fu  uns  vail- 
«  lans  preudoms  et  à  la  roine  Isabiel  d'Engleterre,  pour 
c<  tant  que  il  quidoient  que  je  et  toute  Escoce  en  deuis- 
«  sions  mieuls  valoir,  mais  nennil  :   nous  avons  plus 

«  forte  guerre  assés  que  devant,  et  cliil  qui  s'acordèrent 
«  au  mariage,  la  roine,  la  mère  ma  femme,  li  contes  de 
«  Kent  et  messires  Rogiers  de  Mortemer  en  sont  venu  à 
«  povre  conclusion  et  tout  par  envie  et  le  mauvesté  des 
«  Englois.  Rpbert  et  vous,  Guillaume,  vous  retournerés 
«  et  ferés  dou  mieuls  que  vous  pores  :  je  voi  bien  que  il 
«  fault  que  je  perde  Bervich*.  » 

CHAPITRE  LVII. 

Comment  la  cité  de  Bervich  fu  conquise. 

Depuis  ceste  response  que  li  rois  David  d'Escoce  fist  à 
ses  chevaliers,  il  ne  demorèrent  que  deus  jours  que  il  se 
missent  au  retour,  et  ceminèrent  tant  par  lors  journées 
que  il  vinrent  à  Bervich  et  passèrent  tout  parmi  l'oost  as 
Englois  paisi vêlement  et  rentrèrent  en  la  ville.  Euls  reve- 
nus, il  parlèrent  au  capitainne  et  as  tous  ceuls  de  la  ville, 
bourgeois  et  autres,  et  lor  recordèrent  en  général  tout  ce 
que  il  avoient  trouvé  au  roi  d'Escoce  et  en  son  consel,  et 
la  response  telle  que  faite  on  lor  avoit;  et  sur  ce  orent 
consel  et  avis.  Dont  dissent-il  l'un  par  l'autre:  «  Il  n'i  a 
«  aultre  cose  :  il  nous  fault  tenir  le  trettié  tel  que  nous  l'a- 
«  vous  deviers les  Englès.  Aultrement  ne  poons-nous  faire, 
«  et  à  tout  considérer,  voirement  ne  le  puet  li  rois  amen- 
«  der,  car  il  n'a  pas  à  présent  gens,  ne  poissance  pour  com- 


*  Une  convention  du  15  juillet  1833  avait  suspendu  le  siège  jusqu'au 
20,  jour  de  la  fête  do  Sainte-Marguerite,  au  lever  du  soleil,  afln  que 
Guillaume  de  Keitli  eût  le  temps  d'aller  réclamer  le  secours  des  Écos- 
sais. A  défaut  de  secours,  la  ville  et  le  château  devaient  capituler  lo 
môme  jour.  Le  roi  Edouard  III  se  tint  à  Berwick  du  24  au  30  juillet. 
Il  était  rentré  h  Newcastle  le  4  août. 

«  batre  lesEnglès'.»  Les  chevaliers  d'Escoce retournés  sus 
la  fourme  et  estât  que  je  vous  di,  li  rois  d'Engleterre  et  ses 
consauls  vorrent  sçavoir  quel  cose  il  avoient  raporté.  Il 
leur  dissent  que  Bervich  estoit  lour,  parmi  les  convenances 
acomplies.  Li  rois  d'Engleterre  lor  tint  et  acompli  de 
point  en  point,  et  s'en  départirent  tout  chevalier  et  esquier 
qui  en  garnison  i  avoient  esté,  et  emportèrent  tout  che  qui 
lour  estoit  et  sans  rihote,  et  li  bourgeois  de  la  ville  demo- 
rèrent  en  paix  parmi  tant  que  il  jurèrent  solempnement 
à  estre  bons  et  loiaus  Englois,  à  tous  jours  mes,  et  eus- 
sent li  Englois  la  posession,  et  i  entra  li  rois  d'Engleterre 
à  grant  fuisson  de  trompes  et  de  trompètes  et  de  menes- 
trandies  et  i  tint  son  tinel  ^  et  son  estât ,  et  la  roine  Phe- 
lippe  sa  femme  avoecques  lui,  laquelle  estoit  enchainte,  et 
ce  fu  de  Édouwart  son  ainné  fil  qui  puis  fu  princes  de 
Galles  et  si  vaillans  hommes,  comme  vous  trouvères  de- 
dens  cette  histore,  quant  temps  et  lieus  seront  à  parler  de 
lui.  Avoecques  la  chité  de  Bervich,  ot  li  rois  d'Engleterre 
le  castiel  qui  est  biaus  et  fors  et  ouvre  sus  les  camps  et  en 
la  ville,  et  tout  fu  mis  eus  ou  tretté  dou  rendag*e.  Et  furent 
la  chité  de  Bervich  et  li  chastiaus  ravitailliet  et  rafresqui 
de  pourvéances  et  de  gens  d'armes  et  d'archiers  et  de  bon 
chapitainne.  Et  fu  toute  la  marce  et  la  terre  de  là  environ 
recargié  et  mise  en  garde  de  la  bouce  dou  roi  au  signeur 
de  Persi  qui  resgnoit  pour  ce  temps.  Toutes  ces  coses 
faites  et  ordonnées,  li  rois  d'Engleterre  commença  à  don- 


^  Froissait  ne  dit  pas  que  les  Ecossais  essayèrent  de  faire  lever  le 
siège  de  Berwick,  mais  ils  furent  vaincus  le  19  juilletà  Boothull,  près 
de  Halidon.  RanulfUygden  assure  qu'ils  perdirent  huit  comtes  et  treize 
cents  chevaliers,  tandis  que  les  Anglais  ne  laissèrent  qu'un  seul  che- 
valier sur  le  champ  de  bataille.  Cette  défaite  amena  la  capitulation  de 
Berwick. 

*  Tinely  fôte. 

ner  à  sa  gent  congiet ,  et  se  départirent  li  plus  lontain 
premièrement,  et  ils  meismes  s'en  retourna  au  Noef-Chas- 
tiel  sur  Thin,  et  1  institua  à  chapitainne  le  signeur  de 
Noefville,  et  puis  s'en  parti,  et  vint  ung  jour  disner  en 
ung  chastiel  priés  de  là  séant,  et  la  roine  aussi,  et  le  cas- 
tel  on  l'apelle  Branspes  *  et  est  dou  signeur  de  Persi,  et 
furent  là  li  rois  et  la  roine  deus  jours  ;  et  entrues  pas- 
soient  ses  gens  et  se  retraioient  casquns  en  son  lieu  ;  et 
où  que  li  rois  et  la  roine  aloient,  messires  Robers  d'Artois 
estoit  tous  jours  en  lor  compagnie.  Quant  li  dis  rois  et  la 
roine  et  ses  gens,  voires  ceuls  liquel  estoient  ordonné  pour 
son  corps,  eurent  esté  en  Branspes  deus  jours,  et  li  sires 
de  Persi  et  la  dame  les  orent  bien  festoyés,  il  prissent 
congiet  et  se  départirent  et  vinrent  à  Durem  et  là  se  tin- 
rent trois  jours  et  puis  s'en  départirent  et  vinrent  à 
Ebruicb  et  là  furent  li  rois  et  la  roine  et  tous  li  bostels  un 
temps  jusques  à  la  Pasque  ensievant  que  on  compte  l'an 
de  grasce  mille  trois  cens  trente-deus,  et  là  fîst  la  roine 
sa  jesine  de  Édouwart,  son  premier  fil,  qui  depuis  fu 
nommés  prinches  de  Galles  et  dus  d'Acquitainnes,  et  qui 
tant  fu  preus  et  vaillans  hommes,  ensi  que  vous  orés  dire 
enl'istore". 


*  Branspes,  Branspeth;  sur  la  Were,  près  de  Durham. 

2  D'après  Ranulf  Hygden,  le  prince  de  Galles  naquit  le  16  mai  1331. 
Edouard  III  donna  une  rente  de  40  marcs  à  Thomas  Prior,  qui  lui 
annonça  sa  naissance.  La  comtesse  de  Hainaut,  mère  de  la  reine  Phi- 
lippe, se  trouvait  à  cette  époque  en  Angleterre. 

CHAPITRE  LVIII. 


Comment  messires  Robiers  d'Artois  exhortoitle  roi  d'Engîeterre 
à  clamer  l'hiretage  de  France. 


Quant  li  rois  d'Engîeterre  et  la  roine  Phelippe  sa  femme 
et  messires  Robers  d'Artois  qui  tout  dis  se  tenoit  en  la 
compagnie  dou  roi,  furent  retourné  d'Escoce  ensi  que 
chi  desus  est  dit  et  prononchiet,  et  revenu  en  la  marce 
de  Londres,  une  fois  tenoit  son  hostel  à  Eltem  et  l'aultre  à 
Windesore,  et  vi voient  li  rois  et  la  roine  en  grans  esbate- 
mens  et  faisoient  faire  festes,  joustes  et  behours*  en  En- 
gleterre,  et  passoient  ensi  le  temps.  Messires  Robers 
d'Artois  qui  se  tenoit  dalès  le  roi,  et  avoit  jà  apris  à  con- 
gnoistre  tous  les  barons  d'Engîeterre  ou  en  partie,  et  estoit 
tous  aquointés  de  euls,  ne  pooit  oublyer,  ne  mettre  arrière 
de  son  coer  les  despis  et  les  vitupères'  que  li  rois  Phe- 
lippes  li  faisoit  et  avoit  fais,  mis  et  bouté  tous  hors  de  ses 
hiretages  et  emprisonné  sa  femme  et  ses  enfans,  dont  li 
coers  moult  li  doloit,  et  ne  le  pooit,  de  li,  ne  de  proçain 
que  il  euist,  amender  ;  car  la  poissance  dou  roi  de  France 
est  trop  grande,  et  jà  avoit  dit  et  remonstré  au  roi  d'En- 
gîeterre que  on  li  faisoit  tort  de  l'iretage  et  couronne  de 
France  et  que  au  jour  que  li  rois  Caries,  ses  oncles,  très- 
passa,  il  ni  avoit  ou  monde  nul  plus  proçain  hoir  masle 
de  li,  car  il  estoit  fil  de  la  serour  dou  roi,  et  Pbelippes  de 
Valois  n'estoit  que  cousins  germains,  quoique  li  douse  per 
de  France  l'euissent  aviset  et  jugiet  à  tenir  la  couronne  et 
l'iretage  de  France,  et  l'en  avoient  eslongiet  sans  nul  title 

»  Behours,  courses  de  lances. 
*  Vitupères,  Insultes,  mépris. 

de  raison  ;  et  disoit  ensi  et  répétoit  souvent  li  dis  messires 
Robers  d'Artois  au  roi  d'Engleterre  '  :  «  Monsigneur  et 
«  biaus  cousins,  vous  estes  Jones  et  à  venir  :  si  ne  vous 
«  devés  pas  refroidier  de  demander  vostre  droit  et  de 
«  calengier.  Vous  avés  deus  ou  trois  coses  qui  grande- 
«  ment  vous  i  pueent  aidier  et  valoir  avecques  le  droit. 
«  Vous  avés  mise  et  cavance  assés  et  peuple  de  bonne 
«  volenté,  qui  désirent  les  armes  et  qui  point  ne  voellent 
«  estre  wiseus.  Si  avés  très-grant  commencement  de  re- 
«  quérir  et  calengier  ce  qui  est  vostre  ;  et  si  vous  di  en- 
«  cores  que  vous  trouvères  des  bons  amis  par  delà  la  mer, 
«  qui  vous  aideront,  conselleront  et  eonforteront  en  vos- 
«  tre  calenge  ' ,  si  trètos  que  vous  auerés  commenchié  la 
«  guerre,  se  guerryer  vous  fault,  car  il  n'est  riens  en  ce 
G  monde  que  li  Alemant  désirent  si  que  d'avoir  auqune 
«  cause  et  title  de  guerryer  le  roiaume  de  France  pour 


»  On  attribuait  à  Robert  d'Artois,  retiré  à  Namur,  les  paroles  sui- 
vantes :  «  Je  sçay  comment  il  est  du  commun  de  France.  J'ay  bien  des 
«  amis  à  Paris,  quar  il  me  pleurent  li  grand  et  li  petit.  Il  y  a  tels  cent 
«.  bourgeois  qui  me  aideroient  cliascun  de  mille  livres,  se  je  voloye.  » 

D'après  la  chronique  manuscrite  N"  148  de  la  bibliothèque  de  l'Ar- 
senal à  Paris,  le  gouvernement  de  Philippe  de  Valois  excitait  de  nom- 
breux murmures.  —  Le  10  octobre  1336,  le  maréchal  de  Trie  soumit 
au  conseil  du  roi  un  mémoire  où  il  exposait  les  griefs  qui  s'élevaient 
de  divers  côtés.  Il  demandait  qu'on  punît  les  officiers  royaux,  ce  qui 
serait  chose  agréable  à  Dieu  et  au  peuple  ;  et  que  l'on  réprimât  l'op- 
pression des  consuls  dans  les  villes  du  midi.  A  Paris,  l'administration 
était  faible  et  corrompue,  et  l'on  en  accusait  le  prévôt.  Il  n'était  pas  de 
journée,  où  ne  fût  commis  quelque  meurtre.  Tout  le  monde  s'armait 
d'épées  et  de  couteaux,  et  on  donnait  à  boire  aux  sergents  pour  qu'ils 
fermassent  les  yeux  sur  ces  désordres.  On  se  plaignait  aussi  de  ce  que 
le  roi  se  montrait  si  rude  contre  les  Génois.  Ce  document  qui  nous  est 
connu  par  l'analyse  du  Trésor  des  Chartes,  ne  se  retrouve  plus  aux 
Archives  impériales. 

Les  mômes  plaintes  contre  les  baillis,  les  sergents  et  les  prévôts,  se 
reproduisent  dans  le  Dit  du  roi  Philippe  de  France,  par  Vatriqnet  do 
Couvin. 

1^2 

«  le  grant  orguel  qui  est  à  abatre  et  pour  partir  à  la  ricoise. 
«  Très-chiers  sires  et  biaus  cousins,  soyés  tous  ségurs  : 
«  quoique  Phelippes  de  Valois  fust  couronnés  à  roy  de 
«  France  et  que  li  douse  per  de  France  l'élirent  et  es- 
«  levèrent,  si  fustes-vous  bien  mis  en  doubte,   et  se 
«  vous  l'euissiés  débatu  ou  envoyet  débatre,  jà  on  n'euist 
«  procédé  ens  ou  couronnement.  Vous  en  ferés  ce  que 
«  bon  vous  en  samblera;  mais  se  vous  perdes  vostre  bire- 
«  tage  par  estre  trop  mois,  vous  qui  estes  à  venir,  vous  en 
«  serés  moins  prisés  et  doubtés,  et  se  sera  à  vostre  grande 
«  confusion  et  condampnation  de  corps  et  d'âme.  A  tout 
«  le  moins,  faites  asambler  vos  bommes  et  vostre  consel, 
«  et  euls  venu,  soit  cbi,  à  Eltem  ou  ailleurs,  je,  en  la  pré- 
ce  sence  de  vous,  leur  remonstrerai  et  esclarcbirai  de  point 
«  en  point  le  droit  que  vous  avés  à  la  couronne  de  France. 
«  Se  orés  quel  cose  il  en  diront  et  responderont,  quant 
«  vous  demanderés  à  avoir  consel  sur  ce,  par  quoi  il  ne 
«  puissent  dire  ou  temps  à  venir  que  vous  ne  vous  soyés 
«  aquités  de  euls  remonstrer  le  droit  que  vous  avés  au 
«  calenge  de  France  ;  car  se  vous  estyés  de  vostre  peuple 
«  reprociés  que,  par  défaute  de  corage  et  par  paour,  vous 
«  aueriés  laissiet  aler  le  vostre  et  vous  sériés  endurcbis  en 
«  ce  pécbiet,  il  le  vous  tourneroient  en  grant  préjudisce 
«  et  lasyté'  de  coer  et  diroient  que  vous  ne  sériés  pas 
«  dignes  de  porter  couronne  et  demorriés  tous  jours,  le 
«  demorant  de  vostre  vie,  soupeçonnables  deviers  euls  et 
«  en  grant  péril  encores,  se  pourtant  vous  poyés  issir  de 
«  ce  dangier.  » 

Tant  dist,  tant  promeit  et  tant  esploita  messires  Robers 
d'Artois  que  li  jones  rois  d'Engleterre  ouvri  les  orelles  et 

*  Lasyté,  lasté,  lâcheté. 

se  resvilla  et  entendi  à  ce  que  il  li  disoit  et  remonstroit,  et 
voellent  bien  li  auqiin  dire  que  il  ne  l'osa  laissier,  car  jà 
grande  murmuration  se  montoit  en  Engleterre  des  nobles 
et  dou  menu  peuple  et  disoient  :  «  Nostres  sires,  li  rois,  a 
«  trop  grant  droit  à  l'iretage  et  couronne  de  France,  et 
«  messires  Robers  d'Artois  li  a  bien  sceu  dire,  remonstret 
«  et  esclarcir  de  point  en  point,  comment  par  droite  suc- 
«  cession  et  membres  d'iretage  * ,  il  deveroit  estre  rois  de 
«  France,  dont  on  l'a  arriéré  à  fraude  et  par  cautèle,  car  il 
«  est  fils  de  la  serour  le  roi  Carie  de  France,  et  celi  que  il 
«  ont  couronné  à  roi,  Phelippe  de  Valois,  n'est  que  cou- 
ce  sins  germains.  Nous  verons  que  il  en  vodra  dire.  Se  la 
«  demande  et  calenge  demeure  en  sa  preèce^  et  que  il 
«  s'aherde  à  wisseuses,  ensi  que  fi'st  ses  pères,  il  vivera  en 
a  péril  et  en  haine  deviers  nous,  et  se  il  abert  de  bon  co- 
«  rage  son  droit  à  poursieuvir,  nous  l'aiderons  de  nostre 
«  corps  et  dou  nostre.  »  Si  fu  dist  fiablement  au  roi  : 
a  Sire,  ensi  dient  li  noble  de  ce  païs  et  li  peuples,  il  fault 
«  que  vous  ayés  avis.  Commune  renommée  queurt  par 
«  toutes  vos  signouries  d'Engleterre  que  vous  devés  estre 
«  rois  de  France,  se  en  vous  préesse  ne  demeure,  et  sont 
«  toutes  gens  asquels  les  paroles  viennent,  esmervilliet 
«  pourquoi  vous  détryés  tant  que  vous  en  estes  souffisam- 
«  mentenfourmés.  »  Adonclij  on  es  rois  d'Engleterre,  qui 
veoit  le  bonne  volenté  de  ses  hommes,  par  le  bon  consel 
qu'il  ot,  fist  une  graiide  assemblée  à  Londres  pour  avoir 
un  parlement,  au  palais  de  Wesmoustier,  des  prélas,  des 
ùobles  et  des  consauls  des  bonnes  villes  d'Engleterre,  et 
pour  avoir  consel  sur  ce  à  savoir  que  il  en  poroit  et  deve- 
roit faire.  Quant  tout  furent  venu,  Londres  fu  moult  fort 

'  Par  membres  d'irefage,  h  titre  de  partage. 
2  Préface,  paresse. 

garnie  de  peuple ,  car  encores  avoecques  tous  ceuls  qui 
estoient  escript  et  mandé,  vinrent  moult  d'aultre  peuple 
pour  aprendre  des  nouvelles,  car  la  matère  lor  sambloit 
moult  grande. 

Or  se  fîst  chils  consauls  ou  palais  de  Wesmoustier,  et 
fu  toute  la  plus  grande  sale  remplie  des  prélas,  des  no- 
bles et  des  consauls  des  cliités  et  des  bonnes  villes  d'En- 
gleterre,  et  la  fîst-on  tout  bomme  seoir  sus  escameaus  ' 
por  casqun  veoir  le  roi  plus  aise,  liquels  estoit  assis  en 
pontificalité,  en  draps  royaus  et  la  couronne  en  cbief,  te- 
nant un  sceptre  roial  en  sa  main,  et  plus  bas  deus  degrés 
séoient  prélat,  baron  et  conte,  et  encores  en  desous  avoit 
plus  de  sys  cens  chevaliers ,  et  de  ce  rieule  ^  séoient  les 
hommes  des  cbinq  pors  d'Engleterre  et  les  consauls  des 
cbités  et  bonnes  villes  dou  païs.  Quant  tout  furent  arrivé 
et  assis  par  ordenance,  ensi  que  il  dévoient  estre,  on  fist 
silense.  Adonc  se  leva  uns  clers  d'Engleterre  licensyés  en 
drois  et  en  lois,  et  moult  bien  pourveus  de  trois  langages, 
de  latin,  de  françois  et  dou  langage  englès,  et  commença 
à  parler  moult  sagement,  et  estoit  messires  Eobers  d'Ar- 
tois dalés  lui,  liquels  l' avoit  enfourmé  trois  ou  quatre  jours 
devant  de  tout  ce  que  il  devoit  dire.  Si  parla  atemprée- 
ment  et  remonstra  tout  en  hault  et  en  englois  à  la  fin  que 
il  fust  mieuls  entendus  de  toutes  gens  (car  tous  jours  sent- 
on  mieuls  ce  que  on  voelt  dire  et  proposer  ens  ou  langage 
où  on  est  d'enfance  introduit  qu'en  un  aultre),  tous  les 
poins  et  les  articles  desquels  messires  Eobers  d'Artois  les 
avoit,  le  roi,  le  clerc  et  auquns  signeurs,  enfourmés,  et 
com  proçains  li  rois,  lors  sires,  en  quelle  instance  il  es- 
toient là  venu  et  asamblé,  estoit  de  l'iretage  et  de  la 

»  Escameaus  [scamna],  escabeaux. 
2  Rieule^  rang. 

couronne  de  France.  Et  quant  il  ot  remonstré  la  parole 
tout  au  lonch,  par  grant  avis  et  par  bon  loisir,  tant  que 
tout  Tavoient  volentiers  oï,  il  demanda  ens  ou  nom  dou 
roi  à  avoir  consel  de  toutes  ces  coses.  Li  signeur  et  li  pré- 
lat regardèrent  l'un  l'autre,  et  fissent  silense  une  espasse 
que  nuls  ne  parloit,  mais  grande  murmuration  avoit  entre 
euls.  Il  m'est  avis,  selonch  ce  que  je  fui  enfourmés,  que  la 
response  à  faire  fut  cargiée  et  tournée  sus  le  conte  Henry 
de  Lancastre  pour  le  plus  proçain  que  li  rois  euist  là.  ïl 
qui  fu  bien  avisés  de  respondre  et  tantos  consilliés,  dist 
ensi  en  honnourant  le  roi  et  tous  les  signeurs  (ce  fu  rai- 
son) :  «  Je  conselle  de  ma  partie  que  ceste  besongne  soit 
«  mise  en  souffrance,  tant  que  li  rois  nostres  sires  ait  souf- 
«  fîsans  hommes  de  son  roiaulme  envoyet  par  delà  la  mer 
c<  pour  parler  au  conte  de  Hainnau  qui  fille  fia,  qui  pour  le 
«  présent  est  nostre  chière  dame  roine  d'Engleterre,  et  à 
«  messire  Jehan  de  Hainnau,  son  frère,  qui  sont  doi  prince 
«  sage,  vaillant  et  de  bon  consel,  et  tout  ce  que  chil  doi 
«  en  conselleront,  les  ambassadeurs  retournés  en  ce  païs, 
«  et  nous  remis  ensamble  et  la  response  et  parole  des  dessus 
«  dis  oïe,  nous  procéderons  sus  sans  nulle  faute.  »  Quant 
li  contes  Henris  de  Lancastre  au  Tors  Col  ot  parlé,  il  res- 
pondirent  tout  d'une  vois  :  «  Il  dist  bien.  »  Ensi  demora 
la  cose  en  cel  estât.  Derechief  pour  tant  que  tous  li  con- 
sauls  d'Engleterre  estoient  là  asamblés,  li  clers  meismes  li- 
quels  avoit  parlé  et  remonstré  lès  besongnes  qui  touçoient 
au  roi  et  au  roiaulme  par  le  commandement  et  ordenance 
dou  roi,  parla  là  pour  le  assignation  de  messire  Eobert 
d'Artois  avoir,  qui  estoit  li  uns  des  plus  gentils  hommes  de 
ce  monde,  et  remonstra  li  dis  clers  tout  au  lonc  comment 
Phelippes  de  Valois  l'avoit  deffait  et  de  poissance  bannit  et 
escachiet  hors  dou  roiaulme  de  France,  se  avoit-il  sa  se- 

rour  espousée,  laquelle  il  tenoit  en  prison  et  ses  enfans. 
Or  voloit  li  rois  d'Engleterre  qui  l'avoit  retenu  et  de  son 
consel,  puisque  on  li  avoit  osté  et  pris  le  sien  en  France, 
que  en  Engleterre  il  euist  terre  et  revenue  pour  lui  dé- 
duire et  tenir  son  estât.  A  ceste  requeste  et  ordenance 
descendirent  et  s'enclinèrent  tout  li  signeur  légière- 
ment.  Regardé  fu  que  il  i  avoit  une  conté  en  Engleterre, 
qui  estoit  en  la  main  dou  roi  et  pooit  par  an  valoir  la 
revenue  trois  mille  mars ,  et  la  conté  est  nommée  Bete- 
forde\  Si  fu  dit  et  acordé  que  il  seroit  contes  de  Beteforde 
et  en  lèveroit  tous  les  proufis.  Messires  Eobers  d'Artois  re- 
mercia le  roi  de  ce  don  et  tous  les  signeurs,  et  devint  là 
homme  au  roi  d'Engleterre  de  la  conté  de  Beteforde.  En- 
cores  fu  là  avisé  et  regardé,  avant  que  li  consauls  s'espar- 
desist ,  liquel*passeroient  la  mer  et  venroient  en  Hainnau 
devers  le  conte  et  son  frère  pour  euls  demander  consel  des 
propositions  desus  dites.  Il  m'est  avis  que  li  évesques  de 
Lincole^  i  fu  nommés  et  li  esleus  d'Asquesufort',  clerc  en 
drois  et  en  lois,  messire  Eobert  Weston,  avoecques  euls, 
messires  Renauls  de  Gobehem  et  messires  Richars  de 
Stanfort.  Cliil  quatre  emprissent  le  voiage  à  faire,  et  se 
desrompi  pour  ces  jours  li  consaus,  et  s'en  ala  casqun  en 
son  lieu,  et  se  ordonnèrent  chil  qui  dévoient  passer  par  la 
mer  tout  à  loisir  et  à  lor  plaisance. 

*  La  barônnie  de  Bedford,  qui  appartenait  à  la  maison  de  Beau- 
champ,  avait  fait  retour  vers  cette  époque  au  roi  Edouard  III.  Il  la 
donna  quelques  années  plus  tard  à  Enguerrand  de  Coucy,  et  ce  serait 
alors,  selon  Camden,  qu'elle  aurait  été  érigée  en  comté. 

2  L'évêque  de  Lincoln  était  de  la  maison  de  Burghersh,  dont  les  re- 
lations avec  Froissart  ont  déjà  été  signalées.  Henri  de  Burghersh, 
évêque  de  Lincoln,  mourut  à  Gand  au  mois  de  décembre  1340. 

^  Asquesufort,  Oxford. 

CHAPITRE  LIX. 

Comment  li  rois  David  d'Escoce  ala  eu  France. 

Apriès  ce  que  li  rois  d'Engleterre  eust  couru  tout  ou  en 
partie  le  roiaulme  d'Escoce  et  pris  et  saisis  dedens  le  païs 
pluisseurs  cliastiaus  et  mis  ens  garnisons  pour  guerryer  le 
demorant,  et  que  il  se  fu  partis  de  la  chité  de  Bervich,  la- 
quelle il  avoit  conquis  par  lonch  siège  et  que  il  Tôt  rafres- 
qui  et  ravitaillé  de  gens  d'armes  et  de  pourvéances,  et 
que  il  fu  retrais  en  Engleterre,  li  rois  David  d'Escoce,  qui 
se  tenoit  en  la  chité  d'Abredane  et  là  sus  la  Sauvage  Es- 
coce,  demora  tous  esbahis  et  considéra  que  de  sa  poissance 
singulère,  il  ne  poroit  amender  les  damages  que  li  Englois 
li  avoient  fais.  Et  jà  avoit-il  entendu,  ensi  que  renommée 
court  et  vole  moult  tos  de  païs  en  aultre,  que  messires  Ro- 
bers  d'Artois  enortoit  le  roi  d'Engleterre  à  calengier  la 
couronne  de  France  et  li  metoit  en  l'orelle  par  ses  informa- 
tions que  li  roiaulmes  de  France  li  estoit  dévolus  par  la 
mort  dou  son  cbier  oncle  le  roi  Carie  darrain  trèspasset,  et 
que  Pbelippes  de  Valois  qui  en  tenoit  la  posession,  n'avoit 
pas  juste  cause  à  l'iretage  de  France,  selonc  ce  que  mes- 
sires Robers  d'Artois  disoit.  Si  n'estoit  pas  cose  pour  }e  roi 
d'Engleterre  et  les  Englois  légière  à  esclarcir,  car  jamais 
li  rois  Pbelippes,  pour  lors  paroles,  demandes,  ne  menaces, 
ne  s'en  délairoit  dou  non  tenir  et  remetre  arrière,  ne  li  per 
et  baron  de  France  qui  couronné  l'avoient  et  qui  estoient 
si  homme  devenu,  ne  le  soufferoient  point.  Li  rois  d'Escoce 
imaginans  ces  coses  pensoit  bien  que  ou  temps  h  venir,  se 
li  rois  d'Engleterre  voloit  procéder  en  ces  demandes, 
guerre  s'esmouveroit  entre  France  et  Engleterre  pour  quoi 

de  li  et  de  san  roiaulme,  se  bonnes  aliances  estoient  faites 
entre  les  Escos  et  les  François,  ils  et  ses  païs  en  seroient 
grandement  reconfortés,  et  aussi  ceste  ordenance  venroit 
bien  à  point  au  roi  de  France  et  as  François,  car  par  le 
roiaulme  d'Escoce  poroient  li  François  aisiement  entrer  en 
Engleterre  et  faire  lor  guerre.  Sus  ceste  imagination,  li 
rois  d'Escoce,  com  jones  que  il  fust,  fîst  asambler  auquns 
prélas  et  barons  d'Escoce  et  venir  en  Abredane,  là  où  il  se 
tenoit  et  sa  femme,  et  lor  remonstra,  quant  chil  furent 
venu,  lesquels  il  avoit  mandés,  moult  sagement  de  point 
en  point  les  articles  de  ses  imaginations.  Quant  il  l'eurent 
oï  et  entendu,  euls  qui  sont  de  nature,  et  ont  esté  tous 
jours  plus  enclins  à  estre  François  que  Englois,  respondi- 
rent  et  dissent  au  roi  :  «  Sire,  à  toutes  vos  paroles,  nous 
«  ne  veons  que  tout  bien,  car  ou  cas  que  les  Englois  nous 
«  voellent  snspéditer'  par  la  manière  et  fourme  qu'il 
«  monstrent,  il  nous  fault  pourveir  à  l'encontre  de  euls, 
«  et  créons  proprement  que  Dieus  vous  a  envoyet  ceste 
«  inspiration  pour  nous  oster  dou  dangier  des  Englois,  car 
«  jà  n'avenra  pour  retourner  toute  Escoce  ce  que  desous 
«  est  au  desous,  que  nous  aions  roi  qui  soit  hommes  au  roi 
«  d'Engleterre,..ne  le  tiengne à  signeur  souverain,  ne  re- 
«  liève  de  li,  car  la  couronne  d'Escoce  et  li  roiaulmes 
«  est  de  si  noble  condition  que  il  est  tenus  de  Dieu  et  de 
«  l'Église  Saint-Pierre.  Si  ne  vous  volons   pas  brisier 
«  vostre  imagination  et  pourpos  de  non  aler  en  France 
«  veoir  le  roi  et  les  estas.  Vous  estes  jones  et  à  venir.  Si 
c(  vous  aquointerés  des  barons  et  chevaliers  de  France,  et 
«  euls  de  vous  et  tous  jours  ferons-nous  à  nostre  pooir 
<i  guerre  as  Englois.  Il  ne  tenront  j à  journée  paisievele- 

•  Suspéditer,  attaquer,  envahir. 

«  ment  en  ce  païs  ce  qu'il  i  tiennent.  Se  nous  l'avons  per- 
«  du  onques,  nous  le  recou verrons ,  uns  temps  venra. 
«  Onques  nous  ne  pusmes  amer  lesEnglois,  ne  euls,  nous, 
«  et  ont  tous  joïirs  esté  les  terres  ou  différent,  et  les 
«  hommes,  l'un  contre  l'autre,  très  le  premier  temps  que 
«  elles  furent  abitées.  »  Moult  fu  pour  ces  jours  li  rois 
d'Escoce  resjoïs,  quant  il  vei  ses  hommes  concordans  à  son 
pourpos,  et  ordonna  ses  besongnes  au  plus  bellement  et 
quoiement  qu'il  peut,  et  iîst  au  port  de  Morois  en  Escoce 
cargier  et  apparillier  ung  vassiel  de  ce  que  besongnier 
lor  pooit  à  lui  et  à  sa  femme  et  à  lor  estât,  et  quant  il  fu 
tous  près,  il  vinrent  là  et  entrèrent  dedens,  ils  et  la  roine, 
et  messires  Guillaumes  Douglas,  neveu  au  bon  messire 
Guillaume,  et  enmena  avoecques  lui  vingt-sys  chevaliers 
et  esquiers,  tout  de  son  eage,  et  la  roine  aussi  des  jones 
dames  et  damoiselles  d'Escoce  ' .  Et  demorèrent  ou  païs 
pour  le  garder,  messires  Arcebaus  Douglas,  messires  Ro- 
bers  de  Versi,  messires  Alyxandres  de  Ramesai  et  messires 
Simons  Fressiel,  et  nagièrent  li  rois  et  la  roine  et  lor  com- 
pagnie et  orent  vent  à  volenté  et  costyèrent  Frise  et  Hol- 
landes et  eslongièrent  tout  dis  de  Engleterre  dou  plus  qu'il 
porent,  et  s'en  vinrent  férir  ou  havène  de  l'Escluse  et  là 
issirent  de  lor  vassiel  et  ne  dissent  pas  que  ce  fust  li  rois 
d'Escoce,  ne  la  roine,  mais  pèlerin  et  pèlerines  qui  aloient 
à  Saint-Mor-des-Fossés  et  ne  séjournèrent  pas  longuement 
à  l'Escluse,  mais  vinrent  à  Bruges  et  tout  par  aiguë ,  et 
furent  là  tant  que  lors  chevaus  furent  amené,  car  il  les 
avoient  esquipés  avoecques  euls  en  lor  vassiel,  tous  ou  en 
partie,  et  ce  que  il  lor  besongna  tant  de  monteures  que 
d'abis,  il  s'en  pourveirent  à  Bruges  et  puis  si  s'en  dépar- 

*  Cf.  la  cont.  de  la  chron.  de  Guillaume  do  Nangis,  II,  p.  Hl. 

tirent  et  vinrent  à  Lille  et  de  là  à  Arras  et  puis  à  Esclu- 
siers'  et  à  Lihons-en-Santhers  et  à  Roie  et  Qauni^  et  à 
Reson  ^  et  puis  à  Crai  *  et  à  Luserches  *  et  là  s  arestèrent,  et 
envoi'a  H  rois  d'Escoce  déus  de  ses  chevaliers  pour  segne- 
fyer  sa  venue  au  roi  de  France  et  pour  sçavoir  et  veoir 
quel  samblant  li  rois  en  feroit.  Li  chevalier  furent  mes- 
sires  Guillaumes  Douglas  et  nxessires  David  de  Lindesee, 
et  s'en  vinrent  à  Paris  et  passèrent  oultre  jusques  au  bois 
de  Vicènes,  car  pour  ces  jours  s'i  tenoient  li  rois  et  la  roine 
et  li  dus  de  Normendie  leur  fils,  et  trouvèrent  des  cheva- 
liers dou  roi  qui  les  requillièrent  moult  doucement  pour 
tant  que  il  les  veirent  estrangiers,  et  les  menèrent  deviers 
le  roi,  auquel  il  comptèrent  tout  l'afaire  et  comment  li 
rois  d'Escoce  et  la  roine  le  venoient  veoir,  et  avoient  pris 
ombre  et  escusance  de  venir  à  Saint-Mor.  De  ces  nouvelles 
fu  li  rois  de  France  trop  grandement  resjoïs  et  dist  as 
chevaliers  d'Escoce  que  il  fuissent  li  bien  ve^u,  et  que 
moult  volentiers  les  veroit  et  tenroit  avoeeques  li.  Li  che^ 
valiers  d'Escoce  disnèrent  à  l'ostel  dou  bois,  et  tantos  apriès 
disner ,  il  fist  monter  le  signeur  de  Montmorensi  et  le  si- 
gneur  de  Garensières  et  leur  dist  :  «  Chevauchiés  avoec- 
«  ques  ces  chevaliers  d'Escoce  et  aies  à  L  user  ces  querre 
a  le  roi  et  la  roine  d'Escoce  qui  nous  viennent  veoir,  et  les 
«  amenés  ichi  sans  entrer  en  Paris.  »  Li  chevalier  respon- 
dirent  :  «  Volentiers.  »  Si  se  départirent  tout  quatre  dou 
bois  et  cevauchièrent  ensamble  et  vinrent  à  Luserces,  et 
trouvèrent  là  le  roi  d'Escoce  et  toute  lor  compagnie,  la- 


'  L'Ecluse  (à  deux  lieues  sud  de  Douay) . 

2  Chauny. 

3  Ressons,  à  cinq  lieues  nord  de  Compiègne. 
*  Creil. 

5  Luzarches. 

quelle  n'estoit  pas  trop  grande,  et  leur  dissent  ce  que  li 
rois  de  France  avoit  ordonné.  Sus  les  paroles  des  cheva- 
liers de  France,  li  rois  et  la  roine  d'Escoce  se  partirent  de 
Luserces  et  cevauchièrent  et  vinrent  ce  jour  jésir  à  Saint- 
Denis  et  à  l'endemain  devant  la  messe  dou  roi,  il  furent 
venu  au  bois,  et  mené  deviers  le  roi,  et  puis  deviers  la 
roine,  qui  grandement  furent  resjoï  de  lor  venue.  Là  fu- 
rent les  aquointances  de  ces  deus  rois  et  de  ces  deus  roines 
moult  grandes,  et  depuis  demorèrent  en  France  sus  le 
point  de  neuf  ans,  et  leur  fist  li  rois  délivrer  la  ville  et  le 
chastiel  de  Nemouses  '  pour  tenir  lor  estât,  et  estoit  or- 
donné de  par  le  roi  de  France  que  de  mois  en  mois  il 
aùroient  mille  esqus  et  bien  payés  pour  payer  lors  menus 
frès,  et  venoit  à  le  fois  li  rois  d'Escoce  veoir  le  roi  Phelippe, 
fust  à  Paris  ou  aillours,  et  se  tenoit  dalés  li  trois  ou  quatre 
jours,  et  se  devisoient  de  lors  besongnes,  et  s'énamoura  li 
rois  de  France  dou  roi  d'Escoce  et  li  rois  d'Escoce  de  lui. 
Encores  n'estoit-il  nulles  nouvelles  en  France  que  li  rois 
d'Engleterre  vosist  renvoyer  son  hommage  au  roi  de 
France,  ne  li  desfyer,  pour  faire  calenge  de  la  couronne 
de  France. 


CHAPITRE  LX. 

Comment  li  rois  Phelippes  prit  la  croix  en  Avignon. 

En  ce  temps  vint-il  en  dévotion  au  roi  Phelippe  d'aler 
en  Avignon  veoir  le  pape  Bénédich  qui  resgnoit  pour  ce 
temps ,  et  de  parler  à  lui ,  et  par  son  consel  entreprendre 

•  Nemours. 

le  voiage  d'outremer  et  conquerre  la  Sainte-Terre,  car  pour 
lors  il  n'avoient  que  faire  et  ne  savoient  à  quoi  entendre, 
fors  as  joustes  et  as  tournois,  et  à  tous  aultres  esbatemens, 
et  pour  ce  li  rois  Phelippes  avoit  celle  dévotion  de  conver- 
tir ces  armes  et  esbatemens  à  aler  sus  les  incrédules  et 
conquerre  la  Sainte  Gliité  de  Jhérusalem  et  le  roiaulme 
de  Surie,  et  tant  faire  par  poissance  que  de  oster  hors  des 
mains  dou  Soudan  et  des  incrédules,  et  jà  en  avoit  li  rois 
de  France  escript  au  roi  Robert  de  Cécille,  son  cousin,  et 
pryet  que  il  se  vosist  avaler  en  Prouvence  dont  il  estoit 
sires,  et  que  sans  faute  en  tel  temps  (se  li  nomma)  il  seroit 
en  Avignon,  lesquelles  nouvelles  et  segnefîances  furent  à 
ce  roi  Robert  moult  plaisans ,  car  il  s'escripsoit  rois  de 
Cécille  et  de  Naples  et  de  Jbérusalem,  dus  de  Poille  et  de 
Calabre  et  contes  de  Prouvence.  Si  pensoit  à  recouvrer 
son  hiretage  de  la  Sainte-Terre  par  la  poissance  dou  roi 
de  France  et  des  crestyens,  puisque  li  volages  de  la  ver- 
melle  crois  seroit  empris,  et  se  départi  de  Sésille  et  de 
Poille,  et  esploijta  tant  par  ses  journées  que  il  vint  en 
Prouvence. 

Pour  ces  jours  estoit  li  rois  Phelippes  jà  avalés  et  venus 
à  Lion-sus-le-Rosne.  Quant  on  li  dist  que  li  rois  Robers  es- 
toit en  Prouvence,  si  se  départi  tantos,  et  vint  tout  contre- 
val  la  rivière  dou  Rosne  en  une  nef  en  Avignon  pour  cemi- 
ner  plus  aise,  et  li  aultre,  c'est  à  entendre  ses  gens,  vinrent 
par  terre  une  partie  et  se  logièrent  tout  à  Villenove  dehors 
Avignon,  et  li  rois  de  France  ausi.  Li  papes,  li  cardinal 
et  toute  li  cours  furent  grandement  resjoï  de  la  venue  dou 
roi  de  France  et  dou  roi  Robert  de  Cécille,  quant  il  estoient 
là  venu ,  et  furent  grâces  ouvertes  à  tous  clers  qui  empê- 
trer voloient.  Et  donna  li  papes  par  pluisseurs  fois  à  diner 
en  son  palais,  liquels,  pour  le  temps  dont  je  parole,  n'es- 

toit  pas  si  biaus,  ne  si  remplis  de  cambres  et  de  déifsces  ' 
comme  il  est  pour  le  présent.  Les  deus  rois,  le  roi  de 
France  et  le  roi  de  Cécille, .. .  %  et  là  furent  faites  grandes 
prédications  et  bulles  devant  les  rois  et  toutes  touchans  à  la 
crois  Termelle  emprendre,  et  l'emprissent  ou  nom  de  Dieu 
et  l'aourèrent,  et  voèrent  à  porter  oultre  mer  en  la  Sainte 
Terre ,  en  la  capelle  dou  pape ,  li  doi  roi  desus  nommé ,  li 
contes  d'Alençon,  frères  au  roi  de  France,  li  contes  de  Sa- 
voie, li  contes  d'Armignac,  li  daufins  de  Vienne,  li  dau- 
fins  d'Auvergne,  li  dus  de  Bourbon,  li  contes  de  Forois  \ 
li  cardinauls  de  Naples,  li  cardinauls  d'Ostie,  li  cardinauls 
deMelanset  li  cardinauls  d'Urgel,  et  tant  que  à  ce  jour,  en 
issant  dou  palais,  il  furent  plus  de  deus  cens  grans  signeurs 
qui  tous  emprissent  le  vermelle  crois  à  porter  et  voèrent 
que,  au  plus  tart  dedens  deus  ans,  il  ser oient  en  l'ille  de 
Rodes.  Adonc  fut  avisé  dou  Saint-Père  et  dou  colége  à 
preechier  celle  crois  parmi  la  crestienneté  et  de  absoudre 
de  painne  et  de  coupe,  tous  vrais  crestyens  qui  la  vermelle 
crois  eucargeroient  et  le  porteroient  en  dévotion  oultre 
mer  pour  aidier  le  roi  de  France  à  conquérir  la  terre  de 
Surie  et  la  Sainte  Cliité  de  Jliérusalem.  Quant  li  doi  roi 
desus  nommé  orent  assés  séjourné  en  Avignon,  tant  que 
bon  lor  fu,  il  prissent  congiet  au  pape  et  as  cardinauls,  et 
aussi  li  un  à  l'autre,  et  se  départirent,  et  s'en  retourna  li 
rois  Robers  en  Cécille  et  li  rois  Phelippes  en  France.  Et  fu 
celle  crois  à  porter  oultre-mer  preechié  partout,  et  furent 
moult  de  peuple  esmeu  en  cause  de  dévotion  d'aler  oultre, 
se  li  volages  se  faisoit. 

'  Déjisces?  gîûevieè? 

*  Lacune  de  quelques  mots. 

»  Forois  y  Forez. 

CHAPITRE  LXI. 

Comment  Loïs  de  Bavière  se  fit  couronner  emperères  à  Rome/ 

En  Ce  temps  estoit  avenu  que  messifes  Loïs  de  Bavière 
âvôit  tenu  son  siège  devant  la  ville  de  Aix  en  Alemagne 
quarante  jours  et  l'a  voient  li  eslisseur  esleu  à  estre  empe- 
rères de  Eome,  mais  li  rois  Phelippe  et  li  signeur  de 
France  i  metoient  un  grant  empêcement  et  voloient  que 
Caries  de  Boesme,  fils  au  roi  de  Boesme  et  dus  de  Lucem- 
bourc,  fust  emperères.  Li  Alemant  se  traioient  au  Baivier 
et  ne  s'acordoient  point  à  Carie  de  Boesme,  et  très  dont  se 
commenchièrent  à  engendrer  et  nourir  haines  entre  lés 
Alemans  et  les  François,  car  li  uns  voloit  d  un  et  li  aultres 
d'aultre ,  et  faisoient  partie  avoecques  le  roi  de  France  et 
les  François,  li  Sains  Pères  Bénédic  et  tout  li  cardinal,  et 
ne  pooit  Loïs  de  Baivière ,  rois  d'Alemagne ,  finer  que  li 
papes  envoiast  à  Rome  un  cardinal  en  légation  et  li  don- 
nast  poissance  poiir  li  consacrer,  et  s'escusoit  par  voies 
obliques.  Quant  Loys  de  Baivière  vei  ce  que  il  n'en  aue- 
roit  aultre  cose  et  que  il  estoit  des  cardinauls  et  dou  pape 
menés  d'escuses  et  de  frivoles  ' ,  et  veoit  tout  clèrement  que 
li  François  s'enclinoient  à  Carie  de  Lucembourc,  et  non  à 
lui,  il  i  pourvoi,  je  vous  dirai  comment.  Il  cevauça  à  puis- 
sance et  à  grant  fuisson  de  gens  d'armes  parmi  la  Lom- 
bardie  et  vint  à  Melans  et  fist  son  devoir  de  tout  cbe  que  à 
roi  d'Alemagne  apartenoit  à  faire,  et  institua  l'arcevesque 
de  Milan  qui  pour  le  temps  resgnoit  à  Melan ,  et  la  vis- 
conté  parmi  une  somme  de  florins  que  il  en  devoit  rendre 

*  Frivoles,  réponses  feintes  et  illusoires. 

tous  les  ans,  et  puis  passa  oultre,  et  partout  où  il  venoit,  il 
estoit  courtoisement  requelliés  et  tenoit  grant  estât  et  es- 
tofé  et  puissance  de  gens  d'armes  par  quoi  il  estoit  le  plus 
doubtés,  et  vint  à  Rome  et  là  fu  recheus  comme  rois  d'Ale- 
magne,  et  avoit  envoyet  en  Avignon,  son  cemin  faissant, 
soufissans  messages  pour  sommer  le  pape  et  les  cardinauls, 
et  lor  segnefioit  par  ses  lettres  et  par  ses  commissaires  que 
ils  vosissent  envoyer  à  Eome  un  cardinal  pour  li  consacrer 
à  empereur,  et  de  ce  il  supplioit  affectueusement  le  pape 
et  les  cardinauls.  Chil  qui  i  furent  envoyet,  fissent  bien 
lor  devoir  de  faire  lor  message ,  mais  il  ne  pooient  avoir 
nulle  response  avant.  Estoient  menet  de  paroles,  et  tout 
lor  estât  et  convenant,  il  escripsoient  songneusement  à  lor 
signeur  le  roi  Loys  de  Baivière.  Quant  il  vei  clie  que  il 
n'en  aueroit  aultre  cose  et  que  on  li  empêçoit  sa  consacra- 
tion,  il  i  pourvei,  car  il  fist  un  pape  et  douse  cardinauls 
par  Facort  des  Romains  et  se  fist  consacrer  et  couronner 
de  ce  pape  et  de  ces  cardinauls  et  prononchier  à  estre  em- 
perères.  Quant  il  ot  recheu  celle  dignité  par  la  voie  que  je 
vous  di,  assés  tos  apriès,  il  se  départi  de  Rome.  Li  Alemant 
qui  servi  l'avoient  sus  tout  son  voiage  et  asquels  il  de  voit 
grant  finance,  li  demandèrent  à  estre  payet  :  il  s'escusa  et 
dist  que  il  n'avoit  point  d'argent  là  aporté,  fors  que  pour 
ses  menus  frès  payer.  Il  li  dissent  derechief  tout  géné- 
raument,  que,  se  il  n'estoient  payet,  il  se  paieroient  :  il  lor 
acorda  et  n'avoit  cure  comment,  mais  que  il  demorast  en 
paix  et  en  lor  grâce.  Sitos  que  Loys  li  Baiviers  fu  issus  de 
Rome,  li  Alemant  demorèrent  derrière.  Il  avoient  or- 
donné à  courir  Rome,  ensi  que  il  fissent,  et  pillièrent  et 
prissent  li  Alemant  sus  les  Romains  tant  et  oultre  ce  que 
on  lor  devoit,  et'uon  porent  avoir  aultre  cose,  et  retournè- 
rent,* tout  fouci  d'or  et  d'argent  et  de  jeuiauls,  devers  Tem- 

perour  de  Baivière  qui  les  atendoit  à  Viterbe.  Si  aquelliè- 
rent  li  Romains  ce  Baivier  en  grant  haine,  et  dissent  que 
il  lor  avoit  fait  faire  \  ne  onques  depuis  il  ne  rentra  à 
Rome,  et  li  papes  et  li  cardinaul  qui  le  consacrèrent  n'orent 
point  de  durée  et  se  vinrent  rendre  au  pape  d'Avignon , 
mais  ce  ne  fu  pas  si  tos.  Loys  de  Baivière  qui  s'escripsi, 
tant  que  il  vesqui,  rois  d'Alemagne  et  empereour  de  Rome, 
maugré  tous  ses  malvoellans,  s'en  retourna  en  Alemagne 
et  là  se  tint,  et  avoit  à  femme  madame  Marguerite,  fille  au 
conte  Guillaume  de  Hainnau,  et  ot  de  li  un  grant  mont  de 
biaus  enfans,  fils  et  filles  \  Or  voel-je  retourner  as  messa- 
giers  le  roi  d'Engleterre,  qui  furent  envoyet  en  Hainnau 
deviers  le  conte  et  son  frère,  et  recorder  tout  au  lonch  de  la 
matère  comment  il  besongnièrent. 

CHAPITRE  LXn. 

Comment  les  messages  li  roi  d'Engleterre  vinrent  en  Hainnau. 

Vous  devés  sçavoir  que  li  évesques  de  Lincole  et  li  es- 
leus  d'Asquesuffort  et  messire  Renault  de  Gobehen  et 
messires  Ricliars  de  Stanfort  se  départirent  d'Engleterre 
dou  mieuls  pourveu  que  il  porent  pour  tant  que  il  avoient 
à  faire  un  grant  message,  car  ce  estoit  lor  intension  que 
com  longuement  que  il  i  mesissent,  il  retourneroient  pour- 
veu de  bon  consel,  àsavoir  comment  li  rois  lors  sires  se  po- 
roit  cevir  de  ce  dont  messires  Robers  d'Artois  l'avoit  en- 
fourmé.  Et  montèrent  en  mer  à  Douvres  et  vinrent  à 
Wissan  et  là  issirent  des  vassiaus  et  cevaucbièrent  toute 

»  Cette  phrase  paraît  incomplète. 

2  Marguerite  de  Hainaut  avait  épousé  en  1324  Louis  de  Bavière. 

l'Alequine  '  et  vinrent  à  Tiéruane  et  puis  à  Aire,  et  puis  à 
Biétune ,  à  Lens  et  à  Douai ,  et  puis  à  Valenchiennes.  Il 
pooient  bien  faire  tout  ce  cemin  sans  péril,  ne  reprise,  car 
encores  n  avoit  entre  France  et  Engleterre  nul  mautalent  ^ 
et  joïssoit  casquns  de  ce  que  il  devoit  tenir,  c'est  à  enten- 
dre li  rois  d'Engleterre  tenoit  la  conté  de  Pontieu  et  en 
levoit  les  proufis,  et  ensi  en  Guienne. 

Quant  chil  ambassadeur  furent  venu  à  Valencbiennes , 
il  selogièrent  sus  le  marchié  à  leur  aise  en  trois  bostels  au 
Chine,  aie  Bourse  et  à  l'ostel  à  la  Clef.  Pour  ces  jours  estoit 
li  contes  de  Hainnau  en  l'ostel  de  Hollandes  et  gissans  au 
lit  de  la  maladie  des  goûtes.  Tantos  il  fu  segnifyés  que 
chil  signeur  d'Engleterre  estoient  venus ,  il  envoia  deviers 
son  frère  qui  estoit  à  l'ostel  de  Biaumont ,  et  là  se  tenoit 
aussi.  Pour  l'amour  dou  conte,  messires  Jehans  de  Hain- 
nau vint  tantos  deviers  son  frère,  qui  li  dist  la  cause  pour 
quoi  il  l'avoit  mandé  et  que  il  aueroient  nouvelles ,  car  là 
estoient  venu  ambassadeurs  d'Engleterre  de  par  le  roi  son 
fil.  Ensi  que  li  contes  le  dist  en  avint,  car  li  évesques  de 
Lincolle  et  li  esleus  d'Asquesuforch  et  li  doi  baron,  quant 
il  se  furent  rafresqui  et  apparilliet,  ensi  comme  à  euls 
apertenoit,  il  s'en  vinrent  en  l'ostel  de  Hollandes.  Si  trou- 
vèrent le  conte  de  Hainnau  et  son  frère  et  madame  la  con- 
tesse  et  des  chevaliers  dou  païs  qui  les  requellièrent  dou- 
cement ensi  que  bien  le  sceurent  faire.  Et  entrèrent  chil 
signeur  d'Engleterre  en  la  cambre  dou  conte ,  liquels  es- 


»  Âlequine^  Alquines  (on  écrivait  autrefois  Alekine),  ancien  siège  de 
l'archidiaconé  d'Artois,  est  un  grand  village  h  peu  près  à  égale  dis- 
tance de  Wissant  et  de  Térouanne.  Il  s'y  trouvait  une  forteresse  qui 
avait  une  garnison  française  en  1371 .  D'autre  part,  on  appelait  la  Leu- 
lène  ou  la  Levèlino  la  voie  qui,  au  moyen  âge,  conduisaitde  Wissant  à 
Térouanne.  (Note  communiquée  par  M.  l'abbé  Haigneré.) 

2  Mautalent,  mécontentement,  aigreur,  colère. 

toit  pour  celle  heure  levés,  vestis  et  parés  moult  ricement 
et  séoit  sus  une  chaière  moult  bien  aournée,  car  il  ne  se  pooit 
soustenir  sus  ses  pies.  Si  rechut  ces  signeurs  d'Engleterre 
l'un  apriès  l'aultre  moult  humilement  et  aussi  tout  l'encli- 
nèrent  et  li  fissent  la  révérense,  et  à  la  contesse  aussi  et  à 
messire  Jehan  de  Hainnau,  et  puis  monstrèrent  les  lettres 
de  créance  que  il  avoient  aporté.  Li  contes  les  fist  lire  de- 
vant li  par  un  sien  clerc,  et  quant  il  ot  oy  la  créance,  il  fist 
toutes  gens  wuïdier  hors  de  la  cambre ,  réservé  son  frère 
et  les  Englès,  et  quant  il  furent  à  lor  requoi,  il  lor  dist  : 
«  Or  sus  dites  ce  dont  vous  estes  cargiés  et  vous  serés  oy.  » 
Li  évesques  de  Lincolle  commença  à  parler  pour  tous  et 
dist  :  «  Très-chiers  sires,  nous  sommes  chi  envoyet  de  par 
«  vostre  fil  le  roi  d'Engleterre  et  son  consel,  à  savoir  que 
«  vous  dires  de  une  nouvelleté  qui  est  pro venue  en  l'ostel 
«  d'Engleterre  et  que  vous  en  consellerés  à  faire.  Li  rois, 
«  nostres  sires,  est  enfourmés  moult  avant  et  tout  acertes 
«  de  messire  Robert  d'Artois,  qui  pour  le  présent  se  tient 
«  et  demeure  dalés  le  roi  en  Engleterre ,  que  de  la  cou- 
K  ronne  de  France  et  de  l'iretage,  il  deveroit  estre  escau- 
«  cié,  qui  droit  et  raison  li  fer  oit,  et  les  poins  de  la  proï- 
«  meté,  il  sont  tout  cler,  ensi  que  bien  les  savés,  car  li  rois, 
c<  vostres  fils,  est  fils  de  la  serour  au  roi  Carie  de  France, 
«  darrainnement  mort,  ensi  par  ce  point  est-il  son  neveu 
«  et  plus  proçains  d'un  degré  de  la  couronne  de  France 
«  que  ne  soit  li  rois  Phelippes,  fils  au  conte  de  Valois,  car 
«  il  n'estoit  que  cousins  germains  au  roi  Carie,  ensi  que 
«  bien  le  savés ,  et  pour  celi  cause  nous  sommes  envo^^et 
«  deviers  vous  pour  veoir  et  sçavoir  que  vous  en  respon- 
«  derés,  car  vostres  fils  nostres  sires  li  rois  est  consilliés  et 
«  esmeus  à  mettre  avant  le  calenge  de  France.  Tout  si 
«  homme  li  offrent  corps  et  cevance,  mais  ils  ne  voelt  pas 


DE  FROISSART.  195 

«  emprendre  si  très-grant  cose  que  de  deffier  le  roi  de 
«  France  et  de  renvoyer  son  hommage  de  terres  que  il  a 
«  relevées  à  Phelippe  de  Valois  comme  à  roi  de  France,  se 
«  vous  ne  le  consilliés,  car  de  ce  et  de  toutes  coses  il  voelt 
«  ouvrer  par  vostre  consel.  » 


CHAPITRE  LXIII. 


Comment  les  messages  dou  roi  d'Engleterre  furent  consilliés  du  conte 
de  Hainnau. 


Quant  li  contes  de  Hainnau  ot  oy  l'évesque  de  Lincole 
ensi  parler,  si  féri  sa  main  sus  la  poye*  de  la  chayère  sus 
laquelle  il  séoit ,  et  pensa  un  petit ,  et  puis  respondi  et 
dist  :  «  Vous  tout  ensi  que  chi, estes,  vous  nous  soyés  li 
«  bien  venu.  Vous  demorrés  dalés  nous  trois  ou  quatre 
«  jours  et  vous  rafreschirés,  et  nous  penserons  sus  ces 
«  besongnes  et  regarderons  en  considérant  toutes  coses 
«  lequel  en  est  bon  à  faire  et  adonc  vous  en  serés  res- 
«  pondu.  »  Il  respondirent  tout  de  une  sieute  :  «  Monsi- 
«  gneur,  nous  ferons  vostre  plaisir.  »  Apriès,  il  entrèrent 
en  aultres  paroles,  et  lor  demanda  li  contes  de  lestât  de  son 
fil  le  roi  et  de  sa  fille  et  des  ordenances  d*Engleterre  et 
comment  on  si  ordonnoit.  A  toutes  ses  demandes  et  paro- 
les, li  évesques  de  Lincole  et  li  baron  respondirent  bien  et 
sagement,  et  tant  que  li  dis  contes  s'en  contenta.  Adonc 
vint  là  la  contesse  qui  estoit  retraite  en  ses  cambres  quant 
li  signeur  se  missent  ensamble  pour  parler  de  consel ,  et 
honnoura  moult  grandement  ces  signeurs  d'Engleterre  et 

'  Poye  de  la  ckayère,  bras  du  fauteuil. 

leur  demanda  de  son  fil  et  de  sa  fille,  et  à  tout  il  respondi- 
rent  bien  et  à  point,  et  demorèrent  ce  jour  au  disner  dalés 
la  contesse  et  messire  Jehan  de  Hainnau  qui  leur  fist  là  et 
ailleurs  la  milleur  compagnie  que  il  peut  et  lor  donna  deus 
disners  et  deus  soupers  moult  solempnes  sus  cMncq  jours 
que  il  furent  là,  et  tous  les  jours  il  estoient  de  disner  et  de 
souper  avoecli  le  conte  ou  la  contesse  sa  femme  ou  messire 
Jehan  de  Hainnau.  Au  chinquième  jour  il  furent  respondu 
de  la  bouce  dou  conte  qui  leur  dist  apriès  les  requestes  que 
fait  avoient  :  «  Biau  signeur,  vous  dires  ensi  à  nostre  fil 
«  d'Engleterre  que  nous  li  savons  bon  gré  de  ce  que  il  a 
«  envoyet  deviers  nous  fiablement  pour  remonstrer  l'en- 
«  trée  de  son  information  et  que  il  poise  la  matère  et  fait 
«  doubte  des  aucunes,  car  ce  n'est  petite  cose  voirement  à 
«  desfier  le  roiaulme  de  France,  mais  en  venant  au  fait,  il 
«  est  tout  cler  que  mon  fils  li  rois  d'Engleterre  est  plus 
«  proçains  voirement  un  degré  de  la  couronne  de  France 
«  et  de  l'ir étage  que  ne  soit  Phelippes  de  Valois,  et  plus 
«  chier  auerionsce  proufit  pour  nostre  fil  qui  a  nostre  fille 
«  et  pour  ses  enfans  que  nous  ne  ferions  pour  Phelippe  de 
«  Valois,  et  qui  onques  riens  n'emprist,  riens  n'achièva. 
«  Vous  dires  ensi  à  nostre  fil  d'Engleterre  de  par  nous  et 
c<  à  son  consel  que  tout  le  bon  droit  que  il  sent  à  avoir  en 
«  l'iretage  et  couronne  de  France,  il  le  demande  et  calenge. 
«  Nous  le  aiderons  et  conforterons  en  toutes  coses;  nous 
«  i  sommes  tenu  et  le  volons  faire  si  avant  que  nostre 
«  poissance  se  pora  estendre,  mais  c'est  petite  cose  de  nous 
«  et  de  nostre  païs  encontre  la  poissance  dou  roiaulme  de 
a  France.  Pour  ce  fault-il  que  vostres  sires  nostres  fils, 
«  avant  que  il  entreprende  si  grant  cose  que  de  renvoyer 
«  son  hommage  au  roi  de  France  et  li  desfier,  que  il  viengne 
«  par  deçà  la  mer,  acompagniés  de  son  consel,  et  il  auera 

«  avoecques  li  Jehan  mon  frère  qui  le  adrècera  de  ce  que 
«  il  pora,  et  iront  deviers  le  duch  de  Braibant,  cousin 
«  germain  à  mon  fil  d'Engleterre,  et  à  son  frère  de  par  sa 
«  serour  le  conte  de  Guéries,  et  aussi  au  marquis  de  Jul- 
«  1ers  et  acquierront  amour  et  aliauce  à  euls,  et  se  il  puet 
«  avoir  le  confort  et  l'aide  des  Alemans  avoecques  la 
«  sienne,  il  pora  bien  adonc  desfier  le  roi  de  France  et 
«  demander  son  droit ,  mais  toutesfois  nous  disons  et 
«  mettons  avant  que  riens  n'en  face,  si  sace  la  volonté  de 
«  ceuls  que  je  vous  ai  nommés,  et  velà  le  consel  et  la  res- 
«  ponse  sus  vostre  demande,  que  je  vous  donne.  »  Chil 
signeur  d'Engleterre  généraument  respondirent  et  dis- 
sent :  «  Grant  merchis,  et  nous  ouvrerons  apriès  vostre 
«  consel.  »  Si  prissent  depuis  congiet  au  conte  et  à  la  con- 
tesse  et  à  messire  Jehan  de  Hainnau,  et  se  départirent  de 
Valenchiennes  et  retournèrent  arrière  à  la  mer  par  le 
cemin  que  il  estoient  venu ,  car  on  quidoit  partout  que  li 
rois  d'Engleterre  les  euist  envoyet  en  Hainnau  pour  veoir 
le  conte  liquels  n'estoit  pas  bien  hetiés*.  Si  vinrent  à 
Wissan  et  entrèrent  là  ens  es  vassiaus  d'Engleterre  qui 
les  atendoient,  et  puis  se  dèsancrèrent  et  singlèrent  viers 
Engleterre  et  furent  tantos  à  Douvres  et  esploitièrent  tant 
que  il  vinrent  deviers  le  roi  et  son  consel,  et  leur  recordè- 
rent tout  ce  que  il  avoient  oy,  veu  et  trouvé  ens  ou  conte 
de  Hainnau. 

*  Bien  hetiés,  bien  portant. 

CHAPITRE  LXIV. 


Comment  Tévesque  de  LincoUe  et  d'autres  signeurs  furent  ordonnés 
à  aler  deviers  le  conte  de  Hainnau. 


Quant  li  rois  d'Engleterre  et  son  consel  orent  entendu 
l'évesque  de  Lincolle  et  ceuls  que  il  avoient  envoyet  en 
Hainnau  deviers  le  conte  et  la  response  que  faite  lor  avoit, 
si  en  furent  tout  resjoy  et  pensèrent  sus  comment  il  po- 
roient  procéder  en  ces  besongnes  et  regardèrent,  tout  con- 
sidéret,  que  li  contes  lor  donnoit  bon  consel.  Avisé  fu  telle 
fois  ou  commencement  de  lor  consel  que  li  rois  d'Engle- 
terre  passeroit  la  mer  à  une  quantité  des  nobles  de  son  païs 
et  venroit  en  Hainnau  et  en  Braibant,  en  Guéries  et  en 
Jullers,  et  feroit  ils-meismes  tous  ces  pourcas  par  le  consel 
que  il  aueroit  de  son  grant  signeur  le  conte  de  Hainnau, 
et  puis  fu  cbils  consauls  brissiés,  et  regardèrent  chil  qui 
le  consilloient  que  il  ni  avoit  encores  que  faire  jusques  à 
tant  que  on  aueroit  tretié  deviers  euls  et  que  on  saueroit 
la  volenté  des  Alemans.  Si  furent  ordonné  li  évesques  de 
Lincolle  et  li  évesques  de  Durem,  li  contes  de  Sasleberi, 
li  contes  d'Arondiel,  li  contes  de  Northanton  et  li  contes  de 
Warvich,  messires  Renauls  de  Gobehen,  messires  Richars 
de  Stanfort,  li  sires  de  Felleton  et  li  sires  de  Sulli  à  passer 
la  mer  et  venir  à  Valenchiennes  et  parler  au  conte  et  faire 
apriès  son  consel  et  tretyer  au  duch  de  Braibant  et  à  tous 
ceuls  desquels  il  poroient  estre  aidié  et  conforté'.  Si  ordon- 


'  Le  16  décembre  1336,  Edouard  III  autorisa  le  comte  de  Hainaut  à 
conclure  en  son  nom  toutes  les  alliances  qu'il  jugerait  utiles. 

nèrent  tout  chil  signeur  lors  besongnes  et  cargièrent  lors 
vassiaus  sus  la  rivière  de  la  Tamise  de  tout  ce  que  il  lor 
besongnoit,  et  estoit  lor  intension  que  de  prendre  terre  en 
Anwiers,  car  point  ne  voloient  passer  par  France.  Et  em- 
portoient  chil  signeur  en  deniers  tous  apparilliés  cent  mille 
florins  pour  tenir  lor  estât  et  pour  donner  des  dons  là  où 
il  apertenroit  à  faire  ,  car  bien  savoient  que  Alemans 
sont  durement  convoiteus  et  ne  font  riens ,  se  ce  n'est 
pour  les  deniers.  Quant  toutes  lors  besongnes  furent  apa- 
rilliés  et  li  vassiel  cargiet,  il  entrèrent  dedens  et  esqui- 
pèrent  en  mer,  et  ancrèrent  de  ceste  marée  devant  Gra- 
vesandes ,  et  quant  la  mer  fu  revenue ,  il  dèsancrèrent  et 
se  départirent,  et  orent  vent  à  volonté  et  entrèrent  en  la 
mer  et  singlèrent  et  ne  furent  depuis  que  deusj ours  sus  mer 
que  il  vinrent  à  Dourdrest  en  Hollandes  et  là  issirent-il  des 
vassiaus  et  furent  li  bien  venu  en  la  ville.  On  mist  hors 
li  chevaus  petit  à  petit  et  se  rafresquirent  en  la  ville  de 
Dourdrest  quatre  jours  et  se  pourveirent  de  chevaus  chil 
qui  nuls  n'en  avoient  ;  et  quant  toutes  lors  besongnes  fu- 
rent prestes,  il  se  départirent  en  grantarroi  etmonstroient 
bien  àj'estat  que  il  tenoient,  que  il  avoient  or  et  argent 
assés  et  cevauoièrent  à  petites  journées  et  à  grans  despens 
et  ne  s'arestèrent  chil  signeur  nulle  part,  si  furent  venu  à 
Valenchiennes,  car  de  tout  ce  que  il  avoient  à  faire,  il  se 
voloient  ordonner  de  par  le  conte  de  Hainnau.  Quant  il  fu- 
rent venu  à  Valenchiennes,  il  se  logièrent  à  leur  aise  et  i 
furent  recheu  à  joie,  et  les  regardoient  toutes  gens  à  mer- 
velles  pour  le  grant  estât  que  il  tenoient,  car  il  n'espar- 
gnoient  nulles  riens  non  plus  que  argens  lor  aplevist  des 
nues,  et  acatoient  toutes  coses  le  pris  que  on  lor  faisoit  : 
dont  il  avint  que  quant  li  signeur  qui  la  ville  de  Valen- 
chiennes gouvernoient  pour  ce  temps,  en  veirent  la  ma- 


200  CHRONIQUES 

nière,  il  missent  par  ban  et  sus  painne  à  toutes  coses  fuer  ' 
et  pris  raisonnable ,  et  tant  que  li  Englois  s'en  contentè- 
rent grandement,  et  estoit  li  évesques  de  Lincole  logiés  as 
Jacobins,  et  li  évesques  de  Durem  as  Frères  Meneurs. 

Pour  ces  jours  estoit  de  tous  poins  alités  li  contes  Guil- 
laumes  de  Hainnau  de  la  maladie  des  goûtes,  mais  il  avoit 
tous  ses  sens  avoecques  lui,  et  aussi  naturelment  donnoit 
bon  consel  que  onques  fait  il  avoit  en  devant  sa  maladie,  et 
furent  chil  signeur  d'Engleterre  requelliet  moult  douce- 
ment de  li  et  de  la  contesse  sa  femme  et  de  Guillaume  lor 
fil  et  demessire  Jehan  de  Hainnau,  et  aloient  li  dit  signeur 
tant  des  prélas  comme  des  barons  veoir  le  conte  et  parler 
à  lui  des  besongnes  pour  lesquelles  il  estoient  là  envoyet, 
et  li  contes  les  en  consilloit  loiament  à  son  pooir,  et  à  tous 
lors  consauls  estoit  apellés  messires  Jehans  de  Hainnau, 
(c'estoit  raisons),  comme  homme  de  fief  et  dommage  et  de 
foi  et  serment  au  roi  d'Engleterre. 

CHAPITRE  LXV. 

Comment  les  messages  douroid'Eng-leterre  s'acordèrent  assez  légière- 
ment  avec  le  conte  de  Hainnau  et  le  duch  de  Braibant. 

Pour  ce  temps  avoit  li  contes  de  Hainnau  une  haine 
couverte  moult  grande  deviers  son  serourge  le  roi  Phelippe 
de  France  :  je  vous  dirai  quelle  et  pourquoi.  La  terre  et 
signourie  de  Crievecoer  en  Cambrésis  avoit  couru  à  ven- 
dage,  et  quant  elle  i  fu  mise,  les  premières  offres  en  furent 
données  au  conte  de  Hainnau,  et  ensi  de  la  terre  et  signou- 
rie dou  chastiel  c'on  dist  Alues  en  Pailluel  %  séans  sus  la 

'  Fuer,  taxe.  ^  Alues,  Arleux. 

rivière  de  la  Sensée  sus  les  frontières  d'Artois  et  de  Douai, 
et  quidoit  bien  li  contes  de  Hainnau  ces  deus  terres  avoir 
acatées,  et  estoient  li  denier  tout  prest  pour  les  payer,  quant 
li  rois  Plielippes  fu  enfourmés  decestemarceandise.  Jehans 
ses  fils,  qui  estoit  dus  de  Normandie  et  daufins  de  Vienne  *, 
se  traïst  avant  et  reféri  sus  ce  marchié  par  le  commande- 
ment dou  roi  son  père  et  acata  en  l'empire  ces  terres  desus 
dittes,  dont  li  contes  de  Hainnau  fu  trop  grandement  cou- 
rouchiés  et  dist  et  jura  que  de  la  vilennie  que  ses  serour- 
ges  li  avoit  fait,  il  l'en  souvenroit  et  li  remonsteroit  durè- 
rent quant  il  chéiroit  à  point,  et  eschéi  que  les  nouvelles  de 
ces  promotions  dou  roi  d'Engleterre  à  la  calenge  de  France 
se  boutèrent  avant  et-  desquelles  coses  on  li  demandoit  le 
consel,  en  l'année  proprement  quant  li  vendage  et  li  achat 
des  hiretages  desus  dis  furent  fait.  Si  en  estoit  li  contes 
plus  tenres  et  plus  enclins  à  estre  tos  courouciés  et  lors 
secrètement  il  remonstra  son  mautalent,  car  se  il  euist 
aussi  bien,  en  son  commencement  de  ces  nouvelles,  abatu 
les  paroles  et  les  oppinions  des  Englois  que  il  les  esleva, 
pluisseurs  gens  dient  que  de  la  guerre  de  France  et  d'En- 
gleterre qui  tant  a  duret  et  coustet,  riens  n'en  euist  esté  ; 
mais,  ensi  que  on  peut  dire  et  supposer,  ce  qui  doit  ave- 
nir, nul  ne  puet  brissier,  ne  oster. 

Chil  signeur  d'Engleterre  qui  estoient  venu  à  Valen- 
cliiennes  veoir  le  conte  de  Hainnau  et  qui  tout  s'ordon- 
noient  apriès  son  consel,  tenoient  aussi  grant  estât  que 
dont  que  se  li  rois  d'Engleterre  i  fust  en  propre  personne, 
et  acquéroient  grant  grâce  et  grant  renommée,  et  là  avoit 
entre  euls  pluisseurs  bacelers,  liquel  avoient  casquns  un 
oel  couvert  d'un  petit  de  blance  toille  h  manière  d'un  plas- 

'  Je  me  \)orne  à  faire  remarquer  ce  titre  de  Dauphin  de  Vienne  donne'' 
ici  au  duc  de  Normandie. 

triel  par  quoi  il  n'en  peuist  veoir,  et  disoient  pluisseurs 
gens  qui  les  regardoient  que  cliil  chevalier  et  esquier 
avoient  voet  entre  dames  de  lors  païs  que  jamais  ne  ve- 
roient  que  d'un  oel  jusques  à  tant  que  il  aueroient  fait  au- 
qunes  proèces  d'armes  de  lors  corps  ens  ou  roiaulme  de 
France ,  lesquelles  coses  il  ne  voloient  pas  congnoistre  à 
ceuls  qui  lor  en  demandoient  '.  Quant  il  furent  assés  fes- 
toyet  et  honnouret  à  Valenchiennes  dou  conte  de  Hainnau 
et  de  la  contesse  et  de  son  fil  et  de  messire  Jehan  de  Hain- 
nau et  des  chevaliers  et  esquiers  dou  païs,  et  il  eurent 
apris  et  retenu  le  consel  doudit  conte  de  leur  ordenance  et 
quelle  cose  il  dévoient  faire  et  comment  il  se  mainten- 
rpient,  li  évesques  de  Lincole  et  li  contes  d'Arondiel  et  li 
contes  de  Norhantonne  et  messires  Renauls  de  Gobehem  et 
messires  Eichars  de  Stanfort  et  les  aultres  signeurs  d'En- 
gleterre  se  départirent  de  Valenchiennes  en  grant  arroi  et 
estât,  et  s'en  vinrent  à  Louvaing  deviers  le  duch  Jehan  de 
Braihant,  liquels  rechut  tout  ces  signeurs  moult  grande- 
ment et  les  honnoura  et  festoia  à  son  pooir,  car  bien  le 
sçavoif  faire.  Il  li  remonstrèrent  moult  sagement  toute  la 

»  L'un  de  ces  chevaliers  qui  portaient  un  œil  bandé,  n'était-il  pas 
Guillaume  de  Montaig-u,  qui  fut  depuis  comte  de  Salisbury?  L'au- 
teur anonyme  du  Vœu  du  héron  l'affirme  : 

«  Robert  se  dirige  vers  le  comte  de  Salisbury,  qui  est  assis  près 
«  de  l'aimable  fille  du  comte  de  Derby.  —  Ah  .'que  ne  puis-je,  s'écrie 
«  Salisbury,  remplir  parfaitement  mon  vœu  !  car  je  sers  la  beauté  la 
«  plus  merveilleuse  qui  soit  sous  le  firmament.  C'est  en  vain  que  je  lui 
a  ai  offert  mon  amour;  elle  le  repousse  et  ne  me  permet  qu'une  douce 
«  espérance  d'obtenir  un  jour  sa  merci.  Je  lui  demande  seulement 
«  aujourd'hui  de  poser  un  de  ses  doigts  sur  mon  œil  droit.  —  J'en  po- 
«  serai  deux,  dit  la  dame.  —  Je  voue  et  promets  à  Dieu  et  à  sa  douce 
«  mère,  repart  le  chevalier,  que  j'irai  combattre  en  France.  —  Il  dit  et 
«  son  œil  reste  fermé.  —  Et  moi,  interrompt  la  fille  du  comte  de 
«  Derby,  je  voue  et  promets  au  Dieu  du  paradis  que  je  n'accepterai 
a  pour  époux  que  celui  dont  les  hauts  faits  auront  été  inspirés  par  mon 
f«  9,mour.  » 

matère  pourquoi  il  estoient  là  venu  et  issu  hors  d'Engle- 
terre.  Li  dus  qui  vol  entiers  les  oï  parler  (car  il  amoit  bien 
son  cousin  germain  le  roi  d'Engleterre,  et  avoit  adonc  entre 
11  et  le  roi  Phelippe  de  France  un  grant  différent),  s  acorda 
assés  légièrement  à  che  que  chil  signeur  d'Engleterre  re- 
quéroient,  et  eut  en  convenant  de  soustenir  le  roi  son  cou- 
sin et  toutes  ses  gens  en  son  païs,  et  lor  offri  et  acorda 
que  il  pooient  aler ,  venir  et  demorer  partout  sus  le  sien  , 
armés  et  désarmés,  toutes  fois  que  il  lor  plaisoit,  et  en 
oultre  de  servir  le  roi  d'Engleterre,  se  en  [propre  personne 
il  passoit  la  mer,  à  mille  hiaumes  couronnés,  et  de  desfier 
le  roi  de  France,  aussi  avant  comme  feroient  nais  des  aul- 
tres,  se  il  en  pooient  avoir  l'aliance,  parmi  une  certainne 
somme  de  florins  que  il  devoit  avoir  pour  li  et  pour  ses 
gens  \  Chil  signeur  d'Engleterre  qui  poissance  avoient  de 
tout  ce  faire  (car  li  rois  lors  sires  lor  avoit  donnet)  escrip- 
sirent  et  séelèrent  toutes  ces  convenances  et  ce  que  li  dus 
de  Braibant  volt,  et  retournèrent  en  la  ville  de  Valen- 
chiennes,  et  recordèrent  au  conte  de  Hainnau  comment  il 
avoient  esploitié,  desquels  esplois  li  contes  fu  tous  resjoïs, 
et  lor  dist  :  «  Biau  signeur,  puisque  vous  avés  d'acord  le 
«  duch  de  Braibant,  c'est  uns  grans  sires  et  sages  et  bien 
«  amés  de  tous  ses  voisins,  je  espoire  que  vous  auerés  as- 
«  ses  légièrement  le  conte  de  Guéries,  le  marchis  de  Jullers, 
«  l'arcevesque  de  Coulongne,  mesire  Ernoul  de  Baquehen, 
«  le  signeur  de  Fauquemont  et  tous  les  Alemans  :  il  cou- 
«  vient  tretyer  deviers  euls.  » 

»  Voyez  la  convention  du  12  juillet  1337  (Rymer,  II,  3,  p.  180). 

CHAPITRE  LXVI. 

Comment  les  signeurs  d'Engleterre  conclurent  d'autres  aliances. 

A  l'ordenance,  consel  et  parole  dou  conte  Guillaume  de 
Hainnau  s'arestèrent  chil  signeur  d'Engleterre  qui  pour 
ce  temps  en  Valenchiennes  se  tenoient,  et  fissent  tant  par 
lors  pourcas,  voires  moienant  les  deniers  (car  ce  sontcoses 
qui  moult  i  vallent  et  pueent)  que  li  contes  Eenauls  de 
Guéries,  serourges  au  roi  d'Engleterre,  li  marchis  de  Jullers 
pour  li  et  pour  l'arcevesque  Wallerant  de  Coulongne,  son 
frère,  messires  Ernouls  de  Baquehen,  li  contes  de  Meurs, 
li  sires  de  Fauquemont  et  pluisseur  aultre  chevalier  de 
desus  le  Rin  et  fort  ruste  vinrent  à  Valenchiennes  parler 
à  euls  pardevant  le  conte  de  Hainnau  et  monsigneur  Jehan 
de  Hainnau  son  frère,  et  là  ot  pluisseurs  consauls  et  tret- 
tiés,  et  tant  fu  proumis  et  donné  à  euls  que  tout  s'obligiè- 
rent  à  desfyer  le  roi  de  France,  sitos  que  il  saueroient  que 
li  rois  d'Engleterre  l'aueroit  desfyet  ou  au  plus  tart  ung 
mois  apriès,  et  le  serviroient  casquns  à  une  quantité  de 
hiaumes  couronnés  ' ,  car  pour  lors  on  ne  parloit  point  de 
lances,  ne  de  bachines,  fors  de  hiaumes  :  or  sont  les  coses 
transmuées  aultrement,  et  encores  se  transmueront. 

Quant  chil  signeur  d'Engleterre  furent  tout  aséguret 

1  Ce  fut  au  mois  de  mai  1337  que  l'évoque  de  Lincoln,  le  comte  de 
Salisbury  et  le  comte  de  Huntingdon  conclurent  à  Valenoiennes  divers 
traités  qui  assuraient  à  Edouard  III  l'appui  du  marquis  de  Juliers,  du 
comte  de  Gueldre  et  de  plusieurs  barons  du  Limbourg-. 

Le  12  juillet  1337,  le  comte  Guillaume  de  Hainaut  s'engagea,  moyen- 
nant un  subside  de  200,000  florins  de  Florence,  à  fournir  au  roi  d'An- 
gleterre un  secours  de  mille  hommes  d'armes. 

d'avoir  en  lor  aliance  les  desus  nommés,  il  envoyèrent  de- 
viers  l'évesque  Aoul  dou  Liège  à  savoir  se  il  le  poroient 
avoir,  mais  chil  qui  furent  envoyet  retournèrent  sans 
riens  faire,  et  respondi  que  jà  ne  s'armeroit  à  l'encontre  de 
la  couronne  de  France.  Quant  on  vei  ce,  on  le  laissa  ester. 
Aussi  fîst-on  le  roi  deBoesme,  car  il  estoit  tant  fort  loyés  en 
France  par  mariages  de  li  et  de  ses  enfans  que  on  vei  bien 
que  on  perderoit  ses  painnes .  Si  prissent  congiet  chil  signeur 
d'Alemagne  as  prélas  et  barons  d'Engleterre  et  retournè- 
rent casquns  en  lors  païs.  Vous  devés  sçavoir  (et  c'est  cose 
légière  à  croire)  que  de  toutes  ces  besongnes,  de  cesalian- 
ces  des  Alemans  et  des  séjours  que  chil  signeur  d'Engle- 
terre faisoient  en  Valenchiennes  et  de  Testât  que  il  i  te- 
noient,  li  rois  Phelippes  estoit  enfourmés ,  mais  il  n'en 
faisoit  compte,  réservé  ce  que  il  li  desplaisoit  trop  grande- 
ment de  ce  que  li  volages  d'outre  mer  en  seroit  retardés, 
et  se  contentoit  moult  mal  dou  conte  de  Hainnau,  son  se- 
rouge,  de  ce  que  il  soustenoit  en  son  païs  ceuls  qui  li  vo- 
loient  porter  damage,  et  disoit  bien  :  «  Mon  frère  de  Hainnau 
«  marceande  de  avoir  son  païs  de  Hainnau  ars  et  courut.  » 


CHAPITRE  LXVII. 


Comment  li  contes  de  Flandres  ne  povoit  demorer  en  son  païs,  et  com- 
ment Jaquèmes  Dartevelle  estoit  entré  en  grand  gruce  aux  Flamans. 


En  ce  temps  dont  je  parole,  avoit  grande  dissention  en- 
tre le  conte  de  Flandres  et  les  Flamens,  car  chils  contes 
Loïs  qui  eut  à  femme  Marguerite  d'Artois,  ne  se  sceut  on- 
ques  avoir,  ne  dissimuler,  ne  estre  en  paix  entre  ses  gens 
en  son  païs,  ne  ses  gens  aussi  ne  le  peurent  onques  amer, 

et  le  convirft  de  rechief  widier  et  partir  de  Flandres  et  ve- 
nir en  France,  et  là  amena  sa  femme,  et  se  tenoient  à 
Paris  dalés  le  roi  liquels  les  soustenoit  de  une  partie  de 
son  estât.  CMls  contes  fu  assés  chevalerous,  mais  ses  gens 
disoient  que  il  estoit  trop  françoiset  que  jà  nul  bien  nelor 
feroit. 

Cliil  de  Gand  commencièrent  premièrement  à  faire  le 
mauvais  et  à  voloir  suspéditer  tout  le  demorant  dou  païs 
de  Flandres,  et  avoient  de  lor  aliance  Tenremonde,  Alos  et 
Granmont  pour  ces  jours  dont  je  parole,  et  entrues  que 
chil  signeur  d'Engleterre  se  tenoient  à  Valenchiennes  et 
faisoient  lors  pour  cas,  ensi  que  chi  desus  est  dit,  avoit  à 
Gand  un  bourgeois  qui  se  nommoit  Jaquemon  Dartevelle, 
hauster  homme,  sage  et  soutil  durement,  et  fist  tant  par 
sa  poissance  que  toute  la  ville  de  Gand  fu  encline  à  lui  et 
à  ses  volentés.  Chil  signeur  d'Engleterre  qui  se  tenoient  à 
Valenchiennes  jettèrent  lor  visée,  parle  consel  et  introduc- 
tion que  il  orent  dou  conte  de  Hainnau  et  de  son  frère, 
que  il  envoieroient  deviers  che  Jaquemart  Dartevelle  et 
les  bourgeois  de  Gand,  afin  que  il  vosissent  estre  de 
l'aliance  et  acord.dou  roi  d'Engleterre,  par  quoi,  se  il  li 
besongnoit,  il  peuist  avoir,  ils  et  ses  gens,  entrée  en  Flan- 
dres. Si  i  envoyèrent  l'évesque  de  Durem  et  le  conte  de 
Norhanton  et  messire  Eenault  de  Gobehem.  Euls  venu  à 
Gand,  il  furent  recheu  très-grandement,  honnouré  et  fes- 
toyé, et  se  portèrent  si  bien  li  trettié  par  le  moyen  Jaque- 
mon Dartevelle  qui  i  rendi  grant  painne  et  qui  haioit  le 
conte,  que  chil  de  Gand  généraument  s'acordèrent  à  ce  que, 
se  li  rois  d'Engleterre  passoit  la  mer  et  voloit  prendre  son 
chemin  parmi  le  païs  de  Flandres,  fust  à  gens  d'armes  ou 
sans  gens  d'armes,  lors  deniers  palans  de  toutes  coses  des- 
quelles on  lor  feroit  aministration,  il  trouveroient  le  païs 

ouvert.  Nequedent  que  cliil  de  Bruges,  dlppre  et  de  Cour- 
trai  lor  fuissent  contraire  et  rebelle,  il  pensoient  bien  tant 
à  esploitier  et  dedens  briefs  jours  que  li  païs  seroit  tous  en 
une  unité.  Ces  aliances  et  concordances  de  Jaquemon 
Dartevelle  et  de  ceuls  de  Gand  plaisirent  grandement  bien 
à  ces  signeurs  d'Engleterre  qui  là  avoient  esté  envoyet, 
et  prisent  de  toutes  ces  convenances  lettres  séelées  dou 
séel  à  causes  de  la  ville  de  Gand,  et  puis  retournèrent  à 
Valenchiennes,  deviers  le  conte  de  Hainnau  et  lors  com- 
pagnons, et  monstrèrent  de  parole  et  par  les  lettres  que  il 
avoient,  en  quoi  et  comment  cMl  de  Gand  estoient  de  bonne 
volenté  obligiet.  Dont  dist  li  contes  de  Hainnau  à  ces  si- 
gneurs d'Engleterre  :  «  Biaus  signeurs,  vostres  besongnes 
«  s'avancent  grandement,  se  Vous  avés  les  païs  de  Flandres 
«  et  de  Braibant  d  acort.  Dites  à  mon  fil  d'Engleterre  que 
«  ce  li  sera  uns  grans  confors  et  que  sa  guerre  en  sera  plus 
«  belle,  mais  il  convient  que  il  passe  la  mer  à  la  saison 
«  qui  retourne,  pour  aprendre  à  congnoistre  les  signeurs 
«  et  les  païs  qui  le  vodront  aidier  et  servir,  siques  vous 
«  revenu  en  Engleterre  esmouvés-le  à  ce  que,  à  une  quan- 
«  tité  de  gens  d'armes  et  d'archiers,  il  viengne  deçà  la  mer 
«  et  face  venir  de  la  finance,  car  Alemant  sont  convoitons 
«  et  ne  font  riens,  se  li  denier  ne  vont  premièrement  de- 
«  vant,  car  ce  sont  gens  moult  convoitons.  » 

CHAPITRE  LXVHL 

Comment  les  seigneurs  d'Engleterre  se  départirent  et  recordèrent 
au  roi  comment  il  avoient  esploitié. 

Chilsigneur  d'Engleterre  séjournoient  en  Valenchiennes 
si  bonnourablement  que  vous  avés  oy,  et  quant  il  veirent 

que  il  avoient  en  partie  achièvé  ce  pour  quoi  il  estoient 
venu  à  Valenchiennes  (car  il  ne  faisoient  riens  que  ce  ne 
fust  par  le  consel  dou  conte  et  de  son  frère),  quant  il  orent 
esté  à  Valenchiennes  plus  de  demi-an  et  despendut  biaucop 
d'argent,  tant  en  dons  pour  avoir  l'amour  des  signeurs  de 
l'empire  que  en  lors  menus  frès,  il  prissent  congiet  au  conte 
et  à  son  frère,  et  se  missent  au  retour  et  vinrent  à  Lou- 
vain  et  là  trouvèrent  le  duch  de  Braibant  qui  lor  fist  très- 
bonne  cbière  et  les  tint  ung  jour  tout  aises  dalés  li ,  et 
parlèrent  ensamble  de  biaucop  de  coses,  et  puis  s'en  parti- 
rent et  vinrent  en  Anviers  '  et  trouvèrent  vassiaus  d'En- 
gleterre  tous  près  pour  euls,  qui  là  les  atendoient.  Li 
plus  de  ces  signeurs  laissièrent  lors  cevaus  au  séjour 
en  Anviers,  car  bien  savoient  que  il  en  aueroient  encores 
à  faire,  et  li  auqun  passèrent  les  leurs  et  li  aultre  les  ven- 
dirent. Si  entrèrent  tout  ens  es  vassiaus  qui  estoient  or- 
donné pour  euls,  et  retournèrent  sans  péril  et  sans  damage 
en  Engleterre,  et  trouvèrent  le  roi  à  Windesore  et  la  roine. 
Si  lor  recordèrent  comment  il  avoient  esploitié,  et  les  bons 
amis  que  il  avoient  delà  la  mer.  A  toutes  ces  paroles  et  re- 
monstrances  estoit  et  fu  tout  dis  messires  Eobers  d'Artois 
qui  trop  grandement  fu  resjxJÏs  de  ces  nouvelles  et  dist  ensi 
au  roi  :  «  Monsigneur,  je  le  vous  ai  bien  tous  jours  dit  : 
«  vous  trouvères  plus  d'amis  et  de  bon  confort  delà  la  mer 
«  que  vous  ne  quidiés,  car  onques  Alemant  ne  peurent 
«  amer  les  François  ;  il  vous  feront  roi.  de  France,  car 
«  chils  qui  l'est,  n'i  a  nulle  juste  cause,  et  les  poins  et  les 
«  articles  com  prochains  vous  estes  de  la  couronne,  je 
«  vous  ai  pluisseurs  fois  remonstré  :  se  la  calengiés  et 
«  mettes  oultre.  Puisque  on  vous  voelt  aidier  à  esclarcir 

»  Dès  le  20  juin  1337,  des  vaisseaux  avaient  été  envoyés  à  Anvers 
pour  ramener  les  ambassadeurs  anglais. 

«  vostre  droit,  ne  soyés  pas  négligens,  mais  diligens  à 
«  demander  ce  qui  est  vostre;  si  en  serés  prisiés  et  amés 
«  de  vostre  peuple,  car  il  demandent  la  guerre.  A  ce  que  je 
«  puis  veoir  et  percevoir,  en  Engleterre  il  ne  désirent  que 
«  la  guerre,  et  vous  avés  biau  et  grant  commencement 
c<  pour  vous,  car  jà  avés-vous  si  sousmis  les  Escoçois  que 
«  il  ne  se  poront  aidier,  ne  relever  en  grant  temps.  Ce  sont 
«  segnefiances  de  tous  biens  et  que  les  bonnes  fortunes 
«  seront  pour  vous.  » 

CHAPITRE  LXIX. 


Comment  li  rois  d'Engleterre  commença  à  faire  ses  pourvéances ,  et 
comment  li  contes  de  Flandres  se  tenoit  en  France. 


Ensi  amonestoit  messires  Robers  d'Artois  le  roi  d'Engle- 
terre et  le  resvilloit  en  ces  besongnes  et  calenges  de  France, 
et  li  rois  i  avoit  très-bonne  affection  et  disoit  que  il  ordon- 
neroit'  ses  besongnes  et  passeroit  la  mer  et  amenroit  la 
roine  sa  femme  avoecques  lui  et  venroit  veoir  ses  amis,  le 
conte  de  Hainnau ,  son  biau-père ,  le  duc  de  Braibant ,  le 
conte  de  Guerlles  et  le  marquis  de  JuUers,  ses  cousins,  et 
conquerroit  encores  avant  des  amis.  Sus  ceste imagination, 
s'aresta  li  dis  rois,  et  aussi  fissent  tout  chil  qui  l'avoient  à 
consillier,  et  fist  faire  ses  pourvéances  belles  et  grandes , 
petit  à  petit,  tant  pour  lui  que  pour  la  roine  sa  femme. 
Tous  li  roiaulmes  d'Engleterre  estoit  apparilliés  et  en  tant 
grant  volenté  de  li  aidier  des  corps  et  de  la  cevance,  li 
noble  de  li  servir,  et  li  marceant  de  taillier  euls  et  lors 
biens  si  avant  que  il  deveroit  bien  soufiire. 

En  ce  temps  fu  tretiés  li  mariages  de  messire  Guillaume 
de  Hainnau,  fil  au  conte  Guillaume,  lequel  li  pères  avoit 

11 

fait  chevalier  en  sa  cambre  meismement  le  nuit  de  la  Na- 
tivité Nostre-Signeur  l'an  mille  CGC  XXXVI  en  l'ostel  de 
Hollandes  à  Valenchiennes ,  et  le  signeur  d'Augimont 
et  avoecques  li  le  signeur  de  Lens,  messire  Gérart  de  Wer- 
clin,  sénescal  de  Hainnau,  et  plus  de  trente  jones  cheva- 
liers tous  Hainnuiers,  et  tantosapriès  ces  chevaleries  faites, 
fu  fais  li  mariages  dou  dit  messire  Guillaume  de  Hainnau 
à  la  fille  dou  duch  de  Braibant,  madamoi selle  Jehane,  qui 
lors  estoit  la  plus  belle,  la  plus  gente,  la  plus  frice  et  mieuls 
ai  ans  toutes  nobles  manières  que  nulle  jone  dame  dont  on 
euist  la  congnissance ,  et  estoit  en  l'âge  de  quatorse  ans , 
et  furent  les  noces  faites  en  la  Salle  à  Valenchiennes,  et  i 
,ot  as  espousailles  grandes  festes  et  solempnèles ,  et  grant 
fuisson  de  signeurs,  et  i  fu  li  contes  Looïs  de  Blois,  sires 
d'Avesnes  et  de  Trélon ,  dou  Louvion  '  en  Tierasse ,  car 
aussi  moult  nouvellement  il  avoit  espousé  madamoiselle 
Jehane  de  Biaumont,  fille  à  monsigneur  Jehan  de  Hain- 
nau, et  durèrent  les  joustes  et  les  festes  qui  furent  à  Valen- 
chiennes plus  de  huit  jours.  Encores  i  euist  eu  biaucop  plus 
de  signeurs  de  France  que  il  ni  ot,  mais  auqunes  haines 
et  ranqunes  se  commençoient  à  esmouvoir  entre  les  Fran- 
çois et  les  Hainnuiers  pour  la  cause  de  ce  que  li  contes  de 
Hainnau  soustenoit  et  avoit  soustenu,  alant  et  venant,  les 
Englois  en  son  païs,  quoique  encores  ni  euist  nulles  def- 
fiances,  et  disoient  li  François  par  manière  de  reproce  : 
«  Li  rois  d'Engleterre  a  songiet  que  il  doit  estre  rois  de 
«  France  ;  or  le  viengne  calengier  et  il  vera  bien  quel 
«  proufit  il  i  prendera.  Mieuls  li  vaudroit  à  demorer  en  paix 
«  que  penser  à  telles  wiseusses,  et  aussi  li  contes  de  Hain- 
«  nau  est  trop  mal  consilliés,  qui  suefi're  à  aler  et  venir  les 

»  Louvion  ou  Nouvion. 

«  Englois  en  son  païs,  et  a  souffers  les  parlemens  et  les 
«  trettiés  de  ces  wiseusses  à  estre  des  Alemans  à  Valen- 
ce chiennes  devant  lui.  Uns  jours  vendra  que  li  Hainnuier 
a  s*en  repentiront  grandement,  car  lors  païs  tout  premiè- 
«  rement  en  sera  tous  rifles,  et  ne  les  en  porront  aidier  li 
«  Englois.  » 

Vous  devés  sçavoir  ^que  tout  ce  qui  avenoit  et  estoit 
avenu  de  ces  aliances  dou  duch  de  Braibant,  dou  conte  de 
Guerlles,  dou  marquis  de  Jullers,  de  l'arcevesque  de  Cou- 
longue,  dou  signeur  de  Fauquemont,  de  messire  Ernoul 
de  Baqueliem  et  des  Alemans,  comment  il  s  estoient  acon- 
venenchiet  as  Englois,  tout  estoit  sceu  en  France,  et  le 
savoit  li  rois  Plielippes  ;  mais  il  n'en  faisoit  ensi  que  nul 
compte  et  monstroit  par  ses  oevres  et  paroles  que  il  avoit 
aussi  chier  la  guerre  que  la  paix,  et  disoit  à  le  fois  au  bon 
roi  de  Boesme  et  au  conte  d'Alençon  et  as  ceuls  qui  dalés 
lui  estoient  :  «  Nostres  cousins  d'Engleterre,  à  ce  que  nous 
«  sommes  enfourmé ,  quiert  grandes  aliances  en  Alema- 
«  gne,  et  nous  vodra  faire  guerre  et  calengier  nostre  hire- 
«  tage.  Se  nous  avons  la  guerre,  à  bien  viègne-elle  !  Aussi 
«  ne  savions  à  quoi  entendre,  mais  nous  sommes  courou- 
«  chié  de  ce  que  li  volages  de  la  Sainte  Terre  de  oultre  la 
«  mer  en  sera  retardés  et  occupés,  et  moult  de  bonnes  dé- 
«  votions  de  pluisseurs  vaillans  hommes  brisiés,  et  tout 
«  nous  fault  atendre  et  soufrir  ' .  » 

Li  contes  de  Flandres,  pour  ce  temps,  se  tenoit  à  Com- 
piengne,  et  la  contessesa  femme.  Si  entendi  que  li  Englois, 
li  évesques  de  Durem  et  grant  baron  d'Engleterre  avoient 
esté  à  Gand  et  moult  bellement  recheu,  et  parla  promotion 

•  Edouard  III  ne  cessa  de  protester  de  son  désir  do  s'associer  i\ 
Philippe  de  Valois  pour  combattre  les  Infidèles.  Voyez  Rymer,  II,  2, 
pp.  77, 119,  130,  148,  et  3  p.  188. 

et  enort  d'un  bourgois  de  Gant  qui  s  apelloit  Jaquemart 
Dartevelle ,  toutes  gens  en  Gant  et  en  pluisseurs  villes  de 
Flandres  s'enclinoient  assés  à  l'opinion  des  Englois  et  tant 
que  ses  rentes  et  revenues  en  estoient  esconsées  et  cance- 
loient  tous  les  jours.  Et  encores  en  oultre  li  contes  de  Flan- 
dres fu  enfourmes  que  uns  chevaliers  de  Flandres,  vaillans 
homs  durement  et  lequel  li  contes  avoit  tousjours  tenu  à 
loial  homme  et  prudent,  qui  se  nommoit  le  Gourtrissien , 
avoit  tousjours  compagniet  et  fait  feste  et  honnour  en  la 
ville  de  Gant  où  sa  résidense  estoit,  ces  signeurs  d'Engle- 
terre.  Desquelles  coses  li  contes  de  Flandres  fu  durement 
couro.uchiés  sus  le  chevalier,  tant  que  il  li  remonstra,  et  le 
manda  couvertementen  France  où  il  se  tenoit.  Li  sires  Cour- 
trissiens  ala  deviers  li,  qui  nul  mal  n'i  pensoit.  Sitos  que  li 
contes  le  tint,  il  li  fist  remonstrer  en  la  présence  de  li  pour- 
quoi il  l'avoit  mandet.  Onques  li  chevaliers  ne  se  peut  es- 
quser ,  mais  le  fist  décoler  ' .  De  quoi  tout  chil  de  Gant 
furent  trop  grandement  courouchiet  sus  le  conte  et  son 
consel,  mais  amender  ne  le  porent. 


»  In  lecto  quo  infirmus  decubabat.  Muevin,  p. 469  (21  mars  1337  v.  st.) 
Edouard  III  adressa  à  ce  sujet  au  fils  de  Sohier  de  Courtray  la  lettre 
suivante  : 

«  Le  roi,  à  noble  et  sage  homme  le  seigneur  de  Courtray,  salut  et 
«  sincère  affection.  Nous  connaissons  tout  l'intérêt  que  vous  portez  à 
«  notre  personne  et  à  la  conservation  de  notre  honneur  et  tous  les 
«  dommages  qui  en  ont  résulté  pour  vous;  nous  savons,  et  nous  ne  le 
«  rappelons  qu'avec  douleur,  comment  votre  père,  de  bonne  mémoire, 
«  a  été  traîtreusement  mis  à  mort  à  cause  de  son  dévouement  pour 
«  nous,  et  nous  aurons  soin  de  vous  en  récompenser.  Veuillez  donc,  en 
M  persistant  dans  vos  sentiments  et  en  continuant  à  vous  opposer  à  nos 
«  ennemis  autant  que  vous  le  pourrez,  être  assuré  que  notre  royale 
«  reconnaissance  saura  égaler  vos  services.  Donné  le  8  mai,  à  la  Tour 
«  de  Londres.  »  Rymer,  ii,  4,  p.  17. 

CHAPITRE  LXX. 


Comment  personne  n'osoit  trespasser  le  commandement  de  Jaquemon 
Dartevelle  et  comment  li  contes  fit  garder  l'ille  de  Gagant  contre  les 
Englois. 

Quant  la  congnissance  [de  la  mort]  dou  signeur  Courtris- 
sien  vint  à  Jaquemon  Dartevelle,  si  se  doubta  que  li  contes 
ne  le  fesist  secrètement  ocire,  et  pour  obvyer  à  toutes 
doubtes  et  faire  tant  que  il  fust  tous  sires  de  Gand  et  que 
il  peuist  tenir  ses  convenances  aux  Englès  sus  la  fourme 
et  manière  que  il  lor  avoit  proumis,  il  fist  le  mestre  et  le 
signeur  et  volt  monstrer  poissance  entre  ceuls  de  Gand. 
Et  avoit  tous  les  jours  entre  cent  et  sys-vins  variés  tous  ar- 
més qui  lesieuvoient,  entre  lesquels  il  en  i  avoit  auqunsqui 
connissoient  sa  manière,  et  quant  il  encontroit  ung  homme 
que  il  avoit  en  haine,  com  grans  que  il  fust,  il  faisoit  un 
signe..  Chils  homs  estoit  tantos'...  et  ocis,  et  par  telles 
oeuvres  haustères,  chils  Dartevelle  fu  si  cremus  que  nuls 
ne  l'osoit  courouchier ,  ne  contredire  de  cose  que  il  vosist 
dire  et  faire,  et  esleva  une  sexste  de  compagnons  en  Gand, 
que  on  nommoit  les  Blans  Caperons,  et  en  fist  à  tous  livrée, 
et  estoient  bien  sys  mille  et  tous  les  jours  mouteplioient- 
il  et  portoient  volontiers  les  blans  caperons,  car  il  avoient 
mieuls  title  de  mal  faire  que  li  aultre  qui  nul  n'en  avoient 
et  n'eu  portoit  nuls  se  il  n'estoit  tout  fin  hors  mauvais. 

Li  contes  de  Flandres  se  tenoit  le  plus  dou  temps  dalés 
le  roi  de  France  et  ne  savoit  comment  pourvoir  à  ces  coses 
qui  tous  les  jours  mouteplioient  en  mal,  et  aussi  li  rois  ne 

•  Lacune  d'un  mot. 

l'en  savoit  comment  consillier.  Si  se  avisèrent  l'un  parmi 
l'aultre  li  rois  et  li  contes  de  Flandres  que  il  meteroient 
•en  l'ille  de  Gagant'  devant  l'Escluse,  une  garnison  de 
gens  d'armes  qui  là  garderoient  la  mer  à  la  fin  que  nuls 
ne  veuist  d'Engleterre  en  Anwiers,en  Hollandes,  ne  enZel- 
landes,  menansmarceandise,  alans,  ne  venans,  qui  ne  fust 
rués  jus.  Et  i  furent  envoyet  de  parle  conte  de  Flandres  en 
garnison  pluisseurs  chevaliers  et  esquiers  de  Flandres, 
toutes  bonnes  gens  d'armes  et  aultres  appers  hommes  des 
tenances  de  Flandres,  et  estoient  bien  cinq  mille  et  fissent 
moult  demauls  et  de  destourbiers  sus  la  mer  avant  que  on  i 
pourveist,  et  n'osoient  li  Englois  envoyer  lors  marceandi- 
ses,  ne  lors  lainnes  en  Anwiers,  ne  passer  par  là;  ne  aussi 
li  Austrelin  ^  pour  la  doubte  de  ce  pas  n'osoient  venir  en 
Flandres,  mais  faisoient  lor  estaple  de  lors  marceandises  à 
Dourdresc,  de  quoi  la  marceandise  de  la  draperie  fu  toute 
refroidie  et  perdue  en  Flandres  un  grant  temps,  et  ne  trou- 
voient  les  bonnes  gens  à  quoi  gaegnier,  car  nulles  lainnes 
ne  lor  venoit  d'Engleterre.  De  ces  avenues  estoit  Jaque- 
mars  Dartevelle  tous  resjoïs,  car  bien  sçavoit  que  nuls  ne 
les  leveroit  de  là,  ne  délivreroit  le  passage,  fors  la  puis- 
sance dou  roi  d'Engleterre,  et  dura  chils  affaires  bien 
ung  an,  dont  grans  murmurations  estoient  parmi  les 
bonnes  villes  de  Flandres,  et  disoient  toutes  gens  :  «  Chil 
«  deGagant  nous  estent  le  pain  de  la  main.  »  Jaques  Dar- 
tevelle faisoit  semer  paroles  aval  le  païs  et  dire  que  quant 
il  vodroit  bien,  acertes  lipas  seroit  délivrés  et  l'euist  juret 
li  contes  de  Flandres  et  tout  chil  qui  l'en  vodroient 
aidier. 

En  ce  temps  trèspassa  de  ce  siècle  li  gentils  contes 

1  Gagaïit,  Cadzand. 

2  Austrelin,  marchands  de  la  Baltique. 

Guillaumes  de  Hainnau  vint  jours  ou  mois  de  jun  le  jour 
de  la  Pentecoste  en  Tan  de  grasce  Nostre-Signeur  mille 
CGC  XXXVIJ  '  et  fu  et  est  ensepvelis  en  l'église  des  Cor- 

«  Le  comte  Guillaume  de  Hainaut  mourut  le  7  juin  1337.  Jean  de 
Condé  a  célébré  ses  vertus  dans  li  Dis  dou  bon  conte  Willaume  : 

Morir  est  usaiges  communs. 

Pour  chou  doivent  pluiseur  sans  faindre 
Le  boin  conte  Willaume  plaindre, 
Qui  tenoit  Haynnau  et  Hollande. 

Nul  prince  plus  preu,  ne  plus  noble 
N'avoit  jusqu'en  Constantinople. 

Fieus  fu  au  boin  conte  Jehan 
Qui  mainte  paine  et  maint  ahan 
Eut  pour  se  deffendre. 

Il  fu  plains  de  grant  gentillèce, 
De  valeur  et  de  grant  prouèce, 
De  largèce  et  de  grant  frankise. 
On  ne  poroit  en  nulle  guise 
Plus  large  donnéour  trouver. 
C'est  li  pères  de  ménestrès  : 
Cil  doivent  bien  iestre  espierdu 
Quant  il  ont  leur  père  pierdu. 
En  armes  fu  preus  et  isniaus, 
Et  débonnaires  comme  aigniaus, 
Et  selonc  sa  nobilité 
Fu  plains  de  grant  humilité, 
As  povres  boins  aumosniers.  ^ 

Se  doit-on  bien  prier  pour  l'âme. 

Puis,  après  avoir  loué  les  vertus  de  sa  veuve,  Jeanne  de  Valois,  lo 
poëte  ajoute  : 

Trois  filles  saiges  et  senées 
Eurent  noblement  assenées. 
L'aisnée  estoit  empereys 
Femme  à  l'empereur  Loeys  : 
L'autre  et  le  conte  de  Viler, 

deliers  en  la  ville  de  Valenchiennes,  et  là  fu  fais  son  ob- 
sèque  tant  revéraument,  et  chanta  la  messe  li  évesques 
Guillaumes  de  Cambrai.  Et  ot  grant  fuisson  de  dus,  de 
contes  et  de  barons.  Apriès  le  trèspas  dou  gentil  conte  se 
traïst  à  l'iretage  de  Hainnau,  de  Hollandes  et  de  Zellandes 
messires  Guillaumes  de  Hainnau  son  fil.  Quant  li  rois  d'En- 
gleterre  et  la  roine  furent  segnefyet  de  la  mort  dou  conte 
lor  signeur  de  père,  si  en  furent  grandement  courouchié, 
mais  passer  lor  convint  et  s'en  vestirent  de  noir  et  li  fissent 
faire  son  obsèque  en  Engleterre,  ens  ou  cbastiel  de  Win- 
desore  là  où  il  se  tenoient.  Madame  Jehane  de  Valois  qui 
femme  avoit  esté  au  conte  de  Hainnau,  assés  tos  apriès 
le  trèspas  de  sondit  signeur,  se  ordonna  à  demorer  en 
l'abéie  de  Fontenelles  dalés  Valenchiennes,  en  cause  de  dé- 
votion, et  là  persévéra  et  usa  le  demorant  de  sa  vie. 

CHAPITRE  LXXI. 


Comment  les  Englois  s'ordonnèrent  pour  combatre  les  gens  d'armes 
de  Ville  de  Gagant. 


Vous  savés  comment  li  contes  de  Flandres  avoit  mis  et 
establi  garnison  de  gens  d  armes  en  l'ille  de  Gagant,  liquel 
fissent  pluisseurs  destourbiers  et  grans  anois  à  ceuls  qui 
voloient  par  mer  venir  prendre  port  à  l'Escluse  et  tant  que 
tous  li  païs  dç  Flandres  s'en  contentoit  malement ,  car  li 
proufis  de  la  marceandise  en  estoit  ensi  que  tous  perdus  et 
espéciaulment  la  draperie,  car  nulles  lainnes  ne  venoient. 


Vaillant  conte  et  biau  baceler  ; 
La  tierce,  n'estoet  trop  long  quierre, 
Elle  est  roinne  d'Engleterre. 
(Manuscrit  de  la  Bibliothèque  Casanatense  à  Rome). 

ne  issoient  hors  d'Eng-leterre.  Jaquèmes  Dartevelle,  liquels 
voloit  aidier  le  roi  d'Engleterre  et  à  clie  faire  estoit  obli- 
giés  et  avoit  fait  obligier  généraument  la  ville  de  Gand , 
n  estoit  pas  couroucliiés  de  ce  que  cliil  qui  héri oient  la  ville 
de  Bruges  et  le  païs  de  Flandres  se  tenoient  à  Gagant ,  et 
fist  semer  paroles  à  Brughes,  à  Ippre  et  à  Courtrai  et  ou 
Franch  de  Bruges  que  se  on  voloit  entendre  à  ce  que  il  con- 
selleroit,  tout  acertes  on  en  délivreroit  le  païs.  La  ville  de 
Bruges  et  la  ville  dou  Dan  *  et  la  ville  de  l'Escluse  qui  trop 
grandement  perdoient  (car  sans  la  marceandise  de  la  mer 
il  ne  pueent  avoir  cevance,  ne  sèvent  vivre)  s'enclinèrent 
à  entendre  à  ses  paroles  et  envoyèrent  casqune  des  dites 
villes  de  lors  hommes  par  deviers  li  à  Gant ,  en  li  priant 
que  il  i  vosist  pourveir  et  donner  consel  comment  li  wa- 
gnages  peuist  retourner  en  Flandres.  Il  lor  respondi  que 
aussi  feroit-il  bien  et  vol  entiers,  et  celle  response  raportè- 
rent  à  lors  gens ,  chil  qui  i  furent  envoyet.  On  s'apoisa 
pour  veoir  comment  se  passeroit  ce  que  Dartevelle  offroit. 
Jaquèmes  Dartevelles ,  liquels  fu  moult  soubtieus  en  son 
temps ,  envoya  messages  et  lettres  deviers  le  roi  d'Engle- 
terre  et  son  consel,  et  lor  segnefia  que  se  il  voloient  avoir 
l'amour  dou  païs  de  Flandres  et  l'entrée  généraulment,  il 
envolassent  délivrer  le  pas  et  l'ille  de  Gagant,  que  les  gens 
dou  conte  tenoient  à  l'encontre  de  euls  et  des  Alemans,  et 
qui  là  voloient  la  mer,  et  n'osoit  nuls  aler,  ne  venir,  ne  ari- 
ver  à  l'Escluse.  Li  rois  d'Engleterre  et  ses  consauls  regar- 
dèrent à  ce  et  sentirent  assés  que  tout  ce  estoit  raisonnable 
et  que  voirement  i  pourveroient-il.  Si  fu  ordonnés  li  contes 
Derbi  à  estre  chief  de  ceste  armée  à  tout  six  cents  lances, 
chevaliers  et  esquiers,  et  deus  mille  archiers  et  li  fu  dit  que 

»  Le  Dan,  Damme. 

il  s'en  venist  par  la  Tamise  à  toute  sa  carge  à  Gagant,  et 
délivrast  l'ille  et  le  pas  de  ceuls  qui  le  tenoient.  Li  gentils 
contes  Henris  Derbi  obéi  à  l'ordenance  dou  roi,  et  se  pour- 
vei  de  chevaliers  et  d'esquiers  et  d'arcbiers,  et  ordonnèrent 
toutes  lors  pourvéances  sus  la  rivière  de  la  Tamise  à  Lon- 
dres, et  quant  li  vassiel  furent  cargiet  de  tout  ce  que  il 
lor  besongnoit,  il  entrèrent  dedens,  et  quant  tout  i  furent 
entré,  il  dèsancrèrent,  et  vinrent  de  celle  marée  jesir  de- 
vant Gravesaindes.  A  l'endemain,  il  s'en  départirent  quant 
la  mer  fu  revenue,  et  vinrent  devant  Mergate  et  là  ancrè- 
rent et  furent  deus  jours,  car  il  avoient  vent  trop  con- 
traire pour  entrer  en  la  mer.  Au  tierch  jour  li  vens  lor 
revint  :  si  dèsancrèrent  et  se  boutèrent  en  la  mer  et  pris- 
sent le  chemin  de  Flandres.  En  la  compagnie  dou  conte 
Derbi  estoient  li  contes  de  Sufforch,  messires  Renauls  de 
Gobehem ,  messires  Rogiers  de  Biaucamp,  messires  Guil- 
laumes  Fils-Warwic,  li  sires  de  Bercler,  messires  Gautelès 
de  Mauni ,  liquels  estoit  j  à  moult  aloses  et  avoit  fait  des  grans 
apertisses  d'armes  ou  roiaulme  d'Escoce  '  et  le  tenoit  li  con- 
tes à  compagnon,  et  estoient  environ  six  cents  armeures  de 
fier  et  deus  mille  archiers  ;  et  s'en  vinrent  tout  nageant  par 
mer  à  l'aide  de  Dieu  et  dou  vent,  et  vinrent  devant  Gagant 
et  s'ordonnèrent  pour  prendre  terre,  et  abaissièrent  les 
voilles  et  se  missent  en  ordenance  de  bataille.  Ce  fu  la 
nuit  Saint-Martin  en  ivier,  en  l'an  de  grâce  Nostre-Si- 
gneur  mille  CGC  XXXVII  ^ 


»  Le  11  août  1837,  Gautier  de  Mauny  reçut  le  commandement  de 
toute  la  flotte  au  nord  de  la  Tamise,  Il  en  était  encore  investi  au  mois 
de  juin  1338. 

?  10  novembre  1337. 

CHAPITRE  LXXII. 

Comment  les  Englois  approchièrent  les  chevaliers  flamans. 

Quant  les  Englois  veirent  la  ville  de  Gagant,  où  il  ten- 
doient  h  venir  et  à  combatre  ceuls  qui  dedens  estoient,  si 
considérèrent  que  il  avoient  le  vent  et  la  marée  pour  euls, 
pour  lesquelles  coses  il  estoient  tout  resjoï.  Adonc  ordon- 
nèrent-ils lors  vassiaus  et  missent  les  archiers  tous  devant 
et  singlèrent  fors  viers  la  ville.  Chil  qui  là  dedans  se  te- 
noient  en  garnison,  avoient  veu  l'ordenance  sus  la  mer 
comment  la  navie  tiroit  à  venir  sus  euls  et  pensèrent  bien 
que  c'estoient  gens  qui  les  venoient  combatre.  Si  sonnèrent 
lors  trompètes,  et  s'armèrent  et  apparillièrent  toutes  gens 
et  se  missent  en  ordenance  de  bataille,  et  là  estoient  des 
chevaliers  de  la  conté  de  Flandres  auquns  et  tels  que  mes- 
sireGuis  de  Flandres,  frères  bastars  audit  conte,  etdalésil 
messires  Simons  et  messires  Jehans  de  Bruquedent  * ,  mes- 
sires  Jehans  nommés  Ducres  de  Halluin ,  messires  Jehans 
de  Rodes,  messires  Gilles  de  l'Étrief,  messire  Pierre  d'Ippre, 
messires  Lois  Villains,  messTres  Pierres  d'Englemoustier, 
messires  Bauduins  Barnage,  messires  Robers  Marescal, 
messires  Ernoul  de  Vors,  et  tant  que  il  estoient  euls  sesse 
chevaliers  tous  jones,  hardis  et  appers,  et  en  grant  vo- 
lenté  de  euls  deffendre  et  de  garder  le  passage.  Evous 
venus  les  Englois  en  ordenance  de  bataille,  les  archiers 
tous  devant.  Quant  li  vassiel  aprocliièrent ,  li  chevalier 
qui  dedens  Gagant  se  tenoient,  conneurent  que  chil  qui 
les  venoient  combatre,  c'estoient  Englois,  car  il  veirent 

*  Brvquedcnû,  Brugdam. 

les  banières,  les  pennons  et  les  estrannières  des  lupars 
d'Engleterre  qui  voloient  amont  sus  ces  nefs  et  baulioient  ' 
au  vent.  Quant  li  Englès  aprochièrent,  il  i  ot  grant  noise 
de  trompâtes  et  de  claronchiaus.  Dont  commenchièrent 
archier  à  traire  de  grant  randon  %  et  ensonnyer  gens  et 
gens  d'armes  entre  euls  au  prochier  pour  prendre  terre. 
-Là  ot  fort  hustin  et  dur,  et  trai oient  arbalestrier  à  pooir , 
mais  Englès  n'en  faisoient  compte ,  car  arcbier  sont  trop 
plus  isniel  au  traire  que  ne  sont  arbalestrier;  et  furent  en 
cel  estât  un  grant  temps ,  et  tant  que  la  mer  fu  toute  re- 
traite et  que  les  vassiaus  d'Engleterre  demorèrent  tout 
aresté  sus  le  sabelon.  Adont  i  ot  grant  bataille  de  toutes 
pars ,  et  là  furent  li  contes  Derbi  et  messires  Gantiers  de 
Mauni  très-bons  chevaliers  et  i  fissent  pluisseurs  grans 
apertisses  d'armes. 

CHAPITRE  LXXIII. 


Comment  les  Englois  desconfirent  ceulx  de  Gagant  et  revinrent  à 
Londres. 


A  voloir  prendre  terre  en  l'ille  de  Gagant  fu  la  bataille 
dure  et  fière,  car  li  Flamens  qui  là  estoient  et  qui  la  ditte 
ville  avoient  en  garde  s'aquittoient  loiaument  dou  deffen- 
dre,  et  li  Englois  de  l'asallir.  Au  voir  dire,  li  arcbier  en- 
sonnioient  trop  grandement  les  asallans  et  deffendans  fla- 
mens, et  furent  en  cel  estât  bien  quatre  heures  tousjours 
deffendans  et  asallans.  Finablement  li  Flament  ne  peurent 
porter,  ne  soustenir  le  faix,  ne  la  force  des  Englois  et  re- 


*■  Baulioient,  s'agitaient. 

2  Randon,  force,  impétuosité. 

qulèrent,  et  entrèrent  li  dit  Englois  en  la  ville  et  le  con- 
quissent et  tous  ceuls  qui  dedens  estoient,  et  en  i  ot  biau- 
cop  de  pris  et  de  mors,  et  furent  pris  messires  Guis  de 
Flandres  *  et  j  iisques  à  douse  chevaliers  et  bien  trente  es- 
quiers  tous  gentils  hommes,  que  de  Flandres,  que  d'Artois, 
et  i  ot  grande  occision  des  aultres  hommes  et  les  caçoient 
les  Englois  jusques  à  la  mer  et  les  faisoient  sallir  dedens , 
et  plus  chier  il  s'avoient  à  noyer  que  à  morir  de  glave. 
Ensi  vont  les  aventures  d'armes  et  les  fortunes  :  petit  re- 
couvrier  i  a  en  gens  desconfis. 

Quant  les  Englois  furent  signeur  de  Tille  et  de  la  ville 
de  Gagant,  il  la  fustèrent  '  et  coururent  toute  et  puis  bou- 
tèrent le  feu  dedens,  quant  il  s'en  deurent  partir,  et  rentrè- 
rent en  lors  vassiaus,  et  dormirent  là  à  l'autretant  et  si  lon- 
guement que  vens  lor  revint ,  et  bien  le  savoient  chil  de 
Bruges,  douDan  et  de  l'Escluse,  mais  il  estoient  tout  resjoy 
de  che  que  on  lor  avoit  délivré  le  passage  de  ceuls  qui  trop 
longement  l'avoient  tenu\  Quant  li  Englois  orent  vent 

*  Gui  de  Flandre  et  d'autres  prisonniers  s'étaient  rendus  à  Gautier 
de  Mauny.  Au  mois  de  mai  1340,  il  les  céda  au  roi  d'Angleterre,  qui  lui 
fit  payer  8,000  livres. 

2  Fustèrent,  pillèrent. 

'  J'emprunte  au  manuscrit  de  la  Bibliothèque  de  l'Arsenal,  i48, 
p.  187,  la  relation  suivante  du  combat  de  Cadsand  : 

Et  ne  demoura  gaires  que  le  roy  Edouart  envoia  l'évesque  de  Nicole, 
le  conte  de  Norantone  et  monseigneur  Gaultier  de  Mausny  à  tout 
'grant  quantcnté  d'archiers  et  de  gens  d'armes  et  grant  plenté  de  nefs, 
où  il  y  avoit  plenté  de  laynes,  pour  mener  en  Flandres  et  pour  parler 
aux  Flamens  de  par  le  roy.  Et  s'apparilla  l'évesque  et  ses  gens  et  mon- 
tèrent en  mer,  et  singlèrent  tant  et  S}^  radement  qu'ils  vindrent  contre 
Gagant.  Et  quant  le  bastard  de  Flandres  et  ses  gens  les  apperchurent, 
ils  cryèrent  aux  armes.  Et  quant  l'évesque  Tentcndy,  qui  bien  sçavoit 
la  voie,  luy  et  ses  gens  descendirent  à  terre,  et  les  arcbiors  à  l'un  des 
lëz  ung  peu  devant  eulx,  et  commenchôrent  fort  ù  traire  moult  drue- 
ment,  et  les  gens  d'armes  à  férir  ensemble  et  à  combatro  bien  et  har- 
diment, ot  là  eult  grande  ochision  et  longuement  dura.  Et  on  la  fin  les 
Flamens  furent  desconfls  et  s'y  fut  Loys  (lisez  Gui),  le  bastard  do 

pour  ceminer,  il  se  dèsancrèrent  de  là  et  retournèrent 
viers  Eng-leterre  et  enmenèrent  lor  butin  et  lors  prison- 
niers, et  fissent  tant  par  l'esploit  dou  vent  que  il  entrèrent 
en  la  rivière  de  la  Tamise  et  prissent  terre  au  quai  à  Lon- 
dres, et  acquist  li  jones  contes  Henri  Derbi  en  sa  nouvelle 
chevalerie,  grant  grasce  et  grant  renommée  de  celle  be- 
songne,  et  aussi  fissent  tout  cbil  qui  avoecques  li  avoient 
esté  et  per  espécial  messires  Gautelès  de  Mauni.  Or  ses- 
pardirent  ces  nouvelles  en  Flandres,  en  France  et  ailleurs, 
que  cbil  qui  en  garnison  s'estoient  tenu  un  grant  temps 
en  Tille  de  Gagant,  estoient  tout  desconfi  et  la  ville  telle- 
ment arse  que  on  ne  se  savoit  où  retraire  :  li  contes  de  Flan- 
dres en  fu  durement  couroucbiés  et  Jaquèmes  Dartevelle 
et  tout  chil  de  sasoesté  ',  resjoy. 

CHAPITRE  LXXIV. 

Comment  les  Flamans  traitièrent  avoecques  lé  roi  d'Engleterre  tant 
que  il  eurent  le  wagnage  de  la  draperie. 

Pour  ce,  se  l'ille  de  Gagant  fu  délivrée  des  Flamens, 
chevaliers  et  esquiers,  qui  gardé  l'avoient  un  lonch  temps 

Flandres,  navrés  et  prins  et  menés  en  nefs,  et  y  eult  bien  de  mors 
XI  mil  hommes  et  le  remanant  s'enfuy.  Ce  fut  la  nuit  Saint-Martin  en 
yver  Tan  mil  m  c  et  xxxvii«,  dont  rentra  l'évesque  de  Nicole  et  ses 
gens  en  leurs  nefs,  et  tournèrent  leur  chemin  vers  Anvers,  et  là  fist 
l'évesque  deschargier  les  laynes  et  les  sacqs,  et  puis  retournèrent  en 
Engleterre  et  contèrent  au  roy  comment  ils  avoient  ouvré.  Adont, 
n'attendy  gaires  le  roy  qu'il  ne  feist  deffendre  à  tous  les  pors  d'Engle- 
terre  que  riens  ne  venist  en  Flandres,  dont  cens  de  Flandres  furent 
moult  esbahis  et  moult  desconfortés,  et  moult  eurent  .grant  disette, 
grande  espasse  de  tamps,  car  les  gens  de  commune  n'avoient  que 
gaingnier,  et  leur  en  convenoit  widier  le  pays. 

Cet  auteur  anonyme  est  le  seul  qui  mentionne  la  présence  de  l'évoque 
de  Lincoln  au  combat  de  Cadzand  :  cette  assertion  est  fort  douteuse. 

*  Soestéf  société,  compagnie. 

au  commandement  dou  conte  de  Flandres,  ne  se  retourna 
pas  si  tos  li  wagnages,  ne  la  marceandise  ou  païs  de  Flan- 
dres, car  Jaquèmes  Dartevelle  i  mist  empêcement,  je  vous 
dirai  comment*.  Voirs  est  que  li  Englois  marceant,  liquel 
avoient  sus  le  quai  à  Londres  et  ailleurs  pluisseurs  nom- 
bres de  sas  de  lainnes,  en  désiroient  à  avoir  lor  délivran- 
che  pour  atraire  à  euls  les  deniers.  Aussi  li  marceant  de 
Flandres  et  de  Braibant  et  li  drapier  les  désiroient  à  avoir 
et  à  acater  pour  faire  ouvrer  et  mettre  en  la  draperie, 
ensi  que  usages  est  que  tout  païs  vivent  et  s'estofent  et 
gouvernent  Tun  de  l'autre  ;  et  tout  ce  sentoit  et  savoit  bien 
de  la  nécessité  Jaquèmes  Dartevelle,  et  tantos  apriès  la 
bataille  de  Gagant,  il  ëscripsi  au  roi  d'Engleterre  et  son 
consel  que  point  ne  se  hastassent 'de  envoyer  en  Flandres, 
ne  à  l'Escluse  les  marceandises  d'Engleterre,  et  les  tenist 
encores  closes  jusques  à  tant  que  on  aueroit  aultres  nou- 
velles de  li.  Li  rois  d'Engleterre  et  ses  consauls  qui  se 
voloient  rieuler  de  tous  poins  par  sen  ordenance,  enten- 
dirent à  ces  lettres  et  segnefiances  dou  dit  DarteVelle  pour 
veoir  quel  cose  il  vodroit  dire  et  faire.  Quant  cliil  de 
Bruges,  dou  Dan,  de  l'Escluse,  d'Ipre  et  de  Courtrai  et 
dou  tiéroir  dou  Franc  veirent  que  la  mer  n'estoit  non  plus 
ouverte  après  la  bataille  de  Gagant  comme  en  devant,  si 
commencbièrent  à  murmurer  généraulment  et  à  dire  li 
uns  à  l'autre  ens  es  villes  :  «  Jaques  Dartevelle  nous  don- 
«  noit  à  entendre  que  il  avoit  le  wagnage  de  la  draperie 
«  en  la  main,  et  le  nous  feroit  avoir  toutes  fois  quantes 
«  fois  que  il  vodroit.  Nous  quidions  que  la  maladie  jessist 
«  dou  lés  deviers  Gagant  et  par  ceuls  qui  là  se  tenoient 

»  Per  très  annos  elapsos,  passagium  de  lanis  cessabat  ut  citius  Flan- 
drensium  superbiam  rex  devinceret,  qui  plus  saccos  quam  Anglicoa 
Tenerabantur.  Walsingham,  p.  131. 

«  en  garnison.  Or  en  est  li  pas  délivrés  et  se  ne  retourne 
a  point  la  marceandise  en  Flandres.  Ce  seroit  bon  que  on 
«  alast  à  Gand  parler  à  lui  et  savoir  à  quoi  il  périst.  » 
Suscel  estât,  tout  s'acordèrent,  et  se  quellièrent  des  bonnes 
villes  de  Flandres  auqans  notables  hommes  et  vinrent  à 
Gand  et  parlèrent  à  Dartevelle  et  proposèrent  toutes  les 
paroles  desus  dittes.  Il  respondi  à  celles  et  dist  :  «  Il  est 
flc  vérité  que  je  di  ensi  et  encores  le  di-je.  Se  vous  volés 
«  que  li  proufis  et  li  wagnages  vous  retourne,  il  fault  que 
«  vous  ayésaliances  grandes  et  fortes  au  roi  d'Engleterre, 
a  dont  li  proufis  vous  puet  venir,  et  qui  vous  a,  des  enne- 
c(  mis  de  la  mer  qui  se  tenoient  à  Gagant,  délivré  le  païs  : 
ce  par  celle  voie  l'ai-je  tout  dis  ensi  entendu  et  non  aultre- 
«  ment,  et  se  vous  qui  chi  estes  envoyet  de  par  la  gri- 
«  gnour  partie  des  bonnes  villes  de  Flandres,  volés  venir 
«  avoecques  moi  en  Engleterre  parler  au  roi  et  à  son  con- 
«  sel,  nous  esploiterons  tellement  que  nous  remeterons  le 
«  wagnage  et  le  proufit  ou  païs  de  Flandres.  »  Dont  res- 
pondirent  li  plus  sage  de  la  compagnie  et  dissent  :  «  Sire, 
«  nous  ne  sommes  pas  cargiet  si  avant  que  nous  vous 
«  acordons  le  voiage.  Nous  retournerons  casquns  en  sa 
«  ville  et  meterons  les  bonnes  gens  ensamble  et  leur  re- 
«  corderons  ce  que  nous  avons  oy  de  vous,  et -ce  que  il  en 
«  vodront  faire,  on  le  vous  segnefiera  et  bien  briefment.  » 
—  «  A  la  bonne  heure,  »  respondi  Dartevelle.  Il  prissent 
congiet;  il  se  départirent  de  Gand  et  retournèrent  cas- 
quns en  lors  lieus  et  missent  les  consauls  des  bonnes  villes 
ensamble  et  remonstrèrent  tout  ce  que  vous  avés  oj.  Euls 
consilliés  bien  et  par  grande  délibération  et  pour  le  com- 
mun proufit  de  Flandres,  avoecques  ce  que  li  contes  estoit 
trop  grandement  haïs  ou  païs  tant  pour  l'amour  dou  si- 
gneur  Courtrissien  lequel  il  avoit  fait  décoler  que  pour 

aultres  souffissans  hommes,  ens  es  bonnes  villes  accordé 
et  ordonné  fu  que  avoecques  Jacquemon  Dartevelle,  de 
toutes  les  bonnes  villes  de  Flandres  iroient  en  Engleterre 
deus  hommes,  et  chil  qui  là  ser oient  envoyet  prieroient  au 
roi  d'Engleterre  que  les  marceandises  des  lainnes  les- 
quelles lor  sont  moult  nécessaires,  il  vossist  consentir  que 
elles  retournassent  en  Flandres,  tant  que  il  en  fuissent 
aisiet  et  servi,  ensi  que  dou  temps  passé  avoient  esté,  et  il 
tenroient  généraument  par  toute  Flandres  l'ordenance  et 
le  trettié  que  chil  de  Gand  avoient  juret  à  tenir  et  proumis 
par  lettres  et  séelés  à  l'évesque  de  Durem  et  à  ses  commis, 
quant  darrainement  il  furent  à  Gand.  Sus  cel  estât,  s'or- 
donnèrent chil  qui  esleu  furent,  d'aler  en  Engleterre 
avoecques  Jaquemon  Dartevelle,  et  lis  dis  Dartevelle  estoit 
jà  tous  pourveus  de  son  estât  grant  et  estofé  aussi  bien 
comme  uns  contes,  et  s'en  vint  à  Bruges  et  fu  là  requelliés 
ensi  comme  uns  sires  dou  païs.  Tout  li  aultre  bourgeois 
des  bonnes  villes  de  Flandres  vinrent  à  Bruges  et  là  s'a- 
samblèrent,  et  quant  tout  furent  venu,  il  vinrent  à  l'Escluse 
et  trouvèrent  deus  vassiaus  tous  près  pour  euls  porter  et 
deus  hoquebos  pour  lors  pourvéances.  Si  entrèrent  ens  es 
dis  vassiaus  et  se  dèsancrèrent  et  se  départirent  de  l'Es- 
cluse et  esploitièrent  tant  à  l'aide  de  Dieu  et  dou  vent 
que  il  entrèrent  en  la  Tamise  et  vinrent  à  Londres  et 
issirent  sus  le  quai  hors  de  lors  vassiaus  et  se  logièrent 
tout  à  lor  aise  en  la  rue  de  la  Eéole.  Pour  ces  jours  se 
tenoient  li  rois  et  la  roine  à  Eltem,  à  sept  lieues  engles- 
ces  de  Londres,  liquel  furent  tantos  enfourmé  de  la  venue 
des  Flamens.  Li  rois  qu^  désiroit  à  savoir  lor  entente  et 
pourquoi  il  estoient  venu,  lor  segnefîa  que  il  venissent 
parler  à  lui  et  si  escripsi  et  envoia  ses  lettres  et  ses  mes- 
sages deviers  son  consel  et  lor  manda  que  tantos  et  sans 

15 

délai  il  venissent  à  Londres.  Jaquèmes  Dartevelle  et  li 
JPlamench  vinrent  à  Eltem  tout  premièrement  veoir  le  roi 
et  la  roine  liquel  les  requillièrent  moult  courtoisement,  et 
ià  lor  remonstra  li  dis  Jaques  en  la  j^résence  de  tous  ses 
compagnons  ce  pourquoi  il  estoient  venu  et  là  estoient 
envoyet,  et  prioient  les  communautés  des  bonnes  villes  de 
Flandres  que  ce  fust  la  plaisance  et  l'acort  dou  roi  que 
Testaple  et  la  marceandise  des  lainnes  peuist  venir  en 
Flandres,  ensi  que  aultre  fois  avoit  fait.  Li  rois  respondi  à 
ce  et  dist  que  il  en  aueroit  avis  et  consel  et  en  seroient  de 
lor  demande  et  requeste  respondu  dedens  un  jour  que  il 
lor  nomma  et  seroit  la  response  faite  ens  ou  palais  de 
Wesmoustier.  De  ces  paroles  il  se  contentèrent  assés.  Si 
disnèrent  ce  jour  tout  chil  Flamenc  en  la  cambre  dou  roi 
et  de  la  roine,  et  lor  fu  monstrée  la  plus  grant  amour, 
comme  on  pot  et  par  espécial  à  Jacquemon  Dartevelle,  car 
bien  sentoient  li  rois  et  la  roine  que  il  estoit  tous  souve- 
rains des  aultres  et  aussi  que  de  bonne  amour  il  les  amoit, 
et  parla  aussi  li  rois  à  li  à  part  de  pluisseurs  coses,  et  Darte- 
velle qui  voloit  l'augmentation  dou  roi  d'Engleterre,  li  re- 
monstra tout  bellement  la  voie  et  la  manière  comment  il 
poroit  entrer  en  la  grasce  dou  païs  de  Flandres  avoecb  ce 
que  il  i  rendoit  et  renderoit  grant  painne.  Quant  il  orent 
assés  parlé  ensamble,  li  Flament  prissent  congiet  pour 
celle  heure  et  retournèrent  à  Londres,  et  atendirent  que  li 
rois  vint  à  Wesmoustier,  et  que  tous  ses  consauls  fu  venus 
à  Londres.  Adonc  furent  li  Flamens  mandé  au  palais  :  il 
vinrent.  Là  furent  oy  de  tout  ce  que  il  vodrent  dire  ;  il 
furent  respondu  si  courtoisement  que  il  s'en  contentèrent, 
car  il  empêtrèrent  tout  ce  que  il  vodrent  avoir,  et  aussi 
il  proumissent  au  roi  là,  ou  cas  que  il  vodroit  passer  la 
mer  aune  quantité  de  gens  d'armes  et  d'archiers,  il  seroit 

requelliés  en  Flandres  bellement  et  doucement,  et  se  li 
dus  de  Braibant,  son  cousin,  et  li  contes  de  Guerlles  son 
serourge  et  li  marquis  de  Jullers  et  les  Alemans  qui  avoec- 
ques  lui  s'estoient  alyet,  voloient  desfyer  le  roi  de  France, 
il  trouveroit  les  communautés  de  Flandres  tout  apparilliet 
pour  aler,  fust  devant  Tournai  ou  Cambrai,  là  où  il  les 
vodroit  mener.  Li  rois  d'Engleterre  qui  très-grant  désir 
avoit  de  faire  son  emprise,  les  oy  volentiers  parler,  et  les 
remercia  et  lor  dist  que  sans  faute  dedens  la  Saint- Jehan- 
Baptiste,  il  seroit  oultre  la  mer.  Ensi  se  portèrent  ces  or- 
denances  :  li  Flamens  eurent  dou  roi  tout  ce  que  ils  dési- 
roient  à  avoir,  et  retournèrent  arrière  en  Flandres  et  i 
raportèrent  le  wagnage,  car  la  mer  fu  ouverte,  et  vinrent 
les  lainnes  en  Flandres,  à  l'Escluse,  au  Dam  et  à  Bruges, 
et  là  les  venoient  querre  et  acater  li  marceant  drapier  de 
Braibant  et  tout  chil  qui  les  voloient  avoir*. 

CHAPITRE  LXXV. 

Comment  li  rois  d'Engleterre  vint  par  deçà  la  mer  et  fu  ordonné 
à  estre  vicaire  de  l'empereur. 

Tout  cel  ivier,  ordonna  li  rois  d'Engleterre  ses  pour- 
véances  grandes  et  grosses,  et  quant  ce  vint  à  l'esté  que  on 
compta  en  l'an  de  grâce  Nostre-SigneurmilCCCXXXVIII, 
environ  la  Saint- Jehan-Baptiste,  il  prist  congiet  à  la  roine 
Phelippe  sa  femme,  et  li  ot  en  convenant  par  sa  foi  que  se 
il  veoit  que  séjourner  le  convenist  longuement  par  deçà  la 

»  Un  traité  qui  consacrait  la  neutralité  de  la  Flandre  fut  signé  à  An- 
vers le  10  juin  1338,  par  les  ambassadeurs  anglais. 

Cette  neutralité  fut  reconnue  par  Philippe  do  Valois  dans  une  décla- 
ration donnée  le  13  du  môme  mois. 

mer,  que  il  la  remanderoit.  La  bonne  dame  s'apaissa  sur 
ce  et  demora  à  Windesore  et  là  tint  son  hostel  et  jà  a  voit 
son  fil  qui  portoit  le  nom  dou  père  Édouwart,  et  fu  puis 
princes  de  Galles,  et  demora  la  roine  ençainte  et  'presque 
sus. ses  jours  :  ce  fu  de  une  fille  qui  ot  nom  Issabiel  et  puis 
fu  dame  de  Couci,  ensi  que  vous  orés  recorder  avant  en 
Tistore.  Quant  tout  chil  que  li  rois  voloit  mener  avoecques 
lui  furent  venu  à  Londres,  et  la  navie  toute  preste  et  chil 
ordonné  qui  garderoient  le  païs  et  la  frontière  d'Escoce,  li 
rois  entra  en  son  vassiel  et  tout  li  aultre  entrèrent  ens  es 
vassiaus  qui  estoient  ordonné  pour  euls,  sus  la  rivière  de 
la  Tamise.  Si  levèrent  li  maronnier  les  veilles  et  sacliiè- 
rent  '  les  ancres  à  mont  et  se  départirent  dou  havène  de 
Londres  et  entrèrent  dedens  la  mer  et  avoient  le  vent  et  la 
marée  pour  euls.  En  la  compagnie  dou  roi  avoit  grant 
foison  de  barons  et  de  chevaliers  d'Engleterre  et  i  estoit 
messires  Eobers  d'Artois  qui  toutes  ces  coses  avoit  atisiées 
et  eslevées,  et  esploita  tant  ceste  navie  que  sans  péril  et 
damage  il  arivèrent  en  Anwiers  la  nuit  Saint-Jaque  et 
Saint-Cristofle  ^  Sitos  que  les  nouvelles  furent  sceues, 
vinrent  signeurs  de  toutes  pars  deviers  le  roi,  et  chils  qui 
premièrement  i  vint,  ce  fu  messires  Jehans  de  Hainnau, 
dont  li  rois  li  sceut  grant  gré,  car  par  li  et  par  son  consel 
en  partie  il  se  voloit  ordonner.  Apriès  vint  li  dus  de  Brai- 
bant,  son  cousin  germain,  et  puis  li  contes  de  Guéries  et 
li  marchis  de  JuUers,  et  tout  chil  signeur  vinrent  pour 
veoir  le  roi  et  considérer  le  grant  estât  qu'il  tenoit.  Quant 
li  rois  d'Engleterre  ot  esté  assés  festyés  et  honnourés  de 
ces  signeurs,  par  le  information  de  messire  Robert  d'Ar- 
tois et  de  messire  Jehan  de  Hainnau,  il  parla  à  euls  et  lor 
demanda  quant  il  seroit  heure  de  commenchier  ce  que  il 

^  Sachièrent,  tirèrent.  ^  24  juillet.    - 

avoient  empris  et  dont  il  estoient  tout  obligiet  et  aloyet  à 
lui,  et  mist  ces  paroles  avant  pour  sçavoir  lor  intension. 
Quant  chil  signeur  se  veirent  requis  de  parler,  il  deman- 
dèrent consel  de  respondre,  li  rois  lor  donna.  Il  parlèrent 
ensamble  et  respondirent  et  dissent  ensi  :  «  Chiers  sires, 
«  quant  nous  venîmes  iclii,  ce  fu  plus  pour  vous  veoir 
«  que  pour  aultre  cose,  et  ne  sommes  pas  pourveu  selonc 
«  ce  que  vous  nous  requerés.  Si  nous  retrairons  sus  nos 
«  lieus  et  nous  pourverons  et  ferons  tant  que  vous  nous  en 
«  sauerés  gré.  »  Donc  priali  rois  que  il  se  vosissent  déli- 
vrer et  lor  remonstra  les  g*rans  frès  que  il  soustenoit  et 
soustenroit  tous  les  jours.  Si  passèrent  cliil  signeur  jour- 
née dou  retourner  deviers  le  roi,  et  se  départirent  tout 
bellement,  li  uns  apriès  l'autre,  et  retournèrent  en  lors 
lieus,  et  li  rois  demora  en  Anwiers*.  Quant  li  jours  vint 
que  chil  signeur  deubrent  estre  venu,  li  contes  de  Guér- 
ies, li  marquis  de  JuUers,  li  sires  de  Fauquemont,  li  ar- 
cevesques  de  Coulongne,  messires  Ernouls  de  Baquehem 
et  li  Alemant  envoyèrent  casquns  endroit  de  soi  à  la 
journée  euls  escuser  souffisanment  et  mandèrent  au  roi 
queeuls  et  lors  gens  estoient  tout  prest,  mais  il  fesist  traire 
avant  le  ducli  de  Braibant,  son  cousin  germain,  qui  se 
apparilloit  assés  froidement,  ce  lor  sambloit.  Quant  li  rois 
oy  celle  response,  se  ne  li  plaisi  pas,  mais  il  n'en  pot  aultre 
cose  avoir  et  fist  tant  que  il  parla  au  duch  de  Braibant  et 
li  pria  par  amistié  et  linage  que  il  se  vosist  avancliier  et 
tant  faire  que  il  n'euist  cause  nulle  à  plaindre  de  li,  car 
tout  li  aultre  signeur  s'esqusoient  par  lui\ 

*  Edouard  III,  qui  suscitait  do  toutes  parts  des  ennemis  h  Philippe 
de  Valois,  s'était  adressé  à  l'empereur,  au  mois  de  mars  1338,- pour 
qu'il  proclamât  le  dauphin  de  Vienne,  roi  do  Provence. 

2  On  conserve  aux  Archives  générales  du  royaume  les  comptes  des 

Li  dus  de  Braibant  respondi  et  dist  :  «  Sire  et  biaus 
«  cousins,  il  ne  sont  que  faire  d'esquser  par  mi,  car  je  sui 
«  tout  près,  et  faites  que  une  journée  de  parlement  soit  à 
«  Halle  et  que  tout  i  viengnent,  et  je  serai  là,  et  quant 
«  nous  serons  tout  l'un  devant  l'autre  et  vous  nous  re- 
«  querrés  que  nous  façons  ce  en  quoi  nous  sommes  obli- 
«  giet  deviers  vous,  vous  verés  adonc  ceuls  qui  ont  la 
«  plus  grande  affection  à  la  besongne.  »  Li  rois  d'Engle- 
terre  s'apaisa  sus  ceste  parole  et  envoia  ses  lettres  et  ses 
messages  deviers  ces  signeurs,  et  leur  pria  bien  à  certes  que 
il  vosissent  estre  à  Halle  à  un  parlement  qui  là  se  tenroit. 
Tout  obéirent  et  i  vinrent  et  se  logièrent  dedens  la  ville  ou 
ens  es  fourbours.  Quant  tout  furent  venu,  li  rois  d'Engle- 
terre  les  remercbia  de  lor  diligense,  et  estoit  li  dit  rois 
d'Engleterre  logiés  ou  chastiel  de  Halle  que  li  jones  contes 
de  Hainnau,  son  serouge,  li  avoit  preste. 

Or  commencbièrent  li  parlement  et  li  consauls  de  ces 
signeurs  et  monstroient  tout  en  lor  parole  que  il  avoient 
tout  grant  volenté  à  desfyer  le  roi  de  France.  Or  fu  là 
avisé  et  regardé  entre  euls  que  bonnement  il  ne  pooient 
ce  faire  sans  le  commandement  de  lor  souverain,  c'est  à 
entendre,  don  roi  d'Alemagne  auquel  il  dévoient  toute 
obéisance\  Quant  li  rois  d'Engleterre  oy  proposer  ces  pa- 

receveurs  du  duc  de  Brabant,  où  figurent  les  subsides  payés  par  le  roi 
d'Angleterre,  depuis  l'Ascension  1338  jusqu'à  la  Saint- Jean  1339.  La 
plupart  de  ces  sommes  étaient  empruntées  aux  Bardes  et  aux  Par- 
ruches  (societatibus  de  Barda  et  de  Parruche).  On  rencontre  dans  ces 
comptes  de  nombreuses  mentions  de  paiements  aux  comtes  de  Loos  et 
de  Salm,  aux  sires  de  Cuyck,  du  Diepenbeke,  de  Duffel,  de  Levedal, 
de  Craynhem,  de  Glymes,  de  Rotselaer,  d'Herlaer  et  d'Agimont. 

*  Le  récit  de  Froissart  et  des  chroniqueurs  contemporains  est  fort 
incomplet  en  ce  qui  concerne  la  prise  de  possession  du  Vicariat  impé- 
rial par  Edouard  III. 

La  déclaration  suivante,  du  comte  de  Gueldre,  offre  des  détails  im- 
portants : 

rôles,  si  vei  bien  que  c'estoit  une  détriance  et  toutes  fois 
il  li  convint  souffrir  ;  car  ils  n'en  pooit  aultre  cose  avoir. 
Donc  furent  là  eslèu,  et  ordonné  li  contes  de  Guéries  et  li 
marquis  de  Jullers  de  par  ceuls  de  l'empire,  et  li  évesques 


CE  SONT  LES  POINTS  ET  LES  MESSAGES  DONT  NOUS,  RENAUD  COMTE  DE 
GUELDRE  ET  DE  ZUTPHEN,  AVONS  ÉTÉ  CHARGÉ  PRÈS  DU  COMTE  ET  DU 
COMMUN  PAYS  DE  FLANDRE. 

D'abord  nous  requérons,  au  nom  de  l'empereur,  le  comte  de  Flandre 
de  se  rendre  près  de  lui  ou  près  de  sonvicalre,  afin  de  relever  certains 
fiefs  comme  il  y  est  tenu  de  droit. 

Nous  requérons  le  commun  pays  de  ^Flandre  d'y  engager  le  comte  et 
de  l'aider  à  faire  ce  qu'il  est  tenu  de  faire  vis-à-vis  de  l'empereur,  de 
son  vicaire  et  de  l'empire. 

Nous  faisons  savoir,  au  nom  de  l'empereur,  au  comte  et  au  commun 
pays  de  Flandre,  que  l'empereur  a  tenu  à  Coblentz  une  cour  de  justice, 
dans  tout  l'éclat  de  sa  dignité  impériale,  entouré  des  électeurs  qui  s'y 
étaient  rendus,  tels  que  Tarchevôque  de  Mayence,  l'archevêque  de 
Trêves,  le  comte  Palatin  du  Rhin  et  le  duc  de  Saxe,  et  des  députés  qu'y 
avaient  envoyés  les  deux  autres  électeurs,  l'archevêque  de  Cologne  et 
le  marquis  de  Brandebourg,  ainsi  que  de  beaucoup  d'autres  ducs,  mar- 
quis, barons,  seigneurs,  chevaliers  et  commun  peuple  là  présents,  et 
qu'il  y  a  été  décidé  en  droit  que  si  l'empereur  ou  son  vicaire  jugeait 
convenable  de  défendre  et  de  recouvrer  le  droit  de  l'empire  et  de  réparer 
les  torts  faits  à  l'empire,  chacun  serait  tenu  de  le  suivre  aussi  loin  qne 
l'empereur  ou  son  vicaire  le  jugerait  convenable.  Il  y  fut  aussi  jugé 
que  si  quelque  feudataire  de  l'empereur  ou  de  l'empire  refusait  do 
suivre  l'empereur  ou  son  vicaire  dans  le  cas  susmentionné,  tous  les 
biens  qu'il  tiendrait  de  l'empire  rentreraient  dans  la  main  et  au  pou- 
voir de  l'empereur. 

Il  y  fut  aussi  jugé  qu'un  véritable  vicaire  de  l'empire  possède  pour 
agir  et  pour  faire  droit,  tous  les  pouvoirs  qui  appartiennent  à  un  vé- 
ritable empereur.  Ce  jugement  fut  prononcé  par  l'archevêque  de 
Trêves,  au  nom  des  électeurs  et  des  pairs  de  l'empire  ;  et  là  furent 
aussi  prononcés  d'autres  jugements  dont  nous  no  faisons  point  men- 
tion ici. 

A  la  cour  de  justice  tenue  par  l'empereur  h  Coblentz  était  présent  le 
roi  d'Angleterre  qui,  à  la  prière  de  l'empereur  et  de  l'assontiraont  gé- 
néral des  électeurs,  fut  créé  et  établi  vicaire-général  do  l'empire  dans 
toutes  les  Germanios  et  dans  toutes  les  Allemagncs,  et  dans  toutes  les 
provinces  et  dans  tous  les  pnys  qui  en  dépendent. 

Aussitôt  après,  le  roi  d'Angleterre,  vicaire  do  l'ompiro,  envoya  ses 
lettres  au  duc  de  Brabant,  au  comte  de  Flandre,  au  comto  do  Hainnut 

de  Lincole  et  messires  Renauls  de  Gobehem  et  messires 
Richart  de  Stanfort  de  par  le  roi  d'Engleterre,  et  furent 
cargiet  chil  signeur  esleu,  de  tant  esploitier  et  faire  de- 
viers  le  empereur ,  par  pryère  et  par  tretiés  que  li  ém- 


et aux  prélats  et  seigneurs  feudataires  de  l'empire,  dont  les  domaines 
se  trouvent  par  delà  la  Marche  de  Cologne,  afin  qu'ils  se  rendissent  à 
Malines,  à  certain  jour  fixé,  pour  l'entendre  ;  car  il  se  proposait  d'y 
prononcer,  au  nom  de  l'empereur,  tels  jugements  qu'il  appartenait 
à  l'empereur  de  prononcer,  et  il  voulait  s'entretenir  avec  eux  des 
grandes  affaires  qui  concernaient  l'empire,  auquel  jour  le  comte  de 
Flandre  envoya  ses  députés  qui  recommandèrent  le  comte  au  vi- 
caire de  l'empire,  en  lui  annonçant  que  le  comte  était  prêt  à  faire  vis- 
à-vis  de  l'empereur,  de  son  vicaire  et  de  l'empire,  ce  qu'il  était  tenu  de 
faire  :  après  cette  déclaration,  nous  requîmes,  au  nom  de  l'empire,  le 
roi  d'Angleterre,  vicaire  de  l'empereur,  qu'il  permît  au  comte  de  venir 
relever  son  fief  comme  il  y  est  tenu,  et  qu'il  l'exhortât  à  aider  l'empe- 
reur ou  son  vicaire  à  reconquérir  les  cité^  qui  avaient  été  enlevées  à 
l'empire  et  à  réparer  les  torts  faits  depuis  longtemps  au  droit  de  l'em- 
pire, ce  sous  peine  de  forfaire  les  fiefs  qu'il  tient  de  l'empire. 

Nous  faisons  savoir,  au  nom  de  l'empereur,  que  depuis  lors  nous 
avons  été  envoyé  par  l'empereur  vers  le  dit  comte  et  le  commun  pays 
de  Flandre,  et  attendu  que  l'empereur  n'a  reçu  aucune  réponse,  il 
nous  a  chargé  de  déclarer  ce  qui  suit  au  dit  comte  et  au  commun  pays 
de  Flandre:  le  comte  et  ses  sujets  ont  été  dépouillés  par  la  couronne 
de  France  de  grands  biens  qui  autrefois  leur  ont  appartenu  :  or,  le 
comte  de  Flandre  est  son  feudataire,  et  si  le  comte  et  le  pays  de 
Flandre  déploraient  le  dommage  qui  leur  a  été  causé,  il  serait  prêt  à 
les  protéger  dans  leurs  corps  et  dans  leurs  biens,  et  à  les  aider  avec 
toute  sa  puissance  à  reconquérir  les  châtellenies  de  Lille,  de  Douay  et 
de  Béthune,  dont  ils  ont  été  dépouillés,  et  pour  qu'ils  en  soient  plus 
certains,  l'empereur  est  prêt  à  s'y  engager. 

Nous  requérons  aussi  le  comte  de  Flandre,  au  nom  du  roi  d'Angle- 
terre comme  roi  de  France  et  d'Angleterre,  de  reconnaître  ce  qui  est 
de  droit  et  de  raison,  et  de  se  rendre  près  du  roi  pour  relever  les  fiefs 
qu'il  tient  de  la  couronne  de  France,  car  il  est  l'un  des  pairs  de  France, 
et  le  roi  d'Angleterre  est  roi  légitime  de  France. 

Nous  requérons  aussi,  au  nom  du  roi  de  France  et  d'Angleterre,  les 
trois  bonnes  villes  de  Gand,  de  Bruges  et  d'Ypres  et  le  commun  pays 
de  Flandre,  d'examiner,  comme  personnes  sages  et  pleines  de  con- 
science, le  droit  et  la  justice,  et  de  conseiller  le  comte  leur  seigneur, 
en  l'aidant  à  faire  ce  qu'il  est  tenu  de  faire,  de  telle  sorte  qu'il  relève 
son  fief  du  roi  de  France  et  d'Angleterre,  et  l'aide  à  recouvrer  son 

perères  ordonneroit  le  roi  Édowart  d'Engleterre  à  estre 
son  vicaire,  et  cliils  vicaires  à  l'emperour  requerroit  ces 
signours  de  l'empire  sus  la  foi  et  hommage  que  il  ont  à 
l'emperour  que  tout  li  fesissent  service.  Ensi  se  fui  à  chils 


royaume  qui  lui  a  été  injustement  enlevé,  car  il  est  le  légitime  héri- 
tier de  la  couronne  de  France. 

S'il  arrivait  que  le  puissant  seigneur,  cousin  du  roi  de  France  et 
d'Angleterre,  qui  occupe  le  trône  de  France,  voulût  prétendre  que  la 
couronne  de  France  ne  peut  pas  se  transmettre  légitimement  par  les 
femmes,  mais  seulement  aux  hommes,  il  faudrait  entendre  cette  cou- 
tume en  ce  sens  que  l'héritage  passe  à  l'héritier  mâle  le  plus  proche,  et 
il  est  assez  connu  que  le  roi  d'Angleterre  est  fils  d'une  sœur  du  roi  de 
France,  tandis  que  son  cousin  qui  occupe  le  trône,  n'est  que  le  fils  de 
l'oncle  de  sa  mère.  On  a  vu  un  comte  de  Flandre  épouser  une  sœur  du 
roi  de  France  ;  à  la  mort  du  roi,  la  reine  son  épouse  lui  survécut  avec 
postérité,  et  le  comte  de  Flandre  fut  régent  de  France,  parcequ'il 
avait  épousé  la  sœur  du  roi  défunt  ;  mais  le  fils  de  la  reine  devint  roi. 
Par  ce  motif  et  par  beaucoup  d'autres,  le  roi  d'Angleterre  soutient  que 
la  couronne  de  France  lui  appartient  légitimement,  et  tel  est  aussi 
l'avis  de  doctes  clercs  et  de  laïcs  de  bonne  conscience  qui,  étrangers 
aux  deux  partis,  maintiennent  que  la  couronne  de  France  lui  revient 
de  droit. 

Puisque  le  droit  ne  peut  se  passer  d'appui,  le  roi  de  France  et  d'An- 
gleterre requiert  comme  prince  souverain  le  commun  pays  de  Flandre 
de  se  montrer  (lors  même  que  le  comte  n'exécuterait  pas  les  conseils 
qui  lui  seraient  donnés]  fidèle  à  Dieu  et  au  bon  droit  et  de  l'aider  à  re- 
couvrer son  droit.  Le  roi  est  prêt  à  réparer  le  tort  que  la  couronne  de 
France  a  fait  éprouver  au  pays  de  Flandre  en  le  dépouillant  d'une 
grande  partie  de  son  territoire,  à  assurer  à  ses  habitants  de  telles  liber- 
tés et  a  les  combler  de  tels  bienfaits,  qu'eux  et  leurs  successeurs  en 
conserveraient  à  toujours  la  mémoire. 

Si  l'avis  du  comte  et  du  commun  pays  de  Flandre  est  d'aider  le  roi, 
nous  Renaud,  comte  de  Gueldre,  sommes  autorisé  à  assurer  au  comte 
et  au  pays  de  Flandre  les  avantages  suivants,  savoir  : 

Que,  si  Dieu  lui  accorde  la  couronne  de  France,  il  fera  battre  perpé- 
tuellement une  bonne  monnaie,  semblable  à  celle  du  roi  saint  Louis. 

Qu'il  rétablira,  pour  le  profit  et  l'utilité  des  métiers  du  pays  do 
Flandre,  toutes  les  coutumes  et  tous  les  bons  usages  que  les  rois  de 
France  aient  jamais  établis. 

Qu'il  établira  en  Flandre  l'étape  des  laines,  selon  l'avis  des  bonnes 
gens  de  Flandre. 

Qu'il  les  aidera  à  reconquérir  les  châtcUonics  do  Lille,  do  Douay  et 

parlemens  et  retourna  casquns  en  son  lieu.  Li  rois  d'En- 
gleterre  s'en  revint  en  Anwiers  dalés  ses  gens  et  là  atendi 
tant  que  chil  qui  furent  envoyet  deviers  l'emperour  re- 
tournèrent, liquel  trouvèrent  en  Alemagne  en  une  ville 
que  on  appelle  Florenberglie  ' ,  lesquels  signeurs  il  re- 
quella  moult  lieusent  et  fîst  à  tous  feste  et  lionnour,  tant 
pour  l'amour  dou  roi  d'Engleterre  que  pour  ce  que  chil  de 
l'empire  estoient  si  homme.  Il  esploitièrent  sus  ce  voyage 
si  bien  que  messires  Lois  de  Baivière,  rois  d' Alemagne  et 
emperadour  de  Eome,  ordonna  et  institua  à  estre  son  vi- 
caire le  roi  Êdowart  d'Engleterre  par  tout  l'empire,  et 
commanda  à  tous  signeurs,  soubjès  à  lui,  que  tout  obéisis- 
sent  à  lui  comme  à  son  vicaire,  et  de  ceste  ordenance  et 
institution  furent  ordonnées  et  levées  lettres  autentiques 
scelées  des  seauls  dou  roi  d' Alemagne  et  des  esliseurs^de 
l'empire  qui  là  furent  présent  et  avoech  tout  ce,  instru- 
ment publique  tabellionnet  si  fort  et  si  bien  comme  faire 
se  pooient;  et  retournèrent,  et  avoech  toutes  ces  coses, 
chil  signeur  qui  en  légation  avoient  esté  envoyet  deviers 
le  roi  d'Engleterre  qui  se  tenoit  pour  ces  jours  à  Malignes 
et  monstrèrent  comment  il  avoient  esploitié.  Li  rois  d'En- 
gleterre, messires  Eobers  d'Artois,  messires  Jehans  de 
Hainnau  et  tous  li  consauls  en  furent  grandement  resjoy 
et  dissent  que  il  avoient  bien  esploitié. 

de  Béthune.  pour  les  réunir  perpétuellement  au  comté  et  pays  de 
Flandre. 

Qu'il  révoquera  à  toujours  toutes  sentences,  amendes,  obligations  et 
autres  servitudes  qui  leur  auraient  été  illégitimement  imposées  par  la 
couronne  de  France. 

Qu'il  préservera  le  pays  de  Flandre  de  tout  brigandage. 

Qu'il  ne  conclura  à  l'avenir  aucun  traité,  si  ce  n'est  d'un  commun 
accord  avec  le  comte  et  le  pays  de  Flandre  ;  et  qu'il  accordera  au  pays 
de  Flandre  toutes  les  libertés  qu'il  serait  en  son  pouvoir  de  lui  don- 
ner (Archives  d'Yprcs). 

»  Florinberg,  dans  l'évêché  de  Fulde. 

Or  s'espardireiit  ces  nouvelles  partout  que  li  rois 
d'Alemagne  instituoit  et  ordoni^oit  le  roi  d'Engleterre 
h  estre  son  vicaire.  Quant  cliil  de  la  cliité  de  Cambrai 
entendirent  ce,  pour  tant  que  Cambrai  est  incambré*  à 
l'emperour  et  est  terre  de  l'empire,  il  furent  tout  abus 
et  envoyèrent  de  lors  hommes  deviers  le  roi  de  France 
pour  recorder  ces  nouvelles.  Pour  ces  jours  estoitli  éves- 
ques  de  Cambrai  à  Paris,  liquels  s'appelloit  Guillaumes 
d'Ausonne  et  estoit  de  nation  de  Berri  et  de  là  sa  len- 
gue  et  bon  françois.  Si  se  représenta  et  ces  hommes  de 
Cambrai  au  roi,  et  recordèrent  les  besognes  ensi  que  par 
renommée  elles  se  portoient  en  l'empire  et  dou  roi  d'En- 
gleterre que  li  rois  d'Alemagne  avoit  ordonné  à  estre  son 
vicaire  et  faisoient  doubte  que  par  ceste  institution,  il  ne 
vosist  venir  à  Cambrai  et  saisir  la  chité  pour  faire  ent 
frontière  et  garnison  sus  le  roiaulme  de  France.  Donc  lor 
fu  demandé  en  la  présence  dou  roi,  se  il  avoient  bonne 
volenté  de  requellier  en  lor  ville  le  roi  d'Engleterre  comme 
vicaire  à  l'empereur.  Il  respondirent  que  nennil  et  que  se 
il  vosissent  ou  se  il  voloient  faire  ce  tretié,  il  ne  fuissent 
point  là  venus,  mais  il  remonstroient  ce  au  roi  comme 
loial  et  bon  François  que  il  sont  et  voellent  estre,  et  aussi 
se  li  cas  chéoit  que  il  fuissent  oppresset  des  Englois  et 
Alemans,  que  il  fuissent  secouru  et  conforté  des  François. 
Li  rois  de  France  lor  ot  en  convenant  et  bien  lor  tint,  ensi 
que  vous  orés  recorder  avant  en  Tistore, 

*  Cambray,  selon  le  langage  féodal,  était  chambre  de  l'empire. 

CHAPITRE  LXXVI. 


Comment  li  rois  d'Eng-leterre  fit  lire  les  lettres  de^l'empereour 
à  Herbes  en  Hasbain. 


Quant  li  signeur  de  l'empire  furent  retourné  deviers  le 
roi  d'Engieterre  qui  pour  ces  jours  se  tenoij;  en  la  ville  de 
Malignes,  uns  parlemens  fu  convoquiés  à  estre  là  en  la 
dite  ville,  de  tous  les  signeurs  qui  convenance  et  aliance 
avoient  au  roi  d'Engieterre,  et  tout  i  vinrent,  et  aussi 
Jaquèmes  Dartevelle  ne  s'i  oublia  point  à  estre,  tant  pour 
veoir  le  roi  d'Engieterre  que  point  il  n'avoit  encores  veu 
par  deçà  la  mer,  que  pour  sçavoir  de  l'ordenance  des  si- 
gneurs,  ne  quelle  la  conclusion  dou  parlement  seroit;  car 
renommée  couroit  en  Flandres  et  ailleurs,  quoique  li  dus 
Jelians  de  Braibant  fust  cousins  germains  au  roi  d'Engie- 
terre, si  se  faindoit-il  de  li  aidier,  ensi  que  faire  deuist, 
et  estoit  moult  pesans  àesmouvoir,  et  disoient  a'uqunes  gens 
que  les  secrès  de  ces  parlemens  estoient  par  lui  sçeu  en 
France,  car  il  avoit  un  sien  chevalier  le  plus  secré  de  tous 
les  aultres  et  que  le  plus  il  amoit,  lequel  on  nommoit  mes- 
sire  Lois  de  Cranehem,  envoyet  à  Paris,  et  là  se  tenoit 
tous  quois  dalés  le  roi  et  les  signeurs,  et  estoit  li  dis  mes- 
sires  Loïs  cargiés  de  par  le  duc  que  de  li  esquser  au  roi  de 
toutes  informations  senestres  qui  por oient  venir,  et  gran- 
dement bien  s'en  aquitali  chevaliers,  et  tous  les  jours  ve- 
noient  lettres  et  nouvelles  dou  ducb  de  Braibant  au  che- 
valier, par  quoy  il  sçavoit  tous  les  secrès  qui  se  faisoient 
en  Braibant. 

En  la  ville  de  Malignes  vinrent  biaucop  de  signeurs 
pour  tant  que  li  rois  d'Engieterre  i  estoit.  Or  s'avisa  li  dus 

de  Braibant  qui  se  voloit  dissimuler  de  ces  besongnes,  et  or- 
donna et  i  trouva  une  cautelle  nouvelle,  et  dist  que  li  par- 
lemens  ne  se  pooit  tenir  pour  celle  fois  à  Malignes,  ne  à 
Trac  *  (se  euist-il  esté  là  moult  bien  et  pour  l'aise  des  si- 
gneurs  de  l'empire)  :  il  li  fu  demandé  dou  roi  et  dou  conte 
de  Guéries  où  il  voloit  dont  que  il  se  tenist.  Il  respondi  à 
Herbes^  en  Hasbain  qui  sciet  priés  de  son  païs.  Pour 
acomplir  les  plaisances  et  volontés  dou  duc,  car  on  ne  le 
savoit  comment  avoir,  ne  mener,  on  acorda  à  estre  li  par- 
lement à  Herbes,  et  vinrent  là  tout  li  signeur  tant  de  l'em- 
pire comme  d'autre  païs,  qui  alliance  avoient  au  roi  d'En- 
gleterre,  et  pluisseur  de  la  conté  de  Hainnau  qui  n'i 
avoient  que  faire  fors  que  pour  veoir  Testât  ^  Quant  tout 
furent  venu,  la  ville  fut  durement  plainne,  et  se  logièrent 
moult  de  signeurs  à  nu  chiel  ou  desous  fuellies  et  contre 
les  haies  et  les  buissons  et  ens  es  jardins  au  dehors  de  la 
ville.  Et  fu  la  halle  de  la  ville  où  on  vendoit  et  vend  en- 
cores  pain  et  char,  encourtinée  de  biaus  draps  et  dé  ta- 
pisserie comme  la  cambre  le  roi.  Et  là  fu  li  rois  d'Engle- 
terre  assis,  la  couronne  d'or  moult  rice  et  moult  noble  sus 
le  chief,  plus  hault  cincq  pies  que  nuls  des  aultres,  sus  le 
banc  d'un  bouchier  où  il  tailloit  et  vendoit  sa  char. 
Onques  povre  halle  ne  rechut  si  haute  honnour.  Et  là  par- 
devant  tout  le  peuple,  en  la  présence  des  signeurs,  furent 
leues  les  lettres  de  l'empereour  par  lesquelles  il  constituoit 


*  Trec,  Maestricht. 

*  Herbes,  Herck. 

'  Edouard  III  avait  été,  comme  nous  l'avons  dit,  proclamé  vicaire  de 
l'empire  dans  l'assemblée  de  Coblentz  au  mois  do  septembre  1338,  et 
Rymer  donne  une  charte  qu'il  y  signa  le  6  de  ce  mois.  Ce  fut  à  son  re- 
tour que,  par  des  lettres  données  ]x  Maliues  le  18  septembre,  il  invita  lo 
duc  de  Brabant  ji  se  trouver  à  Herck  le  12  octobre,  afin  que  la  décision 
de  l'empereur  pût  lui  être  notifiée.  (Dyp^teuus,  II,  p.  (526). 

le  roi  Édowart  d'Eng'le terre  son  vicaire  et  son  lieutenant 
pour  li,  et  li  donnoit  poissance  de  faire  droit  et  loy  à  cas- 
qun  ou  nom  de  li  et  de  faire  monnoie  d'or  et  d  argent 
aussi  ou  nom  de  li.  Et  commandoit  li  dis  emperères  par 
ses  dittes  lettres  à  tous  les  princes  de  son  empire  et  à  tous 
aultres  à  lui  soubjès  que  il  obéissent  au  roi  d'Engleterre, 
son  vicaire,  comme  à  lui  meismes  et  li  fesissent  féaulté  et 
hommage  comme  au  ;v^icaire  de  l'empire  '.       ** 


*  L'empereur  annonça  aux  échevins  d'Ypres  l'élévation  d'Edouard  III 
au  vicariat  impérial  par  les  lettres  suivantes  : 

Ludovicus,  Dei  gratia,  Romanorum  imperator,  semper  augustus, 
prudentibus  viris  scabinis,  consulibus,  totique  communitati  oppid. 
Yprse,  suis  et  imperii  fidelibus  dilectis,  gratiam  suam  et  omne  bonum.' 
Quum  est  cseteris  nostris  subditis  et  fidelibus  manifestum,  a  vestra 
scimus  non  esse  notitia  peregrinum,  videlicet  qualiter  nos  contra  Phi- 
lippum  de  Valesio  pro  rege  FrancisB  se  gerentem  et  alios  nostros  ac 
sacri  romani  imperii  adversarios  et  rebelles,  nostrorum  ac  dicti  imperii 
bonorum,  jurium  et  honorum  violentes  occupatores  et  illicitos  deten- 
tores,  pro  récupération e  dictorum  bonorum,  jurium  et  honorum,  nos- 
tros felices  progressus  brachio  potenti  in  proximo  dirigere  proponi- 
mus.  Domino  disponente.  Quare  vobis,  sub  fide  qua  nobis  et  sacro 
romano  imperio  firmiter  estis  astricti,  prœcipiendo  mandamus  quate- 
nus  receptis  prsesentibus  statim  decentiori  modo  quo  poteritis,  pro 
hujusmodi  progressibus  nostris,  vos  prseparetis  ac  vestros  prseparari 
faciatis,  et  quia  nos  illustrem  Edv^rardum,  regem  Anglise,  fratrem  nos- 
trum  carissimum,  nostrum  et  imperii  constituimus  vicarium  genera- 
lem,  prout  in  nostris  litteris  patentibus  sibi  Inde  confectis  seriosius 
continetur,  volumus  et  districte  prœcipiendo  mandamus  quatenus 
eodem  régi  Anglise  nostro  et  imperii  vicario,  tam  pro  nostris  et  dicti 
imperii  quam  suis  bonis,  juribus  et  honoribus  recuperandis,  favorabi- 
liter  sitis  intendentes,  quantumcunque  per  ipsum  tanquam  nostrum  et 
imperii  vicarium  fueritis  requisiti.  Vestram  etiam  laudabilem  animo- 
sitatem  et  animosam  constantiam,  quibus  viriliter  et  potenter  insistitis 
ut  terra  vestra  viris  sceleratis  et  transgressoribus  ac  prsecipue  nostris 
et  imperii  inimicis  et  rebellibus  vacuetur,  specialiter  commendamus, 
rogantes  ut  féliciter  inceptis  usque  ad  exterminium  dictorum  rebel- 
lium  felicius  insistatis,  nosque  brachii  nostri  virtutem  in  auxilium 
vestrum  extendere  proponimus,  Deo  dante.  Datum  Franchenfurt, 
xiiia  die  mensis  martii,  regni  nostro  anno  vicesimo  quinto,  imperii 
vero  duodecimo. 

Quant  ces  lettres  furent  leues,  li  rois  d'Engleterre  fist 
faire  requeste  à  tous  les  signeurs  qui  là  estoient  que  tout 
fesissent  féaulté  et  hommage.  Tout  chil  qui  requis  en  fu- 
rent le  fissent  de  tant  que  tenu  estoient  dou  faire.  Et  tan- 
tos  là  endroit  fu  clamet  et  respondut  entre  parties  comme 
devant l'empereour,  et  jugiet  droit  à  la  semonse  deli.  Etfu 
là  endroit  renouvelles  et  affermés  uns  estatus  et  juge- 
mens  qui  aultre  fois  avoit  esté  dis  et  fais  en  la  court  de 
l'empereour,  liquels  estoit  tels,  que  qui  voloit  autrui  gre- 
ver, ne  porter  damage,  il  le  devoit  deffier  soufissanment 
trois  jour  s  devant  son  fait,  et  qui  autrement  le  feroit,  il 
devoit  estre  atains  et  pugnis  comme  de  mal  vais  fait.  Cliils 
estatus  sambla  bons  et  raisonnables  à  tout  homme, 
mais  je  ne  sçai  se  depuis  il  a  esté  partout  bien  tenus  et 
gardés. 

CHAPITRE  LXXVII. 

Comment  li  rois  d'Engleterre  manda  la  roine  Phelippe,  sa  femme,  et 
comment  il  gissoit  deçà  la  mer  à  grans  coustages. 

Quant  chils  estas  fu  tenus,  lequel  vous  oés  recorder,  et 
que  li  vicaires  de  l'empereour  ot  fait  droit  et  loi,  et  rendut 
jugemens,  et  que  li  signeur  qui  là  estoient,  li  orent  fait 
féaulté  et  hommage,  car  il  en  furent  requis  soufissanment, 
etque  toutes  coses  furent  misses  à  lor  devoir,  en  augmen- 
tation de  title  et  de  nom,  le  conte  de  Guéries  fu  transmués 
en  duc,  et  li  marquis  de  Jullers  en  conte  *,  et  puis  grant 
temps  apriès,  fu-il  nommés  dus  de  Jullers.  Donc  descendi 
li  dis  rois  d'Engleterre  nommés  vicaires  à  l'empereour,  et 

*  Le  28  novembre  1339,  Edouard  III  donna  au  marquis  de  Juliers 
un  comté  en  Angleterre.  Quelques  mois  plus  tard,  il  lui  assigna  le 
titre  de  comte  de  Cambridge.  (Rymer,  II,  4,  pp.  57,  74  et  111). 

aussi  fissent  tout  li  signeur,  et  issirent  de  la  halle  et  vin- 
rent en  une  aultre  place  moult  grande,  laquelle  on  avoit 
apparillié  pour  euls,  et  là  disnèrent  ensamble  et  fu  or- 
donné que  de  là  on  se  départiroit  casquns  en  son  lieu,  et 
cel  ivier  passet,  sus  l'estet,  quant  li  vicaires  de  l'empereour 
semondroit  ^  ses  hommes,  tout  se  remeteroient  ensamhle  ^ 
et  le  venroient  servir  et  iroient  partout  où  il  les  menroit , 
et  fu  adonc  avisé  et  ordonné  que  on  se  trairoit  devant  Cam- 
brai, car  li  sig'neur  avoient  entendu  que  il  le  trouveroient 
rebelle  à  l'encontre  de  euls  et  close. 

Si  se  départirent  chil  signeur  et  prissent  congiet  au 
roi  d'Engleterre  et  li  rois  à  euls  sus  Testât  et  ordenance 
que  de  retourner  à  l'estet,  et  vint  li  rois  d'Engleterre  à 
Louvaing  et  se  logea  ou  chastiel,  car  li  dus  son  cousin  li 
presta,  et  manda  li  dis  rois  d'Engleterre  la  roine  Phelippe 
sa  femme  en  Engleterre,  laquelle  fu  moult  resjoïe  de  ces 
nouvelles  et  se  apparilla  dou  plus  tos  comme  elle  pot,  et  se 
mist  en  la  mer  et  monta  ens  son  vassiel  au  palais  de  Wes- 
moustier,  et  tout  chil  et  toutes  celles  qui  de  sa  route  fu- 
rent, et  estoit  la  roine  bien  acompagnié  de  dames  et  de 
damoiselles  d'Engleterre,  de  chevaliers  etd'esquiers,et  na- 
gièrent  tant  li  maronnier  à  l'aide  de  Dieu  et  dou  vent  que 
il  vinrent  en  Anviers,  et  là  issirent  des  vassiaus  et  se 
missent  en  la  ville.  Si  fu  la  roine  requelliée  moult  honou- 
rablement  de  ceuls  de  la  ville. 

Les  nouvelles  s'espardirent  tantos  sus  le  païs  que  la 
roine  d'Engleterre  estoit  venue.  Si  vinrent  contre  li  et 
pour  acompagnier  et  amener  à  Louvaing  deviers  le  roi, 
pluisseurs  barons  et  chevaliers  d'Engleterre  qui  estoient 

*  Semondroit^  convoquerait. 

.^  Se  remeteroient  ensamhle,  se  réuniraient  de  nouveau. 

espars  sus  le  pais  de  Braibant,  et  entra  la  roine  en  Lou- 
vaing  à  plus  de  deus  mille  chevaus.  Se  vint  li  rois  contre 
li  et  le  rechut  liement.  Si  furent  moult  belles  et  moult 
amoureuses  les  aquointances  dou  roi  et  de  la  roine,  et  se 
logièrent  ou  chastiel  de  Louvaing  tout  cel  ivier  et  tinrent 
lor  estât.  Assés  tos  apriès  ce  que  la  roine  fu  venue  à  Lou- 
vaing",  le  vinrent  veoir  li  jones  contes  Guillaumes  de 
Hainnau  son  frère,  et  la  jone  contesse  sa  femme,  et  aussi 
fist  madame  de  Valois  sa  mère,  car  elle  l'amoit  de  tout 
son  coer  plus  tenrement  que  nulles  de  ses  filles.  Si  fu  la 
roine  visitée  des  chevaliers  et  des  dames  de  Hainnau  et  de 
Braibant,  et  elle  qui  estoit  pourveue  toute  sus,  les  requel- 
loit  liement  et  doucement  et  les  remercioit  de  lor  bonne 
Visitation.  Vous  devés  sçavoir  et  croire  lég'ièrement  que  li 
rois  d'Engleterre  gissoit  à  grans  frès  et  à  grans  courtages 
deçà  la  mer  ;  car  il  tenoit  plus  de  deus  mille  chevaliers  et 
esquiers,  et  environ  huit  mille  archiers,  et  tous  les  mois 
estoient  payet  de  lors  gages,  sans  les  grans  coustages  et 
frès  qui  li  venoient  de  costé  à  tenir  ces  signeurs  d'Ale- 
magne  à  amour,  car  il  ne  fesissent  riens,  ne  pour  linage, 
ne  aultrement,  se  li  denier  n'alaissent  tous  dis  devant. 

Encores  se  dissimuloit  ce  qu'il  pooitli  dus  de  Braibant, 
quel  amour ,  ne  compagnie  que  il  fesist ,  ne  monstrast  au 
roi  d'Engleterre,  son  cousin,  et  faisoit  toulfquoi  tenir  son 
chevalier  messire  Lois  de  Cranehem  à  Paris  dalés  le  roi , 
qui  tousjours  esqusoit  le  duch  de  toutes  informations  se- 
nestres  qui  venoient  en  la  présence  dou  roi,  et  disoit  au 
roi  :  «  Sire,  n'en  créés  riens,  car  monsigneur  de  Braibant, 
«  quel  samblant  que  il  monstre,  ne  face  à  son  cousin  le  roi 
«  d'Engleterre,  ne  vous  fera  jà  guerre  pour  lui.  »  Et  li 
rois  de  France  le  créoit  et  créi  tant  que  on  en  vei  tout  le 
contraire,  de  quoi  li  dis  chevaliers  prist  si  très-grande  mé- 

rancolie,  quant  li  rois  Phelippes  li  dist  que  il  estoit  men- 
couables  '  et  li  dus  de  Braibant  ses  mestres  aussi,  que  il  en 
morut  d'anoi,  ne  onque  depuis  ne  retourna  en  Braibant  ^ 

*  Mençonahles,  menteur. 

2  Ces  événements  sont  racontés  ainsi  dans  la  chronique  anonyme  de 
Valenciennes  (manuscrit  de  l'Arsenal),  f»  188  : 

«  Tandis  que  la  royne  d'Eng-leterregisoit  d'enfant  en  la  ville  d'Anvers, 
comme  nous  avons  cy  tout  près  dit,  le  roy  Edouard,  son  mary,  s'en  alla 
en  Flandres  et  en  Allemaîgne,  et  eus  es  pays  d'environ  pour  parler  à 
ses  allyés  et  au  roy  d'Allemaigne  qui  estoit  empereur,  pour  eulx  se- 
courre  d'ayde,  ainsi  qu'ils  lui  eurent  en  couvent,  parmy  ses  deniers 
donnans,  dont  il  y  avoit  aucuns  qui  estoient  allyés  au  roy  Philippe  do 
France,  et  s'ils  voloient  garder  et  tenir  leur  serment,  il  convenoit 
qu'ils  allaissent  à  l'empereur  leur  seigneur,  et  le  fesissent  sceoir  en 
siège  magestal  et  renouveler  son  empire,  et  là  feroit-il  du  roy  d'En- 
gleterro  son  vicaire  pour  obéyr  à  luy,  et  ainsy  furent-ils  d'accord 
qu'ils  yroient,  sy  y  allèrent  et  trouvèrent  l'empereur  à  Convinlence,  en 
Allemaigne,  et  eurent  conseil  des  barons  du  pays  et  do  l'empereur 
mesmes,  qu'il  seroit  renouvelés  à  empereur  comment  qu'il  en  fût;  sy 
en  fist-on,  ainsy  comme  vous  orez  chy  après.» 

On  lit  un  peu  plus  loin  : 

«  Après  le  triumphe  et  renouvellement  de  l'empereur  assis  en  siège 
superior  et  magestal  et  que  les  haulx  et  honnourables  convives  eurent 
esté  fais  et  tenus  des  princes  et  barons  de  l'empire,  où  maintes  haultes 
et  bonnes  ordonnances  furent-jurées  et  confermées  à  l'onneur  et  exau- 
chement  du  siège  impérial,  adont  prinrent  congiet  les  princes  l'un  de 
l'autre  jusques  à  ung  jour  qui  mis  y  fut.  Sy  s'en  revint  le  roy  d'Engle- 
terre  en  Anvers,  et  avoec  luy  le' sire  de  Burghersh  et  trouvèrent 
Jacques  d'Artevelle  qui  estoit  venut  pour  parler  au  roy  d'Engleterre 
pour  le  pays  de  Flandres.  Sy  parla  tant  le  dit  Jaques  au  roy  et  par  sy 
raisonnables  parQjles,  et  que  ceulx  de  Flandres  ne  voloient  au  roy  que 
tout  bien  et  qu'il  volsist  souffrir  que  les  passages  fussent  ouvers  par 
quoy  marchandise  courust,  et  Jaques  feroit  tant  que  Flamens  le  servi- 
raient à  son  besoing  et  obéiroient  à  son  commandement  en  ses  guerres. 
Et  adont  y  eult  pluseurs  paroUes  dites  et  respondues  et  loriguement 
furent  ensamble  à  parlement.  En  la  fin  fut  l'accord  que  Flamens  se 
deb voient  tenir  tout  quois  en  leur  lieu  et  garder  leur  pays  que  nul  n'y 
entrast,  tant  que  le  roy  d'Engleterre  et  son  conseil  yroient  en  Flandres 
parler  aux  bonnes  villes.  Et  là  en  dedens  le  dit  Jaques  parleroit  à  eulx, 
Qi  sur  ce  point  ledit  Jaques  print  congiet  jusques  à  une  aultre  fois.  Et 
le  roy  demoura  en  Anvers  une  espasse  avoec  le  duc  de  Brabant,  le 
conte  de  Haynault  et  Jehan  de  Beaumont,  lesquels  prièrent  tant  et  la 
""joyne  ossy  audit  conte  de  Haynault  que  les  osts  du  roy  d'Engleterre 

CHAPITRE  LXXVIII 


Comment  li  rois  d'Enffleterre  deffia  le  roi  de  France. 


Or  passa  li  iviers  ;  li  estes  vint.  Li  rois  d'Engleterre, 
tout  celle  saison ,  petit  à  petit  fist  par  deçà  la  mer  et  par 
delà  apparillier  ses  pourvéances ,  et  quant  la  Pentecouste 
fu  passée ,  il  se  départi  de  Louvaing*  et  laissa  là  la  roine 
sa  femme  et  s'en  vint  log-ier  à  Villevort  à  une  lieue  priés 
de  Brousselles  et  remanda  toutes  ses  gens  qui  estoient 
espars  en  Hainnau  et  en  Braibant ,  et  là,  furent  tendu  es 
ces  biaus  prées  qui  sont  grant  et  large,  au  loue  de  la 
rivière,  tentes,  trefs,  auqubes  et  pavillons  et  toutes  orde- 
nances  de  logeis ,  et  escripsi  deviers  ces  signeurs  d'Ale- 
magne  et  leur  manda  comme  vicaires  de  l'empire  et  les 
semonst  sus  lors  fois  que  tout  venissent.  Cbil  signeur 
s'ordonnèrent  tout  par  grant  loisir  et  ne  se  délivroient 
point,  ensi  que  li  rois  d'Engleterre  vosist,  et  prendoient 
piet  sus  le  duch  de  Braibant,  et  de  ces  détriances  li  rois 
d'Engleterre  estoit  tous  merancolieus,  et  convenoit  que  il 
portast  ce  dangier.  Bien  sentoient  et  congnissoient  li  si- 
gneur d'Alemagne  que  li  dus  de  Braibant  se  dissimuloit 
et  se  portoit  de  ces  besongnes  assés  froidement ,  et  se  sa- 
voient  bien  li  pluisseur  que  il  avoit  envoyet  son  chevalier 
messire  Lois  de  Cranehem  à  Paris  deviers  le  roi  de  France 
et  li  faisoit  là  tenir  tout  quoi  pour  li  escuser  de  toutes  in- 
formations senestres  qui  pooient  venir.  Nequedent,  toutes 

peussent  passer  parmy  le  pays  de  Ilaynault,  sans  nul  tort  faire  ù  luy, 
et  pour  bien  payer,  et  tant  luy  prièrent  qu'il  l'ottroia  par  lo  conseil  du 
duc  et  de  monseigneur  Jehan  de  Beaumont.  » 

ces  coses  misses  avant,  il  se  départirent  de  lors  liens  quant 
il  orent  pourveu  lors  g-ens  et  s'en  vinrent  à  Villevort  de- 
viers  le  roi  d'Engleterre  et  vicaire  à  remperour,et  ensi  que 
ilvenoient  il  selogeoient  sus  celles  belles  praieries  qui  sont 
entre  Villevort  et  Brousselles,  et  vinrent  tout  premièrement 
li  dus  de  Guerlles,  seroug-es  dou  dit  roi ,  li  contes  de  Jul- 
1ers,  li  contes  des  Mons,  li  contes  de  Saumes-en-Saumois  ', 
li  archevesques  de  Coulongne  et  messires  Gallerans  ses 
frères ,  li  sires  de  Fauquemont,  messires  Ernouls  de  Ba- 
queliem  ^  et  pluisseur  chevalier  ^..  et  tout  ruste  d'Ale- 
magne.  Messires  Jelians  de  Hainnau  estoit  tousjours  dalés 
le  roi  et  de  son  consel.  Quant  il  furent  venu,  li  rois  d'En- 
gleterre lor  requist  que  il  vosissent  escrire  et  séeler  avoec- 
ques  lui  lettres  de  deiïiances  à  Philippe  de  Valois  qui  se 
nommoit  rois  de  France.  Chil  signeur  d'Alemagne  res- 
pondirent  généraument  que  il  estoient  tout  prest,  mais 
que  li  dus  de  Braibant  vosist  ce  fairer,  et  bien  apertenoit 
que  il  le  fesist,  car  il  estoit  li  plus  proçains  de  sanc  et  de 
linage  qui  fust  là  au  roi  d'Engleterre.  Adonc  requist  li 
rois  d'Engleterre  au  duch  de  Braibant  par  hommage  et 
par  linage  que  il  vosist  séeler.  Li  dus  de  Braibant  fu  con- 
silliés  de  respondre  :  si  respondi  et  dist  que  point  pour 
l'heure  il  ne  escriroit,  ne  séeleroit  nulles  deffiances  avoec- 
ques  euls ,  et  pas  ne  s'escusoit  que  il  ne  le  deuist  faire , 
mais  ce  que  fait  en  seroit,  il  le  feroit  de  soi-meismes  sans 

*  Saumes-en-Saumois,  Salm-Salm. 

2  Arnould  de  Bacquehem,  fils  d'Arnouldde  Bacqueliem  et  deFlorence 
de  Caudry.  Les  sires  de  Bacqueliem  étaient  de  la  maison  de  Noefville 
en  Artois.  Ils  s'étaient  fixés  depuis  longtemps  en  Hainaut,  et  s'étaient 
alliés  à  la  maison  deVertaing.  Les  descendants  de  ces  sires  de  Bacque- 
liem, créés  marquis  en  1766,  existent  encore  aujourd'hui  en  Belgique 
et  en  Allemagne. 

3  Lacune  d'un  mot? 

nullui  mettre  en  sa  lettre.  Dont  regarda  li  rois  d'Engleterre 
sus  les  signeurs  d'Alemagne  et  leur  dist  : .«  Biau  signeur, 
«  je  me  tieng  assés  contens  de  ce  que  mon  cousin  de  Brai- 
«  bant  en  fera.  Nous  sommes  en  son  pais,  et  quant  nous 
«  serons  dehors  il  auera  mieuls  cause  de  escrire  et  séeler 
^t  les  deifîances  que  il  n'a  présentement.  Si  vous  pri  chiè- 
«  rement  que  vous  ne  vos  voelliés  pas  arester  sus  ce  et 
«  séelés  avoecques  moi.  »  Il  regardèrent  tout  l'un  l'autre. 
Dont  dist  li  dus  de  Guerlles  :  «  Contes  de  JuUers  et  vous, 
«  contes  des  Mons,  biaus .cousins,  nous  i  metons  trop  de 
«  détris  sans  raison  :  il  le  nous  fault  faire,  et  à  ce  nous 
«  sommes  aloyet  et  obligiet  de  trop  grant  temps.  »  Dont 
respondirent  li  Alemant  tout  de  une  vois  :  «  Dus  de 
«  Guerlles,  vous  dittes  vérité.  »  Là  fu  conclu  et  acordé 
que  tout  séeleroient  avoecques  le  roi  d'Engleterre  les  def- 
fiances  à  Phelippe  de  Valois ,  ensi  que  il  fissent.  Li  rois 
d'Engleterre  en  cliief  escripsi  et  séela  pour  lui  et  pour  tous 
ses  consauls  d'Engleterre  et  puis  séelèrent  tout  li  aultre , 
réservé  le  duch  de  Braibant.  Ghils  volt  faire  son  fait  à 
par  lui.  Les  deffiances  escriptes  et  séelées,  li  évesques  de 
Lincole  fu  cargiés  de  les  porter  et  faire  le  message.  Il  l'em- 
prist  avoecques  ung  hiraut  d'Engleterre ,  liquels  cevauça 
tout  devant  pour  impétrer  ung  sauf-conduit  pour  le  dit 
évesque  alant  et  retournant;  et  l'atendi  à  Valencliiennes. 
Li  hirausj^ui  chevauça  devant,  esploita  si  bien  que  il  ot  le 
sauf-conduit  pour  l'évesque  de  Lincole  et  toute  sa  famille  ' 
alans  et  retournans  et  le  porta  à  Valenchiennes  là  où  li 
évesques  l'atendoit. 

Quant  li  dis  évesques  Tôt,  il  se  départi  de  Valenchiennes 
et  vint  au  Chastiel-en-Cambrésis  et  puis  à  Saint-Quentin 

1  Famille,  mes}ne,  fiuiio^(\omesii(\ui)B. 

et  à  Hem  et  puis  à  Noion,  et  fist  tant  par  ses  journées  que 
il  vint  à  Paris  et  se  logea  au  Cliastiel-Festu  en  la  rue  dou 
Tiroi ,  derrière  les  Innocens.  Pour  ces  jours  estoit  li  rois 
Phelippes  à  l'ostel  c'on  dist  de  Nelle  oultre  la  rivière  de 
Sainne,  et  là  ala  li  évesques  de  Lincole  faire  son  message 
et  parla  au  roi,  car  on  li  fîst  voie,  et  li  rois  le  volt  veoir  et 
oïr.  Si  mist  les  deâiances  avant  :  adonc  regarda  li  rois  la 
lettre  et  les  séauls  qui  i  pendoient.  Si  fist  dire  à  l'évesque 
que  il  pooit  bien  partir  quant  il  voloit,  car  il  se  tenoit  pour 
tous  deffyés;  et  aussi  li  évesques  de  Lincole,  pour  plus 
deuement  faire  leedeffiances,  avoit  rendu  au  roi  de  France, 
avant  ce  que  il  monstrast  ses  lettres,  l'ommage  tout  entier 
et  tel  que  il  le  tenoit  de  li,  et  li  rois  l'avoit  repris.  C'estoit 
la  conté  de  Pontieu  et  en  Guienne  auqunes  terres  qui  s'es- 
tendent  entre  la  rivière  de  la  Bourdonne  et  la  Gironde , 
car  ce  qui  est  par  delà,  les  rois  d'Engleterre  ont  tousjours 
tenu  quitement  et  liegement,  et  ensi  comme  l'iretage  d'En- 
gieterre.  Quant  li  évesques  de  Lincole  ot  fait  ce  pour  quoi 
il  estoit  venus,  il  se  départi  et  retourna  arrière,  et  tantos 
li  rois  Phelippes  envoia  saisir  la  conté  de  Pontieu  et  la 
conté  de  Monstruel  et  toutes  les  terres  que  li  rois  d'Engle- 
terre  avoit  relevé  de  la  couronne  de  France  et  qu'il  tenoit 
au  jour  que  les  deiïiances  vinrent,  et  transmuèrent  li  ofiî- 
cyer  qui  commis  i  furent  de  par  le  roi,  tous  officyers  et  i 
remissent  aultres,  seloncli  les  ordonnances  des  liens,  mais 
il  ne  tint  pas  longuement  la  conté  de  Pontieu ,  quant  il  la 
donna  à  messire  Jaquème  de  Bourbon,  ung  sien  cousin 
moult  proçain,  et  liquels  estoit  issus,  et  li  dus  Pierres  de 
Bourbon ,  ses  frères ,  de  la  droite  coste  dou  roi  saint  Lois 
de  France ,  et  ne  tenoit  pas  li  dis  messires  Jaquèmes  de 
Bourbon,  au  jour  que  li  rois  li  donna  la  conté  de  Pontieu, 
trop  grant  terre,  et  pour  ce  li  augmenta-il  son  hiretage,  et 

bien  lemploia ,  car  li  gentils  chevaliers  fu  ausi  pourveus 
de  nobles  conditions  que  nuls  chevaliers  peut  estre.  Or  se 
tint  li  rois  Phelippes  pou;*  déifiés  dou  roi  d'Engleterre  et 
des  conjoins  et  ahers  avoecques  li  en  celle  guerre. 

Or  vous  voel  recorder  une  grande  apertise  d'armes  et  la 
première  qui  fu  faite  en  France  que  mesires  Gantiers  de 
Mauni,  uns  bacelers  et  chevaliers  de  la  conté  de  Hainnau, 
et  tousjours  vrais  et  loiaus  englois,  fist  sus  le  roiaulme 
de  France ,  le  roi  d'Engleterre  et  ses  hoos  estans  à  Ville- 
vort. 

CHAPITRE  LXXIX. 


Comment  messires  Gautiers  de  Mauni  chevaucha  jusque»  à  Mortajjne 
et  conquit  le  chastiel  de  Thun-l'Évesque. 


Si  trètos  que  messires  Gautiers  de  Mauni  peut  sçavoir 
et  percevoir  que  li  rois  de  France  fu  deffiés  et  que  li  éves- 
ques  de  Lincole  se  metoit  au  retour,  il  fist  tant  que  il  ot 
quarante  lances  de  bons  compaignons  hainnuiers  et  en- 
glois ,  et  se  départi  de  Braibant  et  chevauça  tant  de  nuit 
avoecques  l'aide  dou  jour  que  il  vint  en  Hainnau  et  che- 
vauçoient  ils  et  ses  gens  à  la  couverte,  et  ne  savoient  ceuls 
de  la  compagnie  fors  ils  et  une  ghide  qui  les  menoit,  où  il 
voloient  aler,  et  se  boutèrent  ens  es  bois  de  Blaton  '.  Li 
gentils  chevaliers  avoit  voé  en  Engleterre  devant  dames 
et  signeurs  et  dit  ensi  :  «  Se  la  guerre  s'esmeut  entre  le  roi 
«  d'Engleterre,  mon  signeur,  et  Phelippe  de  Valois  qui 
«  se  dist  rois  de  Franche,  je  serai  li  premiers  qui  s'en 
«  armera  et  qui  prendera  chastiel  ou  ville  sus  le  roiaumo 

•  Blaton,  k  1  lieue  E.  de  Pcruwclz. 

«  de  France.  »  Et  de  ce  veu  point  il  n'en  défalli ,  car  il 
s'en  vint  de  nuit  bouter  ens  es  bois  de  Wières  '  moult  priés 
de  Mortagne,  et  quant  il  fu  là  venus,  il  dist  à  ses  compa- 
gnons tout  ce  que  il  voloit  faire ,  et  se  emprise  il  li  acor- 
dèrent. 

La  ville  de  Mortagne  sus  la  rivière  d'Escaut ,  quoique 
elle  soit  moult  priés  gardée,  pour  ce  jour  fu  en  très-grande 
aventure  de  estre  prise,  car  messires  Gantiers  de  Mauni  et 
sa  route  vint  sus  la  journée  si  priés  que  il  se  boutèrent  en 
enbusque  ens  es  haies  et  buissons  dalés  Mortagne  et  orent 
pourveu  coces  '^  et  abis  de  femmes ,  lesquelles  il  prissent 
en  ung  village  sus  lor  cemin,  et  grans  crétins  ^  plas,  là  où 
ces  femmes  qui  vont  au  marcbiet  mettent  bures ,  oefs  et 
frommages,  et  abituérent  quatre  de  lors  hommes  de  l'abit 
de  ces  femmes  et  loyérent  entour  lors  testes  belles  blances 
loiures  *  de  toille  et  prissent  ces  crétins  couvers  de  blances 
napes  et  monstroient  que  elles  venissent  au  marchiet  ven- 
dre lors  bures  et  frommages,  et  vinrent  sus  l'eure  de  solel 
levant  à  la  porte  et  la  trouvèrent  close  et  le  guichet  entre- 
ouvert,  et  ung  homme  qui  le  gardoit,  et  quida  véritable- 
ment que  ce  fuissent  femmes  d'un  village  là  priés,  qui 
venissent  au  marchiet  et  ouvri  le  guichet  tout  arriére 
pour  elles  entrer  et  lors  crétins.  Quant  chil  homme  en  abit 
de  femmes  furent  dedens,  il  se  saisirent  dou  portier  et 
traïssent  Ions  coutiaus  que  il  portoient  desous  lors  gonnes  ^ 
et  li  dissent  :  «  Se  tu  sonnes  mot,  tu  seras  mors.  »  L'homme 
fu  moult  effraie  et  doubta  la  mort  et  se  tint  tous  quois 


•  Wihers,  à  1  lieue  0.  de  Peruwelz. 
-  Coces,  chausses. 

^  Crétins,  paniers. 
^  Loiures,  bandes. 

*  G-onnes,  robes. 

dalés  euls.  Evous  messire  Gautier  de  Mauni  venu  et  ses 
compagnons  qui  les  poursievoient  de  lonch  et  avoient  lais- 
siet  lors  chevaus  en  haies  et  en  buissons  assés  priés  de 
Mortagne  en  la  garde  de  lors  variés  et  veirent  que  lor 
compagnons  estoient  signeur  de  la  porte.  Si  se  hastèrent 
dou  plus  qu'il  porent  et  entrèrent  dedens  le  guichet  tout  à 
lor  aise ,  et  s'en  vinrent  deviers  la  tour  et  le  dongeon ,  et 
le  quidièrent  trouver  mal  gardée ,  mais  non  fissent ,  car 
elle  estoit  fermée.  Adonc  se  tinrent  euls  tout  quoi  et  vei- 
rent bien  que  il  avoient  falli  à  leur  entente  et  que  la  ville, 
sans  le  chastiel,  ne  lor  valloit  noient  à  tenir.  Si  se  retraïs- 
sent  tout  le  pas  là  par  où  il  estoient  venu  et  ne  portèrent 
aultre  damage  à  la  ville  de  Mortagne  que  il  boutèrent  le 
feu  en  deus  ou  trois  maisons,  et  puis  issirent  et  montèrent 
sus  leurs  chevaus  et  se  départirent  sans  aultre  cose  faire. 
Moult  de  gens  de  la  ville  de  Mortagne  estoient  encores  en 
lors  lits  et  ne  sceurent  riens  de  celle  aventure.  Messires 
Gantiers  de  Mauni ,  pour  acomplir  son  emprise ,  ils  et  si 
compagnon  chevauchièrent  et  rentrèrent  en  Hainnau  et 
passèrent  l'Escaut  à  un  ponton  au  desous  de  Condet ,  et 
vinrent  ce  jour  disner  en  l'abéie  de  Vicongne  et  là  rafres- 
quirent  lors  chevaus  et  s'i  tinrent  jusques  à  la  nuit.  En- 
cores n'estoit  li  païs  de  riens  efiPraés,  et  montèrent  sus  lors 
cevaus  à  la  vesprée  et  cevauchièrent  amont  et  passèrent 
les  bois  de  Walers ,  et  entrèrent  en  Ostrevant ,  et  avoient 
guides  qui  les  menoient,  et  vinrent  entre  Denain  et  Cam- 
brai passer  la  rivière  de  la  Sensée  qui  rentre  en  l'Escaut  à 
Bouchain,  et  cevauchièrent  tant  que  sus  l'eure  de  solel 
levant  il  vinrent  à  un  chastiel  que  on  dist  Thun-l'Évesque 
séeant  sus  la  rivière  d'Escaut,  et  si  à  point  que  les  mesnies 
doudit  chastiel  mettoient  hors  le  bestail  pour  pasturer  eus 
es  prées  qui  sont  priés  de  là,  et  encores  estoit  li  clinstel- 

lains  en  son  lit.  Si  entrèrent  dedens  la  porte,  car  il  le  trou- 
vèrent ouverte  et  furent  signeur  et  mestre  dou  chastiel  et 
boutèrent  hors  tout  ceuls  et  celles  que  dedens  il  trouvè- 
rent, et  retint  li  dis  messires  Gantiers  de  Mauni  le  chas- 
tiel pour  li  et  i  establi  et  le  donna  à  un  sien  frère  cheva- 
lier ,  lequel  on  nommoit  messire  Gille  de  Mauni ,  et  fist 
chils  depuis  en  l'année  pluisseurs  destourbiers  à  ceulx  de 
Cambrai,  et  quant  li  dis  messires  Gantiers  de  Mauni  ot  fait 
ces  emprises ,  il  s'en  retourna  deviers  le  roi  d'Engleterre , 
son  signeur,  et  fist  tant  que  il  se  trouva  à  Malignes,  et  là 
estoit  li  rois  d'Engleterre  venus  et  i  avoit  un  parlement. 

CHAPITRE  LXXX. 

Comment  les  François  pillièrent  la  ville  de  Han tonne. 

Tout  en  telle  manière  que  les  Englois  commenchièrent 
à  soutillier  quant  les  def&ances  furent  faites  dou  roi  d'En- 
gleterre au  roi  de  France,  comment  il  poroient  nuire  et 
porter  damage  les  François ,  li  rois  de  France  et  son  con- 
sel  toute  la  saison  aussi,  n  avoient  entendu  à  aultre  cose 
fors  à  euls  pourvéir  par  mer  et  par  terre,  car  par  le  appa- 
rans  que  il  veoient  et  desquels  il  avoient  oï  parler,  il  sup- 
posoient  assés  que  il  aueroient  la  guerre,  et  avoient  esta- 
bli sus  la  mer  une  quantité  de  nefs  normandes  et  grant 
fuisson  de  Genevois  *  et  de  gens  marins  que  on  appelle 
esqumeurs  de  mer,  et  en  estoient  meneur  et  gouvre- 
neur  de  par  messire  Carie  Gremaus  %  amiral  de  France, 


'  Genevois,  Génois. 
2  Gremaus,  Grimaldi, 

messire  Hues  Quierès,  Bahucès  et  Barbevaire,  et  se 
tenoient  en  la  marée  de  Dieppe  et  de  Harflues.  Si  trètos 
que  les  deffiances  furent  venues  à  Paris  de  par  le  roi 
d'Engleterre,  il  en  furent  segnefyet.  Si  se  départirent  chil 
dit  esqumeur  des  bendes  de  France  et  ceminèrent  au  tra- 
vers de  la  mer  et  vinrent  avoecques  le  vent  et  la  marée  ou 
havène  de  Hantonne,  un  dimence  que  toutes  gens  estoient 
à  messe,  et  fu  la  ville  si  sourprise  que  il  n'eurent  nul  loisir 
d'entendre  à  garder  lor  ville  et  lor  havène,  et  estoient  bien 
ces  dis  esqumeurs  vint  mille,  uns  que  aultres,  et  furent 
pour  ce  jour  signeur  de  Hantonne,  et  s'enfuirent  hom- 
mes, femmes  et  enfans  qui  fuir  peurent  pour  euls  sauver, 
et  en  ocirent  et  prisent  biaucop  et  fustèrent  toute  la 
ville  de  ce  que  il  i  trouvèrent  de  lainnes  et  de  draps  ;  et 
quant  la  marée  fu  revenue,  il  entrèrent  en  lors  nefs,  mais 
avant  il  boutèrent  le  feu  en  la  ville  en  plus  de  soixante 
lieus,  et  puis  il  issirent  dou  havène  et  entrèrent  en  mer, 
et  s'en  retournèrent  arrière  viers  Normendie  où  menè- 
rent biaucop  de  prisonniers  que  depuis  il  rançonnèrent. 
Ces  nouvelles  s'espardirent  parmi  Engleterre  comment  li 
•Normant  avoient  esté  à  Hantonne  et  l'avoient  prise  de  fait 
et  toute  reubée  et  pilliée,  dont  sentirent  bien  li  Englois 
que  la  guerre  estoit  toute  ouverte  entre  France  et  Engle- 
terre. 

CHAPITRE  LXXXI. 


Comment  li  rois  d'Engleterre  se  partit  de  Malignes  ot  vint  à 
Valenciennes. 


Li   rois  d'Engleterre   estoit   venus  h  Malignc^s  îi    un 
parlement  qui  là  se  tint,  car  li  Alemant  qui  le  roi  d'I^iU- 

g'ieterre  voloient  servir  et  qui  deffyet  avoient  le  roi  de 
France,  s'esmervilloient  grandement  entre  euls,  de  ce  que 
li  dus  de  Braibant  ne  se  apparilloit  aultrement  pour  aidier 
son  cousin  germain,  le  roi  d'Engleterre,  et  fu  là  dit,  aresté 
et  consellié  que  tous  se  départiroient  de  Villevort  où  logiet 
il  estoient  et  cemineroient  oultre  et  passeroient  parmi  Hain- 
nau.  Tout  ce  ne  pooit  desvéer  '  li  contes  de  Hainnau  puisque 
il  en  estoit  requis  dou  vicaire  à  l'emperour  ;  il  convenoit 
que  il  fust  en  obéissance,  et  fu  remonstré  au  roi  d'Engle- 
terre que  il  s'adrèceroit  parmi  Brousselles  et  iroit  parler  au 
duch  son  cousin,  puisque  iln'estoit  venus  au  parlement  à 
Malignes  et  li  remonstreroit  ces  défiances  et  aultres  coses 
desquelles  on  estoit  tout  esmervilliet.  Ensi  se  conclut  si 
parlement,  et  retournèrent  li  signeur  à  Villevort,  et  se 
commencbièrent  à  deslogier  et  à  trousser  tentes  et  très, 
auqubes  et  pavillons  et  toutes  manières  de  logeis  portatis, 
et  à  mètre  sus  cbars  et  sus  charrettes.  Tout  fu  deslogiet 
et  mis  à  voie  et  à  chemin  et  passèrent  au  dehors  de  Brous- 
selles. Li  rois  d'Engleterre,  li  dus  de  Guerlles,  li  contes  de 
Jullers,  li  arcevesques  de  Coulogne ,  li  marquis  de  Misse 
et  d'Eurient  %  messires  Robers  d'Artois,  messires  Jehans 
de  Hainnau  et  li  sires  de  Fauquemont  entrèrent  en  Brous- 
selles et  i  disnèrent  et  furent  une  nuit,  et  entrues  lors 
gens  passèrent  oultre.  Li  rois  d'Engleterre,  en  la  présence 
de  ces  signeurs  desus  nommés,  demanda  au  duch  de 
Braibant  quelle  estoit  se  intension  de  venir  devant  Cam- 
brai ou  dou  laissier.  Li  dus  de  Braifcant  se  hontoia  ^  pour 
la  cause  des  grans  signeurs ,  ses  cousins ,  qui  là  estoient 


'  Desvéer,  refuser. 

2  Marquis  de  Meissen  (ou  de  Misnie)  et  d'Ostersand  (Orient  ou  Eu- 
rient). 

3  Se  hontoia,  eut  honte. 

et  qui  tout  s'aquitoient  loiaument  enviers  le  roi  d'Engle- 
terre,  et  ce  que  il  i  avoiteude  défaute  et  de  dissimulation 
il  ri  avoit  mis,  et  si  estoit  plus  tenus  au  roi  d'Engleterre 
que  nuls  des  aultres  car  c'estoit  ses  cousins  germains.  Si 
respondi  et  dist  :  «  Si  trètos  comme  je  porai  sçavoir  que 
«  vous  serés  à  siège  devant  Cambrai,  je  me  trairai  celle 
«  part  à  douse  cens  hiaumes  et  vint  mille  hommes  des 
«  villes  de  Braibant.  »  Celle  respoïise  soufB.  assés  bien  au 
roi  et  as  signeurs  qui  là  estoient  et  qui  entendu  l'avoient, 
et  disnèrent  et  soupèrent  ce  jour  en  grant  reviel  avoecques 
le  duch  de  Braibant,  et  au  matin  il  s'en  départirent  et 
vinrent  ce  jour  à  Nivelle  et  se  remissent  cbil  signeur 
avoecques  lors  gens,  et  li  rois  d'Engleterre-  s'en  vint  à 
Mons  en  Hainnau  et  là  trouva  le  jone  conte  de  Hainnau, 
son  serourge,   qui  le  rechut  liement  pour  deus  raisons  : 
la  première  estoit  pour  clie  que  il  avoit  sa  serour  espousée 
et  l'autre  raison  :  faire  li  convenoit,  car  li  rois  d'Engle- 
terre estoit  vicaires  à  l'empereour,  ensi.que  vous  savés; 
se  le  devoit  recevoir,  puisque  requis  en  estoit,  comme  son 
signeur  et  faire  toute  honnour ,  révérense  et  obéissance. 
Si  se  rafresquirent   li  rois  d'Engleterre  et  li  signeur  qui 
avoecques  lui  estoient,  deus  jours  en  la  ville  de  Mons,  et 
entrues  passèrent  lors  gens  et  li  charois.  Ce  fu  mois  de 
septembre  et  avoit-on  partout  miessonné  ' ,  et  s'avalèrent 
toutes  ces.  gens  d'armes  en  la  marce  de  Valenchiennes  et 
se  logièrent  ens  ces  villages  et  trouvoient  des  biens  assés. 
Li  auqun  paioient  moult  volentiers  ce  que  il  prendoient, 
et  li  aultre  non,  car  Alemant  ne  sont  pas  trop  bon  paieur, 
là  où  il  le  pueent  amender.  Li  rois  d'Engleterre,  lui  tren- 
time  de  signeurs  d'Engleterre  et  d'Alemagne,  entra  en 

*  Miessonné,  moissonné,  fait  la  moisson. 

Valenchiennes  et  avoit  la  nuit  devant  jeu  à  Saint-Sauve 
en  la  priorie,  et  là  vinrent  li  contes  de  Hainnau  et  mes- 
sires  Jehans  de  Hainnau  son  oncle  et  pluisseur  baron  et 
chevalier  de  Hainnau  en  la  compagnie  dou  conte,  et  le 
jour  encores  que  il  entra  à  Valenchiennes,  li  rois  avoit 
disné  à  Saint-Sauve  à  demi-lieue  de  Valenciennes.  Et  en- 
trèrent li  rois  et  li  signeur  en  laditte  ville  par  la  porte 
Montoise  et  amena  li  contes,  li  roi,  en  son  hostel  que 
on  dist  en  la  Salle,  laquelle  Salle  et  hostel  on  avoit  or- 
donnet  et  apparilliet  très-ricement,  ensi  que  pour  le  corps 
le  roi.  Et  avint  que  en  montant  les  degrés  de  la  Salle,  li 
évesques  de  Lincole  qui  là  estoit  présens,  esleva  sa  vois  et 
dist  :  «  Guillaumes  d'Ausone,  évesques  de  Cambrai,  je 
«  vous  amoneste  comme  procureur  de  par  le  vicaire  au 
«  roi  d'Alemagne  et  à  l'empereur  de  Rome,  que  vous 
«  voelliés  ouvrir  la  chité  de  Cambrai  et  requellier  dedens 
«  le  roi  d'Engleterre,  vicaire  à  l'empereur.  »  A  cette  re- 
queste  et  parole  ne  respondi  nuls.  Apriès  tourna  li  dis 
évesque  sa  parole  sus  le  conte  de  Hainnau  et  dist  : 
«  Contes  de  Hainnau,  je  évesques  de  Lincole,  procurères 
«  dou  roi  d'Engleterre,  vous  amoneste  de  par  le  vicaire  de 
«  l'empereour  que  vous  le  venés  servir,  là  partout  sus 
«  l'empire  là  où  il  vous  menra  pour  lui  aidier  à  corrigier 
«  les  rebelles  »  Li  contes  respondi  et  dist  :  «  Je  obéirai 
«  volentiers  si  avant  que  je  sui  tenus.  »  Donc  respondi  li 
rois  d'Engleterre  qui  estoit  d'encoste:  «  Cela  nous  soufist.  » 
Apriès  ces  monitions  et  requestes,  il  montèrent  les  degrés 
de  la  Salle,  et  fu  menés  dou  conte  de  Hainnau  li  rois  d'En- 
gleterre en  sa  cambre  et  ensi  tout  li  aultre  signeur  en  lors 
cambres,  et  fu  li  ostels  de  la  Sale  de  Valenchiennes  or- 
donnés seullement  pour  le  roi  d'Engleterre  et  son  tinel, 
et  li  contes  de  Hainnau  et  la  contesse  furent  looriet  à  l'os- 

tel  (le  Hollandes.  Et  vint  la  jone  contesse  de  Hainnau 
bien  acompagniés  de  dames  et  de  damoiselles  de  son 
païs  veoir  le  roi  d'Engleterre,  et  li  rois  le  rechut  moult 
doucement,  ensi  que  chils  qui  bien  le  sceut  faire.  Si  fu  li 
soupers  grans  et  biaus  et  bien  estofés,  et  li  rois  d'Engle- 
terre  grandement  bien  requelliés  et  lionnourés  dou  conte, 
son  serouge,  et  des  chevaliers  dou  païs.  A  l'endemain 
apriès  disner,  il  se  départi  de  Valenchiennes  et  vint  à 
Fontenelles  l'abéie,  veoir  madame  de  Valois  sa  grande- 
dame-  ' ,  et  fu  avoecques  lui  li  dis  rois  bien  deus  heures 
et  là  aussi  estoit  li  contes  de  Hainnau.  Si  prist  li  rois 
d'Engleterre  congiet  à  la  bonne  dame  et  puis  se  départi , 
et  vint  ce  soir  au  souper  et  à  la  giste  à  Haspre  \  et  li 
contes  de  Hainnau  retourna  à  Valenchiennes  et  jà  a  voit 
fait  tous  ses  commandemens  et  semons  ses  hommes  pour 
venir  ou  serviche  le  roi  d'Engleterre  devant  Cambrai. 

CHAPITRE  LXXXH. 

Comment  li  rois  d'Engleterre  se  logia  devant  Cambrai. 

Vous  savés  si  comme  il  est  contenu  ichi  desus  en  nostre 
histore  que  chil  de  la  chité  de  Cambrai  avoient  esté  deviers 
le  roi  Phelippe  pour  li  remonstrer  comment  il  avoient  en- 
tendu que  li  rois  d'Engleterre,  comme  vicaires  à  Loys  de 
Baivière,  roi  d'Alemagne  et  empereur  de  Rome,  venroit  h 
poissance  mettre  le  siège  devant  lor  ville  et  avoient  pryet 
audit  roi,  comme  chil  qui  se  voloient  de  tous  poins  tenir 


'  Sa  grande  dame,  sa  grand'mère. 
*  Haspre,  à  2  lieues  de  Valonciennes. 

avoecques  lui,  pour  tant  que  il  ne  se  sentoient  pas  pourveu 
■  assés  de  gens  d'armes,  que  ils  loren  vosist  envoyer.  Li  rois 
estoit  descendus  à  ceste  pryère  et  avoit  envoyet  en  garni- 
son en  la  cMté  de  Cambrai  messire  Amé  de  Genève,  le 
Galois  de  la  Baume,  savoyen,  messire  Jehan  de  Groulée,  le 
signeur  de  Vinai,  messire  Loys  de  Châlon,  messire  Tiebaut 
de  Moruel,  le  signeur  de  Roie,  le  signeur  de  Fosseux,  le 
signeur  de  Biausaut,  et  bien  deus  cens  lances  de  bonnes 
gens  d'armes,  chevaliers  et  esquiers,  et  avoit  fait  pourvéir 
et  rafresquir  tous  les  castiaus  de  Cambrésis  de  bonnes  gens 
d'armes.  A  la  fin  que  il  ne  fuissent  sourpris  de  nulle  maie 
aventure,  li  sires  de  Couci  avoit  envoyet  à  Oisi  en  Cambré- 
sis  environ  quarante  lances  de  bons  compagnons,  desquels 
li  sires  de  Clari  estoit  chief.  Li  païs  estoit  tous  pourveus 
sur  les  frontières  d'Artois,  de  Cambrésis  et  de  Vermendois. 
Avoecques  tout  ce,  li  rois  Phelippes  faisoit  un  mandement 
très-grant  par  tout  son  roiaulme  et  hors,  et  prioit  ses  amis 
et  commandoit  à  ses  subjets,  car  li  intension  de  li  estoit 
telle  que  il  venroit  combattre  le  roi  d'Engleterre,  fust  de- 
vant Cambrai  ou  ailleurs,  et  que  jamais  ne  retourneroit  à 
Paris,  si  l'aueroit  combatu,  car  pour  lors  il  se  tenoit  à 
Compiengne  et  faisoit  là  son  mandement.  Quant  li  rois 
d'Engleterre  ot  esté  à  Haspre  deus  jours  et  que  jà  moult 
de  ses  gens  furent  passet  et  venu  à  Nave,  à  Cacongle  '  et 
là  environ,  il  se  départi  et  vint  viers  Cambrai  et  s'aresta  à 
Wis^  en  Cambrésis.  Tout  chil  signeur  d'Alemagne  par 
ordenance  passèrent  oultre  et  vinrent  mettre  le  siège  de- 
vant Cambrai.  Le  second  jourapriès  vinrent  li  jones  contes 
Guillaumes  de  Hainnau  et  messires  Jehans  de  Hainnau, 


*  Naves  et  Cagnoncle,  villages  à  7  kilomètres  de  Cambrai. 
2  Wis,  Ywis  ou  Yway,  village  à  9  kilomètres  de  Cambrai. 

son  oncle,  à  grant  compagnie  et  belle  de  Hainnuiers,  et 
estoient  plus  de  cinq  cens  lances,  chevaliers  et  esquiers,  et 
s'en  vinrent  logier  devant  Cambrai.  Le  sissime  jouy, 
apriès  vint  li  dus  Jebans  de  Braibant  et  avoit  en  sa  com- 
pagnie bien  neuf  cens  hommes.  Si  environnèrent  ces  gens 
d'armes  englois,  alemans,  hainnuiers,  tiessons',  la  chité  de 
Cambrai.  Assés  tos  apriès  ce  que  li  dus  de  Braibant  fu 
venus  à  hoost  devant  Cambrai,  il  fu  prjés  et  requis  dou 
roi  d'Engleterre  que  il  envoiast  deffier  le  roi  de  France. 
Li  dus  respondi  à  ce  et  dist  que  il  le  feroit  tout  à  temps,  et 
non  volt  encores  pour  lors  riens  faire  jusques  adont  que  il 
veroit  que  on  vodroit  chevauchier  sus  le  roiaulme  de  France, 
et  demora  la  cose  en  cel  estât,  mais  li  intension  dou  roi 
d'Engleterre  estoit  bien  telle  que  jamais  ne  retour neroit 
arrière  si  aueroit  ars  et  brui^  ou  roiaulme  de  France.  Et 
avoient  chil  de  l'oost  fait  un  pont  sus  la  rivière  d'Escaut 
pour  aler  de  l'un  en  l'autre  et  i  couroient  tous  les  jours  lés 
Englois  et  les  Alemans  ens  ou  Cambrésis  et  jusques  à  Ba- 
paumes.  Tous  li  païs  estoit  avisés,  avant  ce  que  li  sièges 
venist  devant  Cambrai.  Si  avoient  retrait  li  plus  dou  peu- 
ple lors  biens  ens  es  forterèces  et  lor  bestail  cachiet  devant 
euls  bien  avant  en  Artois  et  en  Vermendois,  car  ce  qui 
estoit  trouvé  sus  le  plat  païs,  estoit  perdu.  Si  eut  à  la  chité 
de  Cambrai,  le  siège  là  estant,  pluisseurs  assaus  et  escar- 
muces,  mais  la  bonne  chevalerie  qui  dedens  estoient,  en- 
songnièrent  si  bien  que  point  n'i  prissent,  ne  rechurent  de 
blâme,  ne  de  damage.  Messires  Jehans  de  Hainnau,  li 
sires  de  Fauquemont  et  auquns  chevaliers  de  Guéries  et 
de  Jullers  se  départirent  un  jour  dou  siège  et  cevauchiè- 


»  T'itfwows,  thiois?  des  Pays-Bas? 

2  Brut  (de  là  le  mot  :  brûlas)  ravagé,  pillé. 

17 


258  CHRONIQUES 

rent  si  avant  que  il  vinrent  devant  Oisi  en  Cambrésis  et 
descendirent  li  auqun  à  la  barrière,  et  là  ot  grande  escar- 
muce,  car  li  chevalier  et  li  esquier  qui  dedens  estoient  de 
par  le  signeur  de  Couci,  si  portèrent  vaillamment  et  ni 
prissent  point  de  damage,  et  retournèrent  en  l'oost  li  Ale- 
mant  sans  riens  faire. 


CHAPITRE  LXXXIII. 


Comment  li  rois  d'Engleterre  se  avisa  qu'il  se  départiroit  du  siège  et 
comment  li  ducli  de  Braibant  promit  qu'il  deffîeroit  le  roi  de 
Prance. 


Encores  ce  siège  durant  devant  Cambrai,  vint  par  un 
samedi  li  jones  contes  de  Hainnau  qui  fu  moult  bacelereus 
entre  tous  ceuls  de  son  païs  où  il  i  avoit  très-bonnes  gens 
d'armes,  à  la  porte  de  Saint-Quentin  et  descendirent  ils  et 
ses  gens  à  piet.  La  porte  desus  nommée  estoit  gardée  des 
Savoyens  desquels  messires  Amé  de  Genève  et  li  Galois 
de  la  Baume  estoient  souverain,  et  là  ot  très-grande  escar- 
muce  et  dure,  et  fait  pluisseurs  apertisses  d'armes.  A  une 
aultre  porte  que  on  dist  la  porte  Robiert  estoient  aussi  en 
armes  li  dus  de  Jullers  et  li  dus  de  Guéries  et  lors  gens.  En 
la  garde  de  la  porte  estoient  li  sires  de  Vinai  et  messires 
Lois  de  Cbâlon  et  lors  gens  et  fissent  contre  ces  Alemans 
à  la  deffense  tamainte  apertisse  d'armes.  A  la  porte  de 
Douai  estoient  li  sires  de  Roie  et  messires  Tiebaus  de 
Moruel  et  eurent  l'asaut  de  messire  Jehan  de  Hainnau  et 
dou  signeur  de  Fauquemont  et  de  messire  Weri  de  Walle- 
court,  et  furent  ce  jour  tous  vaillans  gens  li  assallant  et  li 
deffendant  et  tant  que  point  ne  prissent  de  damage.  Li 
hoos  dou  roi  d'Engleterre  et  des  signeurs  qui  là  estoient, 

n'avoient  nulle  défaute  de  vivres,  ne  de  pourveances,  car 
il  lor  en  venoit  grant  fuisson  pour  euls  rafresquir,  et  tous 
les  jours,  de  la  conté  de  Hainnau  et  de  Braibant,  car  chil 
pas  là  lor  estoient  ouvert.  Quant  li  signeur  veirent  que 
riens  il  ne  faisoient  devant  Cambrai  et  que  li  iviers  apro- 
coit  et  les  longues  nuis,  si  se  avisèrent  que  il  se  départi- 
roient  de  là  et  cevauceroient  en  France,  et  bouteroient  le 
duch  de  Braibant  en  la  guerre  qui  encores  n'avoit  deffyet 
le  roi  de  France,  et  puisque  il  estoit  si  avant  venus,  blâme 
trop  grant  li  seroit  se  il  ne  faisoit  ensi  que  li  aultre.  Toutes 
ces  coses  furent  remonstrées  à  part  au  roi  d'Engleterre  et 
à  messire  Eobert  d'Artois  et  à  messire  Jehan  de  Hainnau 
par  lesquels  consauls  il  s'ordonnoit  le  plus ,  et  tout  res- 
pondirent  que  ce  seroit  bien  de  faire  ensi,  mais  tout  con- 
sidéré il  apertenoit  que  li  dus  de  Braibant  en  fust  segne- 
fyés,  afin  que  il  euist  pourvéance  de  deffier  le  roi  :  à  tout 
le  mains  on  oroit  sa  response  et.veroit-on  quelle  chière  il 
en  feroit. 

Si  manda  li  rois  d'Engleterre  en  sa  tente  tous  les  chiefs 
des  signeurs  et  leur  fist  dire  que  il  voloit  avoir  parlement 
à  euls.  Tout  i  vinrent.  Quant  tout  furent  venu,  li  dis  rois 
d'Engleterre  les  remercia  des  services  que  il  li  faisoient, 
et  puis  entra  en  la  matère  moult  sagement  et  leur  dist  : 
«  Biau  signeur,  je  ne  suis  pas  venus  en  ce  païs  et  je  n'ai 
«  pas  fait  faire  les  frès  et  les  coustages  si  grans  que  vous 
«  voés  que  je  fais  et  ai  fais  jusques  à  chi ,  pour  tenir  le 
«  siège  devant  Cambrai.  C'est  li  intension  de  moi  et  de 
«  ceuls  qui  ont  deffyet  le  roi  de  France  que  nous  nos 
«  départirons  de  chi  dedens  quatre  jours  et  chevaucerons 
«  en  France  et  verons  se  nostre  adversaire  Phelippe  de 
«  Valois  venra  sus  les  camps  à  l'encontre  de  nous,  siques, 
«  biaus  cousins  de  Braibant,  vous  n'avés  pas  encore  def- 

«  fyet  le  roi  de  France,  et  tousjours  avés-vous  dit  que 
«  vous  le  deffierés  tout  à  temps.  Je  le  vous  remonstre,  car 
«  il  est  heure  que  vous  le  deffiés,  se  le  deifyer  le  devés.  » 
Li  dus  de  Braibant  se  vei  pris  en  parole  et  convenoit  que 
il  respondesist,  ne  plus  ne  pooit  requler,  ne  faire  nulle 
disimulation,  et  si  estois  li  j^lus  proçains  que  li  rois  d'En- 
g-leterre  euist  là  et  li  fu  avis  trop  grant  blâme  li  seroit  de 
dire  non.  Si  respondi  et  dist  si  hault  que  tout  l'oïrent  : 
«  Cbe  que  je  me  sui  souffers  jusques  à  chi  à  non  deffyer 
«  le  roi  de  France,  la  cause  principaus  estoit  tele  que  je 
«  quidoie  et  supposoie  tous  les  jours  que  auquns  bons 
«  moyens  se  deuissent  ensonnyer  de  ceste  guerre  appar- 
«  rant  entre  France  et  Engleterre,  par  quoi  casquns  des 
«  rois  euist  eu  son  droit,  et  puisque  li  contraires  est  et  que 
«  vous ,  biaus  cousins  d'Engleterre ,  volés  procéder  en  la 
c(  guerre,  je  escrirai  et  pondérai  à  mes  lettres  mon  séel  et 
«  ferai  pendre  les  seaus  de  tous  les  barons  de  ma  terre, 
«  certefians  la  deffiance  qui  s'adrècera  à  Pbelippe  de  Va- 
«  lois  qui  se  dist  rois  de  France.  »  Tout  respondirent  : 
«  C'est  bien  dit  et  bien  parlé  €t  nous  demorrons  tout 
«  avoecques.  » 

CHAPITRE  LXXXIV. 

Comment  li  rois  de  France  fut  deffié  par  le  duch  de  Braibant  et 
comment  li  rois  d'Engleterre  ala  se  logier  au  Mont-Sâint-Martin. 

Ensi  s'espardi  chils  parlemens,  liquels  fu  en  la  tente 
dou  roi  d'Engleterre  devant  Cambrai,  et  escripsi  li  dus  de 
Braibant  unes  lettres  de  defîiances  au  roi  de  France,  et 
séela  et  fist  séeler  avoecques  lui  le  signeur  de  Quq' ,  le 

i  Othon  de  Cuyck.  Vo7jez  le  recueil  de  Rymer,  t.  II,  3,  p.  120,  et  4, 
p.  59. 

signeur  de  Berghes ,  le  signeur  de  Baudresem,  le  signeur 
de  Pietresem  et  tous  les  barons  de  son  païs,  et  furent  ces 
lettres  escriptes  et  données  devant  Cambrai ,  aportées  à 
Piéronne  en  Vermendois  où  li  rois  de  France  se  tenoit  et 
faisoit  là  son  mandement  de  toutes  parties  de  son  roiaulme. 

Quant  la  congnissance  des  deffiances  vinrent  au  roi  de 
France,  il  n'en  fisf  nulle  compte  et  dist  que  il  n'en  atendoit 
aultre  cose.  Il  demanda  :  «  Où  est  li  chevaliers  de  mon 
«  cousin  de  Braibant  qui  tousjoursl'a  si  loiaument  escusé, 
«  Loys  de  Cranebem?  »  On  li  dist  :  «  Sire,  il  est  demorés 
«  à  Paris.  »  Adonc  ordonna  li  rois  un  de  ses  cevauceours  et 
dist  :  «  Va  à  Paris  et  porte  ces  lettres  à  Lois  de  Crane- 
«  liem.  »  Li  variés  les  prist  et  monta  à  ceval  et  ne  cessa, 
si  vint  à  Paris  et  trouva  le  chevalier  à  son  hostel.  Si  fist 
son  message  bien  et  à  point ,  ensi  que  cargiet  li  estoit. 
Quant  messires  Lois  de  Cranehem  vei  che,  si  fu  si  confus 
que  il  en  entra  en  mérancolie  et  maladie  et  en  morut.  En 
si  grant  vergongne  prist- il  ce  que  son  signeur  li  dus  de 
Braibant  l'avoit  fait  mençonnable. 

Or  retournons  au  siège  de  Cambrai  et  comptons  comment 
depuis  les  deffiances  faites  et  envoyés  du  duc  de  Brai- 
bant, le  troisme  jour  apriès,  tout  se  deslogièrent  et  requel- 
lièrent  tentes  et  trefs  et  mist-on  tout  à  charoi  et  à  voiture, 
et  s'en  vint  li  rois  d'Engleterre  logier  au  Mont-Saint- 
Martin,  une  abbéie  de  blans  monnes,  laquelle  est  moult 
belle  et  moult  bien  édefyé,  et  là  prist  congiet  li  jones  contes 
Guillaumes  de  Hainnau  au  roi  d'Engleterre  et  dist  que  il 
ne  voloit  point  passer  la  rivière  d'Escaut,  ne  entrer  ou 
roiaulme  de  France,  car  il  estoit  homs  au  roi  de  France, 
voirement  estoit  de  la  terre  d'Ostrevant,  de  laquelle  ma- 
dame sa  mère  estoit  doée,  se  ne  li  voloit  faire  point  de 
guerre.  Li  rois  d'Engleterre  s'en  contenta  assés  et  ne  le 

pressa  plus  avant,  et  le  remercliia  des  services  que  ils  et 
ses  gens  li  avoient  fait  jusques  à  ces  jours.  Ensi  se  départi 
li  contes  de  Hainnau  à  tous  ses  Hainnuiers.  De  tant  fu 
afoiblie  li  hoos  le  roi  d'Engleterre ,  et  rentra  en  son  païs 
et  s'en  vint  à  Valenchiennes  dalés  madame  sa  femme,  et 
li  rois  d'Engleterre  se  tint  en  l'abéie  du  Mont-Saint-Martin, 
et  ses  gens  estoient  logiet  tout  autour  de  li  sus  les  vil- 
lages. 

CHAPITRE  LXXXV. 

Comment  messires  Jehans  de  Hainnau  assallit  Honnecourt. 

Entrues  que  li  rois  d'Engleterre  se  tenoit  en  l'abéie  dou 
Mont-Saint-Martin ,  li  fourageur  de  l'oost  fourageoient  là 
environ, et  ni  avoit  nului  espargniet,  et  tenoient les  camps 
messires  Jehans  de  Hainnau ,  li  sires  de  Fauquemont,  li 
sires  de  Quq,  messires  Henris  de  Flandres,  messires  Gérars 
de  Baudresem,  et  estoient  bien  cincq  cens  armeuresde  fier, 
et  vinrent  ces  gens  d'armes  à  Honnecourt  ;  c'est  une  abbéie, 
mais  il  i  a  une  petite  ville  bien  fermée  de  portes,  de  murs 
et  de  fossés,  et  dedens  la  ville  de  Honnecourt  estoient  re- 
quelliet  moult  de  gens  dou  plat  païs  et  avoient  mis  et  bouté 
le  leur.  Cliil  signeur  qui  désiroient  à  faire  auquns  esplois 
d'armes,  s'en  vinrent  broçant  à  l'esperon  jusques  à  là  et 
descendirent  de  lors  chevaus,  et  se  missent  tout  en  orde- 
nance  pour  assallir  et  vinrent  tout  à  piet  et  le  pas,  tenans 
lors  glaves  en  lors  poins  jusques  as  barrières  et  là  s'ares- 
tèrent,  car  il  les  trouvèrent  closes  et  bien  gardées.  Pour  ce 
jour  avoit  dedens  Honnecourt ,  ung  abbet  de  grant  em- 
prise, de  bon  sens  et  de  grant  hardement,  et  avoit  fait 
remparer  et  fortefyer  la  ville,  car  bien  supposoit  que  de  ce 

Toiage  il  aueroit  auqunes  nouvelles.  Li  abbés  avoit  fait 
armer  tous  ses  hommes,  voires  ceuls  dont  on  se  pooit 
aidier,  et  avoit  mandé  à  Saint-Quentin  des  arbalestriers  à 
ses  deniers  pour  aidier  à  garder  la  ville.  Là  commença  as 
barrières  de  Honnecourt  li  escarmuce,  et  lançoient  et 
poussoient  chil  assallant  sus  ceuls  de  dedens  et  li  arba- 
lestrier  traioient,  qui  faisoient  requler  les  assalans.  Là  ot 
dur  assaut  et  fort  et  bien  continue,  et  avint  que  mes- 
sires  Henris  de  Flandres  qui  pour  ce  temps  estoit  jones 
chevaliers  et  aventureus  et  qui  là  voloit  monstrer  ses 
apertisses,  tenoit  son  glave  à  un  petit  pennon  à  ses  armes 
et  le  lançoit  à  la  fois  dedens  et  puis  le  retiroit  à  lui  ;  quant 
dam  abbé  en  vei  la  manière  que  li  chevaliers  se  metoit  en 
painne  de  euls  adomagier,  si  s'avança  et  apuigna  la  glave 
dou  dit  chevalier,  si  fort  et  si  roit  parmi  le  treillis  de  une 
porte  couUans  que  on  avoit  avalé,  que  ledis  messires  Henris 
n'en  fu  pas  mestre,  car  li  abbés  estoit  fors  des  bras  dure- 
ment et  poissans  et  durs  homs,  et  demora  la  glave  à  l'abbé, 
dont  messires  Henris  de  Flandres  fu  moult  courouchiés 
se  amender  le  peuist ,  et  tinrent  tout  ce  fait  de  l'abbé  à 
grant  vaillance  et  chil  de  dehors  et  chil  de  dedens.  Chils 
assaus  dura  bien  trois  heures  et  ni  fissent  riens  li  assallant 
fors  euls  traveillier.  Quant  il  veirent  ce ,  il  sonnèrent  la 
retrète  et  se  départirent  de  l'assaut,  et  retournèrent  à  lors 
chevaus  et  montèrent  sus  et  s'en  vinrent  en  lors  logeis. 
Aussi  ot  en  ce  jour  un  grant  afront  au  chastel  de  Ron- 
soit'  liquels  est  à  l'encontre  de  Vermendois  et  sus  le  pas- 
sage de  Saint-Quentin  en  biau  plain  pais,  dou  conte  de 
Warvich,  connestable  d'Engleterre,  et  est  li  dis  chastiaus 
au  signeur  de  Fosseux,  voires  estoit  pour  le  temps,  et  i 

'  Ronsoy,  arrondissement  de  Péronne. 

eut  des  bléciés  des  Englois  assallans  et  aussi  ot  de  chiaus 
de  dedens,  et  s'en  départirent  li  Englois  sans  riens  faire 
et  retournèrent  à  lors  logeis. 


CHAPITRE  LXXXVI. 

Comment  li  rois  de  France  se  tenoit  à  Saint -Quentin  et  comment  li 
rois  d'Engleterre  se  logia  en  Tabéie  de  Behories. 

Tous  les  jours  ooit  nouvelles  li  rois  de  France  qui  se 
tenoit  à  Piéronne  en  Vermendois,  dou  convenant  des  En- 
glois et  avoit  intension  très-grande  et  affection  qu'il  les 
combateroit ,  ne  jamais  ne  retourneroient  sans  estre  com- 
batu,  et  sus  cel  espoir  li  rois  avoit  fait  estendre  ses  man- 
demens  par  tout  son  roiaulme  et  asambloit  grant  gens 
d'armes,  et  en  estoient  li  camp  tout  cargiet  entre  Saint- 
Quentin  et  Piéronne,  et  entre  Bapaumes  et  Lihoms-en- 
Santbers^et  tout  au  lonch  de  la  rivière  de  Somme  li  rois 
d'Engleterre.  Et  se  deslogièrent  dou  Mont-Saint-Martin 
ils  et  toutes  ses  gens  et  de  là  environ,  et  cevauchièrent  en 
trois  batailles  moult  ordonnéement,  la  bataille  des  mares- 
cbaus  première,  et  puis  le  roi  et  le  duch  de  Braibant  et 
messire  Robert  d'Artois,  après,  le  ducb  de  Guerlles,  le 
conte  de  Jullers,  l'arcevesque  de  Coulongne  et  messire  Gal- 
lerant  son  frère.  En  l'arrière-garde  estoient  li  marquis  de 
Misse  et  d'Eurient,  li  marquis  de  Blanquebourt%  li  contes 
de  Mons  %  li  contes  des  Èles*,  li  contes  deMours  \  li  contes 

*  Lilions-en-Santerre. 

-  Louis  de  Brandebourg.  Voî/ez  Rymer,  II,  3,  p.  189. 
"  Bergen,  en  Westph al ie. 
'  Zollern? 

*  Mœurs. 

de  Saumes,  messires  Jehans  de  Hainnau,  li  sires  de  Fau- 
quemont,  li  sires  de  Quq,  messires  Ernouls  de  Baquehem, 
messires  Guillaumes  de  Duvort  ' ,  et  estoient  bien  en  l'aide 
don  roi  d'Engleterre  quarante  mille  hommes,  toutes  gens 
de  fait  et  d'emprise  à  ce  que  il  monstroient,  et  ardoient  li 
coureur  le  païs  et  vinrent  cliil  de  l'avant-garde  courir  de- 
vant les  portes  de  Saint-Quentin,  et  pour  tant  que  li  Fran- 
çois savoient  bien  que  li  volages  des  Englois  se  tailloit  et 
ordonnoit  à  passer  par  là,  la  ditte  ville  estoit  pourveue  de 
bonnes  gens  d'armes,  et  s'i  tenoient  li  sires  de  Coucbi,  li 
contes  de  Dammartin,  li  sires  de  Montmorensi,  li  sires  de 
Hangiers%  li  sires  de  Canni,  li  sires  de  Saucourt,  et  tant 
que  il  estoient  bien  chincq  cens  armeures  de  fiers,  et  pas- 
sèrent les  batailles  dou  roi  d'Engleterre  à  Fons-Somme  et 
costyèrent  Saint-Quentin  et  s'avalèrent  à  Oregni-Sainte- 
Benoîte  '  pour  venir  sus  la  rivière  d'Oise.  Ces  nouvelles 
vinrent  à  Piéronne  en  Vermendois,  où  li  rois  Plielippes  se 
tenoit  et  tous  li  mondes  de  gens  d'armes  avoecques  lui, 
que  li  Englois,  à  ce  que  il  monstroient  s'en  raloient  et 
que  point  il  ne  se  logeoient ,  ne  logeroient  devant  Saint- 
Quentin  ,  et  ne  faisoient  autre  esploit  que  de  ardoir  le 
plat  païs.  Donc  dist  li  rois  Pbelippes  :  «  On  face  com- 
«  mandement  de  par  nous  que  tout  homme  soient  prest, 
«  car  nous  volons  aler  combatre  ces  Englois.  »  Chils 
commandemens  s'estendi  partout  les  liens  où  li  Englois 
estoient  logiet.  Si  s'ordonnèrent  tantos  pour  mettre  au 
cemin,  et  se  départi  li  rois  de  Piéronne  en  grant  arroi  et 
cevauça  viers  Saint-Quentin,  et  li  rois  d'Engleterre  s'avala 

*  Guillaume  do  Duvenvoorde,  seigneur  d'Oosterhout.  Voyez  Rymor, 
II,  3,  p.  171. 

2  Hangest. 

»  Origny.  L'abbaye  des  bénédictines  d'Origny  avait  été  fondée  au 
ix«  siècle. 

sus  la  rivière  d'Oise  et  vint  passer  à  un  village  que  on 
dist  Bernot  \  et  li  avant-garde  et  messires  Jehans  de 
Hainnau  et  li  sires  de  Fauquemont  et  lors  routes  où  bien 
avoit  deus  mille  armeures  de  fier,  s'en  vinrent  à  Oregni- 
Sainte-Benoîte.  L'abbesse  d'Oregni  et  les  dames  qui  sen- 
toient  la  venue  des  Englois,  estoient  retraites  en  la  forte 
ville  de  Ribeumont  qui  sciet  à  une  lieue  de  là  et  avoient 
fait  mener  et  charyer  tout  lor  reliquiaire  et  les  biens  de 
l'abéie  :  aultrement  il  euissent  esté  tout  perdu.  Li  avant- 
garde  dou  roi  d'Engleterre  entrèrent  en  Oregni  et  passè- 
rent oultre ,  mais  à  lor  département  elle  fu  toute  arse  et 
par  le  grant  feu  qui  fu  en  la  ville,  li  abbéie  d'Oregni  et  la 
mansion^  des  dames  prist  grant  damages,  et  fu  priés  li 
moustiers  tous  ars.  Cbil  de  l'avant-garde  passèrent  oultre 
et  cevaucbièrent  jusques  à  Ribeumont  et  l'aprochièrent  de 
si  priés  que  li  signeur  vinrent  devant  les  barrières ,  mais 
point  n'i  arestérent,  ne  assallirent,  car  il  veirent  bien  que 
il  perderoient  lor  painne,  car  là  dedens  s'estoientrequelliet 
auqun  chevaliers  et  esquiers  dou  païs  pour  garder  la  ville 
et  la  tour  et  lors  corps  meismes.  Si  furent  tous  les  fours- 
bours  de  Ribeumont  ars.  Il  n'i  prisent  aultre  damage,  et 
ne  passèrent  point  oultre  Ribeumont  li  Englois  ;  mais 
retournèrent  viers  Behories  ^  où  li  rois  d'Engleterre  estoit 
logiés  en  l'abéie  proprement,  et  li  dus  de  Braibant  à  Wan- 
daincourt*,  et  toutli  signeur  là  environ  selonch  la  rivière 
d'Oise.  Li  sires  de  Fauquemont,  messires  Ernouls  de 
Baquebem,  messires  Guillaumes  de  Duvort  et  une  route 
d'Alemans  où  il  i  avoit  bien  chincq  cens  armeures  de  fier, 


*  Ce  village  est  situé  sur  l'Oise,  à  deux  lieues  au  nord  de  Ribemont» 
2  Mansion,  habitation,  maison. 

'  Behories  ou  Boheries,  abbaye. 

*  Walincourt  (à  trois  lieues  au  sud-est  de  Cambrai)  ? 

s'en  alèrent  à  Tupegni  et  livrèrent  un  grant  assaut  au 
chastiel  ;  mais  li  sires  estoit  dedens  et  avoit  des  bons  com- 
pagnons avoecques  lui ,  qui  li  aidièrent  à  deffendre  et  à 
g'arder ,  si  bien  que  il  n'i  prisent  point  de  damage  et  n'i 
fissent  aultre  cose  li  asalant  fors  que  travillier  lors  corps  ; 
car  li  cbastiaus  est  biaus  et  fors,  mais  la  basse  cours  fu 
toute  arse  et  la  ville,  et  si  s'en  départirent  li  desus  dit 
Alemant  quant  il  orent  fait  lor  envaïe ,  et  s'en  vinrent  à 
une  ville  assés  priés  de  là  que  on  dist  Esquielles',  séans 
sus  la  rivière  d'Oise,  et  encores  se  tenoit  li  rois  d'En- 
gleterre  à  Behories,  car  ses  gens  avoient  trouvé  l'abéie 
garnie  et  pourveue  de  tous  vivres ,  vins  et  chars,  assés 
foins  et  avainnes  pour  lors  chevaus  batus^  et  à  batre,  car 
ceste  cevauchiée  se  fist  en  la  plus  pleuveuse  saison  de 
l'an,  au  mois  de  octobre. 

CHAPITRE  LXXXVII. 

Comment  li  rois  d'Engleterre  fit  gaster  et  ardoir  le  païs  de  Tiérasse. 

Le  roi  d'Engleterre  estant  à  Behories ,  li  avant-garde 
estoit  logié  oultre  le  roi  une  grande  lieue.  Si  s'en  vinrent 
à  Guise,  et  là  en  celle  cevauchie  estoient  messires  Jehans 
de  Hainnau ,  li  sires  de  Fauquemont ,  li  sires  de  Quq  et 
messires  Ernouls  de  Baquehem.  Pour  lors  la  ville  de 
Guise,  réservé  le  chastiel,  n'estoit  fermée  que  de  palis  et  de 
bailles,  et  se  confioient  chil  de  la  ville  sus  lor  dame  la 
contesse  de  Blois  pour  tant  que  elle  estoit  fille  à  messire 
Jehan  de  Hainnau  que  il  ne  deuissent  point  estre  assalli, 

'  Lesquielles,  à  une  lieue  nord  de  Guise. 
2  Batus,  fatigués. 

mais  si  furent;  car  quant  chil  de  l'avant-garde  et  li  che- 
valier desus  nommé  furent  venu  devant  les  barrières,  il 
missent  tout  piet  à  terre  et  prissent  les  lances  et  s'en  vin- 
rent asallir  à  ceuls  qui  as  barrières  estoient  et  tantos  furent 
conquisses,  car  la  force  des  deffendans  n'estoit  point  pa- 
relle  as  asallans,  et  toutes  fois  il  s'i  portèrent  assés  bien  et 
se  retraïssent  petit  à  petit  dedens  le  fort  et  ne  prissent 
point  trop  grant  damage.  Tant  que  de  lors  hommes, 
femmes,  enfans  et  tous  lors  meubles,  il  avoienttout  retrait 
ou  fort,  et  tout  le  bestail  cachiet  oultre  viers  Saint-Gou- 
bain  et  en  la  terre  de  Couchi.  La  contesse  de  Blois  entendi 
que  son  signeur  de  père  estoit  en  celle  cevauchie  :  si  quida 
trop  bien  besongnier,  et  que  pour  l'amour  de  li  son  père 
deuist  respiter  de  non  ardoir  la  ville  de  Guise.  Si  descendi 
aval  dou  chastiel  et  vint  à  la  première  porte  et  fist  tant  par 
pryères  et  par  paroles  que  messires  Jehans  de  Hainnau 
son  père  vint  parler  à  lui,  et  li  demanda  tout  ireusement  : 
«  Que  voés-tu,  monsigneur,  que  ceste  ville  soit  déportée 
«  de  non  estre  arse?  cela  poés-vous  bien  faire,  et  tout 
«  pour  l'amour  de  moi  qui  sui  vostre  fille.  »  —  «  Et  pour  ce 
«  que  tu  es  ma  fille,  respondi  messires  Jehans  de  Hain- 
«  nau,  sera-elle  arse,  et  remonte  là  sus  oudongeon  que  la 
«  fumière  ne  te  face  mal.  »  La  contesse  de  Blois  n'en  pot 
aultre  cose  avoir,  car  la  ville  de  Guise  fu  arse.  D'autre 
part  li  évesques  de  Lincolle  et  li  marescal  d'Engleterre  et 
messires  Gantiers  de  Mauni  à  bien  cinq  cens  lances, 
entrues  que  li  rois  d'Engleterre  estoit  à  Behories,  cevau- 
chièrent  oultre  viers  Venduel  et  ardirent  Clari,  sus  la  ri- 
vière d'Oise,  Moy,  Venduel,  le  Fère  et  un  grant  mont  de 
villages  là  environ,  et  la  ville  de  Saint-Goubain,  mais  au 
chastiel  ne  portèrent-il  nul  damage,  et  s'en  vinrent  corir 
jusques  à  Vaus  desous  Laon,  et  l' ardirent  et  Bruières,  car 

pour  lors  il  ni  avoit  nulle  fermeté '  et  s'en  retournèrent 
par  Cresci-sus-Sole  '  et  l'ardirent  et  le  Pont-au-Nouvion 
et  tous  les  hameaus  de  là  environ,  et  la  ville  de  Marie  ;  et 
11  rois  d'Engleterre  et  toute  li  hoos,  celle  cevauchie  fai- 
sant, se  départireiit  de  Waudaincourt  et  de  Behories  et 
de  l'Esquelle  et  s'en  vinrent  viers  Fémi-l'Abéie  *  et  viers  la 
Capielle  en  la  Tiérasse  et  la  Flamengerie,  et  li  rois  de 
France  se  départi  de  Saint-Quentin  à  toutes  ses  hoos  et 
avoit  plus  de  cent  mille  hommes  et  metoit  grande  entente 
que  il  peuist  trouver  les  Englois,  car  il  les  voloit  comba- 
tre.  Là  vint  deviers  le  dit  roi  de  France  li  jones  contes  de 
Hainnau,  son  neveu,  à  bien  cinq  cens  lances  de  Hain- 
nuiers  et  de  HoUandois  pour  servir  son  oncle,  car  il  estoit 
mandés,  mais  quant  il  fu  venus  et  il  se  représenta,  on  ne 
li  fîst  pas  si  bonne,  ne  si  belle  requelloite,  ce  fu  avis  à  lui 
et  à  ceuls  de  son  consel,  que  on  li  deuist  avoir  fait.  Si  s'en 
mérancolia  et  la  cause  estoit  pour  tant  que  il  avoit  requelliet 
le  roi  d'Engleterre  et  les  Englois  en  son  païs  et  les  avoit 
servis  devant  Cambrai.  Une  route  d'Alemans  desquels  li 
sires  de  Fauquemont  estoit  chiefs  et  conduisiriers,  chevau- 
chièrent  devant  hors  de  l'avant-garde,  car  il  ne  trouvoient 
nului  qui  lor  contredesist  lor  cemin  et  vinrent  sus  un 
village  que  on  apelle  Irton*  et  le  pillièrent  et  ardirent,  et 
puis  Bonwés'  et  cevauchièrent  oultre  jusques  au  Lou- 
vion  en  Tiérasse,  car  on  lor  avoit  dit  que  il  i  avoit  un  gros 
village  et  rice,  liquel  estoit  hiretages  au  conte  de  Blois. 
Quant  il  furent  venu  jusques  à  là,  il  ne  trouvièrent  à  qui 
parler,  car  toutes  gens  estoient  retrait  en  la  haie  dou 

»  Fermeté,  défense,  fortification. 

*  Crécy,  à  quatre  lieues  nord  de  Laon. 

"  L'Echelle  et  Fémy,  villages  entre  Vorvins  et  Landrocies. 

2  Iron  ou  Herson  (arrondissement  do  Yervins)? 

'  Beaumetz? 

Louvion  et  avoient  là  mené  à  sauveté,  et  copé  et  hayet  le 
bois  de  tel  manière  que  on  ne  pooit  venir  à  euls  fors  à 
grant  malaise,  mais  quoique  il  se  fuissent  ensi  fortefyet, 
pour  ce  ne  se  abstinrent  pas  les  Alemans  que  il  ne  les 
alaissent  veoir,  ensi  que  gens  convoiteus  qui  sont  tousjours 
enclin  au  gaagnier.  Messires  Ernouls  de  Baquebem  et  sa 
route  avoient  chevauchiet  d'un  aultre  lés.  Si  trouvèrent 
le  signeur  de  Fauquemont  et  ses  gens  en  la  ville  dou 
Louvion  qui  mengeoient  et  buvoient,  car  des  vins  et  des 
pourvéances  il  avoient  trouvé  assés,  siques  par  acord 
il  dissent  que  il  iroient  ens  ou  bois  et  escarmuceroient 
cbeuls  qui  i  estoient  retrait  et  lor  tolroient  ce  que  il 
i  avoient  porté.  Tant  fissent  que  il  trouvèrent  le  trace  et 
vinrent  jusques  à  euls  et  costyèrent  tant  le  bois  bayet  et 
abatu,  que  il  trouvèrent  la  voie  par  quoi  il  vinrent  à  euls. 
Quant  il  furent  là  venu,  il  asallirent  ces  hommes  dou  Lou- 
vion qui  se  missent  à  deffense  tant  que  il  porent,  mais 
plenté  ne  fu-ce  pas.  Si  en  i  ot  biaucop  de  navrés  et  de 
bléciés  et  s'enfuirent  et  s'espardirent  parmi  le  bois,  li  uns 
chà  et  li  aultres  là.  Chil  Alemant  ne  les  poursievirent 
point  plenté,  mais  prisent  et  troussèrent  tout  ce  de  bon  que 
dou  lour  il  trouvèrent ,  et  retournèrent  arrière  et  poursie- 
virent l'oost  le  roi  d'Engleterre  qui  estoit  logiés  à  la  Fla- 
mengerie. 

CHAPITRE  LXXXVin. 


Comment  li  rois  de  France  s'avança  pour  combatre  les  Englois,  et 
comment  li  sires  de  Fagnoelles  fut  pris  par  les  François. 


Li  rois  de  France  qui  issus  estoit  de  Saint-Quentin 
poursievoit  durement  les  Englès  en  grant  désir  que  dou 

trouver  et  dou  combatre,  et  tout  dis  li  croissoient  gens,  et 
tant  s'esploitièrent  li  dis  rois  et  toutes  ses  hoos  que  il  vint 
h  Vironfosse  et  là  s'aresta,  et  commandèrent  si  marescal  à 
toutes  gens  logier  et  à  arester,  et  fu  li  intension  dou  roi 
que  il  combateroit  les  Englois  et  tous  lors  aloyés,  et  li  rois 
d'Engleterre,  et  ses  gens  estoient  logiet  et  requelliet  à  la 
Flamengerie  et  à  la  Capelle-en-Tiérasse.  Entre  ces  deus 
boos  n'a  voit  que  deus  petites  lieues  et  tout  plain  païs.  Li 
rois  Pbelippes  de  France  avoit  là  tout  le  monde  de  gentils- 
hommes et  furent  nombres  les  bannières  en  son  boost  à 
deus  cens  et  soissante  barons.  Et  avint  un  jour  une  aven- 
ture au  signeur  de  Fagnoelles,  les  boos  estans  l'une  devant 
l'autre,  telle  que  je  vous  dirai.  Li  sires  de  Fagnoelles  et  lî 
sires  de  Tupegni  estoient  pour  lors  deus  jones  cbevaliers 
et  de  grant  volenté,  et  montèrent  ung  jour  sus  lors  cour- 
siers rades,  fors  et  bien  courans,  et  se  départirent  dou 
logeis  le  conte  de  Hainnau,  avoecques  lequel  il  estoient  là 
venu,  et  avoient  entrepris  entre  euls  deus  d'aler  veoir  le 
convenant  des  Englois,  et  tout  sus  la  fiance  de  lors  bons 
coursiers,  car  il  estoient  trop  bien  monté,  et  cevaucbièrent 
un  grant  temps  à  la  couverte,  tout  dis  costiant  l'ost  des 
Englois.  Li  sires  de  Fagnoelles  estoit  monté  sus  ung  cour- 
sier trop  mérancolieus  et  malafrenet.  Si  s'effraia  en  cevau- 
cbant,  et  prist  son  mors  à  dens  par  telle  manière  que  il 
s'esquella'  et  se  démena  tant  que  il  fu  mestres  dou  signeur 
de  Fagnoelles  et  l'emporta,  vosist  ou  non,  droit  enmi  les 
logeis  le  roi  d'Engleterre,  et  chéi  d'aventure  entre  mains 
d'Alemans  qui  tantost  congneurent  que  ils  n'estoit  pas  de 
lors  gens.  Si  l'encloïrent  de  toutes  pars  et  le  prissent  et  le 
missent  sus  dou  coursier,  et  fu  prisonniers  à  euls  sys. 

*  S'esqueîla,  so  déroba. 

Casquns  i  clama  part,  et  li  demandèrent  se  il  se  voloit 
rançonner.  Il  respondi  «  Oïl  »  et  se  rançonna  à  douse  cens 
florins  et  le  cheval  perdu.  Dont  li  fu  demandé  dont  il  estoit  : 
il  respondi  de  France  et  de  Hainnau.  Dont  li  fu  demandé 
avoecques  qui  il  estoit  là  :  il  respondi  en  la  route  le  conte 
de  Hainnau.  Dont  li  fu  dit  :  «  Et  messires  Jehans  de  Hain- 
«  nau,  son  oncle,  vodroit-il  point  demorer  pour  vous?  Se 
«  il  voloit  faire  fin'  pour  vous,  vous  retourneriés tantos  de- 
«  viers  vos  gens.  »  Il  respondi  :  «  Se  je  le  veoie,  je  l'en 
«  prierois.  »  Dont  le  menèrent  li  Aleman  celle  part  ou 
logeis  messires  Jelian  de  Hainnau  et  le  trouvèrent  que  il 
s'aparilloit  pour  aler  deviers  le  roi  d'Engleterre.  Quant 
messires  Jehans  de  Hainnau  vei  le  signeur  de  Fagnoelles, 
il  fu  tos  esmervilliés  et  li  demanda  dont  il  venoit  là.  Il 
respondi  et  li  dist  :  «  Monsigneur,  par  telle  aventure  et 
«  telle.  »  Se  li  recorda  li  chevaliers  tout  ensi  comme  il  li  estoit 
avenu  :  «  Vous  ne  le  poés  amender,  dist  messires  Jehans 
«  de  Hainnau.  Vous  ont-il  mis  à  finance?  »  —  «  Oïl  »  —  «  Et 
c<  à  combien?»  —  «A  douse  cens  florins  et  m'ont  demandé 
«  se  vous  demorriés  pour  moi.  »  —  «  Oïl,  dist-il,  et  tantos 
«  se  la  somme  estoit  plus  grande  dys  fois.  »  Là  raplègea 
messires  Jehans  de  Hainnau  le  signeur  de  Fagnoelles  et  li 
fist  ravoir  son  coursier,  lequel  li  Alemant  ne  li  voloient 
rendre,  et  disoient  que  il  l'avoient  gaagnié,  mais  li  gentils 
chevaliers  les  aparla  si  bellement  que  il  li  rendirent  et  le 
fist  racconvoyer  par  ses  gens  meismes,  jusques  bien  priés 
de  l'oost  as  François.  Ensi  vont  les  aventures  et  eschéi 
adonc  au  signeur  de  Fagnoelles. 

»  Fin,  argent,  finance. 

CHAPITRE  LXXXIX. 


Comment  les  deux  rois  ordonnèrent  leurs  batailles  et  comment  les 
Englois  se  missent  au  retour,  et  comment  les  consaulx  des  bonnes 
villes  de  Flandres  vinrent  au  parlement  de  Brousselles. 


Entre  ces  deus  hoos  ni  avoit  que  deus  petites  lieues 
de  terre  de  une  à  l'aultre ,  et  monstroient  li  doi  chief , 
c'est  à  entendre  li  rois  de  France  et  li  rois  d'Engleterre , 
que  tout  doi  avoient  grande  affection  à  la  bataille,  et  lors 
consauls  non ,  et  par  espécial  li  dus  de  Braibant  s'en  dis- 
simuloit  et  dissimula  couvertement  trop  fort,  et  furent  un 
vendredi  sus  les  camps  tous  rengiés  et  ordonnés  en 
bataille,  casqune  partie  sus  son  lés,  mais  point  n'apro- 
cbièrent  de  si  priés  que  il  peuissent  veoir  l'un  l'aultre,  se 
ce  ne  furent  auqun  jone  cevalier  et  esquier  qui  chevau- 
chièrent  à  la  descouverte  en  caçant  l'un  l'aultre  ensi  que 
on  joue  as  barres,  mais  il  ni  ot  joustes,  ne  escarmuces  qui 
à  recorder  face.  Che  jour  furent  là  fait  des  signeurs  en  l'une 
hoost  et  en  l'aultre  pluisseurs  chevaliers  nouveaus;  et  par 
espécial  li  rois  d'Engleterre  fist  là  chevalier  nouviel  mes- 
sire  Jehan  Candos  qui  depuis  fu  si  vaillans  homs  et  fist 
tant  de  belles  proèces  et  de  grands  apertisses  d'armes, 
ensi  que  elles  seront  recordées  avant  en  l'istore;  mais,  je 
Froissars  actères  de  ses  croniques,  oï  dire  plus  de  une 
fois  le  gentil  chevalier  messire  Jehan  Candos  que  il  fu 
fais  nouviel  chevaliers  de  la  main  le  roi  Éduuwart  d'En- 
gleterre ce  venredi  que  li  assamblée  fu  à  Vironfosse,  et 
pour  tant  que  il  fu  plus  vaillans  que  nuls  aultres  qui- 
conques  s'armast  de  la  partie  des  Englois,  j'en  fai  enar- 

18 

ration'.  Ce  jour  furent-il  sus  les  camps,  les  François  d'un 
lés,  les  Englois  et  les  Alemans  d'aultre,  si  bien  armé,  si 
bien  ordonné  et  en  si  très-biel  arroi  que  grant  biauté  et 
plaisance  estoit  et  fu  dou  veoir ,  mais  onques  ne  fissent 
samblant  que  il  se  vosissent  combatre ,   et  atendoient  li 
François  que  les  Englois  les  venissent  requerre,  et  les 
Englois  parellement  les  François ,  et  estoit  commandé  de 
par  les  marescaus  en  l'une  host  et  en  l'aultre  que  nuls  ne 
s'émeuist,  ne  brisast  son  arroi  se  les  bannières  des  rois  ne 
cevauçoient,  et  furent  ensi  jusquesàbas  viespres  que  cas- 
quns  seretraïst  en  son  logeis  sans  riens  faire.  Ce  venredi  à 
soir,  il  fu  ordonné  en  l'oost  le  roi  d'Engleterre  que  on  se 
deslogeroit  sus  le  point  de  mie  nuit  et  se  retrairoit-on  tout 
bellement  en  Hainnau  et  en  Braibant  et  que  pour  celle 
saison  on  en  avoit  fait  assés ,  car  au  voir  dire  tant  que 
pour  la  bataille  la  parecon  n'estoit  pas  parelle,  car  li 
François  estoient  trop  plus  fort  et  plus  poissant  sus  les 
camps  ne  fuissent   les  Englois.  Celle   doubte  et  nulle 
aultre,  ensi  que  il  fu  supposé  et  considéré  depuis,  i  mis- 
sent li  dus  de  Braibant,  li  dus  de  Guéries  et  li  conte  de 
Jullers  et  auquns  aultres  de  lor  aliance,  non  li  rois  d'En- 
gleterre et  les  Englois,  car  il  se  fuissent  volentiers  com- 
batu  et  pris  l'aventure  et  se  tenoient  à  tout  conforté, 
mais  là  pour  celle  fois  il  les  convint  croire  consel ,  car  il 
n'estoient  pas  signeur  des  Alemans  et  des  estrangiers. 
Sus  le  point  de  mienuit,  sans  faire  trop  grant  noise,  toutes 
gens  en  l'ost  le  roi  d'Engleterre  se  deslogièrent ,  et  car- 


»  Froissart  loue  ailleurs  en  ces  termes  ce  héros  chanté  par  Shake- 
speare :  «  Il  fut  doux  chevalier,  courtois  et  aimable,  large,  preux,  sage 
et  loyal  en  tous  estats,  qui  si  vaillamment  se  savoit  estre  entre  tous 
seigneurs  et  toutes  dames  que  oncques  chevalier  de  son  temps  ne  y 
sçust  mieux  estre  de  luy.  »  (L.  I,  p.  2,  p.  453,  éd.  Buchon). 

gièrent  chars  et  charètes,  tentes,  très,  auqubes  et  pavil- 
lons ,  tout  fu  mis  à  charoi  et  à  voiture ,  et  se  missent  au 
cemin  et  au  retour ,  et  furent  tout  rentré  en  Hainnau  lé 
samedi  au  matin  et  vinrent  à  Avesnes  en  Hainnau  et  là 
prissent  congiet  li  signeur  li  un  à  l'aultre  et  se  départi- 
rent tout  li  Alemant,  et  se  retraïst  casquns  en  son  lieu,  et 
li  rois  d'Engleterre  et  li  dus  de  Braibant  se  retraïssent  en 
Braibant,  et  s'en  vint  li  rois  à  Louvaing  et  là  trouva  la 
reine  isa  femme,  et  s'espardirent  chil  signeur  d'Engleterre 
aval  Braibant,  ensi  que  fait  avoient  en  devant  celle  cevau- 
chie,  et  murmuroient  li  auqun  Englois  l'un  à  l'aultre  et 
disoient  :  «  On  fait  bien  le  roi  nostre  sire  despendre  et 
«  alever  son  argent  pour  noient  et  perdre  le  temps  :  il 
«  nous  fault  faire  moult  de  teles  cevauchies  avant  que 
'  «  nous  aions  conquis  le  roiaulme  de  France.  » 

Quant  ce  vint  le  samedi  au  matin,  nouvelles  vinrent  en 

l'oost  le  roi  de  France  que  les  Englois  estoient  départi  et 

fait  lor  voie,  ne  on  ne  savoit  que  il  estoient  devenu.  De  ces 

nouvelles  fu  li  rois  Phelippes  trop  durement  courouchiés 

et  dist  que  on  l'avoit  trahi  quant  il  n'avoit  combatus  ses 

ennemis  et  que  tout  volontiers  on  lor  avoit  fait  voie.  Li 

plus  hault  baron  et  signeur  de  l'oost  le  repaisièrent  et  li 

dissent:  «  Sire,  soufFrés-vous :  on  fera  ce  povre  roi  d'En- 

«  gleterre  outrequidiet  tout  despendre  et  alever  le  sien  et 

«  li  tellement  endebter  deviers  ces  Alemans  que  jamais 

«  n'en  sera  délivrés.  Li  dus  de  Braibant  en  scet  bien  jus- 

«  ques  à  là,  et  oultreil  le  mainne  et  pourmainneet  sueffre 

«  que  ses  gens  amendent  trop  grandement  de  ce  roi  d'En- 

«  gleterre.  Il  ne  le  soustint  pour  aultre  cose  que  pour  le 

«  proufit.  Il  fault  ce  roi  d'Engleterre  faire  moult  de  tels 

«  cevauchies  avant  que  il  ait   conquis  le  roiaulme   de 

«  France.  Le  quide-il  dont  conquerre  par  feus  et  pai*  fu- 

«  mières,  mes  Dieus  !  nennil  :  mais  que  il  soit  retournés 
«  oultre  la  mer,  vous  ne  le  verés  mes  en  grant  temps  re^ 
«  venir.  Où,  diable,  prenderoit-il  la  finance  pour  solder 
«  ces  Alemans?  il  a  esté  mauconsilliés   de  vous  avoir 
«  desfyet  et  de  renvoyer  son  hommage.  Jà  a-il  plus  perdu 
«  que  il  ne  gagnera  en  toute  sa  vie.  Les  terres  que  il  te- 
«  noit  deçà  la  mer  li  estoient  bien  apertenans  :  elles  sont 
«  fourfaites  à  tousjours  mais.  Jamais  ni  retournera,  ne 
«  hoirs  qui  de  li  isseront.  »  Ensi  apaisoient  li  signeur  de 
France  le  roi  Phelippe,  mais  nonobstant  toutes  ces  pa- 
roles il  vosist  bien  avoir  combatu  le  roi  d'Engleterre  et 
ses  Alemans,   car  ensi  que  il  disoit,  il  avoit  gens  assés 
pour  ce  faire.  Quant  il  vei  que  il  n'en  aueroit  aultre  cose, 
il  donna  toutes  ses  gens  congiet  de  retourner  casqun  en 
son  lieu.  Li  contes  de  Hainnau,  son  neveu,  vint  prendre 
congiet  à  lui  sus  les  camps,  et  li  rois  li  donna,  et  aussi  fist 
li  contes  d'Alençon,  son  oncle,  et  s'en  retourna  li  contes  en 
son  païs,  et  li  rois  de  France  prist  le  cemin  de  Saint- 
Quentin.  Ensi  se  dèsrompirent  ces  grandes  cevauchies  et 
ces  assemblées. 

Or  parlons  dou  roi  d'Engleterre  et  comptons  comment 
il  persévéra  depuis  que  il  fu  retournés  en  Braibant.  Tous 
jours  avoit-il  dalés  li  messire  Robert  d'Artois  et  l'évesque 
de  Lincole  et  son  consel.  Considéré  fu  et  avisé  entre  euls 
que  se  li  rois  d'Engleterre  pooit  tant  faire  et  esploitier  que 
il  euist  plainnement  l'aide  et  le  confort  des  Flamens  pour 
mener  là  où  il  les  vodroit  avoir,  sa  guerre  en  seroit  plus 
forte  et  plus  belle  et  jà  avoit-il  l'amour  et  la  grâce  de 
Jaquemon  Dartevelle  et  de  ceuls  de  Gand,  siques  pour 
amoiener  toutes  ces  besongnes  et  sçavoir  la  pure  inten- 
sion de  ceuls  de  Bruges,  d'Ippre,  de  Courtrai,  dou  Dan,  de 
l'Escluse  et  dou  tiéroir  dou  Franch,  ung  parlement  fu 

assis  et  ordonnés  à  estre  à  Brousselles  devant  le  duch  de 
Braibant  en  son  hostel  à  Colleberglie  ';  et  ot  li  dus  en  con- 
venant au  roi  d'Engleterre,  pour  tant  que  il  estoit  grans 
trettyères  et  bien  enlangagiés,  que  de  euls  remonstrer  et 
attraire  il  feroit  son  plain  pooir. 

Chils  parlemens  fu  escrips  et  mandés  à  estre  à  Brous- 
selles et  pryés  Jaquèmes  Dartevelle  que  il  i  vosist  venir 
et  estre,  et  aussi  en  furent  pryet  les  consauls  des  bonnes 
villes  de  Flandres.  Jaquèmes  Dartevelle  qui  jamais  ni 
eust  défalli,  i  rendi  grant  painne  que  les  consauls  des 
bonnes  villes  de  Flandres  i  fuissent,  et  i  vinrent  et  ils 
meismes  tout  premiers  avoecques  ceuls  de  Granmont  et 
de  Gant  en  grant  arroî  ^  A  ce  parlement  qui  fu  en  la  ville 
de  Brousselles  ot  pluisseurs  coses  dittes  et  devisées,  et  re- 
quist  li  rois  d'Engleterre,  par  le  consel  qu'il  ot,  à  ceuls  de 
Flandres  généraulment  que  il  li  vosissent  aidier  à  par- 
maintenir  sa  guerre  et  deffier  le  roi  de  France  et  aler 
avoecques  lui  partout  où  il  les  vodroit  mener,  et  là  où  il 
vodroient  ce  faire  il  lor  en  saueroit  gré  et  se  tenroit  moult 
tenus  à  euls  et  leur  aideroit  à  recouvrer  Lille,  Biétune  et 
Douai,  et  toutes  les  apendances.  Geste  parole  entendirent 
li  Flamench  volontiers,  mais  de  la  requeste  que  li  rois 
leur  faisoit,  il  demandèrent  à  avoir  response  et  consel  de 
respondre.  Li  rois  lor  acorda.  Si  se  consellièrent  à  grant 
loisir,  et  quant  il  furent  tout  consilliet,  il  respondirent  et 
dissent  :  «  Chiers  sires,  aultres  fois  nous  avés-vous  fait 
«  teles  requestes  et  sachiés  véritablement  que  se  nous  le 
«  poions  nullement  faire  pour  nostre  lionnour  et  nostre 


•  Colleherghe,  Coudenberg:. 

*  Un  traité  de  confédération  dont  les  clauses  sont  fort  remarquables, 
avait  été  conclu  le  3  décembre  1339  entre  les  communes  de  Flandre  «t 
de  Brabant  ;  celles  du  Hainaut  ne  tardèrent  pas  à  y  adhérer. 

«  foi  garder,  nous  le  ferions,  mais  nous  sommes  obligiet 
«  par  foi  et  serment  et  sus  grant  painne  de  florins  et  sus 
«  sentense  de  pape,  que  nous  ne  poons  esmouvoir  guerre 
«  au  roi  de  France  sans  encourir  en  celle  painne.  Si  avons 
«  regardé  et  avisé  un  moyen  trop  grant.  Se  vous  volés 
«  encargier  avoecques  le  calenge  que  vous  faites  dou 
«  roiaulme  de  France,  le  nom  de  roi  de  France  et  les  ar- 
ec mes  et  vous  esquarteler  d'icelles,  nous  obéirons  à  vous 
«  comme  au  roi  de  France,  et  vous  nous  quiterés  comme 
«  rois  de  France  absoluement  toutes  ces  painnes  et  ces 
«  argens  et  nos  fois  jurées  et  obligées,  et  vous  deman- 
«  derons  quitances  de  toutes  ces  coses  et  vous  les  nous 
«  donrés.  C'est  la  voie  par  laquelle  vous  poés  venir  à 
«  vostre  entente  :  nous  n'i  veons  aultre.  Si  vous  consil- 
^<  liés,  sire  rois,  et  nous  en  faites  response.  » 

CHAPITRE  LXXXX. 

Comment  li  rois  d'Engleterre  encargia  le  nom  de  roi  de  France  et 
puis  retourna  à  Londres. 

Quant  li  rois  d'Engleterre  eut  oy  ce  point  et  la  requeste 
des  Flamens  qui  li  sambla  grande  assés,  il  ot  besongne 
d'avoir  bon  consel,  car  pesant  cose  li  estoit  de  prendre  les 
armes  et  le  nom  de  ce  dont  il  n'avoit  encores  riens  et  ne 
sçavoit  à  quelle  conclusion  il  en  venroit,  ne  se  conquerre 
le  poroit.  Nequedent  tout  considéré,  il  refusoit  envis  le 
confort  et  l'aide  des  Flamens  qui  plus  le  pooient  aidier  à 
sa  besongne  que  tous  li  demorans  dou  siècle.  Si  se  con- 
sella  au  duch  de  Braibant,  au  ducb  de  Guerlles,  au  conte 
de  Jullers,  à  messire  Robert  d'Artois  et  à  messire  Jehan 
de  Hainnau  qui  estoient  là,  et  là  furent  entre  ces  signeurs 

pluisseurs  paroles  retournées  avant  que  response  en  fust 
faite.  Toutes  fois  fînablement  peset,  aviset  et  considéret 
le  mal  contre  le  Lien,  li  rois  d'Engleterre  respondi  as  Fla- 
mens,  par  l'information  faite  et  donnée  des  signeurs  desus 
dis,  que  se  il  li  voloient  jurer  et  séeler  que  il  li  aideroient 
à  parmaintenir  sa  guerre,  il  entreprenderoit  tout  ce  de 
bonne  volenté,  et  aussi  il  lor  jurroit  à  aidier  à  recouvrer 
Lille,  Douai  et  Biétune.  Il  respondirent  et  dissent  tout  : 
«  Oïl.  »  Dont  fu  pris  et  asignés  unscertains  jours  à  estre 
à  Gand,  liquels  jours  se  tint,  et  i  fu  li  rois  d'Engleterre, 
li  dus  de  Braibant,  li  dus  de  Guerlles,  li  contes  de  Jullers, 
li  contes  de  Mons,  li  arcbevesques  de  Coulongne,  messires 
Jehans  de  Hainnau,  li  sires  de  Fauquemont  et  pluisseurs 
aultres  de  l'empire,  et  là  furent  tous  les  consauls  des  bonnes 
villes  de  Flandres.  A  ce  parlement  furent  proposées  et  re- 
misses sus  et  avant  toutes  les  paroles  et  convenances 
faites  et  emprises  à  faire,  ensi  que  dittes ,  ordonnées  et 
convenenchiées  avoient  esté  au  parlement  en  la  ville  de 
Brousselles  '. 

Et  tout  ce  que  il  fu  dit,  acordé  et  proposé,  fu  escript  et 
séelé  notablement,  et  en  furent  leu  et  pris  instrument  pu- 
blique \  et  encargia  li  rois  d'Engleterre  les  armes  de 


»  J'ai  reproduit  [Histoire  de  Flandre,  l'«  éd.,  t.  III,  p.  596)  l'acte  par 
lequel  les  commur.es  flamandes  reconnsissent  Edouard  III  comme  roi 
de  France  (Protestatio  Flandrensium  quod,  illustri  rege  Francorum 
defuncto  sine  liberis,  Eduardo  régi  Anglorum,  tanquam  legitimo  suc- 
cessori,  adherere  Intendebant). 

Ce  fut  le  23  janvier  1340  qu'Edouard  III  prit  pour  la  première  fois  le 
titre  de  roi  de  France. 

*  Le  8  février  1340,  Edouard  III  adressa  de  Gand  aux  barons  et  aux 
communes  de  France,  un  manifeste  où  il  annonçait  l'intention  de  réta- 
blir «  les  bones  loys  et  les  custumes,  qui  furent  au  temps  de  nostre 
«  ancestre  progoniteur  s:nnt  Lowys,  roi  de  France.  » 

Trois  traitf's  importants  entre  le  roi  d'Angleterre  et  les  communes 
flamandes  furent  communiqués  au  Parlement,  qui  se  réunit  à  West- 

France  et  les  esquartella  de  France  et  d'Engleterre,  et 
prist  le  nom  et  le  title  de  roi  de  France  et  d'Engleterre. 
De  toutes  ces  coses  se  contentèrent  grandement  li  Fla- 
mench.  Et  fu  là  et  adont  dit  et  aresté  que  à  l'esté  qui  re- 
tourneroit,  il  feroient  très-grande  guerre  et  assiégeroient 
la  chité  de  Tournai ,  et  proposoient  bien  à  prendre  puisque  il 
avoient  l'acord  et  Taliance  des  Flamens.  Et  là  prist  li  rois 
d'Engleterre  congiet  à  ces  signeurs  de  retourner  en  son 
païs,  car  il  ni  avoit  ^té  puis  priés  d'un  an.  Si  apertenoit 
que  il  i  alast  pour  veoir  comment  les  coses  s'i  portoient  et 
pour  remonstrer  ses  besongnes  et  empêtrer  delà  finance. 
Tout  che  li  acordèrent  li  signeur  légièrement  et  dissent 
que  ce  seroit  bien  fait.  Dont  li  requissent  li  Flamens  que  il 
establesist  en  Flandres  de  par  lui  et  ou  nom  de  li  deus  ou 
trois  vaillans  hommes  et  gens  d'armes  et  archiers  qui  li 
aidaissent  à  garder  la  frontière  et  euls  consillier,  se  il 
besongnoit  ;  et  li  rois  d'Engleterre  leur  respondi  que  ainssi 
feroit-il,  et  en  oultre  il  dist  à  Jaquemon  Dartevelle  et  à 
ceuls  de  Gand  comme  ses  bons  amis,  que  il  lor  lairoit  la 
roine  sa  femme  jusques  à  son  retour  et  tout  son  hostel.  De 
ce  furent  li  Gantois  tout  resjoy. 

Dont  se  départirent  chil  signeur  et  s'en  retournèrent 
casquns  en  lors  lieus,  et  la  roine  d'Engleterre  vint  à  Gand 
et  estoit  pour  ces  jours  ençainte,  et  avoit  un  fil,  liquels 
avoit  esté  nés  en  Anwiers,  que  on  nommoit  Lion  '.  Quant  li 

minster  le  29  mars  1340.  Edouard  III  assurait  à  la  Flandre  les  privi- 
lèges commerciaux  les  plus  importants,  et  s'engag-eait  à  y  réunir  non 
seulement  les  châtellenies  de  Lille,  de  Douay ,  de  Béthune  et  d'Orchies  » 
mais  aussi  le  comté  d'Artois  et  la  ville  de  Tournay.  J'ai  publié  ces 
traités  dans  mon  Histoire  de  Flandre,  !«•«  éd.,  t.  III,  p.  603. 

»  Le  12  décembre  1338,  Edouard  III  donna  cent  livres  à  Jean  de 
Bures,  qui  lui  annonça  que  son  fils  Lionel  était  né  à  Anvers  subfelicis 
auspicii  sidère.  La  reine  Philippe  passa  près  d'une  année  dans  l'abbaye 
de  Saint-Michel.  Le  roi  d'Angleterre  y  fonda  une  chapelle  en  l'honneur 

rois  d*Engleterre  se  départi  de  Gand,  à  la  requeste  des  Fla- 
mens,  il  institua  le  conte  de  Sasleberi  '  et  le  conte  de  Suf- 
forch  à  demorer  en  Flandres  à  deus  cens  lances  et  cinq 
cens  archiers,  et  puis  prist  congiet  à  la  roine  sa  femme  et 
s'en  vint  en  Anwiers  et  trouva  tout  près  ses  hommes,  les- 
quels il  en  voloit  mener  et  sa  navie  toute  preste.  Si  entrè- 
rent en  lors  vassiaus  et  issirent  dou  havène  d'Anwiers  et 
entrèrent  dedens  la  mer  et  nagièrent  tant  viers  Engleterre 
que  il  vinrent  à  Orvelle  et  là  issirent  des  vassiaus  et  fissent 
tant  li  signeur  par  haquenées  et  chevaus  que  il  vinrent  en 

de  saint  Georges,  et  donna  aux  religieux  le  droit  de  patronage  sur 
réglise  de  Thingden,  dans  l'évêché  de  Lincoln.  Lionel  d'Anvers,  de- 
puis duc  de  Clarence,  mourut  en  1368,  avant  son  père. 

'  Guillaume  deMontaigu  avait  rendu  de  grands  services  à  Edouard  III 
dans  la  guerre  d'Ecosse  ;  il  avait  reçu  en  don  à  cette  occasion  les  fo- 
rêts de  Selkirk  et  d'Etrick.  Il  fut  créé  comte  de  Salisbury  vers  le  mois 
d'avril  1337.  J'ai  chercl\é  à  expliquer  ailleurs  [Étude  sur  Froissart,  II, 
p.  164),  qu'Edouard  III  lui  avait  donné  ce  titre  parce  qu'il  avait  épousé 
Alix  de  Derby,  petite-fille  de  Marguerite  de  Salisbury,  qui  était  elle- 
même  la  dernière  héritière  des  comtes  de  Salisbury,  issus  de  Gautier 
d'Évreux,  l'un  des  compagnons  de  Guillaume  le  Conquérant.  Les 
comtes  de  Salisburj'  descendaient  de  la  belle  Rosemonde,  et  ce  fut 
Guillaume  de  Montaigu  qu'Edouard  III  chargea  en  1334  de  faire  répa- 
rer au  château  de  Woodstock  la  chambre  de  Rosemonde  [De  caméra 
Rosamundœ  instauranda).  Dès  le  16  mars  1340,  on  négociait  le  mariage 
de  sa  fille  Elisabeth  avec  Hugues  Spencer  ;  elle  était  probablement  fort 
jeune,  et  tandis  que  le  pape,  en  refusant  les  dispenses,  exprimait  la 
crainte  de  voir  les  Spencer,  redevenus  trop  puissants,  chercher  à  ven- 
ger la  mort  de  leur  père  et  de  leur  aïeul,  Edouard  III  alléguait  que 
ce  mariage  contribuerait  à  la  pacification  de  l'Angleterr  '.  Le  prénom 
d'Alix  se  conserva  dans  la  maison  de  Salisbury.  Alix,  fille  de  Tho- 
mas Montaigu,  comte  de  Salisbury,  fut  la  mère  du  fameux  comte  de 
Warwick,  \e  faiseur  de  rois. 

Le  20  septembre  1338  Edouard  III  se  trouvant  à  Anvers,  créa  le  comte 
de  Salisbury  maréchal  d'Angleterre.  Guillaume  de  Montaigu  était 
aussi  fier  que  brave.  Ayant  appris  que  la  possession  du  château  de  Sa- 
lisbury lui  était  contestée  par  l'évoque  de  cette  ville,  il  fit  appeler  en 
champ  clos  le  prélat  qui  maintenait  son  droit.  Celui-ci  se  fit  repré- 
senter par  un  champion  vêtu  de  blanc  et  portant  une  cotte  d'armes, 
ornée  de  son  écusson.  Edouard  III  intervint  et  défendit  lo  combat. 

la  chité  de  Londres.  Si  furent  li  Englès  par  toutes  les  par- 
ties d'Engleterre  moult  grandement  resjoï  de  la  venue  dou 
roi,  car  moult  li  désiroient,  et  en  si  que  prélat,  signeur  et 
consauls  des  chités  et  bonnes  villes  le  venoient  veoir  et 
conjoïr,  ensi  que  on  doit  faire  son  signeur,  il  leur  recor- 
doit  doucement  et  bellement  toutes  ses  aventures,  et  com- 
ment il  avoit  esploitié,  et  les  amis  et  alyés  que  il  avoit 
acquis  oultre  la  mer,  et  par  espécial  des  Flamens  il  faisoit 
très-grant  compte  et  aussi  faisoient  ses  gens  ' . 

*  Quoi  qu'en  ait  dit  Froissart,  les  privilèges  accordés  aux  marchands 
flamands  excitèrent  assez  de  murmures.  En  effet,  ils  devaient  jouir  de 
plus  d'avantng-es  dans  les  ports  d'Angleterre  que  les  marchands  an- 
glais eux-mêmes.  Londres  se  plaignit  vivement.  Dans  les  traités  du 
XIII*  siècle,  les  rois  d'AnirletfTre  avaient  coutume  d'insérer  la  clause: 
salva  libertate  civitatis  ttostrœ  Londoniarum  ;  en  1340,  la  commune  de 
Londres  invoqua  ses  anciens  privilèges,  et  deux  mois  s'écoulèrent 
depuis  l'assemblée  solennelle  tenue  à  Westminster,  où  le  roi  d'Angle- 
terre avait  juré  le  traité  une  main  placée  sur  le  cœur,  l'autre  sur  les 
saints  Évangiles,  sans  que  la  ville  de  Londres  y  apposât  son  sceau. 
Enfin  le  25  mai,  Edouard  III  appella  près  de  lui  à  la  Tour  le  lord  maire, 
les  aldermen  et  les  plus  notables  bourgeois  de  Londres.  Il  leur  raconta 
que  pendant  son  séjour  à  Gand,  il  avait  promis  aux  communes  fla- 
mandes que  ses  engagements  seraient  ratifiés  par  les  communes  an- 
glaises. Il  les  pressa  et  les  pria  affectueusement  et  au  nom  de  l'amour 
qu'ils  lui  portaient,  de  ne  pas  démentir  son  serment.  Il  alla  même 
jusqu'à  leur  dire  qu'il  aimerait  mieux  renoncer  à  la  vie,  à  sa  femme,  à 
ses  fils,  à  ses  filles,  à  tout  son  ro^'aume.  La  comm.une  de  Londres  ré- 
sistait encore,  et  chez  Edouard  III,  l'indignation  et  la  colère  succé- 
dèrent à  des  prières  inutiles.  Il  permJt  toutefois  aux  aldermen  de 
convoquer  le  lendemain  une  assemblée  de  la  commune  à  G'uldhall. 
On  y  résolut,  bien  qu'à  regret,  de  faire  ce  que  le  roi  demandait,  afin 
que  son  honneur  n'eût  point  à  souflTrir  de  la  violation  d'une  promesse 
solennelle;  mais  le  roi  fit  connaître  aussi  que  son  intention,  pas  plus 
que  celles  des  communes  de  Flandre,  n'avait  jamais  été  de  diminuer, 
en  quelque  manière  que  ce  fût,  les  privilèges  de  la  cité  de  Londres  : 

«  N'est  pas  l'intention,  ne  l'assent  de  nous,  ne  de  nostre  conseil,  des 
graunts,  ne  de  la  communaltée  de  nostre  roialme,  ne  des  habitaunts 
de  Brabant,  ne  de  Flandres,  que  nul  point  sus-escrit  puisse  cheyer, 
tourner  ou  venir  en  nulle  manière  en  préjudice,  blêmissement,  arre- 
rissement  ou  restreyndre  fraunchises,  custumes  ou  usages  de  nostre 

CHAPITRE  LXXXXI. 


Comment  li  rois  Phelippes  de  France  donna  congiet  à  ses  gens  d'armes 
et  mit  sus  esqumeurs  de  mer. 


Or  retournons  au  roi  Phelippe  de  France,  liquels  estoit 
revenus  en  la  marche  de  Paris  et  avoit  donné  congiet  à 
toutes  gens  d'armes,  car  il  veoit  bien  que  il  n'en  avoit  que 


citée  de  Loundres,  ne  des  autres  citées,  burghs  et  villes  de  nostre 
roialme  d'Engleterre  ;  et  volons  et  grauntons  pour  nous,  nos  heirs  et 
successours  que  si  nul  point  soit  trové  contraire  à  les  fraunchises, 
usages,  coutumes  ou  privilèges  des  citées,  burghs  et  villes  avan-dites, 
soit  tenu  pour  nul  decea  la  myer  et  par  delà.  » 

On  lit  quelques  lignes  plus  haut  : 

o  Mémorandum  quod  dieJovis  proximo  post  festum  sanctiDunstani, 
anno  regni  régis  Edwardi  Anglise  tertii  post  corquestum  quartodecimo, 
regni  vero  sui  Francise  primo,  dorainus  rex  per  quendam  servientem 
suum  ad  arma  mandavit  Andrese  Aubry  majori  civitatis  Londoniîe 
quod  ipse  et  aldermanni  et  quidam  sapientiores  communarii  ejusdem 
civitatis  coram  ipso  domino  rege  eodem  die  Jovis  apud  Turrim  Lon- 
doniae  convenirent,  voluntatem  domini  régis  ibidem  audituri;  virtute 
cujus  mandati-,  ipse  Andréas  major,  Johannes  de  Grantham,  Rogerus 
de  Depham.  Johannes  Hamond  et  Johannes  de  Reshani,  aldermanni, 
Willelmus  de  Thorneye,  Joannes  de  Hardyngham,  Willelmus  de  Iford 
et  Adam  de  Bury  coram  ipso  domino  rege  apud  turrim  Londonise  com- 
paruerunt,  idemque  dominus  rex  oretenus  eis  asseruit  se  diversas 
libertates  hominibus  Flandrise  concessisse,  easdemque  litertates  eis- 
dem  hominibus  de  Flandria  et  successoribus  suis  imperpetuum  haben- 
das  magno  sigillo  suo  confirmasse?,  quibus  concessioni  et  confirma- 
tioni,  idem  dominus  rex,  tempore  quo  fuir  in  partibus  Iransmarinis,  in 
fidelitate  sua,  tactis  sacrosanctis,  prom.isit  omnia  sigilla  archiepisco- 
porum,episcoporum,comitum,baronum  et  communia  sigillacivitatum 
Londoniœ,  Eboraci,  Lyncoln,  Norwyc  et  villaî  Bristol!  ac  quinque 
portuum  fore  apponenda  ;  et  prœdictos  majorem,  aldcrmannos  et  alios 
civitates  coram  ii)sa  domino  rege  présentes  rogavit,  eisqne  aJFectuose 
supplicavit  quod  ipsi  commune  sigillum  civitatis  suœ  Londo)iî(B  dictis 
concessioni  et  confirmationi,  amore  sui,  appo/iereiit.  quod  si  facere  re- 
cusa?'ent,  idem  dominus  rex  se  ïpsum,  uxorem  simm,  JiHos,  Jilias  et 
totum  regnum  suum  adnuUari  reputaret:  quibus  auditis,  dioti  major 

faire,  et  fîst  renforcliier  la  navie  sus  mer,  de  laquelle  Bar- 
bevaire,  Bahucès  et  messires  Hues  Quierès  estoient  sou- 
verain et  capitainne ,  car  il  avoit  entendu  que  li-  rois  ses 
adversaires  estoit  retrais  en  Engleterre ,  et  fist  li  rois  de 
France  moult  fort  garder  la  mer,  car  il  voloit  donner  et 
mettre  empècement  sus  le  retour  dou  roi  d'Engleterre ,  et 
se  rafresquissoient  chil  esqumeur  de  mer,  Normant,  Gene- 
vois'et  Piquart,  quant  il  vol  oient,  une  fois  à  Calais,  l'aul- 
tre  à  Wisan,  et  puis  à  Boulogne,  au  Crotoi,  à  Saint- Wal- 
léri,  à  Dièpe,  à  Harflues,  et  là  partout  où  il  voloient,  et 
estoient  si  fort  sus  la  mer  que  les  Englois  les  doubtoient 
grandement,  et  venoient  moult  souvent  sus  les  bendes 
d'Engleterre  courir  devant  Douvres, à  Rie,  à  Wincenesel', 
devant  Plumude%  Wesmude%  Dardemude  *,  et  ne  lor 
aloit  encores  nuls  au  devant,  mais  on  gardoit  partout  les 
pors  et  les  havènes  d'Engleterre,  et  ar dirent  chil  esqumeur 
en  l'ille  de  Wisque  *  et  fissent  celle  saison  pluisseurs  da- 
mages sus  mer  as  Englès  et  conquissent  en  cel  ivier  sus 


et  alii  ibidem  prsesentes  petierunt  à  domino  rege  licentiam  super 
prsemissis  cum  communitate  loquendi  et  habuerunt.  Et  die  Veneris 
subséquente,  omnesaldermanni,  ditiores  et  sapientiores  civitatissum- 
moniti  fuerunt  essendi  apud  Gihaldam  die  sabbati  subséquente  super 
prsemissis  locuturi  et  consulturi  :  ad  quem  diem  sabbati  venerunt 
omnes  aldermanni  et  ditiores  et  discretiores  cujuslibet  wardae  civitatis, 
et  haMto  respecfu  ad  conservationem  honoris  régis  et  etiam  ad  indigna- 
tionem  suam,  et  alia  diversa  pericula  evitanda,  quamvis  invite,  com- 
mune sigillum  dictée  civitatis  prsedictis  concessioni  et  confîrmationi 
apponi  concesserunt,  et  appositura  fuit  die  lunse  proxirao  ante  festum 
sanctse  Petronillse  anno  supradicto.  »  (Archives  de  la  corporation  de 
Londres). 

'  Winchelsea. 

2  Plymouth. 

'  Weymouth. 

^  Dartmouth. 

•  Wight. 


DE  FROISSART.  285 

les  Englois  la  belle  nef  qui  se  nommoit  Cristofle,  qui  estoit 
malement  grande,  toute  cargié  de  lainnes,  lesquelles  on 
amenoit  en  Flandres  ;  mais  li  Normant  en  furent  mestre 
et  signeur,  et  tous  les  Englois  qui  dedens  estoient,  il  jettè- 
rent  tout  à  bort  et  amenèrent  les  lainnes  à  Calais  :  là 
estoit  lors  souverains  retours. 

CHAPITRE  LXXXXII. 

Comment  les  François  ardirent  les  fourbours  de  Chimai  et  livrèrent 
un  assaut  au  chastiel  de  Relenghes. 

Quant  li  chevalier  voisin  à  celle  Tiérasse  sceurent  et 
entendirent  que  ces  gens  d'armes  englois  et  alemans 
estoient  retrait,  tels  que  li  sires  de  Couchi,  li  sires  de 
Vervins ,  li  visdames  de  Châlons ,  li  sires  de  Presegni ,  li 
sires  de  Loré,  li  sires  de  Clari,  li  sires  de  la  Bove,  li  sires 
de  Loques  et  chil  liquel  avoient  eu  lors  villes  arses  des 
Englois  et  des  Alemans  (et  messires  Jehans  de  Hainau 
avoit  aussi  esté  en  auqunes  de  ces  cevauchies,  il  n'en  s'en 
pooit  escuser ,  ne  voloit ,  car  il  li  convenoit  servir  le  roi 
d'Engleterre,  puisque  il  prendoit  ses  deniers),  ces  gens 
d'armes  fissent  lor  quelloite  de  compagnons  et  tant  que  il 
furent  environ  mille  armeures  de  fier,  et  plus  en  euissent 
eu  se  il  vosissent,  mais  il  lor  sambla  que  il  estoient  gens 
assés  pour  brisier  la  terre  messire  Jehan  de  Hainau.  Li 
sires  de  Couchi  i  envoia  auquns  de  ses  hommes,  mais  il 
ni  volt  point  estre  pour  une  si  petite  contrevengeance.  Ces 
gens  d'armes  fissent  lor  assamblée  secrètement,  et  passè- 
rent de  nuit  les  bos  que  on  dist  la  Tiérasse,  et  vinrent  sus 
le  point  de  solel  levant  ou  sart  de  Chimai.  Les  bonnes 
gens  n'estoient  encores  de  riens  en  doubte  et  ne  quidoient 

point  comparer  les  chevauchies  que  lors  sires,  messires 
Jelians  de  Hainnau,  avoit  fait  en  France  en  servant  le  roi 
d'Engleterre ,  mes  si  fissent  :  car  quant  il  orent  passé  les 
bois  de  Tiérasse  et  la  haie  de  Ounay  ' ,  il  entrèrent  ou  plain 
païs  et  s'en  vinrent  courir  devant  Chimai.  Tantos  la  ville 
fu  esfraié.  Si  dorent  les  bonnes  gens  lors  portes  et  mon- 
tèrent as  deffenses.  Pour  le  temps  d'adont,  les  fourbours 
de  Cimai  estoient  grant,  et  moult  de  rices  gens  et  de  grans 
nourequiers  '  i  demoroient  :  il  furent  pris  en  lors  lis,  et  se 
sauva  qui  se  peut  sauver.  Ces  gens  d'armes  françois  aquel- 
lièrent  grant  proie  tant  que  ens  es  fourbours  de  Cimai  que 
ailleurs  environ  Chimai,  ens  es  villages  de  là  priés,  et 
levèrent  ce  jour  plus  de  douse  mille  blances  bestes  \  mille 
pors  et  cinq  cens  vaces  et  buefs,  car  c'est  une  marce  moult 
raemplie  de  bestail  et  de  noureçons.  Et  quant  il  orent  tout 
levet  et  requelliet  et  mis  ensamble ,  il  commenchièrent  à 
ardoir,  et  premièrement  il  ardirent  tous  les  fourbours  de 
Chimai  et  abatirent  les  moulins  qui  lors  estoient  hors  de 
la  fermeté,  et  coururent  tout  le  païs  de  environ, et  ardirent 
Virelle,  Lompret,  Vaus,  Bailleus,  Bourlers,  Forges,  Pos, 
Villers,  Biaurieu,  Saint-Rémi,  Sainte-Geneviève,  Salles, 
Ballèvres,  Walers,  Ebrètres  et  Montmegnies  et  toutes  les 
villes  dou  sart  de  Chimai  et  se  requellièrent  à  Selongne  *, 
et  quant  il  s'en  départirent,  il  boutèrent  le  feu  dedens. 
Riens  n'i  ot  déporté  et  enmenèrent,  avoecques  la  proie , 
biaucop  de  prisonniers  que  depuis  il  rançonnèrent  bien,  et 
acertes  ce  despit  et  contrevengeance  fissent-il  à  messire 
Jehan  de  Hainnau  et  s'en  retournèrent  à  Aubenton  et  là 


'  Ounay,  Ouain? 

2  Nourequiers,  éleveurs  de  bétail. 

'  Blances  bestes,  chevaux. 

♦  Tous  ces  villages  entourent  Chimay. 

départirent-il  lor  butin,  et  puis  s'en  râla  casquns  en  son 
lieu.  Messires  Jehans  de  Hainnau  se  tenoit  pour  lors  à 
Mons  en  Hainnau  dalés  son  cousin  le  conte.  Quant  ces 
nouvelles  li  vinrent  que  les  François  avoient  arse  et  robée 
toute  sa  terre  de  Chimai,  réservé  la  forterèce,  si  en  fu  dure- 
ment courouchiés  et  à  bonne  cause  et  en  parla  à  son  cou- 
sin le  conte,  liquels  li  respondi  et  consilla  que  son  damage 
il  le  portast  au  plus  bellement  que  il  peuist,  car  pour  lors  i 
n'en  avenroit  autre  cose. 

De  recbief ,  en  ceste  meisme  sepmainne ,  il  avint  que  li 
saudoyer  François,  liquel  se  tenoient  en  la  chité  de  Cam- 
brai ,  issirent  hors  et  vinrent  devant  le  castelet  de  Relen- 
gbes  ' ,  que  messires  Jehans  de  Hainnau  f aisoit  garder  par 
ung  sien  fil  bastart  qui  se  nommoit  Jehans  et  estoit  che- 
valiers, et  avoit  avecques  lui  environ  quarante  compa- 
gnons. Chil  saudoyer  françois  livrèrent  grant  asaut  un 
jour  au  chastiel  de  Relenghes,  et  ne  le  porent  avoir,  et  se 
retraïssent  en  Cambrai.  Chil  de  Relenghes  avisèrent  ce 
soir  lor  maison  et  veirent  bien  que  il  ne  le  poroient  souste- 
nir  longuement  contre  les  Cambrissiens.  Si  prissent  ce  de 
bon  que  dedens  avoient  et  l'emportèrent  avoecques  euls,  et 
puis  boutèrent  le  feu  dedens  et  s'en  départirent  et  s'en  vin- 
rent à  Valenchiennes.  A  l'endemain  chil  de  Cambrai  re- 
tournèrent à  Relenghes.  Si  trouvèrent  que  li  compagnon 
qui  gardé  l'avoient,  s'en  estoient  départi  et  avoient  bouté 
le  feu  dedens.  Si  le  parabatirent  et  désemparèrent  de  tous 
poins,  et  de  tous  ces  damages  fu  enfourmés  messires 
Jehans  de  Hainnau  et  les  porta  une  espasse  au  plus  belle- 
ment qu'il  pot,  ensi  que  il  fault  faire  à  le  fois  '. 


»  llelencourt  ou  Raillencourt  (5  kil.  de  Cambrai)? 
^  Aie  fois,  parfois. 

CHAPITRE  LXXXXIir. 


Comment  messires  Grignars  de  Mauni  fut  mortellement  navrés  par 
ceuls  de  Cambrai. 


Vous  avés  moult  bien  ichi  desus  oï  recorder  comment 
messires  Gantiers  de  Mauni  prist  le  chastiel  de  Thun-l'É- 
vesque ,  et  mist  dedens  en  garnison  un  g*  sien  frère  che- 
valier, lequel  on  nommoit  messire  Gille  Grignart  de 
Mauni.  Chils  et  si  compagnon  travilloient  durement 
ceuls  de  Cambrai,  et  les  tint  une  saison  si  clos  que  tous- 
jours  estoient-il  en  doubte;  car  moult  souvent  quant  il  ne 
s'en  donnoient  garde,  il  couroient  devant  lors  barrières. 
Or  avint  un  jour  que  ils  et  si  compagnon  s'en  vinrent 
courant  devant  la  porte  et  fissent  lor  monstre  et  furent  là 
une  espasce ,  et  puis  se  retraïssent  moult  bellement  et  en 
bonne  ordenance  sus  les  camps.  Pour  ce  jour  estoit  ren- 
forchié  la  garnison  des  Cambrissiens ,  siques,  quant  il 
veirent  ces  compagnons ,  lesquels  il  nommoient  les  Hain- 
nuiers,  qui  si  fort  les  adaioient  et  hérioient',  il  se  quelliè- 
rent  et  se  trouvèrent  environ  deux  cens  armures  de  fier. 
Si  se  armèrent  et  montèrent  as  cbevaus  et  fissent  ouvrir 
la  porte  c'on  dist  Robert  et  avaler  le  pont,  et  se  missent 
sus  les  camps. 

En  la  compagnie  des  Cambrissiens  avoit  ung  jeune 
baceler  gentilhomme  et  chanonne  de  Cambrai  et  de  na- 
tion gascon,  appert  homme  d'armes  durement  et  de  grant 
volenté,  et  bien  le  monstra  ils  qui  bien  estoit  montés  sus 

»  Adaioient,  vexaient,  tourmentaient.  Hérioient  signifie  à  peu  près 
la  même  chose. 

flour  de  coursier.  Quant  il  se  vei  sus  les  camps,  abaissa 
son  glave  et  se  couvri  dedens  son  esqut  et  féri  cheval  des 
espérons.  Messires  Gilles  Grignars  de  Mauni  qui  estoit 
aussi  moult  bacelereus  et  désiroit  à  faire  armes,  abaissa 
son  glave  et  s'en  vint  au  férir  des  espérons  contre  li,  et  se 
consie virent  si  justement  que  droit  enmi  les  esqus.   Li 
cbanonnes  qui  se  nommoit  Guillaumes  Marchans  féri  le 
chevalier  de  tele  manière  que  il  li  percha  l'esqut  et  le  cote 
de  fier  et  la  place  '  d'achier  qui  estoit  desus,  et  li  bouta  le 
fier  en  la  poitrine  bien  un  demi  piet  et  l'enpoindi  fort  et 
îe  renversa  à  terre.    Tantos  si  compagnon  cambrisien 
vinrent  et  environnèrent  l'abatu,  et  Guillaumes  Marchans 
de  son  tour  retourna  sus  euls.    Tout  li  compagnon  de 
Thun-l'Évesque  furent  si  esbahi,  quant  il  veirent  celle 
dure  aventure  avenir  sus  lor  chapitainne,  que  depuis  il  ne 
tinrent  point  de  conroi^  mais  se  missent  au  retour.  Au- 
quns  appers  compagnons  de  Cambrai,  liquel  estoient  bien 
monté,  se   missent  en  cace,  et  en  i  eut  des  pris  et   des 
retenus  jusques  à  neuf ,    et  li  aultre   se   sauvèrent  et 
se  boutèrent  dedens  Thun-l'Évesque.  Messires  Gilles  Gri- 
gnars de  Mauni  fu  pris  et  retenus  et  portés  à  Cambrai, 
trop  durement  navrés,  et  mis  en  mains  (Te  surgyen  et  de 
médecin,  et  l'euist-on  volentiers   sauvé,  se  on  peuist; 
mais  on  ne  peut,  et  morut  li  chevaliers  dedens  Cambrai. 
Si  doi  frère  Jehans  et  Tiéri  tretyèrent  viers   ceuls  de 
Cambrai  pour  ravoir  le  corps.  Il  furent  consillié  dou  ren- 
voyer ,  et  l'alèrent  requerre  en  Cambrai  doi  frère  corde- 
lier  de  Valenchiennes.  On  lor  délivra  :  si  fut  li  corps  mis 
sus  un  bar'*  vesti  de  noir  et  aportés  à  Valenchiennes  et 

^  Place,  plaque. 

*  Convoi,  ordre,  rang. 

"  Bar,  charrette,  tombereau. 

19 

ensepvelis  en  l'église  de  Saint-François  et  là  gist.  Ensi 
vont  les  aventures  d'armes.  Depuis  demora  li  chastiaus  de 
Thun-l'Évesque  en  la  garde  des  deus  frères  de  Mauni , 
Jehan  et  Tiéri. 

CHAPITRE  LXXXXIV. 


Comment  la  garnison  de  Cambrai  pilla  et  ardit  la  ville  de  Haspre 

en  Hainnau, 


Cliil  de  la  garnison  de  Cambrai  procurèrent  tant  de- 
viers  le  baillieu  de  Vermendois  que  il  orent  congiet  d'en- 
trer et  ardoir  en  Hainnau  et  de  faire  bonne  guerre,  et 
avoient  proposet  ensi  li  Cambrisien  que  li  Hainnuier  leur 
avoient  fait  et  porté  plus  de  damages  que  li  Englois ,  ne 
Alemant  n'euissent,  et  s'esmervilloient  pourquoi  on  les 
déportoit  à  non  estre  en  la  guerre. 

Et  fu  ce  remonstré  au  consel  dou  roi  de  France  que  li 
contes  de  Hainnau ,  li  pères  et  li  fils ,  avoient  tousjours 
fait  partie  à  l'encontre  dou  roiaulme  de  Franche  et  porté  à 
lor  pooir  contraire  et  damage ,  et  avoient  soustenu  tous 
jours  couvertement  les  Englois,  et  se  il  euissent  abatu 
otant  les  errederies\  demandes,  requestes,  calenges  et 
oppinions  dou  roi  d'Engleterre  que  il  lés  ont  eslevé,  de  la 
guerre  n'euist  riens  esté ,  et  estoient  tenu  en  Hainnau  de 
comparer  tous  ces  cas  ;  car  trop  bien  l'avoient  li  Hain- 
nuier acquis.  Tant  fu  parlé,  proposé  et  remonstré  à  ren- 
contre dou  conte  de  Hainnau  et  de  son  païs,  sans  ce  que  li 
dis  contes  fust  mandés  pour  oïr  ses  escusances ,  que  il  fu 
acordé  et  ordonné  que  li  compagnon  saudoyer  françois 

»  Errederies,  prétentions. 

qui  en  la  chité  de  Cambrai  se  tenoient,  venroient  en 
Hainnau  et  i  bouteroient  le  feu  et  cômmenceroient  la 
guerre,  car  il  ne  désiroient  aultre  cose.  Si  se  ordonnèrent 
à  ce  faire  et  issirent  de  la  chité  de  Cambrai  un  samedi, 
par  nuit,  environ  soissante  lances,  et  les  conduisoient 
messires  de  Moruel ,  messires  Renauls  de  Trie ,  messires 
Drues  de  Roie  et  li  sires  de  Mellincourt ,  et  grant  gent  ne 
lor  convenoit  point  pour  faire  lor  emprise ,  car  li  païs  de 
Hainnau  nestoit  en  nulle  doubte,  ne  point  deffyés,  et  vin- 
rent ces  gens  d'armes  et  biaucop  de  compagnons  de  piet 
de  Cambrai  environ  dis  heures  en  la  nuit  en  la  ville  de 
Haspre',  laquelle  estoit  tout  desfermée  et  est  encores,  et 
prissent  les  gens  en  lors  lis,  et  pour  esbahir  ceuls  de  la 
ville,  il  fissent  bouter  par  ces  hommes  de  piet  qui  les  sie- 
voient,  en  cincq  ou  en  sys  lieus,  le  feu  en  la  ville.  Li 
haros  et  li  cris  s  esleva.  Tantos  gens ,  hommes,  femmes 
et  enfants  s'esfréèrent  et  veirent  bien  que  il  estoient  lor 
voisin  li  saudoyer  de  Cambrai  qui  les  resvilloient  et  qui 
ce  damage  lor  portoient.  Si  se  commenchièrent  toutes 
gens  à  demuchier  et  à  fuir  chà  et  là.  Toutes  fois  il  en  i 
eut  grant  fuisson  de  pris  et  de  ocis ,  et  encores  en  i  euist 
plus  eu,  se  il  vosissent;  mais  il  entendirent  au  pillier  la 
ville  et  à  rompre  escrins  et  h  cargier  chars  et  charètes 
et  chevaus  que  il  avoient  fait  venir  avoecques  euls,  et 
meismes  chil  de  piet  estoient  si  cargiet  de  draps  et  de 
jeuiaus  que  plus  ne  pooient.  En  l'église  de  Haspre,  on 
aoure  de  saint  Agaire,  liquels  est  uns  moult  crueuls  sains 
et  que  on  doit  resongnier,  et  doudit  saint,  il  ont  \h  dedens 
l'église  qui  est  une  provosté  et  gouvernée  par  les  monnes 


»  Haspres,  à  mi-chemin  de  Cambrai  et  de  Valenciennes.  La  prévôté 
avait  été  fondée  par  Pépin  d'Heristal,  après  une  victoire  remportée  sur 
le  roi  do  Neustrie. 

de  Saint- Vast  d'Arras.  Li  dis  provos,  pour  ces  jours ,  n'i 
estoit  point  et  avoit  esté  si  avisés  que  la  fîertre  de  saint 
Ag-aire  et  le  reliquaire  et  les  plus  rices  aournemens  de 
l'église,  il  avoit  fait  venir  et  amener  avoecques  li  à  Va- 
lenchiennes.  Cela  fu  sauvé  :  aultrement  tout  euist  esté 
perdu,  car  la  ville  et  l'abéie  et  tout  fu  si  netement  pilliet 
et  robet  que  riens  ni  demora,  dont  on  peuist  faire  argent, 
et  la  ville  toute  arse  et  les  moulins  ars  et  abatus.  Ces 
nouvelles  vinrent  à  Valencbiennes  dou  plus  tos  c'on  pot, 
à  cours  de  cevaus.  Pour  ces  jours ,  li  contes  Guillaumes 
de  Hainnau  s'i  tenoit  et  la  contesse  à  lor  hostel  que  on 
dist  à  la  Sale,  et  i  estoient  messires  Henris  d'Antoing  *  et 
messires  Gérars  de  Wercbin,  sénescal  de  Hainnau,  li  sires 
de  Wargni,  messires  Henris  de  Huffalise,  li  sires  de 
Goumegnies,  li  sires  de  Vertain  et  pluisseur  aultre  che- 
valiers et  esquiers  de  Hainnau  qui  là  se  tenoient  pour 
l'amour  dou  conte.  Quant  les  nouvelles  furent  venues 
jusques  au  conte,  il  estoit  tantos  coucbiés:  il  salli  sus  et 
s'arma  légièrement  et  envoia  par  ses  variés  resvillier 
chevaliers  et  esquiers  parmi  la  ville.  Li  contes  monta  à 
ceval  et  se  départi  de  la  Sale  à  petite  gens,  mais  casquns 
se  mist  à  voie  apriès  li.  Quant  il  vint  ou  marcbiet  de  Va- 
lencbiennes, il  i  avoit  gardes  qui  guettoient  au  berrefroi  ^; 
si  dist  toutbault  :  «  Sonnés,  sonnés  les  cloces;  esmouvés 
«  la  ville.  »  On  fîst  son  commandement,  les  cloces  furent 
sonnées  à  esfort;  toutes  gens  sallirent  sus  sans  ordenance, 
car  on  avoit  mervelles  quel  cose  ce  voloit  estre  à  celle 
heure-là  et  alèrent  as  armes,  et  se  traïst  casquns  ou  mar- 


»  Le  2  mai  1340,  le  comte  de  Hainaut  donna  plusieurs  terres  a 
Henri  d'Antoing,  pour  le  dédommager  de  la  perte  de  ses  biens  situés 
en  France  qu'avait  confisqués  Philippe  de  Valois, 

2  Berrefroi,  "beffroi. 

chiet.  Li  contes  issi  hors  par  la  porte  cambrisienne  et  se 
mist  sus  les  camps.  Toutes  gens  le  sievirent  à  ceval  et  à 
piet,  et  passa  Fontenelles',  et  droit  à  Moncliiaus%  nou- 
velles li  vinrent,  et  li  fu  dit  que  il  n'avoit  que  faire  plus 
avant;  car  li  François  et  li  Cambrissien  estoient  retrait 
et  râlé  lor  voie.  Adonc  retourna  li  contes  et  s'en  vint  à 
Fontenelles  veoir  madame  sa  mère  qui  jà  estoit  enfour- 
mée  de  tout  ce  fait,  et  repaisa  son  fil  au  plus  bellement 
que  elle  pot,  et  voloit  de  ce  fait  esquser  son  frère  le  roi 
de  France  ;  mais  li  contes  ne  voloit  pas  prendre  en  pa- 
tience celle  escusance  et  disoit  que  ce  seroit  amendé. 

CHAPITRE  LXXXXV. 


Comment  li  contes  de  Hainnau  envoya  l'abbé  de  Crespin  desfier  le  roy 

de  France. 


Quant  li  jones  contes  de  Hainnau  se  fu  tenus  environ 
une  heure  dalés  madame  sa  mère  et  il  se  fu  un  petit 
repaisiés,  il  prist  congietet  s'en  retourna  à  Valencbiennes. 
Lui  là  venu,  il  mist  clercs  et  messagiers  en  œuvre,  et 
manda  partout  les  chevaliers  de  Hainnau  que  tout  vo- 
sissent,  ces  lettres  veues,  venir  en  la  ville  de  Mons.  Nuls 
ne  désobéi ,  et  tous  li  premiers  ce  fu  son  oncle  messire 
Jehan  de  Hainnau  qui  jà  estoit  enfourmés  dou  despit  que 
on  avoit  fait  à  son  cousin;  mais  de  ce  estoit-il  tous  resjoïs. 
Si  trètos  que  il  veile  conte,  il  li  dist:  «  Or  en  avés-vous 
«  de  la  guerre  et  de  l'amour  des  François?  Il  vous  ren- 

*  Célèbre  monastère  de  l'ordre  de  Cîteaux,  où  s'était  retirée  Jeanne 
de  Valois,  veuve  de  Guillaume  le  Bon,  comte  de  Haiuaut. 

*  Moncheaux. 

a  dent  les  services  que  vous  lor  avés  fais.  Je  n'en  atendoie 
«  aultre  cose.  »  —  «  Biaus  oncles ,  dist  li  contes ,  vous 
«  avés  raison  de  cela  dire.  Il  ont  tel  cose  esmeu  qui  me 
«  coustera  et  euls  aussi,  car  je  voel  que  li  despis  que  on 
«  nous  a  fait,  vous  et  moi ,  soit  contrevengiés ,  et  bien 
«  hastéement.  »  —  «  Vous  avés  cause  de  ce  dire,  respondi 
«  ses  oncles ,  et  li  sera.  » 

A  ce  parlement  qui  fu  en  la  ville  de  Mons  en  Hainnau, 
ot  pluisseurs  paroles  proposées  et  remonstrées,  et  voloient 
li  auqun  baron  dou  païs  que  on  envoiast  soufissans 
hommes  deviers  le  roi  de  France,  à  savoir  se  de  li  venoit  li 
commandemens  d'avoir  ars  en  le  conté  de  Hainnau  sans 
deffyer,  et  auqun  autre  chevalier  voloient  et  proposoient 
tout  le  contraire  et  disoient  que  ce  seroient  voix  perdues , 
mais  se  on  lor  avoit  fait  un  despit,  que  on  s'en  contreven- 
geast  dou  plus  que  on  peuist,  et  fu  dit:  «  Nulle  guerre 
«  couverte  ne  vault  riens.  Messires  Jebans  de. Hainnau  a 
«  deffyet  le  roi  de  France,  et  li  a  fait  guerre  avoecques  le 
«  roi  d'Engleterre,  et  ansi  ferés-vous,  sire;  vous  le  defiPye- 
«  rés,  et  nous  tout  qui  sommes  vostre  homme;  et  puis  li 
«  ferons  bonne  guerre ,  car  nous  ne  volons  point  porter 
«  ce  despit.  »  A  ce  pourpos  s'arestèrent  li  contes  de  Hain- 
nau et  tout  chil  qui  là  estoient,  et  fu  à  la  plaisance  mes- 
sire  Jehan  de  Hainnau  qui  avoit  grand  affection  à  lui 
contrevengier ,  et  fu  là  eslus  et  ordonnés  de  porter  la 
deflS.ance  li  abbés  de  Crespin  qui  resgnoit  pour  ce  temps 
et  lequel  on  nommoit  Tiebaut  ' ,  et  ordonna  et  avança  ses 
besongnes  et  parti  de  Hainnau  et  porta  les  deffiances  à 
Paris  au  roi.  Li  rois  Phelippes  n'en  iîst  que  rire  et  dist 
que  son  cousin  estoit  uns  fols  et  que  il  avoit  marceandé 

'  Thibaut  Gignos,  abbé  de  Crespin,  mort  en  1353. 

d'ardoir  et  essillier  son  païs.  L'abet  de  Crespin  alant  à 
Paris  et  faisant  son  message,  li  contes  de  Hainnau  et 
messires  Jehans  ses  oncles  se  pourveirent  de  toutes  coses 
pour  faire  une  bonne  guerre ,  et  chevalier  et  esquier  de 
Hainnau  estoient  tout  resjoï  de  ce  que  il  aueroient  la 
guerre.  Or  retourna  dans'  abbés  et  recorda  comment  il 
avoit  esploitié  et  la  response  que  on  li  avoit  fait  à  Paris 
et  comment  li  François  mèneroient  le  conte  de  Hainnau. 
Or  fu  avisé  et  regardé  premièrement  où  il  commence- 
roient  à  entrer  ou  roi  anime.  Messires  Jebans  de  Hainnau 
qui  premiers  avoit  eu  les  damages  et  despis ,  tretta  tant 
et  fîst  que  on  s'acorda  à  ce  que  il  aueroit  les  premières 
contrevengeances,  et  fu  avisé  que  de  passer  les  bois  de  la 
Tiérftsse  et  aler  devant  Aubenton  et  en  la  terre  le  signeur 
de  Vervins  et  de  messire  Jehan  de  Beaumont,  qui  avojsnt 
ars  la  terre  de  Chimai. 

ii 
CHAPITRE  LXXXXVI. 


Comment  li  contes  de  Hainnau  fist  son  assemblée  de  gens  d'armes  et 
•vint  devant  Aubenton. 


Bien  se  doubtoient  chil  de  la  ville  d' Aubenton  dou  conte 
de  Hainnau  et  de  son  oncle,  pour  tant  que  li  chevalier  et 
li  esquier  de  là  environ  avoient  fait  lor  quelloite  et  requel- 
loite  en  Aubenton.  Si  avoient  mandé  au  baillieu  de  Ver- 
mendois  que  il  lor  vosist  envoyer  gens  assés  de  sens  et  de 
deffense  pour  aidier  à  garder  lor  ville. 

Li  dis  baillieus  escripsi  au  signeur  de  Vervins,  à  mes- 
sire Jehan  de  Beaumont,  au  signeur  de  Loré  et  à  pluisseurs 
chevaliers  et  esquiers  de  là  environ  que  il  se  vosissent 

»  Dms,  dam. 

traire  en  Aubenton  et  entendre  à  garder  la  ville.  Chil  si- 
gneur  de  là  environ  de  celle  Tiérasse  obéirent  au  dit  bail- 
lieu,  car  il  avoit  commission  de  par  le  roi  de  France  de  ce 
faire  et  plus  grant  cose.  Si  s'en  vinrent  bouter  en  Auben- 
ton et  le  remparèrent  à  lor  pooir. 

Li  contes  de  Hainnau  fist  son  assamblée  et  son  amas  de 
gens  d'armes  à  Mons  en  Hainnau  et  escripsi  et  pria  à  au- 
quns  chevaliers  en  Braibant  et  en  Hasbain  que  il -le  vosis- 
sent  venir  veoir  et  servir  pour  contrevengier  les  despis 
que  li  François  li   avoient  fait.    Finisseurs   chevaliers 
vinrent  et  ne  se  vodrent  pas  esquser ,  et  par  espécial  li 
sires  de  Fauquemont  qui  fu  moult  bacelereus  vint  servir 
le  conte  à  deus  cens  armeures  de  fier,  li  sires  d'Augimont 
à  grant  gent,  li  sires  de  Montjardin  et  moult  de  ault^s  et 
tan^.  que  il  se  trouvèrent ,  quant  il  furent  tout  assamblé, 
bien  dys  mille  armeures  de  fier;  si  cargièrent  chars  et 
charettes  de  pourvéances  et  d'artellerie,  de  tentes  et  de  ce 
que  il  lor  besongnoit  et  se  départirent  de  Mons  en  Hain- 
nau et  cevauchièrent  vers  Maubuege,  et  esploitièrent  tant 
que  il  passèrent  les  bos  de  la  Tiérasse  et  entrèrent  en 
France ,  et  ardirent  li  coureur,  qui  cevauçoient  devant  à 
destre  et  à  senestre,  Segni-le-Grant,  Segni-le-Petit,  Martel- 
lies,  Eenier,  Wès,  Maubert-Fontainnes  et  tout  le  plat 
païs  de  là  environ ,  sans  nul  déport ,  et  s'en  vinrent  de- 
vant Aubenton  et  l'environnèrent  tout  autour,  car  bien 
estoient  gens  pour  ce  faire.  Quant  li  chevalier  qui  dedens 
estoientjveirent  l'ordenance  si  grande  de  ces  Hannuiers,  si 
se  doubtèrent  plus  que  en  devant,  et  vosissent  bien  li 
auqun  estre  en  lors  maisons ,  mais  puisque  il  estoient  là 
dedens  venu  pour  aidier  et  consillier  la  ville,  il  convenoit 
que  il  s'aquitassent ,  ensi  que  il  fissent.  Si  ordonnèrent 
moult  bellement  lors  pareçons ,  et  là  où  il  dévoient  en- 

tendre.  Si  ot  à  Aubenton  en  cincq  jours  que  li  Hainnuier 
furent  là ,  pluisseurs  assaus  et  escarmuces  et  des  navrés 
et  bléciés  de  une  part  et  d'aultre ,  et  se  portèrent  moult 
vaillamment  à  tous  les  assaus  li  chevalier  et  esquier  fran- 
çois  qui  dedens  estoient,  et  se  la  ville  d' Aubenton  euist 
esté  formée  d'ajiltre  cose  que  de  palis,  elle  n  euist  eu  point 
de  damage,  mais  contre  tant  de  bonnes  gens  d'armes  que 
li  Hainnuier  estoient,  mervelles  fu  comment  elle  se  peut 
tant  tenir  que  elle  fist.  Entre  les  assaus  qui  furent  fait  et 
livret  à  Aubenton,  il  en  i  ot  un  le  samedi  que  on  dist  des 
Brandons'  -,  mallement  grant,  et  i  furent  moult  d'hommes 
bléciés  de  ceuls  dedens  par  le  tret  des  arbalestres,  et  fu  ce 
jour  Bauduins  de  Biaufort,  un  esquiers  de  Hainnau  et  de 
la  terre  de  Binch,  moult  vaillans  homs  à  l'asaut,  et  asalloit 
à  une  porte,  de  quoi  en  assallant  et  en  faisant  grant 
fuisson  d'armes,  un  pierre  d'amont  li  fu  jettée  sus  le  brac 
et  li  rompi  l'os,  et  ne  s'en  pot  aidier  depuis  un  grant 
temps. 

CHAPITRE  LXXXXVH. 


Comment  la  ville  d' Aubenton  fut  prise ,  et  comment  li  contes  de 
Hainnau  parla  à  Jacquemon  Dartevelle  et  ala  en  Engleterre  pour 
remonstrer  ses  besongnes  au  roi  Edouwart. 


Ce  samedi  que  on  dist  la  nuit  ^  des  Brandons  fu  moult 
fors  li  assaus  à  la  ville  d' Aubenton  et  bien  continues ,  et 
orent  li  assallant  et  li  deffendant  grant  painne  au  voir 
dire.  La  ville  n'estoit  pas  si  forte  que  elle  fu  bien  deffen- 


•  Veille  du  premier  dimanche  du  carôme  (4  mars  1340). 

*  La  nuit,  la  veille. 

due,  car  li  gentilhomme  qui  dedens  estoient,  le  soustinrent 
un  grant  temps.  Trop  s'esmervilloient  li  Hainnuier  de  ce 
que  elle  lor  duroit  tant  à  la  deffense ,  car  elle  n'estoit 
close,  ne  fermée  que  de  palis.  On  dist,  et  vérité  est,  que 
continuant  ce  efforce  à  bien  grant  force ,  li  Hainnuier  ce 
samedi  entendirent  si  fort  à  asallir  que  il  efiForcièrent  les 
deffendans  et  rompirent  les  palis  et  entrèrent  dedens. 

Quant  li  gentilhomme  veirent  ce  que  deffense  ne  lor 
pooit  plus  riens  valoir,  si  requellièrent  li  auqun  et  non 
pas  tous  devant  le  moustier  en  une  place  qui  là  est,  et  li 
auqun  avoient  lors  chevaus  tous  ensellés.  Si. montèrent 
sus  et  s'en  issirent  par  une  porte  et  prissent  les  camps.  Ce 
furent  par  espécial  messires  Jehans  de  Beaumont  et  mes- 
sires  Thomas,  sires  de  Vervins.  Li  visdames  de  Chaalons 
et  uns  siens  fils  jones  qui  fu  là  fais  chevaliers,  demorèrent 
et  requellièrent  lors  gens  en  la  place  devant  le  moustier. 
Nouvelles  vinrent  à  messire  Jehan  de  Hainnau  que  li  sires 
de  Vervins  estoit  partis  et  issus  hors  de  la  ville  et  s'en 
aloit  viers  Vervins  à  quoite  d'esperon.  Tantos  messires 
Jehans  de  Hainnau  demanda  son  coursier  ;  on  li  amena 
dou  plus  tos  que  on  pot.  Quant  il  fu  montés,  il  dist  à  ses 
gens  :  «  Or  tos ,  sievons  ce  chevalier  :  il  le  me  fault  à 
«  avoir  mort  ou  vif.  C'est  chils  qui  plus  a  porté  de  con- 
«  traire  et  de  damage  à  ma  terre  de  Cimai.  »  Dont  veissiés 
chevaliers  et  esquiers  monter  apertement  et  sievir  lor  si- 
gneur  et  sa  banière,  laquelle  messires  Thiéris  de  Sen- 
selles  portoit ,  et  prissent  les  camps.  Li  sires  de  Vervins 
estoit  bien  montés  et  sus  flour  de  coursier,  et  avoit  bien 
demi-lieue  d'avantage.  Ses  gens  le  sie voient  à  l'esperon, 
que  mieuls,  mieuls.  Si  en  i  avoit  en  la  compagnie  des 
mauls  montés.  Chil  furent  rataint,  qui  ne  peurent  aler 
avant.  Si  eni  ot  des  mors  et  des  pris  sus  le  chemin.  Li 

sires  de  Vervins  esploita  si  bien  que ,  maugré  tous  ses  en- 
nemis, il  se  sauva  et  entra  dedens  sa  ville. 

Quant  messires  Jehans  de  Hainnau  vei  que  point  ne 
Taueroit  et  li  estoit  escapés ,  si  retourna  arrière ,  et  ses 
gens  aussi,  qui  ramenoient  biaucop  de  prisonniers.  Quant 
il  furent  revenu,  il  trouvèrent  tout  acMevé,  le  visdame  de 
Chaalons  pris  et  un  sien  fil  jone  chevalier  et  deus  ocis  et 
moult  daultres  [navrés].  Ensi  avint  ce  jour  à  Aubenton. 
La  ville  fu  prise  par  la  manière  que  je  vous  di  et  toute 
pilliée  et  robée  et  puis  arse,  et  quant  li  Hainnuier  orent 
ensi  esploitié,  il  s'en  départirent  et  s'en  retournèrent  viers 
Chimai,  et  là  demora  messires  Jehans  de  Hainnau.  Li 
sires  de  Fauquemont  et  li  sires  d'Augimont  s'en  alèrent 
viers  Dignant  *.  Et  li  contes  de  Hainnau  et  li  sires 
d'Enghien  et  li  aultre  chevalier  retournèrent  avoecques 
le  conte  à  Mons  en  Hainnau,  et  quant  il  furent  là  venu, 
il  donna  à  toutes  gens  d'armes  congiet  et  retourna  cas- 
quns  en  son  lieu  et  furent  li  Hainnuier  sus  lor  garde  et 
pourveirent  lors  forterèces ,  car  bien  supposèrent  que  la 
cose  ne  demorroit  point  ensi,  puisque  la  guerre  estoit  enta- 
mée, et  que  li  François  les  venroient  veoir.  Li  contes  de 
Hainnau  fu  consilliés  que  d'aler  en  Engleterre  et  remons- 
trer  au  roi  son  serouge,  ses  besongnes  et  de  faire  aliances 
à  lui  et  d'avoir  commandement  de  par  li  comme  vicaires 
à  l'emperour  que  li  signeur  d'Alemagne  qui  tout  li  dé- 
voient obéissance  et  qui  service  li  avoient  fait  devant  Cam- 
brai, fuissent  apparilliet  de  aidier  ledit  conte  à  parmainte- 
nir  sa  guerre,  car  il  estoit  en  très-bonne  et  grande  volenté 
de  guerryer  le  roiaulme  de  France,  sans  li  point  refroi- 
dier.  Sus  ce  pourpos  et  consel  il  persévéra  et  fist  une 

*  Dinant. 

asamblée  des  nobles  de  son  païs  et  des  consauls  des  bonnes 
villes  à  Mons  en  Hainnau,  et  là  institua-il  et  ordonna  en 
la  présence  de  tous  messire  Jehan  de  Hainnau  son  oncle 
à  estre  bauls  et  regars  *  en  Hainnau  et  gouvernères  jus- 
ques  à  tant  que  il  retourneroit,  et  pria  à  tous. que  casquns 
vosist  obéir  à  lui  comme  à  soi-meismes  se  il  estoit  présens. 
Tout  li  orent  en  convenant  de  bonne  volenté,  car  il  sentoient 
et  congnisoient  ledit  messire  Jehan  de  Hainnau  si  vaillant 
et  si  prudent  que  il  ne  lor  requerroit  cose  qui  ne  lor  fust 
raisonnable.  Quant  li  Jones  contes  de  Hainnau  ot  ordonné 
toutes  ses  besongnes  et  pris  congiet  à  sa  dame  de  mère  et 
à  la  contesse  sa  femme ,  il  parti  dou  Quesnoi  où  il  tenoit 
son  hostel  et  vint  à  Mons  en  Hainnau ,  et  là  trouva  son 
oncle.  Si  fu  encores  un  jour  dalés  li  pour  mieuls  estre 
avisés  et  enfourmés  de  ses  besongnes ,  et  puis  s'en  parti 
et  vint  à  Haie  et  à  Brousselles  et  là  trouva  le  duch  de 
Braibant  de  qui  fille  il  avoit  à  femme  qui  li  fist  très- 
bonne  chière  ;  car  li  dus  l'amoit  de  tout  son  coer  otant  que 
nuls  de  ses  enfans.  Li  contes  se  complandi  à  lui  des 
despis  et  damages  que  li  François  li  avoient  fait  :  «  Aussi 
«  biaus  fils ,  respondi  li  dus ,  lor  en  avés-vous  fait ,  vous 
«  vous  estes  contrevengiés.  La  cose  ne  demorra  pas  en  ce 
«  point,  car  li  François  sont  grant  et  orguilleus  et  mar- 
«  cissent^  à  vous.  Tous  les  jours  puent-il  entrer  en  vostre 
«  païs  et  porter  damage:  il  vous  fault  atendre  l'aventure. 
«  Si  vous  tieng  pour  bien  consillié  et  avisé  de  ce  que 
«  vous  vous  forte fy es  à  l'encontre  de  vostres  ennemis,  car 
«  plus  grant  et  plus  fort  de  li,  on  doit  doubter.  Soyés  tous 
«  confortés  que  je  demorrai  dalés  vous.  »  Li  contes  res- 
pondi et  dist  :  «  Grant  merchis  !  » 

*  JBauls  et  regars,  bailli  et  rewart. 
2  Marcissent,  touchent,  sont  contigus. 

Quant  li  contes  de  Hainnau  ot  esté  avoecques  le  duch  de 
Braibant  un  jour  et  plus  et  li  ot  remonstré  toutes  ses  be- 
songnes  et  recargies,  il  prist  congiet  et  se  départi  de  li  et 
de  Brousselles  et  se  mist  au  cemin  et  vint  à  Gand  veoir 
sa  serour  la  roine  d'Engleterre.  Se  li  remonstra  le  voiage 
que  il  avoit  empris  de  faire  d'aler  en  Engleterre.  La  roine 
en  fu  grandement  contente  et  li  dist  que  il  faisoit  bien.  Si 
escripsi  laditte  roine  par  son  frère  le  conte  à  son  signeur 
le  roi  d'Engleterre.  Avoecques  tout  ce  li  contes  de  Hain- 
nau parla  à  Jacquemon  Dartevelle  qui  estoit  pour  lors  en 
la  conté  de  Flandres  li  plus  grans  qui  i  fust,  et  li  remons- 
tra toutes  ses  besongnes  ensi  que  ils  avoit  faff  au  duc  de 
Braibant,  songrant  signeur.  Jaquèmes  Dartevelle  i  en tendi 
de  bon  coer  et  dist  au  conte  :  «  Sire,  tenés-vous  pour  tous 
«  confortés  que  li  païs  de  Flandres  vous  sera  ou  vers  et 
«  apparilliés  et  dites  au  roi  d'Engleterre,  vostre  biau- 
«  frère  et  mon  compère,  que  il  se  délivre  de  mettre  à  point 
«  et  ordonner  ses  besongnes  par  delà  la  mer  et  se  mette  au 
«  retour  dou  plus  tos  que  il  puet,  car,  li  revenu  par  de 
«  deçà,  sus  la  fourme  et  estât  que  nous  estions  et  que 
«  nous,  les  Fkmens,  Alemans  et  li,  fûmes  d'acort,  nous 
«  ferons  une  très-belle  et  forte  guerre  et  tant  que  il  nous 
«  devera  bien  souffire  et  à  vous  à  qui  on  a  fait  contraire 
«  et  damage.  » 

Li  contes  de  Hainnau  respondi  et  dist  :  «  Jaquemart,  je 
«  ne  li  oublierai  riens  à  dire.  »  Adçnc  prist-il  congiet  et 
se  départi  de  la  roine,  sa  serour,  de  Dartevelle  et  de  la 
ville  de  Gant,  et  s'en  vint  en  la  ville  d'Anwiers  et  trouva  sa 
navie  toute  preste  et  ses  gens  aussi.  Si  entra  en  sou  vas- 
siel  et  casquns  de  ses  hommes  en  ceuls  où  il  dévoient  en- 
trer par  ordenance.  Si  se  dèsancrèrent  et  passèrent  le  ha- 
vène  d'Anwiers  et  entrèrent  dedens  la  mer  et  singlèrent 

viers  Engleterre  et  orent  vent  à  volenté  et  vinrent  à  Or- 
velle. 

Nous  nous  soufferons  un  petit  à  parler  dou  conte  de 
Hainnau  et  parlerons  dou  roi  de  France  et  des  avenues  qui 
avinrent  en  Hainnau,  entrues  que  li  contes  fu  hors. 


CHAPITRE  LXXXXVni. 


Comment  li  rois  de  France  envoya  ses  commissaires  à  Tournai  pour 
tretyer  as  Flamans,  comment  sentence  pontificale  fut  jetée  sus  euls 
et  comment  il  escripsirent  au  roi  d'Engleterre  qu'il  leur  amenast 
prestres  de  son  païs. 


Vous  devés  sçavoir  que  li  rois  Phelippes  de  France  fu 
enfourmés  moult  dur  et  très-fellement  et  estrangement  de 
son  cousin  le  conte  de  Hainnau  et  des  Hainnuiers  de  la 
cevaucliie  que  il  fissent  à  Aubenton  et  en  la  Tiérasse,  et 
l'en  fu  repris  assés  plus  que  il  n'en  avoit  esté,  et  tant  que 
li  rois  dist  que  il  i  pourveroit  et  s'enfellonnia  tant  gran- 
dement et  bien  à  certes  sus  son  cousin  le  conte  de 
Hainnau. 

Li  contes  Louis  de  Flandres  et  la  contese  Marguerite 
sa  femme  se  tenoient  pour  lors  à  Paris  dalés  le  roi,  et  con- 
venoit  de  pure  nécessité  que  li  rois  les  aidast  à  soutenir 
lor  estât,  car  des  rentes  et  revenues  de  Flandres  il  n'a- 
voient  nulles.  Toutes  estoient  tournées  à  la  volenté  Jaque- 
mon  Dartevelle,  pour  li  poursieuvites  etrecheues  par  re- 
cheveurs  qui  en  rendoient  compte  au  dit  Dartevelle  et  as 
aultres  bommes  députés  à  ce  oïr  et  ordonner,  bourgeois 
de  Gant,  de  Bruges,  dlppre  et  deCourtrai,  et  toutes  ces 
revenues  recbeutes  estoient  misses  et  tournées  en  séques- 

tre  '  afin,  se  li  païs  avoit  à  faire,  que  on  trouvas!  cel  ar- 
gent apparilliet,  ou  que  li  contes  lors  sires  vosist  retourner 
avoecques  euls  et  estre  bons  et  loiaus  Flamens  sans  nulle 
dissimulation,  car  ce  que  Jaques  Dartevelle   alevoit  et 


»  Les  comptes  de  ce  séquestre  qui  ft-appait  les  biens  de  ceux  qui 
avaient  quitté  le  pays  {van  den  ghenen  die  iuten  het  land  sitten),  exis- 
tent encore. 

En  1339,  on  y  trouve  les  noms  des  sires  de  Bornhém  et  de  Vorholt  et 
de  la  dame  de  Boulers,  auxquels  est  joint  celui  de  messire  Gui  de 
Flandre,  dont  le  revenu  est  évalué  800  livres.  Gui  de  Flandre,  fait  pri- 
sonnier au  combat  de  Cadzand,  se  trouvait  alors  en  Angleterre  ;  il 
rendit  bientôt  après  hommage  à  Edouard  III  ;  son  nom  ne  reparaîtra 
plus  dans  le  chapitre  du  Fugitieve-goed. 

En  1340  j'y  vois  cités  trois  chevaliers,  le  sire  de  Gavre,  le  sire  d'Au- 
denarde  et  Gauthier  Vilain  ;  le  même  séquestre  atteint  les  biens  des 
chapitres  de  Cambray  et  de  Tournay,  sans  doute  à  cause  de  la  part 
qu'ils  avaient  prise  à  la  sentence  d'excommunication  fulminée  à  Tour- 
nay le  4  avril  1340.  Le  môme  compte  mentionne  Nicolas  Guidouche, 
fils  ou  petit-fils  de  ce  Baldechon  Guidouche,  usurier  lombard  que 
Robert  de  Béthune  s'était  laissé  imposer  comme  receveur  par  Philippe 
le  Bel.  On  est  étonné  de  trouver  tout  à  côté  la  mention  d'une  somme 
importante  prêtée  à  la  comtesse  de  Namur  ;  mais  il  ne  faut  pas  perdre 
de  vue  que  cette  princesse  était  la  sœur  de  Robert  d'Artois  et  que  son 
fils  assista  avec  Artevelde  au  parlement  de  Vilvorde. 

En  1342,  trois  chevaliers  sont  de  nouveau  cités,  ce  sont  le  sire  de 
Gavre,  Thierride  Belsele  et  Gauthier  Vilain.  Le  même  séquestre  frappe 
les  biens  de  l'abbesse  de  Marquette  et  de  l'abbé  de  Saint-Nicolas-au- 
Bois.  Il  s'agit  ici,  si  je  ne  me  trompe,  de  ce  monastère  de  Saint-Nicolas, 
près  de  Laon,  où  Charles  VI  reçut  l'hommage  de  Louis  de  Maie.  L'abbé 
se  nommait  Thierry  de  Suizy,  et  il  appartenait  sans  doute  à  la  famille 
d'Etienne  de  Suizy,  favori  de  Philippe  le  Bel  et  archidiacre  de  Flandre 
sous  son  règne. 

En  1312,  ce  sont  les  mêmes  noms  ;  mais  la  ville  de  Gand  se  trouve 
dans  une  situation  difficile;  ses  députés  se. sont  rendus  au  mois  de  sep- 
tembre à  Bruxelles,  où  s'étaient  réunis  tous  les  princes  alliés  contre 
Philippe  de  Valois.  Da  grands  armements  ont  eu  lieu,  la  ville  a  recours 
à  des  emprunts;  parmi  ceux  qui  lui  avancent  de  l'argent,  so  trouvent 
la  dame  d'Uutkerke,  Hugues  de  Calckin,  Simon  do  Raveschoot,  Bau- 
douin de  Grutere,  Jordan  Sersanders,  Jacques  Borluut,  Guillaume  et 
Antoine  Bette,  et  de  plus  un  capitaine  anglais,  nommé  Jean  de  Mau- 
travers.  La  mention  de  ce  nom  est  digne  de  remarque  ;  car  c'est  ce  même 
Jean  de  Mautravers,  cité  dans  les  comptes  de  la  ville  de  Gand  en  1842, 

despendoit  et  tenoit  son  estât,  estoit  pris  par  asignation 
sus  certainnes  tailles  lesquelles  estoient  faites  et  ordon- 
nées à  payer  toutes  les  sepmainnes.  Li  contes  de  Flandres 
poursievoit  le  roi  de  France  et  son  consel  trop  fort  que  il 
vosist  rendre  painne  à  ce  que  li  Flamens  fuissent  obéissant 
à  lui,  et  là  où  il  ne  le  vodroient  estre,  que  la  painne  où 
il  s'estoient  obligiet  par  sentense  de  pape,  fust  donnée 
sus  euls. 

Li  rois  de  France  qui  considéroit  toutes  ces  coses  et  qui 
veoit  que  li  Flamens  estoient  trop  fort  rebelle  à  lui  et  que  il 
quéroient  aliances  estranges  as  Alemans,  as  Braibençons, 


qui  est  accusé  par  des  historiens  modernes  d'avoir  voulu  introduire 
à  Gand  en  1345,  des  archers  anglais  pour  seconder  les  projets  d'Arte- 
velde. 

En  1343,  la  paix  règne  en  Flandre,  un  seul  nom  figure  dans  le  cha- 
pitre dont  nous  nous  occupons,  c'est  celui  de  Nicolas  Guidouche. 

Nous  arrivons  à  l'année  1344  ;  les  discordes  renaissent,  l'inquiétude 
se  dessine  de  toutes  parts.  Jean  de  Steenbeke  est  fugitif,  ainsi  que 
Pierre  Damman  et  Salomon  Borluut.  Cette  année,  le  sire  de  Nevele 
prête  de  l'argent  à  la  ville. 

En  1345,  nous  retrouvons  encore  les  noms  de  Jean  de  Steenbeke,  de 
Pierre  Damman,  de  Salomon  Borluut,  associés  à  celui  de  Nicolas  Gui- 
douche  ;  les  divisions  qui  agitent  la  ville,  se  retrouvent  au  sein  des 
familles.  Tandis  que  Salomon  Borluut  se  voit  banni  de  Flandre,  un  de 
ses  parents,  Goswin  Borluut,  prête  700  livres  à  la  commune  :  cette  année 
agitée  qui  verra  mourir  Artevelde,  est  une  période  de  crise,  c'est  l'é- 
poque des  grands  emprunts  de  la  commune.  Le  prêt  fait  par  le  rewaert 
Simon  de  Mirabel  s'élève  à  11,733  livres. 

Remarquons  la  part  prise  à  ces  emprunts  par  les  grandes  abbayes. 
Celle  de  Saint-Pierre  prête  2000  livres,  celle  des  Dunes  3000,  et  peut- 
être  cet  acte  n'est-il  pas  étranger  aux  lettres  de  rémission,  que  Louis  de 
Maie  lui  octroiera  le  18  juin  1355.  Quant  aux  religieux  de  Saint-Bavon 
qui  avaient  pendant  longtemps  refusé  de  recevoir  i.n  abbé  coramenda- 
taire  imposé  par  Louis  de  Nevers,  ils  prêtent  7333  livres,  et  ils  consi- 
gnent de  plus  dans  leurs  chartes  leur  reconnaissance  pour  les  services 
que  leur  a  rendus  la  famille  de  Jacques  d'Artevelde. 

Parmi  les  noms  qui  figurent  dans  le  registre  des  séquestres  de  1338 
à  1345,  nous  en  avons  omis  un,  tant  il  est  obscur.  C'est  celui  de  Jean 
Pauwels,  qui  fut  l'un  des  meurtriers  de  Jacques  d'Artevelde. 

as  Hainnuiers  et  as  Englois,  et  tout  estoit  en  euls  forte- 
fiant  et  à  rencontre  de  li,  les  euist  volentiers  retrais  par 
douces  et  amiables  paroles  se  ils  peuist,  non  par  rigueur, 
ne  par  menaces.  Si  envoia  son  connestable  le  conte  Raoul 
d'Eu  et  de  Ghines,  le  signeur  de  Montmorensi  et  le 
signeur  de  Saint-Venant,  et  deprélasl'évesque  de  Paris  et 
l'évesque  de  Chartres  en  la  chité  de  Tournai  pour  tretyer 
as  Flamens,  et  fissent  tant  chil  signeur  commissaire  de 
par  le  roi  de  France  que  les  consauls  des  bonnes  villes  de 
Flandres  vinrent  parler  à  euls  à  Tournai.  Là  ot  grans  tre- 
tiés  et  Ions  et  pluisseurs  paroles  proposées  et  remonstrées, 
mais  li  Flamens  qui  à  Tournai  estoient  avoient  lor  carge 
tele  que  Dartevelle  lor  avoit  bailliet,  et  metoient  en  ter- 
mes que  quant  li  rois  Phelippes  lor  renderoit  Lille,  Douai 
et  Biétune  et  les  apendances  et  li  païs  de  Flandres  en  seroit 
remis  en  possession,  il  entenderoient  àsestretiés  etnonaul- 
trement.  Cbil  commissaire  n'avoient  pas  lor  carge  si  avant 
que  de  respondre  au  ferme  '  de  ceste  matière,  et  pour  ce 
fallirent  li  tretié,  et  retournèrent  li  signeur  en  France. 

Quant  li  rois  vei  que  il  n'en  aueroit  aultre  cose,  il  en- 
voia deviers  le  pape  Clément-  VI"*^  qui  pour  ce  temps  res- 
gnoit',  unes  lettres  moult  fortes  ens  es  quelles  tous  li  païs 
de  Flandres  estoit  loyés  et  obligiés  et  sus  sentense  de  pape, 
et  prioit  li  rois  que  il  vosist  procéder  sus.  Li  papes  Clé- 
mens  vei  que  li  rois  de  France  le  requéroit  de  raison.  Si 
jeta  sentense  générale  et  publique  sus  les  Flamens  et  sus 
toute  Flandres  '  et  envoia  ses  bulles  d'esquemenication  as 


'  Auferme^  au  fond,  d'une  manière  positive. 

2  Benoît  XII  occupait  alors  le  siège  pontifical.  Il  mourut  le  25  avril 
1342. 

»  La  sentence  d'excommunication  fut  prononcée  à  Tournay  le  4  avril 
1340,  par  l'évÔque  de  Senlis  et  l'abbé  de  Saint-Denis. 

20 

diocésains,  tels  que  l'évesque  de  Cambrai,  l'évesque  de 
Tournai  et  l'évesque  de  Tiéruane,  et  n'osa  uns  lonch  temps 
nuls  prestres  par  tout  le  païs  de  Flandres  chanter  messe 
sus  privation  de  bénéfice  et  estre  encours  en  sentense  de 
esquemenication.  Quant  Jaquèmes  Dartevelle  et  li  païs  de 
Flandres  veirent  ce,  il  escrisirent  deviers  le  roi  d'Engle- 
terre  le  dangier  où  tous  li  païs  de  Flandres  estoit  et  li 
pryèrent  que  quant  il  retourneroit  deçà  la  mer,  que  il  vo- 
sist  amener  en  sa  compagnie  des  prestres  d'Engleterre 
pour  faire  ce  servis  en  Flandres,  maugré  le  pape  d'Avi- 
gnon et  le  roi  Phelippe.  Li  rois  d'Engleterre  entendi  à 
ceste  pryère  trop  volentiers,  pour  complaire  as  Flamens, 
et  ne  vosist  point  que  les  coses  se  portaissent  aultrement 
en  Flandres,  et  lor  remanda  par  ceuls-meismes  qui  ces 
lettres  avoient  aporté,  que  il  ne  fuissent  en  nul  soussi,  il 
lor  en  menroit  assés.  Ensi  s'apaisièrent  li  Flamens,  et  se 
passèrent  au  mieuls  que  il  porent  d'aler  au  moustier,  tant 
que  li  rois  d'Engleterre  fu  retournés  en  Flandres,  et 
estoient  li  prestre  moult  courouchiet  en  Flandres  de 
ce  que  point  ne  chantoient,  car  il  perdoient  les  offrandes. 

CHAPITEE  LXXXXIX. 


Comment  les  François  coururent  devant  Courtrai  et  comment  les 
contes  de  Sasleberi  et  de  Sufforch  furent  pris  et  amenés  à  Paris. 


Cbil  qui  se  tenoient  en  garnison  en  la  cbité  de  Tournai 
de  par  le  roi  de  France,  tels  que  li  sires  de  Trie,  marescaus 
de  France,  messires  Mathieus  de  Eoie,  messires  Godemars 
dou  Fai,  li  sires  de  Cbastillon ,  messires  Loïs  de  Châlon 
et  pluisseur  aultre  orent  un  commandement  secré  et  espé- 
cial  de  par  le  roi  de  France  que  il  fesissent  as  Flamens 

tous  les  contraires  et  despis  que  faire  lor  pooient  puisque 
il  ne  voloient  retourner  à  raison.  Chil  signeur  et  cheva- 
lier françois  obéirent  et  se  pourveirent  et  furent  bien 
cincq  cens  lances  parmi  le  signeur  de  Wauvrin,  capi- 
tainne  de  Douai  et  le  chapitainne  de  Lille  et  quatre  cens 
arbalestriers,  et  bien  sys  mille  hommes  de  piet,  et  se  dé- 
partirent un  soir  apriès  souper  de  Tournai  et  ceminèrent 
tout  le  pas  et  les  chemins  cou  vers  et  vinrent  sus  un  ajour- 
nement devant  Courtrai  et  se  quatirent  tant  que  les  bonnes 
gens  de  la  ville  orent  mis  hors  lor  bestail,  vaces,  pors, 
buefs  et  brebis.  Adonc  envoyèrent  chil  François  courir 
devant  la  ville,  et  vinrent  li  coureur  jusques  as  barrières 
et  fuissent  bien  entré  dedens  la  porte  qui  sciet  ou  cemin 
de  Tournai,  se  il  vosissent  ;  mais  il  ne  vorrent,  car  il  doub- 
tèrent  à  estre  enclos  dedens.  Il  occirent  et  méhaignèrent  ' 
auquns  hommes  qui  se  tenoient  ens  es  fourbours  et  pris- 
sent hommes,  femmes  et  enfans  et  cachièrent  tout  devant 
euls,  et  fissent  par  lors  variés  bouter  le  feu  ens  es  four- 
bours et  furent  tout  ars,  et  la  proie  aquellie,  et  se  missent 
à  Dotegnies  et  fu  la  ville  toute  arse,    et  revinrent   chil 
François  au  soir  en  la  chité  de  Tournai  et  amenèrent  bien 
dys  mille  bestes  et  bien  cincq  cens  hommes  que  femmes, 
que  enfans,  qui  depuis  furent  rançonné,  et  auquns  on 
laissa  aler  pour  l'amour  de  Dieu.  Ces  nouvelles  vinrent  à 
Jacquemon  Dartevelle  qui  se  tenoit  en  Gand.  Si  en  fu  du- 
rement courouchiés,  et  li  tourna  à  grant  blâme,  ce  li  fu 
avis,  pour  tant  que  il  avoit  le  souverain  regart  de  Flan- 
dres. Si  escripsi  tantos  etséelaet  envoia  ses  lettres  et  ses 
messages  à  Ippre  deviers  le  conte  de  Sasleberi  et  le  conte 
de  Sufforch  qui  là  se  tenoient  en  garnison,  et  leur  manda 

»  Méhaignèrent^  maltraitèrent, 

que  sus  un  tel  jour  qu'il  i  asist,  il  fuissent  et  lors  gens  à 
Courtrai,  car  il  esmouveroit  le  païs  de  Flandres  et  venroit 
mettre  le  siège  devant  Tournai. 

Quant  cMl  doi  conte  desus  nommé  entendirent  ces  nou- 
velles qui  lor  venoient  de  Gand  et  de  Dartevelle,  si  furent 
tout  resjoï  pour  la  cause  de  ce  que  il  avoient  là  séjourné 
un  lonch  temps  sans  riens  faire.  Si  ordonnèrent  lors 
besongnes  à  partir  et  à  chevauchier  là  où  il  estoient 
mandé,  et  montèrent  un  jour  à  cheval  et  pooient  estre 
environ  chinquante  lances,  car  il  avoient  envoyet  de  lors 
gens  à  Popringhe,  à  Miessinès ,  à  Berghes,  à  Cassiel,  à 
Bourbourc,  à  Vorne',  au  Noef-Port',  à  Dunquerque  et  à 
Gravelines  pour  faire  frontière  contre  les  François  qui  se 
tenoient  à  Saint-Omer,  à  Tiéruane,  à  Aire,  à  Saint-Venant, 
et  tout  faisoient  frontière  et  euissent  fait  des  grans  da- 
mages et  contraires  au  dit  païs  de  Flandres,  se  il  ne 
sentesissent  les  Englois  ens  es  garnisons  desus  nommées. 
Chil  doi  conte  d'Engleterre  et  lor  route  se  missent  au  ce- 
min,  et  m'est  avis  que  il  dévoient  costier  la  ville  de  Lille 
en  laquelle  il  i  avoit  de  par  le  roi  de  France  bien  deux 
cens  lances  Savoy  ens  et  Bourguignons,,  et  là  estoient  mes- 
sire  Amé  de  Genève,  messire  Hugue  de  Challon,  li  Galois 
de  la  Baume,  li  sires  de  Villars  et  li  sires  de  Groulé.  Et 
furent  ces  gens  d'armes  qui  se  tenoient  à  Lille  segnefiet, 
je  ne  sçai  comment  ou  par  espies  ou  aultrement,  que  li  doi 
conte  englois  qui  se  tenoient  àippre  en  garnison,  dévoient 
cevauchier ,  et  venir  viers  Audenarde  contre  ^  Jaquemon 
Dartevelle  qui  les  avoit  mandés. 

Quant  chil  desus  dit  chevalier  en  furent  enfourmé,  si 

*  Vorne,  Fumes  {Veurne,  en  flamand). 

»  Nîeuport. 

'  Contre,  au-devant  de. 

se  consillièrent  ensamble,  à  savoir  quel  cose  en  seroit 
bonne  à  faire.  Eulsconsilliet,  il  regardèrent  que  tropgrant 
blâme  lor  seroit ,  se  lor  ennemi  passoient  si  priés  de  euls 
que  à  une  lieue  ou  là  environ ,  et  il  ne  les  aloient  veoir, 
quant  il  se  trouvoient  gens  assés  parmi  l'aide  de  ceuls  de 
la  ville.  Dont  s*armèrent-il  et  montèrent  à  chevaus  et 
fissent  armer  tous  les  arbalestriers  de  Lille  et  bien  mille 
hommes  avoecquès  euls;  et  quant  il  furent  tout  issu,  chil 
chevalier  françois  demandèrent  se  li  Englois  pooient  faire 
plus  d'un  cemin.  Chil,  qui  congnissoient  le  païs,  respon- 
dirent  :  «  Oïl,  il  i  a  deus  voies,  li  une  à  la  bonne  main, 
Cl  et  li  aultre  à  la  senestre.  »  Quant  il  oïrent  ces  paroles, 
il  partirent  lors  gens  en  deus  et  fissent  deus  enbusques. 
Evous  les  Englois  qui  chevauçoient  et  ne  se  donnèrent  de 
garde,  si  furent  enbatu  en  une  enbusque,  et  trop  bien  lor 
avoit  dit  un  chevaliers  françois  et  hainnuiers  qui  se  nom- 
moit  messires  Wauflars  de  la  Crois  et  s'estoit  tenus  à 
Ippre  toute  la  saison  avoecquès  les  Englois  pour  herryer 
et  guerryer  les  bourgeois  de  la  ville  de  Lille,  car  il  avoit 
la  guerre  et  la  haine  à  euls  :  «  Biau  signeur,  nous  cevau- 
«  çons  follement.  »  On  li  avoit  demandé  pourquoi.  «  Nous 
«  aproçons  Lille  de  trop  priés,  et  sachiés  que  dedens  a 
«  garnison  assés,  car  elle  n'est  onques  despourveue.  »  On 
li  avoit  respondu  :  «  Wauflart,  vous  avés  paour  :  pour  ce 
«  en  faites-vous  doubte.  Eetournés  à  Ippre,  se  vous  vous 
«  doubtés.  »  —  «Je  ne  sçai  ce,  a  voit-il  dit  et  respondu,  quel 
«  cose  j'en  ferai.  Voirement  ne  sui-je  pas  bien  asségurés, 
a  car  se  je  estoie  pris,  ma  raençon  est  paie  :  c'est  sus  la 
«  vie  que  je  chevauce;  mais  vous,  vous  sériés  mis  à  cour- 
«  toise  finance,  vous  n'aueriés  nul  mal  de  vostre  corps.  » 
Ensi  que  il  se  devisoient,  il  ne  se  donnèrent  de  garde.  Si 
trouvèrent  au  tournant  de  une  longue  haie  Tune  des  en- 

busqués  où  gens  avoit  asséspour  eulsatendre  et  combatre. 
Sitos  que  messire  Wauflars  de  la  Crois  en  vei  la  manière, 
si  requla  et  ne  cevança  plus  avant  et  fist  son  cheval  sallir 
oultre  une  fosse  de  douze  pies  de  large,  et  puis  féri  cheval 
des  esporons  et  se  mist  à  sauveté.  Li  aultre  ne  fissent  pas 
ensi,  mais  furent  enclos  de  lors  ennemis. 

Quant  les  Englois  veirent  que  combatre  les  convenoit, 
il  se  missent  tout  à  piet  et  prissent  les  glaves  et  les  apui- 
gnièrent  et  commenchièrent  à  pousser  de  grant  manière, 
et  li  Savoy  en  et  Bourguignon  sus  euls.  Là  eut  fort  pous- 
seis  et  fait  apertisse  d'armes,  mais  finablementles  Englois 
ne  porent  souffrir ,  ne  porter  le  faix ,  car  il  lor  estoit  trop 
pesans.  Si  furent  pris  :  petit  en  i  ot  de  mors.  En  lor  com- 
pagnie avoit  un  jone  esquier  de  Limosin,  neveu  dou  pape 
Clément,  mais- au  prendre,  il  fut  ocis.  Li  auqun  dient  que 
ce  fu  pour  ses  belles  armeures  pour  la  convoitise  de  l'avoir, 
car  il  estoit  armés  très-ricement  ' ,  et  tous  pris  il  fu  ocis, 
dont  depuis  François  et  Englois  furent  moult  courouchiés, 
et  euist  payet  quarante  mille  florins  de  raençon,  se  on  le 
peuist  avoir  tenu  en  vie.  Si  furent  li  contes  de  Sasleberi 
et  li  contes  de  Suffort  pris  et  amenés  en  la  ville  de  Lille 
et  bien  gardé,  tant  que  la  connissance  en  vint  au  roi 
Phelippe.  Quant  il  le  sceut ,  il  fu  grandement  resjoïs  de 
lor  prise  et  les  désira  à  veoir  et  les  manda.  On  li  envoia. 
Si  furent  amené  à  Paris  et  recreu  sus  lors  fois  :  il  n'orent 
nulle  vilainne  prison. 

Quant  les  nouvelles  vinrent  à  Jaquemon  Dartevelle  qui 
se  tenoit  sus  un  pas  que  on  dist  le  Pont  de  Fier  sus  la 
rivière  dou  Lis  et  avoit  fait  son  mandement  pour  assiégier 

*  Une  continuation  manuscrite  de  Guillaume  de  Nangis  rapporte 
aussi  que  ce  jeune  écuyer  du  Limousin  portait  des  armes  si  brillantes 
que  les  Français  le  prirent  d'abord  pour  le  roi  d'Angleterre. 

Tournai ,  si  fu  durement  courouchiés  et  i  prist  si  grant 
desplaisance  que  il  en  brisa  son  fait  et  contremanda  tous 
ceuls  que  mandé  avoit. 

Or  retournons  au  roi  de  France  et  as  besongnes  de 
Hainnau. 

CHAPITRE  C. 


Comment  li  dus  de  Normandie  flst  une  très-grande  assemblée  de  gens 
d'armes  et  vint  se  logier  près  dou  Chastiel-en-Cambrésis. 


Li  François  ne  pooient  oublier  la  cevaucbie  que  li 
contes  de  Hainnau  et  messires  Jehans  de  Hainnau  son 
oncle  avoient  fait  en  la  Tiérasse,  pris  et  ars  la  ville  d'Au- 
benton ,  Maubert  -  Fontainnes ,  Vinci  et  bien  quarante 
villes  là  ens  ou  païs,  et  disoient  li  François  que  ce  ne  fai- 
soit  point  à  souffrir,  ne  à  consentir  que  il  ne  fust  amendé. 
Tant  fu  parlé  et  remonstré  au  roi  et  à  son  consel  que  or- 
donné fu  que  li  dus  de  Normendie ,  li  ainnés  fils  dou  roi 
Pbelippe,  à  une  quantité  de  gens  d'armes,  s'avaler  oit  et 
venroit  en  la  conté  de  Hainnau  pour  ardoir  et  bruir  tous  le 
pais  et  contrevengier  les  arsins  que  li  contes  de  Hainnau 
et  ses  oncles  et  li  Hainnuier  avoient  fait  en  la  Tiérasse  et 
en  Cambrésis.  Si  trètos  que  li  dus  de  Normendie  fu  eslus 
à  estre  cbief  de  ceste  cevaucie,  tout  chevalier  et  esquiér 
de  Vermendois,  d'Artois  et  de  Piquardie  en  furent  resjoï, 
car  euls  se  désiroient  à  armer  et  à  porter  contraire  et  da- 
mage les  Hainnuiers.  Et  fist  li  dus  de  Normendie  son 
mandement  à  estre  à  Saint-Quentin.  Tout  s'asamblèrent, 
et  vinrent  à  Saint-Quentin  grand  fuisson  de  nobles 
signeurs,  tels  que  le  conte  Raoul  d'Eu  et  de  Ghines,  con- 


512  CHRONIQUES 

nestable  de  France,  le  duch  Pierre  de  Bourbon,  messire  Ja- 
quème  de  Bourbon,  son  frère,  le  duch  d'Athènes,  le  conte 
d'Auçoire,  le  conte  de  Sansoirre,  le  conte  de  Waudemont 
et  de  Genville,  le  conte  de  Eoussi,  le  conte  de  Porsyen, 
le  conte  de  Brainne,  le  conte  de  Dreus,  le  signeur  de 
Couci,  le  signeur  de  Montmorensi ,  le  conte  de  Grant- 
pret,  le  signeur  de  Castillon,  le  signeur  d'Esconflans, 
marescal  de  Champagne,  le  conte  de  Harcourt,  le  conte 
d'Aumale,  le  signeur  d'Estotite ville ,  le  signeur  de  Gra- 
ville  et  moult  d'autres  et  tant  que  il  estoit  bien  quatre 
mille  esporons  dorés  et  douse  mille  armeures  de  fier,  sans 
les  Gennevois  arbalestriers,  et  n'estoient  pas  celle  asam- 
blée  si  grande  pour  la   cause  de  Hainnuiers  que  pour 
ce  que  il  savoient  bien  que  li  Alemant ,  li  Braibençons  et 
li  HoUandois,  Zellandois  et  li  Flamenc  estoient  tout  aloyet 
avoecques  les  Hainnuiers ,  et  de  rechief  que  li  contes  de 
Hainnau  estoit  aies  en  Engleterre  au  secours.  Se  voloient 
li  François  monstrer  poissance  à  l'encontre  de  tous  ceuls 
qui  por oient  venir. 

Quant  toutes  ces  gens  d'armes  et  aultres  furent  venus  à 
Saint-Quentin  et  là  environ  et  li  dus  de  Normendie  qui 
chief  estoit  de  celle  armée ,  et  li  charois  fu  tout  aroutés, 
on  se  départi ,  et  cevauchièrent  devant  li  connestables  et 
li  marescal  de  France,  et  puis  li  dus  de  Normendie  et  sa 
route,  et  derrière  li  avant-garde,  et  s'en  vinrent  logier  sus 
là  rivière  de  Selles  autour  dou  Chastiel-en-Cambrésis.  Li 
dus  de  Normendie  et  son  hostel  s'en  vinrent  logier  sus  la 
dite  rivière  à  Montais  dehors  le  chastiel  et  n'avoit  doubte 
de  nului,  dont  il  l'en  fu  priés  mesceu. 

CHAPITRE  CI. 


Comment  messires  Gerars  de  Werchin,  sénescal  de  Hainnau,  resvillia 
l'oost  dou  duc  de  Normendie. 


Pour  ce  temps  i  avoit  en  Hainnau  un  sénescal  qui  se 
nommoit  Gérars  et  estoit  sires  de  Werchin  et  de  pluisseurs 
aultres  villes.  Chiî  sénescaus  fu  moult  vaillans  et  bacele- 
reus  et  bien  le  monstra  adonc  et  se  tenoit  en  son  chastiel  à 
Werchin,  mais  si  trètos  que  il  sceut  que  li  François  apro- 
çoient  pour  entrer  en  Hainnau,  il  s'en  départi  et  s'en  vint 
au  Quesnoi  çt  quella  sus  heure  ce  que  il  pot  avoir  de  che- 
valiers et  esquiers  et  fu  enfourmés,  je  ne  sçai  se  ce  fu  par 
espies  ou  aultrement,  que  li  dus  de  Normendie  estoit  lo- 
giés  à  Montais  au  dehors  dou  Chastiel-en-Cambrésis.  Sus 
le  tart  il  se  départi  dou  Quesnoi  et  pooit  avoir  environ  sys- 
vins  lances,  chevaliers  et  esquiers,  et  quant  il  issirent 
hors  dou  Quesnoi,  nuls  ne  sçavoit  que  li  sénescaus  voloit 
faire,  ne  oùaler,  fors  ils-meismes.  Dou  Quesnoi  à  Montais 
a  quatre  petites  lieues:  si  furent  tantos  là.  Quant  il  deub- 
rent  aprochier,  il  s'arestèrent  tout  en  un  biaucamp  et  mis- 
sent lors  armeures  à  point  et  recenglèrent  lors  chevaus, 
et  là  se  descouvri  li  dis  sénescaus  et  dist  as  chevaliers  et 
esquiers  :  «  Li  dus  de  Normendie  est  logiés  en  celle  ville 
«  de  Montais  et  je  vous  ai  amené  jusques  à  chi  pour  faire 
«  auqune  emprise  d'armes.  Si  soyés  tous  avisés,  et  quant 
«  nous  entrerons  en  la  ville,  cryés  :  Hainnau  au  sénescal 
«  et  Werchin  à  la  retraite  !  et  ne  vous  faindés  pas  de  euls 
«  porter  contraire  et  damage,  si  vous  poés,  car  quant  il 
«  entreront  en   nostre  païs ,  il  ne  nous  espargneront 
«  point.  » 

La  parolle  dou  sénescal  fu  oïe  et  requelloite,  et  s*encli- 
nèrent  tout  chil  qui  là  estoient,  à  bien  faire  la  besongne. 
Là  estoient  li  sires  dou  Sart,  messires  Oulfart  de  Ghis- 
telles,  messires  Henris  d'Uffalise,  li  sires  de  Wargni, 
Tiéris  et  Ostes  de  Soumain,  Bauduin  de  Biaufort,  Gérars 
de  Vendegies,  li  sires  de  Montchiaus  et  pluisseur  aultres. 
Là  fu  li  pennons  au  sénescal  de  Hainnau  desvelopés  et  le 
porta  uns  esquiers  qui  se  nommoit  Robers  de  Wargni,  et 
cevaucbièrent  tout  serré  et  s'avalèrent  «n  la  ville  de  Mon- 
tais. Li  dus  de  Normendie  et  chil  qui  là  estoient  logiet,  se 
tenoient  pour  tout  aséguret,  et  ne  quidoient  pas  estre  ensi 
resvilliéet  que  liHainnuierlor  fuissent  si  apparilliet.  Tout 
entrèrent  en  la  ville  et  commencbièrent  à  cryer  :  «  Hain- 
«  nau  au  sénescal!  »  et  descendirent  li  auqun  (cbil  qui 
ordonné  i  estoient),  et  entrèrent  dedens  un  hostel  et  qui- 
dièrent  que  li  dus  de  Normendie  fust  là  logiés,  mais  non 
estoit,  dont  bien  l'en  cbéi.  En  cel  ostel  estoit  logiés  li  sires 
de  Brimeu  et  des  compagnons  françôis  biaucop  avoecques 
lui.  Li  cris  et  li  baros  commença  à  monter  et  à  eslever 
moult  grans,  et  chevaliers  et  esquiers  à  eujs  resvillier, 
car  jà  en  avoit  grant  fuisson  de  couchiés.  Celle  nuit  faisoit 
le  gait  uns  chevaliers  de  Normendie  qui  se  nommoit 
Guillaumes  sires  de  Gauville  et  avoecques  li  messires 
Pierres  de  Praiaus,  et  estoient  establi  en  lor  ordenance 
environ  cent  armeures  de  fier,  et  trop  bien  chéi  à  point  au 
duch  de  Normendie  et  as  signeurs  qui  là  estoient  logiés. 
Car  se  li  gais  ne  fust  tantos  trais  avant,  li  Hainnuier  euis- 
sent  porté  grant  damage  as  François,  mais  li  chevalier 
dou  gait  se  traïssent  tantos  avant  et  vinrent  devant  l'ostel 
le  duch  de  Normendie  et  se  missent  en  bonne  ordenance. 
Quant  li  séneschaus  de  Hainnau  veirent  que  heure  fu  de 
départir  et  que  li  hoos  estoit  bien  estourmie,  voires  chil 


DE  FROISSART.  5i5 

qui  estoient  logiés  à  Montais  (car  partout  tant  que  avoec- 
ques  le  ducli  n'avoit  que  huit  banères  et  lors  gens  vint- 
sys  chevaliers  en  tout),  donc  se  requellièrent  li  Hainnuier 
moult  sagement  et  cryèrent  :  «  Werchin  à  le  retraite  !  » 
Chil  qui  entrèrent  dedens  l'ostel  li  signeur  de  Brimeu  en 
furent  mestre  et  lefforchièrent,  et  fu  pris  et  fîanciés  pri- 
sons '  li  sires  de  Brimeu  et  auquns  de  ses  hommes.  Ce  fait, 
li  Hainnuier  qui  descendu  estoient,  montèrent  à  cheval  et  se 
départirent  tout  ensamble,  sans  damage  nul  avoir  de  lors 
hommes,  et  se  missent  sus  les  camps  et  cevauchièrent  viers 
le  Quesnoi,  dont  il  estoient  parti,  et  retournèrent  là  au 
point  dou  jour.  De  céste  emprise  acquist  grant  grasce  li 
séneschaus  de  Hainnau. 

CHAPITEE  CIL 


Comment  lés  François  portèrent  grant  damage  en  la  conté  de 
Hainnau. 


Li  dus  de  Normendie  ne  sceut  riens  de  ceste  avenue 
jusques  au  matin.  Si  fu  moult  courouchiés  quant  on  li  ot 
dit  et  que  li  sires  de  Brimeu  et  li  sires  de  Bailluel  en 
Normendie  et  li  sires  de  Briance  estoient  pris.  Dont  dist 
li  dus  :  «  On  ne  le  puet  amender.  Li  Hainnuier  ont  volé  et 
a  pris  et  puis  se  sont  retrait  quant  il  ont  fait  lor  emprise. 
«  Aussi  nous  fault-il  voler  et  prendre  :  si  sera  prise  contre 
«  prise.  » 

Quant  ce  vint  au  matin,  les  trompètes  de  deslogement 
sonnèrent  de  toutes  pars  ;  dont  se  deslogièrent  signeur  où 
que  il  fuissent  logiet,  et  furent  ordonné*  deus  cens  lances  de 

'  Prisons,  prisonniers. 


^ 

coureurs  pour  descouvrir  le  païs,  tous  appers  chevaliers 
et  esquiers,  et  en  estoient  conduiseur  et  meneur,  li  Galois 
de  la  Baume,  messires  de  Mirepois ,  messires  Tiébaus  de 
Moruel,  li  sires  de  Rainneval,  li  sires  de  Noyers,  li  sires 
de  Saint-Pi,  messires  Jehans  de  Landas,  messires  An- 
thones  de  Qodun,  li  sires  de  Loques,  messires  Tristans  de 
Magnelers  et  pluisseur  aultre,  et  estoient  bien  deus  cens 
compagnons ,  tous  jones  et  appers  bacelers  et  en  grant 
volenté  de  porter  damage  à  la  conté  de  Hainnau,  et  cevau- 
choient  chil  tout  devant  et  avoient  lors  hommes  qui  les 
siè voient  et  qui  boutoient  le  feu.  Apriès  cevauçoit  li  avant- 
garde  où  li  connestables  deFrance  et  li  marescal  estoient, 
et  là  avoient  bien  deus  mille  armeures  de  fier,  et  puis 
cevauçoit  li  dus  de  Normendie,  li  dus  d'Athènes  et  la  grosse 
route  des  gens  d'armes.  Apriès  venoit  li  arrière-garde  que 
li  sires  de  Couchi,  li  sires  de  Castillon,  li  sires  de  Montmo- 
rensi,  li  sires  d'Estou  te  ville  et  pluisseur  aultre  menoient, 
où  bien  avoit  deus  mille  armeures  de  fier.  Au  voir  dire  il 
estoient  gen^  assés  pour  combatre  tous  cheuls  de  Hainnau 
grans  et  petis ,  et  ensi  que  chil  coureur  chevauçoient  de- 
vant, il  ardoient  le  païs,  sans  ce  que  les  batailles  dou  duch 
s'en  ensonniassent,  ne  desvoiassent  en  riens,  et  vinrent 
ardoir  Bavai ,  Mecquegnies ,  Obies ,  Gommegnies ,  Fras- 
noit,  Wargni,  Villers,  et  vinrent  courir  devant  le  Quesnoi, 
mais  point  n'i  arestèrent ,  et  fust  volentiers  li  séneschaus 
de  Hainnau  issus  hors,  se  il  euist  eu  gens  assés,  et  s'en 
vinrent  ces  coureurs  à  Bermerain  et  l'ardirent,  et  Vertain 
et  Vertegneul ,  et  tous  les  villages  de  là  environ ,  et  en 
avoloient  les  flamesches  jusques  dedens  la  ville  de  Valen- 
chiennes,  et  vint  li.  dus  de  Normendie  et  toute  li  hoos  ce 
second  jour  logier  à  Haussi,  à  Sausoit,  à  Solèmes  et  tout 
au  lonc  de  la  rivière  de  Selles  jusques  à  Haspre  et  me- 

noient  moult  grant  charoi.  Hommes  et  femmes  et  enfans 
avoient  esté  de  lonc  temps  avisé  de  la  venue  des  François 
siques  il  s'estoient  tout  pourveu  .à  l'encontre'  de  ce ,  et 
avoient  amené  et  acharyet  lors  millours  meubles  à  Valen- 
chiennes,  à  Maubuege,  au  Quesnoi  et  à  Bouchain.  Li 
François  trouvoient  fourages  assés  pour  lors  cevaus  et 
nulles  aultres  pourvéances. 

CHAPITRE  cm. 

Comment  li  sires  de  Fauquemont  escarmucha  ou  logeis  des  François. 

Li  sires  de  Fauquemont  nommés  Vallerans ,  pour  ces 
jours,  estoit  gardyens  et  cbapitainne  de  la  ville  de  Mau- 
buege ,  et  là  institués  et  ordonnés  de  par  messire  Jehan 
de  Hainnau ,  et  avoit  cent  lances  alemans  et  hainnuiers 
avoecques  lui.  Quant  il  vei  et  entendi  que  li  François  ce- 
vauçoient  et  ardoient  le  païs,  se  li  tourna  à  grant  desplai- 
sance, et  monta  à  cbeval  et  fist  monter  ses  hommes  et  issi 
de  Maubuege  et  vint  à  Pons-sus- Sambre  et  trouva  les 
hommes  moult  effraés,  car  li  François  avoient  esté  à  Mec- 
quegnies  et  là  priés  et  avoient  ars  tout  le  païs  de  là  envi- 
ron. Encores  en  veoit-on  les  fumières.  Il  cevauça  tous- 
jours  costiant  la  forest  de  Mourmail  et  passa  à  Robertsart 
et  n'atendoit  aultre  cose  que  le  logeis  des  François  dou 
vespre.  Quant  ce  vint  sus  le  soir,  li  dus  de  Normendie  et 
toute  li  hoos  estoient  logiet  à  Hausi  et  à  Sausoit  et  tout 
jusques  à  Haspre  sus  la  rivière  de  Selles.  Quant  ce  vint 
sus  l'heure  de  mie-nuit  et  que  tout  estoient  en  l'oost  ascri- 
siet  ',  evous  li  signeur  de  Fauquemont  venant  et  sa  route 

•  Ascrisiet.,  escrisiet?  rentrés  chez  eux?  renfermés  chez  eux.  Voye:^ 

et  frapant  de  l'esperon,  son  pennon  tout  devant,  et  entrant 
ens  ou  logeis  des  François  sans  sonner  mot  et  commen- 
chièrent  à  taillier  et  à  décoper  cordes  de  tentes  et  de  trefs 
et  à  abatre  et  à  blécier  et  juchagnier  '  hommes  à  pooir  et  à 
porter  grant  damoirre\  Li  sires  de  Noyers  et  li  sires  d'Au- 

chi,  artissiens% et  avoientbien  trois  cens  combatans 

sus  lor  gait.  Li  Hainnuier  et  li  Alemantne  rentrèrent  point 
de  ce  lés  où  li  gais  estoit ,  mais  bien  en  sus ,  et  cbéirent 
sus  le  logeis  le  signeur  de  Piquegni,  liquels  salli  sus  tan- 
tos  que  il  oy  la  friente  ^  et  s'arma  et  se  mist  à  deffense 
moult  vaillamment;  mais  il  ot  si  grant  quoite^  de  li  armer 
que  point  il  n'estoit  armés  de  plate  fors  de  une  cote  de  fier, 
laquelle  fu  percbié  tout  oultre  de  une  roide  espée  et  li 
corps  dou  chevalier,  et  morut  de  celle  plaie.  Là  furent  pris 
assés  priés  de  li,li  viscontes  des  Quesnes  et  li  Borgnes  de 
Eouveroi  et  moult  fort  bléciés  messires  Antbones  de  Qodun 
et  pluisseurs  aultres  qui  se  missent  à  deffense.  Quant  li 
Hainnuier  percburent  que  li  boos  s'estourmissoit,  quoique 
il  se  tenissent  tout  ensamble,  sans  euls  desrouter,  il  cryè- 
rent  :  «  Fauquemont,  à  la  retraite  !  »  et  se  retraïssent  bel- 
lement et  sagement  et  se  missent  sus  les  camps  et  se  trou- 
vèrent tout,  sans  ce  que  il  euissent  riens  perdu,  et  là 
s'arestèrent  un  petit,  car  bien  veirent  que  point  ne  seroient 
poursieuvit ,  et  là  fîst  li  sires  de  Fauquemont  bonne  com- 
pagnie as  deus  chevaliers  françois,  lesquels  il  emmenoit 


les  glossaires  aux  mots  :  Escrienne  et  Escrannia.  J'aimerais  mieux 
lire  :  aserisiet  et  expliquer  ce  mot  par  l'heure  avancée  de  la  nuit. 
'  Juchagnier  (?),  renverser,  jeter  à  terre? 

*  Damoirre.  Ce  mot  est  rendu  par  meschef  dans  les  textes  imprimés 
et  paraît  signifier  :  dommage. 

'  Lacune  de  quelques  motsi 

*  Friente,  bruit. 

«  Quoite,  hâte,  précipitation. 

prisonniers ,  le  visconte  de  Quesnes  et  le  Borgne  de  Rou- 
veroi ,  car  il  les  i^ecrut  sus  lors  fois  à  venir  à  Mons  en 
Hainnau  tenir  lors  corps  prisons,  quant  il  en  seroient  re- 
quis, quinse  jours  apriès  la  semonse.  Si  retournèrent  li 
chevalier  en  l'oost  et  comptèrent  lor  aventure,  et  li  sires 
de  Fauquemont  et  sa  route  cevaucièrent  tout  le  païs  et 
vinrent  au  Quesnoi.  Si  entrèrent  dedens  la  ville  et  s'i  ra- 
fresquirent ,  euls  et  lors  cevaus ,  et  puis  retournèrent  sus 
le  soir  à  Maubuege. 

CHAPITRE  CIV. 

Comment  li  dus  de  Normandie  approcha  Valenchiennes  et  fist  assalir  la 
tour  de  Maing;  et  comment  Gérars  de  Werchin  déconfist  messire 
Bouchicau. 

Ensi  fu ,  la  seconde  nuit  que  li  dus  de  Normendie  se 
logea  en  Hainnau,  li  hoos  des  François  resvillié  des  Hain- 
nuiers,  liquel  avoient  tout  ce  fait,  sans  porter  point  de 
damage  à  euls  et  à  lor  compagnie,  de  quoi  li  dus  de  Nor- 
mendie en  dist  au  matin,  quant  il  en  fu  enfourmés  :  «  Ces 
«  Hainnuiers  sont  de  grant  corage  et  de  bonne  emprise. 
G  Nous  n'avons  que  deus  nuis  dormi  en  Hainnau;  mes 
«  tout  dis  nous  ont-il  resvillié  :  chi  apriès,  il  seront  resvil- 
«  liet  aussi.  » 

Li  sires  de  Piquegni,  liquels  estoit  navrés  tout  parmi  le 
corps,  fu  mis  en  une  litière  et  portés  à  Cambrai  pour  saner 
et  médeciner  ;  mes  onques  de  la  navreure,  ils  ne  pot  avoir 
garison  et  morut.  Si  retourna  la  terre  de  Piquegni  à  un 
sien  fil,  jone  enfant,  que  on  nommoit  Jehan  et  qui  depuis 
fist  moult  de  mauls  en  France ,  voires  à  Amiens  et  là  en- 
viron, ensi  que  vous  orés  recorder  avant  en  Tistore  '. 

*  Froissart  veut  parler  ici  de  Jean  de  Pocquigny  qui  par  ses  intri- 

Quant  ce  vint  au  matin,  on  se  deslogea,  et  sonnèrent  les 
trompètes  parmi  l'oost.  Tout  s'armèrent  et  montèrent  à 
chevaus  et  se  traïssent  sus  les  camps.  Ce  jour  fîst-il  moult 
biel ,  moult  cler  et  moult  joli ,  ensi  que  il  fait  ou  mois 
de  mai,  et  fu  la  nuit  de  une  Asention,  Li  dus  de  Nor- 
mendie  ordonna  à  traire  viers  Valenchiennes.  Dont  cevau- 
chièrent  les  batailles  moult  ordonnéement  et  n'aloient  que 
le  pas  et  costyèrent  Werchin ,  mais  point  n'asallirent  au 
cbastiel,  mais  la  ville  fu  arse,  et  s'en  vinrent  tout  li  Fran- 
çois arester  et  faire  lor  monstre  sus  le  mont  de  Castres  et 
véoient  Valenchiennes  tout  au  plain  devant  euls,  et  là 
ordonnèrent  trois  batailles  tout  armé  au  cler.  Ce  estoit 
une  grande  biauté  que  de  euls  veoir,  les  armes  (hiaumes 
de  quoi  on  s'armoit  adonc),  banières  et  pennons  resplendir 
au  solel,  et  se  tenoient  li  signeur  tout  quoi  atendans  que 
on  les  venist  combatre.  Li  jone  ôhevalier  de  France  et  li 
esquier  qui  désiroient  les  armes,  ne  se  pooient  tenir  que  il 
ne  cevauçassent,  et  s'en  vinrent  li  marescaus  de  Mirepois, 
li  sires  de  Noyers,  li  Galois  de  la  Baume,  messires  Tiébausde 

Moruel,  li  viscontes ',  li  sires  d'Englure,  li  sires  de  Trai- 

niel,  messires  Tristans  de  Magnelers,  li  sires  d'Aubegni, 
li  sires  de  Fransures ,  li  cbastelains  de  Biauvais  et  pluis- 
seur  aultre  tout  de  grant  volenté,  et  estoient  quatre  cens 
d'emprise  et  de  fait  et  bien  montés  et  vinrent  courir  devant 
le  Quesnoi  et  s'arestèrent  sus  les  camps,  et  monstroient  que 
on  les  venist  combatre.  Li  marescaus  de  Hainnau  et  bien 
cinquante  lances  de  bons  Hainnuiers  estoient  là  dedens. 
Pour  ces  jours  li  Quesnois  n'estoit  point  si  bien  fermée 


gués  joua  un  si  grand  rôle  dans  les  troubles  excités  par  le  roi  de  Na- 
varre, Charles  le  Mauvais.  Notre  manuscrit  s'arrête  bien  avant  cette 
époque. 
^  Lacune. 

comme  elle  estoit  soisante  ans  apriès,  et  tous  les  jours  elle 
amendoit  en  fermeté. 

Li  compagnon  considéroient  trop  bien  l'ordenance 
des  François  comment  il  fretoloient  '  sus  lors  cevaus  et 
faisoient  courner  lors  ménestrels ,  et  monstroient  que  on 
les  alast  veoir  et  escarmucliier,  mais  il  n'estoient  pas  gens 
assés.  Si  se  tinrent  tout  quoi  et  pourveu  de  euls  deffendre 
se  on  les  euist  assallis.  Quant  il  veirent  ce  que  nuls  ne 
saudroit  %  il  s'en  départirent  et  cevauchièrent  viers  Villers 
et  menoient  ces  gens  d'armes,  boutefeus,  avoecques  euls, 
qui  couroient  de  ville  en  ville  et  boutoient  le  feu  dedens 
et  ne  s'en  départoient,  si  estoit  la  ville  toute  embrasée.  Se 
ardirent  de  celle empri use  Genlain,  Curgies,  Sautain,  Pre- 
siel,  Marce,  Aunoit,  Biauvoir,  Fielainnes,  Escaillon  et  Fa- 
miars,  et  voloient  les  flamesques  et  les  fascôns  ^  en  la  ville 
de  Valenchiennes,  et  li  rai  dou  solel  en  estoient  tout  en- 
combré ,  et  s'avalèrent  auqun  François  dou  mont  de 
Castres  et  vinrent  ardoir  les  Marlis  et  boutèrent  le  feu  eus 
es  fourbours  de  la  porte  Cambrisienne.  Pour  ces  jours 
estoit  chapitainnes  et  gardyens  de  la  ville  de  Valen- 
chiennes institués  et  ordonnés  de  par  messire  Jehan  de 
Hainnau,  messires  Henris  d'Antoing,  quoique  li  sénes- 
caus  de  Hainnau  et  aultres  chevaliers  fuissent  en  la  ville; 
mais  il  en  avoit  la  souverainne  aministration  et  se  tenoit 
à  la  porte  Cambrisienne,  et  là  estoit  trop  fort  héryés  et 
pressés  d'auquns  fols  outrageus  et  outre-quidiés  qui  vo- 
loient issir  et  euls  aler  perdre,  et  bien  leur  disoit  et  re- 
monstroit  li  chevaliers  que  point  n'estoit  heure  de  issir  : 
a  Souffrés-vous,  bonnes  gens  :  la  poissance  des  François 

*  Fretoloient^  s'agitaient,  se  remuaient. 
»  Ne  saudroit,  ne  sortirait. 
'  Fascons,  flocons. 

«  est  trop  grande.  Atendés  que  vous  ayés  vostre  signeur 
a  dalés  vous;  si  en  serés  plus  fort  et  mieuls  consilliés.  Il 
«  m'est  deffendu  que  nuls  ne  isse ,  car  se  vous  receviés 
«  blâme,  ne  damage,  je  n'enporoie  estre  escusés.  »  Ensi 
à  grant  mescief  les  amodéroit  et  refroidoit  de  lors. folies  li 
sires  d'Antoing.  Encores,  en  ce  meisme  jour,  par  le  con- 
sentement dou  connestable  de  France  et  des  marescaus, 
se  départirent  dou  mont  de  Castres  auqun  jone  chevalier 
et  esquier  françois  et  cevauchièrent  as  aventures,  et  tout 
estoit  fait  pour  atraire  les  Valen-cliiennois  hors  de  la  ville, 
et  furent  de  une  sorte  environ  deux  cens  lances  et  les  me- 
noient  li  sires  de  Craon,  li  sires  de  Maulevrier,  li  sires  de 
Partenai ,  li  sires  de  Torsi  et  li  sires  de  Matefelon ,  et 
s'avalèrent  dou  mont  de  Castres  à  Fontenelles  et  vinrent 
à  Maing,  et  là  avoit  une  tour  belle  et  bonne  et  encores  a, 
laquelle  pour  ce  temps  estoit  à  un  bourgeois  de  Valen- 
chiennes  qui  s'apelloit  Jehan  Bernier,  et  puis  fu-elle 
transmuée  à  aultres  hoirs.  Chil  chevalier  de  France  et 
lor  route  vinrent  là  et  l'environnèrent  et  le  fissent  asallir. 
La  tour  estoit  forte  assés,  environnée  de  fossés  et  pour- 
veue  d'artellerie  ;  car  on  i  avoit  envoyet  des  arbalestriers 
de  Valenchiennes  pour  le  defFendre  et  garder.  Là  ot  grant 
asaut,  mais  li  François  ni  peurent  riens  faire.  Avant  en 
i  ot  des  bléchiés  dou  tret.  Si  passèrent  oultre  et  vinrent  à 
Trit  '.  Li  homme  de  la  ville  avoientle  pont  deffait.  Si  ne 
peurent  oultre  par  ce  pas-là,  mais  il  trouvèrent  des  hom- 
mes dou  païs  meismes  qui  les  menèrent  autour  à  Fiances 
et  à  Prouvi  '.  Si  passèrent  là  l'Eschaut  et  retournèrent  à 
Trit,  et  fu  la  ville  toute  arse  et  li  moulin  abatu,  et  ensi  à 
Prouvi  et  à  Eouvegni,  et  refissent  li  François  le  pont  à 

*  Trith,  berceau  d'un  des  héros  de  la  croisade  de  1204. 
2  Plancques  et  Prouvy. 

Trit  et  ardirent  Wercinuel,  Bourhim  et  Infier  et  tant  que 
les  fascons  eu  avoloient  à  graut  volées  à  Valeuchiennes, 
et  retournèrent  chil  François  et  s'en  râlèrent  en  lor  hoost 
c'est-à-entendre  sus  le  mont  de  Castres  avoecques  les  aul- 
tres.  Ce  jour  s'estoient  aussi  parti  de  lors  awais,  troi 
jone  chevalier  de  Poitou,  li  uns  fu  nommés  messires  Bou- 
chicaus,  li  autres  messires  Jaques  de  Surgières  et  li  tiers, 
messires  Guis  Poteron,  et  avoient  passet  l'Escaut  au  pont 
à  Trit,  car  il  estoit  refais  des  plances  meismes  que  chil  de 
Trit  en  avoient  osté,  et  les  avoient  les  François  rasisses 
pour  passer  et  repasser  à  lor  volenté.  Chil  troi  chevalier 
et  lor  route  pooient  estre  jusques  à  vint-cincq  lances,  et 
passèrent  le  pont  à  Trit,  ef  vinrent  courir  viersHartebise, 
et  fissent  bouter  le  feu  dedens  tant  que  on  le  veoit  tout 
clèrement  de  Valenchienes,  car  il  ni  a  que  une  petite 
lieue.  Li  sénescaus  de  Hainnau  qui  se  tenoit  adonc  à  Va- 
leuchiennes, entendi  que  auquns  François  estoient  avalé 
et  passé  oultre  l'Eschaut  au  pont  à  Trit  et  couroient  sus 
ces  biaus  plains  desus  un  moustier  que  on  nomme  Saint- 
Vast,  et  ne  lor  aloit  nuls  au  devant.  Si  parla  au  signeur 
de  Berlaimont  à  messire  Henri  d'Uffalise,  à  messire  Ouïe- 
fart  de  Ghistelle,  au  signeur  de  Biellain  et  à  auquns  cheva- 
liers qui  en  Valeuchiennes  estoient  enclos  avoecques  lui  : 
«  Je  vous  pri  que  nous  montons  sus  nos  chevaus  et  alons 
«  veoir  viers  Saint-Vast  quel  sont  chil  qui  i  chevaucent. 
«  Espoir  poront  estre  tel  que  il  paieront  nostre  escot.  » 
Tout  s'acordèrent  à  la  volenté  dou  sénescal  et  montèrent 
environ  cent  compagnons  tout  bien  armés,  et  prist  cas- 
quns  son  glave,  et  fissent  ouvrir  les  deus  portes  d'Anzain, 
la  grande  et  la  petite,  et  se  missent  sus  les  camps  et  si  à 
point  que  droit  au-desus  d'un  moustier  que  on  dist  de 
Saint-Vast,  il  vont  trouver  ces  chevaliers  poitevins  qui 

avoient  pris  lor  tour  viers  Bellain  et  lérin  et  avoient  fait 
bouter  le  feu  dedens  et  s'en  retournoient  pour  passer  à 
Trit  et  avoient  guides  proprement  dou  païs  qui  les  me- 
noient.  Quant  li  sénescaus  de  Hainnau  les  vei  et  sa  route 
aussi  qui  estoient  monté  sus  bons  coursiers  et  bon  alans, 
si  lor  vinrent  au  devant  et  escryèrent  :  «  Hainnau!  » 
et  abaissièrent  les  glaves.  Li  sénescbaus  de  Hainnau  fu 
li  premiers  qui  asambla  à  messire  Bouchicau  qui  estoit 
pour  lors  Jones  chevaliers  etfu  depuis  uns  moult  vaillant 
homs.  Il  le  féri  à  plainne  targe  un  si  grant  cop,  avoec- 
ques  ce  que  il  estoit  fors  chevaliers  et  bien  montés,  que  il 
le  bouta  jus  et  passa  oultre.  Li  sires  de  Berlaimont  con- 
sievi  parellement  messire  Gui  Poteron  et  le  renversa  jus 
à  terre.  Chil  Hainnuier  se  f râpèrent  en  ces  François  et  en 
abatirent  jusques  à  sept.  Entrues  que  il  entendirent  à  euls 
fianchier  et  faire  rendre,  messires  Jaquèmes  de  Surgières 
et  bien  douse  des  leurs  retournèrent  sus  frain  et  prissent 
le  cemin  viers  un  village  que  on  appelle  lérin;  mais 
avant  que  il  i  parvenissent,  pour  euls  sauver,  il  se  bou- 
tèrent eus  es  bois  d'Aubri  et  ne  savoient  où  il  aloient,  car 
point  ne  congnisoient  le  païs.  Quant  li  sénescbaus  de 
Hainnau  vei  que  chil  François  prendoient  le  cemin  dou 
bois,  si  fist  doubte  que  li  François  n'euissent  là  jette  une 
enbusque,  et  que  chil  qui  pris  estoient  et  qui  fuioient, 
n'euissent  esté  là  envoyet  tout  de  fait  pour  descouvrir  et 
pour  fairarsallir  hors  de  Valenchiennes  auquns  gentils 
hommes  qui  s'i  tenoient.  Si  fist  cesser  ses  gens  de  non 
aler  plus  avant  et  non  cachier,  et  se  retraïssent  tout  le 
pas  viers  Valenchiennes,  et  emmenèrent  les  deus  cheva- 
liers prisonniers,  messire  Bouchicau  et  messire  Gui  Pote- 
ron, poitevins,  et  jusques  à  dys  de  lors  compagnons.  Dont 
li  sénescbaus  acquist  grant  grasce  des  Valenchiennois,  et 

messires  Jaquèmes  de  Surgières  et  li  autre  qui  se  boutè- 
rent ens  es  bos  d'Aubri,  se  tinrent  là  et  se  quatirent  '  tout 
bellement  jusques  à  tant  que  li  viespres  fu  venus,  et  puis 
issirent  hors  et  vinrent  tout  droit  à  Hartebise  et  de  là  au 
pont  à  Trit  et  rapassèrent  l'Escaut,  et  quant  il  furent 
venu  en  l'oost,  il  comptèrent  lor  aventure,  et  comment 
messire  Bouchicau  et  messire  Gui  Poteron  estoient  demoré 
et  prisdou  sénescalde  Hainnau. 

CHAPITRE  CV. 


Comment  li  dus  de  Normendie  se  départit  du  mont  de  Castres  et 
comment  li  chastiaus  d'Escauduevre  lui  fu  rendu. 


Vous  devés  sçavoir  que  li  dus  de  Normendie  et  li 
signeur  de  France  qui  avoecques  lui  estoient  et  lors  gens 
se  tinrent  tout  ce  jour  de  TAsension  sus  le  mont  de  Castres 
à  demi-lieue  de  Valencbiennes  en  bataille  ordonnée,  ensi 
que  pour  entrer  tantos  en  bataille ,  banières  et  pennons 
ventilans.  Grant  biauté  estoit  que  de  euls  veoir.  Cbe  qui 
avint  au  sénescal  de  Hainnau,  li  sires  d'Antoing  n'en 
sceut  riens,  se  fu  li  dis  sénescaus  retournés  en  Valen- 
cbiennes, car  se  il  l'euist  sceu,  il  li  euist  destourné  à  ce- 
vauchier,  ne  il  ne  laissoit  nul  homme  issir: 

Quant  ce  vint  sus  la  remontière  ^  et  que  li  signeur  es- 
toient tout  hodé  et  lassé  de  tant  estre  sus  lors  cevaus,  car 
ce  jour  il  avoient  bien  petit  beu  et  mengié  fors  sus  lors 
cevaus ,  il  se  départirent  de  là  et  vinrent  logier  à  Fonte- 
nelles  et  à  Main  en  ces  biaus  prés.  Madame  de  Valois, 

•  Se  quatirent,  se  cachèrent. 
3  La  remontière,  l'après-dînéo. 

ante  dou  duch  de  Normendie,  n'estoit  point  pour  ces  jours 
à  Fontenelles,  mais  se  tenoit  à  lostel  de  Hollandes  à  Va- 
lenchiennes,  et  toutes  les  dames  dou  dit  monastère  et  là 
avoient  amené  toutes  lors  coses,  car  en  guerre  et  en  hainne 
n'a  nulle  ségurté.  Celle  nuit  fîst-on  en  l'oost  le  dit  duc, 
très-grant  guet,  pour  la  cause  de  ce  que  il  logoient  priés 
de  Valenchiennes  et  fissent  doubte  que  il  ne  fuissent  res- 
villiet,  mais  non  furent.  Quant  ce  vint  au  matin,  on 
sonna  les  trompètes  de  deslogement.  Tout  se  deslogièrent 
et  se  missent  au  cemin.  A  lor  département,  la  ville  de 
Maing  fu  toute  arse  et  la  mansion  de  l'abéie  de  Fonte- 
nelles aussi.  Li  hoosprist  le  cemin  de  Cambrai.  Chil  qui 
cevauçoient  devant  et  sus  les  costés,  ardoient  villes  et  ha- 
meaus  et  ardirent  en  lor  venant  Monchians ,  Thians , 
Donei,  et  partout  il  abatirent  les  moulins;  car  ces  villes 
sont  séans  sus  rivière,  et  cevauchièrent  tant  ce  jour  li 
François  que  il  aprochièrent  Nave  et  Wés,  et  vint  li  dus 
de  Normendie  mettre  son  siège  devant  le  chastiel  d'Es- 
cauduevre  séant  sus  la  rivière  d'Escaut.  Chil  de  la  garni- 
son d'Escauduevre  avoient,  tout  l'ivier  et  le  temps',  moult 
injuryet  et  herryet  ceuls  de  Cambrai.  Pour  celle  cause, 
s'enclina  li  dus  à  venir  là  et  i  mètre  le  siège  pour  plus 
complaire  à  ceuls  de  Cambrai.  De  la  garnison  d'Escau- 
duevre estoit  capitaines  uns  chevaliers  de  Hainnau  qui 
s'apelloit  messires  Gérais  de  Sasegnies,  lequel  on  avoit  veu 
loial  et  preudomme,  ne  nulle  defaute  en  lui.  On  se  puet 
esmervillier  que  li  avint,  ne  comment  il  fu  enchantés  % 
car  li  dus  de  Normendie  et  li  François  n'orent  point  sis, 
ne  esté  devant  Escauduevre  sept  jours,  quant  li  chastiaus 


*  Le  temps,  le  printemps. 

-  Vu  enchantés,  se  laissa  séduire,  tromper. 

fu  rendu  sains  et  entiers  et  bien  garnis  de  pourvéances, 
de  quoi  tous  li  païs  fu  moult  esmervilliés ,  et  en  furent 
acusé  de  trahison  li  dis  messires  Gérars  et  uns  siens  es- 
quiers  qui  s'apelloit  Robers  Mariniaus,  et  quant  il  furent 
venu  en  Hainnau ,  li  saudoyer  meismes  qui  en  Escau- 
duevre  s'estoient  tenu  avoecques  euls,  les  prisent  au  com- 
mandement messire  Jehan  de  Hainnau  qui  se  tenoit  en  la 
ville  de  Mous ,  et  furent  amené  devant  lui  et  acusé  de 
trahison.  Onques  il  ne  s'en  porent  escuser  de  la  mise,  ne 
délivrer,  mais  en  morurent  honteusement  en  la  ville  de 
Mons  meismes,  et  chil  de  la  chité  de  Cambrai  abatirent  le 
chastiel  d'Escauduevre  et  en  fissent  mener  et  acharyer 
grant  fuisson  de  la  pierre  dou  dit  chastiel  et  en  fissent 
remparer  la  porte  Robert  en  lor  ville,  et  vint  li  dus  de 
Normendie  en  Cambrai,  et  là  se  tint  et  donna  biaucop  de 
ses  gens  d'armes  congiet  et  en  envoia  une  quantité  en 
garnison  en  Lille  et  en  Douai  pour  faire  frontière  à  la 
conté  de  Hainnau,  et  ni  séjournèrent,  pas  longuement, 
quant  il  vinrent  ardoir  en  Hainnau,  en  ce  plain  païs 
d'Ostrevant,  et  ni  demora  ville,  ne  hamiel,  réservé  le  chas- 
tiel de  Bouchain,  qui  ne  fust  tout  ars  et  mis  à  séqution, 
ne  nuls  ne  .lor  ala  au  devant. 

Les  bonnes  gens  dou  païs  d'Ostrevant  estoient  retrait 
en  Valenchiennes,  et  là  avoient  amené  une  partie  de  lors 
biens  et  les  bestes  cachiés  ens  es  bois  ou  fait  venir  eus  es 
praieries  de  Valenchiennes  et  de  Condet,  et  là  les  tenoient 
pour  eslongier  lors  ennemis. 

CHAPITRE  CVI. 

Comment  li  sires  de  Potelles  fu  navrés  à  mort. 

Ens  ou  chastiel  de  Landrecies  se  tenoit  li  sires  de  Po- 
telles en  garnison,  là  establis  de  par  messire  Jehan  de 
Hainnau.  Quoique  la  ville  et  Avesnes  fuissent  au  conte 
de  Blois,  se  les  avoit  li  contes  de  Hainnau  saisies  et  les 
faisoit  garder.  Chils  sires  de  Potelles  estoit  un  moult 
appers  chevaliers  et  bacelereus.  En  la  Maie-Maison,  une 
lieue  en  sus  de  là,  avoit  des  Alemans  en  garnison  que  li 
évesques  de  Cambrai  i  avoit  envoyet  et  establis ,  et  en 
estoit  capitainne  uns  esquiers  qui  senommoit  Albrest  Qose, 
de  Coulogne.  Chil  Albrest  et  li  sien  vinrent  un  jour 
courir  viers  Landrechies  et  amont,  et  emmenèrent  et 
quellièrent  toute  la  proie.  Les  nouvelles  en  vinrent  au 
signeur  de  Potelles  que  la  garnison  de  la  Maie-Maison 
emmenoient  la  proie.  Il  monta  tantos  à  cheval  et  fîst 
monter  ses  gens  et  dist  que  il  ne  l'emmenroient  point  ensi, 
et  issirent  hors  de  Landrechies  et  se  missent  a§  camps  et 
férirent  à  l'esperon  apriès  le  signeur  de  Potelles,  tout  de- 
vant Albrest.  Chils  Alemans  regarda  que  li  Hennuier  ve- 
noient  à  la  resquousse  et  lor  voloient  ester  la  proie.  Il  se 
retourna  et  prist  son  glave  et  l'abaissa  et  féri  cheval  des 
espérons  et  avisa  le  signeur  de  Potelles  qui  venoit  tout 
devant,  et  aussi  li  sires  de  Potelles,  et  se  consievirent  sus 
les  targes  ;  mais  il  avint  que  li  Alemans  ataindi  le  signeur 
de  Potelles  si  acertes  qu'il  li  perça  la  targe ,  la  plate  d'a- 
chier ,  l'auqueton ,  et  li  bouta  tout  oultre  et  le  reversa  à 
terre  navré  à  mort.  Donc  vinrent  li  compagnon  hainnuier 

qui  estoient  issi  hors  avoecques  li  signeur  de  Potelles,  li 
sires  deBousies,  Gérars  de  Mastain  et  Jehans  deMastainet 
pluisseur  aultre ,  et  envaïrent  ces  François  Alemans  et  les 
assallirent  de  grant  volenté,  et  se  portèrent  si  bien  li 
Hainnuier  que  la  proie  fu  rescouse  et  Albrest  pris  et  au- 
quns  des  aultres,  et  chil  qui  se  sauvèrent  furent  cachiet 
jusques  ens  es  portes  de  la  Maie-Maison.  Si  raportèrent  li 
compagnon ,  le  signeur  de  Potelles  tout  mort  à  Landre- 
cliies.  Depuis  fu-il  envoyés  à  Valenchiennes  sus  un  char 
et  en  un  linsiel  et  ensepvelis  en  l'église  des  Cordeliers  de 
Valenchiennes.  Ensi  se  portent  les  aventures  d'armes. 
Tels  se  lieuve  au  matin,  qui  ne  scet  que  li  avenra,  et  fu 
depuis  li  sires  de  Floion  gardyens  et  chapitainne  de  Lan- 
drecies,  et  cevauçoient  moult  souvent  li  Hainnuier  sus 
ceuls  de  Bohain  et  de  la  Maie-Maison.  Une  foisgaegnoient, 
et  l'aultre  perdoient  :  ensi  estoit  tous  li  païs  entouelliés. 

CHAPITRE  CVn. 

Comment  li  dus  de  Normendie  mist  le  siège  devant  Thun-l'Évesque. 

Le  duc  de  Normendie  estans  et  séjour nans  en  la  chité 
de  Cambrai,  il  fu  pryés  moult  doucement  de  l'évesque 
dou  lieu  et  des  Cambrisiens  que  il  vosist  entendre  à  clie 
que  il  vosist  tant  faire,  fust  par  siège  ou  par  aultre  moyen, 
que  li  chastiaus  de  Thun-l'Évesque,  liquel  li  Hainnuier 
tenoient  et  avoient  emblet,  fust  raquis,  car  il  lor  estoit 
trop  proçains  et  jà  li  compagnon  qui  l'avoient  en  garde 
lor  avoient  fait  moult  de  destourbiers.  Li  dus  i  entendi  et 
iîst  son  mandement  très- grant  en  Artois,  en  Vermendois, 
en  Bar,  en  Amiennoiset  en  Lorrainne,  et  retournèrent  de- 

viers  li  grant  fuisson  de  signeurs  qui  avoient  esté  en  sa 
cevauchie,  et  vinrent  en  Cambrai  ou  là  priés.  Avoecques 
tout  ce,  li  Cambrisien  fissent  en  grant  haste  ouvrer  et  car- 
penter  enghiens  et  bricoles  pour  jeter  au  cbastielet  abatre 
les  tois  et  les  manandies ' ,  et  sedéparti  un  jour  li  dus  de 
Normendie  en  grant  arroi  de  Cambrai  et  s'en  vint  mettre 
le  siège  devant  Thun-l'Évesque,  et  furent  logiet  es  tentes 
et  trefs ,  auqubes  et  pavillons,  au  lés  devers  le  païs  d'Os- 
trevant  et  furent  drechiet  les  enghiens  pour  jeter  au  chas- 
tiel  et  pour  tout  abatre.  Jebans  de  Mauni  et  Tiéris  son 
frère  qui  cbapitainne  en  estoient,  se  reconfortoient  en  ce 
que  il  estoient  bien  pourveu,  et  aussi  que  lors  sires  li  contes 
de  Hainnau  quéroit  aliances  partout,  et  que  de  poissance 
le  siège  seroit  levés.  Si  ne  se  esbahirent  point  li  Hain- 
nuiers,  quoique  li  enghien  jetaissent  continuelment,  qui 
lor  rompirent  tous  les  tois  doudit  manage. 

Ce  siège  estant  devant  Thun-l'Évesque,  chil  de  la  gar- 
nison de  Bouchain  issirent  une  fois  hors  et  vinrent  au 
matin  cevauchier  jusques  à  Esquerchin  et  trouvèrent  les 
hommes  en  lors  lis  et  prissent  desquels  que  il  vodrent  et 
puis  se  missent  au  retour  et  boutèrent  le  feu  en  Esquer- 
chin et  ardirent  L ambres  et  les  fourbours  de  Douai  et 
tout  ce  qui  de  France  se  tenoit,  et  rentrèrent  dedens  la 
garnison  de  Bouchain,  sans  prendre  nul  damage.  Ensi 
couroient  les  garnisons ,  l'un  sus  l'aultre  et  faisoient  les 
armes. 

»  Mmandie,  demeure^  habitation.  Le  mot  manage  qu'on  trouvera 
(quelques  lignes  plus  bas,  oifre  le  même  sens. 

CHAPITRE  CVIII. 

Comment  ceuls  de  Thun-l'Évesque  eurent  trieuves  de  quinse  jours 
en  donnant  pièges  que  se  il  n'estoient  secouru ,  il  rendroient  la 
forterèce. 

Chil  de  la  conté  de  Hainnau  s'esmervilloient  trop  fort 
que  lors  sires  estoit  devenus,  car  il  n'en  ooient  nulles 
nouvelles,  et  en  parloient  li  chevalier  et  li  esquier  et  li 
consaus  des  bonnes  villes  à  messire  Jehan  de  Hainnau , 
et  li  disoient  :  «  Sire ,  c'est  trop  mal  fait  que  vous  n'en- 
«  voyés  plus  espéciaulment  deviers  nostre  signeur  le 
«  conte,  par  quoi  il  soit  bien  acertes  segnefiyés  de  Testât 
«  de  son  païs.  Il  i  a  jà  plus  de  sys  sepmainnes  qu'il  se 
«  parti  et  si  n'en  ot-on  nulles  nouvelles.  Se  vous  les  avés, 
«  si  n'en  avons-nous  nulle  congnissance.  »  Messires  Jebans 
de  Hainnau  respondoit  à  ces  paroles  et  disoit  :  «  Il  n'a 
«  pas  tenu  en  ma  négligense  que  je  ne  m'en  soie  bien  ac- 
«  quités.  Monsig-neur  de  Hainnau  a  esté  en  Engleterre  etli 
«  a  li  rois  d'Engleterre  fait  très-bonne  chière  et  li  a  prou- 
«  mis,  selonch  che  que  il  m'a  escript  et  segnefiyet  par  ses 
«  lettres,  que  il  sera  dedens  le  jour  Saint-Jehan  à  pois- 
«  sance  de  gens  d'armes  et  d'archiers  en  la  ville  de 
«  l'Escluse,  et  sur  ce  monsigneur  mon  cousin  est  départis 
«  d'Engleterre  et  monta  en  mer  à  Orvelle  là  où  il  arriva 
«  quant  il  vint  ou  païs,  et  a  pris  terre  à  Dourdrète  en 
«  Hollandes,  et  tous  enfourmés  de  l'estat  de  son  païs  et 
«  pour  résister  à  l'encontre  de  la  poissance  dou  duch  de 
«  Normendie  et  des  François,  il  est  aies  deviers  le  roi 
«  d'Alemagne  au  sequours  et  semonce  tous  les  aloyés  ;  et 
«  temprement  vous  le  verés  revenu  en  ce  païs  et  gens 
«  d'armes  à  pooir  avoecques  li.  »  . 

A  ces  paroles  se  contentoient  et  apaisoient  li  Hainnuier, 
et  se  tenoient  tout  sus  lor  garde  en  atendant  lor  signeur, 
et  li  sièges  se  tenoit  devant  Thun-l'Évesque  et  avoient  li 
François  sys  grans  enghiens  jettans  à  la  forterèce,  ce  qui 
moult  les  greva ,  car  avoecques  tout  ce  que  la  poissance 
et  continuance  des  enghiens  avoient  abatu  les  tois  et  ef- 
fondré les  planciers  des  tours  et  moult  adamagiés  les 
murs,  leur  jetoient  chil  de  l'oost  à  lors  enghiens,  pour  euls 
empunaiser,  mors  chevaus  et  mortes  bestes.  Ce  lor  faisoit 
à  un  avenant  plus  de  mal  que  les  pierres.  Dedens  Thun- 
l'Evesque,  avoecques  les  enfans  de  Mauni  et  les  compa- 
gnons, avoit  un  chevalier  d'Engleterre  qui  se  nommoit 
Ricbars  de  Limosin ,  vaillant  homme  et  sage  en  armes 
durement,  et  auquel  tout  li  compagnon  se  raportoient, 
et  ouvroient  par  son  consel.  Li  chevaliers  considéra  que 
longuement  il  ne  pooient  souffrir,  ne  porter  la  painne  de 
celle  invasive  et  que  chil  enghien  les  menroient  à  fin  et 
à  destruction.  Si  i  convenoit  pourveir,  car  il  ne  loisoit  mie 
à  lui  faire  perdre',  mais  i  devoit-on  obvyer,  quant  on  voit 
que  li  besoings  touce.  Il  respondirent  et  dissent  :  «  Sire, 
«  c'est  vérité,  i  avés-vous  pensé  et  regardé?  »  —  «Oïl,  res- 
c(  pondi-il,  et  vechi  comment  :  nous  trèterons  d'avoir  un 
«  respit  à  durer  quinze  jours  tant  seullement,  et  se  là 
«  en  dedens  nostres  sires,  li  contes  de  Hainnau,  ne  vient 
«  si  fors  que  pour  combatre  les  François  et  lever  le 
«  siège,  nous  renderons  la  forterèce.  Aussi  ni  avons- 
«  nous  jà  ensi  que  riens ,  puisque  il  nous  fault  demorer 
c<  ens  es  celiers  et  que  chil  enghien  nous  travellent  ensi 
«  que  il  effondrent  couvertures  et  planciers.  »  Tout  li 
compagnon  respondirent  et  dissent  que  chils  avis  estoit 

*  Cette  phrase  paraît  incomplète. 

bons.  Donc  fu  tretié  deviers  ledit  duch  de  Normendie 
que  il  lor  vosist  donner  trieuves  quinse  jours,  et  se  là  en 
dedens  il  n'estoient  secouru ,  il  renderoient  la  forterèce , 
et  de  ce  délivreroient-ils  bons  pièges. 

Li  auqun  qui  considéroient  le  dangier  où  li  Hainnuier 
estoient,  opposoient  au  tretié  et  disoient  :  «  Pourquoi  lor 
«  donroit-on  jour?  Il  ne  se  puent  plus  tenir.  Le  cbastiel 
a  est  nostre  se  monsigneur  le  voelt  avoir  et  nous 
«  aussi.  »  Nequedent  toutes  ces  paroles  remonstrées ,  li 
dus  de  Normendie  s'enclina  à  douceur,  non  à  rigueur,  et 
entendi  à  lor  trettié  et  i  furent  recheu  et  livrèrent  pièges 
Gillion  de  Soumain  et  Tiéri  de  Soumain  son  frère,  Robert 
de  Villers  et  Huion  d'Aunoit,  et  cessèrent  li  enghien  et  se 
rafresquirent  li  compagnon,  pour  lors  deniers,  de  vivres  et 
de  vins,  et  vinrent  en  l'oost  veoir  le  duch  qui  les  vei  volon- 
tiers et  lor  fist  donner  de  son  vin  bien  et  largement.  Et  là 
avoit  dedens  la  forterèce  une  damoiselle  gentil  femme  qui 
enclose  s'i  estoit  pour  l'amour  de  son  ami  Jehan  de  Mauni 
et  se  nommoit  Kateline  de  Wargni  et  estoit  des  damoi- 
selles  de  l'abéie  de  Denain  et  estoit  si  enchainte  que  sus 
ses  jours  et  moult  avoit  esté  destourbée  et  travilliée  dou 
ject  des  pierres  des  enghiens,  tant  que  tout  li  compagnon 
en  avoient  eu  grant  pité.  Si  fu  menée  à  sauveté  à  Bou- 
chain  et  en  fu  grant  nouvelle  en  l'oost  des  François,  car 
par  lor  dangier  et  congiet,  la  convint  passer  et  aler  en  la 
garnison  de  Bouchain. 

CHAPITRE  CIX. 


Comment  li  contes  de  Hainnau  revint  à  Mons  et  flst  son  mandement 
pour  combatre  les  François. 


Les  trieuves  durant  entre  le  duch  de  Normendie  et 
ceuls  de  Thun-l'Évesque,!!  contes  Guillaumes  de  Hainnau 
retourna  en  son  païs  et  vint  en  la  ville  de  Mons ,  et  là 
trouva  le  signeur  de  Biaumont  et  de  Chimai ,  son  oncle, 
qui  li  recorda  tout  Testât  de  son  païs  et  comment  on  s'i 
estoit  porté  depuis  son  département.  Li  contes  en  savoit 
jà  partie  et  assés  par  lettres  et  par  messagiers,  et  avoit  si 
bien  esploitié  et  avanchié  ses  besongnes  que  toutes  gens 
d'armes  d'Alemagne ,  qui  estoient  aloyet  et  abers  en  la 
guerre  avoecques  le  roi  d'Engleterre,  le  sievoient  et  par 
l'ordenance  et  commandement  de  Lois  le  Baivier,  roi  d'Ale- 
magne et  empereour  de  Rome,  et  s'en  vint  li  dis  contes  à 
Valenchiennes  où  il  fu  requelliés  à  joie,  et  fîst  son  man- 
dement et  sus  beure  * ,  des  cbevaliers  et  esquiers  de  son 
païs  et  des  communautés  des  villes,  et  pour  mieuls  mons- 
trer  que  la  besongne  li  touçoit ,  il  se  départi  de  Valen- 
cbiennes,  bien  accompagniés  de  chevaliers  et  d'esquiers , 
et  s'en  vint  passer  à  Haspre  et  vint  à  Nave  et  à  Iwis,  et  là 
furent  tendus  sus  les  camps ,  tentes  ,  trefs  et  pavillons  et 
toutes  manières  de  logeis,  et  se  logièrent  tout  signeur 
entre  lors  gens  et  par  bonne  ordennance ,  et  vinrent  chil 
de  Valenchiennes  et  des  bonnes  villes  de  Hainnau  à  grant 
charoi  et  pourveu  de  toutes  coses,  et  estoit  dalés  le  conte 
de  Hainnau  et  de  sa  délivrance  li  contes  Jehans  de  Namur, 

»  Sus  heure,  sur  l'heure,  immédiatement. 

bien  acompagniés  de  chevaliers  et  esquiers  de  son  païs , 
puis  vint  li  dus  de  Guéries  à  bien  trois  cens  lances  de 
Guerlois ,  li  contes  de  Jullers  et  li  contes  de  Mons  à  bien 
cinq  cens  lances,  li  sires  de  Fauquemont  à  bien  cent 
lances ,  messire  Ernouls  de  Baquehem  à  bien  cent  lances, 
li  marquis  de  Mise  et  d'Eurient  à  deus  cens  lances,  li 
marquis  de  Blanquebourc  à  deus  cens  lances.  Li  dus  de 
Braibant  fu  li  darrains  venans  et  amena  bien  sys  cens 
lances,  et  se  logièrent  toutes  ces  gens  d'armes  entre  Cam- 
brai et  Nave  sus  la  rivière  d'Escaut  contre  les  Fran- 
çois. 

CHAPITRE  ex. 


Comment  li  contes  de  Hainnau  envoya  un  hiraut  offrir  la  bataille  au 
duc  de  Normendie. 


Quant  cbil  signeur  si  furent  logiet,  ensi  que  vous 
avés  entendu,  sus  la  rivière  d'Escaut  et  mis  entre  Nave  et 
Iwis,  deus  villages  les  plus  proçains  de  Thun-l'Évesque, 
li  dus  de  Normendie  estoit  d'aultre  part  la  rivière  et  fu 
moult  esmervilliés,  quant  il  vei  si  belle  gent  d'armes  et 
tant  de  logeis  que  les  hoos  de  son  cousin  le  conte  de 
Hainnau  comprendoient ,  car  ensi  que  il  entendi  par  ses 
gens  meismes,  tous  les  jours  li  croissoient  gens.  En  l'oost 
le  conte  de  Hainnau  avoit  vingt-cliinq  cens  hiaumes  et 
vinrent  les  communautés  de  Brousselles,  de  Louvain  et 
de  Malignes,  et  vint  Jaquèmes  Dartevelle  et  amena  de 
Flandres  bien  soissaute  mille  hommes  et  passèrent  par 
Audenarde  et  par  Renais  et  par  Leuse  et  par  Condet  et 
par  Valenchiennes ,  et  tout  se  logièrent  devant  l'oost  le 
duc  de  Normendie.  Et  estoient  en  l'oost  le  conte  de  Hain- 

nau  plus  de  cent  mille  hommes,  et  envoia  escarmuchier 
ceuls  de  Valenchiennes  as  François,  et  entrues  que  on  les 
ensonnia,  messire  Richars  de  Limosin  et  li  compagnon 
qui  en  Thun-l'Évesque  s'estoient  tenu,  issirent  hors  et 
s'en  vinrent  en  l'oost.  Or  i  ot  matière  à  ravoir  les  quatre 
esquiers  ostagiers  que  chil  de  Thun-l'Évesque  avoient  dé- 
livré au  duch  de  Normendie.  Li  contes  de  Hainnau  qui 
chief  estoit  de  toute  cel  hoost,  quant  il  fu  bien  consilliés, 
envoia  un  hiraut  deviers  le  duch  de  Normendie,  qui  li 
remonstra  comment  chil  dou  chastiel  de  Thun  avoient 
bien  tenu  lor  convenance  et  que  dedens  les  quinse  jours 
que  mis  i  avoient,  secours  lor  estoit  venus,  pour  quoi  ils 
voloient  ravoir  lors  ostages,  et  en  oultre  mandoit  li  contes 
de  Hainnau,  se  li  dus  de  Normendie  et  li  François  voloient 
avoir  la  bataille ,  il  estoient  tout  apparilliet  que  pour  le 
livrer  et  le  faire.  Li  consauls  dou  duch  de  Normendie  res- 
pondi  à  ce  et  distque  des  ostages  renvoyer,  il  estoient  con- 
silliet  que  il  les  renvoieroient  volentiers,  car  voirement  il 
n'avoient  nulle  cause  dou  retenir,  mais  tant  que  d'acorder 
la  bataille  il  n'avoit  pas  mis  encores  son  consel  ensamble 
et  que  il  en  aueroit  avis  derespondre.  Li  hiraus  retourna 
sus  ce  et  fist  sa  response.  Li  ostage  furent  renvoyet,  et  de- 
mora  li  chastiaus  de  Thun-l'Évesque  ensi  tous  deschirés. 
Li  Hainnuier  n'en  fissent  compte,  mais  il  tinrent  à  grant 
vaillance  ce  que  Richars  de  Limosin  et  li  enfant  de  Mauni 
l'avoient  si  bien  tenu  contre  les  François. 

Vous  devés  sçavoir  que  li  conte  de  Hainnau  gissoit  là 
devant  les  François  à  grans  coustages,  et  vosist  bien  avoir 
eu  la  bataille  et  le  manda  par  pluisseurs  fois ,  mais  li 
François  n'estoient  point  consilliet  dou  combatre ,  et  de- 
mora  la  cose  en  cel  estât  uns  temps  et  le  faisoient  li  Fran- 
çois tout  volentiers  pour  faire  le  conte  de  Hainnau  alever 

son  argent  et  li  bouter  en  une  grande  dette  encontre  les 
Alemansqui  ne  sont  pas  trop  légier  à  repaisier.  Nous  nous 
soufferons  un  petit  à  parler  dou  conte  de  Hainnau  et  dou 
duch  de  Normendie  et  parlerons  dou  roi  d'Engleterre. 

CHAPITRE  CXI. 


Comment  li  rois  Édouwars  d'Engleterre  entra  en  mer  et  comment  les 
Normans  esqumours  l'attendoient  devant  l'Escluse. 


Li  rois  Édouwars  d'Engleterre  avoit,  tout  l'ivier  et  le 
temps  ',  entendu  à  ses  besongnes  et  pryet  chevaliers  et 
esquiers  en  son  païs  et  quelliet  par  pryère  et  par  orde- 
nance  de  don  que  son  peuple  li  avoit  fait  de  une  aide 
moult  grosse,  gran  argent,  car  il  espéroit  que  sus  l'esté  il 
feroitun  grant  fait,  et  sus  cel  estât,  il  estoit  départis  des 
Alemans,  et  avoit  li  dis  rois  d'Engleterre  fait  ses  pour- 
véances  moult  grandes  et  moult  grosses  sus  la  rivière  de 
la  Tamise  en  la  chité  de  Londres,  et  là  avoit  fait  son  man- 
dement et  assamblé  grant  fuisson  de  nobles,  chevaliers  et 
esquiers  et  archiers. 

Quant  tout  fu  prest,  et  la  navie  cargié,  li  rois  d'Engle- 
terre entra  en  son  vassiel.  Toutes  ses  gens  entrèrent  et 
montèrent,  ensi  que  ordonné  estoit,  et  se  dèsancrèrent  dou 
quai  de  Londres,  et  singlèrent  aval  la  Tamise  et  vinrent 
de  celle  marée  devant  Grravesandes  ;  de  la  seconde  marée 
devant  Mergate,  et  puis  entrèrent  en  mer  et  pooient  estre 
environ  sis-vingt  vassiaus,  nefs,  balengiers  et  passagiers, 
quatre  mille  hommes  d'armes,  chevaliers  et  esquiers  et 


Le  temps,  c'est-à-dire  le  printemps. 

douse  mille  archiers,  et  avoient  li  rois  et  ses  gens  la  mer 
et  le  vent  pour  euls,  et  nagièrent  à  pooir  viers  la  ville  de 
l'Escluse  en  Flandres,  et  ne  savoient  riens  les  Englois  des 
Normans  qui  se  tenoient  devant  l'Escluse  bien  quarante 
mille  et  atendoient  le  retour  et  venue  dou  roi  d'Engle- 
terre.  Bien  sçavoient  les  Englois  que  les  Normans  -esqu- 
mours  estoient  sus  la  mer,  mais  il  ne  les  quidoient  pas 
trouver  à  l'Escluse,  et  tout  che  lor  faisoit  faire  li  rois  de 
France  qui  lor  voloit  brisier  lor  voiage. 

Et  estoient  li  Normant  parmi  les  Genevois  et  Piquars 
bien  quarante  mille  hommes  desquels  messires  Hues 
Quierès  d'Amiennois,  Barbevaire  et  Bahucès  estoient 
cbiefs,  et  avoient  bien  deux  cens  vassiaus  parmi  ceuls  des 
pourvéances,  et  avoient  ensi  que  assis  la  ville  de  l'Escluse 
et  n'i  pooit  nuls  entrer,  ne  issir  fors  par  lor  congiet. 
Or  avint  que  la  vegille  de  la  Saint-Jeban-Baptiste  que  on 
compta  pour  lors  en  l'an  de  grasce  Nostre-Signeur  mille 
trois  cens  et  quarante,  li  rois  d'Engleterre  et  sa  navie 
vinrent  devant  l'Escluse,  à  entendre  pour  prendre  port  et 
terre  priés  de  Blanquebergbe  à  deus  lieues  de  l'Escluse  et 
trouvèrent  la  navie  des  Normans.  Des  mas  qui  drèçoient 
contre  mont,  ce  sambloit  un  grans  bois.  Quant  li  rois 
d'Engleterre  et  les  Englois  orent  congnissance  que  li 
Normant  estoient  devant  l'Escluse,  et  ne  pooient  prendre 
terre  fors  par  lor  dangier,  si  jettèrent  lors  ancres  et  se 
tinrent  tout  quoi  pour  entendre  à  lors  besongnes  et  ordon- 
ner lors  batailles.  Lors  fist  li  rois  d'Engleterre  pluisseurs 
chevaliers  nouviaus ,  car  bien  veirent  généraument  que 
combatre  les  convenoit.  Quant  la  mer  fu  revenue,  il  désan- 
crèrent  et  ordonnèrent  tous  lors  vassiaus  et  missent  les 
plus  fors  devant  et  les  armèrent  et  pourveirent  d'archiers. 
Entre  deus  nefs  d'archiers  avoit  une  nef  de  gens  d'armes. 

Quant  tout  furent  ordonné,  li  vassiel  le  roi  d'Engleterre 
aprochièrent.  Che  estoit  biautés  et  grant  plaisance  au 
veoir  ces  bannières  et  ces  estranières  armoyés  des  armes 
des  signeurs,  et  à  ce  que  li  Normant  monstrèrent,  il  dési- 
roient  avoir  la  bataille  as  Englois,  car  si  trètos  que  il  les 
veirent  aprochier,  il  avoient  croisiet  tous  lors  vassiaus,  il 
traïssent  les  ancres  à  mont  et  laissièrent  los  voilles  aler  et 
s'en  vinrent  tout  de  grant  volenté  sus  la  navie  des  Englois, 
et  ordonnèrent  à  aler  tout  devant  Cristofle,  le  grant  vas- 
siel lequel  en  celle  meisme  année  il  avoient  conquis  sus 
les  Englois.  Quant  Englois  et  Normans  s'encontrèrent, 
il  i  ot  grant  hustin,  et  à  l'entrer  l'un  dedeiis  l'aultre,  il 
abaisièrent  tous  lors  voilles.  Ou  grant  vassiel  de  Cristofle 
qui  se  remonstroit  desus  tous  les  aultres,  avoit  bien  qua- 
tre cens  genevois  arbalestriers,  liquel  commenchièrent 
à  traire  moult  roit  et  moult  dur  à  l'aprocier.  Li  Englois 
recongneurent  bien  que  c'estoit  Cristofle,  le  vassiel  qui 
avoit  esté  conquis  sus  euls.  Si  furent  plus  désirant  dou 
reconquerre,  et  l'environnèrent  de  tous  lés  et  commen- 
chièrent archier  à  traire  de  grant  randon,  et  à  aprochier 
ce  vassiel  Cristofle  et  les  Genevois  qui  dedens  estoient. 
Vous  savés  que  archier  de  l'arc  à  main  sont  trop  plus 
isniel  que  ne  soient  arbalestrier.  Chil  archier  d'Engle- 
terre  par  ouniement  traire  fort  et  roit,  ensonnyèrent  tel- 
lement ces  Genevois  que  il  furent  mestre  et  signeur  de 
euls  et  entrèrent  dedens  Cristofle  et  le  conquissent,  et 
missent  à  mort  et  à  bort  tous  les  Genevois  que  il  i  trou- 
vèrent. En  ce  vassiel  pooient  bien  estre  mille  hommes. 
Tantos  il  fu  pourveus  d'archiers  et  de  gens  d'armes  liquel 
portèrent  grant  contraire  as  aultres.  Li  rois  d'Engleterre, 
li  contes  de  Pennebrug,  li  contes  de  Honstidonne  et  leur 
l^ataille  bien  ordonnée  et  acompagnié  de  gens  d'armes  et 

d*archiers,avoient  asamblé  là  où  messires  Hues  Quierès  et 
Bahucès  estoient  bien  acompagniés  aussi  de  Normans  et 
de  Genevois,  et  là  fu  la  bataille  très-grande  et  très-péril- 
leuse; car  cbil  Normant  et  cMl  Genevois  estoient  tout 
esqumeur  et  costumiés  de  la  mer  et  trop  bien  enprenoient 
la  painne,  car  en  tout  lor  vivant  il  n'avoient  fait  aultre 
cose  que  poursievir  les  aventures  d'armes  sus  la  mer. 
Aussi  au  voir  dire,  Englois  sont  bonnes  gens  de  mer,  car 
il  en  sont  fait  et  nouri  et  trop  bien  en  prennent  la  painne. 
C'est  trop  dure  bataille  sus  mer,  et  trop  périlleuse,  car  il 
fault  atendre  l'aventure,  ne  on  ne  poet  fuir.  Geste  bataille 
dont  je  vous  parole,  fu  durement  biencombatue  et  longue- 
ment dura  ,  et  commença  la  nuit  de  la  Saint- Jehan- 
Baptiste  au  matin,  ensi  que  à  huit  heures  ;  mais  elle  dura 
jusques  à  cincq  heures  apriès  nonne  et  que  la  mer  fu  ra- 
lée  et  revenue.  Considérés  se  là  en  ce  terme  et  espase,  il 
ni  peurent  pas  avenir  des  grans  fais  d'armes  :  oïl,  car  il 
estoient  tout  resvillié  et  ordonné  à  ce  faire,  tant  li  Englois 
comme  li  Normant. 


CHAPITRE  CXH. 

Comment  les  Englois  desconfirent  les  Normans. 

Geste  bataille  dont  je  vous  parole,  fu  très-felonne  et 
moult  orible,  et  ce  qui  donna  tant  grant  avantage  as  En- 
glois, ce  fu  ce  que  aus  ou  commencement  de  la  bataille, 
il  conquissent  Gristofle  le  grant  vassiel,  et  quant  il  orent 
conquis,  il  le  pourveirent  d'archiers  et  i  en  i  entra  plus 
de  mille,  et  chil  archier  avoient  très-grant  avantage  de 
traire  au  lonc  et  de  ensonnyer  Normans  ,  liquel  n'estoient 

pas  de  si  grant  valleur  as  armes ,  ne  de  deffense  comme 
estoient  les  gens  d'armes  d'Engleterre.  Pour  lors  li  rois 
d'Engleterre  estoit  en  la  flour  de  sa  jonèce  et  point  ne 
s'espargnoit,  mais  s'^aventuroit  en  la  bataille  aussi  aventu- 
reusement  comme  nuls  de  ses  chevaliers,  et  monstroit  bien 
en  faisant  armes  que  la  besongne  estoit  sienne.  Li  rois 
estoit  en  un  vassiel  moult  fort  et  moult  biel  qui  avoit  esté 
fais,  ouvrés  et  carpentés  à  Zandvich  et  estoit  armés  et 
parés  de  banières  et  d'estranières  très-rices,  ouvrées  et  ar- 
moyées  des  armes  de  France  et  d'Engleterre  esquartelées, 
et  sus  le  mast  amont  avoit  une  grande  couronne  d'argent 
dorée  d'or  qui  resplendisoit  et  flamboioit  contre  le  solel. 
Dou  costé  le  roi  estoient  li  contes  Henri  Derbi,  son  cousin 
germain,  li  contes  de  Norhantonne  et  li  contes  de  Her- 
fort,  et  avoit  quatre  chevaliers  ses  cambrelens ,  messire 
Jehan  Candos,  messire  Ri  chars  La  Vace,  messire  Richars 
de  Pennebruge  et  messire  Richars  Sturi,  tout  quatre  hom- 
mes de  grant  vaillance.  Les  nefs  estoient  acroquiés  et 
atachiés  les  unes  as  aultres  et  ne  se  pooient  départir,  et  là 
avoit  dure  bataille  et  dedens  les  nefs  fait  apertise  d'armes. 
Finablement  li  Englois  obtinrent  la  mer  et  la  place,  et  fu- 
rent chil  esqumeur  Normant,  Piquart,  Genevois,  Bidau  et 
Prouvenciel  desconfî,  et  trop  petit  s'en  sauvèrent,  car  à  la 
desconfiture,  il  ne  porent.  Cause  pourquoi,  je  le  vous  dirai. 
Les  Englois  en  venant  les  avoient  enclos  entre  eus  et  l'Es- 
cluse.  Se  ne  pooient  requler,  fors  sus  lors  ennemis,  ne  alêr 
avant,  ne  rompre  la  navie  d'Engleterre  qui  avoient  pour- 
pris  *  tout  le  passage  de  la  mer.  Chil  et  auqun  qui  se  qui- 
dièrent  sauver  par  venir  à  l'Escluse,  furent  mort  davan- 
tage; car  li  Flamenc  qui  avoient  grant  haine  à  euls 

»  Pourpris,  entouré,  fermé. 

pour  tant  que  toute  la  saison  il  avoient  cauryet  '  et  héryet 
le  passage  à  l'Escluse  et  robe  et  pilliet  sus  la  mer  et  n'a- 
voient  eu  cure  à  qui,  les  tuoient  otant  bien  sus  la  terre 
que  en  la  mer  et  n'en  avoient  nulle  pité,  et  vinrent  là  que 
de  Bruges,  que  de  Ardenbourc,  que  de  Ostbourcb ,  de 
Blanqueberghe  et  dou  Dam  à  l'Escluse  plus  de  huit  mille 
hommes  qui  rafresquirent  grandement  les  Englois  et  par- 
fissent la  desconfiture  des  Normans  ^  Barbevaire  fu  mors 
et  jetés  de  son  vassiel  en  la  mer.  Aussi  messires  Hues 
Quierès  ot  la  teste  copée  sus  le  bort  de  une  nef  et  ren- 
versés en  la  mer.  Bahucès  fu  pris  en  vie  et  pour  tant  que 
il  avoit  esté  tousjours  fors  lerres  ^  et  roberres  sus  la  mer, 
li  amirauls  de  la  mer  d'Engleterre  le  fîst  sacbier  à  mont 
à  une  polie  et  pendre  h  un  mas  et  estrangler  * . 

*  Je  ne  connais  pas  ce  mot.  Peut-être  a-t-il  été  mal  transcrit. 

2  Edouard  III  lui-môme  rendit  hommage  à  la  vaillance  des  Flamands 
dans  la  lettre  qu'il  écrivit  à  l'archevêque  de  Canterbury  :  Licet  sint  mi- 
rabiles  elationes  maris,  mirabilior  tamen  est  in  altis  Dominus  qui  pro- 
cellam  convertens  in  auram,  jam  inter  tôt  adversa  clementissime  nos 
rsspoxit...  Deus  misericordianim  gratins  et  citius  qnam  huraana  ratio 
judicare  poterat,  misit  nobis  magnum  navale  subsidium  et  insperatum 
numerum  armatorum....  Rymer,  II,  4,  p.  79.  Il  ajoute  dans  une  autre 
lettre  adressée  à  son  fils  :  «  Les  Flemengs  estoient  de  bone  volonté 
«  d'avoir  venus  à  nous  à  la  bataille  du  commencement  tant  que  à  la 
«  fin.  »  James,  Hisioire  du  prince  Noir,  I,  p.  549. 

'  Lerres,  larron,  voleur.  Roberres  offre  la  môme  signification. 

*  Behuchet  avait  épousé  Aliéner  de  Dreux,  arrière-petite-fille  de 
Louis  le  Gros.  Plus  heureux  que  lui,  un  religieux  franciscain  qui  l'ac- 
compagnait, fut  épargné  par  les  vainqueurs,  et  Philippe  de  Valois, 
pour  le  dédommager  de  ses  périls  et  de  ses  terreurs,  lui  permit  de 
prendre  chaque  semaine  pour  son  prieuré  une  charretée  de  bois  sec 
dans  la  forêt  de  Bretonne. 

CHAPITRE  CXIII. 


Comment  li  rois  d'Engleterre  demora  la  nuit  suivante  en  son  vassiel  et 
comment  les  nouvelles  de  sa  victore  furent  sceues  devant  Thun- 
l'Évesque. 

Quant  ceste  victore  fu  ensi  avenue  au  roi  Édouwart 
d'Engleterre  et  que  la  mer  fu  délivrée  de  ces  esqumeurs, 
li  rois  et  toutes  ses  gens  demorèrent  la  nuit  Saint-Jehan 
et  à  lendemain  jusques  à  neuf  heures  sus  la  mer,  et  me- 
nant grant  noise  et  grant  joie  des  instrumens  que  il 
avoient,  et  amenoit  li  rois  d'Engleterre  en  sa  compagnie 
bien  trois  cens  prestres,  lesquels  il  avoit  mis  hors  d'Engle- 
terre pour  célébrer  et  faire  l'office  de  Dieu  en  Flandres, 
car  papes  Clémens  VI  resgnans  pour  ce  temps  \  à  la  re- 
queste  et  ordenance  dou  roi  de  France,  avoit  jette  une 
sentense  d'esqumenication  par  toutes  les  parties  de  Flan- 
dres, et  n'estoit  nuls  prestres  flamens ,  sus  estre  encours 
en  sentense  esqumenicative,  qui  osast  canter,  ne  faire  le 
divin  office,  ou  estre  privés  de  son  bénéfisce  se  il  le  tenoit, 
et  pour  che,  à  la  requeste  et  pryère  dou  païs  avoit  li  rois 
d'Engleterre  amené  tant  de  prestres  et  pour  faire  canter 
en  Flandres.  Ces  nouvelles  s'espardirent  moult  tos  par  tout 
le  païs  que  li  rois  d'Engleterre  avoit  pris  terre  à  l'Escluse 
en  Flandres  et  desconfi  les  Normans  et  tout  mis  à  bo^t^ 


»  Z«6'^2?  ;  Benoît  XII. 

*  Personne  n'osa,  raconte-t-on,  annoncer  à  Philippe  de  Valois  la 
destruction  de  sa  flotte,  et  ses  conseillers  chargèrent  do  ce  soin  l'un 
des  fous  de  la  cour.  Il  accusa  les  Anglais  de  manquer  de  courage,  en 
disant  au  roi  qu'ils  avaient  été  trop  timides  pour  se  précipiter  dans  les 
flots  comme  ses  intrépides  serviteurs  do  Franco  et  de  Normandie. 
Walsingham,  p.  134. 

Si  en  furent  tout  chil  qui  l'amoient  et  qui  le  mieus  de  sa 
venue  valoir  quidoient,  resjoy.  Le  jour  Saint-Jehan  au 
matin  furent  ces  nouvelles  sceues  et  publyés  devant  Thun- 
rÉvesque  tant  en  l'oost  dou  conte  de  Hainnau  comme  dou 
duch  de  Normendie.  Par  aparant  li  François  ne  fissent 
point  trop  grant  compte  de  ces  Normans  et  dissent  li 
auqun  :  «  On  n'a  riens  perdu  se  chil  esqumeur  de  mer 
«  sont  mort  et  péri.  Il  n'estoient  que  larron  :  il  ne  lais- 
«  soient  point  de  poisson  venir  par  deçà,  nous  n'en 
«  poions  point  avoir  pour  euls .  Li  rois  de  France  a  à  lor  mort 
«  gaegniet  deux  cens  mille  florins.  On  leur  devoit  lors 
«  gages  de  quatre  mois,  et  si  en  est  la  mer  délivrée.  » 
Ensi,  ne  aultrement  ne  les  plaindoient  moult  d'hommes  en 
l'oost  le  roi  de  France  et  le  duch  de  Normendie,  et  li  au- 
qun disoient  puisque  li  rois  d'Engleterre  a  eu  celle  pre- 
mière aventure  de  desconfire  les  Normans  et  les  Genevois 
et  que  les  victores  le  commencent  à  agratyer,  il  en 
auera  encores  des  aultres,  et  bien  le  dist  li  rois  Eobers  de 
Cécille,  de  Naples  et  de  Jhérusalem,  que  li  sengler  de 
Windesore  ficeroit  encores  ses  dens  moult  parfont  ens 
es  portes  de  Paris,  et  chils  Édouwars  est  li  sengler  s  de 
Windesore,  ensi  que  dient  les  prophésiesde  Merlin  selonch 
le  livre  de  Brutus. 

CHAPITRE  CXIV. 

Comment  li  rois  d'Engleterre  descendi  en  Flandres  ;  comment  li  dus 
de  Normendie  donna  congiet  à  ses  gens  d'armes,  et  des  parlemens 
qui  furent  à  Gant,  à  Valenchiennes  et  à  Villevort. 

Le  jour  Saint-Jehan-Baptiste  en  l'an  de  grasce  desus 
dit  et  sus  le  point  de  neuf  heures,  issi  li  rois  d'Engleterre 
de  la  navie  qui  estoit  à  l'ancre  devant  l'Escluse  et  li 

signeur  d'Engleterre  aussi,  et  vinrent  en  la  ville  de  l'Es- 
cluse  et  là  furent  recheu  à  grant  joie,  et  but  et  mengea  li 
rois  un  petit,  et  puis  tout  de  piet  il  vint  à  Ardenbourc 
veoir  l'image  de  Nostre-Dame,  en  cause  de  dévotion,  et  là 
fu  tout  le  jour,  et  là  le  vinrent  veoir  li  bourgeois  de  Bruges 
qui  li  recordèrent  des  besongnes  de  Flandres  et  comment 
Jaquèmes  Dartevelle,  ses  grans  amis,  estoit  avoecques  le 
conte  de  Hainnau  et  le  duc  de  Braibant  et  les  Alemans,  à 
bien  soisante  mille  Flamens,  à  l'encontre  dou  duch  de 
Normendie  logiés,  et  couroit  renommée  que  il  i  aueroit 
bataille.  Ces  paroles  entendi  li  rois  d'Engleterre  volentiers 
pour  tant  que  Dartevelle  estoit  si  bien  en  la  grasce  des 
Flamens  que  il  les  menoit  où  il  voloit.  Si  mist  tantos 
li  dis  rois  clers  en  œuvre  et  messagiers,  et  escripsi  au 
conte  de  Hainnau  et  à  ces  signeurs  le  duc  de  Braibant,  le 
duch  de  Guéries,  le  conte  de  Jullers  et  tous  les  aultres, 
son  estât  et  la  manière  de  Testât  et  victore  que  il  avoit  eu 
sus  mer  à  l'encontre  des  Normans  ;  et  quant  il  ot  fait  ce 
pour  quoi  il  estoit  venus  à  Nostre-Dame  d'Ardenbourch, 
ils  et  auquns  signeurs  montèrent  sus  chevaus  que  on  lor 
amena  de  Bruges  et  cevauchièrent  et  vinrent  à  Gant,  et 
trouvèrent  madame  la  roine  Phelippe,  qui  nouvellement 
estoit  relevée  d'un  biau  fil,  liquels  avoit  à  nom  Jehans 
contre  *  le  duch  Jehan  de  Braibant,  et  puis  fu  dus  de 
Lancastre. 

Li  rois  et  la  roine  qui  estoit  logié  en  l'abéie  de  Saint - 
Pierre  se  conjoïrent  (ce  fu  raisons)  ensi  que  gens  qui  s'en- 
tr'amoient  grandement.  Si  se  tint  là  li  rois  et  se  rafresqui, 
et  aussi  fissent  li  signeur  d'Engleterre  et  lors  gens  et  s'es- 
pardirent  petit  à  petit  parmi  le  pais  de  Flandres,  eus  es 

»  Contre,  h  cause  de. 

bonnes  villes  et  aillours,  et  estoient  par  tout  conjoï  et  re- 
quelliet  liement,  car  il  paioient  bien  tout  ce  que  il  pren- 
doient. 

Quant  li  signeur  d'Alemagne  qui  gisoient  devant  Tbun- 
l'Êvesque  furent  segnefyet  dou  roi  d'Engleterre  que  il 
estoit  à  Gant  et  que  là  les  atendoit,  si  en  furent  grande- 
ment resjoy ,  et  orent  là  consel  l'un  par  l'aultre  que  il  se 
deslogeroient  et  iroient  veoir  le  roi  à  Gant.  Si  se  deslogiè- 
rent  et  se  départirent,  premièrement  tantos  les  commu- 
nautés de  Flandres,  de  Hainnau  et  de  Braibant,  et  retour- 
nèrent en  lors  villes.  Ensi  se  desrompi  ceste  grande 
assamblée,  et  li  dus  de  Normandie  se  retraïst  en  Cambrai 
et  donna  grant  fuisson  de  ses  gens  d'armes  congiet  et  les 
envoia  par  garnisons  et  par  espécial  en  Lille,  en  Douai  et 
en  Tournai  sus  les  frontières  de  Flandres,  et  pour  ce  que 
renommée  couroit  que  li  rois  d'Engleterre  et  ses  aloyet 
venroient  mettre  le  siège  devant  la  chité  de  Tournai,  on  i 
envoia  le  conte  de  Fois  et  le  conte  de  Comminges,  le  vis- 
conte  de  Burniziel,  le  visconte  de  Talar,  le  visconte  de 
Villemur  et  le  visconte  de  Nerbonne  à  bien  cincq  cens 
armeures  défier,  de  Bidaus  et  de  Foisois,  et  encores  furent 
envoyet  enMortagne  séans  sus  l'Escaut,  li  sire  de  Beaujeu 
à  tout  grant  fuisson  de  Bourguignons  et  de  Biaujolois.  En 
la  ville  de  Saint- Amant-en-Pevle  furent  envoyet  biaucop 
de  Bidaus  à  dardes  et  à  pavais,  desquels  messires  Pierres 
de  Carchasonne,  uns  moult  gentils  cevaliers,  estoit  capi- 
tainne.  Toutes  les  garnisons  françoises  de  là  environ  fu- 
rent pourveues  de  ce  que  il  lor  besongnoit  pour  atendre 
l'aventure  et  passer  la  saison  ;  et  se  tint  li  dus  de  Nor- 
mandie à  Cambrai  un  lonc  temps,  et  li  rois  de  France  se 
tenoit  à  Piéronne  en  Vermendois,  et  donnoient  saudées  à 
tous  genevois  et  prouvenchiaus  arbalestriers,  et  quant  il 

estoient  payet  pour  trois  mois,  on  les  envoioit  oultre  sus 
les  passages  et  frontières,  là  où  on  supposoit  que  il  be- 
songneroient. 

Quant  li  contes  de  Hainnau  et  li  baron  d'Alemagne  et  li 

dus  de  Braibant  se  départirent  de  l'oost  de  devant  Tbun- 

l'Évesque,  il  se  traïssent  à  ce  retour  à  Valenchiennes,  et 

tout  dis  Jaquemart  Dartevelle  en  lor  compagnie,  ne  on  ne 

faisoit  riens  sans  lui  pour  tant  que  toute  Flandres  estoit 

en  son  obéissance,  et  tenoit  ung  estât  aussi  estofé  comme 

li  dus  de  Guéries,  et  plus  grant;  et  par  espécial  li  contes 

de  Hainnau  et  li  dus  de  Braibant  le  tenoient  grandement  à 

amour,  pour  tant  que  lor  païs  marcissent  à  Flandres.  Si 

en  pooient  estre  aidié  dou  jour  à  l'endemain.  Li  contes  de 

Hainnau  et  la  contesse  sa  femme  requelli  ces  signeurs  en 

Valenchiennes  moult  grandement  et  lor  fist  de  biaus  dis- 

ners  et  soupers,  cincq  jours  que  il  i  furent,  et  là  précea  li 

dis  Dartevelle  enmi  le  marcliiet  et  estoit  montés  en  la 

haie  des  signeurs,  là  où  on  annonce  les  bans,  et  fu  volen- 

tiers  oïs,  car  il  avoit  grant  sens  et  bielle  parleure ,  et  re- 

monstra  quel  droit  li  rois  d'Engleterre  avoit  au  calenge  de 

la  couronne  de  France,  et  ausi  quelle  poissance  li  troi  païs 

avoient,  Flandres,  Hainnaus  et  Braibant,  quant  il  estoient 

conjoint  ensamble  et  d'un  acord  et  aliance.  Chils  Jaquè- 

mes  Dartevelle  parla  si  proprement  à  la  plaisance  dou 

peuple  qui  là  estoit  asamblés  pour  oïr  ce  que  il  voloit  dire, 

que  quant  il  conclut  son  sermon,  une  vois  généraus  et 

murmurations  se  eslevèrent  en  disant  :  «  Dartevelle  a  bien 

«  parlé  et  par  grande  expériense  et  est  dignes  de  gouver- 

ft  ner  et  excerser  le  païs  de  Flandres.  » 

Apriès  toutes  ces  coses  faites  et  dittes,  li  signeur  liquel 
estoient  à  Valenchiennes  prissent  congiet  l'un  à  l'aultre,  et 
eurent  ordenance  de  estre  dedens  sys  jours  apriès  à  Gant 

deviers  le  roi  d'Engleterre,  et  i  furent;  et  les  rechut  li  rois 
d'Engleterre  et  la  roine  liement  et  doucement  et  là  parla- 
mentèrent  ensamble  et  fu  là  acordé  que  li  rois  d'Engleterre 
venroit  à  Villevort  où  autrefois  avoit  esté  et  là  seroient  li 
signeur  tout  chil  qui  présentement  estoient  à  Gant,  et 
pluisseur  aultre  qui  point  n'estoient  là.  Donc  se  départi- 
rent dou  roi  d'Engleterre  et  s'en  retournèrent  li  dus  de 
Braibant  en  son  pais  et  li  contes  de  Hainnau  à  Valen- 
chiennes  où  la  contesse  sa  femme  se  tenoit  ;  mais  li  signeur 
d'Alemagne  demorèrent  à  Brouselles  et  à  Malignes  et  à 
Louvaing  pour  estre  plus  apparilliet  au  jour  de  ce  parle- 
ment, et  li  dis  Renauls  de  Guéries,  serouges  au  roi  d'En- 
gleterre, demora  à  Gant  et  vint  à  Villevort  avoecques  le 
dit  roi. 

A  ce  parlement  furent  tout  li  signeur  qui  i  dévoient 
estre  et  qui  aliance  avoient  au  roi  et  principaument  Jaquè- 
mes  Dartevelle  comme  chief  de  Flandres,  et  de  toutes  les 
bonnes  villes  de  Flandres  quatre  hommes  notables,  ensi  de 
Braibant  et  de  Hainnau. 

A  ce  parlement  qui  se  tint  à  Villevort,  fu  acordé  et  dé- 
terminé ,  juret,  escript  et  séelé  que  les  trois  païs,  c'est 
assavoir  Flandres,  Braibans  et  Hainnau,  faisoient  certain- 
nes  aliances  ensamble,  et  proumetoient  et  juroient  les 
cbiefs  des  signeurs,  Jaquèmes  Dartevelle,  comme  souve- 
rains de  Flandres,  et  toutes  les  bonnes  villes  des  trois  païs 
que  ils  demorroient  en  une  unité  ensamble,  et  seroient 
aidant  et  confortant  l'un  l'aultre  et  aideroient  le  roi  d'En- 
gleterre à  mettre  à  chief  de  sa  guerre,  et  prissent  de  toutes 
cesparoles  ordenances  et  convenances  li  signeur  et  les  bonnes 
villes,  lettres  séelées  et  instrumens  publiques  à  tenir  ferme 
et  estable  à  tous  jours  mes,  sus  painne  de  encourir  en  con- 
tredit de  Home  et  sentense  d'empereur.  Et  fu  là  aresté  et 

ordonné  avoecques  toutes  ces  devises  que  casquns  sires, 
selonch  sa  poissance,  venroient  et  seroient  dedens  le  jour 
de  la  Magdelaine  ou  là  environ  avoecques  le  roi  d'Engle- 
terre  devant  Tournai  et  là  tenroient  le  siège  tant  que 
ordenance  dou  tenir  se  porteroit,  sans  fraude,  malenghien, 
ne  dissimulation.  Sus  cel  estât  se  départirent  li  signeur 
l'un  de  l'aultre  et  retournèrent  eus  lors  lieus  et  fissent  lors 
pourvéances,  et  li  rois  d'Engleterre  et  Jaquèmes  Dartevelle 
retournèrent  à  Gant.  Trois  jours  apriès  la  revenue  dou  roi 
d'Engleterre  à  Gant,  s'acouça  la  femme  de  ce  Dartevelle 
d'un  fil  et  ot  nom  Phelippes  contre  la  roine  Plielippe  d'En- 
gleterre et  le  tinrent  à  fons  li  rois  d'Engleterre  et  la  roine. 
Chils  enfès  nommés  Phelippes  fu  depuis  moult  sages  et 
bacelereus  et  obtint  tout  le  païs  de  Flandres  à  l'encontre 
dou  conte  et  des  signeurs  et  dou  roi  de  France,  ensi  que 
vous  orrés  recorder  avant  en  l'istore. 


CHAPITRE  CXV. 

Comment  li  rois  d'Engleterre  mist  le  siège  devant  Tournai. 

Toutes  les  paroles,  devises,  ordenances  et  convenances 
qui  à  ce  parlement  à  Villevort  furent  dites,  proposées  et 
acordées,  sceut  li  rois  Phelippes  qui  se  tenoit  à  Piéronne 
en  Vermendois,  et  s'i  estoit  tenus  ou  là  environ  depuis  que 
son  fil  le  duc  de  Normendie  avoit  fait  sa  cevauchie  ens  ou 
païs  de  Hainnau.  Si  s'avisa  sur  ce  et  fu  sa  intension  que, 
se  ses  adversaires  d'Engleterre  venoit  devant  Tournai,  il 
le  combateroit,  et  très-bonne  volenté  il  en  avoit. 

Or  vint  li  termes  que  li  signeur  de  l'empire  dosus  nommé 
se  deubrent  trouver  devant  Tournai,  li  bleds  et  les  avain- 

nés  as  camps  commençoient  à  meurer,  et  li  fâin  estoient 
fené  et  les  auquns  à  fener,  et  c'est  li  temps  que  les  gens 
d'armes  demandent  pour  euls  et  pour  lors  cevaus.  Li  rois 
d'Engleterre  qui  chief  estoit  de  la  besongne,  volt  monstrer 
meute  pour  esmouvoir  tous  les  aultres  et  avoit  requelliet 
tous  les  Englois  qui  espars  estoient  en  Flandres,  en  Hain- 
nau  et  en  Braibant,  et  se  départi  de  Gant,  en  grant  arroi 
de  charroi  et  d'ordenance,  et  estoient  en  sa  compagnie  wit 
contes,  deus  prélas,  quatre  cens  chevaliers  et  douse  mille 
archiers.  En  ces  quatre  cens  chevaliers  estoient  vint-et-wit 
banerès,  tous  grans  signeurs,  et  les  contes,  doubles  bane- 
rès,  et  menoient  casquns  de  ces  signeurs  grant  arroi,  et 
estoit  messires  Robers  d'Artois  ou  nombre  de  ces  contes  ; 
car  on  le  nommoit  le  conte  de  Eicemont,  et  pooit  celle  terre 
de  Ricemont  valoir  en  revenue  par  an  environ  sjs  mille 
florins  et  li  avoit  li  rois  donnée  pour  tenir  son  estât',  car 
comment  que  messires  Eobers  d'Artois  fust  banis  et  esca- 
chiés  de  France,  ensi  que  ichi  desus  est  dit,  il  estoit  li  uns 
des  plus  nobles  de  sanc  et  des  gentils  hommes  des  cres- 
tyens,  et  issus  de  la  droite  génération  dou  roi  saint 
Lois. 


*  Robert  d'Artois  ne  porte  ce  titré  dans  aucune  des  chartes  si  nom- 
breuses qui  ont  été  publiées  par  Rymer.  Le  comté  de  Richemont  avait 
été  restitué  à  Jean  de  Bretagne  le  12  janvier  1327.  Le  24  mai  1334 
Edouard  III  en  assura  l'héritage  au  duc  Jean  de  Bretagne.  Par  une 
autre  charte  du  24  septembre  1341  il  transmit  ce  comté  à  Jean  de 
Montfort.  Richemont  avait  été  bâti,  lors  de  la  conquête,  par  Alain  de 
Bretagne.  —  Il  se  peut  toutefois  que  lorsque  Jean  de  Montfort  fut  en- 
fermé au  Louvre,  et  que  plusieurs,  comme  notre  chroniqueur  lui- 
môme,  croyaient  qu'il  était  mort  dans  sa  captivité,  Edouard  III  ait 
disposé  du  comté  de  Richemont  en  faveur  de  Robert  d'Artois.  Il  est 
en  effet  à  remarquer  que  ce  fut  au  moment  même  où  Edouard  III  ve- 
nait d'apprendre  la  mort  de  Robert  d'Artois,  qu'il  en  disposa  en  faveur 
de  son  propre  fils,  Jean  de  Gand  (novembre  1342).  Voyez  les  Actes  de 
Uymer. 

Li  rois  d'Engleterre  et  toute  son  hoost  passèrent  paraii 
Audenarde  et  passa  là  l'Eschaut ,  et  s'en  vint  logier  devant 
Tournai  à  la  porte  que  on  dist  de  Saint-Martin,  ou  cemin 
de  Lille  et  de  Douai.  Assés  tos  apriès  vinrent  tout  li  si- 
gneur,  car  il  avoient  ordonné  et  préfichié  le  jour  que  il 
dévoient  estre  devant  Tournai  et  tout  premièrement  vint  li 
dus  de  Braibant,  ses  cousins  germains,  et  amena  bien  vint 
mille  hommes,  sans  les  chevaliers  et  esquiersdont  il  ot  plus 
de  quatre  cens,  et  se  logea  li  dus  devant  Tournai,  et  com- 
prendoit  son  hoost  grant  quantité  de  terre,  et  estoient 
Braibençonlogiet  au  Pont-à-Eiés  contreval  TEscault,  mou- 
vans  de  l'abéie  Saint-Nicolas,  revenans  viers  l'Espire  '  et 
la  porte  Valenciennoise.  Tantos  vint  aussi  li  contes  Guil- 
laumes  de  Hainnau  et  amena  grant  fuisson  de  cevaliers  et 
d'esquiers  de  Hainnau  et  de  Hollandes,  et  estoient  li  contes 
et  ses  gens  logiés  entre  l'oost  le  duch  de  Braibant  et  le 
hoost  le  roi  d'Engleterre.  Apriès  vint  Jaquèmes  Dartevelle 
à  plus  de  soissante  mille  Flamens,  et  se  logièrent  à  la  porte 
c'on  dist  Sainte-Fontainne  %  et  avoient  li  Flamens  fait  un 
pont  sus  l'Escaut  de  nefs  et  de  claies,  bon  et  fort  pour  aler 
et  venir  sus  à  leur  aise  et  charyer  sans  péril,  et  aussi  li 
Braibençon  liquel  estoient  logiét  sus  l'Espire,  ensi  que  li 
Escaus  entre  en  la  chité  de  Tournai,  avoient  parellement 
fait  un  tel  pont.  Li  dus  de  Guéries,  li  contes  de  Jullers,  li 
contes  des  Mons,  li  marquis  de  Misse  et  d'Eurient,  li  mar- 
quis de  Blanquebourc ,  li  sires  de  Fauquemont ,  messires 
Ernouls  de  Baquehem,  messires  Guillaumes  de  Duvort,  et 
li  Alemant  estoient  logiet  deviers  les  Marvis  au  lés  de- 
viers  Hainnau,  et  comprendoient  lors  logeis  jusques  à  la 


'  Espierre. 

'  Lisez:  de  Se])t-Fontames. 

porte  de  Sainte-Fontainne.  Ensi  estoit  la  cliité  de  Tournai 
qui  est  de  grant  cirquité,  environnée  de  tous  lés,  ne  riens 
n'i  pooit  issir,  ne  entrer  sans  le  sceu  et  dangier  de  ceuls 
de  l'oost. 

Li  contes  de  Namur  s  estoit  esqusés  deviers  le  conte  de 
Hainnau  de  qui  il  relieuve  sa  terre  et  l'en  doit  service, 
pour  tant  que  il  n'estoit  pas  chief  de  la  besongne,  mais  li 
rois  d'Engleterre,  et  ne  se  voloit  pas  armer  li  dis  contes 
contre  le  roiaulme  de  France. 


CHAPITRE  CXVI. 

Comment  li  contes  de  Hainnau  ardit  pluisseurs  villages  et  comment  les 
Flamans  faisoient  assaus  etescarmuces  à  ceuls  de  Tournai. 


Ce  siège  fait  et  aresté  devant  la  belle  et  bonne  chité  de 
Tournai,  ensi  que  vous  poés  oïr,  dura  longuement  ^  Et 

»  Froissart  ne  parle  pas  du  défi  qu'Edouard  III  adressa  à  Philippe  de 
Valois  le  26  juillet  1S40.  Il  a  été  imprimé  par  Rymer,  et  le  texte  original 
en  est  conservé  aux  Archives  impériales  à  Paris.  Selon  une  note  écrite 
de  la  main  de  Gérard  de  Montaigu,  garde  du  trésor  des  Chartes,  Phi- 
lippe de  Valois  aurait  mis  pour  condition  à  ce  cartel  qu'Edouard  III  y 
portât  pour  enjeu  le  royaume  d'Angleterre  : 

«  Et  disoit-on  encores  lors,  que  le  roy  Philippe  de  Valois  dessus  dit, 
qui  tant  estoit  vaillant  de  cuer  et  puissant  de  corps,  fist  offrir  de  bouche 
audit  roy  d'Angleterre,  que  se  il  voloit  mettre  en  jeu  ou  en  parti  son 
royaume  d'Angleterre  contre  le  royaume  de  France,  combien  que  ledit 
royaume  d'Angleterre  ne  soit  point  pareil  au  royaume  de  France,  se 
combatroit  volontiers  audit  roy  d'Angleterre  corps  contre  corps,  seul  à 
seul,  par  telle  manière  que  celui  qui  aroit  victoire  de  son  ennemi,  eust 
paisiblement  les  deux  royaumes  de  France  et  d'Angleterre.  Mais  le  roy 
d'Angleterre  le  refusa  et  ne  volt  mettre  en  gageure  que  le  royaume  de 
France  tant  seulement,  ouquel  il  n'avoit  rien,  ne  n'avoit  aucun  droit. 

cf  MONTAGU.  » 

(Orig.  pareil.  Arch.  de  l'emp.  Trésor  des  Chartes,  J.  636,  n»  12^"). 

estoient  tout  cliil  qui  asségiet  Ta  voient,  bien  pourveu  et 
avitaillet  de  tous  vivres  et  à  bon  marchiet,  car  il  lor  ve- 
noient  de  Flandres,  de  Hainnau  et  de  Eraibant.  Et  i  eut, 
le  siège  tenant  et  durant,  là  environ  fait  pluisseurs  belles 
et  grandes  appertisses  d'armes  et  cevauchies  desquelles 
nous  ferons  mention ,  et  plus  en  fissent  li  Hainnuier  que  nuls 
des  aultres,  car  li  contes  de  Hainnau  qui  estoit  jones,  hardis 
et  entreprendans,  et  messires  Jehans  de  Hainnau  son  oncle, 
avoient  si  fort  encargiet  ceste  guerre  et  pris  en  si  grant 
desplaisance  et  despit  la  cevauchie  que  li  dus  de  Normendie 
avoit  fait  en  Hainnau,  que  il  ne  le  pooient,  ne  voloient  ou- 
blyer .  Et  se  départirent  li  dis  contes  et  ses  oncles  une  matinée 
de  l'oost  à  plus  de  cincq  cens  armeures  de  fier  et  passèrent 
costiant  la  ville  de  Lille  et  à  la  veue  de  chiaus  qui  dedens 
estoient,  et  vinrent  ardoir  Habourdins  et  Seclin,  Rouchins 
et  tous  les  villages  de  là  environ  et  la  ville  et  abbéie  de 
Chisoing  et  Baissi  et  tout  le  païs  jusques  au  Pont-à-Eaisse 
à  une  lieue  de  Douai  et  puis  se  retournèrent  viers  Landas 
et  viers  Orchies  et  les  ardirent.  Riens  n'estoit  déporté  der- 
rière euls  et  devant  euls,  et  quant  il  orent  fait  celle  envaïe, 
il  s'en  retournèrent  en  l'oost.  D'autre  part  li  Flamenc  qui 
estoient  logiet  à  la  porte  de  Sainte-Fontainne,  ne  se  tenoient 
point  quoi,  mais  faisoient  tous  les  jours  deviers  lors  lés  à 
la  chité  de  Tournai  assaut  et  escarmuce,  et  ensonnioient 
moult  les  Tournissiens,  et  entre  les  assaus  que  li  Flamenc 
fissent,  il  en  i  ot  un  qui  dura  un  jour  tout  entier,  et  là  ot 
mainte  grande  apertisse  d'armes  faite,  car  tout  li  chevalier 
qui  en  Tournai  estoient  furent  pour  cel  assaut  ensonnyet, 
et  estoient  Flamens  en  grandes  nefs  armées  et  apparilliés 
à  ce  pour  assallir,  et  avoient  en  ces  nefs  arbalestriers  qui 
traioient  à  ceuls  de  dedens,  lesquels  il  convenoit  estre  bien 

pavesciés,  ou  il  euissent  trop  grandement  perdu,  et  là  ot  à 

25 

cel  assaut  biaucop  de  hommes  navrés  et  bléciés,  et  quant 
ce  vint  au  soir,  li  assaus  cessa  et  retournèrent  Flamens  à 
lors  logeis  ' . 

CHAPITRE  CXVII. 


Comment  li  saudoyer  de  Saint- Amant  ardirent  la  ville  de  Hanon  et 
cuidièrent  prendre  l'abéie  de  Vicongne. 


Le  siège  estant  devant  Tournai,  issirent  liors  de  Saint- 
Amant  li  saudoyer  qui  là  estoient,  et  vinrent  à  Hanon  à 
une  petite  lieue  de  là  et  passèrent  les  bos.  Si  ardirent  la 
ville  et  violèrent  l'abéie  et  le  destruisirent  et  le  moustier 
aussi,  et  emportèrent  et  menèrent  tout  ce  que  de  bon  il  i 
trouvèrent,  mais  en  devant  ce,  li  abbés  de  Hanon  et  li 
monne  avoieht  amené  lor  fiètre  et  lors  jeuiauls  et  les  reli- 
ques à  sauveté  en  la  ville  de  Valenchiennes.  Quant  li  sau- 
doyer de  Saint- Amant  orent  ce  fait,  il  s'avalèrent  parmi 
les  bois  que  on  dist  de  Raismes  et  vinrent  à  l'abéie  de  Vi- 
congne et  ardirent  l'ostel  dou  Proucolet  et  abatirent  le 
conduit  de  une  fontainne  qui  là  estoit,  et  vinrent  à  la 
porte  de  l'abéie  de  Vicongne  et  le  commencbièrent  à  asal- 
lir.  Pour  ces  jours,  il  i  avoit  un  abbet  moult  vaillant  bomme 


*  A  cette  époque  remontent,  dans  les  comptes  des  communes  de 
Bruges  et  de  Gand,  les  premières  mentions  de  l'artillerie.  Au  siège  de 
Tournay,  la  ville  de  Bruges  avait  envoyé  deux  maîtres  des  canons  ou 
ribaudequins.  L'un  d'eux  avait  sous  ses  ordres  trois  charpentiers  et 
cinq  ouvriers.  Les  ribaudequins  étaient  revêtus  d'un  cercle  de  fer  et 
placés  sur  des  chariots  garnis  de  pointes  de  fer  en  forme  de  glaives. 
Cinq  chariots.transportèrent  les  ribaudequins  devant  Tournay  ;  mais, 
quand  le  siège  fut  levé,  on  aima  mieux  les  déposer  dans  des  bateaux 
qui  descendirent  l'Escaut.  On  peut  en  conclure  qu'ils  présentaient  un 
poids  considérable. 

qui  se  nommoit  Godefroi  ' ,  Quant  il  considéra  le  péril  de 
ces  Bidaus,  il  fist  monter  un  varlet  à  ceval,  et  se  parti  de 
l'abéie  par  derrière  et  vint  au  férir  des  espérons  à  Valen- 
cliiennes  et  au  sequours.  Pour  ces  jours  estoit  prévos  de 
Valenchiennes  uns  moult  vaillans  homs  qui  se  nommoit 
Jehans  de  Baissi  qui  entendi  as  requestes  que  dans  abbés 
de  Vicongne  faisoit,  car  moult  l'amoit  et  l'abéie  aussi.  Se 
ordonna  tantos,  arbalestriers  et  hommes  bien  cincq  cens  à 
partir  et  à  aler  à  Vicongne  pour  aidier  à  l'abéie.  Chil  qui 
furent  esleu,  se  départirent  tantos  et  prissent  le  cemin  de 
Eaismes  et  bien  lor  besongna  que  il  se  délivrassent  dou 
venir  au  sequours  pour  l'abéie  ;  car  li  saudoyer  de  Saint- 
Amant  avoient  fait  un  gran  feu  devant  la  porte  de  l'abéie 
pour  le  ardoir  et  entrer  dedens  ;  mais  li  abbés  desus  nom- 
més, qui  bien  se  doubtoit  de  tout  ce,  a  voit  fait  armer  et 
vestir  la  porte  de  quirs  de  vaces  à  tout  le  poil,  par  quoi  li 
feus  ne  se  peuist  legièrement  prendre,  ne  atacbier  à  la 
porte.  De  ces  Bidaus  qui  là  estoient  venu,  en  i  avoit  auquns 
qui  en  estoient  aie  et  parti  de  lor  compagnons  pour  pillier 
à  Raismes.  Cbil  de  la  ville  de  Raismes  avoient  relevé  les 
fossés  à  deus  costés  deviers  le  bois  et  fait  à  deffense  unes 
grandes  bailles,  et  là  ot  grande  escarmuce  et  tant  que  li 
arbalestrier  de  Valenchiennes  aprocièrent.  Chil  Bidau  les 
veirent  venir  sus  la  caucie  et  lor  banière  tout  devant,  et 
avoec  ce  il  oïrent  dire  ces  gens  de  Raismes  qui  là  se  def- 

*  Godefroi  de  Bavay,  abbé  de  Vicogne  et  conseiller  du  comte  de 
Hainaut.  Il  mourut  en  1344,  après  trente-deux  ans  de  dignité  abbatiale. 
On  lui  fit  une  épitaphe  qui  rappelait  son  courage,  sa  prudence  et  sa 
science  : 

Historiae  sidus,  jacet  hîc  Godefridus 
Audax  et  validus. 

Consilio  certus,  septemplicis  arca  sophiœ, 
Exstitit  expertus  secretis  theologiœ. 

fendoient  et  escarmuçoient  :  «  Veci  sequours  qui  nous 
a  vient  ;  vechi  les  Valenchiennois.  »  Ces  paroles  oïes  et  les 
arbalestriers  veus,  chil  Bidau  se  missent  tantos  au  retour 
et  entrèrent  ens  es  bos  de  Saint- Amant ,  et  se  sauvèrent, 
et  retournèrent  en  la  ville,  et  li  Valenchiennois  vinrent 
jusques  à  Vicongne  et  estindirent  le  feu  qui  estoit  devant 
la  porte.  Li  abbés  Godefrois  les  remercia  grandement  de 
ce  sequours  et  fîst  tourner  un  tonniel  de  vin  sus  le  fons  et 
lor  jSst  boire,  et  puis  retournèrent  à  Valenchiennes ,  et  li 
abbés  de  Vicongne  fîst  tantos  coper  les  bos  tout  autour  de 
son  abbéie  et  devant  aussi,  par  quoi  on  ne  peuist  chevau- 
cbier,  ne  venir  aisiement  jusques  à  là. 


CHAPITRE  CXVIII. 

Coinment  li  contes  de  Hainnau  assalit  Mortagne. 

Nouvelles  vinrent  en  l'oost  devant  Tournai  au  conte  de 
Hainnau,  que  li  saudoyer  de  Saint- Amant  estoient  issu  et 
avoient  ars  la  ville  de  Hanon  et  l'abéie,  et  encores  avoec- 
ques  tout  ce  il  estoient  retourné  par  Vicongne,  et  avoient 
ars  la  maison  dou  Proucolet  et  abatu  le  moulin  et  la  fon- 
tainne  et  s'estoient  mis  en  grant  painne  de  destruire  et 
ardoir  la  belle  abbéie  de  Vicongne  '  ;  mais  li  Valenchien- 
nois l'en  avoient  sauvé  et  respité  par  le  secours  de  cincq 
cens  compagnons  que  il  i  avoient  envoiet.  Donc  crola  li 
contes  de  Hainnau  la  teste  et  dist  :  «  Chil  de  Saint- Amant 
«  sont  trop  reveleus  :  il  les  nous  fault  aler  veoir  et  ceuls 

*  L'église  de  Vicogne  avait  été  reconstruite  vers  1260.  Elle  était  l'une 
des  plus  belles  du  pays,  toto  hoc  tractu  spectabiîis^  disent  les  auteurs  du 
Qallia  Christiana. 

«  de  Mortagne  aussi,  mais  ce  sera  plus  proçainnement 
«  que  il  ne  quident.  »  Si  se  départi  un  jour  li  contes  de 
l'oost,  et  son  oncle  en  sa  compagnie,  et  avoient  bien  Hain- 
nuiers  et  Alemans  sept  cens  lances  et  s'en  vinrent  devant 
Mortagne.  Quant  il  furent  là  venu,  li  dis  contes  envoia  à 
Valenchiennes  et  leur  manda  que  il  venissent  pourveu  et 
estofé  de  toutes  coses  ensi  que  pour  assalir  Mortagne. 

Chil  de  Valenchiennes,  le  mandement  dou  conte  veu  et 
oï,  il  s'ordonnèrent  à  ce  et  cargièrent  enghiens  sus  chars, 
tentes  et  très,  pourvéances  et  artelleries,  et  se  départirent 
de  Valenchiennes  bien  douse  mille  hommes  et  les  condui- 
soient  li  doi  prévostde  la  ville,  Jehans  de  Baissi  et  messires 
Gilles  li  Eamonniers ,  et  vinrent  passer  à  Condet  les  deus 
rivières  la  Hainne  et  l'Eschaut,  et  ceminèrent  à  piet  et  à 
ceval  tant  que  il  furent  devant  Mortagne  et  trouvèrent  là 
le  conte  qui  fu  moult  resjoïs  de  lor  venue.  Si  se  Ipgièrent 
et  fu  avisé  comment  on  poroit  Mortagne  assallir  et  porter 
contraire  ;  car  li  contes  de  Hainnau  avoit  grande  affection 
dou  prendre,  et  disoit  bien  que  se  il  l'avoit  pris  et  que  il  en 
tenist  la  posession,  jamais  ne  le  remeteroit  arrière.  De  Mor- 
tagne estoit  pour  lors  chapitainne  uns  moult  vaillans  che- 
valiers, liquel  se  nommoit  Édouwars,  sires  de  Biangeu,  et 
avoit  avoecques  lui  des  Bourgignons  et  des  Savoy ensbiau- 
cop  et  tout  flour  de  gens  d'armes.  Li  sires  de  Biangeu  avoit 
fait  pilloter  l'Escaut,  avant  que  li  Hainnuier  venissent  là, 
de  bien  douse  cens  pillos,  afin  que  on  ne  peuist  amener 
nulles  nefs  sus  la  rivière  poureuls  assallir,  et  avoit  grande- 
ment remparet  et  fortefyet  la  ville  de  Mortagne ,  car  li 
François  espéroient  bien  que  il  aueroient  l'assaut,  puisque 
li  sièges  seroit  devant  Tournai.  Pour  ce  ne  demora  pas 
que  li  contes  de  Hainnau  ne  venist  de  l'un  des  costés 
avoecques  ses  Hainnuiere  et  Hollandois,  et  li  Valenchien- 

tiois  d'autre  part,  et  fu  Mortagne  assaille  à  deus  portes  et 
à  deus  lés.  Li  sires  de  Biaugeu  estoit  au  plus  foible,  au  lés 
deviers  Maude  à  la  porte  qui  ouvre  sus  le  Scarp ,  et  ses 
cousins  li  sires  de  Saint-George  estoit  à  la  porte  d'Escaut 
par  où  on  va  à  Antoing  et  en  Hainnau.  Chil  de  Valen- 
chiennes  avoient  fait  lever  un  grant  enghien  et  deus  es- 
pringalles  ;  li  enghiens  jettoit  pierres  de  fais  dedens  la  ville 
et  les  espringalles,  grosses  plommées.  Là  estoient  li  arba- 
lestrier  de  Valenchiennes  et  traioient  à  pooir  sus  les  def- 
fendans,  douquel  trait  il  en  blechièrent  pluisseurs.  Li 
sires  de  Biaugeu  fu  uns  g-rans  et  fors  chevaliers,  preus  et 
hardis  as  armes,  et  tenoit  une  lance  enferrée  d'un  bon  fier, 
et  au  fier  avoit  un  crocet  par  quoi,  quant  il  pooit  en  lan- 
çant assir  le  croq  et  atachier ,  il  tiroit  à  lui  par  celle  ma- 
nière (car  il  avoit  fors  bras)  que  il  convenoit  que  il  s'en 
alast  deviers  lui,  et  par  celle  ordenance  fist  li  sires  de 
Biaugeu  ce  jour  tamainte  apertise  d'armes  et  ni  avoit 
homme  qui  ne  le  doubtast.  Li  Hainnuier  furent  devant 
Mortagne  trois  jours  et  trois  nuis,  et  petit  i  reposèrent  que 
tousjours  il  ni  euist  assaut  ou  escarmuce ,  car  se  elle  fu 
bien  assaille ,  elle  fu  bien  deifendue ,  ensi  que  il  i  apari  ; 
car  li  Hainnuier  ni  porent  riens  conquérir ,  ne  pour  en- 
ghien que  il  amenaissent  de  Valenchiennes,  ne  pour  aul- 
tre  cose.  Avant  i  ot  plus  de  lors  gens  navrés  et  bléciés 
que  des  François ,  car  à  parler  par  raison  et  à  considérer 
toutes  coses,  Mortagne  dalés  Tournai  est  trop  forte  place, 
et  pour  ces  jours  elle  estoit  pourveue  de  bonnes  gens 
d'armes ,  sages  et  confortés ,  et  fust  à  garder  plus  péril- 
leuse forterèce  assés  de  deffense  que  ceste  ne  soit. 

CHAPITRE  CXIX. 

Comment  li  contes  de  Hainnau  prit  et  esforcia  la  ville  de  Saint-Amant. 

Quant  li  contes  de  Hainnau  et  son  oncle  et  lors  consauls 
veirent  que  il  perdoient  lor  painne  à  assallir  Mortagne  et 
que  point  ne  faisoit  à  prendre,  ne  à  conquerre,  si  se  ordon- 
nèrent au  départir  et  de  aler  d'aultre  part  viers  Saint- 
Amant.  Si  se  départirent  de  là  et  se  retraïssent  tout  gens 
d'armes  et  de  piet  viers  Saint- Amant.  Pour  ces  jours  n'es- 
toit  Saint- Amant  fermée  que  de  palis,  et  avoient  li  signeur 
de  France  envoyet  un  chevalier  à  chapitainne,  qui  se  nom- 
moit  messire  Pierre  de  Charcasonne.  Li  chevaliers,  quant  il 
fu  là  venus ,  avisa  et  considéra  la  force  et  l'ordenance  de 
Saint-Amant,  et  quant  il  Tôt  bien  avisé,  il  en  dist  son  en- 
tente que  Saint- Amant  n'estoit  pas  une  ville  à  tenir  contre 
poissance  de  gens  d'armes  et  gens  de  piet  qui  se  vodroient 
loiaument  acquiter  de  l'assallir  :  «  Nequedent,  dist  li 
«  chevaliers,  on  m'a  chi  envoyet,  mais  je  i  entenderai  vo- 
«  lentiers  au  deffendre  et  garder  et  atenderai  l'aventure 
«  telle  que  elle  pora  avenir.  »  Tout  respondirent  :  «  C'est 
«  bien  dit.  »  Sitos  que  li  Hainnuier  furent  venu  devant 
Saint- Amant,  il  s'i  logièrent,  li  Valenchiennois  au  lés  de- 
viers  euls ,  et  li  contes  et  sa  chevalerie  au  costé  deviers 
Mortagne,  et  i  livrèrent  de  toutes  pars  grans  assaus,  dont 
il  i  ot  grant  fuisson  de  bléciés  et  de  navrés  de  une  part  et 
d'aultre.  Chil  bidau  saudoyer  qui  en  Saint -Amant  se 
tenoient,  estoient  moult  orguilleus  et  ne  faisoient  compte 
des  Hainnuiers  et  par  espécial  des  Valenchiennois,  et  lor 
disoient  en  assallant  par  manière  de  reproce  :  «  Aléa  boire 

«  vostre  goudalle,  aies  î  Nous  n  avons  garde  de  tel  assaus 
«  que  vous  nous  faites.  »  Li  Valenchiennois  estoient  moult 
courouchiet  de  tels  paroles  et  se  logièrent  une  nuit  devant 
Saint-Amant.  A  l'endemain  au  matin,  il  livrèrent  grant 
assaut,  mais  ce  n'euist  riens  esté  se  li  contes  de  Hainnau 
et  li  chevaliers  hainnuier  et  les  gens  d'armes ,  liquel  es- 
toient d'aultre  part  la  ville ,  n  euissent  trouvé  la  manière 
et  pratique  par  quoi  chil  de  Saint- Amant  furent  desconfit. 
Li  gentilhomme ,  liquel  estoient  au  lés  deviers  l'abéie , 
fissent  aporter  par  lors  variés  gros  mairiens  et  puis  hurter 
contre  le  mur  à  force  de  bras  et  de  gens  et  tant  i  hurtèrent 
et  boutèrent  que  il  perchièrent  le  mur  et  trouèrent  en 
pluisseurs  lieus  et  entrèrent  par  derrière  en  l'abéie,  car 
sitos  que  li  mur  furent  perchiet,  on  fu  en  l'abéie  et  en  la 
ville.  Quant  le  chapitainne  messires  Pierres  de  Charcasonne 
et  li  gentilhomme  veirent  ce  que  il  estoient  conquis  par 
derrière  et  assalli  des  Valenchiennois  par  devant,  si  se 
requellièrent  et  se  missent  tout  ensamble  enmi  la  place 
devant  l'abéie  et  monstrèrent  defi^ense.  Evous  les  Hain- 
nuiers  venus  qui  entré  estoient  en  l'abéie  par  derrière,  et 
trouvèrent  ce  chevalier  desus  nommé  et  son  pennon  et 
toutes  gens  bidaus  et  aultres  qui  là  estoient,  requelliet  et 
mis  en  bonne  ordenance.  Là  furent-ils  assalli  des  Hain- 
nuiers  moult  aigrement,  qui  crioient  :  «  Hainnau  !  »  à 
plaine  bouce,  et  chil  aussi  se  deifendirent  assés  bien  sans 
nulle  faintise,tant  que  durer  il  porent.  Toutes  fois  la  ba- 
taille et  li  hustins  mouteplia  tant  et  la  force  des  Hain- 
nuiers  qui  tousjours  croissoit,  car  chil  qui  entré  estoient 
entrues  que  li  premier  se  combatoient,  alèrent  ouvrir  les 
portes  de  la  ville.  Si  entrèrent  eus  li  Valenchiennois  et  tout 
chil  qui  entrer  i  vodrent  par  le  pont  de  Scarp,et  li  aultre 
parla  porte  de  Tournai.  Quant  la  ville  fu  prise  et  esforcié 

des  Hainnuiers  et  des  Valenchiennois,  nulle  deffense  valli 
riens,  et  par  espécial  on  n'avoit  nulle  pité  de  ces  saudoyers 
"bidaus,  mais  estoient  ocis  là  où  partout  il  estoient  tenu  et 
trouvé.  Et  furent  tout  chil  qui  requelliet  s'estoient  eu  la 
place  devant  l'abéie,  mort  et  pris  et  par  espécial  le  capi- 
tainne  messire  Pierre  de  Charcasonne  i  fu  mors  ;  dont  il  en 
desplaisi  grandement  au  conte  de  Hainnau,  et  euist  vol  en- 
tiers veu  que  on  l'euist  pris  sus  et  retenu  en  vie.  Ensi  ala 
de  ceuls  de  Saint-Amant  :  il  i  ot  ce  jour  grant  ocision  des 
hommes  et  se  s'en  sauvèrent  pluisseurs  qui  se  boutèrent 
par  derrière  en  le  Scarp  en  nefs  et  en  batiaus  et  lors 
femmes  et  lors  enfans  et  s'en  vinrent  à  sauveté  à  Morta- 
gne.  Quant  li  contes  de  Hainnau  et  li  chevalier  orent  acom- 
pli  lor  désirier  de  Saint- Amant,  il  s'en  retournèrent  et 
vinrent  au  siège  de  Tournai,  et  li  Valenchiennois  qui  de- 
morèrent  darrière  en  Saint-Amant  fustèrent  toute  la  ville 
et  la  parardirent  et  abatirent  et  destruisirent  biaucop  des 
oiFecines  et  mansions  de  l'abéie  et  descouvrirent  le  mous- 
tier  qui  tout  estoit  couvers  de  plonc,  et  rompirent  et  aba- 
tirent et  brisièrent  les  cloces  qui  estoient  excellentement 
bonnes  et  tout  cargièrent  sus  chars  et  sus  charètes,  et  apriès 
tous  ces  desrois,  il  se  retraïssent  à  Valenchiennes. 

CHAPITRE  CXX. 

Comment  li  rois  de  France  vintselogierau  Pon<>k-Bouvines  et  comment 
li  Alemans  desconfirent  les  saudoyers  de  Mortagne. 

Ensi  se  portoient  les  aventures  doloreuses  pour  les 
marces  voisines  et  frontières  de  France  et  de  Hainnau , 
le  siège  estant  devant  Tournai,  et  devés  sçavoir  que  li  rois 
Phelippes  et  li  dus  de  Normendie ,  ses  fils ,  et  li  signeur 

de  France,  estoient  enfourmé  de  la  grigneur  partie  de  ces 
fais  et  prissent  grant  desplaisance  à  la  destruction  de 
Saint- Amant,  et  estoit  li  intei^sion  dou  roi  et  de  son  consel 
que  il  i  pourveroient,  et  se  départirent  li  rois  et  li  signeur 
d'Arras  là  où  il  avoient  fait  lor  mandement,  pour  venir 
viers  Tournai,  et  s'en  vint  lï  rois  de  France  logier  à  toutes 
ses  hoos  au  Pont-à-Bouvines  et  estoient  li  François  plus 
de  cent  mille  hommes,  et  tousjours  lor  croissoient  gens  et 
venoient  de  tous  lés,  et  estoit  li  intension  dou  roi  Phelippe 
que  jamais  ne  retourneroit  en  France  si  aueroit  combatu 
les  Englois  et  les  Alemans. 

En  ce  temps  que  ces  guerres  estoient  si  caudes  et  si 
fortes  et  que  li  sièges  se  tenoit  devant  Tournai ,  estoient 
troi  chevalier  alemant  en  garnison  ens  ou  chastiel  de 
Bouçain ,  et  tout  troi  avoient  nom  Conrart.  Li  doi  de  ces 
chevaliers  avoient  affection  de  venir  au  siège  de  Tournai 
veoir  Testât  et  pryèrent  à  lor  compagnon  que  par  grâce  il 
vosist  entendre  à  garder  la  forterèce  jusques  à  lor  retour, 
et  il  aueroient  gré.  Il  lor  acorda.  Si  se  départirent  de 
Bouchain  et  cevauchièrent  tant  que  il  costyèrent  Valen- 
chiennes  et  voloient  venir  à  Condet  pour  là  passer  les 
rivières  de  la  Hainne  et  de  l'Escaut.  Ensi  que  il  cevau- 
çoient  euls  vintime  tant  seulement  et  estoient  entre  Frasne 
et  Escaupons,  deus  villages  qui  sont  entre  Valenchiennes 
et  Condet,  il  regardèrent  sus  les  camps  et  veirent  gens 
fuians  et  monstroient  que  il  estoient  en  grant  effroi.  Si 
cevauchièrent  au  devant  et  leur  demandèrent  pourquoi  il 
fuioient,  il  respondirent  :  «  Nous  fuions  à  sauveté,  car  chi 
a  en  ce  village  sont  entré  auqun  compagnon  françois  et 
c<  créons  bien  que  il  sont  issu  de  Mortagne  et  requellent  la 
«  proie  et  l'asamblent,  et  avoecques  tout  ce  il  ont  jà  pris 
«  hommes  et  femmes  que  il  en  voellent  mener.  »  Quant 

chil  chevalier  entendirent  ces  paroles  :  «  Retournés, 
«  bonnes  gens,  nous  irons  veoir  que  c'est  ;  et  sont-il  grant 
«  fuisson?  »  —  «  En  nom  Dieu,  signeur,  respondirent-il,  i 
«  sont  plus  de  cent.  »  Donc  demandèrent  li  chevalier  :  «  Et 
«  comment  appelle-on  celle  ville  à  ce  grant  clochier?*»  Il 
respondirent  :  «  Frasne.  »  —  «  Or  aies  celle  part,  dissent 
«  li  chevalier,  et  esmouvés  les  hommes  de  Frasne  et  faites 
«  recoper  les  cloces,  par  quoi  tout  s'esmuevent  femmes 
«  et  hommes  de  la  ville ,  et  les  faites  tous  issir  hors ,  car 
«  nous  les  poursieverons  et  meterons  en  enbusque  au  lonc 
«  de  celle  haie,  et  verons  quels  gens  il  sont,  et  lors  calen- 
«  gérons  lor  proie.  »  Il  le  fissent  tout  ensi  et  vinrent  à 
Frasne  et  trouvèrent  les  hommes  de  la  ville  qui  gardoient 
lormoustier.  Se  lor  dissent  ces  nouvelles.  En  celle  propre 
heure  vint  là  li  sires  de  Frasne  qui  venoit  de  Valenchiennes 
et  estoit  là  establis  pour  aidier  à  garder  la  ville  et  jà  sa- 
voit  que  il  i  avoit  pillars  venus  à  Bruel  et  à  Escaupons  et 
avoient  aquelliet  la  proie  des  praieries.  Si  voloit,  selonc  sa 
puissance,  deffendre  et  garder  ses  gens  et  sa  ville,  et  es- 
toient  dys  lances  et  vint  arhalestriers.  Quant  il  oï  ces  nou- 
velles de  ceuls  de  la  garnison  de  Bouçain,  si  en  fu  tos  res- 
joïs,  car  il  les  sentoit  moult  vaillans  hommes,  et  requella 
tous  les  hommes  aidables  de  sa  ville  et  fist  ensi  que  li 
premier  li  avoient  dit.  Ces  saudoyers  de  Mortagne,  quant 
il  orent  fait  lor  quelloite,  il  missent  ensamble  bien  deus 
cens  bestes  et  prissent  lor  retour  et  les  fissent  cachier  de- 
vant euls,  et  tout  ce  veirent  chil  qui  estoient  en  enbusque 
et  les  laissièrent  passer  et  aler  tout  oultre,  et  jà  estoient  ou 
bois  quant  chil  de  Frasne  vinrent.  Quant  il  furent  tout  en- 
samble, il  se  missent  au  cemin  le  bon  pas  et  poursievirent 
ceuls  qui  enmenoient  la  proie  et  biaucop  de  prisonniers,  et 
ne  pooient  tos  aler  pour  la  cause  dou  bestail,  ensi  que 

assés  priés  de  Nostre-Dame-ou-Bos  il  raconsievirent  ces 
pillars,  voiras  li  home  de  ce  val  premièrement,  et  commen- 
chièreut  à  escryer  :  «  Hainnau  !  »  et  abaisièrent  les  glaves 
et  se  boutèrent  entre  euls  et  en  ruèrent  jus  de  lors  cevaus 
de  premières  venues  sept.  Li  aultre  se  missent  à  deffense, 
car  il  avoit  des  gentilshommes  qui  là  estoient  venu  pour 
gaagnier,  ensi  que  auqun  baceler  s'avancent.  Là  ot  bon 
hustin  et  dur,  et  monstrèrent  li  François  deffense ,  mais 
chil  Alemant  estoient  droite  gens  d'armes  et  bien  usé  et 
coustumé  de  tels  besongnes,  et  avintque  avoecques  le  con- 
fort des  gens  de  piet ,  arbalestriers  et  aultres  qui  les  sie- 
voient,  la  proie  fu  rescouse,  et  tout  chil  et  celles  qui  pris 
estoient,  délivret,  et  en  i  ot  des  François  mors  jusques  à 
quinse  et  pris  plus  de  vint-cinq,  et  li  aultre  se  boutèrent 
en  bos  et  se  sauvèrent.  Ce  service  fissent  li  doi  chevalier 
alemant  qui  issu  estoient  de  Bouçain,  à  ceuls  de  Bruel  et 
d'Escaupons,  et  furent  li  prisonnier  menet  à  Valen- 
chiennes,  à  Condet  et  à  Mons  en  Hainnau.  Si  furent  li 
varlet  pendu  et  noyet,  et  li  gentilhomme  rançonnet,  et  li 
doi  chevalier  alemant  et  li  sires  de  Frasne  en  lor  compagnie 
vinrent  au  siège  devant  Tournai,  et  trouvèrent  le  conte  de 
Hainnau  qui  lor  fist  bonne  chière. 

CHAPITRE  CXXL 

Comment  messires  Wauflarsdela  Crois  mist  sus  une  chevauchie  et  fu 
pris  par  les  François. 

Ensi  avenoient  les  armes  ens  es  frontières  de  Hainnau 
et  de  Tournésis,  le  siège  estant  devant  Tournai,  et  quant 
li  Hainnuier  entendirent  que  li  rois  de  France  estoit  logiés 
au  Pont-à-Bouvines ,  sus  l'enort  et  esmouvement  messire 

Wauflars  de  la  Crois  qui  congnissoit  le  païs,  se  mist  une 
cevauchie  sus,  où  il  pooit  avoir  environ  sys-vins  compa- 
gnons chevaliers  et  esquiers,  et  fissent  de  messire  Guil- 
laume de  Bailluel  lor  chief  et  se  dévoient  tout  raloyer  à  sa 
banière,  et  prissent  lor  cemin  viers  le  Pont-à-Tressin,  ou 
cemin  de  Lille  et  de  Tournai  où  moult  i  a  biau  païs  et  plain, 
et  passèrent  Froiane  et  Basien  et  cevauçoient  as  aventures, 
ensi  que  compagnon  font  qui  se  désirent  à  avanchier  et 
avoir  bonne  renommée.  Ce  propre  jour  cevauçoient  Lié- 
geois et  Hasbegnons  et  estoient  départi  doulogeisl'évesque 
Aoul  de  Liège  qui  là  estoit  avoecques  le  roi  de  France,  et 
avoient  cbil  compagnon  fait  lor  chapitainne  de  messire 
Robert  de  Bailluel,  frère  au  dit  messire  Guillaume,  et  ne 
savoient  ces  cevaucbies  riens  li  uns  de  l'aultre,  et  avoient 
li  Liégeois  et  li  Hasbegnon  qui  s'estoient  levet  bien  matin, 
jà  passé  le  Pont-à-Tressin,  et  cbevauçoient  en  ce  plain 
païs  de  Tornésis  et  voloient  as  aventures  ensi  que  li  Hain- 
nuier  qui  cevauçoient  et  riens  à  ce  ne  trouvoient,  et  fist 
celle  matinée  si  grant  bruine  que  on  ne  pooit  veoir  un  demi 
bonnier  de  terre  loncb,  ne  en  sus  deli,  et  passèrent  li  Hain- 
nuier  le  Pont-à-Tressin  pour  aller  viers  Lille.  Quant  il 
furent  oultre,  messire  Wauflars  de  la  Crois  ordonna  mes- 
sire Guillaume  de  Bailluel  et  sa  banière  à  demorer  au 
pont  et  là  atendre  au  passage  et  dist  :  «  Nous  quatre  che- 
«  valiers,  Rasses  de  Monchiaus,  Jehans  de  Serre,  Jelians 
«  de  Wargni  et  je,  irons  descouvrir.  Entrues  s'apaisera  li 
«  airs  et  cessera  la  bruine.  »  Il  fu  acordéet  passèrent  chil 
quatre  chevalier  oultre  et  cevauchièrent  fort,  car  il  estoient 
bien  monté  et  furent  decheu  par  le  bruine,  car  il  ne  veoient 
point  lonch,  ne  autour  de  euls,  et  ne  se  donnèrent  de 
garde,  si  furent  enbatu  ou  logeis  le  roi  de  Boesme  et  de 
l'évesque  de  Liège.  En  celle  propre  heure,  li  sires  de  Rodo- 

mac  et  ses  gens  s'aparilloient  pour  cevauchier  et  aler  fou- 
ragier,  etestoient  jà  le  plus  monté  à  chevaus.  Il  veirent  et 
oïrent  l'effroi  de  ces  quatre  chevaliers  qui  jà  estoient  entré 
en  lors  logeis  et  se  metoient  au  retour,  car  il  veoient  bien 
que  il  s'estoient  mespris.  Li  sires  de  Rodomac  avoit  de- 
mandé :  «  Quels  gens  sont  qui  cevaucent?  »  On  li  avoit  res- 
pondu  et  dit  que  c'estoient  Alemant  ou  Hainnuier.  Si  dist 
à  celi  qui  portoit  sa  banière  :  «  Banière  avant!  aprièsî 
«  apriès  !  »  Donc  se  missent  en  cace  li  sires  de  Rodomac 
et  ses  gens  et  poursievirent  fort  les  quatre  chevaliers  desus 
nommés,  qui  retournèrent  au  Pont-à-Tressin  et  trouvèrent 
lors  gens.  Aussitos  i  vinrent  li  François.  Comme  il  fussent 
là,  commença  li  hustins  et  li  rencontres  durs  et  fiers,  et 
tout  dis  croissoient  gens  au  signeur  de  Rodemach,  car  il 
estoient  estourni  en  lors  logeis.  Là  furent  faites  pluisseurs 
apertises  d'armes,  et  s'i  portèrent  moult  vaillamment  li 
Hainnuier,  mais  la  force  des  Lucembrins  '  et  des  Liégeois 
les  sourmonta  et  fu  la  banière  à  messire  Guillaume  de 
Bailluel  conquise.  Donc  fu  consilliés  li  dis  messires  Guil- 
laumes  que  il  repassast  le  pont,  siques  tout  en  combatant 
et  faisant  armes  il  le  repassa  et  ses  gens  aussi,  et  avoient 
biaucop  de  painne.  Quant  il  fu  oultre  le  pont,  il  fu  qui  li 
dist:  «  Sire,  sauvés-vous,  car  la  journée  est  contre  nous.  » 
Il  tint  ce  consel  et  se  ala  et  passa  tant  de  l'un  à  l'autre 
que  il  s'embla  et  féri  ceval  des  espérons,  et  deus  de  ses 
hommes  tant  seullement,  chil  se  sauvèrent.  Messire  Wau- 
fiars  de  la  Crois  se  quida  sauver  aussi  et  se  départi  en  en- 
blant  dou  puigneis^  et  se  mist  sus  les  camps  et  avisa  un 
flascier'  où  dedens  avoit  grant  fuisson  de  rosciaus;  il  se 


*  Lucembrins,  Luxembourgeois. 

^  JSn  enblant  dou  puigneis,  en  s'éloignant  de  la  mêlée. 

»  Flascier,  marais. 

bouta  là  et  jà  avoit-il  laissiet  aler  son  ceval.  11  ne  voloit 
sauver  que  son  corps,  car  trop  resongnoit  à  estre  pris  pour 
les  haines  que  chil  de  Lille  avoient  sur  lui.  Encores  se 
combatoient  les  gens  à  messire  Guillaume  de  Bailluel 
dedens  la  ville  dou  Pont-à-Tressin  li  uns  çà  et  li  aultres 
là,  et  avint  que  tantos  apriès  ce  que  messires  Guillaumes 
de  Bailluel  fu  départis,  messires  Robers  de  Bailluel,  ses 
frères,  et  ses  gens  qui  retournoient  de  fouragier,  vinrent 
à  broçant  de  l'esperon  au  Pont-à-Tressin  et  trouvèrent  les 
conbatans,  les  deffendans  et  les  assallans.  Li  Hainnuier 
veirent  la  banière  de  messire  Eobert  de  Bailluel  que  Jaques 
de  Forvie  portoit,  et  quidièrent  que  ce  fust  la  banière  de 
messire  Guillaume  de  Bailluel,  lor  cbapitainne,  car  la  bri- 
sure des  deus  frères  estoit  moult  petite  et  crioient  tout 
doi  :  «  Moriaumés  !  »  Si  se  commenchièrent  à  ralyer  viers 
la  banière,  et  quant  il  estoient  là  trait  et  venu,  il  estoient 
derecbief  combatu,  car  il  trouvoient  lors  ennemis  qui  bien 
les  congnisoient  et  euls  n'en  congnissoient  nuls.  Par  ce 
parti  d'armes  et  la  dure  aventure,  furent  au  Pont-à-Tres- 
sin ruet  jus  li  Hainnuier,  et  ceuls  qui  à  compagnie 
avoecques  euls  estoient.  Petit  s'en  sauvèrent,  qui  ne  fuissent 
mors  ou  pris.  Là  furent  mort  trois  bon  chevalier  de  lor 
costé,  messires  Jehans  de  Wargni,  messires  Gontiers  de 
Ponte-Larce,  et  messires  Guillaumes  de  Pipenpois  et  pluis- 
seur  aultre  bon  esquier  et  hommes  d'armes,  donc  ce  fu 
damages,  et  pris  messires  Jehans  de  Sorre,  messire  Da- 
niauls  de  Blèze,  messires  Easses  de  Montchiaus  et  messi- 
res Lois  de  Jupelu  et  pluisseur  aultre.  Des  sys-vint  qui 
parti  au  matin  estoient  de  l'oost  le  conte  de  Hainnau ,  il 
n'en  retournèrent  que  douse  que  tout  ne  fuissent  mort  ou 
pris.  Toutes  fois  messires  Guillaumes  de  Bailluel  se  sauva 
et  s'en  retourna  en  l'oost,  dont  tout  li  compagnon  hain- 

nuier  orent  grant  joie,  mais  li  contes  de  Hainnau  et  ses 
oncles  furent  moult  couroucliié  de  la  mort  et  de  la  prise 
des  aultres  chevaliers  et  esquiers,  quant  il  le  sceurent; 
mais  amender  ne  le  peurent  et  lor  convint  passer ,  et  fu 
grant  nouvelle  en  l'oost  de  France  et  en  l'oost  des  Hain- 
nuiers  de  ceste  aventure  et  de  messire  Robert  de  Bailluel 
qui  avoit  ruet  jus  son  frère. 

Or  avint  à  messire  Wauflars  de  la  Crois  ce  que  je  vous 
dirai.  Il  s'estoit  repus  et  quatis  entre  rosiaus,  ensi  que  dit 
vous  ai,  et  se  fust  là  volontiers  tenus  jusques  à  la  vesprée, 
mais  il  ne  peut,  car  li  sires  de  Saint-Venant  et  ses  gens  le 
trouvèrent  en  la  rosière  oà  il  reclamoient  un  faucon  que  il 
avoient  perdu.  Si  se  rendi  messires  Wauflars  au  signeur 
de  Saint-Venant  qui  le  prist  sus  pour  son  prisonnier,  et 
l'euist  volontiers  sauvé  se  il  peuist  ;  mais  il  ne  peut,  car  les 
nouvelles  de  l'escarmuce  et  de  sa  prise  s'espardirent  en 
l'oost,  et  quant  li  bourgeois  de  la  ville  de  Lille  le  sceurent, 
si  fissent  généraument  une  requeste  et  pryère  au  roi  que 
il  le  peuissent  avoir  à  faire  lor  volenté  en  cause  de  rému- 
nération de  ce  que  il  avoient  pris  le  conte  de  Sasleberi  et 
le  conte  de  Suffort.  Li  rois  de  France  descend!  légière- 
ment  à  lor  pryère  et  recongneut  le  service  que  il  li  avoient 
fait.  Si  lor  fist  baillier  et  délivrer  messire  Wauflars  de  la 
Crois.  Quant  cliil  de  Lille  le  tinrent  en  lor  baillie,  il  l'em- 
menèrent en  lor  ville  et  le  tinrent  en  prison,  tant  que  il 
vesqui  ' .  Ensi  se  portèrent  les  besongnes,  et  li  sièges  se  tint 
devant  Tournai. 


*  On  lit,  au  contraire,  dans  les  éditions  de  Froissart,  que  les  bour- 
geois de  Lille  firent  mourir  ce  chevalier. 

CHAPITRE  CXXII. 

Comment  li  contes  de  Hainnau  ardit  la  ville  de  Marchiennes  et  com- 
ment pluisseur  chevalier  et  esquier  alèrent  escarmucer  en  l'oost  des 
François. 

Assés  tôt  apriès  li  contes  de  Hainnau  et  ses  oncles  se 
départirent  dou  siège  de  Tournai  à  bien  cincq  cens  armeu- 
res  de  fier,  et  s'en  vinrent  à  Marchiennes  et  ardirent  la 
ville.  L'abéie  estoit  fortefîé  grandement  de  fossés  et  de 
palis,  de  gens  d'armes  et  d'arbalestriers  de  Douai  que  on  i 
avoit  envoyet.  Messires  Ames  de  Warnans  en  estoit  chapi- 
tainne,  et  estoient  ils  et  les  arbalestriers  en  la  première 
porte  et  l'avoient  bien  pourveu  de  toutes  deffenses.  Là  ot 
grant  assaut  et  dur  et  bien  continué,  et  s'en  acquitèrent 
grandement  li  monne  de  là  dedens  dou  bien  deifendre,  et 
estoient  li  fossé  grant  et  large  et  bien  profont,  liquel 
estoient  imposible  à  passer  sans  batiaus  ;  mais  li  Hain- 
nuier  qui  perchurent  l'afaire,  fissent  tant  que  il  en  orent. 
Si  entrèrent  dedens  et  avoient  amené  des  arbalestriers  et 
des  bollandois  piquenaires,  liquel  sont. ...  *  et  vaillant  moult 
à  un  assaut.  Chil  qui  estoient  ens  es  bastiaus  sus  l'aiguë  qui 
venoit  de  la  rivière  de  Scarp  qui  vient  de  Douai  et  qui  là 
quourt,  se  missent  sus  la  caucbie  qui  va  de  la  porte  à  l'abéie, 
et  petit  à  petit  tant  passèrent  que  il  furent  plus  de  cent 
parmi  les  arbalestriers.  Donc  fu  la  porte  assallie  de  toutes 
pars  et  par  aiguë  et  par  terre  et  efForchié  maugré  tous  les 
deffendans ,  et  se  rendi  messires  Ames  de  Warnans  pri- 
sonniers audit  conte  et  auqun  gentilhomme  qui  là  estoient 
et  li  monne  aussi  ;  mais  le  demorant  il  furent  ochis  ou  jette 

^  Lacune  d*un  mot. 

Si 

en  la  rivière.  Ensi  ala  de  l'abéie  de  Marchiennes.  Elle  fu 
toute  arse  et  essillié,  dont  ce  fu  damages  ;  mais  en  guerre 
il  ni  a  nulle  pité,  ne  merchi,  et  li  varlet  qui  poursivent 
les  gens  d'armes,  font  plus  à  la  fois,  quant  il  se  voient  au- 
desus  de  lor  emprise ,  que  on  ne  lor  commande. 

Apriès  la  destruction  de  Marchiennes  retournèrent  11 
Hainnuier  devant  Tournai  en  l'oost,  et  estudioient  nuit  et 
jour  comment  il  peuissent  faire  auqun  esploit  d'armes 
lionnourable,au  damage  de  lors  ennemis,  et  estoient  moult 
courouchiet  en  coer  et  en  parloient  souvent  ensamble  dou 
rencontre  liquels  avoit  esté  fais  au  Pont-à-Tressin,  là  où 
messires  Robers  de  Bailluel  et  li  sires  de  Eodemacb  ruè- 
rent jus  messire  Guillaume  de  Bailluel  et  lors  gens,  et 
disoient  que  volentiers  se  contrevengeroient  ;  et  avint  que 
auquns  chevaliers  et  esquiers  alemans  de  la  ducé  de 
Guéries  et  de  la  conté  de  Jullers  s'aloyèrent  avoecques 
auquns  chevaliers  de  Hainnau,  et  là  furent  li  sires  de 
Gommegnies,  li  sires  de  Mastain,  li  sires  de  Vertain, 
messires  Henris  de  HufFalise,  et  Gilles  et  Tiéris  et  Oste- 
lars  de  Sommain.  De  Guéries  et  de  Jullers  i  furent  li  sires 
de  Eanderodene  et  Ernouls  ses  fils,  messires  Jehans  de 
Qodeburch,  messires  Ernouls  de  Baquehem  et  Jehans  ses 
frères,  messires  Eenault  de  Sconnevort,  messires  Con- 
rars  de  Lensemach,  messires  Conrars  d'Arsqo.  Ce  furent 
li  doi  chevalier  qui  estoient  parti  de  Bouçain,  ensi  que 
chi  desus  est  dit,  et  qui  ruèrent  jus  entre  Frane  et  Nostre- 
Dame-ou-Bos,  avoecques  le  signeur  de  Frane,  les-sau- 
doyers  de  Mortagne.  Encores  furent  en  celle  cevauchie 
des  Alemans  messires  Stramen  de  Beurne,  messires  Bas- 
tyens  de  Barsies  et  Candochers  ses  frères  '  ;  et  de  Hain- 

»  On  lit  dans  les  éditions  de  Froissart  :  Bastien  de  Warvasies  et 
Candolier  son  frère. 

uau  i  furent  encore»  mçssires  Bares  de  la  Haie,  messires 
Oulefars  de  Gliistelle  et  Robers  de  Glennes,  esquiers  de  la 
conté  de  Los,  et  se  trouvèrent  sus  les  camps,  quant  il  se 
furent  tout  requelliet,  trois  cens  armeures  de  fier,  toutes 
gens  de  fait  et  d'emprise,  et  cevaucièrent  le  bon  matin  sa- 
gement pour  venir  au  Pont-à-Tressin  ;  car  par  là  conve- 
noit  passer,  qui  voloit  trouver  les  François  et  passèrent 
oultre  le  dit  Pont-à-Tressin.  Quant  il  furent  oultre  et  sus 
les  camps,  il  ordonnèrent  li  signeur  de  Randerodene  et 
Ernoul  son  fil ,  messire  Henri  de  Qenqeren ,  mersenaire, 
messire  Tielement  de  Sans,  messire  Henri  d'Uif alise, 
messire  Oulefart  de  Ghistelle ,  Alemant ,  bastart  de  Hain- 
nau,  et  Robert  de  Glennes  et  Jaquelot  de  Tbians  à  estre 
coureur  et  descouvreur  et  cbevaucier  jusques  as  tentes 
des  Liégeois  françois,  et  tout  li  aultre  cbevaliers  et 
esquiers  qui  bien  estoient  trois  cens  armeures  de  fier  et 
droite  gent  d'armes,  demoroient  au  pont  et  gardoient  le 
passage  pour  le  deffendre  as  aventures  des  sourvenans. 
Ensi  et  sus  cel  estât  se  départirent  li  coureur ,  et  pooient 
estre  environ  quarante  très-bien  montés  sus  flour  de  ron- 
cins  et  de  coursiers,  et  cevaucbièrent  de  premiers  tout 
bellement  tant  que  il  vinrent  en  l'oost  le  roi  de  France,  et 
se  boutèrent  dedens  et  commenchièrent  à  décoper  cordes 
et  paissons'  et  à  renverser  et  abatre  tentes  et  triefs  et  à 
faire  un  grant  desroi ,  et  François  à  euls  estournir. 

Celle  nuit  avoient  fait  le  gait  doi  grant  baron  de 
France,  li  sires  de  Montmorensi,  messires  Caries,  et  li  sires 
de  Saint-Sauflieu,  et  estoient  encores  sus  lor  garde  à  l'eure 
que  li  Alemant  et  li  Hainnuier  vinrent.  Quant  il  oïrent  la 
noise  et  Teifroi,  si  tournèrent  celle  part  et  fissent  cevau- 

chier  lors  banières  et  lors  gens.  Li  coureur  se  commen- 
chièrent  à  retraire  viers  lor  enbusque  et  li  François  à  euls 
asievir.  Là  ot  bonne  cace,  car  li  discouvreur  se  hastoient 
pour  venir  au  pont  à  lors  compagnons,  et  aussi  faisoient 
li  François  qui  les  voloient  retenir.  En  celle  cace  fu  pris 
et  retenus  des  François  messires  Oulefart  de  Gbistelle, 
car  ses  chevaus  li  falli,  et  doi  esquier  Jehans  de  Mont- 
d'Orp  et  Jaquelot  de  Thians ,  et  cevauçoient  li  François 
d'un  lés  et  li  Hainnuier  d'aultre,  et  lor  voloient  li  François 
tolir  le  pont  et  pas  ne  savoient  de  la  grosse  enbusque  qui  là 
estoit  et  qui  les  atendoit  tout  ordonné  en  bataille  au  Pont- 
à-Tressin.  Adonc  fu  dit  au  signeur  de  Eanderodene  : 
«  Sire,  avisés-vous  :  li  François  nous  voellent  tollir  le 
«  pont.  »  Donc  respondi  li  chevaliers  :  «  Se  il  savent  un 
«  cemin,  j'en  sai  un  aultre  »  et  tourna  sus  frain  une  voie 
assés  antée,  mais  il  ne  pooient  passer  pour  les  marescages 
et  la  parfonde  aiguë,  là  où  nuls  ne  puet  aler,  ne  cevau- 
cbier  se  ils  ne  se  voelt  perdre,  et  les  convint  retourner  au 
pont  et  tout  dis  les  costoient  les  François  qui  avoien;^ 
grande  entente  de  euls  clore  la  voie  dou  pont. 


CHAPITRE  CXXIII. 

Comment  li  sires  de  Montmorensi  fut  pris  des  Alemans. 

Quant  li  François  orent  tant  cevaucbiet  que  il  furent 
venu  priés  au  pont  et  il  veirent  la  grosse  enbusce  qui  là 
estoit  au  devant  dou  pont  toute  armée  et  ordonnée  et  qui 
les  atendoit  en  très-bon  convenant,  si  furent  tout  esmer- 
villiet  et  dissent  entre  euls  li  auqun  qui  regardèrent  la 
manière  :   «  Nous  cacons  trop  fellement.  A  aler  avant, 

«  nous  porons  plus  perdre  que  gaagnier.  »  Donc  retour- 
nèrent li  auqun  et  par  espécial  la  banière  le  signeur  de 
Saint-Sauflieu,  et  li  sires  aussi,  dont  il  fu  depuis  moult 
blâmés,  quant  il  laissa  son  compagnon,  messire  Carie  de 
Montmorensi,  liquels  et  sa  banière  cevauchièrent  tout 
dis  avant  et  ne  volt  oncques  retourner,  mais  s'en  vint 
assambler  as  Alemans  et  li  Alemant  à  lui.  Là  ot  de  pre- 
mières venues  et  encores  très-fortes  joustes,  et  euls  ta- 
mains  renversés  à  terre.  Ensi  que  il  asamblèrent,  li  cou- 
reur desus  nommet  qui  costyet  les  avoient,  s'en  vinrent 
férir  sus  èle  et  se  frapèrent  ens  de  plains  eslais.  Là  fîst 
une  grande  appertisse  d'armes  messires  Renauls  de  Scon- 
nevort.  Ils  qui  estoit  fors  chevaliers  et  rades  et  en  la  flour 
de  sa  jonèce,  broça  cheval  des  esporons,  lequel  il  avoit 
assés  à  main,  et  rompi  la  presse  et  ne  cessa  si  vint  au 
signeur  de  Montmorensi  qui  se  tenoit  desous  sa  banière, 
et  prist  li  sires  de  Sconnevort  par  le  frain  le  cheval  au 
dit  signeur  et  puis  féri  son  ceval  des  esporons  et  le  bouta 
hors  de  la  presse  par  force  de  bras  et  de  ceval.  Si  crioit-on 
à  tous  lés  :  «  Sire  Dieus  aïe.  au  signeur  de  Montmorensi  !  » 
Et  se  metoient  li  François  en  painne  dou  resqourre,  mais 
tout  maugré  euls,  messires  Eenauls  de  Sconnevort  enmena 
le  signeur  de  Montmorensi  et  le  créança  prison.  De  celle 
aventure  furent  li  François  si  esbahi  que  il  perdirent  lor 
arroi  et  n  avoient  pas  gens  parellement  as  Alemans  et 
Hainnuiers,  car  la  grignour  partie  sievirent  la  banière  le 
signeur  de  Saint-Sauflieu,  qui  se  mist  au  retour,  et  fu- 
rent les  gens  le  signeur  de  Montmorensi  tout  espars.  Petit 
en  i  ot  de  mors  ;  mais  li  Alemant  et  li  Hainnuier  en  menè- 
rent que  fiancièrent  bien  quatre-vins  prisonniers,  et  fu- 
rent rescous  messires  Oulfars  de  Ghistelle  et  li  doi  esquier 
qui  pris  estoient,  et  retournèrent  en  l'oost  devant  la  chité 

tle  Tournai.  Si  furent  moull;  fesjoï  de  ceste  avenue  tout  li 
Hainnuier. 

CHAPITRE  CXXIV. 

Comment  méssires  Robers  d'Artois  s'en  vint  en  la  valée  de  Cassel,  et 
comment  11  Flamans  se  deslogièrent  en  grant  haste. 

Ensi  se  portoient  les  cevauchies  et  les  enbusquës  et 
rencontres  entre  ces  deus  hoos,  le  siège  estant  devant 
Tournai,  et  pour  ce  que  Jaques  Dartevelle,  à  poissance  de 
Flamens ,  se  tenoit  devant  Tournai  avoecques  les  aultres 
signeurs,  nouvelles  vinrent  en  l'ost,  quant  li  rois  de 
Franche  fu  venus  à  Bouvines,  que  les  gens  d'armes  qui 
estoient  establi  ens  es  garnisons  de  Saint-Omer,  d'Aire, 
de  Tiéruane  et  des  forterèces  françoises  marcissans  sus 
les  frontières  de  Flandres,  enteroient  en  la  vallée  de  Cas- 
siel  et  destruiroient  le  païs,  Berghes,  Bourbourc,  Mies- 
sines,  Werwi,  Popringhe  et  tout  le  plat  païs  de  là  envi- 
ron, se  il  n'estoit  que  on  lor  fust  au  devant.  Pour  ce  furent 
ordonné  méssires  Robers  d'Artois  et  méssires  Henris  de 
Flandres  à  partir  de  l'oost,  et  à  prendre  vint  mille  Fla- 
mens et  aler  ou  val  de  Cassiel  et  requellier  encores  tous 
hommes  portans  armes  dou  tiéroir  dou  Franc  et  de  Flan- 
dres, car  tout  n' estoient  pas  au  siège  de  Tournai.  Si  en 
seroit  li  païs  plus  fors  et  plus  doubtés. 

Sus  cel  estât,  li  dis  méssires  Robers  d'Artois  et  méssires 
Henris  de  Flandres  s'en  vinrent  en  la  valée  de  Cassiel,  et 
là  se  logièrent  et  fissent  un  arrière-mandement  qui  s'es- 
tendi  par  tout  le  païs  de  Flandres,  et  pour  garder  les 
entrées  de  Flandres.  Si  vinrent  de  tous  lés  là  Flamens  et  se 
logièrent  et  se  trouvèrent  bien  quarante  mille  et  plus.  A  vint 

ensi  que  compagnon  en  une  hoost  qui  de  séjourner  ne 
«ont  de  grant  volante,  il  se  quellièrent  et  missent  ensamble 
bien  trois  mille  Flamens  et  sus  l'entente  que  pour  gaagnier 
et  aler  fuster  le  païs  environ  Aire,  Tiéruane  et  Saint- 
Omer,  et  se  départirent  de  l'oost  et  des  aultres  une  vesprée 
sans  point  parler  à  lors  chapitainnes,  et  vinrent  sus  un 
ajournement  ens  es  fourbours  de  Saint-Omer,  et  les  ardi- 
rent  et  abatirent  les  moulins  qui  estoient  au  dehors.  Chil 
qui  estoient  dedens  Saint-Omer  s'estournirent,  et  là  se 
tenoient  bonne  chevalerie  d'Auvergne  et  de  Limosin, 
premièrement  li  conte  Béraut  daufin  d'Auvergne ,  et  li 
conte tie  Clermont  son  frère,  le  signeur  de  Merquel',  le 
signeur  de  la  Tour,  le  signeur  deMontgascon,  le  signeur 
d'Achier,  le  signeur  d'Açon%  le  signeur  d'Alaigre,  le 
signeur  de  Saint- Aupisse,  le  signeur  de  Pierre-Bufière,  et 
se  trouvoient  bien  trois  cens  lances  chevaliers  et  esquiers. 
Si  s'avisèrent  que  il  se  meteroient  sus  les  camps  et  pour- 
sieveroient  ces  Flamens ,  et  mander  oient  ceuls  qui 
estoient  en  garnison  en  Tiéruane  que  il  leur  venissent  au 
devant,  entre  Aire  et  Arques,  et  ausi  à  ceuls  de  la  garnison 
d'Aire  et  de  Saint- Venant  que  il  isissent  et  se  mesissent 
sus  les  camps,  et  quant  il  seroient  tout  ensamble,  il  cour- 
roient  sus  à  lor  avantage  ces  Flamens. 

Tout  ensi  comme  il  le  proposèrent,  il  le  fissent,  et 
s'asamblèrent  dedens  Saint-Omer,  et  s'armèrent  et  mon- 
tèrent as  cevaus  et  enmenèrent  les  arbalestriers  et  bien 
mille  aultres  hommes  avoecques  euls,  et  issirent  hors  de 
Saint-Omer  et  prissent  à  la  couverte  le  cemin  dou  mont  de 
Herfaut.  Quant  li  chevalier  et  li  esquier  qui  en  Tiéruane 


*  Merquel,  Mercœur. 

se  tenoient,  furent  segnefyet  de  ceuls  de  Saint- Orner, 
li  sires  de  Brimeu ,  li  sires  de  Boubert ,  li  sires  de  Saint- 
Pi,  li  sires  de  Reli,  li  sires  de  Santi  et  pluisseur  aultre  qui 
là  se  tenoient,  il  s'armèrent  et  montèrent  as  chevaus  et 
issirent  de  Tiéruane  et  se  missent  sus  les  camps.  Li  Fla- 
mens  qui  ne  voloient  aultre  cose  que  pillier  le  païs  et  puis 
retourner  et  estre  au  soir  en  l'oost  de  lors  gens,  vinrent  à 
Arques,  une  grosse  ville  à  demi-lieue  de  Saint-Omer,  et  le 
pillièrent  et  robèrent  toute  et  se  cargièrent  de  ce  que  il  i 
trouvèrent  de  dras  et  de  jeuiaus,  et  puis  à  lor  département, 
il  boutèrent  le  feu  dedens  et  en  ardirent  plus  de  la  moitié 
et  abatirent  les  moulins,  et  tout  ce  veoient  li  François  qui 
estoient  sus  les  camps,  et  avoient  jà  trouvé  l'un  l'autre 
cbil  de  Saint-Omer  et  chil  de  Tiéruane,  et  se  trouvoient 
quatre  cens  lances  et  douse  cens  hommes  de  piet.  Chil 
Flamenc  qui  avoient  ceminet  toute  la  nuit  et  à  l'endemain 
jusques  à  haute  tierce,  estoient  toutlasset  et  vinrent  sus 
un  village  que  on  appelle  La  Gauchie  et  là  s'arestèrent  et 
dissent  que  il  mengeroient  et  se  reposeroient,  et  puis  il  se 
retrairoient  viers  Cassiel,  car  il  ne  se  sentoient  de  nului 
poursievi.  Quant  il  furent  là  venu  ou  dit  village,  li  pluis- 
seurs  se  désarmèrent  et  se  traïssent  par  ostels  et  se  boutè- 
rent en  granges,  en  maisons  et  en  jardins,  et  n'estoient  en 
doubte  de  nului.  Evous  venus  ces  François  en  deus  ba- 
tailles et  avoient  vint  banières  et  ordonnèrent  lors  arba- 
lestriers  tout  devant  et  s'en  vinrent, en  cel  vilage  que  on 
dist  La  Gauchie  à  frapant  à  l'esperon,  et  trouvèrent  ces 
Flamens  les  auquns  sus  la  rue,  les  aultres  tous  désarmés, 
et  les  pluisseurs  qui  buvoient  et  m'engeoient, . 

Quant  chil  chevalier  et  esquier  furent  là  venu  et  cas- 
quns  escria  son  cri,  chil  Flamenc  furent  si  esbahi  que 
onques  il  ne  tinrent  conroi,  ne  ordenance,  mais  tourné- 

rent  tous  les  dos  et  se  sauvèrent  qui  sauver  se  peurent, 
et  en  i  ot  bien  ocis  au  village  que  en  cace  sus  les  camps 
dix-huit  cens,  et  li  demourans  retournèrent  à  grant  mescief 
tout  desbareté. 

Quant  messire  Robers  d'Artois  et  messires  Henris  de 
Flandres  sceurent  comment  il  avoient  esté  desconfî,  il  n'en 
furent  point  trop  courouchié  pour  tant  que  il  avoient  fait 
lor  emprise  et  envaïe  sans  leur  sceu  et  congiet.  Assés  tos 
apriès  vint  en  l'oost  de  ces  Flamens  une  trop  estrange  et 
mervilleuse  cose  :  on  n'a  point  oï  parler  de  la  parelle. 
Ensi  que  il  se  dormoient  en  lors  lis,  un  petit  apriès  l'eure 
de  mienuit,  chil  Flamenc  tout  généraument  en  lor  hoost 
se  resvillièrent  en  tel  effroi,  paour  et  hisdour,  que  il  ne  qui- 
dièrent  jà  à  temps  estre  levé,  et  euls  levé  en  grant  haste, 
il  fissent  grans  feus  et  allumèrent  fallos  les  auquns  et  n'en- 
tendirent à  aultre  cose  fors  en  grant  haste  euls  deslogier 
et  requellier  tentes  et  trefs  et  cargier  chars  et  charettes  et 
partir  soudainnement  et  aler  leur  voie  et  euls  mettre  au 
retour  et  au  cemin,  casquns  viers  sa  ville,  et  sans  atendre 
l'un  l'aultre.  Ces  nouvelles  vinrent  à  mesire  Robert  d'Ar- 
tois et  à  mesire  Henri  de  Flandres ,  lors  chapitainnes ,  et 
lor  fu  dit  :  «  Hastés-vous,  montés  as  cevaus  et  aies  au  de- 
a  vant  de  ces  Flamens.  Il  se  deslogient  et  troussent  tout 
«  et  s'enfuient,  et  nuls  ne  les  caça.  »  Chil  doi  signeur  qui 
moult  furent  esmervilliet  de  cel  affaire,  montèrent  en  grant 
haste  sus  lors  chevaus  et  fissent  porter  fallos  devant  euls 
et  s'en  vinrent  sus  les  camps  et  trouvèrent  en  vérité  ce  que 
on  lor  avoit  dit  comment  chil  Flamench  s'enfuioient  et  ne 
savoient  que  il  se  demandoient.  Si  commencièrent  à  cryer 
à  euls  et  à  dire  :  «  Bonnes  gens,  ar estes.  Parlés  à  nous. 
«  Que  vous  fault?  Quel  cose  vous  est  avenue?  Pourquoi 
«  vous  desvyés-vous  ensi?  Nous  vous  commandons,  qui 

«  sommes  vostres  chapitainnes ,  sus  la  painne  de  perdre 
«  la  teste,  que  vous  retournés.  »  Je  croi  assés  que  li  auqun 
ooient  et  entendoient  bien  ce  que  li  signeur  leur  disoient  et 
avertissoient.  Nient  moins,  tousjours  il  tendent  lor  rieulè 
sus  la  fourme  que  dit  vous  ai,  et  ni  demora  avant  que  il 
fust  jours,  ville,  ne  hamiel  à  deslogier,  et  se  trouvèrent  li 
doi  chevalier  un  petit  apriès  solel  levant ,  ensi  que  tout 
seuls,  sus  les  camps.  Quant  il  veirent  ce,  il  fissent  trousser 
lor  harnois  et  requellier  tentes  et  trefs  et  tout  ce  qui  lor 
estoit,  et  puis  se  missent  au  retour  et  au  cemin,  et  s'en  vin- 
rent devant  Tournai  et  recordèrent  au  roi  d'Engleterre , 
au  duch  de  Braibant ,  au  ducb  de  Guerlles ,  au  conte  de 
Hainnau  et  as  signeurs  le  cas  pour  quoi  il  estoient  re- 
tourné ,  douquel  on  fu  trop  grandement  esmervilliet  et  à 
bonne  cause.  On  n'avoit  point  oï  parler  de  la  parelle  ave- 


CHAPITRE  CXXV. 


Comment  li  rois  d'Engleterre  emprunta  deus  cens  mille  florins  aux 

Flamàns. 


Li  sièges  devant  la  chité  de  Tournai  dura  assés  longue- 
ment onse  sepmainnes,  trois  jours  moins,  et  tous  les  jours 
i  avoit  fais  d'armes  ou  escarmuce  auquel  lés  que  ce  fust. 
Par  dedens  avoit  avoecques  messire  Godemar  dou  Fai  qui 
un  loncb  temps  en  avoit  eu  le  gouvernement,  bonne  che- 
valerie et  sage,  tels  que  le  conte  de  Fois,  le  conte  de  Com- 
minges ,  le  conte  d'Ermignach ,  le  signeur  de  le  Bret ,  le 

*  Comparez  la  rédaction  de  ce  chapitre  qui  s'éloigne  beaucoup  des 
textes  imprimés  de  Froissart,  aux  Chroniques  de  Saint-Denis^  V.  p,  390. 

èonte  dô  'Catmain,  le  signeur  de  Copane ,  le  signeur  de 
Qorasse ,  le  signeur  de  Qoo ,  le  signeur  de  Barruge ,  le 
signeur  de  Taride,  le  signeur  de  Pincoriiet  et  maint  aultre 
Gascons,  Foisois,  Bernes  et  Labrisiens',  et  chil  signeur 
avoient  là  souveraine  ordenance  de  la  chité,  et  n'en  son- 
gnoient  les  prévos  et  les  jurés  et  les  hommes  de  la  ville 
ensi  que  noient,  car  la  aministration  de  toutes  coses  estoit 
ïéservée  à  ceuls  desus  dis. 

Li  rois  d'Engleterre  à  grant  poissance  et  grant  coustage 
tenoit  là  son  siège,  car  li  Alemant  n'en  faisoient  riens  fors 
que  pour  l'argent  et  voloient  estre  payet  de  quinzainne  en 
quinzainne,  et  estoient  là  contournées  et  enbuiées'^  toutes 
les  rentes  et  revenues  d'Engleterre,  tant  en  Testât  dou  roi 
tenir  que  en  paiant  les  Alemans.  Li  contes  de  Hainnau,  li 
dus  de  Braibant  et  li  dus  de  Guéries  servoient  le  roi  d'En- 
gleterre à  leurs  coustages,  et  messires  Jelians  de  Hainnau 
aussi  ;  mais  tout  li  aultre ,  réservé  les  Flamens ,  voloient 
bien  sçavoir  pourquoi  et  comment  il  estoient  là  venu ,  et 
convint  le  roi  d'Engleterre ,  ensi  que  je  fui  enfourmés , 
emprunter  à  Jaquemon  Dartevelle,  son  compère,  et  à  tout 
le  païs  de  Flandres  chinquante  mille  mars  monnoie  d'En- 
gleterre, évaluée  au  paiement  de  Flandres  et  d'Engleterre, 
ce  furent  deus  cens  mille  florins  ";  et  tout  fu  contourné 


*  Bernes  et  Lahrisiens,  habitants  du  Béarn  et  du  pays  d'Albret. 

2  Enbuiées,  lecture  douteuse. 

»  Edouard  lïl,  pour  suffire  à  des  dépenses  si  considérables,  était  sans 
cesse  obligé  de  recourir  à  de  nouveaux  emprunts.  Au  mois  de  février 
1339  il  avait  autorisé  l'archevêque  de  Trêves  à  mettre  la  couronne 
d'Angleterre  en  gage  à  Cologne.  Par  une  déclaration  donnée  à  Gand  le 
14  novembre  1340,  il  s'engagea  à  revenir  d'Angleterre  dans  les  pre- 
miers jours  du  mois  de  février,  et  promit  do  se  rendre  à  Bruxelles  dans 
un  hôtel  qui  lui  serait  assigné  et  de  ne  pas  en  sortir  tant  qu'il  n'aurait 
pas  payé  les  sommes  dues  aux  bourgeois  de  Gand.  On  vit  les  Bardes  et 
les  Parruches  faire  arrêter  en  Flandre  Henri  de  Lancastro,  comte  de 

en  son  estât  et  au  payer  ses  saudoyers ,  et  de  l'emprunt 
que  li  rois  d'Engleterre  iist  et  dou  prest  aussi ,  il  bailla 
lettres  autentiques  séelées  dou  séel  le  roi  et  de  pluisseurs 
barons  d'Engleterre  qui  là  estoient,  en  tesmoingnant  et  en 
aprouvant  les  lettres  à  véritables  ;  mais  Jaquèmes  Darte  • 
velle,  qui  avoit  toute  la  poissance  de  Flandres  en  sa  main, 
i  estoit  tous  pour  le  roi  d'Engleterre  et  ne  li  prioit  en  secré 
et  en  espécialité  d'aultre  cose  que  il  se  vosist  tenir  tous 
quois,  sans  partir,  en  Flandres  et  vivre  des  rentes  et  reve- 
nues dou  païs  et  des  aides  que  on  li  feroit  et  espargnier  les 
revenues  d'Engleterre  pour  poursievir  sa  guerre.  Et  quant 
li  rois  d'Engleterre  remonstroit  ces  proumesses  à  son  con- 
sel  que  Jaques  Dartevelle  et  li  païs  de  Flandres  de  bonne 
volenté  li  offroient,  li  plus  de  son  consel  s'enclinoient  à  ce 
que  il  le  presist  et  que  sa  guerre  en  seroit  plus  forte  et 
plus  belle.  Et  quant  sus  cel  estât,  li  rois  d'Engleterre  en 
parloit  au  ducb  de  Guerlles,  son  serourge,  au  ducb  de  Brai- 
bant,  son  cousin  germain,  et  au  conte  de  Hainnau,  son 
frère,  il  li  consilloient  tout  le  contraire  et  li  remonstroient 
par  pluisseurs  raisons  que  il  se  meteroit  en  grant  aventure 
et  péril  ;  car  quant  il  quideroit  estre  le  mieuls  d'euls,  uns 
rumeurs  et  uns  débas  s'esmouveroit  à  Bruges  ou  à  Gant 
ou  à  Ippre  de  ses  gens  as  Flamens,  et  selonc  ce  que  Fla- 
menc  sont  cbaut  et  mérancolieus,  il  ociroient  tout  soudain- 
nement'  «  et  vous  aussi  et  puis  remander  oient  lor  signeur. 


Derby,  et  le  retenir  en  prison  jusqu'à  ce  qu'il  eût  payé  les  dettes  du 
roi  d'Angleterre.  Il  fallut  qu'Edouard  III  les  apaisât  en  leur  remettant 
mille  sacs  de  laines,  qu'on  réunit  à  grand'peine  dans  les  divers  comtés 
d'Angleterre. 

*  Ici  le  chroniqueur  introduit  dans  son  récit,  sans  nous  en  prévenir, 
un  discours  adressé  à  Edouard  III.  Ce  passage  et  plusieurs  autres, 
prouvent  que  ce  texte  devait  subir  une  révision  qu'empêcha  peut-être 
la  mort  de  Froissart. 

«  Il  VOUS  souffisse  à  avoir  ce  que  vous  en  avés.  Tenés-les 
a  à  amour  et  ce  Jaque  Dartevelle,  entrues  que  il  est  en  sa 
«  poissance.  Vous  les  auerés  millours  à  estre  en  sus  de 
«  vous  que  si  proçains,  et  si  serés  hors  de  péril,  car  nuls 
«  sires  ne  se  doit  trop  confyer  en  commun  estrange.  De 
«  trop  petit  on  piert  lor  grasce  et  lor  amour.  Encores  vit 
«  lors  sires  et  a  un  fil.  Par  ce  fil,  mais  que  li  rois  de  France 
«  lor  voelle  renvoyer,  se  povent-il  un  de  ces  jours  retour- 
«  ner  et  ocire  ce  Dartevelle ,  et  trop  de  soutillèce  il  a  en 
«  France ,  mais  qui  poroit  faire  une  cose,  vous  avés  une 
«  fille,  Isabiel.  Se  li  Flamenc  pooient  tant  faire  par  sens  et 
a  par  pratique  que  il  reuissent  lor  fil,  et  puis  uns  mariages 
«  se  fist  de  vostre  fille  à  ce  fil ,  les  aliances  dou  mariage 
a  poroient  estre  bonnes  et  moult  vous  deveroient  valoir  ou 
«  temps  à  venir.  »  Li  rois  d'Engleterre  s'enclina  à  ce  con- 
sel  et  ne  prist  nul  aultre. 

CHAPITRE  CXXVI. 


Les  contes  et  les  barons  d'Engleterre  qui  vinrent  au   siège  devant 

Tournai. 


Or  VOUS  voel-je  nommer  les  contes, et  les  barons  qui 
furent  au  siège  de  Tournai  avoecques  le  roi  d'Engleterre, 
et  liquel  passèrent  la  mer  avoecques  li,  premièrement  les 
prélas,  l'évesque  de  Lincole  et  l'évesque  de  Durem;  le 
conte  Derbi,  le  conte  d'Arondiel,  le  conte  de  Norhantonne, 
le  conte  de  Herfort,  le  conte  de  Warvich,  le  conte  de  Dou- 
vesière  ',  le  conte  d'Ormont  et  le  conte  de  Wincestre;  ba- 
rons :  le  signeur  de  Persi,  le  signeur  de  Lusi,  le  signeur 

»  Devonshire. 

de  Noefville,  le  signeur  de  Heinton,  le  signeiir  de  Felle- 
ton,  le  signeur  de  Braseton,  le  signeur  Espensier,  messire 
Eenault  de  Gobehen,  messire  Richart  de  Stanfort,  messire 
Thomas  de  Hollandes,  le  signeur  de  Basset,  le  signeur  de 
Bercler,  le  signeur  Fil-Warin,  le  signeur  de  Fil-Watier, 
le  signeur  de  Biaucamp ,  messire  Jehan  de  Biaucamp , 
messire  Rogier  de  Biaucamp,  le  signeur  de  Hastinges,  le 
signeur  de  Ferrières ,  le  signeur  de  Moutbrai ,  le  signeur 
de  Multon,  le  signeur  de  Ware,  le  signeur  de  Lanton,  le 
signeur  de  Gréa  ',  messire  Richart  la  Vace,  le  signeur  de 
Courtenai,  le  signeur  de  Illecombe  %  cornillois,  le  signeur 
de  Talebot,  et  tant  que  il  estoient  vint-huit  barons  et  djs^ 
contes.  Je  n'ai  pas  nommé  le  conte  de  Pennebruq  et  le 
conte  de  Honstidonne  qui  au  si  i  estoient.  Encores  avoec- 
ques  tout  ce,  se  la  bataille  euist  esté  devant  Tournai  des 
deus  rois  et  de  lors  alyés ,  ensi  que  on  espéroit  que  elle 
deuist  estre ,  il  estoient  issi  hors  d'Engleterre  avoecques 
le  roi  pluisseurs  chevaliers  et  signours  qui  euissent  bouté 
ors  banières  hors  et  avoient  lor  estât  tout  pourveu  grant 
et  estofé  et  ne  désiroient  aultre  cose.  Aussi  tout  li  signeur 
qui  là  au  dit  roi  d'Engleterre  compagnie  faisoient,  au  plus 
estoféement  comme  il  pooient,  il  i' estoient,  tant  de  banières, 
de  pennons,  de  monteur  es,  de  trefs,  de  tentes,  de  car  roi  et 
de  toutes  coses  qui  à  une  hoost  apertient  et  est  nécessaire 
as  gens  d'armes. 

«  Grey. 

2  Probablement  Edgcomb,  nom  d'une  des  plus  anciennes  familles  du 
pays  de  Cornouailles. 

CHAPITRE  CXXVII. 


Comment  li  dus  de  Braibant  brisoit  couvertement  la  bataille,  et  com- 
ment madame  Jehane  de  Valois  procura  une  trieuve  entre  les 
deus  rois. 


Encores  sans  comparison  estoit  trop  plus  grans  li  estas 
dou  roi  Phelippe  de  France,  car  là  estoient  quatre  rois  qui 
tout  li  faisoient  compagnie  et  service  :  li  rois  de  Boesme, 
li  rois  de  Navare,  li  rois  d'Escoce  et  li  rois  de  Maiogres; 
et  comprendoient  les  logeis  des  François  trois  lieues 
tout  à  l'environ,  et  fu  raporté  par  les  hiraus  que,  avoec- 
ques  le  duc  de  Normendie,  le  duch  de  Bretagne,  le  duc  de 
Bourgogne  et  le  duch  de  Lorainne,  il  i  avoit  en  son  hoost 
dix-sept  contes,  deux  cens  et  soisante-neuf  banères,  et 
estoient  bien  tout  homme  de  deffense  cent  et  chienquante 
mille.  Considérés  le  peuple  qui  là  estoit  assamblés  tant 
pour  l'un  roi  que  pour  l'aultre,  car  li  rois  d'Engleterre, 
parmi  les  Flamens,  avoit  plus  de  cent  mille  hommes. 
Grant  ocision  et  grande  mortalité  de  peuple  i  euist  esté,  se 
par  bataille  il  fuissent  venu  ensamble.  On  en  fu  sus  le 
point,  mais  li  dus  de  Braibant  qui  cousins  germains  estoit 
dou  roi  d'Engleterre,  et  qui  là  estoit  moult  poissamment 
venus  acompagniés  de  barons  et  de  chevaliers  de  son  païs 
et  des  communautés,  des  hommes  de  Brousselles,  de  Ma- 
lignes et  de  Louvaing,  brisoit  et  brisa  tout  -dis  couverte- 
ment la  bataille,  avoecques  un  grant  moyen  qui  là  estoit 
pour  trettyer  paix,  trieuves  ou  respit,  madame  Jehane  de 
Valois  qui  contesse  avoit  esté  de  Hainnau ,  et  qui  serour 
germaine  estoit  dou  roi  Phelippe  et  dou  conte  Carie 

d'Alençon  et  qui  avoit  là  son  fil  le  conte  de  Hainnau'. 
Avoecques  la  bonne  dame  s'ensonnioit  de  traityer  et 
d  aler  de  l'un  à  l'aultre  uns  moult  sages  chevaliers  qui 
se  nommoit  messires  Lois  d'Augimont ,  et  avoit  si  belle 
parleure  et  si  aournée  et  de  si  grande  prudense  que  il 
estoit  très-volentiers  oïs  entre  toutes  les  parties  tant  de 
France  comme  de  l'empire.  Et  quoique  pour  le  roi  d'En- 
gleterre  tout  cbil  signeur  de  son  lés  fuissent  là  asamblé, 
il  n'en  estoit  pas  en  li  dou  dire  et  dou  faire,  mais  conve- 
noit  que  le  plus  il  s'ordonnast  et  gouvernast  par  ceuls  de 

*  Tous  les  événements  postérieurs  à  la  bataille  de  l'Écluse  sont  ra- 
contés fort  succinctement  par  le  chroniqueur  anonyme  de  Valen- 
ciennes  : 

«  En  ce  jour  mesmes,  dont  dessus  est  dit  le  roy  d'Engleterre,  estoit  en 
mer  à  tout  sa  navie.  Et  ainsy  qu'il  cuidoit  venir  et  ariver  en  Flandres, 
entre  TEscluse  et  le  Blanche-Berge,  il  leur  vint  au-devant  Barbevaire, 
qui  se  disoit  au  roy  de  France,  ung  robeur  pirratte  et  escumeur  de  mer, 
à  tout  grans  gens,  et  gardoit  le  passage  de  par  le  roy  de  France  que  le 
roy  d'Engleterre  ne  passast  ;  et  coururent  sus  Tun  à  l'autre  moult  mer- 
villeusement  et  y  eult  moult  de  mors  d'un  costé  et  d'aultre,  et  enfin  fut 
Barbevaire  desconfit  et  s'enfuy  et  grant  plenté  de  ses  gens,  et  y  eult 
Barbevaire  mors  de  ses  gens  bien  xxv  mille  et  plus,  sans  ceulx  de  la 
partye  des  Englecqs,  et  fut  la  nuit  Saint-Jehan-Baptiste  l'an  mil  ccc 
et  XL. 

«  Quant  le  roy  Philippe  de  France  sceult  que  le  roy  Edouard  d'Engle- 
terre et  ses  gens  avoient  desconfit  et  vainqu  Barbevaire  et  les  siens, 
et  qu'il  estoit  descendus  en  Flandres  à  tout  ses  gens  darmes,  il  en  fut 
moult  courchiés.  Sy  avoit  volenté  de  venir  vers  Valenchiennes,  sy 
s'approcha  de  la  cité  de  Tournay  pour  la  cité  deffendre  et  conforter, 
car  on  luy  avoit  dit  que  le  roy  d'Engleterre  devoit  venir  assiéger 
Tournay  assez  prochainement.-  Dont  le  roy  de  France  s'en  vint  logier 
devant  l'Escault  droit  à  Esplechin,  et  là  le  vinrent  ceulx  de  Tournay 
veyr  et  visiter,  et  il  leur  dist  qu'ils  ne  s'esmaiassent  de  riens  et  qu'ils 
gardassent  bien  leur  cité.  Et  ceulx  de  Tournay  respondirent  qu'ils  n'es- 
toient  point  bien  pourveus  pour  les  estranges  gens  qui  estoient  dedens 
leur  ville  en  garnison.  Et  le  roy  leur  dist  qu'ils  fesissent  au  mieulx 
qu'ils  poussent,  car  s'il  pooit  on  prenderoit  ung  respit  ou  trêves  par 
quoy  le  siège  se  partiroit,  et  sur  ce  ceulx  dé  Tournay  prinrent  congiet 
du  roy  et  s'en  partirent  à  tant  et  fisrent  leur  ville  fortifFyer  et  apparil- 
îier  et  dreschier  tous  leurs  grans  et  petis  engiens. 

l'empire  et  espéciaulment  par  le  duc  Jehan  de  Braibant, 
son  cousin  germain,  car  desus  tous  il  avoit  la  grignour 
vois  et  au  diense,  et  monstra  par  couverture  que  à  la 
pryère  madame  Jehane  de  Valois  il  s'enclina  à  ce  que 
bon  seroit  que  on  entendesist  à  auquns  trettiés  de  paix  et 
de  trieuves  ;  car  on.  devoit  là  moult  faire  pour  faire  pour 
la  bonne  dame  qui  là  avoit  ses  frères  et  ses  enfans ,  et  f u 
donné  à  entendre  au  roi  d'Engleterre  que  li  iviers  aproçoit 
et  les  longues  nuis  et  froides  que  toutes  gens  reson- 

«  Quant  le  roy  Édouart  d'Engleterre  eultrué  jus  et  desconfit  Barbe- 
vaire  et  ses  gens  et  qu'il  fat  descendus  en  Flandres,  il  s'en  vint  droit 
à  Çrand,  là  où  la  royne  sa  femme  et  son  fils  estoient,  là  que  la  roy  ne 
estoit  relevée  d'un  beau  fils  qui  fut  appelles  Jehan,  dont  il  fist 
moult  grant  feste,  et  fut  le  roy  bien  festoyés  des  bourgeois  de  la 
ville,  et  bien  s'en  looit  la  royne  au  roy,  dont  le  roy  les  merchia  moult. 
Et  quant  le  roy  se  fut  ung  petit  reposés,  il  commencLa  à  parlementer 
aux  Flamens  et  à  Jacques  d'Artevelle,  et  manda  de  ses  amis  et  de  ses 
allyés,  c'est  assavoir  le  conte  Guillaume  de  Haynault,  monseigneur 
Jehan  son  oncle,  le  duc  de  Brabant,  le  duc  de  Guéries,  le  marquis  de 
Jullers,  le  seigneur  de  Faucquemont  et  aultres.  Et  quant  tous  furent 
venus  et  qu'ils  eulrent  une  espasse  parlementé,  ils  eurent  conseil  que 
le  samedi  après  le  jour  Saint-Jaques  et  Saint-Cristofle,  ils  seroient  tous 
à  celuy  jour  devant  la  ville  de  Tournay ,  et  se  partirent  à  tant,  et  s'ap- 
presta  et  apparilla  chacun  endroit  lui.  Et  peu  après  que  le  jour  devoit 
estre,  le  roy  d'Engleterre  et  ses  gens  et  monseigneur  Jehan  de  Hay- 
nault et  monseigneur  Henry  de  Flandres  se  logèrent  à  l'abaye  au 
Sauchoit  dalés  Tournay.  Et  Jaques  d'Artevelle  et  les  Flamens  y  vinrent 
ossy  et  se  logèrent,  et  puis  le  conte  de  Haynault  et  monseigneur  Jehan 
son  oncle,  et  puis  le  duc  de  Guéries,  le  duc  de  Brabant,  le  marquis  de 
Jullers  et  tous  les  aultres  ainsy.  Et  y  tindrent  siège  l'espasse  de 
noef  sepmaines,  sans  riens  fourfaire  à  la  ville  de  Tournay  des  engiens 
qu'ils  jettoient  l'un  contre  l'autre,  ceuîx  de  dehors  et  ceulx  de  dedens, 
et  ot  aucuns  paletis;  et  nonpourquant  le  roy  d'Engleterre  mandoit 
souvent  au  roy  de  France,  bataille  fust  corps  à  corps,  ou  gens  à  gens, 
ou  pooir  contre  pooir  ;  mais  le  roy,  ne  son  conseil  n'y  voloit  entendre  ; 
aincLois  avoit-il  volenté  d'avoir  ung  respit  ou  trêves  par  quoy  coulx 
de  Tournay  fussent  dessiégiés;  car  moult  avoicnt  de  disettes,  Et  de 
rechief  le  roy  d'Engleterre  envoia  lettres  au  roy  de  France,  alïin  quil 
se  déportast  duroyalme  do  France,  à  quoy  le  roy  de  France  luy  reu- 
YOia  rosponse  et  lettres  au  contraire.  » 

gnent  de  jésir  as  camps  et  que  pour  celle  saison  on  en 
avoit  assés  fait. 

Li  rois  d'Engleterre,  pour  ce  temps,  estoit  jones  et  pas 
ne  congnissoit  encores  le  malisce  et  pratique  du  monde  et 
des  grans  signeurs  de  l'empire  qui  despendoient  son  ar- 
gent et  vosissent  que  la  guerre  durast  tout  dis,  car  il 
estoient  bien  payet.  Li  contes  de  Hainnau  et  messires 
Jehans  de  Hainnau,  ses  oncles,  avoient  cler  enghien  assés 
pour  considérer  toutes  ces  coses  et  veoient  bien  les  dissi- 
mulations qui  estoient  entre  ces  signeurs  de  l'empire  et 
le  plus  deviers  le  duch  de  Braibant,  mais  il  n'en  osoient 
parler  et  se  souffroient ,  et  ne  se  vodrent  oncques  enson- 
njer  de  nul  trettié ,  mais  en  laissièrent  convenir  le  duch 
de  Braibant,  le  duch  de  Guéries  et  le  conte  de  Jullers,  de 
la  partie  le  roi  d'Engleterre.  Madame  Jehane  de  Valois  et 
messire  Lois  d'Augimont  procurèrent  tant  deviers  le  roi 
de  France  que  li  rois  de  Boesme,  li  contes  d'Alençon  et  li 
contes  de  Flandres  furent  esleu  pour  estre  à  ces  parle- 
mens  et  tretiés  à  l'encontre  de  ces  signeurs  desus  nommés. 
Et  fu  ordonné  que  chil  signeur,  quant  on  ot  pris  aségu- 
rances  que  il  pooient  aler  et  venir  et  lors  gens  sans  nul 
péril  et  retourner  casquns  en  son  hoost,  tenroient  lors 
parlemens  et  lors  trettiés  en  une  chapelle  que  on  dist  à 
Esplecin  et  est  asisse  enmi  les  camps,  ensi  que  en  un 
chemin.  Et  venoient  là  chil  signeur  tantos  apriès  messe 
et  boire  et  se  metoient  dedens  la  chapelle  et  la  desus  ditte 
dame,  madame  Jehane  de  Valois,  avoecques  euls,  et  i 
furent  trois  ou  quatre  fois  que  riens  ni  faisoient.  Donc  i 
revinrent  dou  costé  le  roi  d'Engleterre  li  évesques  de  Lin- 
colle  et  messires  Jehans  de  Hainnau,  et  de  la  partie  le  roi 
de  France,  li  évesques  de  Liège  et  li  contes  d,'Ermignach. 
Par  le  moyen  de  ceuls  qui  adrechièrent  as  besongnes,  " 

avoecques  les  paroles  et  pryères  de  celle  bonne  dame,  ma- 
dame Jehane  de  Valois,  se  ouvrirent  et  avancièrent  li 
trettié,  et  regardèrent  li  signeur  qui  moult  honnouroient 
l'un  laultre,  quant  il  entroient  dedens  la  capelle,  que  unes 
trieuves  seroient  bonnes  prises  à  durer  tant  seuUement  un 
an  entre  toutes  les  parties  par  mer  et  par  terre,  et  dedens 
cel  an  li  rois  d'Eng-leterre  envoieroit  nobles  hommes  et 
prélas  de  par  lui  en  la  cliité  d'Arras  en  Piquardie,  qui  aue- 
roient  plainne  poissance  de  faire  paix  et  acord  à  l'entente 
des  deus  rois,  et  aussi  li  rois  de  France  parellement  ren- 
voieroit  de  par  li  nobles  hommes  et  prélas  qui  aueroient 
plaine  poissance  d'acorder  tout  ce  que  dis  et  parlementé 
seroit  pour  le  millour.  Avoecques  tout  che,  li  doi  roi  sup- 
plieroient  benignement  à  nostre  Saint-Père  le  pape  que  il 
i  vosist  envoyer  deus  cardinauls  en  légation  pour  aidier 
à  adrecier  à  ces  besongnes.  Sus  cel  estât  et  ordenance  se 
conclut  li  parlemens  et  donna-on  à  entendre  au  roi  d'En- 
gleterre  que  par  ce  parlement  qui  seroit  asignés  à  Arras, 
il  aueroit  en  pareçon  grant  part  dou  roiaulme  de  France, 
dou  moins  toute  la  ducée  de  Normendie  qui  jadis  avoit 
esté  as  rois  d'Engleterre  li  seroit  rendue,  et  la  conté  dou 
Pontieu  et  celle  de  Monstruel,  et  tous  coustages  et  fresque 
fais  avoit,  li  et  ses  gens,  depuis  que  il  passa  la  mer  en  la 
cause  dou  calenge.  Ces  proumesses  ou  là  environ  et  en- 
cores  plus  grandes  que  li  dus  de  Braibant  remonstroit  à 
son  cousin  le  roi  d'Engleterre,  l'apaisoient  grandement  et 
li  brisoient  ses  abusions,  et  aussi  h  ceuls  d'Engleterre,  et 
s*acorda  assés  doucement  h  la  trieuve.  Si  furent  lettres 
escriptes,  séelées  et  données,  et  en  prist  cascuns  des  rois  ou 
de  lors  hommes  à  ce  commis  dou  recevoir,  les  copies,  et 
estoient  donnés  les  trieuwes  et  ensi  furent-elles  causées  et 
conditionnées  et  publyées  ens  es  deus  hoos  et  dedens  la 

chité  de  Tournai  pour  resjoïr  la  communauté  de  la  ville,  à 
durer  jusques  au  premier  jour  dou  mois  de  marc,  lequel 
on  atendoit,  que  on  compteroit  l'an  MCCC  XL  et  T ...., 
jusques  au  marc  ensievant  l'an  MCCC  XLII.  Et  avoient 
li  pluisseur  là  en  dedens  espérance  de  paix.  A  toutes  ces 
coses  rendi  espéciaulment  grant  painne  madame  de 
Valois  \ 

CHAPITRE  CXXVIII. 

Comment  li  rois  d'Engleterre  retourna  à  Londres,  et  li  rois  de  France 
à  Compiègne. 

Tantos  que  ces  trieuwes  furent  données  et  publyées,  li 
sièges  de  devant  Tournai  se  desfist  et  se  deslogièrent 
toutes  manières  de  gens  et  prissent  li  chief  des  signeurs 
congiet  au  roi  d'Engleterre.  Li  rois  lor  donna  moult  dou- 
cement et  les  remercMa  dou  service  que  fait  li  avoient.  De 
rechief,  il  se  offrirent  à  lui  et  se  représentèrent  pour  aler 
partout  là  où  il  les  manderoit,  car  il  les  avoit  bien  payés. 
Ensi  se  départirent  tout  chil  signeur  d'Alemagne  et  re- 


»  Il  y  a  évidemment  ici  une  lacune  de  quelques  mots. 

2  La  trêve  qui  fut  signée  le  25  septembre  dans  l'église  d'Esplechin, 
devait  durer  jusqu'au  24  juin  1341  :  Philippe  de  Valois  y  renonçait  au 
droit  de  faire  excommunier  les  Flamands,  et  cet  article  de  la  trêve  se 
trouve  reproduit  dans  une  déclaration  solennelle  qui  fut  adressée  aux 
communes  de  Flandre  : 

«  Philippe,  par  la  grâce  de  Dieu,  roys  de  Franche,  savoir  faisons  à 
tous  présens  et  à  venir,  que  nous  renonçons  dès  maintenant  pour  nous, 
nos  hoyrs  et  successeurs,  perpétuellement,  à  toutes  lettres,  bulles, 
privilèges,  instruments,  procurations,  forches,  actes,  muniements  et 
autres  pièces,  par  la  vertu  desquels  nous  avons  fait  où  porrièmes  faire 
entredire  ou  excommunier  le  pays  de  Flandre...  Item,  que  nous  fairons 
resolre,  rappeler  et  annuller  toutes  les  sentences  jetées,  prononchiées 
ou  promulguées  sur  le  pays  de  Flandre,  par  les  juges,  exéquteurs  or- 
dinaires ou  autres,  sans  les  coût  et  frais  du  conte  et  pays  de  Flandres 

tournèrent  casquns  en  lors  liens.  Li  dus  de  Braibant  re- 
tourna dedens  son  païs,  li  contes  de  Hainnau  et  messires 
Jehans  de  Hainnau  fissent  compagnie  au  roi  d'Engleterre 
jusques  en  la  ville  de  Gant  et  là  prissent-il  congiet  à  lui 
et  à  la  roine,  et  puis  retournèrent  en  Hainnau  par  Brous- 
selles  ;  car  là  ot  une  grande  feste  de  joustes  que  li  dus  de 
Braibant  et  li  chevalier  de  Braibant  fissent  à  lor  retour, 
et  là  joustèrent  li  contes  de  Hainnau  et  ses  oncles,  et  en 
ot  le  pris  de  ceuls  de  dehors  li  contes  de  Hainnau  et  de 
ceuls  de  dedens  li  sires  de  Destre  \  et  des  esquiers  de  de- 
hors Willaumes  de  Mastain  et  de  ceuls  de  dedens  Pierres  de 
Pietersem.  Et  là  fu  à  ces  joustes  de  Brousselles  nonciés  et 
cryés  unes  joustes  de  trente  chevaliers  et  de  trente 
esquiers  à  estre  à  Mons  en  Hainnau,  et  se  tint  la  feste 
grande  et  belle  et  emporta  le  pris  des  chevaliers  de  dehors 
li  contes  de  Namur,  et  de  ceuls  de  dedens  messires  Gérars 
de  Werchin,  sénescal  de  Hainnau,  mais  il  i  fu  si  travilliés 
que  depuis  il  ne  vesqui  point  longuement,  et  morut  jones, 
dont  ce  fu  damages,  et  des  esquiers  de  dehors,  Thiéris  de 
Brederode,  et  de  ceuls  de  dedens  Ansiaus  de  Sars,  et  se 
continuèrent  ces  festes  en  bien,  en  joie  et  en  reviel,  et  les 
povres  gens  dou  païs  de  Hainnau,  liquel  avoient  perdu  le 

dessus  dis,  et  que  toutes  les  lettres,  bulles,  privilèges,  procurations, 
instruments,  forches,  actes,  muniements  et  autres  pièces  que  nous  ou 
nos  gens  avons  de  ces  choses,  soient  rendues  à  ceulx  de  Flandres  en- 
tièrement, dimanche  prochain  venant  en  huit  jours,  dedans  la  ville  de 
Tournay,  et  que  nous  les  ferons  rappeler  et  annuler  à  perpétuité  par 
nostre  saint  père  le  Pape,  à  nos  coût  et  frais,  avant  le  dimanche  qu'on 
chante:  Lœtare  Jherusalem,  j)rochB,ïn  venant...  lesquelles  requestes, 
nous,  à  la  prière  de  notre  amée  sœur,  accordons  et  octroyons  à  perpé- 
tuité, eu  sur  ce  bon  quonseil  et  meure  délibération,  et  les  promettons 
entretenir  en  bonne  foi,  sans  fraude  et  sans  malengien.  Donné  sur  les 
champs  delés  le  pont  de  Bovines,  l'an  de  grâce  m.  ccc  et  xl,  au  mois 
de  septembre.  »  Archives  de  Bruges  et  de  Gand. 
•  Le  sire  de  Diest. 

lor  à  ce  .commencement  par  la  guerre  et  ars  lors  hostels 
et  lors  maisons,  s'aherdirent  au  labourer  et  au  gaegnier 
dou  nouviel.  Aussi  fissent  cliil  de  France  des  marces  et 
frontières  de  Tournésis,  de  Lille  et  de  Douai,  et  li  rois 
d'Engleterre  et  la  roine  sa  femme  ordonnèrent  lors  beson- 
gnes  et  prissent  congiet  à  lor  compère  Jaquemon  Darte- 
velle,  mais  il  les  amena  et  aconvoia  jusques  à  Bruges  et 
de  là  à  Dunquerque,  et  là  estoient  lor  vassiel  tout  prest  et 
entrèrent  dedens  et  traversèrent  la  mer  et  vinrent  à  Zand- 
vich'  et  jà  estoient  départi  grant  fuisson  de  lors  gens  par 
l'Escluse  et  par  Anwiers  et  retourné  en  Engleterre.  Et  li 
rois  Pbelippes  aussi  avoit  donné  congiet  à  toutes  gens 
d'armes  et  remercyet  les  lointains,  et  estoit  venus  jouer 
et  esbatre  en  la  ville  de  Lille  et  là  le  vinrent  veoir  les 
bonnes  gens  de  Tournai.  Il  les  vei  volentiers,  et  les  repré- 
sentèrent messires  Godemars  dou  Fai  et  li  signeur  qui 
dedens  avoient  esté  le  siège  durant  et  se  loèrent  grande- 
ment de  euls.  Li  rois  oï  volentiers  ces  loenges  et  rendi  à 
ceuls  de  Tournai  lor  loi,  laquelle  il  avoient  perdu  un  grant 
temps,  et  estoient  menet,  jugiet  et  ordonné  par  un  gou- 
verneur. Apriès  toutes  ces  coses  faites  et  acomplies,  li 
rois  s'en  retourna  en  France,  et  ot  une  très-grande  feste 
à  Compiègne  et  fu  uns  tournois  liquels  fu  cryés  et  pu- 
blyés  en  moult  de  païs  et  en  fu  cbiés  li  bons  rois  de 
Boesme,  et  ot  à  ce  tournoi  plus  de  sept  cens  hiaumes. 

*  Edouard  III  débarqua  à  la  Tour  de  Londres  le  30  novembre  1340. 

CHAPITRE  CXXIX. 


Comment  au  parlement  qui  se  tint  h  Arras  les  trleuwes  furent  reprises 
à  durer  deus  ans. 


Volis  avés  bien  ichi  desus  oï  recorder  comment  devant 
Tournai  et  sus  quel  fourme  les  trieuwes  furent  données 
et  acordées,  et  que  li  doi  roi,  c'est-à-entendre  de  France  et 
d'Engleterre ,  dévoient  envoyer  en  la  chité  d' Arras  prélas 
et  signeurs  nobles  de  lors  païs  pour  tretyer  paix  et  acord 
entre  les  deus  rois,  se  on  li  pooit  trouver.  L'ordenance  qui 
prise  estoit,  li  doi  roi  et  lors  consauls  ne  vodrent  pas  igno- 
rer, et  pryèrent  au  pape  Clément  qui  resgnoit  pour  ce 
temps,  qui  se  nommoit  Clémens  VP*,  que  il  vosist  envoyer 
en  légation  deus  cardinaus,  ensi  qu'il  fîst,  et  i  furent  en- 
voyet  de  par  le  pape  et  le  colége  qui  pour  lors  se  tenoient 
en  Avignon ,  li  cardinauls  de  Naples  et  li  cardinauls  de 
Clermont.  Li  rois  de  France  i  envoia  son  frère ,  le  conte 
d'Alençon,  le  duch  de  Bourbon,  le  conte  de  Flandres  et  le 
conte  de  Blois,  et  de  prélas,  l'arcevesque  de  Sens,  l'évesque 
de  Biauvais  et  l'évesque  d'Auçoirre.  De  par  le  roi  d'En- 
gleterre  i  furent  envoyet  de  prélas  li  évesques  de  Lincolle 
et  li  évesques  de  Durâmes,  et  des  signeurs,messires  Robers 
d'Artois ,  contes  de  Ricemont  et  li  contes  de  Warvich ,  et 
en  furent  pryet  li  contes  de  Hainnau  et  messires  Jehans  de 
Hainnau  et  messires  Henris  de  Flandres.  Li  contes  de 
Hainnau  s'escusa,  mais  son  oncle  et  messires  Henris  i 
furent.  Quant  chil  prélat  et  chil  signeur  furent  tout  venu 

'  Clément  VI  ne  ceignit  la  tiare  qu'au  mois  de  mai  1342. 

en  la  ville  et  chité  d'Arras ,  li  estât  i  furent  tant  grant  et 
très-estofé  et  s'esforçoient  tout  l'un  pour  l'aultre.  Lors  se 
commencièrent  li  trettié  et  li  parlement  à  entamer,  et  du- 
rèrent bien  quinse  jours,  ne  on  n'i  pooit  trouver  nulle  voie 
d'acord,  car  les  Englois  demandoient  trop  avant  à  l'entente 
des  François,  et  li  François  offroient  trop  petit  à  l'entente 
des  Englois,  et  ne  porent  li  trettières  venir  à  aultre  effect, 
ne  conclusion  de  tretié  et  de  parlement  que  unes  trieuves 
furent  reprises  à  durer  deus  ans  par  mer  et  par  terre ,  et 
sus  cel  estât  se  départirent  tout  li  signeur,  et  retournèrent 
en  lors  lieus ,  mais  li  contes  de  Hainnau  avoit  fait  pryer 
par  son  oncle,  le  cardinal  de  Naples,  que  il  vosist  venir  et 
descendre  en  son  païs  en  Hainnau.  Li  cardinal,  à  la  pryère 
dou  conte  et  de  son  oncle,  obéi  et  descendi  et  vint  en  Hain- 
nau et  entra  en  Valenchiennes  par  la  porte  d'Anzain,  et  ala 
li  contes  sus  les  camps  à  l'encontre  de  li  à  plus  de  cincq 
cens  cbevaus,  et  l'amena  moult  honnourablement  en  Va- 
lenchiennes et  de  là  en  son  hostel  que  on  nomme  la  Salle, 
et  fu  trois  jours  à  Valenchiennes  et  deus  jours  au  Quesnoi, 
et  puis  retourna  li  dis  cardinaus  à  Cambrai  et  de  là  à 
Amiens,  où  il  trouva  le  cardinal  de  Clermont  qui  là  l'aten- 
doit,  et  puis  s'en  alèrent  tout  doi  ensamble  à  Paris  deviers 
le  roi  et  les  signeurs. 

Nous  nous  cesserons  à  parler  dou  roi  d'Engleterre,  tant 
que  temps  et  lieus  retourneront  que  il  en  apertenra  à  par- 
ler, et  entrerons  en  la  matère  des  guerres  de  Bretagne,  qui 
furent  moult  grandes  et  moult  fortes ,  et  qui  durèrent 
moult  longuement  et  par  lesquelles  moult  de  mauls  et  de 
violenses  sourdirent,  et  compterons  par  quelle  incidense  et 
matère  premièrement  elles  commenchièrent. 

PIN  DU  TOME  PREMIER. 

